This  is  a reproduction  of  a library  book  that  was  digitized 
by  Google  as  part  of  an  ongoing  effort  to  preserve  the 
information  in  books  and  make  it  universally  accessible. 

Google"  books 

http://books.google.com 


Digitized  by 


Google 


Einsldlae,  apud  Z.Sc  N.Beuzi|er, fratres 

Discite  a me,  quia  initis  sum  et  kimihs  corde  et 
invenietis  requiem  anim  abus  ve  st r is . (M  atth.  1 1,  2ty) 


Digitized  by  Google 


i . 


...  . -f  <a /vTiilTI, 

J.  SPITH(EVER.  M.  OLAMENDI. 

PARISIIS,  BRUXELIiIS, 

1.  LECOFFRE  ET  COMP.  H.  GOEMAERE, 

83723 


Digitized  by  Google 


Digitized  by  Google 


DE  IMITATIONE 

SURI  CORDIS  JESII 

LIBR  J Q.UATUOR. 


AUCTORE 

P.  J.  ARNOLDO,  S.  J. 

SUPERIORIBUS  APPROBANTIBUS. 


EDITIO  EMENDATA. 


HN81DLE,  EBORACI  N0Y1  (New-York)  et  CINCINNATI  1864. 

TYPIS  ET  SUMPTIBUS  M 


FRATRUM  GAROLI  ET  .NICOLAI  BENZIGER. 


ROM,  MATBITI, 

J.  SPITH(EVER.  M.  OLAMENDI. 


PABISUS, 

1.  LECOFPRE  ET  COMP. 


BBUXEIjIiIS, 

H.  60EMAERE. 


83723 


Digitized  by  CjOOQIC 


o / 


Digitized  by  VjOOQIC 


TESTIMONIA 

EORUM , QUI  DE  HOC  OPERE  £*  OFFICIO  JUDICARUNT. 


OPINIO  REVERENDISSIMI 

P.  Roothaan,  Prepositi  Generalis  8.  J. 
excerpta  ex  litteris  Paternitatis  ejus  ad  auctorem  missis. 

„Rev.  in  Christo  Pater.  P.  C. 

Accepi  tempore  suo  manuscriptum  (quod  ap- 
positum habet  annum  1846)  opus  de  Imitatione 
S.  S.  Cordis  Jesu,  quod  Reverentia  vestra  elucu- 
bravit Summopere  mihi  placuit  argumentum 
libri,  et  studium  Reverentiae  vestrae  ad  promoven- 
dum cultum  tam  salutarem  et  tantopere  commen- 
datum. Spero  fore,  ut  opus  Reverentiae  ve- 
strae typis  edatur  ad  christifidelium  utilitatem. 

Reverentiae  vestrae  servus  in  Christo, 

J.  Roothaan.  “ 

TESTIMONIA. 


CENSORUM  JUDICIA. 

1.  „ Perlegi  opusculum,  cui  inscriptio:  De 

Imitatione  Sacri  Cordis  Jesu.  Opus  hoc  mihi  valde 
placet , videturque  omnino  aptum  ad  amorem  erga 
S.  Cor.  Jesu  in  cordibus  fidelium  inflammandum, 
ad  abundantem  meditationis  materiam  suppeditan- 
dam, nec  non  ad  virtutis  et  perfectionis  omnimodae 
semitam  monstrandam.  Neque  judico  aliquid  ob- 
stare, quominus  typis  mandetur,  multo  minus  cen- 
seo in  illo  aliquid  esse  contra  fidem  aut  bonos 
mores.  ( Prirn . Cens.  Prof.  Theol . mor.)“ 

2.  „ Legi  opus,  cui  titulus:  De  Imitatione  Sacri 
Cordis  Jesu  libri  quatuor.  Ac  primo  quidem, 
placet  argumentum  auctoris , quod  fructum  copio- 
sum legenti  et  meditandi  praebere  poterit.  Dein 
modus , quo  argumentum  suum  auctor  prosequitur 
plenus  est.  Demum  ratio  styli  refert  nativam  sim- 
plicitatem, quae  placet.  Neque  video,  quid  in  hujus- 
modi opusculo  desiderari  ulterius  possit.  Neque 
reperi,  quod  vel  fidem  vel  mores  sobrios  ac  ge- 
nuinos laedat.  (Sec.  Cens . Prof.  Theol  dogm.J“ 

3.  „Legi  librum,  cui  titulus:  De  Imitatione 
S.  Cordis  Jesu,  et  inveni  eum  valde  aptum  ad 
desiderium  perfectionis  excitandum , et  simul  talem, 
qui  lectorem  dirigat,  ut  in  via  perfectionis  inof- 
fenso pede  ambulet.  ( Teri . Cens.  D.  D.)u 

4.  „ Imprimatur  opus,  quod  animas  ad  san- 
ctitatem ducet.  ( Quart . Cens.  Sup.)“ 

1.  Christiana  devotio  specialis  omnium  anti- 
quissima, est  devotio  erga  Sacratissimum  Cor  Jesu, 
Filii  Dei.  Antequam  sancta  Sacramenta  aliaque 
devotionis  objecta  existebant , jam  Beatissima  Virgo 
Maria  dulcissimum  Cor  Jesu  sui  colebat;  jam  Sanc- 
tus Josephus  Cor  illud  amplexabatur ; jam  Pastores 
et  Magi,  jam  Simeon  et  Anna,  jam  Apostoli  et 
Discipuli,  ad  illud  et  per  illud  trahebantur,  illi 
studebant,  illud  amabant.  . Postquam  vero  Jesus 
omnes  advocaverat  homines,  ut  discerent,  „Se 
mitem  esse  et  humilem  Cordett;  postquam  e the- 
sauro Cordis  sui  donum  optimum,  sanctissimae 
Eucharistiae  Sacramentum,  deprompserat ; postquam 
denique  voluerat  Cor  suum  in  cruce  aperiri  et 
apertum  manere,  tamquam  asylum  omnium,  tum 
vehementer  aucta  est  erga  divinum  ejus  Cor  de- 
votio. Jam  specialiorem  devotionem  hanc  spar- 
serunt Apostoli  in  mundum  universum.  Inde  Patres 
Ecclesiae  eam  coluerunt  tenerrime,  ac  religiosis- 
sime commendarunt.  Sancti  demum  omnium  dein- 
ceps saeculorum  devoti  Cordis  Jesu  discipuli  fue- 
runt. Cum  autem  venisset  plenitudo  temporis, 
quo  elargiri  omnes  Cordis  sui  divitias  statuerat, 
apparuit  benignitas  Salvatoris,  et  velle  se  devo- 
tionem erga  Sacrosanctum  Cor  suum  deinde  spe- 

Imitatio  S.  C.  J.  1 

PROLOGUS. 


cialissimam  esse , ille  ipse  revelavit , testificaris  ac 
promittens,  se  affluenter  gratias  suas  effusurum 
omnibus,  qui  huic  Cordis  sui  cultui  specialissimo 
se  devoverent. 

2.  Hujus  cultus  objectum  est  Cor  Jesu  ipsum. 
Cum  autem  in  Jesu  Christo  duae  sint  naturae,  di- 
vina et  humana,  atque  una  persona  tantum,  per- 
sona divina ; Cor  Jesu  Christi  est  Cor  divinae  per- 
sonae , Cor  Verbi  incarnati.  Ac  quoniam  persona 
divina  cultu  supremo  honoranda  est;  cultus  defe- 
rendus Sacrosancto  Jesu  Cordi,  quod  a divina  per- 
sona nec  separari  nec  etiam  praescindi  potest, 
pariter  supremus  est.  Haec  est  veritas  Catholica, 
quae  protrivit  oppositos  errores. 

3.  Finis  hujus  devotionis  summatim  est  tri- 
plex. Primus  quidem , ut  modis  omnibus  amorem 
Jesu  rependamus  pro  amore  ejus  immenso , cujus 
symbolum  est  Cor  ejus , quo  tam  multa  et  magna 
pro  nobis  fecit  et  passus  est,  quoque  nobis  pre- 
tiosissimum suavissirnumque  Eucharistiae  Sacramen- 
tum largitus  est.  Secundus  vero,  ut  per  pietatis 
nostrae  fervorem  compensemus , quantum  in  nobis 
situm  est,  omnes  injurias,  quibus  Sanctissimum 
ejus  Cor,  quod  ipsemet  exhibuit  tamquam  affec- 
tionum suarum  sedem,  umquam  affectum  fuerit 
et  etiamnurn  afficiatur.  Tertius  denique,  ut  imi- 
tantes quod  colimus,  eosdem  affectus  induamus, 
eadem  sensa,  quae  Cor  ejus  animarunt  in  vita 
activa  atque  passiva,  et  adhuc  in  vita  ejus  Sacra- 
mentali  ac  beata  animant. 

4.  Ex  hujus  devotionis  antiquitate,  objecto, 
multiplici  fine,  devotionem  optimam,  fructuosissi- 
mam, solidissimam,  maxime  consolatoriam  esse 
patet.  Sed  cum  religionis  sit  compendium,  imi- 


Digitized  by  °gle 


PROLOGUS. 


9 


tari  quod  colimus , ac  caeteri  fines  in  vera  Imita- 
tione contineantur  et  exerceantur;  ideo  ad  hanc 
imitationem  urgendam  et,  quantum  licet,  dirigen- 
dam, omnibus  hoc  offertur  opusculum. 

5.  Opus  hoc,  in  quo  habes  summam  Theo- 
logiae Asceticae,  cum  doctrinam  tum  exercitium 
spiritualis  interiorisque  vitae  complectentem,  am- 
plam meditationis  quotidianae  materiam  per  annum 
totum  suppeditabit.  Ita  singulis  annis  id  repetere, 
magis  scrutari , semper  profundius  menti  et  cordi 
imprimere  valebis.  Poteris,  si  tibi  placuerit,  vel 
a principio  profectus,  pergere  sine  interruptione 
usque  ad  operis  finem,  vel  ab  eodem  initio  pro- 
cedens, regularem  cursum  aliquando  interrumpere, 
sive  cum  aliqua  necessitas  aut  utilitas  tua  te  ad 
alium  locum  accommodum  sollicitaverit,  sive  cum 
tua  devotio  diebus  illis,  quibus  ad  sanctissimum 
Sacramentum  accedis,  te  ad  librum  ultimum  in- 
vitaverit. 

6.  Hic  non  omnia,  quemadmodum  in  libris 
materiam  meditationum  tradentibus  fieri  solet,  ge- 
neralia et  communia,  sed  specialia  et  particularia, 
tum  circa  mala  vitanda  tum  circa  bona  facienda, 
proponuntur,  idque  ob  graves  admodum  rationes. 
Et  primum  quidem,  ne  quis  currat  in  incertum, 
aut  aerem  verberet , intendens  vel  aggrediens  quid- 
quid in  transitu  occurrerit,  nihil  autem  obtinens, 
nihil  potiens.  Deinde,  ut  aliquid  determinatum 
assidue  ante  oculos  habens , vires  ac  conatus  tam 
meditationis  et  orationis,  quam  examinis  et  bono- 
rum operum,  ad  hoc  dirigat,  ut  expugnet  expug- 
nandum, vel  acquirat  acquirendum.  Denique,  ut 
ea,  quae  sunt  causae  seu  radices  quodammodo 
caeterorum  malorum,  diruens  singula,  facilius  et 

efficacius  omnia  destruat;  utque  eas  virtutes  capi- 
tales , quarum  Jesus  in  humilitate  et  charitale  Cor- 
dis sui  exemplum  nobis  praecipuum  dedit , singulas 
discens  et  acquirens,  reliquas  virtutes  expeditius 
certiusque  obtineat. 

7.  Quod  ad  scribendi  rationem  attinet,  quam- 
quam verissimum  est,  non  in  sublimitate  sermo^ 
nis  aut  sapientiae  annuntiandum  esse  testimonium 
Christi,  cum  non  in  sermone  sed  in  virtute  sit 
regnum  Dei;  visum  est  tamen  duo  diligenter  esse 
curanda:  unum  quidem,  ut  stylus  ubique  rei  sub- 
jectae conveniret,  alterum  vero,  ut  sermo  salis 
purus  esset. 

8.  Denique  animadvertendum  est,  non  tam 
indolem  esse  hujus  opusculi,  ut  publice  legatur 
aliis,  quam  ut  sibi  soli  legat,  qui  eo  uti  voluerit. 
Ea  enim  est  forma , ea  sermocinatio , ut , si  velis 
gustare,  debeas  quodammodo  solus  cum  solo  Jesu» 
ore  ad  os  et  corde  ad  cor,  conversari. 

1.  Qui  fructum  omnem  ex  hoc  opere  colli- 
gere sibi  vult,  is  libri  cujusque  scopum  recte  in- 
telligere,  mediaque  proposita  ad  scopum  attingen- 
dum rite  adhibere,  et  obstacula  ab  assequendo 
scopo  impedientia  superare  diligenter  debet.  Quam- 
obrem  de  his  tribus  ante  singulos  libros  breviter 
dilucideque  tradendum,  quod  tuto  dirigat. 

2.  Scopus  libri  primi  est,  cor  liberare,  pri- 
mum a peccati  maculis,  deinde  ab  amore  iniqui 
mundi , denique  ab  inordinato  affectu  erga  seipsum. 
Atque  haec  tribus  modis  inlelligi , totidemque  gra- 
dibus fieri  possunt. 

Primo  quidem,  ut  liberes  animam  ab  omni 
peccato  mortali,  et  eo  usque  ab  amore  mundi, 
inordinatoque  affectu  erga  teipsum,  ut  Deum, 
Creatorem  et  Salvatorem  tuum,  actu  rebus  om- 
nibus praeferas , ac  proinde  ut  nolis  pro  ulla  re, 
quaecumque  haec  fuerit,  divinam  Majestatem  mor- 
taliter offendere. 

Secundo  autem,  ut  cor  emundes  ab  omni  venia- 
li peccato  deliberato  , et  usque  eo  ab  amore  mundi, 
et  affectu  inordinato  erga  teipsum , ut  neque  pro 
obtinendis  omnibus  rebus  creatis,  neque  pro  ipsa 
vita  tuenda  aliquod  peccatum  veniale  deliberate 
committere  velis. 

Terlio  demum/ ut  te  purifices  ab  imperfecti- 
onibus illis , quas  magna  erga  divinam  gratiam  fide- 
litas cavere  potest;  atque  ita  te  disponas,  ut  mun- 
dum abhorreas , omnemque  inordinatum  affectum 
erga  teipsum  detesteris. 

Ex  quibus  patet,  omnes,  incipientes,  et  pro- 
ficientes, imo  et  perfectos,  posse  utiliter  hoc  libro 
uti,  atque  eum  usque  repetere.  Etenim,  „credite 
mihi,  inquit  S.  Bernardus,  et  putata  repullulant, 
et  effugata  redeunt  , et  reaccenduntur  extincta,  et 
sopita  denuo  excitantur.  Parum  est  ergo  semel 
putasse , saepe  putandum  est : imo  si  fieri  possit, 
semper;  quia  semper  quod  putari  oporteat,  si  non 
dissimulas,  invenis." 

Hic,  quaeso,  diligenter  adverte,  perfectam  cor- 
dis mundationem  rem  esse  summi  momenti , unde 
fere  omnia  reliqua  in  vita  spirituali  pendeant.  Ratio 
praecipua,  ob  quam  reperiuntur  tam  pauci,  qui 
viam  virtutis  facilem  et  amoenam  experiuntur;  tam 
pauci , qui  expedite  constanterque  progredi  perse- 
verant; tam  pauci,  qui  ad  unionem  divinam  per- 
tingunt; tam  pauci  demum,  qui  etiam  hic  invita 
iis  bonis  fruuntur,  quae  hic  a Domino  puris  cor- 
dibus promissa  sunt, — haec  est,  quia  pauci  interius 
se  perfecte  purificant.  Multi  multum  laborant,  et 
parum  proficiunt:  iterum  incipere  saepe  tenentur, 
virtutis  suavitatem  vix  ac  ne  vix  quidem  gustant; 
purtant  crucem,  sed  unctionem  ejus  non  expe- 
riuntur. Et,  licet  salvari  tandem  possint,  tamen 
pro  omni  aeternitate  privant  tum  seipsos  immensa 
beatitudine,  tum  Deum  magna  gloria,  quam  facile 
meruissent,  si  perfecte  se  purificassent.  Quam- 
obrem  vix  est  quidquam,  quod  daemon  impedire 
magis  nititur,  quam  integram  Cordis  purificationem* 

Sinet  nos  satis  quiete  virtutibus  incumbere,  et  ipsi 
perfectioni  studere,  dummodo  cordis  puritatem 
negligamus.  Scit  enim  nos  hoc  modo  in  illusio- 
nem lapsuros,  nec  virtutes  genuinas  ac  solidas, 
multo  minus  veram  perfectionem  umquam  acqui- 
situros esse.  Atque  haec  est  illusio  communis, 
animabus  nondum  bene  purificatis  maxime  cavenda : 
Yelle  scilicet,  superficiali  cordis  purificatione  facta, 
slatim  cum  Jesu  in'  vita  interiori  non  nisi  familia- 
riter agere,  cum  ipso  inter  virtutum  flores  re- 
creari, fructus  gustare  suavissimos:  aut,  quod  adhuc 
periculosius  est,  perfecta  cordis  puritate  neglecta, 
aspirare  ad  interna  cum  Jesu  unione  amorisque 
ejus  beatifica  dulcedine  fruendum.  Aliae  quidem  sunt 
illusiones,  quibus  animae  vitam  spiritualem  inci- 
pientes expositae  sunt;  veluti:  Mortificationem  ex- 
ternam usque  ad  excessum  colere;  animo  interne 
quodammodo  obstinato  velle  obtinere,  per  vim 
quamdam,  sive  liberationem  a re  molesta,  sive 
rei  desideratae  consecutionem;  timorem  usque  ad 
animi  dejectionem  fovere.  Sed  istae , licet  pericu- 
losae, non  tam  communes  nec  tam  fatales  sunt, 
quam  ea,  qua  quis  ad  puritatem  interiorem  negli- 
gendum  inducitur. 

. 3.  Huc  ergo  omnia  dirigere  debes.  Itaque 
conandum,  1°.  ut,  bene  apprehensa  destinatione 
tua  ad  veram  beatitudinem  sempiternam,  omnem 
malitiam  et  malum  omne  peccati  quam  perfectis- 
sime cognoscas,  et  deformitatem  omnem  in  te  per 
peccatum  effectam  ex  animo  quodammodo  sen- 
tias ; 2°.  ut  quam  perfectissimam  cognitionem  va- 
nitatis ac  pravitatis  mundi  acquiras,  miserrimam- 
que  sortem  illorum,  qui  se  a mundo  in  aeternum 
perdi  ultro  patiuntur,  intime  percipias;  5°.  ut  vere 

cognoscas  teipsum,  qualem  per  culpas  tuas  te 
feceris,  quam  miser  sis  ex  teipso,  ad  quid  ex 
teipso  tendas. 

Ad  haec  autem  omnia  assequenda  , non  sufficit 
librum  legere  cursim , verum  oportet  attente  dili- 
genterque  meditari,  actuque  exercere,  quae  di- 
cuntur. Omnia  enim  in  hoc  opere  non  tam  expli- 
cantur quam  indicantur;  idque  eo,  primum,  ut 
ipse  reflectas , atque  coneris  res  tibi  evolvere  tibi- 
que  applicare;  deinde,  ut  ipse  affectus  cordis  eli- 
cias, petasque  a Domino  ea,  quibus  pro  animae 
statu  indigeas;  denique,  ut  saporem  internum  et 
fructum  uberiorem  percipias.  Sic  enim  meditando, 
pie  desiderando,  enixe  petendo,  res  melius  intel- 
liges,  et  fructuosius  tractabis;  atque  vicissim  Do- 
minus conatus  istos  pro  Cordis  sui  generositate 
remunerabit,,  eisque  gratia  sua  benedicet.  Quae 
quidem  non  de  primo  libro  tantum,  sed  de  reli- 
quis etiam  intelligenda  sunt. 

4.  Modus  hoc  libro  utendi,  duplex  potissimum 
esse  potest;  uterque  tutissimus,  uterque  facilli- 
mus , ut  experentia  constat  plurimorum , etiam  illi- 
teratorum , qui  horas  integras , nullo  taedio , fructu 
magno,  meditationi  impendere  consueverunt. 

Primus  modus  incipientibus , qui  orationi  men- 
tis nondum  assueti,  non  possunt  habere  discursus 
continuos,  praecipue  accommodatus  est.  Nihil  tamen 
obstare  videtur,  quominus  alii  etiam  hoc  modo 
meditentur , praesertim  cum  non  ita  dispositos  se 
reperiunt,  ut  profundiora  speculari  possint. 

Primum  itaque  orationem  recita  praeparatoriam, 
quae  semper  eadem  est,  et  haec  esse  potest: 
„Collige  ad  te,  Domine  Jesu,  omnes  sensus  meos; 
munda  quoque  cor  meum  ab  omnibus  perversis 

et  alienis  cogitationibus:  intellectum  illumina,  affec- 
tum inflamma,  ut  attente  et  devote,  in  hac  ora- 
tione , sensus  corporis  et  animae  facultates  ad  glo- 
riam tuam  et  meam  salutem  adhibere  valeam,  et 
exaudiri  merear  ante  conspectum  divinae  Majestatis 
tuae  per  Sacratissimum  Cor  tuum.  Arnen.: — Domine 
Jesu , in  unione  illius  divinae  intentionis  Cordis  tui, 
qua  ipse  in  terris  laudes  Deo  persolvisti , hanc  tibi 
orationem  persolvo.4*  Qua  dicto , breviter  teipsum 
siste  coram  Domino , in  aliquo  mysterio  congruo, 
vel  in  sancio  Tabernaculo  tibi  praesentem.  Deai- 
que  orationis  faciendae  fructum  ab  ipso  pete  fer- 
venter. Et  haec  quidem  tria,  initium  seu  ingres- 
sum meditationis  constituunt,  quocumque  modo 
haec  fiat. 

Tum,  si  primo  uteris  meditandi  modo , 1°.  lege 
lente  et  attente  unum  aut  plures  versus,  prout 
necesse  vel  utile  fuerit;  2°.  considera , quam  verum 
sit , quod  modo  legisti ; quam  verum  id  credide- 
rint Sancti , aliique  omnes , qui . animas  suas  ab 
aeterna  perditione  liberare,  easque  in  aeternum 
salvare  cupierunt;  quam  verum  id  tu  ipse  credi- 
turus sis  in  morte;  3°.  examina  teipsum,  dispi- 
ciens, quomodo  te  circa  id  opere  et  usu  habueris 
usque  adhuc;  si  bene,  gratias  age  Domino,  illi- 
que  tribue  gloriam,  nec  omitte  gratiam  petere, 
ut  pergas  bene , imo  et  melius  perfectiusque ; sin 
autem  male,  dole,  contritionis  actus  elice,  pete 
veniam;  4°.  bonum  fac  propositum  te  emendandi, 
aut  in  melius  proficiendi,  eligens  apta  media,  et 
gratiam  petens  ad  propositum  exequendum.  Quibus 
finitis , si  statutum  meditandi  tempus  non  sit  ex- 
pletum, ad  alios  versus  transi,  et  euradem  ordi- 
nem sequere. 


, Digitized  by  CjOOQlC 


16 


DIRECTORIUM  IN  LIBRUM  PRIMUM. 


Si  vero  secundo  meditandi  modo  uteris,  post 
ingressum  meditationis  supradictum,  1°.  exerce 
memoriam,  legendo  vel  recordando  meditationis 
materiam;  2°.  intellectum  exerce,  primo,  ratioci- 
nando de  meditationis  subjecto,  ac  per  causas  et 
effectus  discurrendo;  secundo,  inquirendo,  quid 
inde  ad  actum  deducendum ; terlio , qu®  rationes 
seu  incitamenta  urgeant;  quarto,  quomodo  hac- 
tenus egeris;  quinto,  quid  in  posterum  faciendum; 
sexto,  qu®  impedimenta  removenda;  septimo,  qu® 
media  eligenda ; 3°.  exerce  voluntatem,  primo,  pios 
congruosque  affectus  excitando  et  actus  internos 
eliciendo ; secundo , bona  formando  proposita  par- 
ticularia, pr®senli  anim®  tu®  statui  accommodata; 
tertio,  petendo  enixe  gratiam  pro  te  et  aliis. 

Demum,  1°.  fit  colloquium  cum  Jesu  per  cordis 
effusionem;  2°.  recitatur  concludens  oratio,  qualis 
h®c:  „Domine  Jesu  Christe,  qui  ineffabiles  Cordis 
tui  divitias  Ecclesi®  tu®  novo  beneficio  aperire 
dignatus  es;  praesta,  qu®so,  ut  hujus  Sacratissimi 
Cordis  amori  respondere , injuriasque  eidem  affli- 
ctissimo Cordi  ab  ingratis  hominibus  illatas,  dignis 
obsequiis  compensare,  et  ejusdem  Cordis  sensa 
in  rebus  omnibus  induere  valeam:  qui  vivis  et 
regnas  cum  Deo  Patre  in  unitate  Spiritus  Sancti, 
Deus  per  omnia  s®cula  s®culorum.  Amen.“  3°.  de- 
nique, commendando  te  Beatissim®  Virgini  Ma- 
ri®, Angeloque  tuo  Custodi,  et  Palronis,  finem 
impones.  Atque  h®ctria  cujusvis  meditationis  finem 
seu  egressum  formant. 

Cum  experientia  constet,  exempla  Sanctorum 
in  corda  cum  peccatorum  tum  justorum  miram 
salutaremque  vim  exercere , ipsorum  exempla 
frequenter  adducuntur.  Ut  vero  h®c  fructuosius 

medileris,  oportet,  ut  consideres  particularem  ali- 
quem, vel  aliquos  particulares  Sanctos,  quos  tibi 
Patronos  eligis,  aut  erga  quos  devotionem  specia- 
lem foves.  Alii  enim  aliorum  exemplis  magis 
aedificantur  ac  moventur : sic  religiosus  vitas  Sanc- 
torum Ordinis  sui  melius  cognoscere,  eisque  magis 
studere  solet;  atque  illi,  qui  in  mundo  degentes, 
Deo  servire  nituntur,  erga  Sanctos,  quorum  exem- 
pla sibi  melius  congruunt,  vehementius  affici,  illos- 
que  aemulari  consueverunt.  Cum  igitur  Sancti  di- 
cuntur ad  exemplum  Cordis  Jesu  aliquid  fecisse, 
aut  in  re  aliqua  fuisse  insignes,  oportet  aliquem 
Sanctum  mente  seligere,  in  particulari  videre,  quid 
ac  quomodo  egerit,  ejus  intercessionem  apudDomi- 
num  implorare , te  illi  commendare.  Quodsi  nullus 
Sanctus  menti  opportune  occurrat,  exemplum  Bea- 
tissimae Virginis  Mariae  intueri , intercessionemque 
et  protectionem  ejus  flagitare  semper  poteris. 

5.  Denique  ut  caveas  aut  superes  obstacula, 
quae  ab  inimicis  aeternaB  bealiludinis  tuae  objiciun- 
tur, quaeque  ad  conscientiam  referri  solent;  pri- 
mum, quid  sit  conscientia,  recte  inlelligere  debes. 
Porro  conscientia  est  dic  tamen  ex  ratione  prae* 
sentatum,  quod  interius  monet  vel  ostendit-  in 
casibus  particularibus,  quid  faciendum,  aut  quid 
omittendum  sit,  idque  sub  poena  peccati,  quia  res 
praecepti  est,  vel  ob  meriti  incrementum  majusve 
Dei  beneplacitum,  yquia  res  consilii  est  tantum. 
Dicitur  autem  dictamen  ex  ratione ; quia  est  con- 
clusio activa  ex  principiis,  ralioni  sive  naturae  sive 
gratiae  seu  fidei  lumine  cognitis.  Exempli  causa: 
Conscientia  me  admonet,  hodie  (die  Dominica) 
teneri  me  ad  Missam  audiendam.  Hoc  autem  dedu- 
citur ex  tacitis  his  praemissis : Diebus  Dominicis 

est  obligatio  audiendi  Missam : atqui  hodie  est  dies 
Dominica:  ergo  hodie  est  obligatio  audiendi  Mis- 
sam. At  notatu  dignum  est,  conclusionem  hujus- 
modi clam  deduci  ac  praesentari  homini , ipsi  etiam 
invito:  ut  manifestum  est  in  illis,  qui  nolunt  au- 
scultare conscientiam,  ne  a rebus,  quibus  illicite 
indulgent , deterreantur , neu  in  iis  turbentur.  Pror- 
sus enim  inviti  audiunt  conscientiam  prohibentem 
ac  condemnantem.  Hinc  patet,  conscientiam,  si 
vere  fuerit  conscientia , ab  bomine  independentem, 
illique  superiorem  esse. 

Hic  advertat  diligenter  et  discat,  qui  nimis  ad 
timiditatem  vel  ad  scrupulositatem  pronus  est,  con- 
scientiam esse,  non  nervorum  agitationem,  non 
repraesentationem  imaginationis , non  vagum  timo- 
rem, non  denique  casus  possibilitatem.  Non  mi- 
nori cura  animadvertat  et  notet,  quisquis  nimium 
ad  laxitatem  aut  temeritatem  inclinatur,  non  vo- 
luntatis desiderium , non  naturae  propensionem  aut 
aversionem , non  passionem  aliquam , non  demum 
subtilitatis  artificium,  esse  conscientiam.  Verum 
tum  hic,  tum  ille  recordetur,  conscientiam  esse 
dictamen  ex  ratione  praesentatum , seu  vocem  Spi- 
ritus Dei,  qui  ratione  tamquam  interno  organo 
nobis  inlerius  loquitur,  manifestatque  in  casibus 
particularibus  suam  voluntatem  praecipientem,  vel 
beneplacitum  suum  consulens. 

Conscienlia  alia  est  vera  seu  recta.  Est  autem 
recta  illa , quae  res  ostendit,  sicuti  vere  sunt:  tam- 
quam praeceptas  seu  obligantes,  quae  praeceptae 
sunt;  tamquam  periculosas,  cpiae  periculosae  sunt; 
tamquam  consultas  aut  meliores,  quae  consilii  vel 
perfectionis  sunt.  Haec,  si  ita  eam  sequimur,  ut 
ex  sancto  Dei  timore,  quo  sicut  filii  boni  Deum 

offendere  timemus,  ac  peccata,  amicitiam  ejus 
aut  .benevolentiam  paternam  destruentia,  vitemus, 
conscientia  timorata  vocatur.  Si  vero  ita  ei  fide- 
les sumus,  ut,  ea  dictante,  omnem  defectum  vo- 
luntarium caveamus , eique  in  rebus  omnibus  ob- 
temperemus, conscientia  delicata  dicitur. 

Alia  est  falsa  seu  erronei.  Illa  est,  quae  res 
ostendit  falsas  seu  differentes  ab  eo,  quod  vere 
sunt.  Hoc  autem  plerumque  fit  culpa  hominis, 
qui  organum,  quo  utitur  Spiritus  Dei,  vitiat,  ita 
ut  divinam  vocem  non  transmittat.  Ignorantia, 
peccati  habitus,  quaevis  passio  inordinata  illud  plus 
minusve  depravat.  Yel  ut  apertius  dicam,  igno- 
rantia, peccati  habitus,  quaelibet  passio  inordinata, 
singulatim  efficiunt,  ut  aliquid  falsum  aut  futile 
assumatur  tamquam  unum  principiorum,  ex  qui- 
bus conclusio  activa  seu  conscientia  deducatur. 
Unde  fit,  ut  hujusmodi  conscientia  sit  vox,  non 
Spiritus  divini,  sed  alterius  spiritus,  qui  passione 
ahisve  rebus  illis  utitur  ad  interius  loquendum. 

Si  conscientia  errat  culpa  nostra  voluntaria, 
vincibiliter  erronea  nominatur,  ac  nos  errorum 
reos  facit.  Est  autem,  culpa  nostra  voluntaria, 
vincibiliter  erronea,  si,  cum  actum  vel  actus  cau- 
sam ponimus,  menti  occurrit  erroris  cognitio  aut 
dubitatio,  erroremque  vitandi  obligatio,  et  insuper 
negligiturordinaria  diligentia  ad  veritatem  cognos- 
cendam. Quodsi  conscientia  erret  sine  nostra  hu- 
jusmodi culpa,  dicitur  invincibiliter  erronea,  et 
nos  coram  Deo  innocentes  relinquit. 

Ad  erroneam  -conscientiam  et  scrupulosa  et 
laxa,  ex  oppositis  ortae,  referuntur.  Scrupulosa, 
ea , quae  credit  se  videre , et  etiam  correcta  per- 
sistit credere,  se  videre  peccatum  ubi  peccatum 

non  est,  errat  eo  plerumque,  quod  imaginationi, 
proprii  judicii  pertinaciae,  vel  passioni  cor  con- 
stringenti indulget  anima;  ex  quo  interius  agitata 
aut  confusa , videt  objecta  aliter  quam  vere  sunt, 
aut  confundit  res  cum  rebus , praecepta  cum  con- 
siliis, probabilia  cum  possibilibus,  peccatum  et  peri- 
culum cum  peccati  et 'periculi  specie  seu  simulacro. 

Laxa  vero,  illa,  quae  sibi  persuadet  se  non 
videre,  atque  admonita  etiam  pergit  sjbi  persua- 
dere, se  peccatum  vel  periculum  non  videre  ubi 
vere  sunt,  in  hunc  errorem  labi  solet,  quia  homo 
afficitur  corde  ignorantia  culpabili  laborante,  vel 
peccato  ex  habitu  addicto , vel  indulgente  passioni, 
qua  inordinate  aliquid  cupit  aut  horret.  Unde  fit, 
ut  talem  habens  conscientiam  culpandus  sit,  quia 
errores  cavere  potest,  removendo  eorum  causam, 
quam  removere  utique  debet,  cum  eam  removendi 
obligationem  sufficienter  advertit. 

Maxima  cura  cavenda  est  conscientia  tum  scru- 
pulosa, tum  laxa.  Utraque  enim  non  solum  peri- 
culosa, sed  etiam  damnosa:  utraque  perfectionem 
impedit,  eamque  reddit  impossibilem:  et,  quod 
magis  timendum  est,  utraque  ipsam  salutem  pe- 
riculo perditionis  exponere  solet.  Quare  unusquis- 
que rectam  conscientiam  habere  curet. 

Ut  autem  committat  aliquis  peccatum  formale, 
seu  peccatum  quo  Deus  offenditur  et  homo  reus 
fit,  oportet,  primo,  ut  actus  sive  internus  sive 
externus  , quo  vel  per  commissionem  vel  per  omis- 
sionem peccatur,  sit  malus  seu  illicitus,  aut  tam- 
quam malus  seu  illicitus  a.  conscientia  reputetur; 
secundo,  ut  mens  malum  actus  morale,  seu  actum 
esse  illicitum  advertat,  cum  facit  actum,  aut  cum 
actus  causam  ponit;  tertio,  ut  voluntas,  sciens, 

actum  esse  malum  seu  illicitum,  ei  libere  consen- 
tiat, dum  internam  habet  libertatem  eligendi  inter 
consensum  et  dissensum.  Si  enim  internum  aut 
externum  facit  actum,  cujus  malum  morale  non 
advertit,  sive  cum  actum  facit,  sive  cum  causam 
actus  ponit,  actum  quidem  vult  aut  velle  potest, 
sed  non  tamquam  moraliter  malum , cum  eum  illi- 
citum esse  non  videat.  Nihil  enim  volitum  nisi 
cognitum.  Quamobrem  yojendo  aut  faciendo  hu- 
jusmodi actum,  non  nisi  materiale  peccatum  com- 
mittit, quod  nihil  aliud  est,  quam  error  conscienti» 
invincibiliter  errone»,  et  quo  nec  Deus  offenditur, 
neque  homo  reus  fit.  * 

Ad  peccatum  autem  -mortale  committendum, 
requiritur,  quemadmodum  non  Theologi  solum, 
sed  etiam  Sancti  docent,  primo,  ut  actus  internus 
vel  externus  sit  graviter  malus,  vel  tamquam gra* 
viter  malus  a conscientia  reputetur;  secundo,  ut 
mens  grave  malum  actus  plene  advertat,  cum 
actum  facit,  aut  cum  actus  causam  ponit;  tertio, 
ut  voluntas  scienter  ae  libere  det  plenum  consen- 
sum. Quorum  trium  si  unum  desit,  peccatum, 
quod  aliter  esset  mortale,  veniale  est. 

Nemo  formale  peccatum  committit  invita  vo- 
luntate sua.  Aliter  enim  quam  sua  libera  volun- 
tate homo  peccare  formaliter  non  potest.  Potest 
autem,  si  vult,  per  abusum  liberi  arbitrii  sui, 
malum  seu  illicitum  cogitare,  sibi  proponere  vel 
repr»sentare,  ei  consentire,  peccare.  Pr»lerea 
d»mon  potest,  divino  permissu,  ac  solet  ei  inji- 
cere cogitationes  repr»sentationesque,  etiam  malas, 
ut  eum  alliciat  ad  consensum . voluntatis  dandum ; 
cogere  aillem  eum  ad  consentiendum,  numquam 
potest.  Denique  Deus  ipse,  bohique  et  beati  Spi- 

ritus  ejus  cogitationes  suggerere , et  objecta  prae- 
sentare consueverunt,  sed  semper  ut  ad  bonum 
inducant  hominem,  cujus  voluntatem  ad  bonum 
juvant,  at  numquam  cogunt. 

Ex  his  patet,  in  homine  triplex  esse  genus 
cogitationum  et  motionum:  primum,  oriens  ex 
ipsius  hominis  libera  voluntate;  alterum,  extrin- 
secus injectum  a dffimone,  spiritu  malo;  tertium, 
extrinsecus  quoque  suggestum  a bono  Spiritu. 
Porro , „ex  sermonibus  eorum  cognoscemus  eos : 
et  quis  spiritus  sit,  qui  loquatur,  ipsa  suggestio 
declarabit."  (S.  Bern.)  Ad  cujus  rei  intelligenliam 
inserviunt  regulae  sequentes,  quas  de  spiritibus 
discernendis  tradunt  Sancti. 

Prima . Illis , qui  facile  peccant  mortaliter,  spi- 
ritus malus  apparentes  carnis  delicias,  sensuales 
delectationes  suggerere  vel  proponere  communiter 
solet,  quo  eos  securius  sibi  retineat,  magisque 
in  peccatis  ac  vitiis  promoveat. 

Erga  quas  personas  modo  contrario  utitur 
Spiritus  bonus : conscientiam  earum  pungit  assidue 
et  turbat,  ut  eas  infelicitatis  animae  reddat  con- 
scias, deterreatque  a peccando,  et  convertat. 

Secunda.  Malus  spiritus  fallaci  suasione  arti- 
ficiove  conatur  homines  ad  inordinatum  amorem 
ac  cupiditatem  divitiarum  seu  rerum  abundantiae 
inducere,  ut  eos  postea  facilius  in  peccata  cadere 
faciat. 

Spiritus  autem  bonus  susurrat,  cor  ab  inor- 
dinato affectu  aut  cupidine  rerum  terrenarum  libe- 
rum esse  servandum,  ut  impedimentis  non  invol- 
vatur. 

Tertia.  Spiritus  malus  sollicitat,  urget,  insistit, 
ut  homo  ad  vanum  honorem  aspiret. 

Bonus  vero  Spiritus  proponit  et  inculcat  ge- 
nerosam humilitatem,  veram  hominis  gloriam  et 
securam. 

Quarta . Illis,  qui  percipientes  necessitatem  va- 
candi aeternas  saluti  suae,  incipiunt  serio  cogitare 
de  ea  tutanda,  malus  spiritus  pudorem  quemdam 
et  humanum  respectum  ingerere  solet,  ut  bona 
coepta  impediat. 

Bonus  autem  Spiritus  illos  animat  atque  sti- 
mulat, ut,  respectum  humanum  despicientes,  for- 
titer procedant. 

Quinta.  Illis  * qui  se  a peccatis  ac  vitiis  pur- 
gandos sincere  curant,  seque  in  obsequii  divini 
studio  magis  magisque  promovent,  spiritus  malus 
immittit  molestias,  scrupulos,  tristitias,  rationes 
falsas,  alias  denique  id  genus  perturbationes,  qui- 
bus profectum  illum  impediat. 

Spiritus  vero  bonus  solet  recte  agentibus  aut 
bene  conantibus  animos  addere  et  vires , illustrare 
mentem,  consolationem  ingerere,  pacem  dare  et 
tranquillitatem,  ut  expeditius  alacriusque  per  bona 
opera  semper  ulterius  progrediantur. 

Sexta . Obnixe  satagit  malus  spiritus,  ut  anima, 
quam  circumvenire  cupit  et  perdere , fraudulentas 
suggestiones  suas  teneat  secretas.  Quantum  potest, 
obstat,  ne  cui  spirituali  rectori  molimina  sua  dete- 
gantur, a quibus  ita  excidere  se  noverit. 

Bonus  autem  Spiritus  amat  lucem  et  ordinem, 
quia  bene  agit,  et  opera  ejus  bona  sunt. 

Septima.  Spiritus  malus  se  gerit,  ut  bqllidux 
consuevit.  Quemadmodum  enim  hic  dispositionem 
explorat  et  vires  alicujus  arcis,  quam  expugnare 
desiderat,  eamque  aggreditur  ex  parte  debiliori; 
eodem  modo  spiritus  malus,  circumiens  explorat 

dispositionem  nostram  virtutesque  nostras  omnes, 
theologicas  et  morales,  et  qua  parte  nos  reperit 
debiliores,  ea  nos  aggredi  solet  et  expugnaro 
conatur. 

. Octava..  . Consuevit  malus  spirilus,  tentator, 
animo  et 'robore  plane  destitui,  quoties  videt  spi- 
ritualem adversarium,  corde  imperterrito  et  ardua 
fronte,  lentationibus reluctari;  sin  autem  percipiat 
eum  trepidare  et  quasi  animum  despondere , nulla 
est  bestia  in  terra  inimico  illo  tunC  efferatior  ac 
pertinacior  in  hominem,  ut  malignae obstinataeque 
mentis  suae  desiderium  adimpleat. 

S.  lgnat.  S.  Thom.  S.  Theresia . 

Admonitiones  ad  eop  nostmrn 
punifieandum  utiles. 

CAPUT  PRIMUS. 

Fundamentum. 

1.  Vox  Jesu.  Discite  a me,  quia  mitis  sum  et 
humilis  Corde ; et  invenietis  requiem  animabus  vestris. 

Vox  Discipuli.  Haec  sunt  Jesu  Christi  verba, 
quibus  virtutes  Cordis  ejus  discere  atque  imitari 
jubemur,  ut  ab  omni  animae  miseria  expediri,  et 
vere  beatificari  possimus. 

Haec  est  doctrina  ejus,  haec  est  ratio  discendi, 
hic  fructus,  hic  denique  finis. 

Primus  discendi  ardor,  nobilitas  est  magistri. 
Quid  nobilius  Dei  Filio,  qui  unus  est  Magister 
noster,  ab  aeterno  Patre  suo  constitutus,  et  in 
quo  sunt  omnes  thesauri  sapientiae  et  scientiae  Dei? 

Doctrina  ejus  veritas  est,  omnes  artes  et  scien- 
tias hujus  mundi  antecellens,  neque  ad  perituras 
aliquas  opes,  ad  aliqua  transitoria  oblectamenta, 
ad  famam  aliquam  temporariam  sternens  viam, 
verum  ad  divitias  immensas  et  permansuras,  ad 
ineffabiles  perpetuasque  delicias,  ad  honores  su- 
premos et  sempiternos. 

Quidquid  nobis  agendum  docuit,  ad  unum  redu- 
xit documentum:  Discite  a me,  quia  mitis  sum  et 
humilis  Corde;  quod  omnibus  hominibus  accom- 
modavit, ac  discendum  dat  omnibus,  pusillis  et 
magnis , plenissime  sciens , quaecumque  necessaria 
sunt,  in  hoc,  si  recte intelligitur  ac  servatur,  prae- 
cepto contineri. 

Tota  ipsius  vita  exercitium  fuit  hujus  doctrinae, 
quam , ad  nos  animandum , prius  ipse  coepit  facere 
quam  docere. 

2.  Discamus  hoc  breve  praeceptum,  et  satis 
sapientes  erimus , sciemusque  sufficienter , nec  opus 
erit  quaerere  quidquam  ulterius. 

Modus  discendi  est  agere,  quod  fieri  debet 
dupliciter:  studendo,  scilicet  et  exercendo. 

Ante  omnia  vero , ut  inlelligamus  quod  discere 
studemus,  et  ad  actum  deducere  valeamus  quod 
intellexerimus,  enixe  orare  nos  oportet. 

Deinde  meditari  debemus  diligenter  profundi- 
tatem , et  altitudinem , et  latitudinem  praecepti,  assi- 
due ponentes  ante  oculos  nostros  divinum  exemplar 
Magistri,  atque  inspicienles,  quid  corrigere,  quid 
effugere,  quid  tenere,  ad  quid  aspirare  debeamus. 

Tum,  quoniam  non  sufficit  scire,  sed  et  facere 
oportet  praeceptum,  quod  totum  activum  est,  et 
non  nisi  actu  perfecte  discitur,  debemus,  simul 
atque  incipimus  studere,  incipere  etiam  facere,  co- 
gitatione, et  verbo,  et  opere  mites  et  humiles 
corde  exhibentes  nosmetipsos  Deo  et  hominibus. 

Et  proficientes  intelligentia  et  exercitatione, 
oportet  ita  nos  laborare,  ut  vis  praecepti  se  evolvat 
usque  perfectius  in  omni  vitae  nostrae  ratione,  in 
sensis  nostris  intimis , sermonibus,  actionibus,  om- 
nibus et  singulis,  imo  in  horum  omnium  modis. 

3.  Ita  si  discamus  quod  nobis  discendum 
divinitus  datum  est,  consequemur  fructum,  quo 
studium  laboremque  nostrum  certissime  remune- 
randum esse,  ille  ipse  promisit,  qui  neque  falli 
neque  fallere  ullo  modo  potest. 

Quis  est  fructus  promissus?  Optimus  plane.  Inve- 
nietis, inquit,  requiem.  Quid  est  invenire  requiem? 

Utique  id  invenire,  quo  expleti  et  contenti 
quiescamus,  nec  laboremus' amplius  disquirendo, 
neque  invite  amittendi  formidine  agitemur. 

Hanc  requiem  qui  invenerit,  vere  quietus  erit 
vereque  beatus:  qui  autem  non  invenerit,  quid- 
quid aliunde  habuerit,  irrequietus  semper  erit  et 
beatitudinis  expers ; quia  corde  non  satiatur , quia 
ultra  quaerere  cogitur,  quia  indesinenter  pericli- 
tatur etiam  invitus  acquisita  perdere. 

Sie  omnes  constituti  sumus , ut  natura  impel- 
lamur ad  beatam  requiem  appetendam,  neque  in 
nostra  habeamus  potestate,  eam  non  appetere. 

Maximo  sane  beneficio  Dominus  nobis  indidit 
hoc  desiderium  excitans,  hanc  facultatem  urgen- 
tem; sic  enim  fortius  in  re  et  suavius  in  modo 
prosequimur  illud  ipsum,  quo  beari  nos  Oporteat. 

Et  licet  pro  libero  nostro  arbitrio  valeamus 
requiem  quaerere  in  rebus  variis,  in  omnibus  tamen 
desiderium  hoc  nostrum,  facultas  haec  instabit  urge- 
bitque,  donec  invenerimus  objectum , ad  quod  quae- 
rendum et  consequendum  facultas  ista  nobis  data  fuit. 

Christus  Dominiis,  Deus  noster,  qui  hujus  in 
nobis  facultatis  auctor  est,  et  quem  repugnat  nobis 
dedisse  invincibilem  facultatem  sine  objecto,  vel 
dedisse  sine  possibilitate  objecti  attingendi,  hic 
nobis  ostendit,  ubi  sit  quaerendum  verum  objec- 
tum, quomodo  sit  inveniendum. 

Discite  a me,  quiaonitis  sum  et  humilis  Corde, 
et  invenielis  requiem.  Non  distinguit,  non  exci- 
pit: inveniemus  igitur  requiem  veram,  genuinam 
felicitatem. 

Nam  etsi  requies  animae  felicitas,  in  tempore 
pro  mortalis  vitae  conditione , non  possit  esse  un- 
dique plena,  erit  tamen  vera,  quemadmodum  Do- 
minus promittit,  et  experientia  constat  innumero- 
rum Sanctorum,  qui  mites  et  humiles  discipuli 
fuerunt  mitis  et  humilis  Jesu. 

Profecto  ea  fruemur  pace,  quam  nullus  hostis 
externus  perturbet:  ea  gaudebimus  tranquillitate, 
quam* nulla  commotio  interna  agitet:  denique  si- 
militudine et  unione  potiemur  divina  , qme  maximam 
felicitatem  vitae , imo  bona  omnia  contineat,  quaque 
nos  privare , invita  voluntate  nostra , nemo  possit. 

4.  Hujusmodi  colligentes  fructum,  tutabimur 
finem,  sempiternam  animarum  nostrarum  beatitu- 
dinem.  Ait  enim:  Invenietis  requiem  animabus 
vestris. 

Si  animae  sint  nostrae,  non  ita  nostrae  sunt, 
quasi  a nobis  essent,  cum  ipse  fecerit  eas  et  non 
ipsi  nos:  verum  nostrae,  quia  nobis  eas  dedit. 
Dans  autem,  dedit  ad  finem  se  dignum , ut,  cum 
ipse  operatus  fuerit  quod  debet,  quod  quidem 
semper  facit,  utpote  infinite  perfectus,  nos  vi- 
cissim  cooperaremur , sicque  beatam  ac  perpetuam 
quietem  procuraremus  animabus  nostris. 

Hic  est  finis,  sempiterna  bealitudo  animae  cum 
gloria  Domini,  finem  intendentis,  intime  conjuncta. 

Si  enim  Deus  gloriosus  in  omnibus  operibus 
suis,  quam  gloriosus  in  opere  tanto,  salute  ani- 
marum in  aeternum  triumphantium,  ipsumque  per- 
petuo laudantium! 

Ad  hunc  tinem  mille  mediis  modisque  nos 
munit  et  adjuvat:  ad  hunc  praecedit  ipse  nobis, 
ut  bonus  pater  filiis  suis,  comes  praevius,  osten- 
dens viam  certam  et  jucundam,  allevans  et  recreans. 

5.  Quae  cum  ita  sint , sequamur  alacriter  tan- 
tum ac  talem  ducem. 

Quid  nobis  honorificentius?  Gloria  enim  magna 
est,  sequi  Dominum:  maximus  honor,  discipulos 
osse  Cordis  ejus  dilectos. 

Quis  saecularis  honor  excogitari  potest,  qui 
non  in  tantae  dignitatis  comparatione  evanescat? 

Nec  quidquam  utilius , cum  inde  pendfeat  quies 
animae , felicitas  nostra  et  in  tempore  et  in  aeter- 
nitate. Haec  autem  tanta  res  est,  ut  sola  suffi- 
cere possit,  ac  sine  ea  deliquae  omnes  vanae  sint 
et  tandem  inutiles. 

Id  facile  demum  et  dulce;  quoniam  mandata 
ejus  gravia  non  sunt,  verum  ea  jussa  nobis  dat, 
eaque  suppetit  media , ut  non  modo  illa  perficere 
possimus,  verum  etiam  ut  nullus  salutis  hostis,  nulla 
obstacula  nos  ab  illis  perficiendis  impedire  valeant. 

Discentes  autem  ab  ipso  Salvatoris  Corde , et 
dulcissimo  fonte  amoris  haurimus,  quo  acti,  labo- 
rem, si  quis  fuerit,  vel  non  sentimus  vel  diligi- 
mus, adeoque  facilem  experimur  et  dulcem. 

0 Jesu  mitis  et  humilis  Corde!  suscipe  me, 
quaeso,  discipulum  tuum,  discipulum  Cordis  tui, 
ot  praesta,  ut  diligenter  a te  discam  mitis  esse  et 
humilis  corde , atque  ita  inveniam  requiem  animae 
meae  ad  aeternam  gloriam  tuam. 

CAPUT  SECUNDUM. 

Quod  nulla  res  mundi  cor  nostrum  vere  quie- 
tum, vere  contentum  reddere  possit. 

1.  F.  J.  Fili,  creatus  es  ad  beatitudinem.  Hoc 
ratio  probat:  hoc  experientia  constat:  hoc  docet 
fides. 

Felicitatem  indesinenter  quaeris , et  bene  facis. 
Sed  desine  quaerere  felicitatem  tuam  in  creaturis , 
quia  non  invenies  ibi. 

Nulla  enim  res  hujus  mundi  cor  tuum  explere 
valet,  et  si  solus  omnia  creata  simul  haberes , cor 
adhuc  inane  foret  ac  miserum. 

Terrena  cordis  sitim  excitant,  sedare  non  pos- 
sunt: imo  vero  quanto  plura  possederis,  tanto 
vehementius  sities. 

Quomodo  in  creaturis  id  invenire  posses , quod 
in  illis  non  est?  Nemo  enim  dat  quod  non  habet. 

2.  Num  tu  attinges  quod  nullus  mortalium 
attingere  umquam  potuit?  Ecce  sapientissimus  ho- 
minum omnibus  abundabat  bonis,  novis  perpetuo 
affluebat  deliciis,  divitiarum  suarum  immensitate 
stupefecerat  nationes,  gloriae  suae  fama  ultimas 
impleverat  terras. 

Prae  inanitate  tamen  cordis  coactus  est  excla- 
mare: Vanitas  vanitatum,  et  omnia  vanitas! 

Habeas  quidquid  in  mundo  cor  tuum  deside- 
rare possit:  sis  lotius  orbis  terrarum  dominus: 
honorent  te  homines  universi:  experiaris  omnia: 
et  reperies  te  adhuc  nihil  invenisse , nisi  vanitatem 
et  afflictionem  spiritus. 

3.  Noli  mirari  hoc,  fili  mi;  non  enim  ad  mun- 
dum factum  est  cor  tuum.  Quidquid  igitur  in 

mundo  habetur,  nobilissima  destinatione  tua  atque 
cordis  tui  affectu  indignum  est. 

Ad  majora  creatus  es,  ad  seterna  natus,  ad 
infinita  destinatus.  Ne  ergo  in  sordibus  jaceas,  cum 
ad  regnandum  in  perpetuum  constitutus  sis. 

Quid  tibi  prodesset,  mundum  lucrari  univer- 
sum, si  anim»  tu®  jacturam  faceres?  Profecto 
bis  infelix  esses:  hic  quidem  ob  malae  conscien- 
ti® statum  torquentes  cordis  angores  patereris, 
postmodum  autem  miseri®  subjaceres  ®tern®. 

Beatus  itaque,  qui  spernit  quidquid  ad  cor 
decipiendum  aptum  fuerit,  qui  omne  ver®  felici- 
tatis impedimentum  generose  abjicit,  qui  memor 
dignitatis  su®  destinationis,  super  omnia  creata 
in  Creatore  suo  qu®rit  beatitudinem! 

4.  V.  D.  Deus,  Salvator  meus,  ad  beatitudi- 
nem creasti  me , et  beatitudinem  qu®rere  non  ces- 
savi usque  adhuc,  et  tamen  nondum  gustavi  bea- 
titudinem, nondum  reperi. 

Cupiditates  me®  iteratis  vicibus  clamabant: 
Ecce  hic  est,  aut  illic.  Credidi  insanus,  et  desi- 
deriis inordinatis  obc®catus,  discurri  huc  illuc, 
et  loco  felicitatis  qu®sit®,  inveni  miseriam,  et 
gustavi  amaritudinem. 

Me  miserum!  creatus  ad  beatitudinem  in  te , Deus 
meus , laboravi  disquirens  beatitudinem  extra  te  in 
creaturis;  et  ecce  a beatitudine,  ad  quam  factus 
eram,  longius  aberravi,  et  infelicitatem,  ad  quam 
factus  non  eram,  mihi  nactus  sum,  et  in  ea  perii. 

Deus,  Salvator  meus,  aperi  oculos  meos,  ut 
jam  recte  videam  tantum  errorem  meum,  el  fac, 
ut  errore  liberatus,  qu®ram  efficaciter  in  le,  quam 
in  creaturis  non  possum  invenire,  beatitudinem. 

CAPUT  TERTIUM. 

Quod  cor  nostrum  in  Corde  Jesu  veram  requiem, 
genuinam  felicitatem,  inveniat. 

1.  V.  J.  Fili,  si  vis  consequi  veram  felicitatem, 
cor  tuum  totum  da  in  similitudinem  et  consuetudi- 
nem Cordis  mei. 

In  Corde  meo  invenies  pacem  ac  tranquillita- 
tem, quam  mundus  nec  dare  nec  sufferre  potest. 

Si  semel  in  interiora  Cordis  mei  perfecte  in- 
troisses , inde  cerneres  omnia  terrena , sicut  in  se 
sunt,  non  sicut  ab  insipientibus  mundi  idololatris 
existimantur. 

Tunc  a superfluis  et  molestis  creaturarum  curis 
facile  expedireris,  atque  nihil  te  dignum  duceres 
nisi  bona  genuina. 

2.  Jam  quidem  cor  tuum  continuae  vicissitu- 
dini subjectum,  septies  mutatur  in  die,  ita  ut  modo 
laetum,  modo  triste;  nunc  tranquillum,  nunc  agi, 
talum;,  aliquando  aniore  creaturarum  accensum, 
aliquando  vanitatum  earum  pertaesum ; jam  fervens 
mox  tepescens,  sic  veluti  mare  sit  inconstans. 

Si  autem  cor  tuum  meo  esset  unitum,  subito 
fieret  tranquillitas  magna  et  permanens. 

Tutus  enim  in  Cordis  mei  ifnione,  tamquam 
in  portu  salutis , semper  idem  manere , inconcus- 
susque  et  a mutatione  defensus  perstare  valeres* 
sive  prosperitatis  sive  adversitatis  flaret  ventus. 

Si  in  Corde  meo  lates,  nullus  inimicus  tibi 
nocere  poterit.  Diabolus  quidem  circuil , quaerens 
quem  perdat,  mullosque  secum  in  perditionem 
trahit:  ad  te  autem  non  appropinquabit,  nec  pacem 
luam  turbare  valebit. 

3.  Utinam  ergo  cognosceres  donum  divinum! 
utinam  scires,  quanta  in  eo  sint  bona!  tota  revera 
quies  tua,  tota  felicitas  tua  in  eo  continetur.* 

Jugis  pax,  imperturbata  securitas,  verum  cordis 
gaudium  omnibus  diligentibus  et  incolentibus  Cor 
meum. 

Quid  juvant  opes?  quid  honor?  quid  ipsa  ob- 
lectamenta , si  cor  non  fuerit  quietum  ac  conten- 
tum ? Et  quid  totus  mundus  dare  potest,  nisi  inquie- 
tudinem et  aegritudinem  cordis? 

Miser  itaque  eris,  quidquid  tibi  fuerit,  quoad- 
usque requiesces  in  me,  qui  tibi  sufficio  solus. 

4.  F.  D.  Sic  profecto  expertus  sum,  Domi- 
ne; nam  in  rebus  orfmibus  pacem  quaesivi,  et  non 
inveni  nisi  turbationem  post  turbationem. 

Voluisti  utique  propter  teipsym  simul  et  propter 
nos , ut  cor  nostrum  in  te  solo  inveniret  pacem. 
Fecisti  enim  ad  te.  Domine,  cor  nostrum:  et  irre- 
quietum, se  sentit  et  infelix,  donec,  quiescat  in  te. 

0 Cor  Jesu  dulcissimum!  Sanctissinue  Trini- 
tatis deliciae!  Angelorum  Sanctorumque  omnium 
laetitia!  beatissime  animarum  paradise!  quid  extra 
te  volo,  cum  in  te  sit  lotum,  quod  desiderare 
possum  ac  debeo? 

In  te  coelum  habet  suum  gaudium ; in  te  terra 
suam  felicitatem : cum  ergo  sis  beatitudo  omnium, 
cur  non, esses  mea?  Imo,  Jesu  Corde  dulcissime, 
tu  requies  mea , tu  beatitudo  mea  in  perpetuum. 

CAPUT  QUARTUM. 

Quod  ad  salutem  necessarium  sit,  Cor  Jesu 
imitari. 

J . V.  J.  Fili , unum  ante  omnia  necessarium 
est,  ut  aeternum  salves  animam  tuam.  Illa  enim 
perdita,  perdita  sunt  omnia;  illa  autem  salva,  salva 
sunt  omnia. 

Verum  aeternam  animae  salutem  non  assequeris, 
si  non  fueris  imitatus  Cor  meum. 

Nam  quos  praescivit  Deus,  etiam  praedestina- 
vit conformes  fieri  imaginis  Filii  sui. 

Quaenam  autem  est  haec  Filii  Dei  imago,  cui 
omnes  salvandi  conformari  debent,  nisi  Cor  meum? 

Non  enim  cuilibet  datum  est,  exteriora  mea 
imitari,  nec  pendet  ab  homine  facere  miraculosa, 
quae  ego  feci. 

Praeterea  ob  diversitatem  humanae  vitae  statuum, 
non  possunt  omnes  exteriorem  meam  sequi  vi- 
vendi rationem : interiores  autem  Cordis  mei  affec- 
tus imitari  possunt  ac  debent  omnes,  magni  et 
parvi,  docti  et  indocti , in  quocumque  statu  vivant. 

Si  ergo  optas  in  aeternum  salvari,  Cordi  meo 
conformare,  et  tuo  corde  senti,  quae  ego  sentio  meo. 

2.  Etsi  distribueres  inter  pauperes  facultates 
tuas  omnes ; etsi  traderes  maximae  poenitentiae  cor- 
pus tuum;  etsi  omnia  cognosceres  mysteria;  etsi 
stupenda  prodigia  faceres ; si  cordi  tuo  non  habe- 
tur similitudo  cum  meo,  nihil  es,  et  nihil  tibi 
prosunt  in  aeternum  ista  omnia. 

Ex  similitudine  tua  cum  Corde  meo  judican- 
dus es , ac  conditionem  tuam  aeternam  recepturus. 

Multi  autem  in  judicio  dicent  mihi:  Domine, 
nonne  in  nomine  tuo  prophetavimus , et  daemonia 

ejecimus,  el  virtutes  multas  fecimus?  Respondens 
vero  dicam  illis:  Nescio  vos:  videtisne  vulnera, 
quae  inflixistis?  agnosckisne  Latus,  quod  pupugi- 
stis, quodque  propter  vos  apertum  mansit,  nec 
tamen  intrare  voluistis? 

Nihil  igitur  juvat  quidquid  feceris,  nisi  feceris 
secundum  Cor  meum. 

3.  Non  pietatis  exterior  species , sed  cor  de- 
votum reddit  hominem  vere  bonum,  et  mihi  carum. 

Tantum  in  tuto  pones  salutem  tuam,  quantum 
cor  tuum  meo  Cordi  conformaveris. 

Age  pro  salute  tua  quidquid  agere  vales : non 
potest  esse  nimia  sedulitas,  ubi  periclitatur  aeter- 
nitas. 

Moriturus  reperies  omnia  esse  perdita,  quae- 
cumque egeris,  nisi  ad  me  et  salutem  retuleris. 

Si  itaque  summi  momenti  _^il  salus  aeterna, 
memento,  quanti  salus  est  animae  tuae,  tanti  esse 
Cordis  mei  Imitationem. 

4.  V.  D.  0 salus  animae  aeterna,  res  una 
mihi  summe  necessaria!  cur  enim  sum  in  hoc 
mundo,  nisi  ut  animam  meam  salvem?  Et  cur 
redemptus,  tot  mediis  instructus  fui,  tot  bene- 
ficiis divinis  cumulatus,  nisi  ut  facilius  ac  suavius 
salvam  faciam  animam  meam? 

Ast  eheu!  nondum  coepi  serio  id,  propter  quod 
in  hoc  mundo  positus  sum.  Redemptus  meipsum 
rursus  et  vilius  mancipavi,  et  perii  abusu  medio- 
rum ipsorum  ac  beneficiorum,  quibus  facillime 
felix  et  salvus  esse  potuissem. 

0 Domine  Deus!  imo.  justissime  permittere 
potuisses,  me  in  aeternum  perire,  et  pati  infor- 
tunium sempiternum,  quod  per  meam  malitiam 
abusumque  donorum  tuorum  mihi  merui. 

Sed  quoniam  id , pro  infinita  Cordis  tui  boni- 
tate, non  permisisti;  imo  vero,  novo  maximoque 
beneficio,  fecisti  me  aestimare  et  diligere  aeternam 
animae  meae  salutem , ingratus  amplius  non  ero,  nec 
amplius  exponam  animam  meam  perditioni  aeternae. 

Statuo  vero  ac  promitto,  me  cooperaturum 
suavissimis  Cordis  tui  consiliis  animam  meam  fa- 
ciendi beatam  ac  salvam. 

CAPUT  QUINTUM. 

Quod  omnis  perfectio  nostra  in^orde  Jesu 
imitando  consistat. 

1.  V.  J.  Fili,  omnis  perfectio  tua  in  simili- 
tudine cum  divino  Corde  meo  consistit. 

Cor  enim  meum,  Cor  Yerbi  Dei,  virtutum 
omnium  norma,  ipsa  sanctitas  est. 

Quicumque  ergo  imitatur  Cor  meum , imitatur 
Deum , Salvatorem  suum , sanctitatem  ipsam. 

Cum  autem  Cor  meum  perfectionis  exemplar 
sit  et  omnis  gratiae  fons,  a Corde  meo  disces, 
quid  ad  sanctificationem  tuam  facere  te  oporteat, 
et  ad  faciendum  hauries  fortitudinem. 

Si  igitur  vis  perfectus  fieri,  Cor  meum  imi- 
tare : quo  magis  illi  conformis , eo  perfectior  eris. 

2.  Cor  meum  humile:  humilitas  autem  verae 
sanctitatis  fundamentum. 

Si  a Corde  meo  non  didiceris  humilitatem, 
numquam  hanc  virtutem  possidebis,  nec  cognos- 
ces nisi  nomen  ejus. 

Quodsi  volueris  super  aliquid  aliud  fundare 
perfectionis  molem,  non  stabit,  sed  flatu  minimi 
venti  subvertetur,  eritque  ruina  magna. 

Cor  meum  etiam  mite  et  charitate  plenum: 
charitas  vero  perfectio  sanctitatis. 

Verse  autem  charitalis  flammis  numquam  arde: 
bit  cor  tuum,  nisi  fuerit  accensum  illo  amoris 
igne,  quo  flagrat  meum. 

Vse  tibi,  si  alieno  igne  accenderis  cor  tuum! 
ardebis  quidem,  sed  ad  perditionem  luam% 

3.  Numquam  solidas  acquires  virtutes,  nec 
veram  assequeris  sanctitatem,  praeterquam  per  Cor- 
dis mei  Imitationem. 

Quantavis  signa  virtutis  exhibueris , quantum- 
vis etiam  devotus  visus  fueris,  tuo  corde  non 
imitante  meum,  omnis  tua  pietas  non  erit,  nisi 
inconcinna  vultus  compositio. 

Nulla  quidem  perfectionis  spes  est,  si  tibi  Cor 
meum  non  proposueris  perfectionis  exemplar. 

4.  Sic  -profecto  fuit  a constitutione  mundi. 
Etenim  in  lege  antiqua  praedictum  notumque  erat, 
qualis  Corde  futurus  essem ; et  nemo  Electis  annu- 
meratus fuit,  nisi  qui  venturi  Cordis  mei  qualitates 
in  corde  suo  expressisset. 

Ab  initio  autem  Ecclesiae  usque  adhuc,  sem- 
per  fuit  Cor  meum  sanctificatio  Apostolorum,  for- 
titudo Martyrum , constantia  Confessorum  purila  s 
Virginum,  perseverantia  Justorum,  Sanctorum  de- 
nique omnium  perfectio. 

Macte  igitur.,  fili:  sequere  Cor  meum,  quo- 
cumque te  duxerit:  quanto  propius  illud  secutus 
fueris,  tanto  propius  ad  perfectionem  consumma- 
tam accedes. 

Ex  Imitatione  Cordis  mei  universae  legis  adim- 
pletio perfecta  pendet  et  omnis  sanctitas. 

Signum  praedestinationis  certum  est,  assiduus 
Cor  meum  imitandi  conatus. 

5.  V.  D.  0 dulcis  Jesu,  fons  vitae  et  gratiae 
anima  me,  adjuva  me,  ad  discendum  et  imitandum 
Cor  tuum,  normam  virtutis,  sanctitatis  exemplar. 

Libera  cor  meum  ab  omni  illusione,  ab  omni 
impedimento:  praesta,  ut  simplici  et  puro  affectu 
te  quaeram,  interiora  sensa  tua,  Cordis  tui  dispo- 
sitiones, induam,  me  tibi  intime  assimilem. 

Eheu  Domine!  quam  tibi  dissimilis  corde  sum! 
quam  parum  hucusque  laboravi  ad  Cordis  tui  vitam 
vita  mea  exprimendum! 

Et  ulinam  non  laborassem  ad  cor  meum  a 
tuo  alienandum  et  pervertendum!  0 caecitatem! 
0 insaniam  animae  meae! 

Miserere  mei,  Domine  Jesu,  miserere  mei, 
secundum  magnam  Cordis  tui  misericordiam. 

Quam  multi  sunt,  qui  non  tamdiu  vixerunt, 
nec  tot  media  habuerunt , ac  nihilominus  se  sanc- 
tificarunt,  ferventes  Cordis  tui  discipuli  facti!  Et 
ego  nondum  sanctitatis  initium  habeo : et  ego  adhuc 
peccator  sum. 

Tempus  est,  Domine,  tempus  est,  ut  opus 
sanctificationis  meae  usque  adeo  neglectum  incipiam. 

Hoc  me  excitat , hoc  me  stimulat , adhuc  posse 
me  sanctificari,  adhuc  posse  me  fieri  Cordis  tui 
discipulum,  adhuc 'posse  me  insigniri  isto  prae- 
destinationis signo  laetissimo. 

Erige  me,  optime  Jesu,  da  auxilium,  adde 
animum:  ecce  nunc  coepi. 

CAPUT  SEXTUM. 

Quod  quicumque  vult  Cor  Jesu  imitari,  suum 
cor  purificare  debeat. 

1.  F.  J.  Fili,  si  vis  te  in  Cordis  mei  con- 
suetudinem dare,  et  familiaritatis  ejus  gustare  dul- 
cedinem ineffabilem , ab  omni  malo  cor  tuum  pu- 
rifica. 

Ego  enim,  Dilectus  tuus,  purus , et  immacula* 
tus,  qui  delector  inter  lilia. 

Quomodo  existere  posset  unio  Cor  meum  inter 
et  tuum , nisi  istud  sedulus  expurgaveris  ? 

Cor  namque  meum  quis  arguet  de  peccato  ? 
Tu  vero  quomodo  dicere  posses : Mundum  est  cor 
meum,  cum  ipsum  cor  tuum  tibi  contrarii  sit 
conscium  ? ' . 

Heu  fili!  quale  oor  tuum!  In  peccato  natum, 
tamdiu  daemonum  receptaculum,  tot  maculis  foeda- 
tum ac  deformatum,  ad  malum  vehementer  incli- 
natum et  a superno  bono  misere  alienatum,  tam 
multas  inordinatas  fovens  affectiones  easque  nutri- 
ens peccatorum  procreatrices , mundo  et  seipso 
plenum,  in  rebus  plerisque  omnibus  solens  pro 
fine  seipsum  habere? 

2.  Mirum  profecto,  ut  invitare  me  audeas, 
ad  veniendum  in  tale  cor,  et  residendum  tot  in- 
ter sordes. 

Abominatio  mihi  cor  pravum,  cor  autem  sor- 
didum mihi  nausea:  quomodo  ergo  me  in  eo  ma- 
nere delectaret? 

Ego  cor  purum  quaero : et  omnes  deliciae  meae, 
in  ilk)  habitare,  ibique  inter  lilia  recreari. 

Qui  igitur  diligit  cordis  munditiam,  mea  fruetur 
praesentia , Cordisque  mei  experietur  teneritudinem, 
et  divinam  dulcedinem. 

3.  Ne  decipiaris,  fili,  existimando,  bene  esse 
tibi,  modo  exterius  te  rite  gesseris , siquidem  ego 
praecipue  cor  intueor. 

Quid  vero  tibi  proderit,  omnibus  creaturis  per 
exteriora  placuisse  , si  per  interiora  displicueris  milii? 

Si  cor  tuum  fuerit  immaculatum,  totus  imma- 
culatus eris:  ab  intus  enim  ex  corde  procedunt 

Imitatio  S.  C.  J.  3 

malae  cogitationes,  immunditiae,  fraudes,  blasphe- 
miae,  mala  denique  omnia. 

Fiat  itaque  cor  tuum  purum , et  nihil  impediet, 
quominus  ad  internam  unionem  meam  dulciter 
pervenias,  et  pleno  ore  gustes,  quam  suave  sit 
Cor  meum. 

Quodsi  tantum  exterius  a malo  declinaveris, 
nec  peccatum  ex  corde  tuo  eradicaveris,  numquam 
a vitiis  liber  eris : sed  decies  plus  pullulabunt  intus, 
quam  foris  vitare  poteris ; et  cum  exterius  videberis 
stare , interiorum  malorum  pondere  corrues. 

4.  Eja,  fili  mi,  praepara  mihi  in  corde  tuo 
nitidum  habitaculum,  et  ego  veniens  ero  totus 
tibi,  et  tu  totus  eris  mihi,  erilque familiaritas  mi- 
rabilis, et  unio  non  nisi  expertis  nota. 

Esto  bono  magnoque  animo,  ac  statim  incipe 
hoc  omnis  momenti  opus:  nullum  senties  verum 
gaudium,  donec  id  compleveris. 

Quod  multos  ab  integra  cordis  purificatione 
impedit,  metus  est  difficultatis. 

Verum  dolus  est  diaboli:  hic  enim  vetus  hu- 
manae salutis  inimicus,  sciens,  a vera  totaque 
emundatione  cordis  pendere,  non  solum  salutem 
et  perfectionem  tuam,  sed  etiam  alienam,  maxi- 
me autem  gloriam  meam,  te  ab  illa  prohibere 
omni  ope  nititur. 

Noli  attendere  suggestiones  artificis,  qui  non 
curat , utrum  veris  an  falsis  suum  obtineat  finem. 

Sed  ora,  gratiam  pete  divinam:  cum  ea  for- 
titer opus  aggredere ; et  videbis  omnes  difficultates 
coram  magnanimitate  tua  evanescere,  imo  et  in 
quibus  rebus  majores  difficultates  te  reperturum 
esse  credebas , in  his  majores  consolationes  atto- 
nitus invenies. 

5.  V.  D.  Oro  et  obsecro , Domine , cor  mun- 
dum crea  in  me,  et  spiritum  rectum  innova  i 
interioribus  meis. 

Totum  cor  meum  inquinatum  est  sordibus : 
e corde  infectae  sunt  facultates  animae  et  corporis 
sensus.  Ebeu  Domine!  quid  est  in  me,  quod 
macula  careat,  aut  quod  omnino  purum  sit? 

Emitte,  quaeso,  iucem  gratiae  tuae,  et  illumina 
mentem  meam,  ut  omnia  mala,  quae  commisi,  et 
bona  omnia,  quae  omisi,  cognoscam  ac  defleam. 

0 quam  me  pcenitet,  dulcissime  Jesu,  quod 
habitaculum  tuum  tam  indigne  violarim,  quod  te 
offenderim,  quod  Cor  tuum  afflixerim!  Doleo,  o 
summum  bonum  meum ! doleo  et  detestor  omnia 
peccata  mea : confiteor  malitiam  et  ingratitudinem 
meam:  imploro  Cordis  tui  misericordiam. 

Domine,  si  vis,  potes  me  mundare:  lava  me, 
quaeso,  ab  iniquitate  mea,  et  a peccato  meo  munda 
me.  A delictis  etiam  occultis,  et  ab  alienis  puri- 
fica cor  meum. 

Veni,  Jesu,  veni  ad  cor  meum,  et  fac  tibi 
flagellum  e funiculis  sancti  timoris  r vividaeque  gra- 
titudinis,  et  puri  amoris,  atque  ejice  omnes  hanc 
domum  tuam  profanantes. 

Ecce  nullum  illorum  admittam  amplius:  domus 
tua,  domus  orationis  vocabitur:  ibi  te  colam,  ibi 
te  amabo,  ibi  mfe  de  te  occupabo.' 

CAPUT  SEPTIMUM. 

( ■ 

Quod  oor  nostrum  praesertim  a peccato  gravi, 
summo  malo , debeat  esse  mundum. 

1.  V.  J.  Vide,  fili  mi,  ne  in  corde  tuo  sit 
peccatum,  quod  animae  mortem  pariat. 

Quomodo  diligere  aut  hospitio  in  cor  tuum 
admittere  potes  vel  audes  hostem  capitalem,  qui 
admissus , te  indubitanter  mancipium  inferni , ho- 
minum miserrimum,  imo  ipsis  entibus  irrationali- 
bus viliorem  reddet? 

Quam  multi  dicunt:  Oh!  quot  mala  desolan- 
tur terram!  Verumtamen  unum  est  malum,  pec- 
catum, nec  est  aliud  praeter  ipsum.  . 

Evita  peccatum,  et  quidquid  tibi  acciderit,  in 
tuum  cedet  bonum. 

2.  Mirum  est,  ens  rationale  ultro  committere 
peccatum,  quod  natura  sua  tam  detestabile  et 
indignum  est,  ul  etiamsi  nec  coelum  daretur  nec 
infernus , ob  turpitudinem  tamen  intrinsecus  inhae- 
rentem, fugiendum  foret.- 

Si  autern  infinitam  dignitatem  offensi,  et  vili- 
tatem infinitam  offendentis  consideraveris,  pecca- 
tum esse  malum  quodammodo  infinitum  videbis. 

Quicumque  mortaliter  peccat,  Deum  ipsum 
aggreditur,  ac  Deum  ipsum  tolleret,  si  tolli  pos- 
set: neque  per  peccatorem  stat,  quominus  coeli 
et  terrae  Deus  destruatur. 

3.  Tantum  malum  est  peccatum,  ut  ad  infernale 
monstrum  hoc  perdendum,  justiliaequedivinae satis- 
faciendum, ego.  Filius  Altissimi,  e throno  Maje- 
statis meae  descendere,  et  factus  homo,  conti- 
nuum per  vitam  martyrium  subire,  ac  tandem  iri 
cruce  doloribus  confectus,  exspirare  debuerim. 

Ah  miser  homo!  quomodo  illud  ames  perpe- 
trare, quod  mihi  constitit  tanti?  Aut  quomodo 
pro  momentaneo  oblectamento  omnes  labores , do- 
loresque,  et  mortem  acerbissimam  meam  reno- 
vare velis? 

Si  mortaliter  offendis,  criminis  longe  gravio- 

ris  te  reum  facis,  quam  Judaei,  tortores  mei.  Hi 
enim  si  me  gloriae  aeternae  Dominum  cognovissent, 
me  numquam  morti  tradidissent.  Tu  vero , tu  me 
cognoscis : imo  quis  et  qualis  sim , tu  scis  bene- 
ficiorum meorum  experientia. 

4.  Nonne,  sola  charitate,  ego  te  non  tantum 
creavi,  et  redemi,  et  conservavi;  verum  etiam 
semper,  magis  quam  tenerrimus  parens,  le  pro- 
texi, te  curavi,  te  fovi? 

Quidquid  es,  et  quidquid  habes,  ego  tibi  dedi, 
ac  super  omnia  tibi  meipsum  elargitus  sum:  et 
pro  his  omnibus  mihi  retribuis  ista? 

Ecce  si  animali  ratione  carenti  abjectum  cibi 
fragmentum  projicias,  quantum  potest,  gratum  se 
exhibet.  Ego  autem  tibi  bona  praestiti  infinita , et 
tu  versus,  persequeris  me  usque  ad  mortem ! 
Attende  et  considera,  quid  hinc  tibi  de  le  sen- 
tiendum sit. 

5.  0 fili  aeternae  dilectionis  meae!  quem  amavi, 
magis  quam  vitam  meam,  amplius  peccare  noli. 

Si  diligis  me,  imo  si  diligis  vere  teipsum,  fuge 
peccatum. 

Quandocumque  enim  mortale  admittis,  super- 
naturaliler  moreris;  quidquid  meritorum  possede- 
ris, amittis;  jus  ad  coelestem  haereditatem  perdis ; 
daemonibus  fis  cohaeres  inferorum;  felicitati  prae- 
fers infelicitatem,  infernum  coelo,  diabolum  mihi. 

Haec  meditare,  fili  mi,  ut  penitus  discas,  prout 
humana  mens  capere  valet,  quantum  malum  sit 
peccatum;  utque  evites,  quod  solum  te  perpetuo 
miserum  reddere  potest. 

fi.  F.  D.  0 anima  mea!  en  peccatum!  Vere 
malum  summum,  deturpans  hominem  infra  irra- 
tionalia, obstruens  portas  coeli,  abyssum  infero- 

rum  aperiens!  0 monstrum  abominandum,  hor- 
rendum millies  magis  quam  ipse  daemon! 

ODeus  meus!  erubesco  fateri,,  et  diffiteri  non 
possum,,  me  peccati  factum  esse  mancipium  ab- 
jectissimum, et  per  summam  insaniam,  per  sum- 
mam ingratitudinem,  per  summam  malitiam,  cum 
ipso  et  per  ipsum  frequenter  insultasse  tremend» 
Majestati  tuae,  coram  qua  ipsi  Angeli  prae  vene- 
ratione pavent. 

Conftmdor  penitus,  cum  vilior  factus  sim  enti- 
bus rationis  expertibus,  patrando  iniquitatem,  quam 
ipsa  ratio  reprobabat,  et  omnibus  facultatibus  ani- 
mae, et  corporis  sensibus  abutendo. 

7.  0 Domine  Deus!  tu  impressisti  mihi  ama- 
bilem tuam  imaginem,  et  ego,  ea  foedata,  supe- 
rinduxi horribilem  imaginem , diaboli;  imo  multi- 
pliciter diabolo  horribiliorem  me  feci. 

Ille  enim,  nulla  praecedente  vindicta,  peccavit 
superbiens;  ego,  cognita  ejus  poena , peccavi  con- 
temnens: ille  semel  in  innocentia  constitutus;  ego 
multoties  restitutus:  ille  se  erexit  contra  eum, 
qui  fecit  ipsum;  ego  contra  eum,. qui  me  etiam  refecit. 

Miserrimus  ego  peccator , pro  nihilo  vel  etiam 
pro  re  nihilo  viliore,  abjeci  ultro  amicitiam  tuam, 
felicem  animae  pacem,  jus  ad  aeternam  beatitu- 
dinem;  ac  tradidi  meipsum  servum  infelicem  dia- 
bolo, participans  amodo  infortunium  ejus,  et  par- 
ticipaturus tormenta  ejus  sempiterna,  nisi  resipis- 
cens, inveniam  misericordiam  in  Corde  tuo. 

8.  Vere,  Domine  Jesu,  non  sum  dignus  in- 
venire misericordiam,  qua  toties  abusus  sum:  non 
sum  dignus  servire  tibi,  cum  factus  sim  servus 
diaboli.  Si  vis  me  tractare  sicut  merui,  infernus 
domus  mea  est. 

Sed,  Deus,  Salvator  meus,  in  Corde  tuo  in- 
finita est  misericordia:  id  ostendunt  ipsa  peccata 
mea:  nisi  enim  infinita  esset  miserteordja  tu&» 
numquam  tolerasses  infinitum  peccatorum  meorum 
malum. 

0 Jesu!  miserere  mei,  secundum  magnam 
misericordiam  tuam.  Veniam  rogo  supplex,  aq 
spero  fore,  ut  mihi,  misero  peccatori,  ignoscas. 
Doleo  sincere  de  peccatis  commissis,  firmiterque 
statuo  tibi  deinceps  fideliter  servire  ac  te  ferven- 
ter diligere. 

CAPUT  WTAYUI. 

Quod  etiam  a minimo  peccato  cor  nostrum 
purum  esse  debeat. 

1.  V.  /.  Fili,  ab  omni  delicto  munda  cor  tuum: 
et  a macula  peccati  etiam  minimi  cave  diligenter. 

Nihil  est,  nihil  esse  potest,  propter  quod  pec- 
catum quantumvis  leve  committere  liceat. 

Quamvis  ergo  universum  servare  posses  mun- 
dum, me  vel  in  minima  re- offendere  nefas  esset, 
siquidem  ego  totum  mundum  infinita  supero. 

Nonnulli  cavent  a gravibus,  levia  autem  sine 
scrupulo  admittunt;  indicium  satis  evidens,  ipsos 
sui  potius  quam  mei  amore  regi. 

Sed  miseri  suo  experientur  damno , quantum 
seipsos  fefellerint. 

2.  Quicumque  enim  spernit  modica , paulatim 
ad  magna  decidet:  ac  cuncta  putare  parva  sensim 
assuefactus , bene  sibi  adhuc  esse  existimabit,  cum 
sine  multo  consfcientiae  stimulo  admittet  magna. 

Cum  juvet  insensatum  in  margine  prsecipitii 
incedere;  juste  fiet,  ut  pede  labante  in  imam  ruat 
abyssum. 

7.  0 Domine  Deus,  Salvator  meus!  si  gravi- 
tate et  multitudine  delictorum  meorum  non  pror- 
sus perii,  id  Cordis  tui  benignitati  debitum  agnosco: 
imo  misericordi».  Domine,  tu»,  quod  non  sum 
consumptus. 

Infixus  sum  limo:  dereliquit  me  virtus  mea: 
contexerunt  me  tenebr»-:  defecit  ipsum  cor  meum. 
Ecce  profundius  usque  immersus  sum,  et  pr» 
languore  me  extricare  non  valeo.  Quanta  mise- 
ria mea! 

0 quis  dabit  capiti  meo  aquam , et  cordi  meo 
vigorem,  ut  plorem,  ac  moveam  te.  Domine,  ad 
me  eripiendum!  , 

Miserere  mei,  bone  Jesu,  et  libera  me:  munda 
et  renova  me  totum. 

Accende  cor  meum  amore  Cordis  tui:  hoc 
igne  divino  consume  delicta  mea : noli  ea  reser- 
vare igni  purgatorii.  Hic,  qu»so,  hic  ardeam  et 
purificer  igne  dulcis  amoris  tui,  non  ibi  flammi$ 
ignis  poenalis. 

Eo,  dulcissime  Jesu,  amore  lui  faciam  quod 
timore  hucusque  non  feci:  amore  tui  omne  vel 
levissimum  peccatum  vitabo. 

CAPUT  50NUI. 

Quod  cor  peccatoris  nihil  nisi  amaritudinem 
infelicitatis  gustare  possit. 

1.  V.  J.  Charissime,  si  ad  hoc  perveneris,  ut 
cor  tuum  non  habeat  quo  te  reprehendat,  gau- 
deto, imo  gaudeto,  quia  tibi  pax,  quasi  flumen 
felicitatis. 

Cor  bonum  beat  animam,  coelum  laetificat , ter- 
ritat infernum:  Cor  autem  malum  peccatorem  re-> 

plet  infortunio,  miseratione  coelicolas  afficit,  daemo- 
nes perfundit  laetitia  iniqua  et  exultatione. 

Finge  tibi  omnes  calamitates  hujus  mundi  pos- 
sibiles, numquam  imaginaberis  tantas,  quantas  in 
corde  ferunt  peccatores. 

Quam  gravis,  quam  abjecta  servitudo  peccato- 
ris t quot  et  quantis  vinculis  constrictus  est  sub 
heris  vilissimis,  daemone  scilicet  ac  passionibus 
tyrannicis ! 

Habet  ligatum  intellectum  vinculo  stupidae  igno- 
rantiae, ne  videat  veritatem:  ligatam  habet  volun- 
tatem vinculo  execrandae  malitiae,  ne  diligat  bonitatem. 

Circumfert  secum  sensus  ligatos  vinculis  con- 
cupiscentiae, ne  sequatur  honestatem : totus  depri- 
mitur pondere  vinculoruqi  cupiditatum,  ne  suavem 
attingat  gratiae  libertatem. 

2.  Quis  insipientior  est  quam  peccator,  qui 
ipse  summae  miseriae  suae  causa  est? 

Si  in  terra  sit  anticipatio  inferni,  est  utique 
in  corde  improbi , quf  passionum  igne  accensus, 
omnes  malae  conscientiae  patitur  cruciatus. 

Quomodb  umquam  vere  laetari  potent,  qui  no- 
vit, si  vitae  rumpatur  fragile  filum , se  ad  profun- 
dum inferni  praecipitatum  iri? 

Nescio  profecto,  quomodo  audeat  se  quieti 
nocturnae  committere , qui  ignorat , an  non  repro- 
bus m aeternitate  expergiscendus  sit! 

3.  Non  potest  cor  humanum  non  affectare 
felicitatem : sed  peccator  effrenato  indomitoque 
animo  caece  proreptus,  felicitatem  quaerit,  ubi  so-r 
lum  major  invenienda  est  infelicitas. 

Quidam  existimare  videntur  cupiditatibus  se 
satisfacturos,  illis  plene  indulgendo,  ac  tandem 
illis  expletis,  se  pacem  habituros.  Quantus  error! 

Quis  enim  ut  incendium  exstinguat,  nova  inji- 
cit ignis  alimenta?  Nonne  sic  adaugeret,  nedum 
restingueret? 

Licet  aliquis  animae  salutem  ac  corporis  vigo- 
rem passionibus  sacrificet,  adhuc  minus  contentae, 
clamitabunt:  Tuae  sumus,  nutri  nos. 

0 si  pateret  cor  peccatoris,  quot  miseriae,  et 
quam  abominanda  objecta  ibi  cernerentur!  Verum- 
lamen  omnia  aperta  et  perspicua  sunt  mihi,  quem 
fallere  non  valet,  quamquam  homines  decipere  possit 

4.  Ad  hoc  quandoque  venit  cor  malis  habiti- 
bus obnoxium,  ut  nihil  cogitet,  nihil  diligat,  nihil 
sapidum  inveniat,  nisi  quod  cupiditatibus  gratifi- 
cari potest:  ac  tametsi  sciat  ad  abyssum  infelici- 
tatis se  properare,  non  curet,  at,  velut  stupidum 
animal,  cursitet  post  concupiscentias  suas,  cal- 
cans non  bona  aeterna  solum,  sed  etiam  honesta- 
tem, et  honorem,  et  vitam  ipsam. 

Peccator  inimico  non  indiget,  ut  laedatur  aut 
torqueatur:  ipse  sibi  inimicus  maximus,  ac  cju- 
delissimus  tortor  est. 

Quibus  se  delectare  sibique  gratificari  quaerit, 
ex  iisdem  multifaria  tormenta  recipere  solet. 

5.  Quomodo  pace  fruatur,  qui  intra  se  tur- 
bationis causam  fovet?  aut  quomodo  vel  semel 
libere  spiret,  qui  servus  est  diaboli? 

Qui  satanam  in  throno  cordis  stii  sedere  ac  do- 
minari sinit,  quam  infelix  esse  debet! 

Beatus,  qui  numquam  expertus  est  servitutem 
daemonis!  qui  numquam  gemuit  sub  onere  com- 
pedum peccati! 

Fili,  si  nondum  sensisti  mfortunium  status  pec- 
cati, cum  toto  laetare  coelo,  et  noji  umquam  len- 
tare, quid  sit  servire  diabolo. 

Si  autem  misere  subjaces  illi,  miserere  animsB 
loae,  exardescens  abjice  jugum-  ejus,  rumpe  vin- 
cula, fruere  libertate  filiorum  Dei. 

6.  F.  D.  0 Domine!  quanta  infelicitas  status 
peccati!  Quam  vere  infelix  anima,  quae  est  in 
statu  hoc  miserrimo!  Qu®  pax,  quod  gaudium 
illi  esse  potest,  cum  te  omnipotentem  et  omnia 
scientem  habeat  sibi  inimicum!  cum  se  e Corde 
tuo,  ultimo  asylo  suo,  proscriptam  noverit!  cum 
quovis  momento  se  in  ignem  aeternum  detrudi 
posse,  sibi  conscia  sit! 

Quam  vere  infelix,  cum  ccelura  aspicere  non 
possit,  quin  videat  se  jus  ad  ipsum  perdidisse ! 
cum  nec  circumspicere  valeat,  quin  sibi  videatur 
exprobrari,  et  quocumque  casu  perterreri  incipiat! 
cum  nequeat  dejicere  oculos,  quin  tacite  admo- 
neatur, infernum  esse  domum  suam! 

Quam  vere  infelix,  cum  in  proprium  cor  re- 
verti non  possit,  quominus  satanam  ibi  reperiat, 
quominus  ibi  tamquam  in  anticipato  torqueatur 
inferno,  ubi  nihil  laeti,  nihil  consolatorii,  sed  ubi- 
que horrores,  et  tenebrae,  et  timores,  et  cruciatus! 

0 anima  miserrima!  quantum  mutata  es  ab  illa, 
cum  ceelesti  gratia  decorata,  adoptione  divina  no- 
bilitata, adeo  pulchra,  adeo  magna  esses,  ut 
Sanctis  et  Angelis  injiceres  admirationem  tui! 

Quantum  pectfato  deformata!  quam  abjecta! 
quam  vilis  tota  ! ' 

7.  0 Jesu!  utinam  quod  misere  facium  est, 
vere  infectum  reddere  possem , etiam  pretio  vitae 
meae!  utinam  in  tantum  inforlOnium  numquam  in- 
cidissem, sed  prius  vitam  meam , quam  tuam  gra- 
tiam amisissem! 

0 beatos  illos , qui  numquam  perdiderunt  in- 

nocentiam  suam!  qui  infelicitatem  status  peccati 
numquam  experti  sunt! 

Redde  mihi,  precor,  stolam  primam:  restaura 
mihi  innocentiam : et  ecce  in  novitate  vitaa  tibi  ita 
serviam , ut  illam  custodiam  tibi  immaculatam  om- 
'nibus  diebus  usque  ad  finem. 


CAPUT  PECUUM. 

Quod  Cor  Jesu  omnes,  etiam  peccatores, 
advocet. 

1.  F.  /.  Venite  ad  me  omnes,  qui  laboratis 
et  onerati  estis,  et  ego  reficiam  vos. 

U ui  justus  est,  veniat  ut ✓ justificetur  adhuc: 
qui  tepidus  est,  veniat  ut  fervescat:  qui  peccator 
est,  veniat  ut  mundetur  et  sanctificetur. 

Heu  fragilitas  humana!  Quis  est  homo,  qui 
non^peccarit?  Quicumque  enim  dixerit,  se  pec- 
catum non  habere,  ipse  se  seducit,  et  veritas  in 
ipso  non  est. 

2.  Fili  mi,  si  te  peccalis  oneratum,  aut  de- 
fectibus laborantem  sentias,  ad  Cor  meum  pro- 
pera: hic  liberaberis,  hic  respirabis. 

Ne  te  deterreat  magnitudo  malorum  tuorum, 
aut  magnitudo  Majestatis  me®:  non  veni  vocare 
justos,  sed  peccatores  ad  poenitentiam. 

Quanto  majoribus  miseriis  subjectus  es,  tanto 
magis  tui  misereor:  ac  quo  ®grior  es*  eo  plus 
opus  habes  medico. 

Non  stupeo  miseriis  tuis;  novi  enim  figmen- 
tum tuum  et  cor  tuum.  Si  in  majora  mala  non 
cecideris,  id  grati®  me®  pr®cipue  debes. 

Hoc  autem  miror,  quod  cum  ad  te  curandum 

me  offero,  nolis  curari,  aut  si  velis,  de  bonitate 
mea  dubitare  ridearis. 

Ah  fili!  ne  Cordi  meo  hanc  acerbissimam  in- 
j uriam  inferas.  Cor  enim  meum  amat  condonare, 
nec  condonando  lassatur. 

Yide,  quanta  bonitate  peccatores  vere  pceni- 
tentes  tractem,  ut  amicus  peccatorum  nominatus 
fuerim. 

3.  Ubi  est  cor,  quod  amat  sicut  Cor  meum? 
Nemo  Hominum  majorem  charitatem  habet,  quam 
ut  animam  ponat  pro  amicis  suis:  ego  autem, 
Filius  Der,  hac  majorem  habeo,  cum  posuerim 
animam  pro  inimicis. 

Quis  umquam  prior  dilexit  me  ? aut  quis  um- 
quam  affectus  suos  mihi  dedit,  qui  non  ante  ex- 
pertus esset  effectus  dilectionis  meas? 

4.  Cum  plurimi  innocentiam  prius  amittant, 
quam  quid  sit  innocentia,  aut  quod  ejus  sit  pre- 
tium, plane  cognoscunt;  magna  Cordis  mei  gloria 
est,  etiam  de  cordibus  illorum  triumphare , et  ex 
peccatoribus  facere  Sanctos. 

0 si  cognosceres  charitatem  Cordis  mei , tunc 
intelligere  posses,  quam  tenere  diligat  animas  fide- 
les, et  quam  suaviter  urgeat  peccatores! 

Quis  suffert,  et  Cor  meum  non  compatitur? 
Quis  peccat  et  Cor  meum  non  afficitur?  Quis  infir- 
matur, et  Cor  meum  non  praebet  remedium?  Quis 
miser  est,  et  Cor  meum  non  sentit?  Quis  denique 
in  mundo,  cui  Cor  meum  non  benefaciat? 

5.  Ego  sum  Pater  bonus,  qui  filios  in  cruce 
genitos  complector,  amore  Cordis , quod  ilUs  aper- 
tum manet,  ut  omni  tempore  habeant  asylum,- 
non  qualecumque , sed  ipsum  affectionum  mearum 
centrum: 

Illis  dormientibus,  vigilat  Cor  meum  ad  cusio* 
diam:  illis  vigilantibus,  vacat  ad  conservationem. 

Tantus  est  erga  ipsos  amor,  quo  ardet  pec- 
tus meum,  ut  singulos  diligam  et  foveam,  ac  si 
essent  unici. 

Quodsi  quis  abeat , ab  inimico  seductus , quasi 
de  morte  unigeniti  dolet  Cor  meum.  Amore  sequor 
fugientem,  invito,  urgeo,  promitto.  Si  autem  no- 
luerit audire,  patientiam  habeo,  sto  ad  ostium 
cordis  ejus,  frequenter  pulso. 

Tandem  si  ad  me  redire  decreverit,  advolo 
obviam  illi,  et  pectori  apprimo,  exultante  Corde 
meo,  quod  filium,  quem  tamquam  mortuum  luxe- 
rat, vivum  incolumemque  apud  se  videat. 

Prae  gaudio  totum  convoco  coelum,  ut  mihi 
congratuletur,  et  mecum  exullet. 

6.  Si  ergo  vis  Cor  meum  recreare,  coelum- 
que exhilarare,  et  refrigerare  animam  tuam,  con- 
vertere ad  me  loto  corde. 

Quisquis  fueris-,  sive  gravis  sive  levis  pecca- 
tor, veni  ad  Eor  meum,  et  invenies  hic  omnibus 
malis  tuis  medelam. 

Confide,  fili  mi,  et  noli  timere:  ego  te  voco: 
non  ut  exprobrem , verum  ut  deleam  iniquitates  tuas. 

Venii  fili,  veni:  ecce  expansis  brachiis,  et 
Corde  aestuante,  te  exspecto. 

7.  V.  /.  Ecce,  dulcissime  Jesu,  ecce  accurro, 
tanta  bonitate  -Cordis  tui  excitatus  ac  confisus. 

Veniens  clamo  et  precor:  excipe  clementer 
filium  tuum  prodigum , de  terra  longinqua  rever- 
tentem, peccatis  squalidum,  repletum  miseriis. 

Non  sum  dignus  vocari  filius  tuus,  cum  tam 
indigne  te  reliquerim  tam  graviter  te  dehonora- 
verira,  usque  adeo  te  afflixerim. 


Digitized  by  vjOOQIC 


CAPUT  XL 


55 

Peccavi  in  coelum  et  coram  te : reus  inter  bra- 
chia tua  ruere  non  audeo:  ecce  ante  pedes  tuos 
in  pulvere  me  prosterno , Cor  tuum  paternum  appel- 
lans, veniam  implorans. 

En  tu  me  revocasti  fugientem:  tu  me  quaesi- 
visti perditum:  tu  me  tolerasti  bonitate  tua  abu- 
lentem : tu  me  mira  suavitate  movisti  ad  rever- 
tendum : tu  me  tandem  revertentem  in  hac  misera 
conditione  non  tantum  recipis , sed  o etiam  am- 
plecteris! 0 Jesu!  O tam  pater  nemo! 

Gaudeant  et  laetentur  mecum  Angeli  Sanctique 
omnes:  sed  et  mecum  laudent  et  superexaltent 
misericordiam  tuam  in  aeternum! 

Ecce  nunc  tuus  sum  in  perpetuum : usque  fide- 
lis diligam  te.  Domine,  et  amore  tui  exequar  omnes 
voluntates  tuas. 

CAPUT  UNJECIMDI. 

Quomodo  purificatio  cordis  suscipienda  sit. 

1 . V.  D.  Infjnita  sunt,  Domine,  quae  me  ad 
perfectam  emendationem  urgent.  Coeli  promittunt, 
minantur  inferi , terra  quovis  momento  in  aeternita- 
tem me  mittere  potest. 

Sed  et  cor  meum  donis  tuis  onustum,  pro- 
pria etiam  impulsum  miseria , infinita  denique  bo- 
nitate Cordis  tui  attractum,  me  incitare  non  cessat 

Quomodo  autem  tantum  exequar  opus?  Nam 
etsi  debere  videam,  efficere  tamen  non  reperio. 

Tu , quaeso , bone  Jesu , doce  me  modum  vere 
me  emendandi  ac  reformandi.  Omnis  gloria  inde 
proventura,  tibi  erit  et  amanlissimo  Cordi  tuo. 

2.  F.  /.  Fili,  si  vis  cor  purificare,  indeque 
vitiosa  exstirpare,  animo  magno  et  corde  generoso 
opus  ordire. 

Imitatio  S.  C.  J.  4 

Habe  bonam  fixamque  voluntatem  te  corrigendi, 
et  numquam  cessandi  ad  emundationem  perfectam 
niti;  ac  simul  desiderium  fove  sincerum  gratiae 
divinae  cooperandi  ductumque  ejus  sequendi:  atque 
conatus  tui  tandem  prospero  successu  coronabuntur. 

Hoc  primum  et  maximum  a parte  lua  medium, 
a quo  caetera  vim  efficaciamque  habebunt,  ac  sine 
quo  reliqua,  licet  in  se  potentissima,  vix  quid- 
quam efficient. 

Voluntas  haec  efficax  semper  conandi , per  gra- 
tiam, cor  bene  purificare  purumque  servare,  prima 
est  spes  futurae  cordis  puritatis,  primum  signum 
futurae  perfectionis,  prima  res,  qua  futuri  Sancti 
dignoscuntur,  imo  vere  prima  nota  verorum  Cordis 
mei  discipulorum. 

3.  Hac  anim®  dispositione  ad  opus  accinctus, 
sumito  ignem,  eoque  cor  tuum  incende,  ut  pec- 
cata et  vitia  inibi  existentia  comburas. 

Intellige,  fili,  quae  dico.  Hortum  plantis  her- 
bisque noxiis  hyrsutum,  rebusque  squalidis  defor- 
mem habens  purgandum,  purgabis  quidem,  si 
instrumentis  labores,  si  singula  noxia  excidas,  si 
tandem  omnia  evehas  aut  ejicias;  sed  opus  non 
perficies,  nisi  tempore  longo  et  duro  labore. 

Si  vero  ignem  apponas,  ecce  facile  brevique 
totum  hortum  videbis  purgatum. 

Quinimo  hortus  ipse  ex  combustione  fertilior  in- 
venietur et  aptior  ad  flores  producendos  et  fructus. 

Simili  quodam  modo,  fili,  cor  tuum,  horto 
isti  comparabile , multo  expeditius  ac  facilius  pu- 
rificabis, igne  divini  amoris  utendo,  quam  aliter 
operando. 

Atque  ipsum  cor  inde  reperies  melius  dispo- 
situm ad  producendos  virtutum  flores  ac  fructus 
sanctitatis. 

4.  Ignem  autem  istum  e Corde  meo  obtine- 
bis, si  ad  illud  per  orationem  vadis  , si  non  ore 
solum,  sed  etiam  mente  oras. 

Si  enim  ex  animo  ponderas  inferni  aut  pur- 
gatorii poenas,  quas  toties  meruisti : si  attente  per- 
pendis divina  iri  te  beneficia  mea,  et  omnem  in- 
gratitudinem tuam : 

Si  diligenter  meditaris  divinas , infinitasque,  et 
omni  amore  et  honoTe  dignas  perfectiones  meas, 
et  tuas  in  me  offensas  omnimodo  indignas: 

Si  etiam  me  contemplaris,  amore  tui  exhau- 
stum laboribus,  tanta  passum  pro  peccatis  tuis, 
in  cruce  pendentem  manibus  extensis,  Pectore 
aperto  tibi : 

Si  demum  in  ipsum  Cor  meum  ingrederis,  et 
consideras,  quo  usque  Cor  illud  innocens  ob  de- 
licta tua  doluerit,  ac  quomodo  propter  ea  con- 
fectum et  consumptum  fuerit: 

Si  simul  per  frequentes  affectus  petitionesque 
fervidas  cor  tuum  ad  meum  veluti  applicas: 

Procul  dubio,  in  oratione  exardescet  ignis,  di- 
vini amoris  aestus. 

5.  Ex  hoc  amore  contritionem  elicito,  dolo- 
rem scilicet  de  omni  peccato  commisso,  ac  pro- 
positum non  peccandi  de  caetero. 

Nemo,  fili,  remissionem  obtinet  peccatorum, 
nisi  ea  doluerit;  nec  quisquam  a vitiis  curatur, 
nisi  oderit  illa. 

Quantum  ergo  .potes , tantum  corde  detesteris 
et  oderis  peccata  et  vitia  tua,  quae  majora  sunt 
omni  detestatione  et  odio,  nec  nimium  detestari 
et  odisse  sufficis. 

Qqo  magis  ex  divino  amore  dolorem  islum 
elicueris,  eo  perfectiorem  habebis  contritionem 
etiamsi  hanc  actu  non  sentias. 

Et  quo  purius  peccata  tua  voluntate  sincera 
dolueris  ac  detestatus  fueris,  eo  de  commissorum 
remissione  certior,  atque  a novis  committendis 
tutior  eris. 

6.  Signum  verse  contritionis  de  commissis  habes 
certum,  si  a novis  committendis  abstines. 

Semper  igitur  firmum  habe  servsique  propo- 
situm vitapdi , quidquid  mihi  displicere  noveris , ac 
patiendi  potius  omnia  hujus  vitae  mala,  quam  ut 
peccatum  voluntarium  admittas. 

Cave  autem,  ne  teipsum  decipias,  imaginando, 
propositum  qualecumque  sufficere.  Non  enim  suf- 
ficit vagum  desiderium:  non  sufficit  aliquid. ex  con- 
suetudine vel  propter  formam  statutum:  non  suf- 
ficit inefficiens  propositum , quo  quis  velle  et  non 
velle  videtur,  cum,  ut  ipse  fingit,  velit  non  am- 
plius peccare,  et  tamen  nolit  media  ad  peccata 
vitanda  necessaria  actu  adhibere. 

Oportet,  fili,  ut  propositum  sit  vere  sincerum, 
fixumque,  et  efficax,  quo  movearis  ad  utendum 
mediis,  quae  ab  ilerurn  peccando  praepediant. 

Ad  hoc  autem  ut  propositum  istud  serves  usque 
vivum,  id  saepe  renova,  ora  frequenter,  exercitiis 
spiritualibus  fove  devotionem : ita  demum  gratiam 
tibi  procura  specialem,  qua  facilius  constans  fias, 
et  perseveres. 

7.  V.  D.  Vere,  Domine,  cor  meum  sicut  terra 
desolata,  in  qua  noxia  sine  numero  vegetant  aut 
corrupta  jacent. 

Magnum  opus,  cor  his  omnibus  purificare:  et 
ecce  per  me  solum  nihil  salutare  facere  valeo. 

Sed  adjuva  me,  obsecro,  efficaci  potentique 
gratia  tua , qua  tantum  negotium  feliciter  perficiam. 

Ardenter  enim  desidero  opus  tam  necessarium. 

tam  utile,  tam  sanctum,  complere  juxta  directio- 
nem tuam,  nec  illud  prius  relinquere,  quam  actu 
absolvero. 

Noli  pati , optime  Jesu , ut  in  illo  umquam  tor- 
peam aut  negligens  fiam.  Confiteor  enim,  me  ad 
animo  deficiendum  esse  pronum,  meque  solere, 
etiam  cumsedulo  incepi,  sensim  ad  incuriam  decidere. 

At  excita  me,  stimula  me,  punge  me  fortiter, 
nec  sinas  me  cessare  laborem,  donec  opus  ad 
optatum  exitum  deduxero. 

CAPUT  DUODECIMUM. 

Quod  sanctum  Poenitentias  'Sacramentum  fSacile 
sit  efficax  medium , ad  se  a peccatis  et  vitiis 
purgandum. 

d.  V.  J.  Cor  meum,  fili,  sciens,  eam  esse 
mortalium  fragilitatem , ut  in  terra  sine  peccato 
non  vivant,  salutare  invenit  medium , quo,  si  bene 
utantur,  non  solum  peccati  remissionem  obtineant, 
sed  etiam  gratiae  accipiant  incrementum. 

Fidelis  est  enim  Deus,  ut,  secundum  verbum 
suum,  remittat  peccata  confitentibus,  ac  gratiam  det 
orantibus , -et  melius  vivere  quaerentibus.  (/.  Joan. 
4. 9.  et  d.  44.) 

Quid  fieret  de  plerisque  hominibus,  si  non 
esset  Confessio?  Quam  pauci  salvarentur!  £t  quot 
illorum , qui  coelo  aut  jam  gaudent , aut  aliquando 
gavisuri  sunt,  damnarentur! 

2.  Ast  ego  Ecclesiae  idcirco  dedi  potestatem, 
ut  quorum  remiserit  peccata , remittantur  eis , et  quo- 
rum retinuerit  peccata,  retenta  sint  eis.  ( Matth . 
48.  et  Joan . S!0.) 

„Si  igitur  forte  alicujus  cor  vel  livor , vel  in- 

fidelitas,  vel  aliquid  aliud  peccatum  latenter  irrep- 
serit , non  erubescat  confiteri  haec  ei , qui  praeest, 
ut  ab  ipso  per  verbum  Dei  et  consilium  salubre 
curetur.44  (S.  Clemens  Romanus , Siculo  /.) 

„Si  vero  de  Exomologesi  retractas,  gehennam 
in  corde  considera,  quam  tibi  Exomologesis  ex- 
stinguet. Igitur  cum  scias, adversus  gehennam, post 
prima  illa  intinctionis  Dominicae  munimenta,  esse 
adhuc  in  Exomologesi  secunda  subsidia,  cur  salu- 
tem tuam  deseris  ? Poenae  prius  magnitudinem  ima- 
ginare , ut  de  remedii  adeptione  non  dubites.44 
{ Tertullian . Scec.  II.) 

„Est  enim,  licet  laboriosa,  per  Poenitentiam 
remissio  peccatorum , cum  lavat  peccator  in  lacry- 
mis  stratum  suum,  et  cum  non  erubescit  sacer- 
doti Domini  indicare  peccatum  et  quaerere  medi- 
cinam.44 ( Origen . Scec.  III.) 

„Appetenda  est  haec  omnibus  Confessionis  me- 
dicina, quoniam  majori  periculo  vexatur  anima 
quam  corpus;  et  quamprimum  latentibus  morbis 
adhibenda  est  curatio.44  (S.  Lactant.  Scec.  IV.) 

„Confitere : exeat  in  Confessione  et  defluat  om- 
nis sanies:  quod  reliquum  est,  facile  sanabitur. 
Times  confiteri , qui  non  confitendo  esse  non  potes 
occultus?  Deus  omnia  sciens,  ad  hoc  exigit  Con- 
fessionem , ut  liberet  humilem : ad  hoc  damnat  non 
confiteri  e:» , ut  puniat  superbum.*4  ( S . Augustin. 
Scec.  V) 

„Sic  autem  confitere,  ut  ad  peccata  non  re- 
deas: tunc  namque  prodest  peccati  Confessio,  si 
confessus  peccator , quod  male  fecerat , ultra  non 
faciat.44  (S.  Fulgent . Scec.  VI.) 

„Desinendum  est  ergo  a peccatis,  dum  Con- 
fessio facta  est:  Confessio  autem  praecedit,  remis- 
sio sequitur.44  ( S . Isidor.  Scec.  VII.) 

Etenim  „Ecclesia,  quae  fundatur  in  Christo*  ab 
ipso  accepit  potestatem  solvendi  peccata."  (Y.  Beda, 
Scbc.  VIII) 

„Si  ea  confiteri  noluerint , Deum , quem  habent 
testem,  ipsum  habituri  sunt  et  ultorem."  (Haymo , 
Scbc.  IX.)  ' 

„Non  publice  peccata  recitanda:  sufficit  solis 
sacerdotibus  conscientiarum  delicta  indicare  Con- 
fessione secreta/*  (Luitprand.  Scec.  X.J 

Itaque  „ut  confiteatur  peccator,  ratio  movet, 
Deus  cogit."  fS.  P.  Damian . Scbc.  XI.) 

„Confessio  enim  necessaria  est  peccatori;  et 
justum  nihilominus  decet/1  (S.  Bemard.  Scbc.  XII.) 

„Confitendum  est  tripliciter:  sine  palliatione, 
sine  excusatione,  sine  dilatione."  fS.  Bonavent. 
Scec.  XIII) 

„Peenitens  itaque  accuset  se  coram  sacerdote, 
cum  vivo  sensu  doloris,  ac  firmo  proposito  se 
emendandi , et  adimpleat  opera  quae  fuerintinjuncta." 
(Thnuler.  Scbc . XIV.) 

„Sacramentum  est  enim  Poenitentia,  cujus  quasi 
materia  sunt  actus  poenitentis , qui  in  tres  distin- 
guuntur partes.  Quarum  prima  est  cordis  con- 
tritio : secunda  est  oris  confessio : tertia  satisfactio." 
f Condi.  Florent.  Scbc.  XV) 

En,  fili,  quomodo  ab  initio  fideles,  omnium 
temporum  omniumque  mundi  partium , Sacramen- 
tum hoc  dulce  et  salutare  coluerint  atque  obser- 
varint. 

3.  Quid  melius,  quam  rite  confiteri?  Per  Con- 
fessionem enim  homo  liberatur  a culpis,  in  gra- 
tiam redit  mecum,  cordis  recipit  pacem;  ut  qui 
prius  angore  cruciatum  se  senserat,  postea  se 
tranquillum  ac  beatum  reperiat. 


Digitized  by  VjOOQIC 


62 


LIBRI  PRIMI 


Sacramentum  Poenitentiae,  animae  remedium, 
quo  curantur  vitia , tentatkmes  fugantur,  daemonis 
• destruuntur  insidiae,  infunditur  nova  gratia,  pietas 
augetur,  virtus  magis  magisque  stabilitur. 

Per  Confessionem  anima  redipiscitur  jura  sua, 
quae  peccando  amiserat,  et  recuperat  pulchritudi- 
nem suam,  quam  deformaverat  iniquitas. 

4.  Accidit  autem,  ut  peccator  ad  hoc  divinae 
misericordiae  Sacramentum  accedens , pudore  aut 
timore  motus , se  in  barathrum  sacrilegii  conjiciat, 
et  jam  sit,  non  peccator  tantum,  verum  peccati 
monstrum  horrificum; 

Num  poteris,  homo  nefande,  latere  mihi?  Num 
poteris  efficere,  quominus  in  imam  te  detrudam 
abyssum,  quam  ipse  tibi  fodisti? 

Tu  sacrilege  occultas  peccata  Confessori,  qui 
divinis  et  humanis  legibus  arctissimis  ad  silentium 
sempiternum  et  omnimodum  obstringitur!  aslego 
manifestabo  coram  facie  tua, -non  uni  homini,  non 
uni  nationi,  sed  coelo  et  terrae,  omnibus  qui  um- 
quam  extiterint. 

Tunc  prae  confusionis  excessu  vocabis  montes, 
ut  operientes  te,  pudori  te  subtrahant;  imo  ab- 
scondere te  voles  in  infernum;  sed  non  poteris, 
sed  stabis  ad  aperte  sustinendum  omnem  confu- 
sionem ac  pudorem  meritum. 

Insipiens  homo!  non  habuisti  pudorem  pec- 
candi ad  tuam  perditionem  et  ignominiam,  cur 
habes  confitendi  ad  salutem  et  gloriam  tuam? 

Sed  attende,  cur  haesites  evolvere  conscien- 
tiam tuam  illi,  qui  a me  constitutus  est,  et  locum 
meum  erga  te  tenet? 

Confessorem  quidem  ut  meipsum  intueri  debes, 
dum  coram  ipso  pcenitens  sisteris,  quia  tum  pro- 

fecto  meam  gerit  personam,  meamque  potestatem 
habet. 

Caeterum  et  ipse  homo  est,  suasque  habet 
miserias,  et  ipse,  aeque  ac  tu,  confiteri  debet: 
quod  ei  tanto  difficilius  est,  quanto  pro  sublimi 
statu  suo  perfectior  esse  debet. 

Ita  sapientissime  sanctissimeque  constitutum  est 
divinitus,  ut  sacerdotes  non  minus  quam  laici, 
omnes,  qui  a peccatis  gravibus  Uberari  velint,  ad 
Confessionem  teneantur:  utque  sacerdotes,  quo- 
rum munia  sancta  omnimodam  postulant  sanctita- 
tem, se  a levioribus  etiam  purificare  frequenti 
Confessione  praecipue  deceat. 

Hac  ratione  et  laici  majori  libertate  ac  fiducia 
sacerdotibus  confitentur,  atque  sacerdotes  discunt 
experientia  compati  miseriis  illorum,  infirmari  cum 
infirmis,  flere  cum  flentibus. 

5.  Sed  sunt  qui  satis  candide  confitentur,  nec 
tamen  vere  emendantur;  quia  se  corrigere  sin- 
cero corde  non  nituntur. 

Ali  i ex  necessitate,  alii  ex  respectu  humano, 
alii  etiam  ex  consuetudine  quadam  ad  Poenitentiae 
Sacramentum  accedunt:  nec  mirum,  si  ita  acce- 
dentes nullum  aut  parvum  fructum  referant. 

Tu,  fili,  salutem  tuam  ac  meum  beneplacitum 
ante  oculos  habens,  unamquamque  Confessionem 
fac , quasi  vita)  tua)  foret  ultima : sicque  mirabiles 
experieris  et  dulces  effectus. 

6.  Attamen  nosce  leipsum,  fili  mi,  et  scito, 
te  saepe  impulsum  iri  in  illa,  quae  te  fecisse  do- 
lueris,  et  vitare  statueris. 

Noli  ideo  despondere,  fili.,  aut  nimium  contri- 
stari. Isti  enim,  non  malitiae  sed  fragilitatis  effec- 

tus , atque  indeliberata  potius  quam  voluntaria  de- 
licta erunt. 

Inde  vero  disce  et  benignitatem  Cordis  mei, 
quod  semper  paratum  est  tibi  Condonare,  et  mi- 
seriam tui  cordis , quod  ad  malum  usque  propen- 
det, et  frequenter  te  trahit. 

Vide  tamen , ne  ob  hanc  magnam  infirmitatem 
tuam,  Confessionem  negligas:  verum  quanto  te 
sentis  infirmiorem , tanto  frequentius  ad  eam  re- 
curre. 

7.  Nonnulli  Confessionem  in  metu  habent,  qui 
non  accedunt  nisi  trepidantes. 

Ecce  maximi  peccatores , seque  ac  maximi 
Sancti,  ibi  consolationem 'inveniunt:  et  tu  anxie- 
tate torqueris! 

Ibi  mortui  reviviscunt,  vivique  abundantius 
vivunt:  tu  autem  cur  tremis,  quasi  ad  mortem 
aut  ad  supplicium  ires? 

Erras,  fili,  erras;  non  enim  ad  tormentum, 
sed  ad  solatium  hoc  saluberrimum  institutum  est 
Sacramentum. 

8.  Omitte  igitur  omnem  agitationem  et  anxie- 
tudinem. Etenim  non  Deus  commotionis  sed  pacis 
sum;  non  cordis  perturbatione  sed  bona  voluntate 
delector. 

Fac  quod  in  te  est,  ac  sincero  corde,  ut  potes, 
confitere:  posthaec  mane  in  pace,  nec  turberis 
inimici  aut  imaginationis  suggestionibus. 

Cor  meum,  fili,  refugium  peccatorum.  Quo- 
tiescumque huc  aliquis  confugerit  corde  contrito 
et  humiliato,  non  rejiciam  neque  despiciam. 

Fiducialiter  ergo  frequenta  divinum  hoc  bal- 

um,  in  quo  . Cor  meum  sanguine  suo  lavabit 

animam  tuam,  ei  amplius  lavabit,  donec  mundi 
et  pura  sit  tota.  *) 

9.  F.  D.  0 Jesu  optime!  quam  salutaris,  quam 
consolatoria  Cordis  tui  inventio,  hoc  Poenitentiae 
Sacramentum!  Quam  stupenda  dignatio,  quami 
miranda  suavitas,  ut  e Cordis  tui  sanguine  divi- 
num facias  balneum,  quo  nos  mundes  a peccatis 
nostris. 

Nisi  Cor  tuum  invenisset  secretum  hoc,  omni 
solatio  plenum,  quis  id  umquam  excogitasset?  Et 
nisi  id  protulisses,  quid  de  nobis,  quid  de  me 
fieret? 


*)  Hoc  illustrare  licet  mirabili  sane  ac  consolato- 
rio facto,  quod  in  vita  S.  Mari®  Magdalen®  dePazzis 
legitur.  Cum  die  quadam  h®c  sancta  Virgo  in  mona- 
sterii sui  ecclesia , ubi  tum  Confessiones  audiebantur, 
cor  suum  coram  Jesu  in  Tabernaculo  praesenti  effun- 
deret, et  mox  divinis,  communicationibus  absorberetur, 
subito  mundum  spiritualem  sibi  quodammodo  revelari 
percepit.  Videbat  enim  'singulas  poenitentium  animas, 
quales  erant,  dum  confitebantur.  Cum  vero  Sacramen- 
talis  absolutio  dabatur  eo  momento  videbat  divinum 
Jesu  sanguinem  mystice»super  singulos  fluentem,  eas- 
que  ita  lavantem , ut  incredibiliter  pur®  essent  et  pul- 
chra*. Porro  si  talis  sit  effectus  unius  Confessionis, 
qualis  erit,  qu®so,  ‘effectus  Confessionis  frequentis  1 
Si  anima  tam  pura,  tam  pulchra  redditur,  cum  semel 
lavatur  Cordis  Jesu  sanguine,  qui  in  Poenitenti®  Sacra- 
mento applicatur,  quam  pura  et  quam  pulchra  tandem 
flet,  si  s»*pe  lavaturi  Lintea  rudia,  et  etiam  sordida, 
s®pe  repetita  lotione,  non  solum  nitida,  sed  etiam  alba 
sicut  nix  redduntur.  Nonne  igitur  anima  , si  frequenter 
divino  Jesu  sanguine- lavatur,  tandem  fiet  omnino  pura 
et  ineffabiliter  pulchra?  Hec. certe  piissima  cogitatio 
amorem  erga  Poenitenti®  Sacramentum  in  te  augere, 
teque,  dum  illud  actu  suscipis,  suaviter  occupare  plu- 
rimumque consolari  potest. 

Gratias  tibi,  dulcissime  Jesu,  gratias  tibi  mc- 
cum  agant  Angeli  et  Beati  omnes,  universi  po- 
puli et  lingusB,  pro  eo  quod  hoc  vivificum,  hoc 
sanctificum  institueris  Sacramentum,  quo  terrae 
incolae  rei  salvantur,  et  numero  Sanctorum  imple- 
tur coelum! 

Ut  autem  tanto  beneficio  non  abutar,  at  om- 
nem ex  eo  desiderandum  colligam  fructum,  ecce 
non  frequenter  solum,  sed  diligenter  etiam  con- 
fitebor: quasi  me  ad  mortem  praeparans,  actus 
veri  doloris  et  boni  propositi,  cum  pace  quidem, 
at  simul  cum  sinceritate,  prius  eliciam  semper, 
quam  Confessionem  faciam : eo  candore  Confessori 
eloquar  omnia,  quo  eloquerer  tibi  ipsi,  si  te  oculis 
viderem  : attente  et  devote  poenitentiam  injunctam 
quam  primum  absolvam:  denique  gratus  esse,  novo 
fervore  , corde  puriori  vivere  tibi  conabor. 

0 Jesu!  quanta  consolatio,  quanta  dulcedo 
experienda,  cum  in  hoc  misericordiae  tuae  Sacra- 
mento anima  mea  lavatur  et  purificatur  sanctissimo 
ac  purissimo  Cordis  tui  sanguine!  0 saepe  lava 
me,  quaeso,  et  penitus  mundabor  Amplius  lava 
me,  et  super  nivem  dealbabor. 

CAPUT  DECIMUM  TERTIUM. 

Quod  Deo  confidere  de  peccatorum  remissione 
debeamus,  postquam  quod  moraliter  in  nobis 
erat,  sincere  fecimus. 

i.  V.  J,  Ut  vivo  ego,  nolo  mortem  pecca- 
toris, sed  volo  ut  convertatur  et  vivat. 

Si  peccator  egerit  poenitentiam  ab  omnibus 
peccatis  suis,  quae  operatus  est,  et  custodierit 
omnia  praecepta  mea,  vita  vivet  et  non  morietur. 

Impietas  impii  non  nocebit  ei , quacumque  die 
conversus  fuerit  ab  impietate  sua:  peccata,  quae 
peccavit,  ei  non  imputabuntur. 

Cur  igitur  turbaris,  fili  mi,  aut  inordinate  times? 
Etenim  non  sum  ego  quasi  homo,  ut  mentiar  aut 
muter.  Dixi  ergo,  et  non  faciam?  promisi,  et  non 
implebo?  juravi,  et  non  ero  fidelis? 

Quid  dubitas,  homo  modicae  fidei?  Amen:  coe- 
lum et  terra  transibunt,"  verba  autem  mea  non 
transibunt. 

2.  Ecce  Deus,  Pater  coelestis,  qui  pro  salute 
tua  proprio  Filio  non  pepercit,  sed  pro  te , non 
minus  quam  pro  caeteris,  tradidit  illum;  quomodo 
non  etiam  cum  illo  omnia  dedit,  veniam,  perse- 
verantiam, paradisum,  dona  omnia? 

In  omnibus  proinde  dives  factus  es  in  me, 
unigenito  Dei  Filio,  ita  ut  tibi  nihil  desit  in  ulla 
gratia.  Nam  ubi  abundavit  delictum,  ibi  supera- 
bundabit  gratia. 

Adeas  ergo  cum  fiducia  ad  thronum  gratiae, 
ut  ea  consequaris,  quae  tibi  opus  sunt. 

3.  Fili,  ego  de  coelo  descendi,  ut  faucibus 
inferni  eriperem  te:  ego  tota  vita  passus  sum,  ut 
tu  tota  aeternitate  beatus  esses : ego  ad  mortem 
ultro  condemnatus  fui,  ut  tu  liberareris  a morte 
sempiterna:  haec  autem  omnia  tibi  feci , cum  mihi 
inimicus  esses;  quid  igitur  non  faciam , vel  quid 
recusem  tibi,  cum  me  diligis? 

Si  te  delicta  tua  terrent,  scito,  fili,  merita  mea 
infinita  infinite  magis  valere  ad  salvandum  te  vo- 
lentem, quam  delicta  tua  ad  perdendum  te  me- 
tuentem. 

Quodsi  ob  culpas  tuas  metuis  judicium,  me- 
mento, me,  Salvatorem  tuum,  qui  ad  dexteram 

Dei  Patris  etiam  interpello  pro  te,  tuum  fore 
Judicem. 

4.  Dilata  itaque  cor  tuum  in  Spiritu  Sancto, 
quem  in  divinae  misericordiae  Sacramento  accepisti. 
Spiritus  ille  charitatis , ignis  consumens,  reliquias 
peccatorum  destruet,  et  foras  mittet  timorem  in- 
ordinatum. 

Si  fuisses  peccator  maximus , ut  latro  mecum 
crucifixus;  si,  velut  Paulus,  me  persecutus  fuis- 
ses ; si  etiam  apostata , sicut  Petrus , fuisses ; ecce 
si  semel  rite  confitearis,  et  Sacramenti  fruaris 
effectu,  remissa  sunt  tibi  peccata  tua  omnia. 

5.  Quare  tristis  es,  fili  mi?  et  quare  contur- 
bas te?  An  me  credis  dominum  durum,  cui  vix 
satisfieri  possit? 

Falleris,  fili,  vehementer  falleris.  Nam  ecce 
nonne  ego  Paler,  cujus  Cor  ipsa  bonitas  est?  Hoc 
nonne  scis?  nonne  expertus  es? 

Ne  ergo  inhonores  me , neque  me  blasphemes, 
attribuendo  mihi  quae  tam  injuriosa  sunt. 

6.  Fili  mi,  non  accepisti  spiritum  servitutis 
iterum  in  timore:  sed  accepisti  spiritum  adoptionis 
filiorum  Dei , quo  ames,  et  compelles  me : Abba, 
Pater! 

Noli  igitur  timere,  fili;  noli  misere  perdere 
tempus,  te  angendo,  quod  consumere  feliciter 
debes , amando  me.  Non  enim  angorem  requiro, 
sed  amorem. 

Confide,  fili  mi,  confide,  peccata  tua  libi  esse 
remissa.  Jam  solum  conare  ut  quanto  plura  tibi 
dimisi,  tanto  plus  me  diligas. 

7.  V.  I).  0 Jesu!  0 amor!  0 vita  mea!  quam 
dulcia , quam  melliflua  mihi  e Corde  tuo  profers  ! 

0 Domine  Deus!  tu  mihi  lavasti,  non  pedes, 

non  manus,  non  caput  tantum,  sed  et" animam, 
et  me  totum,  idque  proprio  sanguine  tuo! 

Et  ecce  projecisti  peccata  mea  in  profundum 
maris,  in  abyssum  misericordiae  Cordis  tui,  ubi 
disparuerunt  e conspectu  tuo. 

0 Jesu ! num  possim  umquam  immemor  esse 
miserationum  tuarum,  quibus  ita  vivificasti  * me? 

Misericordias  tuas , Domine , in  aeternum  can- 
tabo: in  saeculum  saeculi  laudabo  Cordis  tui  bo- 
nitatem. 

8.  Benedic,  anima  mea.  Domino,  et  omnia, 
quae  intra  me  sunt,  Cordi  sancto  ejus.  Ita,  bene- 
dic, anima  mea,  Domino,  et  noli  oblivisci  omnes 
retributiones  ejus. 

Qui  propitiatur  omnibus  iniquitatibus  tuis : qui 
sanat  omnes  infirmitates  tuas. 

Non  secundum  peccata  nostra  fecit  nobis:  ne- 
que secundum  iniquitates  nostras  retribuit  nobis : 
sed  secundum  multitudinem  miserationum  Cordis 
sui  delevit  eas. 

Quomodo  miseretur  pater  filiorum,  sic  nostr 
misertus  est  Dominus;  quoniam  bonus,  quoniam 
in  saeculum  misericordia  ejus. 

9.  Dilige  Dominum,  o anima  mea!  ama  Je- 
sum,  ama  multum;  quia  multa  tibi  dimisit  peccata. 

Ament  minus  quibus  minus  dimisit:  tu  magni- 
tudine amoris  tui  ejus  bonitatis  magnitudinem 
compensare  cura. 

Imo,  dulcissime  Jesu,  imo  totis  te  amabo  vi- 
ribus: nec  amplius  teram  tempus,  cor  meum, 
tuum  nunc  regnum,  turbando;  sed  impendam 
melius,  et  mihi  utilius,  et  gratius  tibi;  diligam 
te  omni  tempore;  semper  amor  tui  occupatio  mea. 
In  pace  in  idipsum  dormiam  et  requiescam. 

CAPDT  DECIMUM  QUARTUM. 

Quomodo  a relapsu  cavendum  sit. 

\.  V.  /.  Fili,  peccasti?  non  adjicias  iterum; 
sed  ita  futura  praecave , ut  ad  praeterita  non  redeas. 

Cum  daemon  ex  corde  fuit  ejectus,  vadit  et 
assumit  secum  septem  alios  spiritus  nequiores  se, 
et  revertens,  iterum  ingredi  tentat.  Si  non  obstat 
homo,  intrant  inimici,  et  fiunt  novissima  hominis 
illius  pejora  prioribus. 

Oportet  igitur  te  omnimodo  resistere  tentatio- 
nibus  diaboli,  si  nolis  fieri  praeda  inferni. 

Noli  affligi  aut  tristari,  fili,  eo  quod  variis  ten- 
tationibus  oppugneris  invitus;  gaude  potius  et  con- 
fortare. Signum  est  enim,  te  in  statu  esse  gratiae, 
partesque  meas  sequi. 

Si  a diabolo  stares,  utique  ipse  quod  suum 
esset,  non  impugnaret;  sed  quia  stas  a me,  ideo 
te  tentat,  atque  in  suas  partes  trahere  nititur. 

2.  Fili,  tentari  non  est  praevaricari;  imo  vero 
quamdiu  displicet,  meritum  est  divina  mercede 
dignum. 

Quantumvis  igitur  abominanda  suggesserit  ini- 
micus, ne  te  perturbes ; ac  quantumcumque  vehe- 
menter te  ad  malum  sollicitaverit,  ne  credas ^ te 
a me  esse  derelictum. 

Numquam  tibi  propinquior  sum,  magisque  pa- 
ratus ad  te  adjuvandum,  quam  dum  in  istis  es 
tentationibus. 

Quanto  tentaris,  fili,  ego  adsto  certaminis  spec- 
tafor  et  auxiliator,  quo  animante  et  adjuvante 
possis  non  sustinere  tantum,  sed  etiam  gloriose 
triumphare. 

Esla  igitur  expeditus  ad  certamen:  nemo  enim 
coronabitur,  nisi  qui  legitime  certaverit;  qui  autem 
vicerit,  accipiet  coronam  vitas. 

3.  Cum  inter  hostes  verseris  a dextris  et  a 
sinistris , et  intus  et  foris  expositus  sis  aggressi- 
bus ; sic  armis  instructus  esse  debes , ut  inermem 
te  numquam  inveniant. 

Habe  cor  tuum  elevatum  et  unitum  meo,  cum 
deliberato  generosoque  proposito  cuncta  patiendi, 
imo  et  in  bello  moriendi  potius,  quam  ut  mihi 
tergum  vertas.  Aliter  enim  non  bene  poteris  ob- 
stinationem proelii  sustinere  tutus. 

4.  In  hac  pugna  duo  tibi  necessaria  sunt 
armorum  genera,  altera  ad  tegendum,  ad  nocen- 
dum altera. 

Arma,  quibus  legaris,  pr«bebit  humilitas.  Per 
hanc  itaque  virtutem  omnino  diffide  tibi , omnem- 
que  fiduciam  in  me  colloca : et  exploratam  habens 
propriam  fragilitatem  tuam , evita,  quantum  potes, 
omnes  occasiones  periculosas. 

Inexcusabilis  enim  et  confusione  digna  foret 
praesumptio,  illas  quaerere,  aut  ire  obviam  illis, 
praesertim  si  ad  carnem  spectant. 

5.  Si  nihilominus  te  aggreditur  hostis , me 
invoca,  auxilioque  meo  innitere  fidenter  ac  dili- 
genter. 

Quicumque  orat  in  tentatione , ut  oportet,  non 
vincitur:  qui  autem  orare  negligit,  superari  solet. 

Stalim  ab  initio  tentationis  obsta  generose,  et 
ferventer  hoc  simiJive  modo  ora:  0 Jesu!  intra 
Cor  tuum  absconde  me , ne  a te  separer. . . Deus, 
Deus  meus!  in  adjutetium  meum  intende....  Jesu 
et  Maria!  ad  adjuvandum  me  festinate  ....  Malo 
exspirare,  Domine,  quam  peccare.... 

Imitatio  S.  C.  J.  5 

5i  pergat  hostis  tentare , tu , mente  ab  objecto 
tentationis  fideliter  abstracta,  rebusque  aliis  bonis 
aut  indifferentibus  serio  applicata,  perge  orare, 
perge  sic  resistere,  non  turbate  nec  impatienter, 
sed  pacifice  et  constanter : atque  hostis  fugiet,  aut 
stabit  confusus. 

6.  Non  sufficiat  tibi  repellere  satanam,  sed 
stude  etiam  laBdere.  Quod  efficies,  si  per  arma, 
quae  tibi  divinus  amor  praestabit,  tentationes  inimici 
contra  eum  ipsum  vertas. 

Quotiescumque  igitur  te  tentat  daemon,  ita, 
contra  finem  et  intentionem  ejus , utere  tentatione, 
ut  te  mihi  fortius  unias,  meque  fidelitate  tua  glo^ 
rifices,  ac  tibi  majus  robur  acquiras  et  meritum. 

Sic  fiet , ut  adversarius  clade  sua  perterritus, 
vel  redire  non  audeat,  vel,  si  audet,  solum  illu- 
striorem victoriam , coronamque  splendidiorem  tibi 
procuret. 

7.  Quodsi  umquam  adeu  infelix  sis,  ut  cadas, 
surge  confestim,  humiliusque  et  animosius  certa; 
ac  multum  cave , ne  te  hosti  tradas  et  mancipes. 

Propter  hoc  enim  multi  perditi  sunt,  qui  cum 
jam  gnaviter  pugnassent,  moxque  adepturi  essent 
victoriam,  tentationuin  importunitate  dejecti,  se 
turpiter  dediderunt  ac  misere  perierunt. 

Agedum,  fili  mi;  breve  est  certamen,  prae- 
mium autem  sempiternum. 

Magnanimus  esto:  magna  victoriae  pars  ma- 

gnanimitas. Haec  disponit  ad  gratiam,  cor  attollit, 
auget  vires,  laborem  temperat,  territat  adversa- 
rium et  debilitat. 

Pro  me,  Deo  et  Salvatdre  tuo,  pro  salute  tua, 
pro  corona  aeterna,  pro  ipso  coelorum  regno,  di- 

mica  fortiter,  et  spectaculum  exhibe  dignum  Deo, 
et  Angelis,  et  hominibus. 

8.  V.  D . Gratias  tibi,  optime  Jesu,  quia  sic 
doces  manus  meas  ad  proelium,  et  digitos  meos 
ad  bellum. 

Ecce  et  cor  meum  ita  erigis , animumque  ita 
mihi  addis , ut  exercere  vires  et  fortiter  agere  pa- 
ratus sim. 

Sed  ex  meipso  debilem  et  ignavum  esse  me 
scio  et  fateor:  si  mihi  soli  relinquor,  si  mihi  soli 
fido,  quid  exspectandum,  nisi  me  a te  turpiter 
defecturum  et  ignominiose  periturum  esse? 

Da  mihi , obsecro,  gratiam , ut  non  praesumam, 
ut  me  ultro  non  exponam , sed  prudenter  evitem 
omnem  ruinae  occasionem , prudenter  evadam  om- 
nes hostium  insidias. 

Quocumque  autem  tempore  me  ab  hoste  im- 
petitum, aut  'cum  illo  agentem  videris,  exsurge, 
quaeso,  festina  in  adjutorium  mihi,*  quia  tu,  Do- 
mine, fortitudo  mea. 

Adesto  mihi,  precor:  pone  me  juxta  te,  et 
cujusvis  manus  pugnet  contra  me ; tecum  vincam, 
tecum  triumphabo. 

CAPUT  DECIMUM  QUINTUM. 

Quomodo  vitiorum  defectuumque  radices 
extirpandse  sint. 

i.  V.  J.  Fili,  ad  puritatem  cordis  perfectam 
obtinendam,  non  salis  est  bonam  fovere  volunta- 
tem, frequenter  meditari  et  orare,  saepe  ac  pie 
confiteri:  Haec  quidenf  efficacia  sunt,  haec  necessa- 
ria, haec  numquam  omittenda,  numquam  negli- 
genda. 

Sola  tamen  non  sufficiunt,  cum  viliorum  ac 
defectuum  radices  non  penitus  evellere  soleant. 

Oportet  itaque , ut  aliud  insuper  adhibeas  me- 
dium, quo  ipsas  radices  noxias  quasi  extermines, 
sicque  cor  tuum  perfecte  purpm  reddas. 

Hos  salutares  ac  dulces  effectus  mirifice  pro- 
ducet examen,  specie  quidem  parvum  exercitium, 
pusilla  res,  sed  in  se  efficax,  et  penetrabilior  omni 
instrumento  ancipite,  et  pertingens  usque  ad  di- 
visionem animae  ac  discretionem  spiriluhm,  et 
scrutans  cogitationes  et  intentiones  cordis. 

Non  solum  ad  malos  habitus  defectusque  era- 
dicandos, verum  etiam,  quod  magis  mirandum, 
ad  virtutes  solide  acquirendas,  ad  perfectionem 
ipsam  assequendam,  aeque  inservit. 

2.  Examen  hoc  triplex  esse  scito.  Primum 
quidem,  quod  spiritus  collectioni  servit,  illud  est, 
quo  occasione  data  ad  cor  revertaris,  et  breviter 
istud  inspiciaS,  examinans,  unde  moveatur,  qui- 
bus rebus  occupetur;  vel  quid,  ac  quomodo  ege- 
rit; aut  quid , et  quomodo  acturum  sit. 

Occasio  autem  brevissimi  hujusmodi  examinis 
instituendi,  frequens  esse  solet.  Cum  nimirum 
principaliores  diei  actiones  incipis,  cumque  eas 
absolvisti. 

Cum  aliquid  sensibus  aut  menti  objicitur,  quod 
te  tentare  vel  captare  possit;  etiam  cum  in  ali- 
quem lapsus  es  defectum. 

Cum  occurrit  difficultas,  quae  negotium  tibi 
facessere,  aut  te  turbare  queat;  quoties  denique 
per  intervallum  satis  longum  cor  tuum  non  visitasti. 

Id  autem  facile , quovis  tempore  et  quovis  loco, 
facere  potes , aliis  etiam  praesentibus  ac  ne  suspi- 
cantibus quidem. 

Huic  exercitio  nihil  difficultatis  inest.  Initio  qui- 
dem attentio  quaedam,  non  contentio,  adhibenda 
erit,  sed  brevi  incipies  habitum  acquirere  sanctum 
et  consolatorium,  ac  fractus  saluberrimos  suavis- 
simosque  inde  colliges. 

3.  Alterum  est  examen  generale,  quo  bis  aut 
saltem  semel  diebus  singulis  tempus  aliquod  seu 
certa ' quaedam  momenta  ad  hoc  unum  consecres, 
ut  a teipso  rationem  vitae  tuae  exigas. 

Gratiis  Deo  breviter  actis,  ac. divino  lumine 
petito inspice  et  scrutare , quomodo  te  exterius 
et  interius  gesseris,  ex  quo  te  ultima  vice  per- 
lustrasti. 

Examina  cogitationes,  et  verba,  et  opera:  vide, 
quid  iis  peccaveris,  aut  deliqueris:  denique  sin- 
gula mente  saltem  notato. 

_ Si  vitae  interioris  - aliquid  jam  actu  didiceris, 
pone  cor  tuum  juxta  meum,  et  compara,  diffe- 
renliamque  inter  ulriusque  cogitationes,  et  sensa 
et  actus  observa. 

Culpis  ac  defectibus  ita  repertis,  et  ingratitu- 
dinem luam  pro  divinis  beneficiis  meis  aspiciens 
et  agnoscens,  contritionis  actum  elice  quam  per- 
fectissimum , gratiamque  roga  ad  te  emendandum 
atque  in  melius  proficiendum. 

4.  Particulare  demum  est  examen,  quo  ad 
unum  tantum  vitium  defectumve  separalim  ex- 
tirpandum  labores. 

Mirissima  vis,  incredibilis  efficacia  hujus  exer- 
citii. Utinam,  fili,  id  bene  cognoscas  ac  rite  per- 
ficias! 

Nullus  esthabituslam  inveteratus,  nullum  vitium 
tam  magnum,  quod  non  vincatur  ac  superetur  isto 
medio. 


Digitized  by  vjOOQIC 


76 


LIBRI  PRIMI 


Etenim  per  divinam  gratiam  omnia  quodam- 
modo pollet.  Quot  peccatores  a vitiis,  quae  velul 
alterae  naturae  videbantur,  per  illud  liberati  sunt ! 
Quot  homines  per  iHud  integre  purificati!  Quot 
animae  per  illud  perfectionem  assecutae  sunt! 

Quoscumque  ergo  habueris  defectus,  macte 
animo,  fili;  certus  de  victoria,  certus  de  futura 
libertate,  utere  medio  isto  diligenter  ac  constanter. 

Illud  prius  aggredere  vitium,  quod  proximo 
tuo  justa  offensionis  scandalive  causa,  tum  quod 
tuorum  defectuum  veluti  caput  est.  Duce  pro- 
strato, caeteri  facile  vincentur. 

5.  Hoc  autem  procedes  modo.  Tempore  matu- 
tino, deliberate  firrneque  statues,  te  die  isto  particu- 
lariter vitaturum  esse , quod  ita  vitandum  selegeris, 
gratiamque  simul  petes,  ut  proposito  sis  fidelis. 

Deinde  bis  aut  semel,  prout  examen  generale 
una  vice  aut  duabus  quotidie  instituis,  per  aliquod 
temporis  spatium,  cum  te  generaliter  examinas, 
scrutaberis  simul,  quoties,  ab  ultimo  examine  facto, 
contra  propositum  particulare  deliqueris,  nume- 
rumque signabis. 

Tum  dolebis  non  solum  ob  culpas  tuas  in  ge- 
nere, sed  etiam  in  particulari  ob  defectus  istos, 
eosque  te  particulariter  etiam  cauturum  esse,  ite- 
rum statues,  atque  auxilium  speciale  implorabis. 

Interea,  fili,  praesertim  cum  te  indifferentem 
quodammodo  aut'  incuriosum  fieri  percipis , pluri-* 
mum  juvabit,  si  tibi  aliquantulam  poenam  imposue- 
ris subeundam,  quoties  contra  examen  particulare 
offenderis. 

6.  Ut  autem  haec  aliaque  media  recte  et  perse- 
veranter adhibeas,  opus  est  tibi  duce,  qui  te  di- 
rigat, instruat,  formet,  moderetur  aut  stimulet, 
usque  animet. 

Nema  per  viam  spiritualis  interiorisque  vitae 
solus  sine  duce  incedere  potest,  quin  frequenter 
aberrandi,  animo  deficiendi,  labendi  in  hostium 
insidias,  imo  pereundi  exponatur  periculb. 

Quamvis  Sanctus  esses  vel  electus  Apostolus, 
adhuc  duce  aliquo  indigeres.  Nonne  Paulus,  licet 
vas  electionis  ad  portandum  nomen  meum  inter 
gentes,  ab  Anania,  meo  monitu,  instructus  ab 
directus  est?  Nonne  Sancti  ad  sanctitatem  ab  aliis 
sancte  viventibus  formati  sunt? 

Ora  igitur,  fili,  Ut  habere  merearis  ducem  se- 
cundum Cor  meum,  sive  Confessorem  tuum,  sive 
Superiorem,  sive  aliam  personam,  possidentem 
auctoritatem,  rerumque  spiritualium  peritiam  et 
experientiam,  atque  interioris  vitae  studium  et  usum. 

Huic,  fili  mi,  cor  tuum  interdum  manifesta: 
certis  temporibus  aut  occasionibus  rationem  quam- 
dam redde,  ut  intelligas,  an  recte  procedas;  vel 
quid,  et  quomodo  corrigere;  quid,  et  quomodo 
promovere  debeas. 

Hujus  interioris’ manifestationis  subjecta  esse- 
solent:  Indicare,  quis  status  aut  habitus  animae 
esse  consueverit,  pacatus  an  turbatus ; quae  desi- 
deria vitae  perfectioris  sentiasj  quae  obstacula  te 
impediant ; quae  devotionis  mortificalionisque  exer- 
citia obire  soleas. 

Quem  modum  in  meditando  orandoque  teneas ; 
quo  gustu  ac  fructu  modo  isto  procedas;  quos 
libros  spirituales  legas,  an  praesenti  gradui  vitae 
tuae  interioris  conveniant,  an  debito  fructuosoque 
modo  lectites. 

Quomodo  sancta  frequentes  Sacramenta,  qua 
praeparatione,  quibus  pietatis  sensis,  qua  gratia-, 
rura  actione , quo  efleetu. 

Qua  methodo  examina  tua  instituas , quibus 
industriis,  quo  denique  fructu.. 

Quomodo  obligationes  status  tui  vitae,  officii 
partes,  actiones  ordinarias  perficias;  quo  impulsu 
seu  principio,  naturae  an  gratiae ; qua  cura ; quo  fine. 

Qua  ratione  te  erga  alios  geras,  qua  cordis 
dispositione,  quo  fructu  aut  damno  tibi  et  aliis. 

Qua  fidelitate  divinis  inspirationibus  obtempe- 
res: quomodo  erga  me  affectus  sis;  quousque 
demum  interiora  Cordis,  mei  sensa  tibi  sapiant. 

Rerum  hujusmodi,  fili,  nunc  haec,  nunc  illa, 
prout  opus  aut  usus  fuerit,  modeste  et  sancte 
declara  cum  humili  sinceritate  ac  docili  charitate. 

Quod  si  hoc  feceris  modo,  facile,  utilissimum- 
que,  et  consolatione  plenum  reperies.  *) 


*)  Cum  cordis  puritas  momenti  sit  mpximi,  hic 
colligere  juvat  media,  quae  ad  eam  obtinendam  spar- 
sim  data  sunt.  Primum  est  fixa  et  constans  voluntas 
semper  ad  meliora  nitendi.  Secundum,  oratio  mentis 
et  oris  regularis  ac  crebra.  Tertium,  pia  Sacramento- 
rum frequentatio.  Quartum , fidelis  usus  triplicis  exa- 
minis , praesertim  examinis  particularis.  Quintum  deni- 
que, interioris  vitae  pura  manifestatio,  et  sancta  vicis- 
sim  directio.  Quisquis  istis  mediis  recte  utitur,  cordis 
puritatem  procul  dubio  obtinebit,  quantam  Dominus 
ordinarie  requirere  solet.  Quodsi  extraordinarii  aliquid 
voluerit,  ipse  media  providebit,  nec  quisquam  alius 
providere  potest.  Cum  autem  res  iisdem  mediis,  qui- 
bus productae  sunt,  conservari  soleant,  puritatem  inte- 
riorem, mediis  indicatis  obtentam , iis  etiam  conservabis. 
Hi  ergo  sunt  „quinque  panes  propositionis , qui  semper 
coram  Domino  novi  recentesque  esse  debent. Semper 
igitur  eadem  cura  media  ista  adhibenda  sunt.  Ne  autem 
per  negligentiam  aut  fragilitatem  in  iis  paulatim  tepes- 
cas, subinde  examina  et  etiam  manifesta,  quomodo  iis 
utaris,  ac,  si  quid  defeceris,  cura  quantocius  pristi- 

7.  V . D.  Domine  Jesu,  ut  ista  omnia  prae- 
stem, multum  indigeo  et  lumine  superno,  quo 
reperiam  defectus  meos,  et  auxilio  divino,  quo 
illos  tollam. 

Plurimi  enim  sunt,  qui  humanis  latent  oculis, 
nec  a me  videri,  nec  ab  alio  mihi  indicari,  sine 
lumine  supernaturali , possunt. 

Si  autem  divini  hujus  luminis  fulgore  interiora 
mea  illuminaveris,  ecce  ibi  parva  et  magna  appa- 
rebunt. Sicut  enim  sol  in  conclave  splendens , ipsas 
atomos  totum  locum  implentes  ostendit,  ita  gra- 
tia tua  fulgens  in  cor  meum , innumeros  patefaciet 
defectus,  quos  ne  suspicatus  quidem  fuissem. 

Sed  quid  proderit  cognoscere  defectus,  cum 
eos  evellere  non  possum?  Opus  est  ergo  mihi  et 
adjutorio  luo,  sine  quo  nihil  salutare  efficere  queo. 

Per  sacrosanctum  Cor  tuum,  Domine  Jesu, 
oro  et  obsecro , largire  rpihi  continuam  abundan- 
tiam duplicis  hujus  gratiae,  qua  me  et  illumines 
et  adjuves. 

Absque  hac  enim  gratia,  nec  ulla  industria 
mea,  nec  cura  quaecumque  'directoris,  quantum- 
vis zelet  aut  laboret,  quidquam  efficiet. 

Tu  igitur,  o Jesu,  aeterna  sapientia,  amor* 
bonitas  infinita!  tu  primus  director:  tu,  quaeso, 
dirige  me  et  per  te  et  per  illum , quem  exterius 
tibi  substituere  volueris,  et  quocum  agere  veluti 
tecum  volo. 


num  recuperare  fervorem.  Quamdiu  haec  media,  etiam 
communi  tantum  diligentia,  adhibueris,  consolatorium 
habebis  signum,  in  via  te  esse  bona,  quae  ad  perfec- 
tionem ducit. 

CAPUT  DECIMUM  SEXTUM. 

Quod  volenti  Cor  Jesu  sequi,  cor  suum  a munda 
quoque  abstrahendum  sit. 

i . F.  /.  Vae  mundo,  fili;  vae  cordi  adhaerenti 
illecebris  ac  vanitatibus  ejus! 

Non  sufficit  salanam  ex  corde  ejicere,  oportet 
etiam  mundum.  Si  enim  mundum  intus  foveas, 
quidquid  ad  integram  emendationem  egeris,  pa- 
rum proderit. 

. Mundus  namque  cor  tuum  inficere  perget,  te 
procul  dubio  pervertet,  te  denique  in  daemonis 
tradet  potestatem. 

. 2.  Quid  est*  mundus  nisi  voluptatum,  opum, 
honorum  inordinatus  seu  pravus  amor,  quo  sec- 
tatores seducti  corrumpuntur  ac  corrumpunt? 

Si  vis  scire,  quid  de  mundo  censere  debeas, 
attende,  quid  ego  de  ipso  censuerim. 

Ecce  transivi  benefaciendo  omnibus;  perse- 
quentes dilexi  inimicos;  ligno  crucis  affixus,  pro 
ipsis  crucifigentibus  me  oravi;  pro  mundo  autem 
non  oravi. 

Mundus  enim  ex  diabolo  est , ac  lotus  in  ma- 
ligno positus,  nec  potest  habere  Spiritum  meum: 
quemadmodum  falsitas  veritatem  aut  corruptio  pu- 
ritatem possidere  nequit. 

3.  Mundus  probat  per  seipsum , non  veritatem 
solum,  sed  etiam  necessitatem  inferni. 

Quid  mundo  et  Cordi  meo,  cum  mundus  om- 
nibus vitiis  aperte  vel  occulte  patrocinetur , Cor 
autem  meum  non  respiret  nisi  sanctitatem? 

Mundus  cum  principe  suo  satana  conspirans, 
animas  in  aeternum  perdere  quaerit;  Cor  vero  meum 
salvare  omnes  desiderat. 

Non  potes  igitur  servire  simul  mundo  et  mihi ; 
nam  si  amicus  es  mundi.  Cordis  mei  fis  inimicbs. 

4.  Si  sectaris  mundum,  cum  mundo  peribis: 
si  autem  sequeris  Cor  meum,  ibis  in  vitam  aeternam. 

Quodsi  corde  tuo  mundum  mundique  principia 
ita  expuleris,  ut  mihi  offeras  cor  integrum , oblalio 
erit  mihi  grata  et  honorifica,  tibique  gloriosa  ac 
meritoria.  Angeli  atque  Sancti  tuae  agendi  rationi 
applaudent,  et  mundus  ipse  cogetur  heroicam 
tuam  mirari  animi  celsitudinem. 

Beatus  ille,  fili,  qui  a rebus  mundanis  affec- 
tus suos  abstrahit,  ut  eos  mihi  soli  devoveat! 

5.  Quid  in  mundo  reperis,  unde  diligas  illum? 
Ecce  quidquid  in  mundo  habetur,  concupiscentia 
carnis  est,  et  cupiditas  oculorum,  et  superbi» 
vitae.  Horum  autem  omnium  finis  mors  est  et 
infernus. 

Si  ergo  diligis  mundum,  aut  ea,  quae  mundi 
sunt,  complecteris  perditionem  aeternam. 

Quid  boni  tibi  fecit  mundus,  ut  illi  consecra* 
res  affectus  tuos?  Numquam  tibi  fecit,  numquam; 
tib  faciet  nisi  malum.  Quomodo  ergo  illi  dare* 
poles  cor  tuum? 

Ne  fidas,  fili,  blanditiis  aut  arrisionibus  mundi; 
non  exprimunt  nisi  lectum  desiderium  te  decipi- 
endi ac  perdendi. 

Verum  obtempera  invitationibus  Cordis  mei, 
cupientis  te  liberare  ab  infortuniis  sempiternis,  quae 
tibi  mundus  praeparat. 

6.  Si  tu  non  relinquis  mundum,  mundus  re- 
linquet te,  in  servitio  suo  exhaustum  et  confec- 
tum, ridebitque  subsannans  in  interitu  tuo:  et 
quando  maxime  indigebis  auxilio,  solus  eris  et 
impotens. 

Frequenter  cogita,  utrum,  muhdum  an  me, 
secutum  fuisse  le  optaturus  sis,  cum  ingressurus 
eris  aeternitatem. 

Nunc  igitur  fac  libere  cum  merito,  quod  alio- 
quin  sine  merito  facere  debebis. 

Stude  itaque  cor  tuum  ab  amore  terrenorum 
separare,  perfectaque  separatione  de  mundo  tri- 
umphare. 

Confide,  fili,  ego  vici  mundum:  si  volueris, 
vinces  et  tu.  Si  autem  viceris,  dabo  tibi  locum 
in  Corde  meo  amoenissimum. 

7.  *F.  D.  0 Domine!  quam  insipienter  egi! 
quam  perverse  vixi!  Specie  oblectamenti,  com- 
modi, honoris  voluntarie  seductus,  deserui  de,  ut 
mundi,  inimici  lui,  servum  me  facerem. 

Fontem  bonorum  omnium  reliqui,  et  descendi 
in  pestiferum  mundi  stagnum.  Ibi  venenosis  hau- 
stibus me  inebriavi,  et  insanii  et  amens  omnia  mea 
abjeci. 

Oblitus  sum  te , Deus  meus  et  omnia,  et  mundo 
me  totum  devovi,  et  in  servitio  ejus  profanavi  dona 
tua,  sensus  externos  et  internas  facultates  meas. 

Reus  factus  sum  nimis:  repleta  est  malis  anima 
mea:  vita  mea  inferno  appropinquavit. 

In  me  transierunt  irae  tuae,  et  terrores  tui 
conturbaverunt  me,  ita  ut  die  et  nocte  miser  essem. 

8.  Eheu  Jesu  bone!  etiam  cum  nimia  judicii 
tui  formidine,  et  metu  inferni  correptus,  bene 
vivere  statuissem , in  quam  fatalem  illusionem  lap- 
sus sum!  quam  perniciose  erravi! 

Cor  enim  meum  inter  te  et  mundum  partitus 
sum:  libi  et  mundo  simul  servire  volui. 

0 quam  gravem  injuriam  tibi  intuli,  mundum 
tibi  aequalem  habendo!  Nec  mundo  satisfeci  nec 

libi:  atque  ipse  interea  miserrimus  eram,  cum 
neque  mundo  neque  te  contentus  essem,  cum  in 
neutro  veram  felicitatem  reperirem. 

Nunc  autem  cum  aperuisti  oculos  meos,  et 
cor  meum  movisti,  ecce  tibi,  Domine  Jesu,  tibi 
soli  serviam ; cor  meum  totum  trado  libi  in  per- 
petuum. 

Tolle,  quaeso,  e corde  meo  omnem  affectum 
erga  mundum:  omnem  ejus  apparentem  dulcedi- 
nem verte  mihi  in  veram  amaritudinem. 

Reple  cor  meum  amoris  lui  suavitate , qua  mihi 
insipidus  liat  mundus  totus  cum  omnibus  vanita- 
tibus ejus. 


CAPUT  DEtlMUM  SEPTIMUM. 

Quam  fallax  sit  mundus. 

1.  F.  /.  Fili,  totus  mundus  ex  fallaciis  con- 
stat, ac  male  cautos  sibi  deceptione  vel  dolo  allicit. 

Ostendit  enim  homini  oblectamenta,  divitiasque 
et  honores;  et  haec  omnia,  inquit,  libi  dabo,  si 
servieris  mihi. 

Ast  non  quid  promittat  mendax , sed  quid  det, 
attende. 

Per  fallacem  rerum  placentium  spem  suos  ama- 
tores abducit  in  crudelem  passionum  tyrannidem, 
et  inde  sub  continuos  stimulorum  cruciatus. 

Num  reperisli  umquam  mundanum  vel  fortu- 
natissimum, cujus  cor  undique  contentum  esset? 
Nec  reperies,  etiamsi  totum  perlustres  orbem. 

Pollicetur  quidem  mundus  bona,  mala  autem 
actu  impertitur  vera,  quia  hominem  reddunt  im- 
probum, nec  impediunt,  quominus  vere  sit  infelix. 

2.  F.  D.  Attamen , Domine , saepe  rebus  po- 

tiuntur  mundani,  quas  cupiunt,  ideoquenon  curant 
spirituales  cordis  miserias, 

V.  J.  Esto,  fili:  abundent  omnibus,  quae  sibi 
in  mundo  eoncupiscere  possunt;  cum  illa  inordi- 
nato affectu  habeant,  illisque  abutantur,  non  fruun- 
tur  nisi  ad  praesentem  et  futuram  infelicitatem  suam. 

Porro  videnlur  quidem  non  curare  interiores 
animae  angores;  sed,  fili  mi,  si  posses  tu,  sicut 
ego*  corda  illa  intueri,  videres,  quanta  interius 
patiantur,  quae  exterius  celare  conantur;  atque 
inferres,  non  in  eo  consistere  hominis  felicitatem, 
<juod  rebus  mundanis  affluat,  sed  in  eo  potius, 
quod  cor  ab  omnibus  rebus  infimis  servet  libe- 
rum, et  in  me  pacifice  ac  stabiliter  contentum. 

Quamdiu  praeterea  haec  mundanorum  durabunt? 
Ecce  adhuc  modicum,  et  ipsos  arcesset  aeternitas: 
quid  eos  tunc  juvabit  oblectamentorum  aliarumque 
rerum  copia?  Mundo  exibunt  solis  peccatis  onusti. 

Vellesne  ergo  pro  abusu  rerum  temporalium 
amittere  usum  aeternarum?  aut  pro  falsis  terrae 
bonis  perdere  vera  bona  coeli  ? 

3.  Fili,  si  mundo  adhaeres,  re  Christianus  esse 
desinis,  atque  omnium  privilegiorum  tanto  nomini 
annexorum  lacis  jacturam. 

In  regeneratione  enim  tua , promissione  in  con- 
spectu coeli  et  terrae  facta,  renuntiasti  mundo  et 
malis  ejus,  nec  sine  illa  promissione  te  adoptas- 
sem in  filium. 

Si  poslhaec  ad  mundi  partes  redis,  non  solum 
perfidus , sed  et  pejor  es  pagano  sic  non  pollicito. 
Melius  est  enim  non  promittere,  quam  promissis 
non  stare. 

4.  Interroga  mortuos,  quid  de  mundo  senti- 
ant. Electi  quidem  reponent,  a contemptu  mun- 

danarum  rerum  omnium  suam  incepisse  beatitu- 
dinem : reprobi  autem , se  a mundo  deceptos  fuisse 
et  perditos. 

Horum  alterutrum , fili , ipse  aliquando  de  mundo 
senties  et  experieris. 

Esto  sapiens,  fili  mi,  ne  postea  infructuose  te 
poeniteat:  sequere  vestigia  Sanctorum,  corde  re- 
cedendo a mundo,  et  affectus  ab  illo  conservando 
liberos. 

5.  Utere  rebu$  hujus  mundi  tamquam  non 
uteqs,  et  dum  terram  pede  calcas,  tene  cor  in  coelo. 

Quanto  magis  te  subtraxeris  creaturis,  tartto 
ad  Creatorem  propius  accedes , .tantoque  ad  su- 
perna dona  accipienda  fies  aptior. 

Si  cor  tuum  penitus  a mundo  expeditum  fuerit, 
mundus  ipse  multipliciter  animae  tuae  commodis 
inserviet,  nedum  noceat. 

Quantum  tibi  vilesceret  mundus  universus,  si 
bene  considerares,  quid  te  maneat  in  aeternum! 

6.  V.  D.  Vere,  Domine,  vere  deceptor  est 
mundus.  Talem  expertus  sum  illum  proprio  damno 
meo. 

Cum  sua  mihi  offerret,  male  sanus  credidi, 
me  per  illa  fore  beatum.  Sed  o quantum  decep- 
tus sum!  quam  vere  infelix  eram,  etiam  tum, 
cum  amore  mundano  delirans,  imaginarer  me  esse 
felicem ! 

Animalis  homo  me  beatum  fingebam , cum  ves- 
cerer siliquis,  quas  mihi  mundus  projiciebat,  licet 
vel  invitus  saepe  gemerem  sub  vilitate  servitutis 
meae,  sub  onere  miseriae  cordis  mei. 

Fateor,  Domine,  me  infelicitatis  meae  fuisse 
auctorem,  nec  me  quemquam  nisi  meipsum  cul- 
pare jure  posse. 

Eo  enim  quod  non  vellem  servire  libi  cum 
gaudio  et  laetitia  cordis  in  rerum  omnium  abun- 
dantia, servivi  inimico  luo  et  meo,  in  fame,  et 
sili,  et  omni  penuria,  adeo  ut  cibo  animalium  me 
implere  gauderem. 

7.  Utinam,  Domine,  e numero  annorum  meo- 
rum delere  possem  annos  illos , quibus  a te  alienus 
servivi  mundo! 

Quem  enim  fructum  nunc  habeo  ex  illis , nisi 
amaritudinem,  stimulos  conscientiae,  cordis  ango- 
res, peccata  aut  jdolore  expianda  in  hac  vita,  aut 
in  altera  frustra  lamentanda? 

Propitius  esto  mihi , o Salvator  meus ! etdimilte 
omnia  delicta  mea , quae  in  sequendo  mundo  ali- 
quando commisi,  quaeque  nunc  ex  intimo  corde 
detestor. 

Noli,  obsecro,  pati,  ut  cor  meum  ulli  vel  mi- 
nimae rei  mundi  perversi  adhaereat ; abstrahe  lotum 
et  omnes  ejus  affectus  a falsis  terrae  bonis,  in 
quibus  nihil  est  nisi  delusio,  et  vanitas,  et  afflictio 
cordis. 

CAPUT  DECIMUM  OCTAVUM.  . 

Quod  servire  mundo  sit  dura  servitudo. 

1.  F.  J.  Fili,  qui  amat  servire  mundo,  ne- 
scit illum. 

Mundus  est  vere  tyrannus : et  miserabilia  sunt 
mancipia,  quicumque  serviunt  ei. 

Quanta  sacrificia,  quam  multa  exigit  a suis 
sectatoribus,  quibus,  pro  omnibus  servitiis,  non 
retribuit  nisi  mala  continua! 

Yult , ut  servi  sui  cupiditatum  fiant  vilia  instru- 
menta, ut  corpus  et  animam  immolent,  ut  seipsos 
sine  questu  damnent. 

Cum  autem  eorum  complevit  ruinam,  miseros 
deserit  tamquam  inutiles,  et  solum  aptos  igni 
gehennae. 

2.  0 quanti  constat  mundanis  exitium  suum! 
Si  pro  me  adhiberent  dimidium  conatuum,  quos 
adhibent  pro  mundo,  quam  felices  forent,  et  quam 
magni  Sancti! 

Quam  gravis  est  mundi  servitus ! quanti  in  ea 
patiendi  interni  dolores!  quot  difficultates  sub- 
eundae! Et  haec  omnia  sola  spe  obtinendi  ea,  quaB 
gustata  mortem  afferant,  aut  ea,  quae  jam  molesta 
possessione  vel  mox  amara  separatione  crucient. 

Revera  jugum  ferreum  est,  quod  mundanorum 
cervices  premit,  cujus  gravitatem  nemo  bene  novit, 
nisi  qui  illud  expertus  est,  aut  qui  illud  in  limine 
aeternitatis  ponderaverit. 

3.  Quicumque  vult  salvari,  a mundo  debet 
corde  separari. 

Sunt  autem  qui  vitae  instituto  exterius  mundo 
valedixerunt,  ac  nihilominus  mundo  interius  capti, 
mundanis  fere  se  gerunt  placitis. 

Reperiuntur  alii , quos  mundo  expositos  vivere 
cogit  sua  vitae  conditio,  et  qui  tamen  ita  omnem 
affectum  erga  mundum  exuerunt,  ut  nihil  mundani 
in  se  admittant. 

Non  vitae  genus,  nec  forma  vestimenti  hominem 
mundo  sociat  aut  alienat,  sed  cordis  affectus,  ani- 
mae dispositio. 

Qui  autem  a mundo  magis  corde  sejunctus, 
mihique  arctius  unitus  est,  ille  cordi  meo  charior 
existi t,  in  quocumque  statu  vivat. 

Ubicumque  igitur  divina  voluntas  mea  te  col- 
locaverit, ibi  mihi  sancte  servito.  In  omni  enim 
satu  vitaeve  ratione  in  se  probata,  mihi  vivere , te- 

bue  ipsum  sanctificare  potes:  quamquam  verum 
est,  statum  vitae  magis  a mundo  sequestratum, 
juvare  magis  ad  salutem  in  tuto  ponendam,  et 
perfectionem  facilius  attingendam. 

4.  Quot  mundi  sectatores  sunt,  qui  mundi 
malitiae  convicti , eidem,  mutatione  vitae,  renuntiandi 
necessitatem  vident,  renuntiare  tamen  non  audent, 
nimium  metuentes,  ne  mundus  obloquatur! 

Haeccine  fortitudo  vestra,  amici  mundi?  ma- 
gnanimi scilicet  vos  omnes,  qui  ob  inania  verba  id 
tacere  timetis,  quot  fides  dictat,  quod  ratio  probat, 
quod  vestra  summe  refert? 

Quid  sunt  verba , nisi  soni  aerem  percurrentes 
sicque  avolantes?  num  possunt  vel  crinem  capitis 
commovere  ? 

5.  Erisne,  fili,  tam  vecors,  ut  propter  is tius- 
modi  verba  temporalem  et  aeternam  tibi  inferas 
perniciem  ? 

Elige,  aut  servire  mihi,  in  servitio  meo  beari, 
postmodum  perpetuis  coeli  gaudiis  frui:  aut  mundo 
servire,  miseramque  interius  ducere  vitam,  ac  tan- 
dem poenas  sustinere  aeternas. 

Ecce  ante  te  vita  et  mors,  bonum  et  malum: 
quod  praetuleris,  tibi  dabitur. 

6.  F.  D.  0 Jesu  bone ! quomodo  in  eligendo 
haesitare  possem?  Me  miserum!  qua  ratione  um- 
quam  eligere  potui,  quod  me  tam  infelicem  red- 
diturum erat! 

0 infinita  bonitas,  Deus  meus!  errore  me  libe- 
rasti, et  docuisti  me  veritatem.  Ecce  jam  usque  in 
perpetuum  totus  sum  tuus,  o Jesu!  vera  bealitudo 
mea! 

Apage,  munde  fallax:  seductor  pessime,  ini- 
mice Dei  et  salutis  meae,  hostis  omnis  boni,  mali 
omnis  patrone,  tyranne  omnium  longe  crudelissime ! 

0 munde,  satanae  minister!  serius  te  cognovi : 
diutius  te  amavi.  Ex  hoc  vale , aeternumque  vale. 

CAPUT  DECIMUM  NONUM. 

Quod  jugum  Jesu  vere  suave  sit. 

\.  V.  «7.  Veni,  fili  mi,  lolle  jugum  meum 
super  le;  jugum  enim  meum  suave  est  et  onus 
meum  leve. 

Servilium  meum , fili , non  tyranni , non  heri 
dyscoli,  sed  amantissimi  Patris  est,  qui  liberis 
servientibus  adest,  ut  juvet  ac  recreet. 

Spiritus  servitii  mei  amor  est:  amor  autem 
omnia  habet  facilia. 

Mandata  mea  gravia  non  sunt,  diligentibus  autem 
levia  et  dulcia  sunt  nimis. 

Experire,  fili,  et  gusta,  quam  suave  sit,  ser- 
vire mihi;  quam  dulce,  frui  dulcedine  mea;  quam 
bonum,  fonte  ipso  omnium  bonorum  potiri. 

2.  Si  delicias  quaeris,  in  solo  servitio  meo 
invenies  veras. 

Omnia  mundi  delectamenta  aut  vana  sunt  aut 
exitiosa.  Divinae  autem  meae  consolationes  cunctas 
terrae  delectationes  longe  multumque  excedunt, 
puritate  corda  rapiunt,  veritate  satiant. 

Nonnumquam  totum  usque  adeo  afficiunt  ho- 
minem, ut  gustum  quemdam  afferant  deliciarum 
coelestium,  quibus  beati  inebriantur  in  paradiso. 

3.  Qui  mihi  servit , non  est  sicut  servus  mundi, 
qui  laborat  sibi  thesaurizare  in  terra,  atque  in  fine 
nihil  invenit  in  manibus  suis. 

Thesaurizat  vero  sibi  thesauros  in  cmlo,  ubi 
neque  aerugo,  neque  tinea  demolitur;  ubi  fures 
non  effodiunt,  nec  surripiunt. 

Omnes  divitiae  terrae  coeli  divitiis  comparatae, 
lutum  ac  nihilum  sunt. 

4.  Quodsi  honorem  spectes , ecce  tibi  maxi- 
mus honor,  esse  mecum,  mihique  approbari  et 
distingui. 

Gloria  mundi  brevis  el  vana , qua  alter  alterum 
ludit:  gloria  autem  servitii  mei  vera  et  in  aeter- 
num duratura. 

Minimus  servorum  meorum  major  est,  regni 
mundi  domino. 

5.  Num  repertus  est  umquam  homo,  quem 
in  hora  mortis  poenituerit  serviisse  mihi?  Munda- 
nos vero  quantum  in  illo  extremo  momento  pce- 
nitet  servitutis  mundo  praestitae ! aut  si  ipsos  non 
pceniteat,  quanto  adhuc  miserabiliores  sunt! 

Fidelis  sermo , fili , illum , qui  mihi  fideliter  ser- 
vit per  vitam , duos  habere  coelos , unum  in  tem- 
pore, in  aeternitate  alterum:  eum  autem,  qui  vitam 
agit  in  vitiosi  mundi  servitio , sustinere  duos  infer- 
nos, nunc  unum,  allerum  vero  postmodum. 

6.  Age  itaque,  fili,  submitte  te  jugo,  quod 
Angeli  in  coelis,  et  Electi  in  terris  portant , et  sub 
quo  veram  habent  beatitudinem. 

Gaudenter  suscipe , et  fer  laetanter.  Eidem, 
cui  coelicolae,  servis  Domino.  Si  autem  imitaris 
eorum  servilium,  imitare  et  gaudium. 

Contristentur  servi  peccati  ac  mundi:  servos 
autem  meos  decet  laetitia  et  exultalio. 

Servito  igitur  mihi,  sed  servito  cum  laetitia: 
cor  prae  gaudio  vultum  tuum  exhilaret;  ac  sancta 
festivitate  mundum  edoce,  quam  beatificum  sit, 
servire  mihi. 

7.  V.  J.  Vere,  optime  Jesu,  mihi  suave  est, 

servire  tibi : quid  igitur  est  amantibus ! quid  toto 
corde  diligentibus! 

Si  ego,  qui  solummodo  incipio  te  diligere,  tan- 
tam in  te  reperiam  dulcedinem;  quantam  gustant 
illi,  qui  omnibus  affectibus  tibi  devoti,  generoso 
corde  diu  tibi  vixerunt,  in  Cordis  tui  intima  ad- 
mittuntur, tua  omnia  quam  plenissime  participant! 

0 Jesu,  dulcedo  ineffabilis!  quid  est  homo, 
ut  ita  magnifices  eum?  aut  filius  hominis,  ut  sic 
apponas  ei  Cor  tuum! 

8.  Ecce  tibi  vivere , tibi  obsequi , nOn  servire, 
sed  regnare  est.  In  obsequio  tuo  nemo  servhs, 
quisque  rex  aut  dominus  est : tu  enim  Rex  regum 
et  Dpminus  dominantium. 

In  obsequio  tuo  nemo  vilis,  nemo  miser:  no- 
bilis ac  fortunatus  unusquisque  ; tu  enim  Rex  glo- 
riae; et  gloria  et  divitiae  in  domo  tua. 

In  obsequio  tuo  nemo  malus,  adeoque  nemo 
infelix:  sed  boni  et  felices  omnes:  tu  enim  Rex 
virtutum;  tu  pax  nostra  et  gaudium. 

Beati  ergo  immaculati,  qui  ambulant  in  lege 
tua ! beatitudo  eorum  sempiterna : regnum  enim 
tuum,  regnum  omnium  sieculorum. 

0 dulcissime  Jesu!  quid  mihi  e3t  extra  te,  aut 
praeter  te  quid  volo  super  terram?  Deus  cordis 
mei,  tu  vita  mea,  tu  beatitudo  mea,  tu  pars  mea 
in  aeternum. 

Quod  totum  cor  nostrum,  nihilo  'nobis  reser- 
vato, Jesu  donare  debeamus. 

1.  V.  /.  Praebe,  fili  mi,  cor  tuum  mihi. 

Non  satis  est,  a peccato  et  mundo  expedire 

cor  tuum:  superest,  ut  etiam  a teipso  expedias. 

Quemadmodum  peccato  penitus  renuntiare,  ami- 
citiam divinam  stabilit,  et  exteriora  vanaque  mundi 
repudiare , ad  vitam  interiorem  disponit ; ita  seip- 
sum  pro  me  relinquere,  ducit  ad  unionem  mecura. 

Necessarium  igitur,  ut  totum  cor  tuum,  nihilo 
tibi  reservato,  mihi  dones,  si  vis  illa  felicitate  frui, 
quae  hujus  vitae  maxima  est,  et  in  qua  sola  vere 
beatus  esse  potes. 

2.  Cor  tuum,  fili,  meum  est.  Nam  cum  non 
esset,  feci;  cum  esset  perditum,  quaesivi  et  rede- 
mi; cum  expositum  esset  inimicis  rapturis,  pro- 
texi ac  conservavi.  Dans  itaque  cor  tuum,  non 
dabis  nisi  quod  meum  est. 

Quot  aulem  rationibus  illius  merui  affectus 
omnes!  Quid  enim  boni  habes  in  corpore  vel  in 
anima,  naturaliter  aut  supernaturaliter,  quod  e 
Corde  meo  non  acceperis? 

Quam  multis  abhinc  annis  arderes  in  inferno, 
si  te  aut  pro  meritis  tractassem,  aut  a peccatis 
infernum  merentibus  pcenisque  condignis  non  prae- 
servassem ! 

Sed  amor  meus,  fili,  rem  tam  mirabilem  et 
tam  dulcem  fecit;  amor  Cordis  mei,  quo  te  ab 
aeterno  dilexi,  et  tibi  usque  nunc  mille  modis 
favere  non  cessavi. 

Totar  ita  tua  non  fuit  nisi  series  multiplex  et 
continua  beneficiorum  meorum:  nec  ullum  fuit 

punctura  temporis,  quod  aliquo  noro  beneficio  non 
fuerit  signatum. 

3.  Quid  autem  a te  requiro,  fili  dilectionis 
me»,  pro  omnibus  istis  bonorum  millibus?  Pro- 
fecto quidquid  te  rogare  possem , ac  quidquid  dare 
valeres,  longe  prorsusque  foret  infra  donorum 
meorum  magnitudinem  et  multitudinem.  Attamen 
unum  requiro , cor  tuum  totum : si  dederis,  sufficit. 

Quidquid  des,  excepto  corde  tuo,  nihil  curo; 
quia  super  omnia  cor  tuum  desidero. 

4.  Cui  melius  quam  mihi  cor  tuum  dare  potes  ? 
Vivere  non  potes , quin  ames  et  cordis  tui  affec- 
tus alicui  objecto  tribuas. 

Vellesne  dare  cor  tuum  daemoni , inimico  tuo 
aeterno  et  implacabili,  aut  mundo,  daemonis  cor- 
ruptae ac  corrumpenti  creaturae?  Vae,  fili,  millies 
vae  tibi,  si  alterutri  dederis! 

An  tibi  ipsi  cordis  tui  affectus  reservare  velles  ? 
Sed,  fili,  si  ames  solum  teipsum,  non  remunera- 
beris nisi  a teipso.  Merces  autem  amoris  proprii 
quid  est?  Ecce  amor  proprius  fodit  infernum,  et 
ducit  ad  illum. 

Da  erga  cor  tuum  mihi,  fili:  ego  illud  pace, 
et  gaudio,  et  felicitate  replebo. 

5.  Noli  affectionum  tuarum  reservare  quid- 
quam : hoc  enim  facto , nec  ad  Cordis  mei  arcana 
admitti,  nec  dulcedinem  amoris  mei  gustare  um- 
quam  poteris,  imo  nec  tibi  a perversionis  periculo 
cavere  valebis. 

Attamen  hoc  consuetum  est  multis , etiam  illis, 
qui  pii  bonive  haberi  volunt,  amore  proprio  sub 
specioso  praetextu , aliquam  affectionem  uni  aut 
alteri  objecto  creato  reservare.  Quid  hoc  fre- 
quentius? sed  quid  periculosius?  quid  funestius? 

Ego  totum  cor  habere  volo , fili:  ego  Dominus 
ejus,  Deus  zelotes,  solus  finis  ejus,  solabeatitudo. 

6.  Ama,  fili:  amare  licet,  amare  oportet:  ad 
hoc  facium  est  cor  tuum:  sed  amandum  amare, 
me  amare  et  si  quid  aliud  ames,  id  non  nisi 
amore  mei  amare  debes. 

Cum  praeter  me  nihil  nisi  amore  mei  amabis, 
cum  nihil  nisi  me  vel  propter  me  in  cor  tuum 
admittes,  tum  demum  cor  habebis  integre  purum. 

Itaque,  fili,  da  mihi  cor  totum,  holocaustum 
in  odorem  suavitatis;  nec  illud  nec  partem  illius 
minimam  resume:  odio  enim  habeo  rapinam  in 
holocausto. 

Semper  memor  esto,  cordi  tuo,  sicut  in  pros- 
peris, ita  in  adversis,  nullibi  melius  quam  mecum 
esse  posse. 

7.  V.  D.  Ergo,  Domine,  cor  meum  etiam  a 
rebus  amoris  proprii , ab  inordinatis  affectibus  erga 
meipsum  expedire  debeo,  ut  totum  amore  tui 
impleatur,  et  solum  tuo  vivat  Spiritu. 

Ah  Deus  meus!  hoc  opus,  hic  labor,  cum  in 
corde  meo  tam  multa  sint  inordinata , cumque  illa 
tamdiu  secutus  sim,  ut  ex  illis  mihi  vivere  factum 
sit  quasi  altera  natura. 

Hucusque  spontaneus  cordis  affectus,  propen- 
sio aut  aversio,  fuit  mihi  sola  fere  norma  vitae:  \ 
hanc  secutus  sum  in  mea  cum  aliis  agendi  ratione, 
in  suscipiendis  aut  perficiendis  actionibus,  imo  in 
ipsis  religionis  vel  pietatis  exercitiis  obeundis. 

Hucusque,  fateri  debeo,  quae  naturali  inclina- 
tioni placebant,  prosequi;  quae  displicebant,  aver- 
sari consuevi. 

Hinc  pleraque  omnia  reperio  infecta : video  pene 

omnia  fuisse  proprii  amoris  opera,  nec  mihi  pro- 
tulisse nisi  proprii  amoris  fructus. 

Et  nisi  haec  ipse  lumine  gratiae  tuae  ostendis- 
ses, forte  ne  suspicio  quidem  eorum 'mihi  subiisset. 
Adeo  amore  proprio  excaecalus  eram.  * 

Cum  autem,  ex  gratuita  Cordis  tui  bonitate, 
perniciosa  haec  mala  in  corde  meo  latentia  oculis 
meis  exposueris,  largire,  quaeso,  specialem  gra- 
* tiam,  ut  ea  penitus  amoveam.  J 

Obsecro  te,  Domine,  ne  patiaris  in  corde  meo 
quidquam,  quod  non  sit  tuum:  si  quid  umquam 
in  eo  apparuerit  alienum,  prolinus  coge  me,  ut 
tollam,  aut  ipse,  me  etiam  invito,  tolle. 

CAPUT  VIGESIMUM  PRIMUM. 

De  corde  custodiendo. 

1.  V.  /.  Fili,  omni  custodia  serva  mihi  cor 
tuum:  ex  ipso  enim  vita  procedit  aut  mors. 

Maximum  gratissimumque  donum,  quod  mihi 
dare  possis,  est  irrevocabiliter  mihi  offerre  cor 
tuum  integrum:  atque  optima  et  saluberrima  occu- 
patio, cor  tuum  mihi  fideliter  servare  purum. 

In  vanum  mihi  cor  tuum  dedicas,  si  id  non 
. sedulo  custodieris;  nam  inimicus,  etiam  te  vix 
/ animadvertente,  illud  pervertet  et  abripiet. 

2.  Homo  corde  dissolutus,  et  ad  exteriora 
effusus,  potest  quidem  tempore  fervoris  alicujus 
transitorii  mihi  suos  dicare  affectus;  sed  mox, 
isto  devotionis  aestu  cessante,  ad  solitum  solitoque 
inferiorem  statum  recidet. 

Cor  incustoditum,  raro  sibi  praesens  est , rarius- 
que  mihi,  et  brevi  insensibile  fit,  et  ad  spiritualia 
obdurescit. 

Patet  enim  obvio  cuique,  tamquam  publicum 
emporium,  per  quod  libere  transeant  omnis  gene- 
ris cogitationes,  tentationes,  errores. 

Omnes  inimici  ejus  veniunt  et  vadunt  per 
illud,  idque  varie  agitant,  et  maculant,  et  cor- 
rumpunt. 

Externus  homo  ad  h$c  ne  attendit  quidem 
serio;  sed  horrens  interius  secum  habitare,  et  iis, 
quae  in  corde  geruntur,  se  occupare,  conatur  vel 
aufugere  vel  se  divertere. 

Atque  ita  malum  ingravescit,  statusque  cordis 
ejus  in  dies  evadit  periculosior. 

3.  Tantarum  miseriarum  si  fieri  nolis  victima, 
tolle  causas,  et  effectus  cessabunt. 

Per  divinae  praesentiae  recordationem,  frequen- 
temque  ad  me  recursum , comprime  levitatem , et 
attende,  ne  volubili  indulgeas  naturae,  quae  semper 
quaerit  effluere,  quae  ad  vana  propendet,  quae 
ubique  se  ostendere  cupit,  quae  sensibus  grati- 
ficari continue  studet. 

Fuge  inania  et  inutilia ; exclude  omnia  externa, 
quibus  te  occupare  non  oporteat;  assuesce  tecum 
habitare,  atque  interius  sic  vivere,  quasi  solus 
mecum  esses  in  mundo. 

Stude,  semper  et  ubique  tuus  esse  et  recol- 
lectus : id  gratia , et  conatu , et  usu  acquires , ut 
tamquam  naturale  sit  tibi. 

Hoc  autem  si  adeptus  fueris,  interior  ista  spi- 
ritus collectio  tibi  erit  ipsa  sua  merces.  Infinitus 
enim  thesaurus  est  hominibus. 

4.  Internus  homo  custodii  omnes  cordis  adi- 
tus; me,  Deum  et  Salvatorem  suum,  intus  deti- 
net, agitque  mecum  generose,  et  me  utitur  fami 
liariter. 

Ubicumque  sui  compos,  Dilectum  anima  sua 
quiete  possidet,  et  ab  innumeris  praeservatur  pec- 
catis ac  taediis. 

In  intima  spiritus  collectione  proficit,  in  via 
virtutis  celeriter  incedit,  denique,  invito  quolibet 
impedimento,  ad  perfectionem  properat. 

Noli  itaque  te  dissipare,  fili  mi,  sive  ob  rerum 
externarum  speciem , sive  ob  diversam  circumstan- 
tiarum pressuram,  sive  ob  operationis  instantiam, 
sive  ob  interiorem  animae  desolationem. 

Attende,  quibus  rebus  cor  tuum  occupetur, 
quibus  moveatur,  ad  quas  tendat. 

Converte  te  totum  ad  interiora,  iliisque  inten- 
tus, mane  in  pace  interna,  et  fruere  praesentia  mea. 

5.  F.  D . Concede  milii , quaeso , Domine  Jesu, 
spiritum  internum,  ut  custodiam  tibi  cor  meum, 
ut  invigilem  occupationibus  ejus. 

Illud  enim  semper  occupari  expertus  sum:  sed 
ex  negligentia  mea,  nec  locum,  nec  tempus,  nec 
res  observat. 

Ecce  frequenter  deprehendi  illud  in  locis  ex- 
traneis affectus  ejus  sive  amoris  sive  aversionis 
effundens,  motibus  distractum,  objectis  infectum. 

Horis  aut  momentis  illis  ipsis,  quae  tibi  spe- 
cialiter consecrata  erant,  ac  quibus  te  orare,  te 
laudare,  te  diligere,  le  frui  deberet,  illud  ad  Se 
dissipandum  aufugisse,  scepe  reperi. 

Cum  rebus  bonis  aut  utilibus  se  occupare 
oporteret,  quoties  illud  inveni  prohibitis  aut  vanis 
distentum! 

Incustoditum  effluit  continuo,  hac  illae  per 
innumera  discurrit,  ad  varia  variis  naturae  impul- 
sibus rapitur. 

Numquam  requiescit:  cum  ab  his  elabitur  ob- 

jectis,  involvitor  illis.  Curiositate  excitatur,  alli- 
citur cupiditate,  vanitate  seducitur,  turpatur  volup- 
tate, tristitia  consumitur,  invidia  torquetur,  amore 
et  odio  turbatur,  propria  miseria  agitatur,  agita- 
tione conficitur. 

Sic  occupatur,  sic  maculatur  cor  meum,  cum 
ei  non  invigilo,  aut  id  negligo. 

6..  0 Domine!  quanta  necessitas  vigilandi! 
quanta  necessitas  custodiendi  cor  meum!  Oportet 
enim , non  solum  ut  in  se  collectum  domi  maneat, 
sed  etiam  ut  occupetur,  at  de  te  vel  propter  te 
tantum. 

Videndum  itaque  unde  moveatur,  gratia  an 
natura:  quo  modo  agat,  secundum  beneplacitum 
tuum,  an  instinctum  suum:  quid  ultimo  intendat, 
te  an  se. 

Et  assidue  vigilandum,  donec  cor  quodammodo 
assuefactum  fuerit,  motum  gratiae  tuae  suaviter  et 
fortiter  sequi  amore  tui. 

0 Jesu!  quanti  momenti  opus!  Quantacumque 
conaminai  ad  id  perficiendum  requirantur,  ecce  id 
prosequi  non  desinam , quoadusque  perfectum  fuerit. 

Sed  si  te  amarem , si  totus  amore  tui  captus 
essem,  quam  facile  et  quam  cito  hoc  opus  foret 
completum ! Cor  enim  meum , si  amore  tui  esset 
plenum,  in  te  quiesceret,  a te  non  recederet,  in 
te  suam  inveniret bealitudinem,  caetera  omnia  sponte 
quodammodo  fugeret  aut  rejiceret, 

0 dulcissime  Jesu ! quam  admirabilis  est  amor 
tuus!  Amore  tui  et  gratia  tua  reple  cor  meum, 
et  ecce  cor  meum  se  ultro  custodiet,  se  tibi  sedulo 
conservabit. 

CAPUT  YlGfiSIIUM  SECUNDUM. 

De  brevitate  hujus  vitae. 

1.  V.  J.  Fili,  in  omnibus  operibus  tuis  recor- 
dare novissima  tua,  et  in  aeternum  non  peccabis. 

Dum  tempus  habes,  fac  quidquid  pro  aeterni- 
tate facere  potes,  memor,  tempus  tuum  esse  bre- 
vissimum. Oportet  enim,  ut  mox  revertaris  in 
terram,  ex  qua  sumptus  es;  quia  pulvis  es  et  in 
pulverem  reverteris. 

Quid  est  vita  humana  super  terram?  Yapor 
ad  modicum  parens,  statimque  evanescens , ut  ne 
vestigium  quidem  relinquat. 

Ex  quo  natus  es,  ad  mortem  currere  non 
cessas;  nec  est  in  potestate  tua,  sistere  gradum. 

2.  Recogita,  fili,  tempus,  quod  vixisti.  Nonne 
quasi  somnium  videtur?  Scito  autem , id  libi  cla- 
rius adhuc  visum  iri  ad  mortem,  quam  brevi  ob- 
viam habebis. 

Quid  enim  vita  vel  longissima?  Ecce  numerus 
dierum  hominum  in  ipsis  fere  septuaginta  anni: 
si  autem  in  potentatibus,  octoginta.  Sed  hi  ad 
aeternitatem  comparati,  veluti  guttula  ad  aquas 
oceani  reputandi  sunt. 

Imo  vero  tempus  hujus  vitae  cum  luturae  vita 
perpetuitate  collatum , non  nisi  punctum  est.  Ab  hoc 
tamen  puncto  tua  pendet  aeternitas  felix  aut  infelix. 

Etiamsi  vixisses  a creatione  mundi  usque  ad 
hanc  horam,  et  jam  mori  deberes,  quid  vita  ista 
foret  tibi  ingredienti  aeternitatem,  ubi  nec  dies, 
nec  anni,  nec  saecula  sunt,  sed  aevum  continuat 
sine  fine. 

3.  Itaque,  fili  mi,  temporis  cape  pretium. 

Tempus  mensura  vitae:  quantum  ergo  temporis 
perdis,  tantum  amittis  vitae. 

Tempus  valore  omnes  mundi  thesauros  superat. 
Universis  enim  terrae  bonis  ne  punctulum  quidem 
temporis  emi  potest:  tempore  vero  comparantur 
bona  aeterna. 

0 si  mortui  ab  aeternitate  reverterentur,  num 
putas  illos  vel  momentum  perdituros,  quod  non 
impenderent,  alii  ad  se  liberandos  a pcenis,  alii 
ad  augenda  merita? 

Sed  eheu!  licet  tempore  nihil  pretiosius  sit, 
nihil  tamen  multis  est  taediosius. 

Sunt  non  solum  qui  mundum  sectantur,  verum 
etiam  qui  pietatem  profitentur,  quibus  tempus  onus 
sit.  De  gravitate  ejus  queruntur,  amant  id  per- 
dere, gaudent,  si  sine  taedio  frustra  impenderint. 

Atque  ita  ad  dedecus  mihi,  sibique  detrimen- 
tum consumunt  id,  quo  me  honorare,  et  proxi- 
mum juvare,  et  sibi  merita  pro  aeternitate  accu- 
mulare possent  ac  deberent. 

4.  Saepe  memento,  fili,  ad  quid  veneris  in  hunc 
mundum.  Ad  nihil  aliud  plane,  quam  ut  te  ad 
aeternitatem  praeparares.  Quid  enim  vita  praesens, 
nisi  tirocinium  aeternitatis? 

Durante  hoc  brevi  curriculo,  innumera  tibi 
praestanda  sunt.  Habes  enim  multa  peccata  expi- 
anda; animam  salvandam  ac  sanctificandam;  infer- 
num fugiendum,  purgatoriumque  cavendum,  et 
coelum  lucrandum;  proximum  aedificandum  et  ad 
vitam  aeternam  juvandum;  me  denique  modis  de- 
bitis, quantum  poles,  honorandum  ac  glorificandum! 

Haec  si  non  feceris  per  vitam,  tempus  postea 
non  erit  amplius:  et  per  omnem  aeternitatem  effec- 
tus negligentiae  omissionisque  tuae  sustinebis. 

Meum  est  tempus , non  tuum : tibi  aulem  com- 
modatum, ut  iJlo  utaris  ad  ea  praestanda,  qu ce  ego 
a te  requiro  aut.  desidero. 

Illo  si  abuteris,  rationem  olim  reddes  strictis- 
simam : si  autem  bene  uteris , omni  momento  no- 
vum gratiae,  novumque  gloriae  aeternae  gradum 
mereri  potes. 

5.  Ausculta,  fili  mi:  frequenter  pone  te  spi- 
ritu in  illo  puncto,  quo  tibi  cessabit  tempus,  et 
aeternitas  incipiet:  et  examina  attente,  quid  tunc 
de  omnibus  rebus  praeteritis,  et  quid  de  omnibus 
futuris  cogitaturus  sis. 

Ecce  aeternitas  domus  tua:  aeternitas  patria 
tua:  aeternitas  habitatio  tua  permanens. 

Peregrinus  es  enim  et  hospes  in  terra,  qua 
transis  celeriter  ad  tuos  in  aeternitatem.  Illuc 
omnes,  qui  fuerunt,  et  qui  sunt,  et  qui  erunt, 
venire  debent.  Ibi  magnus  et  pusillus,  dives  et 
pauper,  formosus  et  deformis,  sine  ulla  differen- 
tia nisi  quae  ex  virtute  oritur. 

Adhuc  modicum,  fili,  et  tu  etiam  eris  ibi. 

Ibi  vives : ibi  vives  sine  fine.  Ecce  magna  co- 
gitatio, fili  mi!  Tempus  avolabit,  succedent  saecula 
saeculis,  mundus  ipse  peribit:  tu  autem  esse  num- 
quam  desines,  tu  vivere  numquam  cessabis.  Uti- 
nam,  fili,  hoc  recte  intelligeres! 

6.  Si  tu  teipsum  pro  seternitate  non  salvas, 
quis  te  salvabit?  Nemo  profecto:  nec  ego,  qui  te 
creavi  sine  te,  te  sine  te  salvabo. 

Et  si  nunc  non  operaris  salutem  ac  perfec- 
tionem tuam,  quomodo  operaberis  postea?  Futu- 
rum est  tempus,  quod  tu  non  habere  poteris, 
quodque  tibi  promittere  nullo  modo  potes.  Atque 
etiamsi  haberes,  res  fieret  in  dies  magis  difficilis. 

teque  ad  ulterius  differendum  moveret:  et  ita  post-  - 
ponendo  venires  ad  portas  aeternitatis  imparatus. 

Omnem  diem  crede  supremum,  omnique  die 
ita  vive,  ut,  si  venerit  Filius  hominis,  adventu 
ejus  possis  gaudere,  nedum  timere  debeas. 

Beatus  ille,  quem,  cum  advenero,  ita  facien* 
lem  reperiam!  Amen  dico,  super  omnia,  qua) 
possideo,  constituam  eum. 

7.  F.  D.  0 Domine,  quam  brevis  vita  mea,  et 
quam  multa  et  magna  per  eam  mihi  agenda  sunt ! 
Sed  eheu!  quomodo  tempus  vitae  meae  hucusque 
impendi! 

Illa  summi  momenti  omnia , quae  mihi  dedisti 
facienda  pro  aeternitate,  neglexi,  quasi  nullius  aut 
parvi  essent  pretii. 

0 caecitatem,  o pravitatem  meam!  At  licet 
haec  sanguineis  lacrymis  digna  sint,  utinam  nihil 
pejus  fecissem!  sed  heu  mihi!  multum  tempus  vitae 
impendi  ad  torquendum  aut  affligendum  Cor  tuum, 
ad  committendum  et  accumulandum  mihi  peccata. 

Multum  impendi  ad  mundo  serviendum,  ad 
inania  ejus  bona  quaerenda,  ad  currendum  post 
vanam  gloriam,  noxia  oblectamenta,  nugas  varias. 

Multum  impendi  ad  mihi  ipsi  satisfaciendum, 
ad  amorem  proprium  fovendum,  ad  naturae  incli- 
nationibus gratificandum,  etiam  in  iis  rebus,  quae 
bonae  vel  piae  erant. 

0 Salvator  meus!  quam  misere  vixi!  Loco 
virtutum  ac  meritorum,  ecce  ligna,  et  fcenum,  et 
stipulas  collegi,  ad  ignem  nutriendum,  et  me  com- 
burendum in  vita  futura. 

Ignosce,,  quaeso,  ignosce  malis,  quae  feci:  da 
gratiam,  ut  redimam  tempus  perditum,  ut  prae- 
terita reparem  aut  compensem,  reliquum  vitae  ad 
id  ferventer  impendendo , ad  quod  mihi  data  fuit. 

Haec,  Domine  Jesu , fuit  malorum  meorum  origo, 
quia  te  non  amabam,  quia  erga  te  indifferens, 
corrupto  et  corrumpente  amore  aliorum  objecto- 
rum infectus  eram. 

Obsecro  te,  Deus  meus,  qui  tanta  peste  libe- 
rasti me,  accende  cor  meum  illo  amoris  igne, 
quo  ardet  Cor  tuum.  Haec  purissima  flamma  de- 
licta mea  consumet,  haec  me  urgebit  ad  omnia 
pro  aeternitate  jussa,  fideliter  exequenda. 

CAPUT  VIGESIMUM  TERTIUM. 

De  morte. 

1.  V.  J.  Memento  mori,  fili,  statutum  est 
enim  omnibus  hominibus  semel  mori. 

Fac  quidquid  volueris,  ut  mortem  evadas , evadere, 
non  poteris:  quia  Omnipotens  constituit  terminos, 
qui  practeriri  non  poterunt.  Cum  ad  illos  perve- 
neris, in  quocumque  statu  fueris,  morte  morieris. 

In  vita  nihil  certius  morte:  tempore  autem  ac 
circumstantiis  mortis  nihil  incertius. 

Nescis  profecto,  quando  moriturus  sis:  hoc 
tamen  scita,  te  moriturum  esse,  cum  non  putabis. 

Sed  utrum  finem  hujus  anni,  vel  etiam  hujus 
diei  visurus  sis,  prorsus  ignoras. 

Multi  longiori  vitae  fisi,  praeparationemque  ad 
mortem  negligentes,  multa  in  futurum  meditantur, 
cum  improvisa  mors  omnibus  finem  imponit,  ip- 
sosque  ad  aeterna  abripit. 

Domi  an  foris,  naturali  an  violenta  morte,  mu- 
nitus Sacramentis  an  his  privatus,  sis  obiturus, 
libi  undique  lateL 

2.  Attamen,  fili,  morieris  tantum  semel:  si 
semel  bene,  aeterna  bealiludo  tua  in  tuto  erit : 

Imitatio  S.  C.  J.  7 

sed  si  semel  male,  perditio  tua  sempiterna  erit 
et  irreparabilis  * 

0 incomprehensibilis  cordis  stupiditas ! plurimi 
ia  statu  damnationis  vivere  non  timent:  et  tamen 
certum  est,  illos  inexspectato  morituros.  Stat  enim 
immutabile  oraculum.  Filium  hominis,  cum  non 
exspectabitur,  esse  venturum. 

Consilio  autem  divina  sapientia  digno,  celatur 
tempus  adventus  ejus , iit  homines  in  statu  gratiae 
vivant,  semper  parati.  Quod  cum  negiigant  multi, 
accidit  ut  non  pauci  improvise  moriantur,  et  in 
puncto  sepeliantur  in  inferno. 

Vae  igitur  illis,  quos  in  malo  statu  deprehen- 
derit mors!  Illis  enim  mortuis  nulla  spes  erit 
ultra;  quia  morte  temporali  cadunt  in  mortem 
aeternam,  et  a finitis  malis  transeunt  ad  infinita. 

Mors  peccatorum  pessima : horrifica  mors  tepi- 
dorum: Sanctorum  autem  mors  pretiosa  et  con- 
solatione plena. 

Beati  , qui  sancta  morte  vitam  sanctam  termi- 
nant! Finem  habent  laborum,  et  afflictionum , ten- 
tationumque,  et  periculorum  omnium,  atque  inci- 
piunt beatitudinem  securam  et  interminabilem. 

3.  Tempore  mortis  quam  varie  varii  homines 
afficiuntur!  alii  cogitatione  rerum  praeteritarum, 
praesentium,  futurarum  terrentur,  alii  recreantur: 
alii  corde  anguntur,  alji  dilatantur:  sed  omnes  se 
bene  vixisse  tunc  optant. 

Maxima  consolatio  morientis  est,  ad  mortem 
esse  bene  praeparatum. 

Qui  se  ad  mortem  non  praeparat  nisi  morte 
praesente,  quanto  exponitur  periculo,  ne  obeat 
imparatus!  quia  aut  tempus  deest,  aut  obstat 
morbus,  aut  passiones  nimium  adhuc  dominantur, 

atque  simul  consuetudo  negligetidi  gratiam  perdurat,* 
diabolo  interea  tentante  vehementius  solito. 

Esto  igitur  providus , '•fili  mi,  antequam  venit 
nox,  in  qua  nemo  secure  operari  potest,  sed 
unusquisque  incipit  colligere  qu®  seminavit. 

Optima  praeparatio  ad  mortem  est  bona  vita. 
Qui  bene  vivit,  bene  mori  solet.  , 

Priusquam  requiem  petis  nocturnam,  quotidie 
dispone  animam  tuam,  ac  si  eadem  nocte  ad  aeter- 
nitatem migraturus  esses. 

4.  Bonum  est  mortis  consilium,  fili;  ideoque 
antequam  aut  suscipias  aut  deseras  quidquam  mo- 
menti, mortem  consulta,  ut  scias,  quid  in  adventu 
ejus  fecisse,  quid  omississe  te  desideraturus  sis. 

Per  integram  cordis  puritatem,  mortem  tuam 
tibi  reddes  quam  maxime  tutam  et  consolatoriam. 

Ubi  autem  agitur  de  bona  morte  tutanda,  noli 
consulere  carnem;  sed,  illa  etiam  invita,  prose- 
quere bonum,  ut  tandem  et  corpus  et  animam 
salves. 

Etenim  post  mortem  corpus  tuum  fiet  cibus 
vermium,  ac  quod  reliquum  fuerit,  praeda  cor- 
ruptionis erit. 

Aliquando  tamen , sive  velis  sive  nolis , resur- 
get, ut  cum  anima  potiatur  sorte  sempiterna. 

Mors  sit  tibi  familiarissima,  fili.  Si  consultando 
ac  sequendo  mortis  oraculo  fidelis  fueris,  ipsa  te 
in  adversis  consolabitur,  moderabit  in  prosperis, 
tibi  proderit  in  cunctis , semper  benefaciet  in  fine 
liberabit  te  ab  exilio  hoc  in  beatam  coeli  patriam. 

5.  F.  D.  Ecquis,  Domine , se  non  teneat  prae- 
paratum, cum  quovis  momento  mortem,  obviam 
habere  possit? 

In  adventu  ejus  quid  ego  sim  optaturus,  scio, 

testante  conscientia : me  nimirum  innocentem  du- 
xisse vitam;  me  tibi  servasse  cor  purum;  me 
sanctificasse  animam  meam. 

At  si  mors  jam  veniret,  haec,  eheu!  frustra 
optarem,  cum  nullum  adhuc  sanctitatis  signum 
habeam,  sed  multa  teporis  indicia. 

0 miseratoi;  et  misericors  Domine ! dimitte  me 
paululum,  ut  plangam  negligentiam  meam,  et  per- 
ficiam quod,  morte  veniente,  me  fecisse  optabo. 

6.  0 anima  mea!  mox  tempus  non  erit  am- 
plius. Faciat  hic,  faciat  ille  quae  voluerit:  nos, 
dum  tempus  habemus,  operemur  salutem  nostram. 

Quisque  sibi.  Cum  mors  advenerit,  nemo  alius 
nostram  subire  vicem,  aut  loco  nostri  in  aeterni- 
tatem vadere  poterit.  Quidquid  ergo  alii  dicant 
aut  agant,  nostram  nos  tutemur  sortem  aeternam. 

Et  quod.  Domine  Jesu,  quod  tutamen  melius 
ac  securius,  quam  expeditus  a rebus  omnibus 
amor  tui,  cum  et  purificet  et  sanctificet? 

Si  te  vere  diligo,  nec  mortem  nec  ea,  quae 
mortem  sequuntur,  timebo.  Amor  timorem  abi- 
get: amor  accessum  fiducialem  ad  te  praebebit. 

Tu  ergo,  Jesu,  amor  meus,  sis  mihi  deinceps 
vita.  Si  tu  mihi  vivere  fueris,  mori  lucrum  mihi  erit. 

Amore  tui  moriar  quotidie  peccato,  mundo, 
mihi  ipsi,  ut  libi  vivam:  liber  fiam  a rebus  creatis, 
penilusque  purus,  ut  morte  januam  aperiente,  ad 
te  intrare  gaudenter  possim. 

CAPUT  YKISfXUI  QUAITUI. 

De  judicio. 

1.  V.  J.  Fili,  simul  atque aeternitatem  ingressus 
fueris,  ante  tribunal  divinum  te  reperies,  ut  ra- 
tionem vitae  tuae  reddas,  et  decretum  recipias 
sortis  tuae  aeternae. 

Ego  ipse , scrutator  ac  cognitor  cordium , cui 
data  est  omnis  potestas  in  coelo  et  in  terra , ju- 
dicio praesidebo. 

Omnes  et  singuli,  sive  velint  sive  nolint,  coram 
me,  Judice  vivorum  et  mortuorum,  sistere  se  de- 
bent, sententia  suprema  judicandi:  neque  ullum 
alium  appellare  quisquam  potest. 

Quod  justum  est  judicabo:  muneribus  aut  pro- 
missis non  placabor , nec  precibus  cujusquam  flec- 
tar, neque  poenitudine  movebor. 

Dies  enim  illa,  dies  justitia),  non  misericor- 
diae. Tunc  unusquisque  accipiet  secundum  opera  sua. 

2.  Quid,  fili,  quid  tum  sensurus  es,  cum  ante 
infinitam  Majestatem  stabis  solus  cum  solis  operi- 
bus tuis , sive  bonis  sive  malis  ? 

Tunc  surget  in  judicium  tecum  diabolus  ad  te 
accusandum,  paratus  ad  te  secum  trahendum  in 
infernum. 

Angelus  Custos  etiam  se  eriget  contra  te,  ac 
rerum  veritatem  attestabitur. 

Sed  et  propria  conscientia  te  arguet,  et  pa- 
vore, metuque,  ac  terrore  te  consternabit. 

Ita  accusatus,  nemine  defendente,  prae  timore 
aresces,  nec  os  tuum  aperire  audebis. 

3.  Nam  ecce  universa  omnia,  aperta  et  occulta, 
in  conspectu  meo,  neque  horum  quidquam  est 
absconditum  ab  oculis  meis. 

Attamen  scrutans  scrutabor  cor  a primo  rati- 
onis usu  ad  ultimum  usque  yitae  suspirium. 

Eruam  omnia  et  singula  mala , privata  et  pub- 
lica, propria  et  aliena,  gravia  et  levia;  quidquid 
cogitatione,  et  verbo,  et  opere,  et  omissione 
patraveris. 

Non  solum  malorum,  verum  etiam  vanorum, 
inutiliumque , et  otiosorum  exposcam  rationem. 

Quinimo  justitias  ipsas  judicabo : ipsa  examinabo 
bona,  quid  illis  defuerit,  sive  in  causa  movente, 
sive  in  faciendi  modo,  sive  in  fine  intento,  an 
omnia  supernaturalia  fuerint  et  perfecta. 

Tum  multa , quae  in  hac  vita  videbantur  bona, 
invenientur  perversa  aut  inania.  . 

Tunc  species  virtutum  tepidorum  apparebunt 
siculi  sunt,  ac  tanquam  stipulae  siccae,  soli  igni 
aptae,  rejicientur. 

Quaerens  autem  ultra,  quaeram  fructum  omnium 
beneficiorum  meorum,  omnium  gratiarum,  omnium 
ad  salutem  ac  perfectionem  mediorum. 

Quin  etiam  adversus  te  ipsum  tempus  vocabo, 
ac  quomodo  usus  fueris  illo,  exquiram. 

4.  Quid,  peccator,  tunc  es  facturus,  cum 
justus  erit  vix  securus?  Supra  te  cernes  paradi- 
sum incertum , infra  te  abyssum  hiscentem , a dex- 
tris Angelos  testes,  a sinistris  furibundos  daemo- 
nes, ante  te  supremum  Arbitrum  vitae  et  mortis 
«ternae. 

5.  Ah  fili!  nunc  fac  sedulo,  ut  tunc  sis  in 
tuto.  Nunc  est  facile,  tunc  erit  impossibile. 

Nunc  invitationem  misericordiae  meae  sequere. 
Jit  tunc  non  experiaris  justitiae  meae  rigorem. 

Nunc  a vitioso  mundo  prorsus  alienare , ut 
tunc  cum  reprobis  mundanis  non  cogaris  audire  : 
Ite,  maledicti,  in  ignem  aeternum. 

Nunc  omnibus  expeditus,  imitare  Sanctos,  ut 
tunc  cum  illis  audire  merearis:  Venite,  benedicti 
Patris  mei,  possidete  regnum  praeparatum  vobis 
a constitutione  mundi. 

6.  V.  D.  0 Domine!  quanto  melius,  hic  scru- 
tari et  judicare  meipsum  stricte,  ne  ante  divinae 
justitiae  tuae  tribunal  condemner! 

Quanto  melius,  cogitationes,  et  verba,  et  opera, 
et  omnia  bene  examinare,  utrum  bona  sint , utrum 
sint  secundum  voluntatem  tuam  integra,  utrum 
scrutationem  tuam  sustinere,  et  approbatione  tua 
digna  videri  possint! 

Nunc  adhuc  remedium,  tunc  omnis  conatus 
inutilis:  nunc  adhuc  offertur  misericordia,  tunc 
justitia  intonabit:  Redde  rationem. 

Domine,  Domine,  si  iniquitates  observaveris, 
quis  sustinebit?  Si  etiam  indifferentia,  et  hona 
ipsa  scrutatus  fueris,  quis  ante  te  stare  poterit? 

0 Jesu!  licet  gaudeam,  non  alium  quam  te 
fore  Judicem  meum , tamen  cum  de  tot  tanlisque 
rebus  formidandis  rationem  reddere  tenear,  con- 
tremisco. 

Cui  enim  rei  confidam , cum  etiam  bona  opera 
mea  videantur  suspecta  ? Qua  in  re  spem  colloca- 
bo? Ecce  nihil,  in  quo  secure  ponam  fiduciam, 
reperio,  nisi  Cor  tuum. 

In  hoc  ergo  sperabo : licet  enim  tunc  futurum 
sit  Cor  Judicis,  erit  tamen  Cor  Jesu  mei,  amantis 
amantem. 

0 Jesu  mi!  memento  verbi  tui,  in  quo  milii 
spem  dedisti:  tu  enim  dixisti:  Qui  diligit  me,  et 
ego  diligam  eum. 

Si  te  diligo  et  diligor  a te,  utique  ad  te  venire, 
coram  te  apparere  non  trepidabo. 

En  igitur  quid  faciam:  diligam  te,  Jesu  ama- 
bilissime et  amantissime,  diligam  te  toto  corde 
tota  vita  mea. 

CAPUT  VK1HMUI  QUINTUM, 

De  inferno. 

f.  V..  J.  Fili,  quamdiu  vivunt  homines,  amo 
quodam  modo  omnes:  bonos  affectu  divino  com- 
plector, expectatibne  conversionis  tolero  malos, 
errantes  insequor.  Cor  meum,  in  quo  omnes  scrip- 
tos porto,  mille  modos  excogitat  adhibetque  sal- 
vandi universos. 

Sed  si  qui  expectationem  misericordi®  me®  fru- 
strantur, si  ad  judicium  veniunt  gravis  peccati  rei, 
obstinate  rebelles ; ipsos  e Corde  meo  penitus  deleo, 
ac  fulmine  justiti®  in  profundum  inferni  detrudo. 

2.  Ibi  coelo  et  cunctis  ejus  gaudiis  privantur, 
et  usque  in  sternum  non  videbunt  faciem  meam 
in  regno  glori®  me®. 

Poenam  infinitam  sufferunt;  quia  bonum  infini- 
tum perdiderunt. 

Immersi  in  lacu  ignis  immenso,  uruntur  ac 
patiuntur  usque  in  sempiternum : et  fumus  tor- 
mentorum eorum  ascendit  in  s©cu!a  s®cu!orum. 

Omnia  mala  irruunt  super  illos.  Ibi  nullus  cor- 
poris sensus,  nulla  anim®  facultas , qu®  sibi  pro- 
priam non  habeat  poenam. 

Per  qu®  autem  peccavit  quisque,  in  his  tor- 
quetur peculiariter:  ac  quantum  malo  delectatus 
fuit,  tantum  poena  cruciatur. 

Ibi  impuri  ardoribus  sempiternis  devorantur, 
foeteribus  perfunduntur  intolerabilibus,  ab  immor- 
talibus corroduntur  vermibus. 

Ibi  male  divites  summa  egestate  premuntur: 
sitim  famemque  patiuntur  extremam , neque  levan- 
tur umquam. 

Ibi  honorum  prave  studiosi  humiliantur  Infinite, 
et  ab  ipsis  daemonibus  despiciuntur  et  calcantur. 

Ibi  tormenta  nullo  momento  interrumpuntur, 
•sed  continuantur  et  continuabuntur  in  aeternum. 

Ibi  unusquisque  recipit  secundum  merita  sua. 

3.  Locus,  domini , socii , mcomprehensibiliter 
adaugent  supplicia. 

Quid  enim  terribilius  carceribus  infernalibus, 
ubi  nulla  lux,  nullus  ordo,  sed  perpetua  obscu- 
ritas et  sempiternus  horror  inhabitant? 

Quid  crudelius  daemonibus , qui  exhauriunt  scien- 
tiam, suam  ad  invenienda  tormenta,  et  potentiam 
suam  ad  ea  infligenda? 

Quid  tristius  illa  misera  turba  patientium  atque 
ululantium  sine  fme,  sine  spe?  Revera  quot  socii, 
lot  supplicia. 

4.  Ecce  sic  punietur,  qui  noluerit  servire  mibi, 
Deo,  Creatori,  Redemptori,  Benefactori  suo  con- 
tinuo. 

" Yivo  ego,  quoniam  mihi  flectetur  omne  genu, 
et  omnes  gentes  servient  mihi. 

Quicumque  enim  bonitati  meas  non  servit  volens 
in  tempore , in  aeternitate  nolens  serviet  justitiae. 

Ne  obstupescas,  fili,  damnatorum  punitione: 
ipsi  damnati  non  obstupent,  sed  digna  factis  se 
recipere  fatentur. 

Nemo  in  tormenta  inferni  vadit  invitus:  omnes 
reprobi  propria  electione  ruunt  illuc;  ideoque  de 
nullo  nisi  de  seipsis  queruntur. 

Me  infinite  bonum  confitentur,  se  autem  summe 
malos  agnoscunt. 

5.  Porta  inferni  peccatum  est ; viae  autem  ad 
diam  deducentes,  quaecumque  in  peccatum  inducunt 

Quam  multi  perierunt  illicito  voluptatum  appe- 
titu, inordinata  ditescendi  cupidine , honoris  insec- 
tatione perversa ! 

Noli  desiderare,  fili,  quod  possit  te  implicare, 
ac  postmodum  in  abyssum  deturbare. 

Nec  minus  periculosum  est,  Jn  rebus  omnibus 
quaerere  teipsum.  Quot,  ebeu!  sunt,  qui  bene 
incipere  videntur,  sed,  quia  seipsosnon  relinquunt, 
tandem  relabuntur,  in  mala  profundiora  cadunt, 
demum  misere  damnantur. 

Ut*  ergo  infernum  effugias,  non  sufficit  bene 
incepisse,  sed  bene  perseverasse  requiritur. 

In  perpetuum  relinque  peccatum  et  mundum, 
ne  a me  tandem  relinquaris:  relinque  te  ipsum 
quoque,  ne  proprio  pondere  petas  ima. 

Omnia  fac,  charissime,  omnia  suffer,  ut  evites 
tormenta  aeterna.  Omnes  labores  et  afflictiones 
hujus  vitae  nihil  sunt  ad  poenas  inferni. 

Hic  laborum  dolorumque  brevis  finis:  ex  inferno 
autem  nulla  redemptio. 

6.  F.  D . 0 Domine  Deus  noster , quam  terri- 
bilis est  justitia  tua  in  aeternitate!  Verumtamen 
justa  judicia  tua,  justificata  etiam  a reprobis. 

Sed  quamquam  nihil  est,  quod  vehementius 
terreat,  quam  infernus , vix  tamen  quidquam  est, 
quod  ad  amorem  tui  in  corde  meo  excitandum, 
magis  aptum  videatur. 

Et  profecto,  Domine  Jesu,  quomodo  de  igne 
inferni  cogitare  possim,  quin  accendar  igne  amoris 
tui  ? 

Quid  est , quod  modo  sensibiliori  ostendat  Cor- 
dis tui  erga  me  bonitatem?  quid  est,  quod  for- 
tius me  urgeat  ad  te  redamandum? 

Ecce  enim,  si  aliquam  animam  improbam  ex 
inferni  tormentis  liberares,  eique,  ad  hanc  vitam 
revocat»,  superabundantia  dares  media,  quibus 
facile  se  salvare  aeternumque  glori»  thronum  in 
coelo  mereri  posset:  o quantum  ista  anima  te 
amaret!  num  putaret  se  umquam  posse  debitam 
gratitudinem  tibi  satis  exhibere?  num  posset  um- 
quam de  inferno  cogitare , quin  tota  amore  liques- 
ceret? O quam  purum  tibi  servaret  cor  suum! 
quam  sancte  tibi  viveret! 

Atqui,  Domine,  ego  multo  plus  tibi  debeo, 
quam  ista  deberet.  Longe  enim  majora  et  me- 
liora fecisti  mihi,  cum  me,  poenas  inferni  meritum, 
praeservasti  ab  illis.  Majus  quippe  bonum  et  prae- 
stantius est,  a malo  aliquo  eximi,  quam  ab  eo 
tolerato  liberari. 

Et  haec  tam  stupenda,  tam  mira,  tam  suavia, 
mihi  fecisti,  non  semel,  non  bis,  non  ter,  sed 
toties,  quoties  peccatum  mortale  commisi. 

Quodsi  forte  mortale  non  commisissem  pec- 
catum, ecce  cresceret  obligatio  mea,  cresceret 
gratitudinis  debitum,  cresceret  ratio  te  amandi. 
Incomparabiliter  enim  magis  tibi  obstrictus  essem. 

Nisi  enim  ex  infinita  Cordis  tui  benignitate  me 
praeservasses  per  gratiam  tuam,  quanto  abhinc 
tempore  in  peccatum  inferno  dignum  lapsus  fuis- 
sem! Nullum  enim  est  peccatum,  quod  facit  unus, 
quod  facere  non  possit  alter,  si  tu  speciali  gratia 
non  impedias. 

Quidquid  ergo  fuerim,  hoc  tibi,  JesuN dulcis- 
sime, hoc  tibi  primo  debeo,  quod  jam  non  sum 
in  inferno,  quod  adhuc  coelum  obtinere  possum. 
Tu  me  liberasti  a perditione:  liberasti  me  secun- 
dum multitudinem  et  magnitudinem  bonitatis  Gor- 

dis  tui,  de  altitudine  inferi,  de  manibus  quaeren- 
tium animam  meam. 

Venite  ergo  et  narrabo  vobis  r omnes,  qui 
timetis  Dominum,  quanta  fecerit  animae  meae. 

Et  non  amarem  te , o Jesu , bonitas  infinita ! 
et  non  diligerem  te!  Imo , imo , amo  te , diligo  te 
et  te  amabo  et  te  diligam,  quarndiu  extit  o in 
aeternum  et  ultra.  Tu  solus  habebis  affectus  eosm: 
omnes:  tibi,  Jesu,  vivam,  tibi  soli,  cui  omnia 
debeo. 

CAPUT  VIGESIMUM  SEXTUM. 

De  coelo. 

1.  V.  J.  Fili,  oculus  non  vidit,  auris  non  audi- 
vit, nec  cor  hominis  concepit  quae  ego  illis  prae- 
paravi, qui  diligunt  me,  rnihique  ad  finem  usque 
fideliter  serviunt/ 

Quis  exprimat  non  expertis,  quid  sit  coelum, 
ex  quo  omnia  mala  exulant,  in  quo  bona  omnia 
abundant? 

Ibi  nullus  labor,  nulla  afflictio , nulla  lentatio, 
nullum  periculum:  haec  enim  omnia  cum  vita  mor- 
tali transierunt,  dederuntque  locum perfectaB  quieti, 
gaudio  aeterno,  imperturbabili  paci,  tutae  peren- 
nique  securitati. 

2.  Ibi  nec  frigus,  nec  aestus;  nec  intemperies, 
nec  temporum  vicissitudo;  neque  inamoena  diei, 
neque  noctis  tenebrosa.  Nam  illas  beaiitudinis 
regiones  illuminat  sempiterna  gloria  mea,  divina 
vultus  mei  serenitas  temperat,  infinita  dulcedo 
Cordis  mei  animat,  ita  ut  omnia  lumine  puro  ac 
vere  novo  semper  rideant. 

Beati,  qui  habitant  ibi!  Non  esuriunt,  nec 

sitiunt,  neque  ullum  sentiunt  incommodum;  non 
infirmabuntur  umquam. 

Sed  satiantur  atque  inebriantur  de  torrente 
divinarum  deliciarum,  juventute  vigentes  aeterna, 
immortalesque  supra  solem  fulgentes  in  perpetuat 
aeternitates. 

3.  Fili,  ibi  videbis  mesicutisum,  et  facie  ad 
faciem  me  in  suavissimis  Majestatis  meae  splen- 
doribus contemplaberis. 

Tunc  infinitas  intuens  perfectiones  meas,  ad- 
miratione rapieris,  gaudioque  perfunderis,  et  in 
excessu  laetitiae  tuae  laudabis  ultro,  et  superex- 
altabis attributa  mea  amabilissima. 

Tunc  cognosces  simul  profunda  mysteria  fidei, 
et  cuncta  secreta  naturae. 

Omnis  scientia  philosophorum  ignorantia  est, 
si  cognitioni  minimi  Electorum  comparetur. 

Tunc  inspicies  omnem  magnificentiam  regni 
mei  aeterni , divitias  ejus  infinitas , hbnores  sem- 
piternos, delicias  perpetuas. 

Intuitu  tot  tautarumque  amabilitatum  dulcissimo 
mei  inflammaberis  amore. 

4.  Tunc,  fili,  tunc  me  diliges  modo  perfecto, 
sine  ulla  affectionum  divisione , sine  remissione, 
sine  fine. 

Nunc  quandoque  angeris,  nesciens,  utrum  amore 
an  odio  dignus  sis:  tunc  gaudio  inenarrabili  cer- 
tum scies,  te  diligere  aeternumque  dilecturum  esse 
me,  atque  a me  diligi  et  esse  diligendum  in  om- 
nia saecula. 

Tunc  securitate  perfecta  super  Cor  meum  re- 
quiesces, et  pleno  corde  gustabis,  quam  dulce 
sit,  amare  me,  meoque  amore  liquefieri. 

Dulcedine  nimia  inebriaberis,  et  extra  te  ra- 

pieris.  Natabis  cum  Angelis  ac  Sanctis  in  amoris 
oceano , jubilando  et  cantando  amoris  cantica  sem- 
piterna. 

Sic  transiges  saecula,  consumesque  aeternita- 
tem, amare  volens  ac  cupieus  semper,  et  sem* 
per  amore  expletus  et  beatus. 

5.  Tum  denique  me  possidebis,  fili,  meque 
frueris  in  aeternum;  quod  beatitudinis  consum- 
matio erit. 

Tu  eris  totus  mihi,  et  ego  totus  tibi:  me 
perfrueris  modo  semper  novo,  semper  dulcissimo. 

In  me  potieris  bonis  omnibus,  habens  quidquid 
velle  aut  desiderare  potueris. 

Concipe,  si  potes,  quam  pulchra,  quam  mira- 
bilia, quam  dulcia  sint  ibi  omnia;  gloriam  et  ele- 
gantiam ccelorum  ineffabilem  videre,  Angelorum 
choris  interesse,  cum  Sanctis  perpetuo  laetari. 
Beatissimam  Virginem,  gloriosam  regni  coelestis 
reginam,  contemplari  et  amare,  vicissimque  ab 
ea  respici  ac  diligi. 

Quam  dilecta  tabernacula,  fili!  quam  jucunda 
consortia!  quam  dulcis  beatitudo,  quae  perdura- 
bit in  aeternum! 

Ecce,  fili  mi,  ecce  merces  magna  nimis  his, 
qui  toto  corde  serviunt  mihi.  Num  mundus  tale 
quidquam  dare,  vel  etiam  promittere  potest? 

Leva  igitur  oculos  tuos , et  vide , quid  te  ma- 
neat, si  mihi  fueris  usque  ad  finem  fidelis. 

Animosus  esto,  fili;  et  quantum  per  gratiam 
divinam  ac  tuam  cooperationem  vales,  perfecte 
teipsum  purifica,  purumque  conserva.  In  coelum 
enim  nihil  intrabit , quantumvis  parum  coinquinatum. 

Quanto  autem  hic  fueris  purior,  tanto  ibi  glo- 
riosior', mihique  proprior,  et  Cordi  meo  chanoreris. 


Digitized  by  vjOOQIC 


CAPUT  XXVI.  HI 

6.  F.  D.  0 Jesu!  quam  beati,  qui  tecum 
sunt  in  coelo! 

Felices  illi  mortales , qui  puro  corde  serviunt 
tibi!  quam  ineffabili  beatitudine  fruentur  in  aeter- 
nitate! Et  etiam  in  tempore  quis  beatior  illis? 

0 beatificum  Jesu  servitium  , quo  tantum  obli- 
netur praemium!  tu  omnia  reddis  facilia  et  dulcia, 
quae  ad  tam  immensam  ducunt  gloriam  et  feli- 
citatem. 

0 dulcissime  Jesu!  pro  te  jube  me  facere, 
jube  me  pati,  quidquid  volueris : volens  libensque 
omnia  amplector,  ut  tibi  placeam  in  tempore,  ac 
te  possideam  aein  ternitate. 

Per  Cor  tuum  sacratissimum  oi;p,  ut  quacum- 
que via  tibi  placuerit,  me  perducas  salvum  in  reg- 
num tuum,  ut  cum  Angelis  et  Sanctis  te  videam, 
te  diligam,  te  fruar  in  saecula  saeculorum.  Amen. 


--  - ~ 

1.  Scopus  libri  secundi  est,  postquam  a pravis 
inordinatisque  affectibus  liberi  sumus,  incumbere 
ad  electionem  nostram,  per  virtutum  exercitium, 
certam  faciendam.  Quod  ut  praestemus  efficaciter 
simul  et  suaviter,  continue  nobis  proponendus  est 
Jesus  cum  interioribus  Cordis  ejus  dispositionibus, 
quem  imitando,  cum  ipse  sit  via,  et  veritas,  et 
vita,  secure,  cerle,  amoene  ibimus  de  virtute  in 
virtutem,  ac  salutem  nostram  tutabimur. 

Exercitium  autem  virtutum,  quibus  Cor  Jesu 
imitemur,  interioremque  vitam  ejus  in  nobis  expri- 
mamus, duobus  modis  fieri  potest,  in  omni  statu 
ac  conditione  vitae.  Uno  quidem  modo,  eas  exer- 
cendo virtutes,  quae  sunt  praecepti,  aequas  uni- 
uscujusque conditio  statusque  vitae  exigunt.  Altero 
vero  exercendo,  secundum  divinum  beneplacitum, 
illas  etiam  virtutes,  quae  consilii  sunt,  quibus  salus 
nostra  magis  in  tuto  ponitur,  et  divinae  gloriae 
meritoque  nostro  melius  consulitur.  Cum  autem 
uterque  modus  in  se  contineat  gradus  indefinitos, 
quibus  virtus  exerceatur  usque  perfectius,  nemo 
est,  quantumvis  perfectus,  qui  non  possit  hic  se 
utiliter  occupare,  uberemque  colligere  fructum. 

Sed  quoniam  Jesus  ipse  voluit,  ut  in  suis  vir- 
tutibus imitandis,  super  omnia  humiles  et  mites 
simus  corde,  diligenter  attendendum  est  ac  curan- 

dum,  tum  ut,  quascumque  virtutes  in  ipso  dis- 
camus et  imitemur,  in  vera  humilitate  fundemus, 
et  perficiamus  in  miti  charitate;  tum  etiam  ut,  in 
ipso  modo  virtutes  ejus  imitandi,  in  primis  corde 
humiles  simus  et  mites. 

2.  Nusquam  melius,  securiusque,  et  facilius, 
quam  in  Corde  Jesu , virtutes  discemus.  Cum  enim 
Cor  illud  omnis  verae  virtutis  sit  exemplar , attente 
illud  inspiciendo  tantum,  videbimus,  quid  sit  vir- 
tus, ac  quas  habere  debeat  qualitates:  neque  in- 
curremus periculum  errandi  in  re,  quae,  cum  pro 
tempore  tum  pro  aeternitate,  tanti  nostra  interest. 
Inde  enim,  ad  miram  consolationem  nostram,  dis- 
cemus, virtutem  esse  rectum  cordis  affectum  erga 
objectum  aliquo  modo  bonum : atque  percipiemus, 
objectum  illud  bonum,  quod  aliquando  virtutem 
figurate  vocamus,  non  esse  re  vera  ipsam  virtutem, 
sed  virtutis  solummodo  objectum.  Inde  similiter 
discemus,  virtutem,  ut  sit  qualis  iri  omni  homine 
Christiano  esse  deheat,  non  naturalem,  sed  su- 
pernaturalem  esse  debere,  ac  differentiam  inter 
utramque  clare  videbimus.  Cordis  enim  Jesu  af- 
fectus, quos  ipse  in  actus  sive  internos  sive  ex- 
ternos deducebat,  non  impulsu  "motu ve  nature 
humane,  sed  superno  seu  divino  principio  orie- 
bantur; non  secundum  humane  nature  sensa,  sed 
secundum  placita  divina  fiebant;  non  ad  naturae 
humane  temporale  delectamentum  aliquod,  sed  per 
omnia  ad  Deum,  tamquam  finem  ultimum,  tendebant. 

Unde,  si,  ex  mere  nature  impulsu  aut  motu, 
etiam  bonum  affectamus;  si,  mere  juxta  nature 
sensa,  propensionem  aversionemve,  agimus ; si  mere 
naturalem  finem  querimus,  virtutem  habemus  natu- 
ralem, qua  nullam  perfectionem  Christianam  in  hac 

vita,  nullumque  meriti  fructum  in  aeternitate  col- 
ligemus, Sed  si  a Corde  Jesu  virtutem  superna- 
turalem  discimus  atque  exercemus,  vitam  interio- 
rem, bonis  meritisque  plenam,  ipsius  vitae  simi- 
lem, ducemus. 

Quid  est  enim  vita  interior,  cujus  exemplar 
vita  Cordis  Jesu  nobis  est,  nisi  omnes  actus  volun- 
tarios, tam  internos  quam  externos,  Dei  gratia 
seu  principio  supernaturali  incipere,  eos  juxta  vo- 
luntatem Dei  perficere,  ad  Deum  ejusve  commo- 
da, tamquam  finem,  eos  dirigere,  nos  in  corde  de 
Deo,  Salvatore  nostro,  occupare,  illi  amore  vi- 
vere? Haec  autem  omnia  praestat,  qui  omnes  suos 
actus  voluntarios  ex  divino  beneplacito  suscipit, 
eos  secundum  divinum  beneplacitum  perficit,  eos 
ad  divinum  beneplacitum,  tamquam  finem,  intendit, 
quam  constantissime  de  Domino  interius  per  amo- 
rem occupatus.  En  vita  vere  interior,  qua  vir- 
tutes genuin®  ac  solidae  acquiruntur,  quaque  tuto 
ac  suaviter  ad  veram  sanctitatem  unionemque  di- 
vinam pervenitur.  Haec  vita  omni  statui  condi- 
tionique congruit:  non  ecclesiasticis  ac  religiosis 
tantum,  verum  etiam  laicis  et  saecularibus  omni- 
bus convenit.  Nonne  primitivi  Christiani  generali- 
ter hanc  vitam  vivebant  ? Nonne  hanc  vitam  Evan- 
gelium  docet  omnes? 

Quicumque  bonam  habet  voluntatem , hanc  sanc- 
tificantem ducere  vitam , virtutemque  supernatura- 
lem  exercere,  et  obtinere  perfectionem  potest. 
Virtutis  enim  et  perfectionis  acquisitio,  non  ab  in- 
dole , non  a dispositione  natur®  facili  aut  difficili 
pendet,  ut  non  pauci  credere  videntur:  verum 
pendet  a gratia  Dei  et  cooperatione  voluntatis 
human».  Cum  autem  Deus  det  gratiam,  non  in- 

tuitu  naturalium  qualitatum,  sed  primum  gratis, 
deinde  etiam  intuitu  supernaturalium  meritorum 
et  precum;  cumque  humana  voluntas,  quacumque 
sit  hominis  dispositio  naturalis , vere  libera  sit  ad 
gratia  cooperandum  vel  non  cooperandum,  evi- 
dens est , virtutem  perfectionemque  ab  indole  seu 
dispositione  naturali  non  pendere.  Itaque,  non 
quo  facilior  est  natura  indoles,  sed  quo  efficacior 
est  voluntatis  cooperatio , eo  melius  ac  perfectius 
virtutem  acquirimus:  non  quo  minores  sentimus 
natura  repugnantias,  sed  quo  generosiores  volun- 
tatis actus , invitis  natura  repugnantiis , exercemus, 
eo  puriorem  ac  solidiorem  virtutem  obtinemus. 
Hac  doctrina  consolatione  plena,  quam  unanimiter 
docent  Sancti,  quamque  ab  ipso  Corde  Jesu  didice- 
runt, attentionem  nostram  omnem  meretur. 

Etenim  id  virtutis  exercitio  cavenda  sunt  illu- 
siones, inter  quas  pracipua  et  fere  communis 
hac  est:  Contentos  non  esse  virtutis  objectum 
prastando,  dum  virtutem  ipsam  non  exercemus: 
seu  credere  nos  exercere  virtutem,  cum  virtutis 
objectum  ex  natura  inclinatione,  placito,  aut  in- 
tentione producimus:  seu  etiam  putare  nos  posse 
veram  solidamque  virtutem  acquirere  sine  repe- 
titis generosisque  actibus,  quibus  passionum  mo- 
tus naturaque  impulsus  superantur  aut  abnegantur. 
In  hanc  illusionem  maxime  timendam  ii  prasertim 
labi  solent,  qui  perfecte  cor  suum  purificare  negli- 
gunt.  Alia  illusiones,  qua  in  virtutis  exercitio 
occurrere  quandoque  possunt,  ex  pracedenti  fere 
oriuntur;  quales  sunt:  ex  una  parte,  animum 
despondere  ob  natura  difficultates  aut  reluclantias : 
bas  tamquam  impedimenta  virtutis  considerar  , et 
non  tamquam  media,  quemadmodum  vere  esse 

possunt,  si  generoso  corde  adhibeantur,  ad  vir- 
tutem genuinam  et  solidam  acquirendam:  ex  altera 
parte,  bonam  qualitatem  naturae,  vel  exemptionem 
a vitiis  tentationibusve reputare  virtutem;  vel  etiam, 
vera  solidaque  virtute  neglecta,  ad  divinam  unio- 
nem aspirare.  Has  autem  aliasque  illusiones  facile 
evitabis,  si,  ut  verus  Cordis  Jesu  discipulus,  vi- 
tam interiorem  vivis. 

3.  Quando  igitur  in  ea  spiritualis  vitae  parte 
versaris,  quae  in  hoc  libro  a Corde  Jesu  docetur, 
ad  hoc  dirigere  debes  conatus  tuos,  ut  Jesum 
quam  perfectissime  cognoscas  et  diligas,  ut  dis- 
positiones Cordis  eju$  meliys  ac  melius  semper 
discas  atque  induas,  in  cogitando,  in  loquendo, 
in  agendo.  Haec  autem  ut  assequaris,  praeter  duos 
meditandi  modos , qui  ante  librum  primum  traditi 
sunt,  et  quos,  si  utiles  tibi  experiaris,  hic  etiam 
adhibere  licet. 

4.  Ecce  modus  proprius  utendi  libro  secundo 
duplex:  prior  meditandi,  posterior  contemplandi: 
uterque  iis,  quae  de  oratione  mentis  nobis  tradi- 
derunt Sancti,  prorsus  consonans. 

Si  mediteris , memoria  tibi  raepresentet  aliquam 
virtutem  Cordis  Jesu  meditandam,  eamque,  post 
meditationem,  in  actum  deducendam  retineat. 

Intellectus  propositae  virtutis  qualitates  consi- 
deret; tum,  comparet  proprium  cor  cum  Corde 
Jesu  circa  virtutem  consideratam;  deinde,  praete- 
ritam repetat  vitam,  utrum  quantumve  hanc  virtu- 
tem colueris;  si  sufficienter,  gratias  age,  hono- 
remque redde  Deo , Salvatori  tuo;  sin  contra , dole 
veniamque  roga;  denique  in  luturum  prospiciat, 
quando,  et  quomodo  eam  virtutem  exercere  possis. 

Voluntas  eamdem  virtutem  amplectatur,  inter- 

nos  ejus  actus  eliciat,  imo  cum  Jesu  ipso  agens,- 
proloquatur  cordis  sensa:  quiddoleat,  quid  pro- 
ponat; quid  timeat,  quid  speret;  quid  horreat, 
quid  amet;  quin  omnia  sua  pie  communicet,  multa 
denique  petat. 

Quodsi  contempleris,  vide  in  mysterio  aut  re 
particulari,  quam  contemplandam  tibi  proposueris, 
quid  Cor  Jesu  vel  Jesus  Corde  sentiat  de  omni- 
bus ac  singulis  in  re  occurrentibus ; quid , et  quanti 
aestimet;  quid,  et  quantum  condemnet;  quid  fugiat, 
et  quid  amplectatur. 

Dein  attende  in  re  ista,  quae  verba  e Corde 
Jfesu  profluant,  ac  quae  in  Corde  Jesu  ne  conci- 
piantur quidem,  multo  minus  inde  proferantur. 

Denique  observa  in  eadem  re , quales  actus  e 
Corde  Jesu  procedant,  quantis  virtutibus  adornentur. 

Atque  per  totam  contemplationem,  pro  devoti- 
one vel  necessitate  tua , aut  pro  motu  gratiae, 
indulge  et  insiste  actibus,  piis  scilicet  affectibus 
ac  petitionibus. 

Hoc  modo  ex  contemplatione  disce  sentire,  et 
loqui,  et  agere,  sicut  ipse  Jesus. 

Actus,  qui  in  hac  interioris  vitae  parte  speci- 
aliter commendantur,  praeter  actus  virtutum  theo- 
logicarum, sunt  actus  frequentes  illius  virtutis, 
cui  incumbis,  generosaeque  abnegationis  naturae 
inordinatae,  et  nobilis  amoris  erga  Jesum.  Hos 
constanter  repete. 

Sive  autem  mediteris,  sive  contempleris,  ita 
oportet  mysteria  vitae  Jesu  considerare , ac  si  illis 
praesens  mteresses.  Quod  expressis  verbis  docet 
S.  Bonaventura.  „Si  fructum,  inquit,  ex  his  su- 
mere cupis , ita  te  praesentem  exhibeas  his , quae 
per  Dominum  Jesum  Christum  dicta  et  fecla  nar- 

rantur,  ac  si  tuis  auribus  audires,  oculis  ea  vide- 
res, toto  mentis  affectu,  omnibus  aliis  curis  et 
sollicitudinibus  tunc  omissis.“ 

5.  Sancti,  qui  interioribus  vitae  spiritualis  viis 
erant  periti,  nobis  tradunt,  daemonem,  malum  spi- 
ritum, solere  magis  sub  specie  boni  illos  tentare, 
qui  jam  a peccatis  immuuem  vitam  ducentes,  in 
acquirendis  virtutibus  se  exercent.  Quare  perso- 
nis hujusmodi,  ad  discernendum  inter  malum  spi- 
ritum et  Spiritum  bonum,  atque  inter  utriusque 
suggestiones,  regulas  commendant  sequentes. 

Prima.  Iis,  qui  de  bono  in  melius  procedunt, 
bonus  Spiritus  movet  animam  spacifice,  serene, 
suaviter: 

Malus  vero  spiritus  animam  movet  turbate, 
confuse,  acute. 

Eos  autem,  qui  de  malo  in  pejus  procedhnt, 
dicti  spiritus  movent  modo  contrario.  Spiritus 
enim  bonus  eos  interius  pungit,  et  inquietat,  et 
lacessit,  ut  eos  ad  conversionem  inducat. 

Spiritus  autem  malus  eos  in  malo  pacare , et 
fovere,  eisque  blandiri  conatur;  ut  eos  in  malo 
teneat  et  promoveat. 

Secunda.  Proprium  est  Dei  et  Spiritus  cujus- 
que  boni,  in  suis  motionibus,  dare  recte  agenti- 
bus seu  sincere  conantibus  veram  laetitiam  et  gau- 
dium spirituale , atque  removere  tristitiam  et  tur- 
bationem, quam  malus  spiritus  inducit. 

Et  proprium  est  spiritus  mali,  contra  ejusmodi 
laetitiam  et  consolationem  pugnare,  adducendo  ra- 
tiones apparentes,  subtilitates,  varias  fallacias. 

Tertia.  Malus  spiritus  valde  observat,  utrum 
anima  sit  delicata  an  laxa  conscientia:  Si  delicata 
est,  nititur  illam  reddere  magis  delicatam,  usque  ad 

scrupulum  atque  extremum,  quo  facilius  eam  turbet 
ac  profliget:  ut,  si  videt  animam  non  admittere 
n se  peccatum  mortale,  nec  veniale,  neque  de- 
fectum ullum  voluntarium , tunc  malus  spiritus,  cum 
non  possit  efficere,  ut  ipsa  cadat  in  ailquod  pecca- 
tum, conatur  efficere,  ut  ipsa  judicet  aut  reputet 
esse  peccatum,  quod  peccatum  non  est: 

Si  vero  anima  est  laxa,  nititur  malus  spiritus 
eam  laxiorem  adhuc  et  crassiorem  reddere;  ut, 
si  prius  nihili  faciebat  peccata  venialia,  efficere 
conatur,  ut  jam  mortalia  parvi  pendat,  et,  si  prius 
peccata  curabat  aliquantulum,  nititur  efficere,  ut 
nunc  ea  multo  minus,  vel  omnino  non  curet. 

Quarta . Anima,  quae  in  vita  spirituali  proficere 
desiderat,  semper  debet  procedere  modo  contrario 
ei,  quo  procedit  spiritus  malus.  Itaque  si  hic  ten- 
tat  animam  reddere  laxiorem,  illa  delicatiorem  se 
reddere  curet:  similiter,  si  hic  illam  ita  delicatam 
reddere  conaturj,  ut  ad  extremum,  aut  ad  scru- 
pulum deducat,  illa  curet  se  in  recto  medio  fir- 
mare, ut  prorsus  quietam  se  reddat  atque  conservet. 

Quinta . Proprium  est  spiritus  mali,  qui  se  in 
angelum  lucis  quandoque  transfigurat,  incipere  co- 
gitationes animae  devotae  conformes  obtrudendo, 
et  finire  suas  perversas  suggerendo. 

Sexta  Debet  anima  bene  ad  seriem  cogita- 
tionum ingestarum  attendere:  etenim  si  principium, 
et  medium,  et  finis  sint  bona,  lendantque ad  bonum 
objectum,  signum  est,  suggestas  cogitationes  venire 
a. Spiritu  bono:  sed  si  in  serie  cogitationum,  quas 
suggerit  spiritus,  desinat  in  rem  aliquam  malam, 
vel  distrahentem  a bono  certo,  vel  etiam  minus 
bonam  quam  eam,  quam  anima  ante  statuerat  faci- 
endam: aut  si  animam  inquietam  reddat,  vel  con- 

turbet,  illi  auferendo  tranquillitatem  ac  pacem,  qua 
prius  fruebatur,  clarum  est  signum,  cogitationes 
illas  a malo  spiritu  venire. 

Septima.  Cum  inimicus  fuerit  deprehensus  ac 
cognitus  ex  malo,  ad  quod  inducit,  expedit,  ut 
anima  consideret  postea  seriem  cogitationum,  sibi 
sub  specie  boni  suggestarum,  repelatque  a prin- 
cipio, quomodo  paulalim  tranquillitatem  interiorem 
ac  pacem  labefactare  et  removere  curaverit  ini- 
micus, donec  suam  perversam  intentionem  intro- 
duceret. Qua  experientia  anima  edocta,  facilius  in 
posterum  a mali  spiritus  fraudibus  cavebit. 

S.  Ignat.  S.  Bernard.  S.  Gertrudes . 

Admonitiones  ad  imitandum  saepo~ 
sanctum  Cgp  lesu  agentis  utiles. 

CiFOT  PRIIDI. 

Quanti  aestimanda  sit,  quantumque  fovenda 
gratia  sanctificans. 

1.  V.J.  Fili,  noli  negligere  gratiam:  sed  hoc 
bonum  depositum  custodi. 

Hic  enim  thesaurus  tuus,  haec  gloria  tua,  haec 
felicitas  tua,  hoc  omne  bonum  tuum. 

Haec  est,  quae  te,  imaginem  Dei,  informat, 
teque  Deo  similem  reddit. 

Agnosce  igitur,  homo,  dignitatem  tuam,  qui 
per  gratiam  sanctificantem  attolleris  usque  ad  simi- 
litudinem Dei,  toto  mundo  sublimior,  ac  nullis 
rebus  in  terra  comparandus. 

Quid  est  splendor  astrorum?  quid  omnium  cre- 
aturarum renustas,  si  conferatur  pulchritudini  ani- 
mae, divina  gratia  ornatae,  atque  ita  Deo  ipsi  assi- 
milatae? 

Erige  te  ergo,  ac  memor  pulchritudinis  tuae, 
noli  te  maculare  sordibus. 

2.  Gratia  ista  resplendentem,  te  Deus  adoptat 
in  filium,  non  qualemcumque,  sed  charissimum  et 
dilectissimum. 

lia  quod  ego  per  naturam,  tu  habes  per  adop- 
tionem, ul  non  solum  nomineris,  sed  el  sis  vere 
filius  Dei. 

Cape,  si  potes*  quid  sit*  esse  filium  Dei:  quid 
sit,  diligi  ac  foveri  a Patre  tali. 

In  mundo  gloriantur  filii,  et  beatos  se  repu- 
tant, si  habent  parentes  sapientes,  bonos,  poten- 
tes; .vel  etiam  divites,  clarosque,  et  magnos. 

Ast  quid  sunt  iomnium  hujus  terrae  parentum 
qualitates,  si  cum  qualitatibus  Dei  conferantur? 

Quanto  igitur  justius  vehemenliusque  tibi  glo- 
riandum ac  gaudendum,  eo  quod  habeas  Patrem 
Deum  ipsum,  dominum  coeli  et  terrae! 

Hujus  itaque  divinae  adoptionis  praestantiam 
justo  perpende  judicio.  Tibi  enim  quondam  ex- 
truso, tibi  alienato,  tibi  in  miseriis  abjecto,  per 
gratiam  sanctificantem  datum  est,  ut  liber  effice- 
reris ex  servo,  ul  de  extraneo  provehereris  in 
filium,  ut  ita  nobilitatus,  divinis  aftlueres  bonis. 

Nonne  omnem  intellectum  hoc  superat,  ac 
omne  cor  rapit,  ut  Deus  hominem  vocet  atque 
habeat  filium,  et  homo  Deum  nominet  teneatque 
Patrem? 

Beatus  ille,  qui  cognoscens  pretium  sanctifi- 
cantis gratiae,  qua  in  filium  Dei  assumptus  est, 
tanti  faciat  hanc  suam  nobilitatem  maximam,  ut 
nulla  ratione  se  monstret  degenerem,  sed  tali 
Patre  dignum  se  probet  filium! 

3.  Si  filius  gratia,  hac  etiam  haeres  constitu- 
eris; haeres  quidem  Dei,  cohaBres  autem  meus. 

Itaque,  fili,  regnum  sempiternum,  quod  meum 
est  jure  naturae,  tuum  est  titulo  gratiae  sanctificantis. 

Cum  coelum  aspicis,  cum  animo  contemplaris 
gloriam,  beatitudinemque,  et  omnia  bona  aeterna, 

Ubi  dicito:  Ecce  bona  mea,  ecce  hsereditas  mea, 
si  titulum  grati®  servem. 

Merita  mea,  fili,  acquisiverunt,  ut  h®c  gratia 
tibi  conferat  jus  certum  ad  bona  coeli,  a quo  te 
exhaeredare  nemo  possit,  nisi  tu  ipse. 

Promissio  enim  Dei  stat,  et  ipse  suo  verbo, 
erit  fidelis;  si  vero  tu  abjicis  gratiam  sanctificantem, 
simul  et  jus  tuum  abjicis,  et  factus  es  exhaeres. 

4.  Gratia,  fili,  qua  constitueris  h®res  regni 
coelorum,  fisAngelorumsocius,  ac  fraterSanctorum. 

Si  gaudes  te  frui  dulcedine  sociorum  insignium, 
licet  mortales  sint  ac  mutationi  obnoxii;  si  gaudes 
te  habere  fratres  secundum  carnem,  quamquam 
numerus  eorum  magnitudinem  hereditatis  tu®  ter- 
ren®  dividit  ac  minuit:  quanto  tibi  debet  esse 
gaudio,  per  gratiam  istam  possidere  socios,  bea- 
tos coeli  Angelos,  et  habere  fratres,  dilectos  Dei 
Sanctos,  quorum  multitudo  nec  dividit  nec  minuit 
coelestem  h®reditatem  tuam,  sed  contra  eam  mul- 
tiplicat et  auget! 

Quales  fratres,  fili  mi!  quam  multi!  quam  illu- 
stres! quam  potentes!  quam  boni! 

Hi  sunt  fratres  tui  natu  majores,  qui  clari 
triumphis,  bealitudinis  gloria  coronati,  securi  sui, 
at  tui  solliciti,  te  vere  diligunt,  te  exemplo  pro- 
vocant, precibus  juvant,  pr®miis  invitant. 

Felix  gratia,  qu®  talium  te  pariat  fratrem! 
Utinam,  fili,  hoc  intelligas! 

5.  Pr®terea  facit  gratia  sanctificans,  ut  etiam, 
quodad  vitam pr®sentem,  vera  felicitate  fruaris.  H®c 
enim  gratia  pacis  interioris  principium  est:  sine  hac 
gratia  nulla  pax  vera:  cum  hac  gratia  pax  secura. 

Quis  umquam  restitit  ei,  et  habuit  pacem?  Et 
ubi  pax  non  est,  qu®  felicitas  existere  potest? 


Digitized  by  (^.oogle 


130 


L1BB1  SECUNDI 


Si  autem  grati®  pace  frueris,  sancte  et  secure 
lataberis  in  prosperis,  atque  in  adversis  facile  et 
fructuose  te  consolaberis. 

Conserva  te  in  gratia,  et  semper  poteris  habere 
pacem  ac  felicitatem.  Testes  omnes  Sancti:  imo 
vero  testes  et  illi  omnes,  qui  aliquando  conversi, 
diligenter  custodierunt  divinam  gratiam.  Quam  pos- 
sidentes et  cum  anteact®  vit®  interiori  conditione 
comparantes,  dicere  mihi  potuerunt  experti:  Melior 
est  dies  una  in  atriis  luis,  Domine,  super  millia 
in  tabernaculis  peccatorum. 

6.  Quinimo,  fili,  si  in  gratia  sanctificante  vi- 
vis, regnum  meum  intra  te  est,  ita  ut  in  corde 
tuo  tamquam  in  throno  quiescam  et  regnem. 

Porro  regnum  meum  est  in  tranquillitate  et 
gaudio  Spiritus  Sancti,  qui  est  Spiritus  charitatis  et 
sanctificationis. 

In  isto  regno,  non  tam  ut  Dominus  subjecto 
impero,  quam  ut  Pater  filium  formo,  quem  ad 
regnandum  mecum  destino. 

Quamdiu  itaque  sub  hoc  grati®  regno  permanes, 
peculiariter  te  mea  sapientia  dirigo,  mea  potentia 
protego,  meo  amore  prosequor  ac  complector. 

Nec  est,  fili,  quod  huic  regno  ita  gubernato, 
ita  defenso,  ita  dilecto,  timeas,  nisi  ipse  fias 
proditor. 

Si  tu  fueris  fidelis,  illud  procul  dubio  stabit 
firmum  semper,  perdurabitque  in  ® ternum  usque: 
nec  erit  in  potestate  inimicorum  omnium,  illud 
subvertere  aut  labefactare. 

Quam  dulce,  fili,  quam  consolatorium  hoc! 
quam  aptum  ad  efficiendum,  ut  gratiam  sanctifi- 
ca nteip  quam  maximi  facias! 

7.  Vide  jam,  fili  mi,  quot  et  quanta  bona  in 
uno  hoc  bono  possideas. 

Nonne  hoc  unum  bonum  rebus  hqjus  mundi 
omnibtfs  praestat? 

Ora,  fili,  ut  melius  semper  ac  perfectius  gra- 
tiae cognoscas  pretium,  et  actu  tanti  aestimes, 
quanti  debes. 

Si  recte  noveris  illam,  justoque  aestimes,  ad 
illam  conservandam  non  solum  fortunam,  famam, 
jucunda  quapque  et  chara , verum  etiam  sanitatem 
et  vitam  ipsam  sacrificare,  si  necesse  fuerit,  vel 
parum  vel  certe  non  nimium  duces. 

Nonne  sancti  mei  Martyres,  omne3que  sancti 
heroes,  inter  quos  tot  pueri  teneraeque  virgines, 
illam  tanti  fecerunt?  Nonne  millia  ex  ipsis,  facul- 
tate eligendi  data,  omnia  vitae  bona,  vitamque  ipsam 
in  tormentis  sacrificarunt  potius,  quam  ut  pro 
quocumque  re  oblata  illam  amitterent? 

Tu  ergo,  qui  tantorum  heroum  filius  es,  omnes 
conatus,  vigiliamque  assiduam,  et  maximam  curam 
adhibe,  ut  pretiosissimam  illam  gratiam  conserves, 
eo  magis  quod  omnia  inimicorum  tuorum  molimina 
ad  hoc  tendunt,  ut  te  illa  spolient,  atque  ita  perdant 

De  caetero,  charissime,  confortare  in  gratia: 
cresce  in  illa,  per  actus  verae  virtutis  profice  usque 
ad  perfectionem. 

Intellexisti  haec  omnia,  fili  mi? 

8.  F.  D.  Etiam.  Domine.  Et  utinam  haec  ante 
intellexissem!  Si  haec  olim  intellexissem,  nonne, 
postquam  divinam  gratiam  amiseram,  vehementius 
ac  lamentabilius  plorassem  atque  ululassem,  quam 
Esaus  ob  juris  primogeniti  jacturam?  Incompara- 
biliter enim  major  erat  mea,  quam  illius  jactura, 
atque  pro  re  viliori  facta. 

Oh!  si  haec  intellexissem,  num  thesaurum  hunc 
pro  ulla  re  quacumque  projecissem? 

0 Domine  Jesu!  utinam  bonum  hoc  maximurft 
numquam  perdidissem  I Verumtamen  unum  me  con- 
solatur, nondum  esse  nimis  serum;  adhuc  me  gra- 
tiae  tuae  privilegiis  frui,  eaque  me  sanctificare  posse. 

Gratias  tibi,  dulcissime  Jesu;  quia  misericor- 
diam tantam  mihi  indigno  fecisti.  In  aeternum  non 
obliviscar  tantae  benignitatis  Cordis  tui. 

0 Jesu!  da,  quaeso,  da,  ut  deinceps  morte 
quacumque  prius  moriar,  quam  ut  gratiam  tuam 
amittam.  Oro  et  obsecro,  per  sacratissimum  Cor 
tuum,  hanc  petitionem  exaudi. 

Quaerat  qui  voluerit  argentum  vel  aurum,  ho- 
norem aut  eminentiam,  gaudia  mundi  aut  conso- 
lationes: ego  a te,  Domine,  doctus,  hoc  unum 
prae  omnibus  opto,  ut  conservem  gratiam  tuam, 
atque  in  ea  crescam  omnibus  diebus  vitae  meae. 

CAPUT  SECUNDUM. 

Quid  Filium  Dei  ad  Incarnationem  moverit. 

T.  V.  J.  Fili,  unus  bonus,  Deus:  ipse  summa 
Bonitas,  summa  Sapientia,  summa  Potentia,  summa 
denique  Perfectio. 

Quid  igitur  melius  aut  perfectius  esse  potest, 
quam  sequi  et  imitari  Deum? 

Cum  autem  Deus  sub  sensus  non  caderet,  sen- 
sibusque proclivi  essent  homines,  placuit,  ut  ego, 
divina  persona,  homo  fierem,  eisque  formam  ex- 
ternam ac  sensus  captantem  exhiberem,  quo  faci- 
lius et  suavius  Deum  imitari  possent. 

Primi  quidem  homines  ad  alta  aspirantes,  cum 
superbe  cuperent  tentarentque  Deo  ita  assimilari. 

ut  veluti  dii  scirent  bonum  et  malum,  ceciderunt, 
bonum  cognitum  amiserunt,  ignotum  malum  experti 
sunt. 

Ego  vero  hominibus  meipsum  praebere  volui 
talem,  ut  sine  praesumptione  , sine  periculo,  secure 
aspirare  possent  ad  se  Deo  ita  assimilandum,-  ut 
a malo  eriperentur,  et  bonum  acquirerent. 

2.  Sed  ante  omnia , redimendi  homines , de- 
bitisque eorum  solutis,  liberandi  erant. 

Gravibus  autem  ligati  erant  debitis.  Tanta  enim 
divinam  Majestatem  affecerant  injuria,  ut  nulla 
prorsus  creatura,  sed  solus  Deus,  factus  homo, 
divinae  justitiae  plene  satisfacere,  honoremque  divinae 
Majestatis  vere  reparare  posset. 

Jacebant  misera  inferni  mancipia,  et  sine  re- 
medio in  se  perdita  gemebant.  At  ego  misertus 
turbae  miserorum,  inter  ipsos  veni  cum  Corde  ad 
effluentiam  usque  pleno  misericordia,  ut  illos  redi- 
merem,educeremque  in  sanctam  et  dulcem  libertatem. 

3.  Coelum  propter  peccatum  erat  obseratum, 
nec  erat  inter  creaturas  sive  in  coelo  sive  in  terra, 
qui  reserare  posset;  et  nisi  ego  descendissem  et 
aperuissem,  nemo  mortalium  in  coelum  umquam 
ascendisset. 

Ecce  ante  adventum  meum , notus  quidem  in 
Judaea  Deus,  ubi  pauci  digne  serviebant  ei,  idque 
non  nisi  per  gratiam , intuitu  futuri  adventus  mei 
hominibus  datam.  Inter  gentes  autem,  quantulus 
numerus  eorum,  qui  gratiae  isti  cooperantes,  time- 
bant Deum,  justitiamque  operabantur,  et  accepti 
erant  illi!  ' . 

In  quantis  tenebris  errabant  sine  cura  plerique 
omnes!  in  quam  profundo  latoque  pravitatis  ba- 
thro  se  volvebant! 

Quin  eliam  nunc  post  opus  Redemptionis  com- 
pletum, quales  homines  multi,  invitis  tot  salutis 
mediis!  Culpa  sua  ignari,  aut  immemores  mei, 
errant  caBci,  pravique  ruunt  in  interitum. 

Quid  igitur  de  genere  humano  factum  esset, 
nisi  ego,  Verbum,  caro  factum  fuissem  ? Ne  unus 
quidem  totius  generis  ad  Deum , ad  beatitudinem 
supernaturalem , pertingere  potuisset. 

Ast  ego  extrema  celsitudinis  divinae  cum  hu- 
manae humilitatis  extremis , carnem  assumendo , in 
me  conjunxi,  ita  ut  quicumque  vellet,  per  me  ad 
Deum  beatitudinemque  supernam  pervenire  posset. 

4.  Deum,  Patrem  meum,  veni  glorificaturus : 
nomen  ejus  et  amorem  manifestaturus  hominibus. 

Antiquitus  nomen  Dei,  nomen  Domini  sanctum 
et  terribile:  nunc  autem  nomen  Dei,  nomen  Patris 
sanctum  et  dulce. 

Lex  enim  antiqua,  lex  timoris:  lex  vero  nova, 
lex  amoris.  Etenim  sic  Deus  dilexit  homines,  ut 
Filium  suurn  unigenitum  daret. 

Atque  ego  amore  erga  Patrem  et  erga  homines, 
incarnatus  sum  de  Spiritu  Sancto , Spiritu  dilectionis. 

Totum  ergo  opus  Incarnationis,  opus  amoris, 
amoris  autem  gratuiti,  amoris  infiniti. 

5.  Ego  e coelo  veni,  et  revertor  in  ccelum, 
omnibus  viam  ad  illud  ostendens,  ut  ubi  ego  sum, 
ibi  quoque  sint,  qui  hac  via  me  sequuntur. 

Ego  sum  veritas,  atque  apparui  lucens  in  mundi 
tenebris,  ut  illuminarem  omnem  hominem,  venien- 
tem in  hunc  mundum,  adeo  ut  quisque  gressus 
suos  in  itinere  secure  tutoque  dirigere  posset. 

Ego  sum  vita,  et  ad  hoc  veni  in  mundum,  ut  mor- 
tui haberent  vitam  et  abundantius  haberent:  vitam 
quidem  gratiae  in  via,  et  vitam  gloriae  in  coelesti  patria. 

Ecce  autem  etiam  posteaquam  ad  vitam  gratia) 
regeneratus  homo,  a mortis  captivitate  liberatus 
viamque  ad  patriam  a me  edoctus  esset,  sequi 
r.on  valuisset  infirmus  atque  debilis. 

Magnae  infirmitates,  fili , magni  languores  rsedma- 
joromnipotensMedicus,majordivinamedicina,curans 
omnem  infirmitatem,  sanans  omnem  languorem. 

Medicina  haec  est  multiplex  gratia,  pretium 
dolorum  meorum,  Cordisque  mei  donum,  praeve- 
niens omnem  hominem  ad  sanitatem  desiderandam, 
fortificans  sanatum,  eumque  adjuvans  ad  me  se- 
quendum. 

Veniens  in  orbem  terrarum , potuissem  currere 
citius,  quam  gigas,  cursum  meum.  Sed  multitudo 
languidorum  ita  commovit  Cor  meum,  ut  sistens 
inter  illos,  viderer  cum  eis  quodammodo  infirmari, 
ac  praecedens  ita  planarem  omnem  viae  asperita- 
tem, singulosque  ita  juvarem  et  animarem,  ut,  si 
modo  vellent,  vestigia  mea  ad  regnum  coelorum 
commode  et  alacriter  sequi  possent. 

6.  En,  fili  mi,  en  quomodo  te  amaverim! 
Nam  luec  omnia  propter  omnes  quidem,  sed  propter 
singulos  etiam : ideoque  haec  omnia  et  propter  !e, 
(|ua§i  tu  solus  fuisses  in  mundo,  perditus  et  miser, 
et  ego  de  coelo  sic  venissem  quaesitum  te , redemp- 
tum te,  salvatum  te. 

Itaque  cum  ego  ad  te  hoc  modo  descenderim, 
ut  te  ita  in  regnum  meum  sempiternum  ducam, 
sequere  me. 

In  quacumque  conditione,  in  quocumque  statu 
fueris , in  circumstantiis  omnibus  propone  libi  vitam 
meam,  viam  coeli  certam  et  securam. 

Hanc  autem  ne  credideris  esse  vitam  meam 
exteriorem  tantum, cum  interior  vita  mea  sil  praecipua. 

Imitatio  S.  C.  J.  0 

Interius  meum,  Cor  meum  est:  ibi  omnis  glo- 
ria: ibi  omnium  virtutum  principium. 

Fili,  noli  esse  sicut  Judaei,  qui  speciem  tan- 
tum exteriorem  in  me  attendebant,  Cordis  autem 
mei  sensa  dispositionesque  non  considerabant. 

Tu  vero  ad  Cordis  mei  interiora  penetra : illud 
scrutare,  illud  meditare,  totus  esto  in  illo. 

7.  Si  grato  sis  animo  erga  me,  si  me  reda- 
mes, quid  Cordi  meo  placeat,  diligenter  inquires, 
fideliterque  perficies. 

Sed  in  oratione  quaerendum,  amore  petendum, 
amore  amplectendum , amore  denique  exequendum 

Fili  mi,  oratio  clavis  est  coeli:  imo  oratio  clavis 
Cordis  mei.  Hac  clave  aperi,  et  utere  omnibus 
Cordis  mei  thesauris. 

8.  F.  Z>.  Gratias  tibi  aeternas,  Domine  Deus, 
Creator  et  Redemptor  generis  humani , pro  tua  gra- 
tuita et  nimia  charitate , qua  nos  homines  mirabi- 
liter formatos,  mirabilius  reformasti. 

0 Jesu  Christe ! qui  ab  aeterno  ineffabiliter  exi- 
stens  Filius  Dei,  Filius  hominis  fieri  voluisti  amoris 
tui  erga  nos  excessu:  quis  te  non  redamet?  quis 
tibi  inseparabiliter  non  adhaereat?  quis  non  vivat 
unice  tibi,  cui  omnia  debet? 

0 magna  benignitas!  0 mira  suavitas!  videre 
Filium  Dei  esse  Virginis  natum! 

Adoro  te,  Jesu,  Fili  Dei  vivi,  ex  Maria  caro 
facte!  Spero  in  te,  o bonitas  infinita!  Amo  te 
toto  corde,  o amor  amantissime  et  amabilissime! 
Tu  via  mea:  tu  veritas  mea:  tu  vita  mea. 

Quod  cor  nostrum,  ad  exemplum  Sacrosancti 
Cordis  Jesu  incarnati,  totum  Deo  devotum  esse 
debeat. 

1.  V.  J.  Fili,  primos  post  Incarnationis  actus 
Cordis  mei  fuit  actus  amoris,  quo  me  meo  Patri 
coelesti  prorsus  devovi. 

Nihil  in  me  erat,  quod  Patri  toto  animo  non 
consecraverim:  nec  quidquam  erat  in  voluntate 
Patris,  quod  toto  Corde  non  amplexus  sim. 

Jam  tum  intimo  Corde  exercite  dixi:  Ecce, 
Pater  mi,  venio  voluntatis  tuae  victima:  in  capite 
libri  vitae  scriptum  est  de  me , ut  facerem  volunta- 
tem tuam : ecce  volui ; et  legem  beneplaciti  tui  in 
medio  Cordis  mei. 

Primo  vitae  meae  momento  praesentarii  mihi  Pater 
omnes  labores  et  difficultates,  omnes  humiliationes 
et  dolores,  quaecumque  demum  mihi  facienda  et 
patienda  erant  usque  ad  ultimum  vitae  suspirium. 

Ego  autem  Corde  volente  penitusque  devoto 
omnia  et  singula  excepi,  secundum  Patris  benepla- 
citum : 

Atque  Cordis  hanc  interiorem  dispositionem  cunc- 
tis vitae  momentis  fovebam,  eaque  perpetuo  urgebar, 
ut  quae  placita  erant  Patri  meo,  facerem  semper. 

2.  En,  fili,  verae  devotionis  exemplum,  quo 
instructus  ab  initio  cursus  tui  in  via  virtutis,  te 
similiter  toto  corde  devoveas. 

Vix  reperitur  quidquam,  invita  spirituali,  tanti 
momenti,  quanti  vera  et  tota  cordis  devotio.  Cor 
enim,  quod  non  est  mihi  prorsus  devotum,  integra 
puritate  carere  se  probat. 

Si  parce  mecum  agis , parce  ego  tecum  agam : 
si  autem  generosus  es  erga  me , ego  vicissim  erga 
te  generosus  ero,  atque  te  generositate  semper 
transcendam. 

Quodsi  corde  liberali  te  tuaque  omnia  mihi 
ita  devoveas,  ut  in  rebus  omnibus  beneplacitum 
meum  efficaciter  amplectaris,  ipse  te  inviolabiliter 
ac  tuto  ducam  per  omnia,  quaecumque  libi  eve- 
nerint, atque  etiam  ad  te  salvandum  quodammodo 
tenebor. 

3.  Haec  perfecta  devotio,  sanctitatis  Electorum 
omnium  semper  fuit  exordium. 

Animae  illae  generosae  et  nobiles  pro  nihilo 
reputabant  maxima  per  omnem  vitam  sacrificia, 
ut  quidquid  haberent,  quidquid  essent,  mihi  per- 
fecte consecraretur  ac  devoveretur. 

Atque  ideo  tantae  liberalitalis  tantaeque  muni- 
ficentiae erga  illos  eram,  ut  etiam  in  hac  mortali 
vita  prae  nimia  dulcedine  consolationis  a lacrvmis 
abstinere  saepe  non  possent,  atque  in  terris  aliquid 
praegustarent  illius  felicitatis,  qua  poslmodum  in- 
ebriandi erant  in  coelis. 

Nunc  autem  plurimi  eorum,  qui  devotionem 
profitentur,  in  illis  tantum  rebus  iliisque  circum- 
stantiis, quae  sibi  placent,  devoti  esse  volunt. 

Hi  profecto  sibi  potius,  quam  mihi  devoti  sunt. 
Quamobrem  proprii  amoris  servi  esse  pergunt, 
miseri  et  felicitatis  interioris  expertes  manent,  nec 
ad  unionem  divinam  dispositi  fiunt. 

Tu  vero,  fili  mi,  si  vis  esse  vere  liber  ac 
beatus,  abstrahas  cor  tuum  ab  objectis  omnibus 
praeter  me , mihique  soli  totos  affectus  tuos  dedas. 

Si  cor  tuum  mihi  perfecte  devotum  servare 
posses,  tunc  in  omni  rerum  eventu  imperturbatus 

ac  quietus  permanere  valeres.  Non  enim  ex  rerum 
casu,  sed  ex  corde  erga  divinum  beneplacitum 
male  disposito  omnis  oritur  perturbatio. 

Quodsi  optes  ad  unionem  mecum  intimam  per- 
venire, purus  ab  omnibus  creaturis,  ac  mihi  in 
rebus  omnibus  devotus  esse  debes. 

4.  Fili,  non  sit  tua,  qualis  multorum  devotio, 
quae  tota  exterior,  in  solis  externis  sistit,  ideoque 
devotionis  species,  non  ipsa  devotio  est. 

Tua  devotio  sit  vere  interior,  suumque  habeat 
principium  in  corde  ita  disposito,  ut  cum  divina 
gratia  paratus  sis,  nulla  conditione  posita , te  cunc- 
tis ordinationibus  meis  submittere,  tuaque  omnia 
sacrificare,  ad  inserviendum  commodis  meis. 

Ad  exteriora  tamen  devotio  tua  transire  debet, 
quoniam  homo  es , «t  non  Angelus.  Cum  autem 
corpus  et  animam  habeas,  utrumque  donum  meum; 
per  utrumque  me  honorare,  et  teipsum  sanctificare 
debes. 

Quae  vero  exterius  in  te  videntur,  solum  e cordis 
abundantia  quasi  supereffluentia  sint:  sic  enim  et 
devotio  tua  erit  solida,  et  verus  Cordis  mei  imi- 
tator eris. 

5.  Haec  devotio,  fili,  effectus  est  gratiae  super- 
naturalis,  quae  illuminans  intellectum,  et  volunta- 
tem movens,  facit,  ut  homo  sit  voluntarie  promp- 
tus ad  omnia,  quae  divini  sunt  servitii. 

Nullo  umquam  naturae  medio  devotionem  hanc 
acquires,  cum  et  ipsa  supernaturalis  sit,  et  su- 
pematurali  virtute  exerceatur. 

Nisi  itaque  divina  gratia  fueris  adjutus,  nihil 
proficies,  etiamsi  te. mihi  devovere  protestatus  sis, 
aut  devotus  ipse  tibi  videaris. 

Ora  igitur,  ut  accipias  copiosam  gratiam,  ac 

devotionis  spiritum  obtineas.  Impetrabis , si  bene 
oraveris.  Orationi  promissa  sunt  omnia.  * 

Gratia  adjuvante  et  conatu  tuo  cooperante, 
vera  devotio,  quae  multis,  amore  proprio  ductis, 
nomine  solo  nota  est,  aut  gravis  sentitur,  tibi 
facilis  ac  dulcis  fiet. 

Sive  adsit  consolatio  sensibilis,  sive  absit,  per- 
ges res  tuas  pacifice  et  fructuose  perficere,  offi- 
ciisque fungi , et  exercitiis  spiritualibus  esse  fidelis. 

Sine  anxietate , sine  sollicitudine  quiesces  inter 
brachia  Providentiae  meae,  sicut  infans  in  sinu 
matris:  atque  tranquillus  et  contentus  eris  in  omnibus, 
per  quae  voluero  te  perducere  ad  vitam  aeternam. 

6.  V.D . Domine  Jesu,  qui,  ut  me  salvares, 
exinanisti  teipsum,  et  in  testimonium  amoris  tui 
mihi  dedisti  Cor  tuum,  amore  mei  penitus  devo- 
tum; concede  mihi,  quaeso,  perfectae  devotionis 
gratiam,  ut,  rebus  omnibus  praeter  te  cordi  meo 
subtractis,  fiam  totus  tuus  amore  tui. 

Fretus  gratiae  tuae  auxilio,  quod  supplex  implo- 
ro, me  libi  toto  corde  offero,  ut  sim  tibi,  servitioque 
tuo,  et  commodis  tuis  usquequaque  devotus. 

0 dulcissime  Jesu!  me,  quaeso,  et  quidquid 
sum,  et  quidquid  habeo,  suscipe  tibi  datum  ac 
dedicatum:  et  largire  mihi  devotionis  sanctae  spiri- 
tum, qui  unctione  sua  cor  meum  repleat,  pieta- 
tem reddat  sapidam,  amorem  erga  te  nutriat, 
dulcet  orationem,  ad  actionem  bene  disponat. 

Illo  animatus,  constans  laetusque  in  servitio  tuo 
preseverabo,  proximum  ad  te  suaviter  traham, 
ipsos  Angelos  et  Sanctos  laetificabo,  denique,  quod 
majus  omnibus  est,  Cor  tuum  recreabo  gaudioque 
perfundam. 

CAPUT  QUARTUM. 

Quod  a Sacrosancto  Corde  Jesu  nati»  debeamus 
discere  et  imbibere  Spiritum  ejus. 

1.  F.  D.  Venite  et  videte,  creatur®  omnes! 

miramini  et  obstupescite:  Ecce  Deus  inclinavit 

coelos,  et  descendit,  et  en  habitat  nobiscum! 

ODeus  infans!  0 prodigium  amoris!  0 delici® 
Angelorum,  qui  de  coelo  venerunt,  ut  contemplen- 
tur te  reclinatum  in  isto  pr®sepio! 

0 Jesu,  Fili  Dei,  e Virgine  nate!  quam  amabi- 
lis! quam  dulcis  mihi,  factus  infans,  factus  totus 
amor! 

Mirabilis  plane  in  majestate  Divinitatis  tu®:  sed 
mirabilior  mihi  in  amabilitate  parvitatis  tu®. 

Amandus  summe  in  divinarum  perfectionum 
infinitate:  sed  rapiens  corda  nimietate  suavitatis 
infantilis. 

Quis,  o infinita  bonitas!  quis  possit  satiari  hic 
te  contemplando,  te  amando,  se  inebriando  dul- 
cedine amoris  Cordis  tui! 

Quam  dulcis  es!  o Jesu  mi!  quam  dulcis  es, 
absque  eo,  quod  intrinsecus  latet!  Qualis  ergo 
Spiritus  tuus  interior?  Suavissimus  utique  et  super 
mei  dulcis. 

2.  V.  J.  Imo,  fili,  Cordis  mei  Spiritus  est, 
qui  facit,  qui  vivificat  h®c  mirabilia,  h®c  dulcis- 
sima. 

Spiritus  hic  meus,  qui  amore  me  e Patris  sinu 
duxit  in  sinum  Virginis,  quique  me  Patris  unige- 
nitum tanta  suavitate  introduxit  in  orbem  terra- 
rum, animat,  dirigitque,  et  ducit  semper  Cor  meum, 
ut,  ubi  est  impetus  Spiritus,  illuc  gradiatur. 

Plenitudo  Spiritus  in  Corde  meo:  quem  enim 
misit  Deus,  ei  non  ad  mensuram  dat  Spiritum. 

Et  requiescit. super  Cor  meum  Spiritus  ille, 
qui  est  Spiritus  sapientiae  et  intellectus,  Spiritus 
consilii  et  fortitudinis,  Spiritus  scientiae  et  pietatis. 
Spiritus  timoris  Dei,  Spiritus  gratiae  et  precum. 
Spiritus  dilectionis. 

Talis  est  Spiritus  Cordis  mei:  Spiritus  super- 
naturalis,  divinus,  qui  est  charitas,  virtutes  omnes 
complectens  charitas. 

Spiritus  ille  Cordis  mei,  amor  spirans  amorem, 
suaviter  et  fortiter  ducens,  impellit  ad  perfecta, 
ad  sacrificia  movet,  ad  heroica  allicit. 

3.  Beatus,  fili  mi,  qui  habet  divinum  Cordis 
mei  Spiritum,  sinitque  se  per  omnia  duci  ab 
illo!  Quicumque  enim  Spiritu  Dei  aguntur,  ii  sunt 
filii  Dei.\ 

Non  forma,  non  professio,  sed  Spiritus  facit 
Cordis  mei  discipulum  verum. 

Quid  tibi  proderunt  caetera  omnia,  si  hunc 
non  habueris  Spiritum?  Nam  qui  non  habet  Spiri- 
tum meum,  hic  non  est  meus. 

Sine  Spiritu  meo,  ‘non  tibi  sapient,  qu®  facio; 
quae  doceo,  non  recte  intelliges;  nec  qu®  pr®ce- 
pero,  corde  gustabis.  Tantum  mea  tibi  sapient, 
tantum  ea  intelliges,  tantum  denique  gustabis, 
quantum  habueris  Spiritum  meum. 

Si  Spiritu  meo  sis  animatus,  mea  judicia  erunt 
judicia  tua;  sensa  mea,  tua  sensa;  vita  Cordis 
mei,  tui  cordis  vita. 

Ex  hoc  Spiritu  omnis  verus  Cordis  mei  dis- 
cipulus intuetur  omnia:  ex  hoc  uno  omnia  censet: 
ex  hoc  uno  agit  et  agitur. 

Habe  Cordis  mei  Spiritum,  et  fac  qu®  volue- 


Digitized  by  vjOOQIC 


CAPUT  IV. 


143 


ris : in  omnibus  Spiritus  ille  le  ducet  tuto  ac 
proteget. 

4.  Spiritus  hic  meus  omnes  animavit  Sanctos : 
ejus  unctio  docuit,  virtus  forlificavit,  sanctitas 
formavit. 

Yide,  quid  docuerit  Apostolos  et  Martyres,  Con- 
fessores et  Virgines:  vide,  quousque  fortificarit : 
vide,  quales  formarit,  ut  calcantes  mundum  totum, 
seque  ipsos  relinquentes,  alii  quidem  ad  supplicia 
morlis,  tamquam  ad  gloriae  triumphum,  incesse- 
rint; alii  ipsos  Angelos  aemulati  sint;  alii  viam 
communem  perfecte  secuti  sint:  universi  autem 
me  alacriter  imitati  sint,  et  societatem  meam 
per  casus  omnes  usque  ad  finem  tenuerint. 

Quid  Sancti,  Spiritu  meo  stimulati,  non  sus- 
ceperunt? quid  non  fecerunt,  ut  se  sanctificantes, 
me  magis  semper  amarent  ac  glorificarent,  homi- 
nesque omnes,  quantum  poterant,  ad  me  aman- 
dum et  glorificandum  inducerent? 

Hi  Cordis  mei  discipuli  perfecti,  qui  Spiritu 
meo  sancio  erant  pleni,  ex  eodem  omnes  dispo- 
nebant cogitationes , omnia  verba,  ordinabant,  diri- 
gebant opera,  lotam  componebant  vitam. 

3.  Fili,  si  vis  Spiritum  hunc  Cordis  mei  di- 
scere, stude  vitae  meae,  eamque  devote  meditare : 
penetra  Cor  meum , ejusque  sensa  pie  examina  et 
perpende;  ubique  ex  fructibus  ejus  cognosces  eum. 

In  omnibus  singulisque  vitae  meae  mysteriis  ope- 
rantem reperies  Spiritum  meum. 

At  quid  proderit  cognoscere  Spiritum , nisi  de 
plenitudine  ejus  accipias?  Ut  igitur  illo  animeris, 
aut  animationis  ejus  in  te  obtineas  incrementum, 
ora,  fili,  ora  ferventer. 

Si  oraveris,  ut  oportet,  indubitanter  accipies: 

promisi  enim,  me  daturum  Spiritum  bonum  pe- 
tentibus. 

Quanto  melius  magisque  oraveris  et  meditatus 
fueris,  tanto  plus  de  illo  accipies,  perfectiusque 
eum  cognosces,  ac  facilius  sequeris  ductum  ejus. 

6.  F.  D.  0 Jesu!  de  cujus  Spiritus  plenitudine 
discipuli  tui  accipiunt  et  vivunt,  mitte,  obsecro, 
in  cor  meum  tui  Cordis  Spiritum,  ut  animet  et 
regat  me  in  omnibus  et  per  omnia. 

Non  rogo  te,  sicut  Elisaeus  Eliam,  ut  fiat  in 
me  duplex  Spiritus  tuus,  cum  ne  simplicem  quidem 
totum  capere  parvum  cor  meum  valeat;  sed  oro, 
ut  Spiritus  tuus  me  totum  repleat,  excludalque 
in  perpetuum  spiritum  mundr,  spiritumque  proprium. 

Da  cordi  meo  in  tuo  Spiritu  recte  sapere,  quae 
sapit  Cor  tuum;  intelligere,  quae  docet;  quae  facit, 
affectu  simul  et  effectu  gustare. 

Vivam  deinceps  Spiritu  tuo,  non  jam  mere 
vitam  naturae , sed  gratiae ; non  vitam  mere  huma- 
narm,  sed  quodammodo  divinam,  vitam  Spiritus  tui. 

CAPUT  QUINTUM. 

Quod  a Sacrosancto  Corde  Jesu  infantis  humi- 
litatem discere  debeamus. 

1.  F.  1).  Quomodo  nobis  parvulus  natus  es,  o 
Jesu,  et  puer  datus  es  nobis!  Nonne  tu  es  qui 
es:  et  hoc  nomen  tuum  in  aeternum? 

Generationem  tuam  quis  enarrabit?  Ecce  a 
saeculo  et  usque  in  saeculum  tu  es. 

Quis  loquetur  potentiam  tuam,  aut  notas  faciet 
caeteras  perfectiones  tuas?  Per  te  omnia  facta 
sunt:  a te  reguntur  omnia:  tu  coelum  et  terram 
imples r et  en  qualem  te  hic  video! 

0 prodigium!  0 miraculum!  Deus,  ecce  Deus 
infinitus  jacet  parvulus  in  hoc  antro! 

Exinanivit  semetipsum  factus  infans,  inter  hu- 
miliationes exulans , ignotus  ac  contentus. 

Quomodo , Jesu  dulcissime , quomodo , amabo, 
parvulus  natus,  et  puer  datus  es  nobis? 

2.  V.  J . Fili 'mi,  ego  veni  salvare  quod  perie- 
rat. Talis  autem  erat  generis  humani  ruina,  ut 
ejus  reparatio  tantam  Filii  Dei  requireret  humili- 
ationem. 

Ceciderat  enim  homo  in  abyssum  superbiae: 
humilitate  ego  descendi,  et  abyssum  penetravi,  ut 
hominem  eriperem.  . 

Ecce  antequam  in  mundum  veni,  superbia  usque 
adeo  obscuraverat  corruperatque  mentes  gentium, 
ut  humilitatem  non  solum  non  agnoscerent  virtutem, 
sed  contra  debilitatem  animi  haberent  atque  hor- 
rerent. 

Cum  enim  cognovissent  Deum,  cujus  lumen 
signatum  est  super  cor  humanum,  non  sicut  Deum 
glorificaverunt;  sed  evanuerunt  in  cogitationibus 
suis:  obscuratum  est  insipiens  cor  eorum;  cor- 
rupti sunt,  et  abominabiles  facti  sunt  in  studiis 
suis.  Ita  fere  omnis  caro  corruperat  viam  suam. 

Ad  mundum  tam  magno,  tam  exitioso  errore 
liberandum,  quid  melius  aut  efficacius,  quam  exem- 
plum summe  sapientis  et  perfecti  Dei , se  usque  ad 
exinanitionem  humiliantis,  atque  ita  omnem  hu- 
manam confundentis  superbiam,  ejusque  ratibnes 
aut  pr©textus  in  ©ternum  refellentis? 

3.  Superbia,  fili  mi,  semper fuit eritquesemper 
omnium  malorum  origo:  humilitas  autem  princi- 
pium bonorum  omnium. 


Digitized  by  V^iOOQlC 


146 


LIBRI  SECUNDI 


Humilitatem,  quae  virtus  virtutum  estf  veritas 
gignit,  et  informat  charilas. 

Primum  ergo  vere  teipsum  noveris  et  Deum, 
ut  quae  Dei  sunt,  Deo,  et  quae  tua  sunt,  tibi  tri- 
buere possis. 

Itaque,  fili,  quid  ipse  ex  te  sis,  cognoscere 
cura.  Ex  teipso  quid  es  tu?  quid  nisi  nihilum, 
ex  quo  te  Deus  creavit?  Nihilum  hoc  tuum,  ens 
autem  quod  es,  Dei  est. 

Fili,  si  putas  te  esse  aliquid,  cum  ex  te  nihil 
sis,  ipse  te  decipis,  ipse  te  seducis. 

Et  quid  ex  te  habes  naturaliter  aut  superna- 
turaliter?  In  ordine  quidem  naturae,  facullates  ani- 
mae , sensus  corporis,  mentis  dotes , personae  exter- 
nas qualitates  possides.  Haec  autem  omnia , quae- 
cumque sint,  unde  tibi  venerunt?  et  cujus  sunt? 
Deme  quae  Deiis  fecit  deditque  tibi,  et  quid  su- 
perest  nisi  nihilum?  Hoc  iterum  tuum  est,  illa 
vero  Dei. 

Sed  illa  tibi  dans,  ad  bonum  dedit  finem,  ut 
illis  ad  gloriam  suam  et  tuam  salutem  utereris. 
Si  illis  omnibus  singulisque  ad  finem  hunc  sempcr 
usus  sis,  fecisti  tantum  quod  debuisti.  Quodsi 
male  aliquando  usus  fueris,  ecce  ultra  nihilum, 
tibi  habes  ingratitudinem,  perversitatem,  Dei  bene- 
ficiorum abusum. 

In  ordine  vero  gratiae,  quid?  Nonne,  fili,  haec 
est  abyssus  magna?  Etenim  certum  est,  ex  te  sine 
gratiae  auxilid  nihil  salutare  te  habere , nihil  salu- 
tare te  facere  posse.  Quaocumque  ergo  superna- 
turaliter  possederis;  quascumque  virtutes,  quae- 
cumque merita  tibi  acquisieris;  ista  omnia  effectus 
sunt  gratiae,  sipe  qua  nec  perfici,  neque  eliam 

incipi  potuissent.  Si  illa  in  te  remunerat  Deus, 
sua  propria  dona  coronat. 

Verum  quidem  est,  fili,  te  ad  ea  libi  acqui- 
renda gratiae  cooperatum  esse.  At  illa  ipsa  coope- 
ratio, si  bene  inspiciatur,  quid  non  revelet?  Con- 
stat enim  fide,  te  strictam  rationem  uniuscujusque 
gratiae  reddere  aliquando  debere.  Teneris  namque 
lua  efficere  cooperatione,  ut  unaquaeque  gratia 
suum  producat  fructum. 

Nonne  haec  consideratio  humillimis  sensis  reple- 
vit ipsos  Sanctos?  Quae  ergo  ingerere  debet  tibi, 
qui  toties  gratiae  male  coopereris,  eamque  etiam 
negligas  ? 

Si  defectus  cooperationis  prae  multitudine  nume- 
rare non  potes,  considera,  quot  et  quanta,  praeter 
nihilum  tuum  impotentiamque  tuam  in  ordine  gratiae, 
ex  Dei  donis  neglectis  aut  male  adhibitis,  habeas 
debita. 

Fili,  si  obligationem  cooperandi  gratiae  Dei 
ejusque  donis  etiam  naturalibus  bene  utendi , recte 
perceperis,  inlelliges,  quemadmodum  intellexerunt 
Sancti,  te,  quanto  plura  et  majora  acceperis,  tanto 
magis  profundiusque  te  humiliandi  rationem  habere. 

4.  Sed  inferiora  latent  et  pejora.  Inspice  et 
considera  multiplices  miserias,  delicta,  peccata  tua: 
et  perpende,  quid  illis  jure  tibi  meritus  sis. 

Nonne  si  quod  libi  juste  debitum  erat , redditum 
tibi  fuisset,  contemptum  omnium,  coelestium,  et 
terrestrium,  et  infernorum,  merito  jam  experire- 
ris, et  abjectionem  patereris  aeternam? 

Quodsi  forte  non  commiseris  unde  reprobari 
merearis,  non  est  quod  te  efferas.  Ista  enim  a gra- 
vibus praeservalio  non  a te , sed  a gratia  praecipue 
venit. 

Quin  etiam  uno  ex  venialibus  a te  in  infinitam 
Dei  Majestatem  commissis , tantas  meruisti  humi- 
liationes, quantas  tibi  mundus  dare  non  potest. 

5.  Tu  itaque  totus , fiii,  quid  es?  Quid  es  tu 
ad  universos  homines?  Profecto  sicuti  guttula  ad 
omnes  aquas  mundi.  Quid  autem  sunt  homines 
universi  ad  omnes  Angelorum  myriades?  Minus 
plane  quam  haec  terra  ad  coelum  immensum.  Quid 
vero  Angeli  omnes  ad  ipsum  Deum?  Ecce  quasi 
non  essent;  quoniam  intervallum  est  infinitum.  Jam, 
fili,  quid  ad  infinitum  Deum  tu,  parvulum  ens,  in 
hoc  orbis  angello  versans  ? 

Quid  igitur  es  in  veritate , fili , aut  quid  habes,  unde 
superbias  ? imo  vero  quid  habes , unde  te  non  humilies? 

Filiole,  non  ut  te  confundam,  haec  dico,  sed 
ut  te,  filium  Cordis  mei  charissimum,  moneam, 
ne  superbia  seductus,  excidas  et  pereas. 

6.  Soli  Deo  ab  omni  creatura  honor  et  glo- 
ria: ipse  solus  vere  summeque  dignus  accipere 
imperium , et  virtutem , et  benedictionem,  et  lau- 
dem, et  cultum  supremum  in  saecula  saeculorum. 

Quaecumque  perfectiones  reperiantur  in  creatu- 
ris, quantumvis  videantur  insignes,  non  nisi  ob- 
scuri sunt  radii  perfectionum  Dei,  quae  omni  ratione 
absolutae  sunt  et  infinitae. 

Etiamsi  Deus  praeceptum  non  dedisset,  excel- 
lentiae tamen  ejus  illimitatae  ab  omni  ente  ratio- 
nali agnoscendae  et  honorandae  forent. 

Quinimo  sua  gloria  Deo  ita  essentialiter  refe- 
renda est,  ut  ipse  se  indifferentem  ad  id  habere 
non  possit;  quoniam  ipse  solus  se  dignus. 

7.  Pretiosa,  fili,  Dei  et  tui  cognitio,  magnam 
ostendens  veritatem,  ad  te  humiliandum  aptissi- 

mam.  Ipsa  tamen  non  est  humilitas,  cum  virtus 
non  in  cognitione,  sed  in  affectione  sit. 

Neque  virtus  humilitatis  in  humiliatione,  sed  in 
humiliationis  potius  amore  consistit.  Nulla  est  enim 
virtus,  nisi  adsit  affectio  motusve  bonae  voluntatis. 

Quam  multi  seipsos  humiliant , aut  humiliantur 
ab  aliis,  ac  tamen  non  sunt  humiles!  quam  multi 
signa  humilitatis  exhibent,  dum  intus  tenent  su- 
perbiam ! 

Ut  humilitas  sit  virtus,  qualis  discipulorum 
meorum  esse  debet,  utque  humiliatio  sit  talis  vir- 
tutis actus,  charitate  seu  affectione  supernaturali 
informari  debet. 

Humilitatis  virtus  est,  fili,  haec  supernaturalis 
affectio,  quae  te  inclinet  aut  moveat  ad  tendendum, 
quantum  licet,  ad  locum  luum,  ut  quae  sunt  Dei, 
Deo  reddas,  gratiarum  actionem,  honorem,  glo- 
riam; et  quae  tua  sunt,  tibi  attribuas,  nihilum, 
indignitatemque  tuam  omnimodam. 

Quis  est  iste  locus  tuus?  0 fili!  locus,  quem 
ipse  tibi  meruisti,  quam  profundus!  quam  terri- 
bilis est!  Sed  vide  Cordis  mei  amorem!  Ad  te 
consolandum,  ad  te  exaltandum,  ego  homo  factus, 
pro  te  me  humiliavi,  tibique  locum  honorabiliorem 
ac  meliorem  assignavi.  Exinde  locus  tuus  mecum. 

Ubi  autem  eris  mecum?  ubi  me  invenies?  Par- 
vulum in  praesepio,  exulem  et  ignotum  in  Aegypto, 
absconditum  Nazarethi,  laborantem  publice  et  pa- 
tientem, ultimum  locum  occupantem  in  eoque  mo- 
rientem. 

8.  Mecum,  fili,  procul  eris  a superbia,  quae 
odibilis  est  Deo  et  hominibus,  quae  parit  omne 
peccatum,  omnem  virtutem  corrumpit,  privat  me- 

ritis , poenas  accumulat,  spernit  Cordis  mei  exem- 
plum, vestigia  diaboli  sectatur. 

Felix  humilitas,  felix  virtus,  quae  facit  invenire 
grafiam  apud  Deum  et  apud  homines!  Dum  enim 
Deus  superbis  resistit , humilibus  dat  gratiam;  dum- 
que  ipsi  superbi  superbos  despiciunt,  admirantur 
humiles. 

Humilitas  virtutum  prima:  sine  illa,  nulla  virtus 
acquiritur;  sine  illa,  virtus  acquisita  perditur.  Illa 
caeteras  virtutes  parit,  partas  nutrit,  nutritas  con- 
servat. 

Nobilis  virtus  humilitas,  quae  hominem  vere 
magnanimum  reddit  et  generosum.  Hac  quippe 
non  solum  ardua  superat,  sed  etiam  vincit  seipsum. 

Dum  superbus,  corde  contracto  metuque  humi- 
liationis forte  secuturae  constricto,  pugnat secum, 
modo  refugiens,  modo  haesitans  objectam  difficul- 
tatem superare;  humilis,  corde  magno  et  dilatato, 
jam  seipsum  vicit,  jam  superavit  difficultatem,  jam 
procedit  alacriter. 

Fortis  plane  virtus,  ad  magna  disponens  ani- 
mam. Humilis  namque  praeteriens  seipsum,  ac  Deo 
fretus,  mutat  fortitudinem  suam,  induitque  forti- 
tudinem Dei,  cui  innititur,  et  in  quo  omnia  potest. 

Ipsis  daemonibus  terrori  est.  Humilem  formi- 
dant inimici  isti : neminem  mortalium  timent  magis. 

Solida  denique  virtus,  cum  liominem  firmet, 
ut  neque  moveatur  dictis  aut  factis  aliorum,  neque 
propriis  miseriis  vel  defectibus  dejiciatur. 

Non  igitur  humilitatis  virtus,  sed  humilitatis 
figmentum  est,  quidquid  te  reddat  pusillanimem, 
pavidum,  aut  quacumque  ratione  dejectum.  Tam 
indigna  non  facit  virtus  illa  nobilis. 

9.  Fili,  licet  humilitatis  tanta  sit  justitia,  tanta 

necessitas,  tanta  utilitas,  tanta  denique  praestantia, 
scito  tamen,  non  esse  secundum  humanos  sensus, 
nulla  in  re  complacere  sibi,  in  rebus  omnibus 
omnem  gloriam  pure  ad  Deum  referre,  nihil  sibi 
nisi  indignitatem  attribuere , in  ultimo  loco  mecum 
esse  contentum , corde  amplecti  quidquid  Cor  meum 
amplectitur. 

Profecto,  sL  natura  consulatur,  haec  illa  hor- 
rebit et  fugiet.  Sed,  fili,  si  discipulus  Cordis  mei 
esse  velis,  oportet  te  sequi,  non  naturam,  sed 
gratiam;  atque  te  gerere,  non  inclinatione  natu- 
rali, sed  divino  amore,  quo  invita  etiam  natura 
Cor  meum  imiteris. 

Quodsi  feceris,  tibi  continget  quod  contigit 
Sanctis,  qui,  supra  naturam,  dulcem  compererunt 
humilitatem,  atque  deliciosas  ipsas  humiliationes 
experti  sunt. 

Meditando  et  orando  tibi  validum  procura  gra- 
tiae auxilium,  eique  generose  cooperans,  humilita- 
tem mente  ac  corde  amplectere  et  exerce,  donec 
eam  cogitatione,  verbo,  opere,  ad  actum  expedite 
deducas. 

Fili,  usque  memento  exempli  mei,  et  noli 
oblivisci  sermonis  mei.  Ecce  parvulus  tibi  do  prae- 
ceptum novum,  praeceptum  Cordis  mei:  ut  discas 
a me,  quia  mitis  sum  et  humilis  Corde. 

10.  V.  D.  0 dulcissime  Jesu!  0 Deus  infans, 
humilitate  exinanite!  ecce  clamat  stabulum,  in  quo 
resides,  clamat  obscuritas,  in  qua  lates,  clamat 
ipsum  silentium,  clamant  omnia,  quae  te  circum- 
stant, quam  humilis  Corde  sis. 

' 0 Magister  humilitatis!  ecce  me  ante  pedes  tuos 
prostratum,  ut  discam  a te  verae  humilitatis  virtutem. 

Usque  noverim  te,  usque  noverim  me,  tlam- 

lmitatio  S.  C.  J.  10 

mis  amoris  Cordis  tui  illuminatus  et  accensus,  ut 
semper  et  ubique  tribuam  tua  tibi,  ac  mihi  mea. 

Hactenus  numquam,  fateor,  humilitatem  recte 
intellexeram.  Nunc  autem  capio , nunc  video,  humi- 
litatis virtute  me  non  deprimi  nec  vilefieri,  sed 
exaltari  atque  nobilitari,  cum  per  eam  evehar  ad 
similitudinem  tui,  qui  eminenter  nobilis  es. 

0 benignissime  Jesu!  tu  mihi  das  locum  tecum! 
0 Domine!  non  sum  dignus.  Quomodo  autem  um- 
quam  alium  quaesivi  locum,  quasi  meliorem  alibi 
quam  tecum  invenire  possem!  Parce,  Domine, 
ingratitudini:  parce  iniquitati:  parce  insaniae  meae. 

Deinceps  en  ego  tecum  semper.  Aspirent  ad 
superiora  loca,  qui  eminere  cupiunt:  ego,  quan- 
tum licebit , inferiora  ambiam , certus  me  ibi  esse 
tecum.  Non  enim  nisi  tecum  esse  desidero : tecum 
ubique  contentus  ero. 

CAPUT  Sllftil. 

Quod  Sacrosanctum  Cor  Jesu,  nati  in  stabulo, 
nos  sanctam  paupertatem  doceat. 

1.  F.  D.  Te,  Domine  Jesu,  te  desiderat  cor 
meum:  te  anima  mea  quaerit,  quem  diligit.  Indica 
mihi,  quaeso,  ubi  habites. 

F.  J.  Yeni,  fili,  et  vide.  Hoc  tibi  signum: 
invenies  me  in  stabulo  pauperem. 

Adesto  et  at  tende , quid  Cor  meum  tibi  loquatur. 

Vulpes  quidem  habent  foveas,  volucres  cceli 
habent  nidos : Filius  autem  hominis  non  habet  ubi 
reclinet  caput. 

Yerumtamen,  fili,  mea  est  omnis  terra  et  ple- 
nitudo ejus.  Ecce  autem  cum  ditissimus  essem, 
factus  sum  omnium  pauperrimus. 

Ex  quo  natus  sum  egenus  in  stabulo,  usque- 
dum  in  cruce  egenus  expiravi,  in  perfecta  fui 
semper  paupertate , quam  ut  matrem  semper  dili- 
gens, colui  semper  ut  filius. 

Et  qua,  putas,  causa  aut  quo  consilio  pauper- 
tatem tam  amanter  amplectitur  Cor  meum?  Utique, 
fili,  quia  Cor  meum  humilitate  et  charitate  plenum, 
has  studiosissime  exercet  virtutes  , et  his  ardentis- 
sime cupit  corda  hominum  a terrenis  et  caduris 
secum  rapere  sursum  ad  coelestia  et  aeterna. 

2.  Beati  pauperes  spiritu,  quoniam  ipsorum 
est  regnum  coelorum:  beati,  quoniam  maximis 
aeternae  salutis  periculis  sunt  liberi:  beati,  quoniam 
salutarem  habent  occasionem  innumeras  exercendi 
virtutes:  beati  denique,  quoniam  mihi  corde  magis 
conformes  sunt. 

Fili,  nihil  habere,  quinimo  egere , non  consti- 
tuit paupertatis  virtutem : sed  creatis  mundi  rebus 
cor  expeditum  propter  me  tenere,  format  virtu- 
tem paupertatis  veram.  Amore  autem  mei  rebus 
terrenis  omnibus  renuntiare,  nihil  ut  proprium 
possidere,  nulli  rei  creatae  corde  adhaerere,  pau- 
pertatis est  virtus  perfecta. 

Ad  hanc  autem  non  omnes,  ad  illam  vero 
universi  et  singuli  vocati  sunt,  et  ita  quidem,  ut 
facilius  per  foramen  acus  transiret  camelus,  quam 
ut  aliquis  sine  illa  introiret  in  regnum  coelorum. 

Nisi  enim  quis,  corde  saltem,  renuntiaverit 
omnibus,  non  potest  meus  esse  discipulus. 

3.  Nihil  est  iniquius,  fili,  quam  amare  pecu- 
niam: hic  enim  amor  pervertit  judicium,  et  cor 
seducit : et  quoniam  pecuniae  obediunt  omnia , qui 
eam  diligit,  cupiditate  excaecatus,  animam  suam 

habet  venalem , ita  ut  hanc  immortalem  pro  re 
peritura  vendere  paratus  inveniatur. 

Sancti  rebus  terrenis  utebantur,  corde  ab  illis 
libero;  ac  maximas  etiam  inter  opes  pauperes  erant 
spiritu. 

Sunt  autem  non  pauci,  qui  se  specie  boni  aut 
recti  decipi  ab  hoste  salutis  humanae  patiuntur. 
Versutus  hic  inimicus  hominibus  persuadere  niti- 
tur, divitias  seu  abundantia  terrae  bona,  cum  in 
se  sint  indifferentia,  et  utiliter  adhiberi  possint, 
sine  periculo  desiderari  et  quaeri  posse. 

Ast  quicumque  se  ita  falli  sinit,  mox  experi- 
tur, se  diabolicae  deceptionis  laqueis  implicari,  tur- 
bationibus, tenebris,  perversis  inclinationibus  pre- 
mi, perfectionem  status  sui,  qualiscumque  fuerit, 
assequi  non  valere,  de  salute  aeterna  non  parum 
tandem  periclitari. 

4.  Fili,  si  adsint  divitiae,  ne  apponas  cor  tuum, 
dispensator  enim  potius  quam  dominus  es.  Sed 
corde  expedito,  prout  fuerit  divina  voluntas,  vel 
iis  renuntia  penitus,  vel  iis  utere  ad  meam  glo- 
riam et  verum  animae  tuae  bonum. 

Ita  dispositus  esse  debes,  ut,  si  te  rebus 
omnibus  renuntiare  velim , aut  omnibus  te  privari 
permittam,  voluntarie  te  resignes. 

Quodsi  pauper  sis,  gaude,  fili,  etexulta:  noli- 
que  tanti  boni  perdere  fructum , paupertatis  effec- 
tus aegre  ferendo. 

Ne  erubescas  mediocris , aut  etiam  egenus  esse 
propter  me,  qui  propter  te  egenus  fieri  non  erubui : 
sed  gloriare  potius;  quia  tu  possides  quod  ego 
per  tot  tantasque  humilitationes  mihi  comparavi. 

5.  Sive  inops,  sive  dives  fueris,  colito  sanc- 

tam  paupertatem,  et  virtutem  exerce  tam  charam 
Cordi  meo,  tibique  tam  fructuosam. 

Nullus  profecto  status  est  vit»,  in  quo  virtus 
h»c  exerceri  non  possit  ac  debeat:  ubique  tibi 
occasiones  quotidie  occurrunt  frequentes. 

Ad  habitationem  enim,  ad  supellectilem,  ad 
vestintenta,  ad  cibum  potumque,  ad  omnem  de* 
nique  vitae  rationem  extenditur  virtus  haec  magna. 

In  his  namque  omnibus  aut  aliquid  deest,  non 
vere  necessarium;  aut  si  adsit,  non  est  secundum 
naturalem  inclinationem;  aut  ab  eo,  quod  ad  na- 
turae commoditatem  habetur,  plus  minusve  detrahi 
sine  periculo  potest. 

Si,  ut  oportet , fili , sanctam  paupertatem  corde 
diligeres , nusquam  careres  modis  et  opportunitati- 
bus exercendi. 

Quam  multi  sunt  pauperes,  ac  non  modo  nul- 
lum habent  meritum,  sed  et  sua  paupeitate  utuntur 
ad  majorem  suam  miseriam,  et  offensam  divinam! 
Utinam  saperent!  Joco  amaritudinis,  dulcedinem 
gustarent,  atque  seipsos  sanctificarent. 

6.  Pauperum  spiritu,  qui  colunt  et  exercent 
paupertatem,  sive  ex  necessitate  sive  ex  libertate 
natam,  nomen  honorabile  coram  me.  Cum  his 
consortio  et  sermocinatio  mea : cor  enim  illorum, 
quasi  terra  bona,  quae  semeri  verborum  meorum 
accipit,  et  fert  fructum  centuplum. 

Quis  felicior  paupertatis  sanctae  possessore,  qui 
habet  quod  cupit  in  mundo?  Quis  ditior  illo,  cu- 
jus est  regnum  coelorum? 

Noli  igitur,  fili,  negligere  sanctificationem  tuam, 
ad  thesaurizandum  tibi  thesauros  in  terra:  in  primis 
autem  labora,  ad  te  sanctificandum  atque  ita  the- 
saurizandum tibi  thesauros  in  coelo. 

Ubi  objectum  affectionum  tuarum  fuerit,  ubi 
thesaurus  tuus,  ibi  et  cor  tuum  erit. 

7.  Verum  est,  fili,  opes  corde  spernere,  pau- 
pertatemque affectu  et  actu  exercere,  homini  sibi 
relicto  esse  difficillimum. 

Oportet  itaque  ferventer  orare,  ut  quod  pos- 
sibilitas tua  meritorio  perficere  modo  non  valeat, 
divina  gratia  tecum  perficiat. 

Quodsi  in  te  repugnantia  contra  paupertatem 
sensa  experiaris,  orationi  insiste,  ardentiusque  pete, 
licet  quodammodo  invitus,  et  ora,  ut  gratia  sen- 
sis istis  inordinatis  non  parcat,  sed  ea  funditus 
demoliatur,  donec  cor  tuum  prorsus  liberum,  so- 
lam voluntatem  gloriamque  divinam  respiciat. 

Fili,  si  affectus  cordis  tui  bene  ordinati  fuerint, 
paupertatis  virtutem,  per  divinam  gratiam,  non 
facilem  modo  sed  etiam  dulcem  invenies. 

8.  V.  D.  0 dulcis  Jesu,  Fili  Dei!  tu  tenes 
et  regis  totum, mundum:  tu"ceelum  splendentibus 
stellis  adornasti:  tu  terram  mira  decorasti  magni- 
ficentia: et  ecce  idem  tu  jaces  parvulus  in  pau- 
pere stabulo,  vix  pannis  coopertus! 

0 quam  mirabiles,  quam  salutares  Cordis  tui 
dispositiones!  Quis  post  tantum  exemplum,  quo 
ipsi  Angeli  rapiuntur,  paupertatem  non  habeat 
, desiderabilem  et  amabilem ! 

Bone  Jesu,  Magister  veritatis,  et  exemplar 
sanctae  paupertatis!  illumina  mentem  meam,  ut 
hiyus  virtutis  pretium  intelligam,  et  avelle  cor 
meum  etiam  invitum  ab  omni  inordinato  rerum 
creaturarum  affectu,  ne  variis  desideriis  ac  solli- 
citudinibus distentum,  a te  alienetur. 

Da  mihi,  quaeso,  cuncta  temporalia  intueri  ut 
transeuntia,  et  me  per  illa  transeuntem  ad  aeterna: 

et  praesta  tantum  solummodo  uti  terrenis,  quantum 
media  sunt  perveniendi  ad  coelestia. 

Omnia  tua  sunt,  Domine:  si  igitur  vis  me  esse 
in  opulentia,  rerum  tuarum  dispensatorem,  fiat 
voluntas  tua:  si  autem  in  paupertate  vis  me  es  se, 
perfectum  vitae  tuae  imitatorem, . fiat  iterum  vo- 
luntas tua. 

Quantum  tamen  mihi  relictum  ac  tibi  placitum 
est,  malo  esse  pauper  tecum,  Jesu,  Fili  Dei,  quam 
dives  cum  mundo;  praefero  perpetua  bona  pau- 
pertatis habere  potius  quam  divitiarum  continua 
pericula  subire. 

Offero  itaque  meipsum  tibi,  optime  Jesu,  tuae 
paupertatis  socium,  et  oro  supplex,  ut  me  ad- 
mittere velis.  Modo  tecum  sim,  contentus  sum: 
modo  te  possideam,  dives  sum  satis. 

CAPUT  SEPTIMUS. 

Quod  Sacrosanctum  Cor  Jesu,  in  solitudine 
inter  Angelos  commorantis,  nos  sanctam  doceat 
castitatem. 

1.  V.  J.  Veni,  fili,  ad  sacri  antri  solitudinem : 
hic  loquar  ad  cor  tuum:  hic  Cordis  mei  revelabo 
tibi  secreta. 

Hic  circumspice,  fili  mi:  attende,  quae  perci- 
pias: vide,  quae  me  circumstent:  adverte,  quae 
me  comitentur. 

F.  D.  Ecce,  Domine,  percipio  Virginem  Ma- 
trem, Virginem  Nutritium,  numerum  Angelorum 
praesentia  tua  gaudentium  atque  jubilantium.  Vi- 
deo te,  speciosissime  Jesu,  Agnus  Dei  sine  ma- 
cula! conspicio  innocentiam  remotam  ab  omnibus, 
quae  sensibus  blandiuntur*  et  amabilitate  sua  coelum 
et  terram  rapientem. 

V.  J.  In  his,  fili,  exultat,  in  his  sibi  com- 
placet Cor  meum , quod  puritate  pascitur  inter  lilia. 

Ipsa  sanctitas  ego,  e pura  Virgine  natus,  a pura 
Virgine  curatus , omnis  puritatis  amator  tenerrimus 
sum,  toto  horrens  Corde  quidquid  huic  virtuti 
noceat  aut  adversetur. 

2.  Cor  meum,  fili,,  sanctae  puritatis  fons,  ex  quo 
hauriunt,  quicumque  mihi  dilecti  esse  desiderant. 

.Ex hoc  fonte  divino  imbibunt,  quisque  pro  sua 
capacitate,  amorem  castitatis  omnes  Cordis  mei  dis- 
cipuli, quihoc amore, tamquam  signo,  dignoscuntur. 

Quid  castitate  excellentius,  qua  Deo  Patri,  qui 
spiritus  est,  spirituale  obsequium  praestas  gratis- 
simum; qua  corpus  tuum  honorans,  membrum 
meum  honoras;  qua  Spiritum  Sanctum  veneraris, 
cujus  vivum  es  templum? 

Haec  est  virtus,  quae  homines  in  Angelos  trans- 
format, imo  supra  coelestes  tollit  Spiritus. 

Profecto,  fili,  quicumque  est  castus,  Angelus 
est:  quin  etiam  Angelum  merito  antecellit,  cum 
id  per  virtutem  sit  invita  natura,  quod  natura  fa- 
vente est  sine  conatu  Angelus. 

Haec  est  gloria  Ecclesiae,  triumphus  gratiae,  flos 
vitae,  ornamentum  corporis  et  animae,  eximia  coeli 
figura. 

3.  Quam  pulchra  casta  vita!  immortalis  est 
illius  memoria;  quoniam  Deo  nota  est,  et  grata 
hominibus. 

Mirabilis  virtus,  fili,  quae  non  solum  cum  anima, 
sed  etiam  cum  corpore  vigorem  pulchritudinem- 
que suam  communicat. 

Quod  lilium  inter  flores,  hoc  inter  virtutes  puri- 
tas, quae  coelesti  candore  ac  venustate  ipsos  para- 
disi incolas  mire  delectat  et  recreat- 

Usque  adeo  amabilitas  ejus  cunctorum  rapit 
corda,  ut  etiam  in  mundo  sit  nemo,  qui,  nisi 
missam  fecerit  rationem,  illam  non  admiretur. 

4.  Homo  corde  mundo  et  casto  corpore,  pe- 
netrat coelum,  transit  usque  ad  Divinitatis  sanctu- 
arium, Deo  et  Angelis  ejus  utitur  familiaKler. 

Carnalis  autem  homo,  velut  stupidum  animal 
in  sordibus  jacet,  non  percipit  spiritualia,  non 
delectatur  nisi  sensualibus,  quorum  fructus  sunt 
corpori  et  animae  fatales. 

Quisquis  impunis  est,  quam  miser  iste!  quam 
vilis  in  conspectu  coeli  ac  terrae!  quam  similis  intus 
daBmoni,  qui  immundus  spiritus  vocatur! 

Quomodo  abominandum  vitium  punitur,  testis 
est  mundus,  diluvio  submersus;  testis  est  regio 
Sodomae,  igne  et  sulphure  desuper  consumpta; 
testis  est  omnis  impudicus,  in  reprobum  sensum 
traditus;  testis  super  onmia  infernus. 

Puritas  autem  a passionum  tyrannide  praeser- 
vat, pacem  impertit  suavissimam,  gaudiis  coelesti- 
bus replet  totum  hominem,  imo  ipsum  signaculo 
Electorum  adornat. 

5.  Quae,  fili,  praecipuae  Cordis  mei  deliciae? 
Nonne  animae  purae?  Hae  amoris  sui  puritate  Cor 
meum  dulcius  afficiunt:  hae  saepius  de  me  occu- 
pantur, sollicitae , quomodo  mihi  prae  caeteris  om- 
nibus placeant:  hae  interius  exteriusque  sanctiores, 
vivere  mihi  ardentius  cupiunt. 

Hae  sunt,  quae  Cordis  mei  arcana  facilius  in- 
telligunt,  unctionem  Spiritus  mei  experiuntur  sapi- 
diorem, pietate  magis  fervent,  generosiores  ac 
fideliores  esse  consueverunt. 

His  vicissim  Cor  meum  abundantius  se  com- 
municat, perfectioris  amoris  consolationisque  flu- 

enta  profundit,  specialiores  gratias  et  favores  re- 
servat. 

Has  in  interiora  Cordis  mei  penetralia  admitto  ; 
cum  his  ago  familiarius;  has  mihi  propriores  in 
terris,  sicut  in  coelis,  teneo. 

In  quocumque  ergo  vitae  fueris  statu,  si  vis 
quam  charissimus  esse  Cordi  meo:  si  vis  tene- 
ritudinem. ejus  experiri  quam  plenissime:  si  vis 
quam  copiosissime  gustare  divinam  ejus  dulcedi- 
nem, corpore  et  anima  purus  esto. 

6.  Fili,  thesaurum  istum  in  fragili  vase  por- 
tas: et  nisi  caule  incesseris,  facile  amittes.  Caven- 
dum tamen,  ne  nimis  timide  incedas;  nam  ipse 
timor  nimius  fil  occasio  labendi. 

In  primis  cor  tuum  custodire  debes,  ejus  in- 
clinationibus invigilare,  cohibere  cogitationes.  Si 
enim  circumvagari  sinas  cor  tuum,  non  diu  erit 
immaculatum. 

Numquam  esto  prorsus  otiosus:  siquidem  otium 
immundi  spiritus  habitaculum. 

Nulli  mortalium  familior  esse  velis,  etiamsi 
Sanctus  esset,  vel  miracula  patraret. 

Tamquam  pestem,  occasiones  fuge  periculo- 
sas. Quam  multi,  qui  alibi  sunt  satis  incolumes, 
at  hic  misere  pereunt! 

7.  Averte  oculos  tuos,  ne  videant  vanitatem 
seductricem:  modestus  esto,  sine  modestia  non 
manet  castitas. 

Sepi  diligenter  aures,  ne  inimicus  per  illas  ad 
cor  habeat  accessum.  Ubi  enim  non  est  sepes, 
diripietur  possessio. 

Refraena  linguam  non  modo  a verbis  immun- 
dis, verum  etiam  ab  omni  scurrilitate  omnique 

sermone,  quo  diabolus  ad  tentandum  te  vel  alios 
utatur. 

Continendus  tibi  gustus,  ut  cibi  polusque  mo- 
deratio carnem  a rebellando  praepediat,  spiritum- 
que vigore  animet  ac  fortificet. 

Sedulo  tactum  mortifica,  non  in  iis  solum,  qui- 
bus, si  iHicite  tetigeris , morte  moriaris,  sed  in  illis 
etiam,  quae  sensualitatem  redolentia  passiones, 
conspirante  satana,  excitent. 

6.  Scito  tamen,  fili,  te,  postquam  etiam  haec 
omnia  feceris , pretiosissimam  et  pulcherrimam,  uti- 
lissimam quoque  et  necessariam  hanc  virtutem 
conservare  aliter,  quam  divinae  gratiae  auxilio,  non 
posse. 

Quapropter  saepius  hoc  coeleste  donum  tibi 
efflagitandum  est,  precibusque  ferventibus  rogan- 
dum per  intercessionem  Virginis  Matris  meae.  Vir- 
ginei mei  Nutritii,  Angeli  Custodis  tui,  coelicolarum 
denique  omnium. 

Inimicus,  sciens,  homines  per  puritatem  choris 
Angelorum  sociari  ibique  locum  mereri,  quem 
immundus  ipse  perdidit,  invidia  furit,  ac  nihil  non 
agit,  ut  homines  hac  virtute  quoque  modo  spoliet. 

Sed  ne  timeat,  fili  mi,  neque  turbetur  cor 
tuum.  Modo  tibi  non  desis  negligendo  media, 
sufficit  tibi  gratia  mea. 

9.  Multum  caveas , ne  te  periculis  temere  ex- 
ponas , neve  post  devictas  teotationes  ascribas  vi- 
ctoriae  gloriam  tibi:  haec  eoim  cum  a superbia  ori- 
antur, procul  dubio  pudenda  humiliatione  casti- 
gabuntur. 

Per  gratiam,  fili,  tanto  castior  eris,  quanto 
humilior  fueris:  nam  ut  castitas  detur,  humilitas 
meretur.  Horum,  fili,  semper  memento  verborum. 

Si  autem  in  castitatis  virtute  perfectus  esse 
velis , divino  ferveas  amore  mei : nemo  enim  nisi 
perfectus  in  amore  Jesu,  in  castitate  perfectus  esse 
potest:  qui  autem  Jesum  perfecte  amat,  hic  per- 
fecte castus,  perfecte  purus  erit.  Hoc  secretum 
tene  memoria,  tene  corde,  fili  mi. 

10.  V.  D.  0 Jesu,  Virgo  Virginum!  cujus 
Mater  Virgo,  ac  Nutritius  Pater  Virgo,  cui  comites 
inseparabiles  Angeli , ad  quem  cum  appropinqua- 
vero , mundus  sum , quem  cum  amavero , castus 
sum ; gratias  tibi  aeternas,  quod  cor  meum  amore 
omnis  oblectamenti  carnalis  exemeris,  atque  amore 
sanctae  puritatis  accenderis. 

Omnes,  qui  te  diligunt,  ecce  currunt  post  te, 
attracti  odore  suavissimae  innocentiae  tuae,  et,  quo 
quisque  potest  gradu,  te  sequuntur  Agnum,  quo- 
cumque ieris. 

0 Jesu;  amator  purarum  animarum!  da  mihi, 
quaeso,  ex  amore  tui  cum  omnibus  Cordis  tui 
discipulis  quam  maximi  aestimare,  quam  tenerrime 
diligere  virtutem  Angelicam , ac  quidquid  ei  adver- 
setur, summopere  abhorrere. 

Sanctifica  cor  et  corpus  meum  amore  tui,  ut 
libi  casto  corpore  serviam , et  mundo  corde  pla- 
ceam. 

0 Jesu,  amor  meus  et  Deus  meus!  qui  me 
ad  tuam  imaginem  creasti,  ne  permittas,  ut  eam 
ullo  inquinamento  contaminem  aut  profanem. 

Noli  pati , ut  pro  momentaneo  oblectamento, 
quod  aut  nunc  aut  post  erubescendum  ac  puni- 
endum est,  perdam  virtutem, quae  praesens  ac  futura 
est  gloria  et  felicitas  mea. 

Quodsi  umquam  amor  tui,  dulcissime  Jesu, 
inveniret  me  ad  puritatis  amabilitatem  et  praemia 


Digitized  by  vjOOQIC 


* CAPUT  VIII.  163 

insensibilem;  timor,  obsecro,  flammarum  apud 
inferos  «ternarum,  flammam  vitii  prohibeat. 

CAPUT  OCTAYUM. 

Quod  Sacrosanctum  Cor  Jesu  nos  e prresepio 
doceat  sanctam  obedientiam. 

1.  V.  /.  Attentus  esto,  fili:  quaedam  enim 
addiscere  debes,  quae  numquam  satis  didicisti, 
numquam  satis  intellexisti. 

Cape  semel  e Corde  meo,  et  tene,  quid  sit 
obedientia.  En  ex  hoc  usque  ad  ultimum  meum 
suspirium,  obedientia  cibus  meus,  vita  mea, 

Intente  et  devote,  fili,  contemplare  exemplum 
meum,  considera  Cordis  mei  dispositionem. 

Ecce  si  me  reclinant  in  duro  praesepio,  contentus 
reclinor:  si  in  brachia  me  tollunt,  contentus  portor: 
in  quocumque  loco  me  ponunt*  contentus  resideo. 

Quidquid  me  facere  volunt  illi,  quibus  Pater 
meus  coelestis  auctoritatem  in  me  dedit,  hoc  et 
ego  volo:  nihil  aliud  mihi  est,  quam  idem  velle, 
et  idem  nolle  cum  ipsis. 

Nec  quaerit  Cor  meum,  cur  me  hic  aut  sic 
velint;  judicium  auctoritatis  volentis,  meum  obe- 
dientis  judicium  est. 

2.  En,  fili  mi,  ego,  omnisciens  et  omnipotens 
Dominus,  meipsum  creaturis  sic  humillime  sub- 
didi, ut  tu,  intellectu  ac  voluntate  debilis,  te  sub- 
jicere meas  erga  te  vices  gerentibus  disceres. 

Esto  igitur  submisso  corde  obediens  illis  in 
rebus  omnibus,  in  quibus  auctoritatem  in  te  habent, 
sive  saeculares  sive  spirituales  fuerint.  Omnis  enim 
potestas  a Deo  est. 

Itaque,  fili,  obtemperans  Superiori,  mihi  ob- 

temperas.  Auctoritati  enim  meae,  ipsi  a me  com- 
municat», te  submittis  et  obedis. 

Quodsi  Superior  virtutibus  aut  qualitatibus  fuerit 
minus  praeditus,  non  est  quod  minus  obtemperes. 
Non  ideo  enim  minus  habet  auctoritatem  meam, 
nec  ideo  minus  locum  meum  erga  te  tenet. 

Quamobrem  ubi  contraria  mihi  evidenter  non 
praecipit,  omnia,  quaecumque  dixerit  tibi,  servato 
et  facito:  secundum  vero  opera  ejus  facere  non 
teneris. 

Noli  curare,  fili,  qualis  praecipiat,  sed  quid 
praecipiat,  attende:  idque  velut  a meipso  tibi  prae- 
ceptum exequere  fideliter. 

Superior  talis  sit  aut  talis;  hac  ratione  agat  vel 
illa;  quid  ad  te?  tu  me  sequere:  tu  Cor  meum,  vo- 
* luntatem  meam  sectare,  nec  te  de  reliquis  turbes 
aut  inquietes. 

4.  Mera  voluntatis  alterius  executio  non  est 
obedientiae  virtus.  Illam  nonne  exequuntur  ani- 
mantia, quin  et  machinae  manufactae? 

Oportet  autem,  ut,  cum  voluntatem  Superioris 
exequeris,  id,  quod  a te  fieri  vult  ipse , tu  facere 
voluntate  submissa  velis;  ut  ita  meam  voluntatem, 
libi  per  Superiorem  manifestatam,  bono  corde  facias. 

Licet  enim  accidere  possit,  ut  Superior  malo 
voluntatis  suae  consilio  vel  incitamento  praecipiat, 
est  tamen  voluntas  mea,  ut,  si  quod  praeceptum 
fuerit  non  est  malum , tu  corde  velis  facere  quod 
fieri  a te  vult  Superior.  Caeterum  et  Superioris 
praecipientis,  et  inferioris  obedientis  rationem  agendi 
ego  judicabo , et  quod  justum  fuerit  reddam  utrique. 

Ne  illos  imiteris,  fili,  qui  seipsos  decipientes; 
Superiorem  ad  propriam  voluntatem  suam  indu- 
cere modis  directis  aut  indirectis  nituntur.  Isti 

enim,  Kcet  ita  Superioris  obtinuerint  voluntatem 
aut  consensum,  non  meam  faciunt  voluntatem,  sed 
suam;  non  obedientiae  virtutem  exercent,  sed  pro- 
prio amori  parent;  non  a me,  sed  a se  reguntur. 

5.  Ut  virtus  obedientiae  perfecta  sit,  neces- 
sarium est,  ut  etiam  intellectum  judiciumve  tuum 
divinae  auctoritati  meae , per  Superiorem  repraesen- 
tatae, submittas,  credendo  id,  quod  a te  per  obe- 
dientiam  requiro,  recte  requiri. 

Quanto  minus  rationes  videris  eorum,  quae  a 
te  exiguntur,  quantoque  etiam  injuncta  tibi  magis 
incongrua,  tuo  judicandi  modo,  apparuerint,  tanto, 
altior  erit  obedientia  tua,  et  tanto  plura  habebis 
merita,  si  subjeceris  intellectum,  ac  bona  volun- 
tate feceris  jussa. 

Rejice  ergo  sine  examine,  quidquid  superbia 
rationis  aut  sensus  repugnantis  # objicere  possit, 
fide  simplici  tenendo,  divinam  voluntatem  meam, 
tibi  per  Superiorem 'significatam,  certis  et  optimis 
niti  rationibus,  etiamsi  tu  ipsas  non  videas. 

Frequenter  evenit,  fili,  ut  nec  inferior  videat, 
neque  etiam  Superior  sciat  veras  rationes,  ob  quas 
ego  haec  aut  illa  ab  inferiore,  jubente  Superiore, 
fieri  velim.  Ambo  saepe  inscia  sunt  instrumenta 
ad  secreta  consilia  mea  exequenda. 

Si  corde  humilis  esses  ac  fervens  amore  mei, 
non  durum  nec  grave  tibi  esset,  judicium  volunta- 
temque tuam  mei  causa  relinquere;  sed  maxime 
consolatorium  et  dulce  foret,  intellectum  tuum  infir- 
mum infinita  sapientia  mea  dirigi , tuamque  volunta- 
tem ad  malum  pronam  divinae  voluntati  meae, 
omnis  boni  regulae,  conformari. 

6.  Magna  res,  obedientia:  sublimis  virtus,  qua 
homo  seipsum  superat,  seque  totum  mihi  conse- 

erat,  adeo  ut  nihil  sui  sibi  retineat,  sed  integrum 
se  mihi*  offerat  holocaustum. 

Num  alia  volo  sine  hoc  sacrificia?  nonne  po- 
tius desidero,  ut  mihi  obedialur?  Melior  est  enim 
obedientia  quam  victima. 

Quis  obediente  fortior?  Vir  obediens  loquetur 
victorias;  imo  in  omni  rerum  eventu  triumphabit. 
Nihilquippe  intendit,  nisi  divinam  voluntatem , quam 
in  omni  casu  attingit. 

Quid  est,  fili,  quod  non  audeat  obediens,  audel 
omnia  jussus;  et  multa  et  magna  ducit  ad  effectum, 
ubi  inobediens  despondet  et  deficit. 

7.  Nihil  obedientia  tutius  aut  securius,  Num- 
quam  perditur  obediens^  nec  perit  qui  auctoritati 
voluntatem  judiciumque  subdit.  Qui  vero  non  obedit, 
qui,  auctoritate  neglecta,  proprium  judicium  ac 
voluntatem  sectatur,  ilje  perdi,  ille  perire  solet. 

Obediens  cfe  mercede  actionum  suarum  cer- 
tus , ne  rationem  quidem  illarum  redditurus  est : 
praepositi  enim  ipsum  dirigentes,  rationem  reddere 
debebunt. 

8.  Ita  denique  necessaria  est,  fili,  obedientia, 
ut  omnia  opera,  quantumvis  alioqui  bona,  si  illi 
adversentur,  mihi  placere,  meritumque  tibi  procu- 
rare nullo  modo  possint. 

Nullus  est  status,  nulla  conditio,  nulla  in  terris 
persona,  quae  obedire  non  debeat.  Sine  obedientia 
enim  non  servaretur  ordo,  quem  constituit  Deus, 
ordinis  amator  necessarius. 

Ubicumque  fueris  ex  obedientia,  certus  esto, 
te  nusquam  alibi  melius  esse  posse,  nec  te  valere 
quidquam  facere  mihi  gratius  utiliusque  tibi,  quam 
quod  jusserit  obedientia. 

Beati  obedientes,  fili!  ipsi  vera  libertate,  magna 

ace,  constanti  securitate  pergunt  ad  cralum:  in- 
bedientes  autem  sub  propriae  voluntatis  morosa 
tyrannide  gemunt,  nulla  quiete  cordis  fruuntur, 
via  molesta  vagantur  ad  exitium. 

9.  Dnde,  fUi,  difficultas  obediendi  venirp  solet? 
Nonne  ex  eo  quod  Superioris  personam,  aut  qua- 
litates, aut  agendi  modos,  aut  jubencli  rationes 
consideras;  et  solam,  ut  debes,  auctoritatem  vo- 
luntatemque divinam  simplici  fide  non  intueris? 

Exemplum  hujusmodi  ego  non  dedi,  fili  mi. 
Talis  non  mei  Cordis  dispositio.  Verum  licet  sa- 
pientior  ac  melior  essem  mortalibus  omnibus,  qui 
auctoritatem  in  me  habebant,  iUis  tamen  me  Corde 
submisi,  sine  personarum  qualitatumve  conside- 
ratione, sine  discrimine  rationum,  ob  quas  age- 
bant aut  praecipiebant. 

Imo  vero  Caesaris  Augusti,  hominis  pagani, 
ex  voluntate  perversa  praecipientis  mandato,  tam- 
quam Dei  Patris  voluntatis  declarationi,  obedivi 
libenter  et  fideliter:  atque  etiam  tale  mandatum 
exequens,  vere  perfeci  Patris  mei  voluntatem,  ut 
in  oppido  Bethlehem  nascerer,  sicut  Spiritu  Sancto 
inspirati  praedixerant  Prophetae. 

Totam  observa  vitam  meam:  factis  similibus 
eam  reperies  frequenter  insignitam. 

Inspice,  fili  mi,  et  fac  secundum  exemplum, 
quod  tibi  monstravit  Cor  meum.  Quod  si  feceris, 
obedientiam  experieris  facilem,  dulcemque,  et  con- 
solatione plenam. 

10.  V.  D.  0 Jesu!  quam  sanctum  ac  mira- 
bile Cor  tuum!  quam  magna  et  profunda  docet! 
quam  facilia  cuncta  reddit!  Felix,  qui  haec  intelligit! 

Imo  beatus,  qui  exemplo  Cordis  tui  edoctus, 
corde  bono  divinam  facit  voluntatem!  Ecce  ab 

infinita  sapientia  dirigitur,  ab  omnipotentia  juvatur, 
a bonitate  divina  curatur! 

- Quis  nisi  obediens  his  fruitur  privilegiis?  Prae- 
sint ergo  ac  praecipiant,  quicumque  potestatem 
praesidendi  ac  gubernandi  acceperint:  mihi  omni- 
modo dulcius  et  melius,  subesse  et  obedire. 

0 me  vere  felicem,  si  vere  obediens  sum! 
Dominus  enim  Deus  regit  me , et  nihil  mihi  deerit : 
in  loco  pascuae  divinae  collocatus,  ibi  spatior  tutus: 
ibi  fluunt  rivuli  aquae  vivae  perennes;  ibi  quotidie 
manna  de  coelo  pluit;  ibi  tibi,  Jesu,  vivo;  ibi 
coelum  certo  et  facile  mereor. 

Per  sanctissimam  obedienliam  luam , Jesu  Corde 
humillime  et  mitissime,  da  mihi,  obsecro,  tuam 
gratiam  tuique  amorem,  ut  'perfecte  obediens  sim, 
abnegando  propriam  voluntatem  judiciumque  meum, 
et  sequendo  fide  simplici  divinam  auctoritatem  ac 
voluntatem  tuam,  per  Superiores  legitimos  mihi 
exhibitam. 

Et  profecto  ego  caecus  natus,  si  ducem  sequar 
amorem  [proprium,  judicio  et  inclinatione  caecum, 
quid  manet,  nisi  ut  in  foveam  cadam  et  peream? 

Totis  contremisco  viribus.  Domine,  cum  rfccqr- 
dor,  plures,  qui  alta  scientia  et  magna  prudentia 
humana  pollebant,  propter  obedientiae  defectum 
a via  salutis  aberrasse , et  factos  fuisse  reprobos. 

Ecce  me  trado  et  committo  penitus  sapientissi- 
mae  ac  sanctissimae  voluntati  tuae  divinae.  Concede 
mihi,  quaeso,  tuam  simplicitatem  intellectus,  tuam 
promptitudinem  voluntatis:  concede  humilitatem  et 
charitatem  Cordis  tui,  ut  sim  tui  similis  quasi 
infans,  qui  ubicumque  locari,  quocumque  ferri, 
quacumque  demum  ratione  tractari  se  ultro  sinat 
contentus. 

CAPDT  NONUM. 

Quod  Sacrosanctum  Cor  Jesu  circumcisi,  nos 
cordis  mortificationem  doceat. 

1.  F.  D.  Vix  inter  nos  advenisti,  o coeli  delici», 
dulcis  Jesu!  et  ecce  tuum  fundis  sanguinem ! Indica, 
quaeso,  quid  per  hoc  intendat  Cor  tuum:  ostende, 
precor,  quae  sint  in  hoc  Cordis  tui  sensa.  Quidquid 
enim  sentit  Cor  tuum,  illud  et  ego  sentire  desidero. 

F.  J.  Ita,  fili,  dispositus  esse  debes,  non  in 
iis,  quae  sensibus  percipis,  sistendo,  sed  usque 
ad  Cor  ipsum  progrediendo. 

Attende  igitur  et  considera,  quantum  Cor  meum 
sitmortificatum.  Me  enimlege  circumcisionis  minime 
teneri , ex  ejus  adimpletione  inter  peccatores  repu- 
tari, apud  homines  deprimi,  corpus  meum  dolere, 
humiliari  animam  sciebam;  verumtamen  Cor  meum, 
divina  voluntate  motum  et  amore  incensum,  quasi 
flamma  viva,  omnia  ista  superavit. 

Cape,  fili,  Cordis  mei  sensa  intima,  eaque 
induere  memento. 

Omnia  recta  in  Corde  meo : in  tota  Humanitate 
mea  nihil  inordinati  est.  Attamen  nullum  umquam 
posui  actum  ex  mera  humanae  naturae  inclinatione. 

Hanc  superans  aut  transiens,  in  omnibus  rebus, 
etiam  naturalibus,  ex  supernaturali  principio  actus 
omnes  et  singulos  produxi. 

Sive  placerent  facienda  aut  patienda,  sive  dis* 
plicerent  naturae  humanae  sensui;  haec  numquam 
causa  vel  ratio  fuit,  ut  ea  amplecterer  aut  fugerem. 

Sed  nutu  divino  movebar  semper , ad  quaelibet 
Corde  volente  faciendum  et  patiendum,  secundum 
divinum  beneplacitum. 

2.  En  exemplum,  fili,  quod  sequi  debes,  si 
verus  Cordis  mei  discipulus  esse  velis. 

Si  cor  luum  bene  inspexeris,  quasi  divisum 
reperies  in  duas  partes,  quae  dominari  singulae 
cupiunt. 

Harum  una,  inclinatio  sensualis,  pars  inferior; 
altera,  inclinatio  rationalis , pars  superior  vocatur. 
Prior  praesertim  vitiata  per  originale  peccatum : 
posterior  radio  superno  adhuc  directa. 

Cum  prima  malignus  spiritus  solet  conspirare; 
secundae  partes  Spiritus  bonus  amplecti  consuevit. 

Pars  inferior  nititur  regnum  suum  in  totum 
cor  extendere  et  tueri,  per  superbiam  amorem- 
que proprium,  caeterorum  omnium  vitiorum  duces. 

Superior  autem  pars  pro  jure  suo  regnare  par- 
temque sibi  oppositam,  velut  hostem,  vincere  ac 
subjicere  vult,  per  humilitatem  et  charitatem,  quae 
quidem  duae  toti  virtutum  agmini  praesunt. 

3.  Istae  partes,  fili,  sunt  duo  illi  inimici  do- 
mestici, qui  inter  se  bellum  gerere  vix  cessant, 
quorumfines  sunt  oppositi,  quique  opprimi  et  sub- 
jugari, sed  non  destrui  neque  exterminari  possunt. 

Superior  pars,  per  divinum  favorem,  libero 
arbitrio  suo  tantum  valet,  ut  non  solum  inferior, 
sed  totus  etiam  mundus  totusque  infernus  con- 
spirantes, illam  ad  se  dedendam  cogere  non  possint. 

Atque  ideo  pars  inferior  una  cum  spiritu  malo 
illam  circumvenire,  turbare,  decipere,  aut  vexare, 
quocumque  potest  modo  conatur.  Omnes  tentat 
artes:  violentam  modo,  modo  blandam;  nunc  per- 
versam, nunc  probam;  aliquando  hostem,  amicam 
aliquando  se  exhibet. 

Nisi  diligenter  advertas,  saepe  vix  poteris  eas 
discernere.  Eas  tamen  distincte  cognoscere  opor- 


Digitized  by  vjOOQIC 


CAPUT  IX. 


171 


tet  Ex  hac  enim  discretione  recta  cordis  guber- 
natio oendet,  illusiones  caventur,  evanescunt  vani 
timores,  pax  interna  servatur  atque  in  magnis 
etiam  desolationibus  retinetur. 

Quanto  magis  una  pars  mortificatur  ac  sub- 
jicitur, tanto  magis  altera  vivificatur  et  triumphat. 

4.  Primum  itaque,  fili,  quod  in  corde  tuo 
tibi  mortificandum  est,  ista  pars  est  inferior,  in- 
ordinatus appetitus  naturae,  qui  etiam  spiritus  pro- 
prius aut  spiritus  naturae  appellari  solet.  Hunc 
impugnare  numquam  cessare  debes. 

Si  quando  inimicus  ille,  territus  fortitudine  tua, 
fugerit,  aut  ad  melius  sibi  tempus  se  absconderit, 
omni  diligentia  ipsum  exquire,  repertumque  novo 
ardore  profliga. 

Ex  hoc  autem  cognosces  eum,  quod  semper 
nimium  vel  alta  vel  ima  petit , aversione  aut  pro- 
pensione inordinata  extra  ordinem  divinitus  inten- 
tum abreptus. 

Hinc  igitur  superbus,  in  alta  extra  vagans , suo- 
que sensu  fretus,  consilia  Divinitatis  inscrutabilia 
investigare  et  inspicere,  ac,  licet  nihil  infra  sepositi 
comprehendat,  sapientiam , potentiamque , et  caete- 
ras  perfectiones  Dei  essentialiter  incomprehensi- 
biles metiri  sua  hebetudine  et  imbecillitate  vellet. 

Reluctatur  admittere , quod  non  videt  et  amat. 

Fateri  se  errasse  erubescit  et  declinat:  si  con- 
vincitur, obstinatur 

Praeeminere  ambit : in  quacumque  re  superari 
vel  subjici  refugit. 

Posse  quidlibet  se  praesumit:  si  quid  prospere 
fecit,  mire  sibi  complacet,  ac  quasi  de  prodigio 
a se  facto  gloriatur:  si  quid  egit  adverse,  mur- 
murat, se  excusat,  aut  culpam  in  alios  conjicit 

Curat,  non  qualis  sit,  sed  qualis  appareat: 
quaerit  aestimari:  aliorum  os  de  se  implere  studet : 
optat  hominum  corda  occupare. 

Si  laudatur,  sat  lucratur:  si  nemo  laudet,  ipse 
supplet. 

Defectus  in  se  non  videt  aut  dissimulat,  in 
proximo  ubique  cernit. 

Ad  alios  aspernendos,  ad  multa  suspicanda, 
el  in  malam  partem  torquenda  movetur,  j 

Illinc  vero  ad  ima  semper  pronus,  quse  carni 
placent,  quse  blandiuntur  sensibus,  quae  mundum 
redolent,  amat,  et  sapida  habet. 

Judicat  res  secundum  inclinationem  suam , non 
secundum  ipsam  rerum  veritatem. 

Cum  ipse  suus  sit  finis,  omnibus  in  rebus 
commodum  suum  aut  oblectamentum  quaerit:  etiam 
divina  trahere  ad  se  quandoque  laborat.  Suscipit 
enim  aliquando  mihi  servire,  sed  sibi  gratificari  vult. 

Ideo  facile  admittit  angelum  tenebrarum,  qui 
se  in  angelum  lucis  transformans,  multa  suggerit 
apparenter  pia,  pulchre  cogitata,  tenera  sensa : 
quae  omnia  augent  superbiam,  atque  amorem  pro- 
prium fovent. 

5.  Fili,  si  hic  naturae  spiritus  de  corde  tri- 
umphat, cordis  ruinam  operatur. 

Hanc  igitur  cordis  partem  mortificare  te  opor- 
tet, ei  resistendo,  ei  contraeundo, eam  incessanter 
reprimendo , quamdiu  vitiosa  aut  inordinata  fuerit. 

Noli  id  credere  durum,  fili  mi:  incomparabi- 
liter facilius  ac  suavius  est,  illam  subjicere  sub- 
jectamque  regere,  quam  ab  illa  regi  aut  exagitari. 

6.  Quoniam  vero  naturalis  ratio  per  se  finem 
supernaturalem  attingere  non  potest,  superiorem 

etiam  cordis  partem  per  mortificationem  purificare 
et  elevare  oportet. 

Si  enim  ex  sola  ratione  naturali  egeris,  exeo 
neque  ullum  habere  pro  vita  aeterna  meritum, 
neque  Cordis  mei  discipulus  dici  poteris. 

Cor  itaque  totum  mortificare,  et  gratiae  sub- 
jicere debes,  ut  divino  beneplacito  in  rebus  om- 
nibus obtemperet. 

In  cogitando,  in  loquendo r in  operando,  in 
patiendo,  gratia  divina  moveri,  ratione  superna- 
turali  dirigi,  ad  me  tamquam  finem  tuum  tendere 
debes. 

Nusquam  patere,  te  mero  natur»  motu  aut 
impetu  in  actum  proripi:  sed  gratiam  sequere, 
age  secundum  Spiritum  meum. 

Dtere  viribus  naturae,  non  ut  causis  vel  prin- 
cipiis, verum  ut  mediis  seu  instrumentis  ad  super- 
naturalia. 

7.  Haec  cordis  mortificatio,  vita&  interioris  nor- 
ma, et  spiritus  Sanctorum,  est  utilior  illa  magis- 
que necessaria  mortificatio,  qua  vitiorum  fibrae 
evelluntur,  tenta tionum  evaduntur  pericula,  causae 
ipsae  turbationum  internarum  amoventur. 

Non  importunitate,  non  duritia,  non  anxietate, 
sed  tranquillo  et  generoso  corde  exercenda  est 
haec  sancta  mortificatio. 

Porro,  fili,  tam  multa  et  magna  sunt  in  corde 
tuo  mortificanda , tantumque  te  latent,  ut  nisi  gra- 
tia illumineris,  ea  ne  videre  quidem  possis,  atque 
etiam  cum  ea  videris,  nisi  gratia  fortificeris,  eorum 
visu  opprimaris. 

Quapropter  tibi  ad  orationem  assidue  recurren- 
dum estr  'ni  desuper  lumen  ac  fortitudinem  ob- 
tineas. 

Tum  ego,  sciens,  te  portare  modo  cognitionem 
omnium  cordis  tui  imperfectionum  non  posse , ita 
suaviter  disponam,  ut  gradatim  eas  cognoscas  el 
superes,  cum  usque  gratiam  fortitudinis  gratiae 
luminis  aequaturus  sim. 

Cavendum  est  sedulo,  fili,  ne  aut  oculos  clau- 
das huic  lumini  desuper  misso,  aut  fortitudini 
divinitus  praestitae  cooperari  negligas.  Quippe  quod 
initium  ruinae  esse  potest. 

Fidelis  esto : sine  te  a gratia  in  omnibus  et  ad 
omnia  duci,  et  experieris  quae  Sancti  experti 
sunt,  ae  quibus  indubitanter  venies  ad  Cor  altum 
meum,  et  exaltabitur  Deus,  et  tu  sanctificaberis, 
tanto  quidem  perfectius,  quanto  altius  Cordi  meo 
similitudine  appropinquaveris. 

8.  V . D , 0 optime  et  dulcissime  Jesu ! quam 
magna  Cordis  tui  bonitas!  Etiam mihiindigno  notam 
fecisli  viam  vitae  interioris,  in  qua  omnes  Sancti  tui 
ambulant  tecum. 

Ecce  paratum  cor  meurn,  te  via  ista  sancta  se- 
qui : dirige  me  in  veritate , et  doce  me  facere  bene- 
placitum tuum. 

Diu  nimis  naturae  motum  secutus  sum:  nimis 
frequenter  ex  propensione  vel  aversione  naturali 
egi:  prorsus  nimis  ex  natura  vixi. 

Da,  qujeso,  Domine , ut  vivam  deinceps  ex  gra- 
tia , ut  Spiritum  tuum  sequar  ad  omnia , quae  mibi 
facienda  aut  patienda  fuerint. 

Da,  ut  cor  hoc  meum  a te  factum,  a te  pretio 
Sanguinis  Cordis  tui  redemptum,  a te,  singulis 
palpitationibus,  novis  beneficiis  donatum,  tandem 
supra  omnia  creata  liberum  transcendat  ad  te, 
tibi  unice  vivat,  te  unice  super  omnia  diligat 

CAPUT  licum. 

Quod,  ad  exemplum  Sacrosancti  Cordis  Jesu, 
a Magis  adorati,  omnem  respectum  humanum 
superari  debeamus. 

1.  F.  J.  Ecce,  fili,  Magi  ab  Oriente  vene- 
rant : et  intrantes  antrum , invenerunt  me  puerum 
cum  Maria,  Virgine  Matre  mea. 

Adverte,  fili.  Cor  meum,  et  dispositionem  ejus 
imitare.  Ut  enim  coram  meis,  ita  coram  extraneis; 
ut  coram  novissimas  conditionis  pastoribus,  ita 
coram  primarii  ordinis  Magis , non  erubesco 
huipililatem  Nativitatis  meae,  status  mei  obscuritatem, 
omnis  virtutis  exercitium. 

In  his  non  hominum  judicia  consulit  Cor  meum, 
sed,  respectu  humano  neglecto,  Patris  mei  secta- 
tur placita. 

2.  Felix  ille,  qui  hanc  Cordis  mei  fortitudi- 
nem imitatus  fuerit;  qui  corde  imperterrito  respec- 
tum humanum  superaverit! 

Quemadmodum  enim  Pater  meus  coelestis  me 
confessus  est,  quia  ego  ipsum  confessus  sum; 
sic,  qui  confitebitur  me  coram  hominibus,  confi~ 
tebor  et  ego  eum  coram  Patre  meo. 

Vaeautemilli,  qui  me,  doctrinam  meam,  exem- 
plum meum,  erubuerit  coram  hominibus ! hunc  et 
ego  erubescam  coram  Patre,  et  Angelis,  et 
hominibus  ipsis,  cum  venero  in  Majestate  ad  judi- 
candum. 

3.  Quid  times,  homo?  Nonne  secundum  ra- 
tionem ipsam,  honor  virtuti,  vitio  dedecus  debetur? 
cur  ergo  trepidas  virtutem  exercere,  quasi  pro- 
brum putares? 

Ecce  praeter  Deum,  alios  testes  actionum  tua- 
rum non  habes , quam  Angelos  et  homines.  Horum 
autem  qui  sane  respiciendi  sunt? 

Angeli  quidem  boni,  si  servitium  meum  intre- 
pide profiteris,  gaudentes  tuam  animi  magnitudinem 
extollent,  ac  pro  fortitudinis  tuae  perseverantia  ora- 
bunt. Homines  autem,  tum  Sancti  in  coelo,  tum 
in  terra  sapientes  ac  probi,  erga  te  non  aliter 
affecti,  facient  similiter. 

Reprobi  vero  angeli,  hominesque  insensati  et 
improbi,  interius  saltem  vel  inviti  te  admirabun- 
tur, etsi  exterius  hi  tibi  obloquantur  ad  propriam 
animi  imbecillitatem  ignaviamque  tegendam.  Ho- 
rumne  erronea  judicia,  dicteria  inania  attendas? 
Num  velis  inter  ipsos  haberi,  sortisque  eorum  esse 
particeps? 

Etiamsi  omnes  ad  unum  homines  de  te  loque- 
rentur, num  ideo  fores  alter,  quam  es?  Tantus 
es,  fili,  quantus  es  coram  me,  nec  possunt  crea- 
turarum linguae  te  facere  majorem  aut  minorem. 

4.  Quis  omnibus  placerepotest?Nemo  umquam, 
nec  ego  potui.  Noli  ergo  tu  impossibile  tentare. 

Mihi  placere,  quantum  poles,  conare,  et  in 
hoc  sancto  conatu  ne  attendas,  quid  de  te  judi- 
cet mundus. 

Si  adhuc  respectu  hominum  regeris , te  non- 
dum humilitatem  et  charitatem  a Corde  meo  didi- 
cisse palet. 

Quicumque  enim  humilis  est  corde,  et  divino 
actus  amore,  hominibus  nec  placere  cupit,  nec 
displicere  timet,  cum  aliter  satisfacere  mihi  non 
potest. 

Nec  judicia  nec  scommata  mundi  formidat, 

ardua  fronte  procedit ; cum  honor  meus  requirit, 
sancta  libertate  ostendit,  quid  sentiaL 

Nihil  facit  ut  videatur,  nihil  omittit  ut  non 
videatur:  a mundo  insano  sive  laudetur,  sive  cul- 
petur; seu  magni,  seu  parvi  fiat,  nihil  curat. 

Ipsi  mundus  est,  quasi  non  esset:  me  enim 
solum  intendit,  cui  novit  omnia  deberi , cui  amat 
omnia  referre  , a quo  solo  pro  meritis  approbari 
ac  remunerari  optat  et  potest. 

Qui  autem  superbiae  amorique  proprio  morem 
gerit,  non  mirum  est,  eum  respectus  humani  fieri 
servum. 

Nemo  profecto  magis  est  servus,  quam  ille, 
in  quem  humanus  dominatur  respectus,  cum  tot 
habeat  dominos,  quot  videt  homines. 

Ille  interea  nihil  me , nihil  sua  perfectione  dig- 
num praestabit. 

5.  Fili,  ubicumque  fueris,  sive  in  mundo  loca- 
tus, sive  a mundo  separatus,  ab  hominum  respectu 
tibi  cavendum  est.  Ubique  enim  vitium  istud  occur- 
rit, non  inter  saeculares  solum,  sed  etiam  inter  re- 
ligiosos: a saeculo  in  sanctuarium  penetrat,  et  stat 
abominatio  in  Sancto  Sanctorum. 

Multi  seipsos  decipientes,  sub  praetextu  cha- 
ritatis  aut  prudentiae,  respectui  humano  cedunt:  si 
autem  recte  inspicerent,  non  charitatis  nec  pru- 
dentiae virtutem,  sed  velamen  timidae  superbiae 
amorisve  proprii  reperirent. 

V.D.  Ast,  Domine,  numquid  semper  et  ubi- 
que virtutem  palam  proclamare  aut  aperte  pro- 
fiteri oportet?  Si  oportuerit,  quomodo,  amabo, 
id  faciendum?  sin  autem,  quae  regula  sequenda? 

V.  /.  Accidere  potest,  fili,  ut  minime  expe- 

diat,  pietatem  temere  exponere:  sed  numquam, 
nec  uspiam  pietatem  prodere  licet. 

Est  autem  certa  tutaque  regula,  in  virtutis 
professione,  non  proprium  sed  divinum  attendere 
honorem;  virtutisque  non  omittere  professionem 
manifestam,  ad  mere  tuam  evitandam  confusionem; 
omittere  vero  apertam  ejus  professionem,  quando 
mea  gloria  aut  iionor  inde  pateretur. 

6.  In  universum,  fili,  in  quocumque  fueris 
loco,  si,  quantum  ista  regula  fert,  statim  aperte 
colis  pietatem , id  non  solun*  magno  honori  mihi, 
sed  et  tibi  commodo  magno  erit.  Sic  enim  te 
boni  et  mali,  fervidi  et  tepidi  cognoscent:  ac  prio- 
res quidem  se  tibi  sociabunt,  tibique  assistent; 
posteriores  autem  te  sinent,  nec  te  illaqueabunt. 

Quodsi  qui  pie  liberam  magnanimamque  agendi 
rationem  tuam  reprehenderint,  noli  ideo  turbari 
aut  dejici;  sed  illud  memento,  te  plane,  si  adhuc, 
cum  Iasione  conscientiae,  hominibus  placere  velles, 
non  esse  Dei  servum , nec  Cordis  mei  discipulum. 

Et  quid  prodesset,  a nullo  etiam  mortali  re- 
prehendi, aut  placere  cuilibet?  Num  tandem  de- 
fendereris a mortali,  judicante  me?  aut  eripereris, 
damnante  me  ? 

Quid  post  mortem  sentient  coram  me  Judice 
ignavae  illa  anima , qua  propter  respectum  huma- 
num judicia  insipientis  mundi  meis  judiciis  in  vita 
pratulerint,  causamque  meam  prodiderint? 

Hei!  quot  fecit  respectus  humanus  reprobos, 
quem  si  contempsissent,  inter  Sanctos  sors  illo- 
rum esset? 

7.  Crede,  fili,  undique  prastat  respicere  mea, 
quam  hominum  judicia:  si  enim  mihiplace$,  libi 

sufficit;  si  places  solis  hominibus,  mera  vanitas, 
mera  illusio  est. 

Erige  animum,  fili  mi,  et  despice  erronea  ho- 
minum dicta,  quae  per  aerem  volant,  nec  attin- 
gunt nisi  illos,  qui  ea  sibi  arripuerint. 

Si  semel  bene  didiceris , te  supra  omnem  re- 
spectum humanum  tollere , vix  amplius  illo  moles- 
taberis: constans  autem  ipse,  misereberis  insaniae 
mundi,  hominumque  socordiae,  qui  adeo  serviliter 
se  ad  interitum  duci  patiuntur. 

Cum  autem  ad  hoc  perveneris,  ut  nullo  re- 
spectu humano  amplius  movearis,  tum  a maximo 
saluti  et  perfectioni  impedimento  liber,  in  via  vir- 
tutis progredieris  valde  securus. 

8.  V.  D.  Quam  vera,  quam  sancta  doces, 
Magister  bone , dulcis  Jesu!  Adjuva  me,  quaeso, 
ut  opere  illa  perficiam. 

Jure,  Domine,  me  pudet  ignaviae  meae,  pusil- 
lanimitatis praeteritae.  Frequenter  enim  erubui  aut 
timui  facere , quod  ipsum  cor  meum  ut  bonum  el 
honorabile  probabat:  contra,  non  erubui  humano 
respectui  cedere,  quod  ut  malum  aut  indignum 
agnoscebat. 

Ex  ignobili  metu  judiciorum  hominum  saepe 
commoda  tua  et  sanctum  servitium  tuum  prodidi, 
sicque  meipsum  reddidi  confusione  magna  et  poena 
dignum. 

Miserere  thei,  Deus,  et  ignosce  delictis , quibus 
ob  respectum  humanum  a voluntate  tua  deflexi, 
ac  mundi  opinionem  sequi  invita  etiam  conscien- 
tia malui. 

Nunc  a teipso  misericorditer  revocatus  et  in- 
structus, ecce  te  sequi  constitui,  qui  solus  es 
dux  ad  aeternam  beatitudinem. 

Pergant  mundani  bonum  dicere  malum,  el 
malum  bonum:  pergant  honorem  futili  ac  varia- 
bili opinione  delusorum  hominum  aestimare:  per- 
gant vanitate  pasci;  ego  ex  te  certo  navi  et  teneo, 
hoc  immutabiliter  esse  bonum , adhaerere  tibi ; hoc 
honorificum,  te  sequi;  hoc  vere  beatificum,  frui 
te,  suavissime  Jesu,  fons  vitae  et  bonorum  omnium! 

CAPUT  UNDECIMUM. 

Quod  a Sacrosancto  Corde  Jesu,  in  Templo 
praesentat!,  rectam  in  omnibus  rebus  intentio- 
nem discere  nos  oporteat. 

1.  V.  J.  Fili,  cum  impleti  essent  dies,  ut 
sisterent  me  Domino,  me  meaque  omnia  Deo 
Patri  meo  coelesti , praesentavi  et  obtuli , puro  ipsi 
placendi  studio. 

Quamquam  in  Incarnatione  meipsum  vitamque 
meam  lotam  Patri  meo  in  perpetuum  consecrassem, 
ei  tamen  singulos  vitae  actus  consecrare,  ejusque 
intendere  beneplacitum,  numquam  omisi. 

Cum  autem  bona  intentio  sit  res  in  via  inte- 
riore tanti  momenti , ut  sine  ea  nemo  verus  Cordis 
mei  discipulus  esse  possit,  illam  exemplo  Cor 
meum  exhibere,  docere,  inculcare  non  cessavit. 

Intuere  vitam  meam  ab  exordio  ad  finem  usque: 
num  Cor  meum  usquam  sibi  placuit?  num  gloriam 
mundanam  quaesivit? 

In  omni  vita  mea,  fili,  nulla  actio  ex  mero 
humanae  naturaB  instinctu,  nulla  ex  mera  consue- 
tudine, nulla  ex  mera  necessitate,  nulla  denique, 
sive  magna  sive  parva,  nisi  adimplendi  divinum 
beneplacitum  divinaeque  Majestati  placendi  fine. 

2.  Quam  beatus  ille,  qui  hunc  Cordis  mei 
sensum  induerit!  semper  ipse  utilis  sibi,  semper 
mihi,  Deo  Salvatori  suo , gratus  est. 

Quid  ego  acceptum  habeo?  affectum,  fili,  ma- 
gis quam  actum;  intentionem  cordis  potius  quam 
operis  executionem.  Quid  in  aeternum  remunero? 
fructum  gratiae,  qua  ad  agendum  movearis  ac  cui 
coopereris,  non  effectum  naturae,  qua  inciteris  aut 
quam  sequaris. 

Gratia  mea , fili , voluntatem  movet  ad  agendum 
quaecumque  directe  vel  indirecte  a me  jubentur 
aut  desiderantur.  Haec  enim  ita  agi  volo , ut  su- 
pernaturaliler  bona  et  meritoria  sint:  ideoque  ad 
ea  agenda,  actualem  do  gratiam , sine  qua  super- 
naturaliler  bona  et  meritoria  esse  non  possunt. 
Itaque,  cum  ex  voluntate  seu  beneplacito  meo 
induceris  ad  agendum,  gratia,  principio  superna- 
turali,  te  moveri  scito. 

Sed  voluntatis  tuae  finis  seu  intentio  format 
actus  speciem.  Qualis  intentio  fuerit,  talis  erit 
actus  subsequens. 

Si  rectam  habes  intentionem,  ante  omnia  et 
super  universa  intendes  ac  quaeres  omnibus  in 
rebus  beneplacitum  meum,  me,  finem  tuum  et 
summum  bonum. 

Accidit  quandoque , ut  intentio  actionis  primaria 
sit  recta,  ejusdemque  actionis  secundaria  intentio 
subrepat  vitiosa.  Quod  cum  evenerit,  actionis 
quidem  non  destruitur  ex  toto  bonitas,  sed  ex 
parte  minuitur:  tantumque  reus  fit  agens,  quan- 
tum inordinatae  aut  malae  voluntatis  in  vitiosa  in- 
tentione fuerit. 

Ecce,fili,  ego  sum  Alpha  etOmega,  principium 
et  finis:  ideoque  omnia  ex  me  derivanda,  et  ad 
me  referenda  sunt. 

Itaque  si  fores  culpandus,  illa  ad  me  non  re- 

terendo,  quanto  magis,  illa  deflectendo  ad  tei|> 
sum,  aut  inimicum  mundum? 

3.  Pretiosa  res,  fili,  mira  virtus,  intentio  recta, 
qua  actiones,  licet  in  se  naturales  atque  indiffe- 
rentes, ex  gratia  factae,  prorsus  supernaturales  ac 
meritoriae  fiant.  Mirabile  secretum,  quo  plumbum, 
et  aes,  et  alia  metalla  in  aurum  purum  vertantur. 

Cave  tamen,  ne  in  salis  communem  labaris 
illusionem,  qua  opus  aut  actum,  non  ex  gratia, 
non  ex  voluntate  mea,  sed  ex  solo  naturae  motu, 
propensione  aut  aversione,  vel  ex  sola  voluntate 
propria  susceptum,  meritorium  reddere,  per  bon** 
intentionis  substitutionem,  posse  credas. 

Omnia  ex  divino  beneplacito  suscepta,  recto  pro- 
sequere fine. 

Sine  intentione  recta,  opus  quantumvis  externe 
videatur  magnum  aut  laudabile,  quid  prodest  ope- 
ranti? Quidquid  autem  pura  fit  intentione,  quan- 
tumcumque  parvum  sit  aut  humile , totum  efficitur 
nobile,  totum  proficuum. 

4.  Ulinam  homines  cognoscerent  atque  exer- 
cerent hanc  recte  agendi  artem ! quam  facile  splen- 
didam in  coelis  coronam  mererentur! 

Sunt  qui  multum  operantur,  et  parum  lucran- 
tur; qui  omnibus  se  immiscent  rebus ; qui  plurima 
et  varia  moliuntur,  sed  tandem  vix  quidquam  in 
manibus  suis  inveniunt;  quia  velut  creaturae  irra- 
tionales agunt  absque  fine , aut  finem  inordinatum 
indignumque  sequuntur. 

Quam  mulli  laborum  suorum  fructus  commutant 
cum  inani  flatu  laudis  vel  admirationis,  quo  us- 
que adeo  cor  aegrum  ac  famelicum  nutrire  cupiunt! 

Ecce!  quot  tanti  faciunt  fumum  vanae  gloriae,  ut 

illum  emant  pretio  rerum  , quibus  sterna  gloris 
regnum  sibi  comparare  possent! 

Nonne  hujusmodi  stultorum  infinitus  est  nume- 
rus? Vide,  fili,  ne  et  tu  unus  ex  illis  fueris. 

Alii  sunt  qui  parum  agere  videntur,  ac  multum 
sanctificari  merentur;  qui  bene  judicant,  illum 
facere  satis  multum , qui  divinam  facit  voluntatem. 

5.  Fili,  si  mihi  in  pietatis  exercitiis  vacas,  ' 
supra  ipsa  exercitia  tollere  debes  intentionem  pla- 
cendi mihi,  seu  beneplacitum  meum  faciendi.  Sic 
enim,  sive  consolationem  senseris  sive  desolatio- 
nem, quietus  permanebis,  fructumque  colliges 
certum,  et  me  honorabis. 

Quodsi  erga  proximum  officii  aut  charitaiis 
operibus  distinearis,  sim  ego  finis  operum:  nam 
ita  fiet,  ut  mercede  numquam  careas,  ulque  ni- 
hil pacis  tuae  amittas,  seu  proficiat  proximus, 
seu  contra  non  proficiat. 

Si  nihil  intendis,  nisi  purum  beneplacitum  meum, 
in  omni  eventu  aeque  contentus  ac  beatus  eris, 
sciens,  me  a te  non  requirere,  nec  in  te  coro- 
naturum esse,  nisi  bonam  voluntatem  efficacem; 
successum  autem  a me  pendere,  qui  omnia  se- 
cundum sapientiam  infinitam  ordino. 

Per  intentionem  puram,  in  difficultatibus,  in 
tribulationibus,  in  ipsis  tentationibus  imperturbatus 
ac  tranquillus  esse  poteris;  cum, enim  puritas  in- 
tentionis te  supra  sensibilia  tollat  apud  me,  non 
erit  quod  illis  angaris,  quae  sentias  invitus. 

Denique,  fili,  sive  opereris  sive  quiescas,  sive 
labores  sive  te  recrees , sive  vigiles  sive  dormias, 
sive  manduces  sive  bibas , sive  demum  quidquam 
aliud  facias,  omnia  fac,  ut  beneplacitum  meum 

sequaris,  ut  mihi  placeas;  et  ecce  magnus  ac 
continue  crescens  meritorum  cumulus  tibi  accedet; 

6.  Mane  generalem  oportet  quotidie  formare 
intentionem,  qua  omnia  die  ista  facienda  et  patienda 
ad  hunc  ultimum  dirigas  finem,  ut  amore  mei 
voluntatem  meam  adimpleas , atque  ita  pure  mihi 
placeas.  Haec  bona,  haec  sancta  intentio  cuncta 
subsequentia  animabit,  effecluque  in  omnibus  vigebit. 

Prodest  vero  multum , per  diem  ante  singulas 
actiones  intentionem  elicere  denuo ; quin  et  per  ac- 
tiones ipsas,  si  fieri  commode  potest,  eamdem 
renovare. 

Ut  autem  universa  fine  recto  facias,  plurimum 
juvabit,  praevidere  occasiones  merendi,  pericula 
perdendi,  virtutes  exercendas,  laqueos  superbiae 
amorisque  proprii  vitandos. 

Una  eademque  actio  ad  plures  differentesque 
potest  dirigi  fines  proximos,  qui  directo  modo 
vel  indirecto  ad  animae  tuae  proximive  salutem, 
atque  mea  commoda  spectant.  Unde  ingentem 
acquirere  poteris  meritorum  thesaurum,  quo  ilii 
se  privant,  qui  nullo  ejusmodi  fine  agunt. 

Ex  pluribus  quoque  virtutibus  omnis  actio  per- 
fici potest:  cumque  tot  exerceas  virtutes,  quot 
intendis,  atque  singulis  virtutum  actibus  novus 
et  gratiae  praesentis  et  futurae  gloriae  respondeat 
gradus,  quanta,  res  sit  haec  intentio  sancta,  vi- 
dere est. 

Attamen  cavendum,  fili,  ne  haec  cum  anxie- 
tate, cum  interioris  libertatis  damno,  aut  cum  de- 
trimento pacis  fiant:  nocerent  enim,  nedum  pro- 
dessent. 

Memento  demum,  spiritu  ejusdem  intentionis, 
quo  ego  animatus  fui,  te  animatum,  omnes  ac- 

tiones  perpessionesque  tuas  meis  unire  debere, 
si  ut  discipulus  Cordis  mei,  tanta  vocatione  digne 
agere  velis. 

7.  Fili,  vanus  amor  proprius  adeo  subtilis  est, 
ut  in  omnes  se  transmutare  formas,  omnibusque 
se  rebus  ingerere  facile  possit. 

Unde,  nisi  cautus  fueris,  accidet,  ut  illo  spi- 
ritu proprio,  loco  Spiritus  mei , animeris  atque  du- 
caris. Nec  sufficit  lux  aut  prudentia  humana, 
quae  supernaturalia  discernere  per  se  non  valet ; 
sed  ad  hoc  opus  est  lumine  superno  divinoque 
auxilio. 

Quapropter  assidue  orandum  est,  ut  desuper 
illumineris:  ferventer  petendum,  ut  adjuveris  gra- 
tia, qua  recte,  qua  pure  ad  me  supra  omnia 
tendere  possis. 

8.  V.  D.  Oro  et  obsecro,  Domine  Jesu, 
auctor  bonorum  omnium,  da  lumen  menti,  amo- 
rem cordi,  animae  toti  vigorem,  ut  recte  semper 
agam  quae  tibi  placeant. 

Concede  mihi  veram  sinceritatem,  intentionem 
sanctam , ut  in  rebus  omnibus  tuum  faciam  bene- 
placitum, neque  a sinistris  neque  a dextris  di- 
vertar. 

Ne  permittas,  me  deinceps  ita  esse  insipien- 
tem, ut  actionum  mearum  perdam  merita,  ad 
vanam  auram  captandam;  nec  adeo  impium,  ut 
gloriam  libi  debitam  surripiam. 

Infunde,  quaeso,  cordi  meo  tui  Cordis  puri- 
tatem, ut  te  supra  omnia  intendam  , te  supra  om- 
nia inveniam,  in  te  supra  omnia  quiescam,  Deus 
meus,  principium  et  finis 'meus,  centrum  et  re- 
quies animae  meae. 

CAPUT  DUODECIMUM. 

De  libertate  cordis,  quam  Sacrosanctum  Cor 

Jesu,  in  Aegyptum  fugientis,  nos  docet. 

1.  V.  J.  Ecce,  fili,  Herodes  rex  me  puerum 
quaerebat  ad  necem.  Joseph  autem,  ab  Angelo 
admonitus,  me  cum  Matre  mea  accepit  nocte,  et 
secessit  in  Aegyptum. 

Intempestivitas  nocturna,  aetas  mea,  conditio 
parentum,  relictio  soli  natalis,  habitatio  in  terra 
aliena,  commoratio  inter  homines  infideles,  a quo- 
rum moribus  adeo  abhorrebant  mei,  indigentia 
et  vitae  obscuritas,  labor  et  aerumna,  omnia  de- 
nique ad  Cor  constringendum  erant  idonea. 

Verumtamen  inter  ista  omnia  Cor  meum  ita 
manebat  liberum,  ut  nec  tempus,  nec  locus,  ne- 
que homines,  neque  res  ullae  quaecumque  creatae 
illud  captivum  sibi  facere  possent. 

2.  Conari  maxime  debes,  fili  mi,  ut  hanc 
Cordis  mei  sanctam  libertatem  imiteris. 

Cor  meum , supra  rerum  omnium  potestatem, 
solius  Dei  Patris  beneplacito  tenebatur.  Sic  et  cor 
tuum  sola  divina  voluntate,  supra  omnia  creata, 
teneri  oportet. 

Maxima  libertas,  ad  quam  cor^humanum  as- 
pirare potest,  haec  est,  a nemine  nisi  a me,  Deo 
suo,  pendere. 

Haec  est  vera , haec  perfecta  libertas,  qua  homo 
nobiliter  exaltatur  > et  attollitur  supra  ipsos  Supe- 
riores suos,  per  quos,  tamquam  organa  divina, 
voluntatem  meam  sibi  manifestari  gaudet. 

Qui  hac  fruilur  libertate,  est  supra  omnem 
potentiam  creatam , supra  hominum  inconstantiam 

ac  morositatem,  supra  , omnia  accidentia  tempo- 
rum, locorumque,  et  rerum,  adeo  ut,  nisi  seip- 
sum  tradat,  nullo  objecto  creato  mancipari  possit. 

At  nemo  hoc  privilegio  potitur,  nisi  qui  cor 
suum,  omnibus  rebus  creatis  expeditum,  mihi 
prorsus  devoverit. 

Quamdiu  enim  quidquam  inordinate  cupis  aut 
times , tamdiu  habebis  cor  constrictum  et  impeditum. 

Tamdiu  mancipium  erit  cor  tuum,  quamdiu 
naturae  inclinationem  in  alterutram  pariem  sequi- 
tur, aut  in  ulla  re,  etiam  bona,  seipsum  ut  finem 
quaerit. 

Sunt  qui  peccato  et  mundo  exempti,  seipsis 
etiam  eximi  conantur,  ut  lihere  mihi  vivant:  ac 
tamen  sub  meo  servitio,  tamquam  sub  gravi  jugo, 
suspirant;  quia  illusione  se  intricari  sinunt,  qua 
sibi  me  fingunt  quasi  difficilem  dominum,  aut 
slriclse  severitatis  herum,  semper  intentum  ad  re- 
periendum  quod  puniat. 

Hi  profecto  me  magna  afficiunt  injuria,  pro- 
ximum a servitio  meo  deterrent,  denique  seipsos 
frustra  reddunt  miseros. 

3.  Nonne  ego  Pater?  ubi  est  cor  paternum 
sicut  meum?  quis  ergo  pater,  qualis  ego?  Pater 
infinite  sapiens,  qui  omnia  nosco,  qua)  utilia,  quas 
nociva  sint  filiis:  infinite  potens,  quo  invito  nulli 
inimici  visibiles  aut  invisibiles  filiis  quidquam  no- 
cere valent:  infinite  bonus,  qui  Corde  hoc  aestu- 
ante divino  amore  filios  amo,  atque  in  eorum 
commodum  omnia,  tam  mala  quam  bona,  vertere 
cupio. 

Itaque  in  divino  servitio  monstra,  te  talis  Pa- 
tris “esse  filium:  et  ne  per  summum  nefbs  te  ut 
intolerabilis  heri  servum  geras. 

Tantum  serva  bonam  voluntatem,  cum  fugi- 
endi quidquid  noveris  mihi  displicere,  tum  am- 
plectendi quidquid  mihi  placere  sciveris:  &c  de- 
inde dilata  cor  tuum,  non  quidem  in  falsam  liber- 
tatem, durum  filiorum  mundi  jugum,  sed  in  ve- 
ram libertatem,  dulce  privilegium  filiorum  Cordis 
mei. 

4.  Hoc  ego  amo , ul  filii  mei  sancta  libertate 
utantur,  et  ex  hoc  multum  me  habeo  honoratum. 

Moralem  igitur  adhibe  diligentiam  mihi  pla- 
cendi, neque  te  angas , ut  certior  fias,  an  re  ipsa 
mihi  placeas:  sed  omni  intellectus  subtilitate,  om- 
nique  voluntatis  inquietudine  omissa,  conjice  te 
fiducialiter  super  Cor  meum.  Fieri  non  potest, 
ut  offendar,  et  non  potius  delecter  ista  cordis 
libertate,  puro  ac  generoso  amore  inspirata. 

Sub  directione,  sub  protectione,  sub  cura  mea 
divina  esto  ^b  omni  inordinatione  liber:  neque 

infernum,  neque  mundum,  neque  teipsum  inordi- 
natim  metuas.  Licet  enim  ex  teipso  nihil  facere 
valeas,  vales  tamen  omnia  facere  in  me,  in  quem 
credis,  in  quem  speras,  quem  amas. 

Quodsi  quando  in  defectus  labaris , noli  te  ha- 
bere sicut  abjectum  servum,  qui  trepidans  verbera 
timet,  optatque  vel  aufugere  vel  se  fracto  animo 
abscondere:  verum  te  gere  tamquam  filium,  qui 
amans  patrem,  statim  culpam  resarcire  conatur, 
ac  tanto  cum  majori  libertate  ad  patrem  recur- 
rit, quanto  majori  bonitate  praeditum  esse  patrem 
novit. 

Quoties  igitur  misere  deficis  , toties  ad  me  filia- 
liter  revertere,  veniamque  pete,  et  fidelitatis  renova 
propositum;  nec  palere,  ut  cordis  tui  pax  turbe- 
tur, aut  libertas  minuatur. 

5.  Neque  ipsius  perfectionis  media  cor  tjuum 

ligare  debent;  haec  enim  ipsa,  si  sanctam  cordis 
libertatem  auierrent,  obstacula  potius  quam  media 
forent.  ' 

Quamobrem  simul  ac  tibi  meam  voluntatem  ma- 
nifesto, omnia  l.bere  praetermittere  debes,  supra 
omnia  solum  a nutu  meo  pendens. 

Cave  tamen,  fili,  ne,  praetextu  sanctae  liberta- 
tis cordis  inconstantiae  indulgeas,  quemadmodum 
facere  solent  qui  se,  non  principio,  sed  sensu 
duci  patiuntur. 

Quibus  quod  paulo  ante  placuit,  jam  displicet; 
qui  exercitia  spiritualia  fervoris  aestu  arripiunt,  et 
mox  relinquunt,  aut  languore  fastidii  obeunt;  qui 
nunc  vivunt  uno  modo,  et  brevi  pertaesi,  alium 
tenlant;  qui  modo  se  rigidius  mortificant,  quasi 
prorsus  spirituales,  et  modo  naturae  blandiuntur, 
facti  vere  sensuales. 

Hoc  sane  non  est  esse  libertatis  filium,  sed 
inconstantiae  ludibrium,  sensus  mancipium. 

6.  Fili,  tu  constantior  esto  ad  libertatem.  Si 
negotiis  occuparis,  illis  ne  te  tradas,  solum  te 
commodes,  ne  forte  dominenlur  illa  tui,  nedum 
tu  iliorum  sis  dominus. 

Quoties  naturae  impetum  quemdam  senseris, 
sive  ad  suscipiendum  quidpiam,  sive  ad  perficien- 
dum, ultro  refraena  ardorem:  alioquin  cito  perci- 
pies, et  cor  tuum  stringi,  et  rem  ipsam  minus 
bene  fieri. 

Nullus  terrarum  locus  sibi  alligatum  teneat  cor 
tuuta:.  ubique  liberum  illud  serva,  sciens,  me, 
Deum  tuum,  ubique  reperiri,  Spiritu  meo  ubique 
foveri  filios,  denique,  ubi  Spiritus  meus,  ibi  esse 
libertatem. 

Ubicumque  ergo  fueris  , esto  tui  dominus : in 
omnibus  quibuscumque  rebus,  sive  internis  sive 
externis,  spiritualibus  aut  temporalibus,  altis  vel 
humilibus,  cor  tene  liberum,  supra  universa  di- 
vina»  voluntati  unitum. 

7.  Ita,  fili,  oportet  te  cordis  libertatem  fo- 
vere et  custodire,  ut  nemo,  non  inferior,  non 
aequalis,  non  denique  Superior,  illam  tollere  possit. 

Itaque  nihil  judicare  vel  affectare  debes  juxta 
rerum  speciem,  hominum  opinionem,  aut  tuum 
sensum.  In  rebus  omnibus  sit  tibi  ratio  judicandi 
rerum  veritas,  quam  reperies  videndo,  quid  Cor 
meum  de  illis  judicarit:  sitque  tibi  norma  affec- 
tandi volunlas  mea.  Haec  veritas  liberabit  te,  et 
vere  liber  eris:  haec  divina  volunlas  te  diriget,  et 
servabit  liberum 

Quanto  sancta  cordis  haec  libertas  gloriosior  est 
mihi,  libique  et  proximo  utilior,  tanto  majori  cura 
colenda,  tanto  acriori  fortitudine  contra  hostes 
tuenda  est. 

Praeter  daemonem  et  mundum , saepe  etiam  in- 
surget natura.  Superbia  multis  rationibus , et  amor 
proprius  pluribus  modis  instabunt,  ut  in  hac  saltem 
aut  illa  re  cedas. 

At  omr.es  aggressiones  et  stratagemata  inimi- 
corum eludes  ac  superabis,  si  intrepide  tendas 
contra  id,  quod  inimici  isti  suggerunt,  et  simpli- 
citer voluntatem  meam  sequaris. 

Qui  omnia  vult  secundum  divinum  beneplaci- 
tum meum,  qui  ex  hoc  vivit,  qui  in  hoc  quaerit 
felicitatem  suam , vera  et  sancta  fruitur  libertate, 
qua  omnem  Cordis  mei  discipulum  gaudere  velim, 
ac  quam  nec  infernus,  nec  mundus,  nec  ulla  cre- 
atura demere  possit. 

* 8.  F.  D.  Sancta  libertas!  quam  dulce  nomen! 
sed  dulcior  res : sed  dulcissimus  fructus.  Ulinam, 
bone  Jesu,  illa  perfrui  possim! 

Ast  me  miserum!  quot  rerum  adhuc  manci- 
pium sum!  confiteor  tibi  erubescens,  cor  meum 
frequenter  capi  ac  teneri  variis  rebus,  vel  mini- 
mis, vel  etiam  imaginariis. 

Da  mihi,  quaeso,  lumen  ad  cognoscendum,  et 
robur  ad  disrumpendum  universa  vincula,  ut  tan- 
dem vere  et  sancte  liber  evaddm. 

Praesta  misericorditer optime  Jesu , ut  ad  con- 
servandam sanctam  cordis  libertatem , firmo  et  im- 
pavido corde  stem  in  tentalionibus  inferni ; mundi 
bonis  et  malis,  dictis  et  factis  invictus  immotus- 
que  sim;  supra  omnia  propria  in  sanctissimo  dul- 
cissimoque  beneplacito  tuo  quiescam  et  perseverem. 

CAPUT  DEC1KUM  TERTIUM. 

Quod  Sacrosanctum  Cor  Jesu,  in  Templum 
ascendentis,  doceat  nos  orare. 

1.  F.  J.  Attende,  fili,  et  vide,  quam  sollici- 
tum fuerit  Cor  meum , ut , cum  publice  tum  priva- 
lim,  exemplo  doceret  salutis  et  perfectionis  media. 

Solebam  enim  a puero  non  tantum  Irequenter 
orare  solus,  .verum  etiam  Hierosolymam  ascen- 
dere, et  palam  in  Templo  orare,  idque  secundum 
consuetudinem. 

Fili,  quid  tota  vita  mea,  nisi  oratio,  a qua 
Cor  meum  numquam  cessabat,  qua  occupabatur 
semper  et  ubique? 

Ubi  nisi  in  Templo,  domo  orationis,  me  amis- 
sum invenerunt  Mater  mea,  Maria  et  Joseph?  Ubi 
Discipuli  et  amici , nisi  ab  oratione  venientem,  Corde 

adhuc  oranle?  Ubi  denique  ipsi  inimici,  nisi  orantem 
in  solitudine  Gelhsemani? 

Scrutare  omnem  vitae  meae  diem;  ecce  ipsa 
iux  diei  surgens , reperiebat  me  orantem , et  jam 
labores  diei  sanctificantem. 

Laboribus  diei  peractis,  ecce,  tota  natura  quies- 
cente, eti.am  noctis  obscuritas  videbat  me  orantem, 
et  Cor  meum  coram  Palre  meo  effundentem,  so- 
lis Angelis  testibus. 

Sed  et  inter  ipsa  opera  diurna,  quoties  tan- 
tillum a turba  declinabam!  quoties  in  medio  tur- 
barum aut  laborum  Cor  ad  Patrem  levabam! 

2.  Hunc  Spiritum  orationis,  hanc  sanctam 
orandi  consuetudinem , fili , acquirere  peculiari  qua- 
dam cura  et  diligentia  conare. 

Omnes  Sancti,  Sanctorumque  imitatores,  om- 
nes Cordis  mei  discipuli,  sanctam  hanc  et  sanc- 
tificantem consuetudinem  didicerunt.  Statis  tem- 
poribus non  solum  ore,  sed  et  mente  et  corde 
orabant:  deinde,  ubicumque  erant,  in  omni  for- 
tunae habitu  ad  me  interius  per  orationem  recur- 
rebant, in  prosperis  gratitudinem  gaudiumque  suum 
Cordi  meo  communicantes,  in  adversis  imploran- 
tes auxilium  et  solamen,  in  dubiis  consilium  pe- 
tentes et  prudentiam. 

Ita  et  tu  facere  debes,  fili  mi,,  si  ad  sanc- 
titatem aspirare,  imo  si  salutem  tutari  velis. 

3.  Omni  ergo  die,  ora  mente  et  corde,  de- 
vote meditare.  Sed  vide,  ne  meditatio  tua  sil 
speculatio  potius  quam  oratio,  aut  pium  studium 
magis  quam  divinum  commercium. 

Discurrat  sane  vel  reflectat,  quantum  sufficit, 
mens:  at  cor  tuum  eliciat  actus , modo  fidei,  spei, 
charitatis;  modo  contritionis,  humilitatis,  propriae 

abnegalionis;  nunc  fortitudinis,  boni  firmique  pro- 
positi ; nunc  gratiarum  actionis  , gaudii  aut  laetitiae 
cordis  cum  Angelis  et  Sanctis ; jam  resignationis, 
divinae  voluntati  conformitalis , puri  amoris  in  bene- 
placito divino  quiescentis ; jam  alius  virtutis  cujus- 
cumque:  tum  petat  ferventer,  multum  petat  pro 
se,  , multum  pro  aliis:  pro  Ecclesia  et  ministris 
ejus  pro  perfectione  sanctorum  in  terra  degen- 
tium, pro  justorum  perseverantia,  pro  conversione 
peccatorum,  haereticorum,  infidelium  omnium. 

Prout  in  vita  interiore  progrederis,  perfectio- 
remque  in  ea  gradum  attingis,  discursus  abbre- 
viare, affectus  autem  prolongare  oportet,  ut  corde 
mecum  agas  actibus  et  petitionibus,  vel  tandem 
simplici  divinae  unionis  occupatione. 

Sic  meditare,  fili,  sic  ora:  et  memento,  sive 
mente  oraveris  sive  ore,  cor  praeesse  debere , ut 
omnis  oratio  ac  precatio  attente  et  devote  fiat. 

Etiamsi  non  possis  ita  bene  orare,  ut  optas, 
ne  tamen  tuam  parvi  pendas  neu  negligas  oratio- 
nem. Arnen,  eam  ego  non  parvi  pendo,  non  ne- 
gligo. 

Fac  bona  voluntate  quae  potes:  quae  si  facis, 
persuasum  habe,  te  bene  et  meritorie  orare,  te- 
que  cum  in  virtute,  tum  in  oratione  progressum 
esse  facturum. 

4.  Non  libi  sufficiat,  fili,  tempore  aliquo  certo 
orare:  oportet  enim  semper  orare  et  non  deficee. 
En  dulce  mandatum  meum,  ex  quo  ad  me  tam- 
quam ad  Patrem  accedere,  et  mecum  ut  filius 
agere  omni  tempore  poles. 

Ecce  Ubique  obstacula,  intus  ac  loris:  undique 
tentationes,  apertae  vel  occultae:  semper  pericula, 
ne  corona  perseverantiae  promissa  amittatur.  Valde 

igitur  necessaria  est  gratia , quae  tamen  specialiter 
dari  non  %olet  nisi  orantibus. 

Itaque  ab  oratione  fere  pendent  omnia:  sine 
oratione  mala  sine  remedio,  bona  cum  periculo: 
oranti  autem  mala  et  bona  prodesse  solent. 

Nusquam,  fili,  nisi  in  oratione  veram  mei  et 
tui  cognitionem  acquires:  adeoque  sine  oratione 
veram  humilitatem  et  charitalemnumquam obtinebis. 

Sine  oratione  riumquam  Cor  meum  bene  cog- 
nosces; nurnquarn  habebis  Spiritum  ejus.  Sine 
oratione  in  multis  rebus  Cordis  mei  sensa  non 
capies,  et,  quod  periculosius  est,  Cor  meum  tuo 
corde  metieris. 

Si  in  negotiis  ad  orationem  recurreris,  fre- 
quenter eveniet,  ut  de  Diis  aliter  judices,  quam 
ante  judicaras;  quia  lumen  divinae  gratiae,  quod  in 
oratione  animae  infundi  solet,  infinite  purius  est, 
quam  lumen  rationis  humanae. 

Quod  a gratia  credebas  ortum,  productum  a 
natura  saepe  reperies : quod  virtutem  existimabas , 
amorem  proprium  esse  nonnumquam  videbis : quod 
ad  majorem  meam  gloriam  arbitrabaris,  ad  secre- 
tam superbiam  luam  esse  non  raro  percipies. 

5.  Interior  homo  in  difficultatibus  prius  ad  me 
recurrit,  auxiliumque  petit : ideo  levatur,  ac  saepe 
singulares  oblinet  favores;  ubi  contra  qui  prius 
ad  humana  fugit,  non  infrequenter  difficultates 
aggravat,  nedum  alleviet;  donec  in  se  reversus, 
veniat  ad  me,  sine  quo  hominum  molimina  nihil 
juvant  cor  aegrum. 

Fili,  si  venis  ad  Cor  meum,  quotiescumque 
affligeris,  non  opus  erit,  ut  humanas  disquiras 
consolationes:  unam  guttulam  consolationis  me» 

dulciorem  efficacioremque  reperies,  quam  omnia 
flumina  consolatoriorum  verborum  hominum. 

Quodsi  quandoque,  pro  honore  meo  et  tuo 
emolumento,  nullam  consolationem  sensibilem  tibi 
dedero  gustandam , veram  tamen  consolationem  in 
Corde  meo  semper  invenies,  tum  teipsum  meo 
beneplacito  resignando,  tum  in  recipiendo  gratiae 
adjumentum. 

Haec  autem  resignatio  sancta , licet  ex  una  parte 
contra  sensum  sit,  eique  amara,  ex  altera  tamen 
fit  per  gratiam  ita  dulcis  supra  sensum,  ut  nemo 
nisi  expertus  capere  possit. 

6.  Homo  orationis  quando  tentatur,  mihi  ma- 
gis unitur,  non  dejicitur  sed  erigitur,  non  con- 
tristatur sed  animatur , non  labefactatur  sed  con- 
solidatur. 

Si  quando  tempestate  corripiaris,  aut  etiam 
densis  tenebris  involvaris,  veri  e te  ad  me  pr®- 
senlem,  mihique  corde  adh®re  fidenter:  tutus  eris 
in  ipsa  procell®  rabie  et  obscuritate,  ac  nonnun- 
quam  dulcissimi  luminis  radio  desuper  percelleris, 
quo  quod  perditionem  pulabas,  aut  nihil  aut  etiam 
commodum  esse  videas. 

Cum  aliquid  dicere  aut  facere  volenti , tibi  in- 
currit haesitatio  dubiumve , an  liceat;  versus  intror- 
sum, audi  Spirilum  meum,  et,  si  ad  me  interius 
recursando  didiceris  divinas  internoscere  susurra- 
tiones, non  obscuram  percipies  decisionem,  quam 
tuto  sequi  poteris. 

Anima  recurrere  ad  me  assuefacta,  ubique 
secum  habet  protectorem  suum,  consiliariumque, 
et  consolatorem,  quem  non  modo  cum  sola  est, 
verum  etiam  cum  agit  cum  proximo,  corde  in- 
vocare, consulere,  tenere  novit  et  amat. 

7.  Ad  hoc,  fili,  nitere,  ad  hoc  nihil  non  age,, 
ut  obtineas  hanc  sanctam  consuetudinem  recur- 
rendi ad  Cor  meurn , ad  me  tamquam  ad  centrum 
tuum  tendendi,  le  interius  de  me. occupandi,  me- 
cum  per  orationem  agendi.  Hic  est  spiritus  ora- 
tionis, quem  si  obtinueris,  le  in  solitudine  amice 
recreabit,  in  publico  conservabit,  consolabitur  in 
adversis,  in  prosperis  continebit,  in  periculis  tu- 
tabitur, ubique  utilis,  ducet  te  ad  sanctitatem. 

V . D.  Domine,  summopere  desiderandum  hoc, 
maximum  bonum  hoc  est:  imo  videtur  hoc  unum 
ex  praecipuis  interioris  vitae  secretis.  Sed  qua  ra- 
tione, quaeso,  hanc’ sanctam  consuetudinem  acqui- 
ram ? : 

. V.  J.  Primum,'  fili,  donum  orationis',  donum 
hoc  optimum,  complectens  omne  donum , frequen- 
ter rogare  debes:  per  orationem,  cum  caelera, 
tum  maxime  donum  orationis  obtinetur. 

Deinde , bonum  est  consilium  et  ad  acquiren- 
dum habitum  orationis  aptum,  ita  occupationes, 
quantum  licet,  disponere,  ut  numquam  longius  sit 
intervallum,  quin  per  aliquod  tempus,  aut  certe 
per  aliqua  momenta,  mecum  agas  aliquo  spirituali 
exercitio. 

Tum,  tentationibus  et  difficultatibus,  interiori- 
bus atque  exterioribus,  uti  debes  tamquam  toti- 
dem admonitionibus,  ut  le  ad  me  vertas  ad  tes- 
tificandum mihi  amorem  tuum , ad  gratiam  implo- 
randam , ad  renovandum  fidelitatis  propositum. 

Denique,  repetitis  conatibus  insistendum,  donec 
oratione  uti  assuefactus  sis,  et,  quemadmodum 
infans  ad  parentem , non  vi  rationis  aut  reflexionis, 
sed  spontanee  ad  me  in  omni  casu  recurras. 

8.  Macte  animo,  fili  mi,  nec  industriae  parcas 

ncc  diligentiae,  ut  hanc  scientiam  Electorum , ob- 
jectum aspirationis  omnium  Cordis  mei  discipulo- 
rum, acquiras.  Tanti  valet  et  pluris! 

In  oratione  etenim  subsidia  necessitatum;  in 
ea  resarcitus  defectuum;  in  ea  profectuum  media; 
in  ea  perseverantiae  secura  spes;  in  ea  quidquid 
habere  expedit. 

Oratio,  refectio  eorum,  qui  esuriunt  et  sitiunt 
justitiam:  oratio,  purarum  animarum  deliciae:  ora- 
tio denique,  occupatio  simul  et  quies  Sanctorum. 

Dum  oras , me  colis  ac  glorificas , idque  facis 
in  terra,  quod  Angeli  et  Sancti  faciunt  in  coelo, 
quodque  te  feliciter  occupare  debet  per  laetam 
aeternitatem.  ^ 

9.  V.  D.  Melliflua  sunt.  Domine  Jesu,  quae 
de  oratione  sancla  doces:  unctione  sua  cor  affi- 
ciunt, et  orationis  amore  replent. 

Ecce  quantum  potero,  Domine,  orabo:  orabo 
mente,  orabo  corde,  orabo  ore.  Adjuva  me  tua 
gratia. 

Per  Sacratissimum  Cor  tuum,  obsecro,  largire 
mihi  orationis  spiritum , ut  oratio,  quae  multiformis 
est,  sit  etiam  vita  mea. 

Non  rogo  dona  extraordinaria,  non  donum 
prophetiae,  non  donum  miraculorum:  haec  illis 
concede,  quibus  benigne  volueris:  nusquam  invi- 
debo: 

, Sed  hoc  rogo  suppliciter,  hoc  mihi  concede, 
precor,  donum  orationis,  donum,  quod  est  supra 
omne  donum  mihi. 

Per  illud  omnia  bona:  per  illud  accessus  ad 
bonorum  omnium  fontem:  per  illud  ingressus  in 
ipsum  Cor  tuum. 

CAPUT  DECIMUM  QUARTUM. 

De  amore  solitudinis,  secundum  exemplum  Sacro- 
sancti Cordis  Jesu  Nazarethi  degentis. 

1.  F.  J.  Fili,  postquam  Hierosolymae  in  iis. 
quae  Patris  mei  sunt,  lamdiu  fuissem,  quamdiu 
ipse  Pater  volebat,  descendi  et  veni  Nazarethum, 
ibiquc  latens,  proficiebam  gratia  apud  Deum  et 
apud  homines. 

Cape  absconditam  hanc  vitam  meam:  stude 
Cordis  mei  sensis,  eaque  imitari  sedulo  cbra. 

Vidisses  me,  vultu  sereno  ac  Corde  laeto,  nunc 
domi  officiis  rebiTsque  variis  intentum;  nunc  foris 
diversis  laboribus  incumbentem;  sjemper  ad  omnia 
paratum:  ubique  subditum:  semper  et  ubique  Deo 
Patri,  Virginique  Matri,  etJoseph,  Angelisque  mi- 
rantibus, spectaculum  plenum  gratia. 

En,  quomodo  Filius  Dei  tanto  tempore  occu- 
paretur! en  quomodo  cresceret,  sicut  lilium  con- 
vallium, absconditus  quidem  mundo,  coelo  autem 
conspicuus  et  gratus. 

2.  Noli  mirari,  fili,  quod  tot  annos  in  solitu- 
dine transegerim , ac  non  nisi  post  tempus  longum 
me  ostenderim  mundo.  Summopere  necessarium 
mortalibus  hoc  exemplum  meum , hic  interior  soli- 
tudinis amor. 

Homines  enim  sine  amore  solitudinis,  ad  exte-< 
riora  toti  natura  corrupta  effluunt : alii  quidem' 
amorem  proprium  sequuntur  imaginariis  vel  extra- 
neis salutis  aut  perfectionis  viis  ac  mediis,  quibus 
illuduntur,  atque  a spiritu  vocationis  slatusvesui 
periculose  deviant;  alii  vero  secretae  superbiae  ob- 
temperant, suscipiunt  negotia  aut  muneribus  fun- 

guniur  sine  debita 
quaerentes , non  qi 

Unde  fit,  ut  a 
strepitum  continuum  attentionemque  ad  exteriora, 
divinas  inspirationes  non  attendant,  ab  errore  in 
errorem  prolabuntur,  illusionibus  magis  magisque 
involvuntur,  omnia  denique  salutis  ac  perfectionis 
media  sibi  reddunt  infructuosa. 

3.  Huc  autem  absconditae  interiorisque  vitae 
meae  spectat  exemplum,  ut  homines  cavere  tanta 
mala,  et  tutam  salutis  viam  tenere  doceat;  illisque 
monstret,  in  quo  vera  perfectio  consistat. 

Quod  splendet  aut  sonat,  quod  admirationem 
vel  attentionem  hominum  quoquo  modo  excitat, 
id  mulli  perfectius  considerare  solent,  tamquam 
ad  Deum  glorificandum  proximoque  praelucendum 
aptius  et  melius. 

Sed  quantus,  error!  quanta  delusio!  Totum 
enim  ex  secreta  superbia  oritur , 'atque  in  amore 
proprio  consummatur. 

Verum  enimvero  perfectio,  ut  ex  Cordis  mei 
liquet  exemplo,  in  divino  beneplacito  cum  humi- 
litate et  charilate  faciendo  consistit. 

At  sine  solitudinis  cultu,  nec  voluntatem  divi- 
nam semper  bene  intelligere,  nec  humilitatem  cu- 
stodire, nec  charitatem  veram,  non  fictam,  con- 
servare solet  homo. 

Ora  igitur,  fili,  ut  amorem  solitudinis  obtinere 
ac  fovere  merearis.  Tantum  est  bonum,  ut  vix 
quidquam  aliud,  tum  ad  recto  spiritu  agendum, 
tum  ad  eodem  spiritu  orandum,  utilius  re- 
periatur. 

Scrutare  vitam  Sanctorum  omnium,  et  horum 

invenies  nullum , qui  non  amaverit  sanctam  soli- 
tudinem. 

4.  Solitudo  porre,  quam  colere  debent  fide- 
les, ad  vitae  statum  conditionemque  relativa  est. 
Unde  fieri  potest,  ut  quae  laudanda  esset  in  uno, 
in  altero  culpanda  foret. 

Haec  autem  omnis  animae  fidelis , cujusvis  sta- 
tus aut  conditionis , norma  certa , hic  verus  modus 
est:  Solitudinem  ita  diligere,  ut,  postquam  rite 
perfecerit  quidquid  munia  partesque  suae  requi- 
runt, mecum  declinet  a turba,  seque  apud  me 
recolligat,  donec  divina  voluntate  avocetur. 

Si  te  subtraxeris  superfluis  consortiis,  otiosis 
conversationibus , vanis  mundi  rumoribus , negotiis 
denique  ad  te  non  pertinentibus , tempus  habebis 
frequens,  quo  solus  mecum  agas. 

Cum  autem  ab  hominum  commercio  in  soli- 
tudinem secedis,  noli  relinquere  homines  tantum, 
negotia  autem  tecum  ferre. 

Sunt  enim  qui  non  minus  distracti  aut  effusi 
sunt  in  solitudine,  quam  in  rerum  hominumque 
consortio;  quia  vagationi  imaginationis,  intellectus 
curiositati,  aut  voluntatis  morositati  indulgent. 

Oportet  in  primis  tempus  omne  liberum  bene 
ordinare,  ita  ut  certo  tempori  occupatio  certa  as- 
signetur, ne  fastidio  affectus  divageris,  aut  tem- 
pus transigas  deliberando,  quomodo  transigere  de- 
beas. 

Permultum  confert  servatus  in  rebus  omnibus 
ordo:  otium  pellit  et  taedium,  multas  praecavet  ten- 
tationes  ac  difficultates,  facultatem  praebet  multa 
cum  facilitate,  bene  faciendi,  denique  mihi  vivere 
facit. 

5.  Solus  mecum  in  conspectu  Angelorum , prae- 

teritum  vel  reparat  vel  in  bono  confirmat:  atque 
reflectens  super  se  actibusque  suis,  plurimum 
eruditur.  Non  enim  diuturnitas  temporis  aut  rerum 
multiplicitas  tantum,  quantum  meditationis  et  oratio- 
nis puritas,  hominem  reddit  vere  expertum. 

Recollectus  a mundi  tumultu , pacem  recuperat 
amissam,  aut  servatam  fortificat,  multiformis  gra- 
tiae visitatione  gaudet,  recte  praeordinat,  quae  postea 
cum  fructu  ac  merito  efficere  valeat. 

Unde,  fili,  nisi  ex  unione  mecum  homines  in- 
teriores, in  adjunctis  difficillimis,  adeo  sui  com- 
potes permanent,  ut  admirationi  sint  multis,  adeo- 
que  constantes,  ut  quae  semel  statuerunt,  maxima 
intrepiditate  exequantur? 

Quam  multos  vitabis  defectus,  quam  multas 
etiam  virtutes  exercebis,  si  colueris  solitudinem! 

Omnes  veri  discipuli  Cordis  mei  semper  ratum 
habuerunt,  se  tanto  propiores  esse  Cordi  meo, 
quanto  a creaturis  essent  corde  suo  remotiores. 

6.  Fili,  si  vere  fueris,  humilis,  solitudinem 
affectabis:  humilitas  enim,  quantum  licet,  diligit 
latere,  fugit  notari. 

Quodsi  vero  divinoque  amore  sis  accensus, 
ambies  solitudinem:  dilectionis  enim  flamma,  omni 
flatui  mundi  exposita,  facile  extinguitur,  nisi  in 
solitudine  saepe  nutriatur. 

Vel,  quod  pejus  est,  charitas  semper  effusa, 
fit  paulatim  colorata  sensualitas. 

Solitudo,  uniuscujusque  circumstantiis  accom- 
modata et  bene  transacta,  gradatim  dulcior  fit, 
ac  bona  procurat  innumera. 

Est  enim  innocentiae  custodia,  habitaculum  pacis, 
interioris  vitae  domus,  schola  sanctitatis,  coelestium 

ecretorum  locus,  divinae  communicationis  selec- 
tum medium. 

His  si  frui  velis,  ama  sanctam  solitudinem: 
frequenter  te  invitabo,  frequenter  te  ducam  m 
illam,  ut  ibi  loquar  ad  cor  tuum. 

7.  Noli  a sancta  solitudine  colenda  deterreri,  si 
quandoque,  ob  tuum  secessus  amorem,  ab  homini- 
bus carparis.  Sine  loquentes  loqui:  tu  Vero  quod 
bonum  est,  prosequere. 

Si  vitam  tuam  juxta  hominum  sensa  compo- 
nere volueris,  tot  induere  debebis  formas  diver- 
sas, quot  habebis  homines  obvios,  cum  tot  sint 
sensa  diversa,  quot  sunt  capita  distincta. 

Quando  divina  tibi  non  nofificatur  voluntas,  ut 
sis  cum  hominibus,  mane  mecum  solus. 

Ita  Sancti , qui  nisi  a divina  voluntate  evocati 
fuissent,  in  solitudine  usque  ad  ultimum  suspirium 
perse verassent,  ignoti  mortalibus. 

Verumtamen , fili,  quotiescumque  voluntate  mea, 
quoquo  modo  manifestata,  ad  aliquid  te  mitto,  ea- 
dem facilitate  et  spiritus  libertate,  qua  ingressus 
es  solitudinem,  illa  egredi  debes. 

Jubente  me,  quocumque  bono  fueris  occupa- 
tus , illud  quantocius  relinque , seu  potius  in  melius 
commuta,  te,  sine  ullo  displicentiae  signo,  alacriter 
accommodando  supervenientibus. 

Noli  te  praeconceptae  methodo  potius,  quam 
divinae  voluntati  meae,  astringere,  atque  ita  pieta- 
tem odiosam  reddere  vel  inamabilem,  per  falsam 
accurationem  rigoremque  inordinatum. 

Si  spiritum  vere  interiorem  a Corde  meo  di- 
diceris, ambobus  extremis  evitatis,  in  medio  tutus 
ibis. 

Ideoque  non  imitaberis  effusos  istos , qui  arbi- 

trantes,  tempus  in  solitudine  transactum  tere  de- 
perdi, vel  interiora  sibi  non  esse  sapida  sentientes, 
semper  praetextus  fingunt  sese  ad  exteriora  effun- 
dendi, rebus  alienis  se  immiscent,  saepe  omittunt 
facienda,  omittenda  saepe  faciunt. 

Nec  etiam  eorum  sequeris  vestigia,  qui  pie- 
tatis obtentu  omnia  exteriora  negligunt,  se  in  soli- 
tudine, clauso  aditu,  ita  abdunt,  ut  eos  nec  invita- 
tio Spiritus  mei,  nec  charitas,  nec  obedientia 
evocare  valeat.  Quodsi  eos  aliquando  necessitas 
expulerit  aut  turbarit,  indignantur,  morosi  sunt 
ac  tetrici. 

Tu  autem,  fili,  sectare  divinam  voluntatem: 
ama  esse  mecum  in  solitudine  secundum  beneplaci- 
tum meum:  et  cum  mea  est  voluntas,  ut  cum 
creaturis  sis,  ama  cum  illis  esse  amore  mei. 

8.  F.  D.  0 sancta  solitudo!  quot  et  quantis  bo- 
nis abundat  1 

Intellexisti  haec,  anima  mea?  Ad  solitudinem 
ergo  vola  frequenter:  illuc  tende,  quantum  licet: 
illuc  saepe  a tumultu  vel  tantisper  recurre,  sed 
corde  magis  quam  corpore. 

Ibi ‘respira;  ibi  te  refice;  ibi  profice  gratia; 
ibi  inter  Angelos  de  Dilecto  tuo  te  occupa. 

0 Dilecte  cordis  mei,  Jesu  dulcissime!  da  mihi, 
quaeso , ac  fove  amorem  sanctae  solitudinis , in  qua 
te  inveniam,  te  fruar,  tecum  beatus  sim. 

Non  enim  habet  amaritudinem  tua,  sicut  saepe 
humana , conversatio , nec  taedium  convictus  tuus; 
sed  laetitiam  spiritualem,  purum  gaudium,  divinam 
dulcedinem. 

CAPUT  IBCIMUM  dUiNTUI. 

De  divina  praesentia,  in  qua.  Sacrosancti  Cordis 

Jesu  baptizati  exemplo , vivere  docemur. 

1.  V.  J.  Fili,  incipiens  quasi  annorum  trigin- 
ta, Dei  Patris  mei  voluntate  missus,  Nazarettium 
reliqui  et  veni  ad  Jordanem  * ut  baptizarer. 

Cum  autem  baptizatus  essem,  statim  ascendens 
de  aqua,  ad  orationem  me  recepi.  Sed  en,  fili, 
me  orante,  multitudine  hominum  circumfusa f ecce 
apertum  est  colum,  et  Spiritus  Sanctus  sub  specie 
columbae  super  m&  descendit , et  vox  Patris  audita 
est,  dicens:  Hic  est  Filius  meus  dilectus,  in  quo 
mihi  complacui. 

Quanta solemnitas,  fili!  quam  gloriosa ! sed  non 
propter  me  exhibita.  Non  enim  propter  me  venit 
haec  vox,  sed  propter  homines,  ut  me  suum  Sal- 
vatorem agnoscerent,  atque  in  me  credentes,  in 
me  sperantes,  me  diligentes,  in  me  vitam  habe- 
rent aeternam. 

His  enim  exterioribus  non  mihi  indigebam. 
Quippe  quod  in  baptismo  meo  factum  est  visibi- 
liter, eo  invisibiliter  fruebar  omni  tempore.  Semper 
et  ubique  Pater  et  Spiritus  Sanctus  mecum. 

In  interioribus  omnem  semper  sufficientiam 
habebat  Cor  meum:  in  his  pleite  gaudebat:  in  his 
summe  delectabatur. 

Cor  hoc  meum  Divinitati  unitum,  ei  affectu  et 
actu  semper  praesens,  ea  semper  veluti  absorptum 
vivebat. 

2.  Quantum  potes,  fili,  hoc  Cordis  mei  exem- 
plum aemulare.  Qua  de  re  tibi  dicenda  habeo  multa, 
sed  Suavia,  sed  consolatione  plena. 

Ad  hoc  nitere,  (ili,  ut  sernper  divina  (ruaris 
praesentia,  ut  ubique  coram  me,  Deo  Salvatore 
tuo,  vivas. 

Si  diligis  me,  tuas  invenies  delicias  in  ambu- 
lando coram  me,  in  fruendo  praesentia  mea. 

Num  enim  a saeculo  auditum  esi,  autumquam 
factum  est,  ut  quis  non  delectetur  praesentia  ejus, 
quem  diligit? 

Ecce  sernper  et  ubique  tibi  praesens , quatenus 
divina  sum  persona,  te  nusquam  e conspectu 
amitto. 

imo  vero  non  est  ulla  creatura  invisibilis  in 
conspectu  meo.  In  omni  loco , oculi  mei  contem- 
plantur bonos  et  malos , ac  singulorum  cor  ipsum 
intuentur. 

Quis  se  abscondat  ab  intuitu  meo?  Si  quis 
in  tenebris  se  abdiderit , si  in  recessu  deserti  la- 
tuerit, si  se  in  profundo  terrae  aut  maris  celave- 
rit, si  descenderit  usque  ad  infernum,  oculi  mei 
super  ipsum  ubique. 

Adeo,  fili,  omnibus  et  singulis  praesens  sura, 
ut  manu  omnipotenti  attingere  unumquemque  pos- 
sim, tum  ad  coercendum  vel  ad  puniendum,  tum 
ad  juvandum  aut  ad  munerandum. 

3.  Sed  et  tibi  sum  praesens,  non  solum  tota 
Divinitatis  meae,  verum  etiam  tota  Humanitatis  sua- 
vitate, in  sancto  Tabernaculo. 

Quocumque  ergo  perrexeris,  sive  ad  dextram 
sive  ad  sinistram:  ubicumque  fueris,  sive  in  patria 
sive  in  terra  aliena;  in  omni  loco,  in  quo  sanc- 
tissimum residet  Sacramentum,  me  tibi  habes  prae- 
sentem Divinitate,  et  Anima,  et  Corpore. 

Ibi  reperis  me  cum  eodem  vultu,  cum  isdem 
oculis,  cum  iisdem  labiis,  cum  iisdem  auribus,  imo 

cum  iisdem  Cordis  affectibus  tibi  praBsentem,  qui- 
bus fui  Discipulis  olim , et  nunc  sum  etiam  Angelis 
ac  Sanctis  in  coelo.  - 

Cape,  fili,  totum  amoris  mysterium.  Ecce 
enim  ex  sancto  Tabernaculo  libi,  ubivis  in  terra 
fueris,  quodammodo  praesens  sum  Cordis  amore. 
Corde  enim  de  te  occupor : amore  te  ubique  pro- 
sequor. 

4.  Quomodo  igitur  potes  mei  oblivisci?  quo- 
modo amore  mei  non  occupari?  quomodo  mente 
aut  corde  a me  discedere? 

Tunc,  fili,  vere  ambulas  coram  me,  cum  mens 
tua  actu  vel  effectu  meminit  mei  praesentis,  atque 
cor  tuum  mei  praesentis  amore  occupatur. 

Sunt  autem  divinae  hujus  praesentiae  quaedam 
ascensiones,  quas  interiores  animae  in  corde  suo 
disponunt,  ac  quibus  ad  me  usque  propius  accedunt. 

Primum  quidem,  cum  homo,  virtute  praesentis 
attentionis,  aut  saltem  praeformatae  intentionis,  ita 
vivit  recollectus,  ut  omnia  faciat  mddo conspectu 
meo  digno,  frequentique  interea  actu  se  ad  me 
vertat. 

Deinde,  cum  quis,  corde  suo  purificato  ab 
omni  inordinato  affectu , atque  mihi  consecrato  in 
speciale  sanctuarium,  devote  attendit,  auscultans, 
quid  intus  loquar,  et  usque  paratus  ad  respon- 
dendum susurrationibus  meis. 

Denique,  cum  anima  interior,  in  me  quodam- 
modo absorpta , ita  mihi  vivit,  ut  sui  non  nisi  in 
me  meminisse,  se  non  nisi  in  me  diligere  soleat, 
in  me  divina  quadam  suavique  unione  se  mper  quies- 
cens, praesentiaque  mea  truens  modo  perfectiori, 
quam  quo  fruitur  avis  aere,  in  quo  volitat,  aut 
sanus  sanitate,  qua  viget. 

Eme  autem , quae  omnem  superat  sensum , unio- 
nis divinas  est  consummatio , ad  quam  animae  vere 
purae,  quae  se  per  generosa  sacrificia  seu  externa 
seu  interna  disposuerunt,  relinquentes  corde  per- 
fecto creaturas  omnes  atque  seipsas , et  mihi  soli 
adhaerentes,  gratia  juvante  pervenire  solent. 

5.  Fili,  memoria  praesentiae  meae  medium  vitandi 
peccata  efficacissimum.  Quis  enim,  advertens, 
se  ante  divinos  oculos  versari,  auderet  offendere 
eum,  qui  eodem  momento  potest  corpus  et  animam 
perdere  in  gehennam? 

Si  istis  oculis  tuis  videres  me,  tibi  sensibili 
specie  praesentem,  irum,  fili,  num  velles,  num 
posses  committere  peccatum  in  ipso  conspectu  meo? 
Nonne  te  bene  gereres?  At  oculis  fidei  me  cla- 
rius ac  certius  vides  tibi  praesentem,  quam  si  me 
corporis  oculis  videres. 

Recordare  amaque  me  tibi  praesentem,  et  in 
aeternum  non  peccabis.  Quid  namque  reddit  coeli* 
colas  impeccabiles?  Nonne  visio  et  amor  Divinita- 
tis, et  quae  oriuntur  ex  illis? 

Cum  mens  tua  Deum  tuum  fide  aspicit  , cum 
illum  cor  tuum  amat,  non  offendes  tantam  Maje- 
statem. Licet  enim  natura  debilis  ac  labilis  sis, 
tamen  non  sinet  te  decipi  visio  haec  divina,  nec 
te  labi  patietur  hic  amor.  Etenim  omnis,  qui  in 
eo  manet,  non  peccat. 

Itaque,  fili,  quamdiu  ambulaveris  coram  me  fide 
et  amore,  impeccabilis  eris,  non  quidem  natura 
tua,  sed  mea  praesentia. 

Quodsi  peccaveris,  utique  cum  peccandi  cepi- 
sti consilium,  Deum  non  videbas  fide,  amore  non 
cognoscebas.  Omnis  enim,  qui  peccat,  non  vidit 
eum  nec  cognovit. 

6.  Quid  denique  praesentia  mea  jucundius  ? 
quid  dulcius?  quid  ad  omnia  utilius?  Nonne  jugis 

■est  paradisus?  Quem  enim  Angeli  ac  Sancti  facie 
ad  faciem  contemplantur  , quem  in  veritate  possi- 
dent in  coelo,  tu  eumdem  in  terra  contemplaris  fide, 
tu  eodem  frueris  per  amorem,  crescens  merito. 

Sine  exercitio  divinae  praesentiae  solitudo  pericu- 
losa, atque  hominum  commercium  nocivum  esse 
solet.  Per  illud  vero  utrumque  juvari  et  sancti- 
ficari consuevit. 

Yix  ullum  pietatis  reperies  exercitium,  quod 
tot,  tam  varios,  tam  frequentes  virtutum  actus, 
quam  hoc  sanctum  praesentiae  divinae  exercitium, 
contineat. , 

Macte  igitur  animo,  fili  mi:  acquirere  consuetu- 
dinem vivendi  in  praesentia  mea  pie  diligenterque 
conare.  Acquisita,  libi  in  periculis  erit  protectio, 
lux  in  tenebris,  in  solitudine  consolatio,  custodia 
in  mundo,  ubique  exercitatio  virtutum,  ubique 
divinum  consortium. 

7.  V.  D.  Sed,  Magister  bone,  dulcissime 
Jesu,  quo  modo  hanc,  amabo,  sanctam  consue- 
tudinem mihi  acquiram? 

V.  J.  Ante  omnia,  fili,  oportet  saepe  orare, 
enixe  rogare  gratiam,  qua  exciteris  ad  divinam 
praesentiam  cum  fide  viva  et  fiduciali  amore  re- 
cordandum. 

Sed  et  sensus  sub  disciplina  cohibendi:  mor- 
tificandus exteriora  percipiendi  appetitus  inordi- 
natus. 

Tum,  custodiendae  facultates  internae : interdi- 
cendum menti  quidem  non  solum  malis  sed  inutili- 
bus etiam  cogitationibus,  cordi  vero  vanis  et  otiosis 
occupationibus. 

Deinde  conandum  est,  ut  frequenter  te  ad 
me  vertas  brevibus  fervidisque  aspirationibus , quae 
eo  tibi  meliores  erunt,  quo  statui  circumstantiisque 
animae  tuae  magis  conveniunt 

Denique,  fili,  rebus  in  omnibus  visibilibus  in- 
visibilem me,  cordis  tui  Dilectum,  quaerere  debes. 

Nonne  per  ipsas  creaturas  undique  moneris 
praesentiae  meae?  Leva  oculos  tuos  in  circuitu,  et 
yide,  quomodo  omnia  me  praesentem  esse  suo 
modo  nuntient. 

Nonne  serenitas,  et  ipsa  tempestas  nuntiant? 
nonne  fructus  et  flores?  nonne  consolationes,  et 
afflictiones?  nonne  virtutes,  et  gratiae  fontes? 

Fili,  si  interior  Cordis  mei  discipulus  fueris, 
omnia,  quae  tibi  occurrerint,  ad  recordandum  et 
amandum  me  praesentem,  tibi  inservient. 

Ubique  me  reperies;  et  transibis  omnia  usque 
ad  me,  in  quo  solo  quiesces  et  gaudebis. 

8.  V . D . 0 Domine , Deus  invisibilis  et  om- 
nia videns,  incomprehensibilis  et  ubique  praesens! 
quo  ibo  a lacie  tua? 

Ecce  si  ascendero  in  coelum,  tu  illic  es:  si 
descendero  in  infernum , ades.  Si  sumpsero  pen- 
nas diluculo,  et  habitavero  in  extremis  maris,  illuc 
manus  tua  deducet  me  et  tenebit. 

Tenebrae  non  obscurantur  coram  te : nox  sicut 
dies  tibi.  Ubique  in  conspectu  tuo  sum,  oculis 
tuis  apertus  intus  et  foris. 

9.  En  ergo  tu  mihi  semper  praesens  es.  Quam 
dulcis  cogitatio!  quam  magna  consolatio!  quanta 
fiduciae  ratio!  quantum  amoris  incitamentum! 

Sed  et  quocumque  vertar , creaturae  tuae  fidem 
meam  excitant,  meque  praesentiae  tuae,  virtutis 
tuae,  amoris  tui,  amabilitatis  tuae  admonent.  Si 

enim  objecti  umbra  tam  amoena,  tam  pulchra, 
tam  bona  est,  quid  objectum  ipsum? 

Ecce  haec  creatura  jucunda,  illa  fortis;  ista 
pulchra,  ea  bona:  sed  incomparabiliter  jucundior, 
simul  et  fortior,  et  pulchrior,  et  dulcior,  et  omni 
ratione  melior -tu,  o Dilecte,  quem  diligit  anima 
mea! 

0 Jesu,  Deus  Salvator  meus,  deliciose  cordis 
paradise!  da,  quaeso,  ut  tui  semper  et  ubique me- 
mor  sim,  te  semper  et  ubique  praesentem  amem. 

Fac  cor  meum  purum  et  sanctum  tibi  habita- 
culum , in  quo  te  inveniam , te  possideam , te  fruar, 
ad  sanctificationem  animae  meae,  et  aeternam  Cordis 
tui  gloriam. 


CAPUT  DECISUM  SEXTUM. 

Quod  Sacrosanctum  Cor  Jesu,  in  deserto  ten- 
tati , doceat  nos  cordis  pacem  semper  conservare. 

1.  V.  /.'Fili,  cum  a Jordane  recederem, 
ductus  sum  a Spiritu  in  desertum.  En  spectaculum, 
quod  Angelos  ipsos  in  admirationem  rapuit. 

Ecce  enim  ego  ab  humano  consortio  exui, 
inter  fera  deserti  animantia  degens,  in  jejunio,  in 
austeritate,  in  tempestatis  vicissitudine,  dies  ac 
noctes  transigebam. 

Cor  autem  meum  in  divinis  cum  Patre  ccelesti 
communicationibus,  in  alta  contemplatione,  in  ora- 
tione continua  erat. 

Interea  a mundo  traditus  oblivioni,  ve!  etiam  in- 
juria affectus , insuper  a satana  miris  modis  laces- 
situs ftii:  imo  ab  eo  apprehensus,  alio  transpor- 
tatus, varie  et  maxime  tentatus. 

Ad  hffic  autem  subeunda,  quid  me  impulit  nisi 
Cordis  mei  amor,  ut  te,  fili,  consolarer  et  exemplo 
docerem? 

Quo  instructus  et  animatus,  nec  miraberis,  si 
tu  in  statu  tuo  tenteris  a daemone,  aut  a mundo 
molesteris;  neque  cordis  pacem  amittes,  sive  ob 
humana  accidentia  sive  ob  tentamina  diabolica. 

Nihil  horum  omnium  Cor  meum  turbare  vel 
agitare  potuit : sed  inter  omnia  quietum  semper 
ac  tranquillum,  se  firma  voluntate  ab  objectis  aver- 
tens, transivit  in  pace. 

2.  Hanc  cordis  pacem  sanctam  omni  studio 
exquire,  fili  mi,  et  cura  omni  prosequere. 

Beata  anima  bona , quae  se  in  vera  pace  con- 
servat J In  illa  tamquam  regno  meo  resideo:  in 
corde  ejus  velut  throno  meo  delector. 

Amat  Cor  meum  se  communicare  cordi  tran- 
quillo; quoniam  ibi  inspirationes  ejus  audiuntur, 
curantur,  fructificant. 

Si  vis  quam  paucissimos  committere  delectus, 
si  ex  ipsis  defectibus  vis  obtinere  lucrum,  si  vis 
bene  virtutes  exercere , conserva  cordis  pacem. 

Si  vis  tentationibus  diaboli  utiliter  resistere,  et 
inferni  malitiosos  frustrari  conatus,  mane  in  pace, 
et  permane. 

3.  Inimicus,  sciens,  se  parum  contra  animam 
valere,  quamdiu  haec  se  in  sancta  pace  tenet,  eam 
obturbare  omni  modo  nititur. 

Ad  hunc  finem , omnia  molitur  quandoque  et 
commovet:  imaginationem  excitat,  passiones  pro- 
vocat, multa  suggerit,  nunc  huic,  nunc  illi  virtuti 
contraria;  aliquando  blanditiis,  terrore  aliquando 
agitat;  nonnumquam  obstinate  persistit. 

Hujusmodi,  fili,  si  quae  tibi  fiant,  noli  tur- 

bari,  noli  perdere  pacem.  Quamdiu  in  sancta  pace 
permanes,  omnia  tuta  sqnt:  si  autem  incipis  tur- 
bari, incipis  periclitari:  et  quamquam  a voluntario 
consensu  per  divinam  gratiam  te  retineas,  inimicus 
tamen  id  obtinuit,  quo  pro  illa  vice  contentus  est. 

Non  enim  putat  se  posse  prima  impugnatione 
te  prosternere,  sed  paulatim,  si  cor  tuum  turbare 
potuerit,  te  fatigare,  te  debilitare,  ita  demum  te 
perdere. 

Vide  ergo,  ne  turberis,  quacumque  tentatione 
vel  quantocumque  tempore  impugneris. 

4.  Fili,  quidquid  acciderit,  ne  turbetur  cor 
tuum.  Pro  nulla  re  mundi  pax  cordis  amittenda  est. 

Etsi  defectum  aliquem  aut  peccatum  admise- 
ris , etiam  tunc  noli  perturbari  corde.  Nam  si  post 
commissum  delictum  turbes  teipsum , num  eo  quid- 
quam remedii  affers  malo?  Contra,  novum  com- 
mittis defectum  periculosiorem  priore. 

Ne  igitur,  delicto  infeliciter  commisso,  turba- 
tione agiteris  aut  despondeas:  sed  per  humilis 
amons  actum  conjice  te  corde  contrito  super  Cor 
meum , ut  hoc  foco  divino  consumatur  defectus 
tuus,  et  cor  tuum  mundetur. 

Maxime,,  fili,  opus  est  firma  imperturbataque 
cordis  pace,  cum  ad  majorem  Cordis  mei  gloriam 
ac  majus  bonum  tuum  permitteris  interna  premi  de- 
solatione, qua  intellectus  involvitur  tenebris,  ac 
voluntas  se  ad  mala  urgeri  sentit,  ita  ut  aliquando 
videaris  tibi  soli  et  pertinaci  inimico  relictus. 

Si  in  illo  statu  te  perturbationi  tradideris , sanc- 
tissimam Cordis  mei  intentionem  frustraberis,  mag- 
numque  adibis  periculum,  non  modo  te  privandi  ob- 
lato meritorum  thesauro  et  alto  sanctitatis  gradu, 
verum  etiam  errandi  ac  cadendi. 

v Quodsi,  corde  pacato  atque  imperterrito , pro- 
cedas obediens,  quo  te  duxerit  Spiritus  meus,  et 
supra  et  contra  etiam  sensum  sequaris  ductum  ejus, 
pertransibis  illaesus , atque  perfectior  egredieris. 

5.  Sed  multa  etiam  in  exterioribus  occurrent, 
quae  cor  tuum,  nisi  in  pace  Aierit  bene  solidatum, 
movebunt  ac  disturbabunt. 

Accidet , ut  homines  atque  illos  ipsos , qui  gra- 
titudinis ,.  amicitiae,  status,  aut  officii  etiaifi  debito, 
tibi  erant  obstricti,  infideles,  imo  adversantes  quan- 
doque tibi  esse  reperias. 

Si  pax  tua  in  dispositione  vel  actione  morta- 
lium fundata  sit,  aut  inde  pendeat , tristi  agitationi 
obnoxia  erit. 

Multi  pro  cordis  affectu  judicant:  ideoque  ex- 
pectandum  est  fore,  ut  non  raro  male  de  te  sen- 
tiant, actiones  tuas  culpent,  interioris  vitae  stu- 
dium condemnent,  te  denique  varie  exerceant. 

Haec,  fili,  si  acciderint,  noli  pati,  ut  cor  tur- 
betur: sed  resta  pacificus , et  cuncta  sine  transire, 
ut  nubes  supra  te  transire  sinis. 

Et  profecto,  fili,  quid  his  turbari  prodesset? 
Nonne  gravamen  adderes,  et  pro  fructu  laboris 
amaritudinem  reciperes? 

Assuesce,  fili,  adversa  tolerare  patienter,  in- 
grata silenter  audire , inter  turbulentos  esse  quietus, 
strepitante  mundo  permanere  tranquillus. 

6.  F.  Z).  Sed,  o Domine  Jesu!  quam  difficile 
factu  videtur,  vexantes  interius  tentationes , etiam 
cum  opto  tibi  fideliter  servire,  aut  exterius  afflic- 
tiones rerum  hominumque  adversantium,  etiam 
quando  bene  intendi,  non  sentire,  iisque  non  tur- 
bari! Imo,  Domine,  mihi  hoc  impossibile  videtur. 

F.  J.  Sed  malum  non  est,  fili,  sentire  quae 

gravia  sunt,  aut  apta  ad  cor  agitandum:  quin  ea 
sentire  oportet,  ut  eis  resistere  possis. 

Utiq  le  impossibile  est,  ea  non  sentire,  etiamsi 
piissimus  fueris.  Pietas  enim  facultates  animae  non 
destruit  nec  hebetat,  sedcontra,  perfectiores  reddit 
et  puriores, 

Neque  possibile  est,  ut  pars  cordis  inferior  iis 
aliquando  non  moveatur.  Hujus  autem  motus,  nisi 
a parte  superiori  admittantur,  tibi  nocere  nullo 
modo  possunt:  imo  vero  ad  pacem  magis  consoli- 
dandam inservire  queunt,  cura,  quo  plures  de 
illa  parte  victorias  reportaveris , eo  subjectiorem 
illam  et  tranquilliorem  habiturus  sis,  eoque  majori 
securitate  fruiturus. 

At  semper  est  in  potestate  tua,  conservare  in 
pace  teipsum.  Cum  enim  libero  fruaris  arbitrio, 
sufTicientemque  semper  accipias  gratiam , nec  ma- 
litia inferni,  nec  hominum  perversitas,  nec  adversa 
ulla  cor  tuum,  nisi  illud  ipsum  velit,  perturbare 
valent. 

Pendet  igitur  a te  solo*  fili,  semper  hoG  possi- 
dere bonum,  quod  tantum  est,  ut,  post  statum 
gratiae,  sil  hujus  vitae  bonum  maximum. 

7.  V.  D.  lia,  Domine  Jesu,  ita  plane.  Doce 
me  ergo,  quaeso,  viam  sanctae  pacis,  quam  mihi 
ostendisti  tam  necessariam  esse  et  tam  utilem  ad 
omnia. 

F.  J.  Fili,  multi  multa  dicunt  de  mediis  obti- 
nendi ac  conservandi  pacem;  ego  autem  dico: 
Discite  a me,  quia  mitis  sum  et  humilis  Corde, 
et  invenietis  requiem,  pacis  perfectionem. 

Primo  itaque , solum  cor  bonum , quod  in  gra- 
tia vivens  studet  Cordis  mei  virtutes  imitari,  verair 
pacem  habere  potest ; quia  non  est  pax  impiis. 

Deinde,  cor  humile  solum,  quod  inter  homi- 
nes inferiorem  tenere  locum  bene  contentum  est, 
quodque  sibi  diffidens,  in  omni  casu  ad  me  re- 
currit, pacem  imperturbatam  custodire  valet. 

Denique,  solum  cor  charitate  animatum,  quod 
divinae  voluntati  unitum  aut  certe  resignatum  est, 
dulcedine  sanctae  pacis  continue  frui , atque  in  ea 
secure  perseverare  potest. 

Quodsi  perfecte  Cordis  mei  sensa  imbueris, 
ita  ut,  pro  amore  perfectioris  mihi  similitudinis 
ac  probatione  purioris  erga  me  amoris,  diligas, 
secundum  divinum  beneplacitum,  pati  mecum  in 
hoc  mundo:  tunc,  fili,  suavissimae  pacis  abundan- 
tia afflues,  ac  supra  omnes  rerum  sensibilium  vi- 
cissitudines perpetua  tranquillitate  gaudere,  ac  corde 
laeto  jubilare  poteris;  quoniam,  unde  pax  turbari 
solet,  inde  tibi  confirmabitur. 

En,  fili,  viam  pacis  veram,  quae  gradalim  as- 
cendit usque  ad  perfectionem.  Beati,  qui  ambu- 
lant in  ea!  Extra  eam  nulla  reperienda  est  pax 
genuina,  nulla  solida,  nulla  durabilis. 

Si  non  habueris  cor  bonum,  ex  humilitate  et 
amore  divinae  voluntati  resignatum,  fac  quidquid 
volqeris,  vade  quocumque  malueris,  nullibi  inve- 
nies pacis  felicitatem. 

Quando  enim  cor  intus  non  bene  dispositum 
est,  nec  fuga  occasionum,  nec  locorum  mutatio, 
nec  solitudo  vitae,  nec  libri  spirituales,  nec  deni- 
que consilia  humana  pacem  veram  dare  possunt. 

8.  Memento , fili , causas  perturbationis  internae 
non  in  rebus  extra  te,  sed  intra  te  esse  in  dis- 
positione cordis  inordinata.  Si  causas  in  te  existere 
non  sinis , res  externae  tibi  turbationis  occasiones 
esse  cessabunt 

Porro  tot  sunt  pacis  amittendae  causae,  quot 
cordis  affectus  inordinati.  Tales  autem  sunt,  non 
solum  rerum  malarum  et  inanium  affectus , sed  bo- 
narum etiam  atque  sanctarum , quando  his  contra 
divinum  beneplacitum  indulgetur. 

Quamobrem  slatim  ut  aliquid  inordinati  in  te 
perceperis,  orationi,  examinique  particulari,  et 
aliis  opportunis  mediis  insta,  et  quantocius  e corde 
tuo  quiete  simul  et  efficaciter  dimitte. 

Quam  mullae , etiam  bonae , animae  pacem  stu- 
diose quaerunt,  variis  utentes  mediis  iisque  non 
malis,  et  tamen  non  inveniunt  nisi  majorem  tur- 
bationem, quia  inordinate  procedunt,  nimium  aut 
anxie  desiderantes  finem  gravaminis,  quod  senti- 
unt, vel  consecutionem  quietis,  ad  quam  anhe- 
lant, aut  se  turbantes  usu  mediorum,  aut  pacem 
volentes  experiri  sensibus! 

Pacem  quaere  pacifice,  eamque  in  parte  cordis 
superiori,  ubi  rationalis  voluntas  sub  fide  et  gratia 
praeest,  inveniendam  posside  et  conserva. 

Ita,  fili,  poteris  constanter  frui  pace  sancta, 
pace  mea , quae  est  omnis  veri  discipuli  Cordis  mei 
privilegium,  rerum  prosperarum  condimentum,  leni- 
men adversarum,  bonorum  summa,  necessarium 
denique  et  dulce  medium  perfectionis  ac  sanctitatis. 

9.  V.  D.  0 Jesu,  Deus  pacis  et  Paler  totius 
consolationis!  quantum  opto,  quantum  desidero 
pacem,  pacem  luam,  dulcem  et  sanctam! 

Habeant  qui  voluerint,  caetera  vitae  bona;  mihi, 
quaeso,  dona  pacem,  bonum  hujus  vitae  mihi  opti- 
mum, complectens  mihi  desiderabilia  omnia. 

Praesta  benigne , ut  praescriptis  recte  utar  me- 
diis, sicque  verus  Cordis  tui  discipulus  efficiar, 
miti  et  humili  corde  semper  pacificus. 

0 princeps  pacis  Jesu  dulcissime!  cujus  deliciae, 
regnare  in  corde  puro  et  quieto , ita  in  corde  meo 
firma  regnum  tuum,  ut  numquam  turbetur,  sed 
solidetur  perpetuo  magis,  donec  admittas  me  ad 
regnandum  lecum  in  bealitudine  coelesti,  ubi  cum 
Angelis  et  Sanctis  regnas  in  pace  sempiterna. 

CAPUT  DECIMUM  SEPTIMUM. 

Quod  Sacrosanctum  Cor  Jesu,  incipientis  vitam 

publicam,  doceat  nos  zelum  animarum. 

1.  V.  J.  Fili,  misit  Deus  Filium  suum  in 
mundum,  ut  salvetur  mundus  per  ipsum. 

Ne  ergo  mireris,  si  zelus  animarum  Cor  meum 
perpetuo  premebat  et  indesinenter  urgebat , ad  reg- 
num divini  amoris  in  corda  hominum  extenden- 
dum, modis  omnibus,  quos  Pater  meus  coelestis 
praestituerat. 

Hucusque  in  sancta  solitudine  latueram,  ut  me 
ad  opus  quasi  praepararem,  omnesque  Cordis  mei 
discipulos  docerem,  debere  prius  seipsos  studiose 
zelare,  quam  proximum  fructuose  zelare  possunt. 

Ecce  ego  sanctificans  meipsum  pro  animabus 
salvandis,  quam  frequenter,  quanto  Cordis  fervore 
pro  ipsis  orare  solebam,  ut  Domino  Deo  suo  vive- 
rent, ut  nihil  mali  lacerent,  ut  in  virtute  profice- 
rent! 

Sed  et  Discipulos  mihi  associavi  et  Apostolos, 
quos  spiritu  zeli  mei  repletos  animabam,  cumquibus 
mea  communicabam  consilia,  quos  animarum  saluti 
mecum  strenue  incumbentes  laetus  Corde  videbam. 

Circuibam,  docens  et  loquens  de  regno  Dei, 
privalim  ac  publice  omnes  captans  occasiones  ho- 
mines ad  meliora  promovendi. 

Exemplum  vitae  meae  fulgebat,  quasi  lux  orta  po- 
pulo sedenti  in  tenebris.  Transibam  enim  bene- 
faciendo omnibus,  et  singulis  exhibendo  humilitatem 
et  charitatem  Cordis  mei. 

Quantum  aedificabantur,  quantum  movebantur, 
cum  viderent  me  ad  utilitatem  salutemque  suam 
tota  die  laborantem,  et  saepe  interea  declinantem 
a turba,  solum  tantisper  oraturum!  cum  disce- 
rent, me  post  labores  et  itinera  diurna,  quibus 
ipsi  Apostoli  defatigati , dum  sopore  nocturno  quies- 
cebant, frequenter  in  oratione  pernoctare! 

Denique  cum  data  esset  mihi  ompis  potestas  in 
coelo  et  in  terra,  illam  ipsam  ad  usum  zeli  Cor- 
dis mei,  ad  gloriam  divinam,  ad  lucrum  animarum 
adhibui,  ac  tot  patravi  miracula,  quot  necessaria 
erant  et  idonea  ad  salutem  omnium. 

En,  fili,  media  quibus  zelus  Cordis  mei  usus 
est  ad  animas  lucrandas.  Eadem  media  nonne 
tibi  sunt,  in  quocumque  vitae  statu  fueris?  iis  ad 
gloriam  meam  et  animarum  salutem  utere  diligenter. 

2.  Orationes  frequentes,  mortificationes  aliquas, 
licet  parvas  aut  leves , nonnulla  pietatis  vel  miseri- 
cordiae opera,  sed  et  exercitia  spiritualia,  occu- 
pationes etiam  ordinarias,  huc  spiritu  orationis 
intende,  huc  dirige,  tum  ut  filii  mei  prodigi,  qui 
in  terra  longinqua  aut  infidelitatis,  aut  haeresis, 
aut  peccati  misere  tabescunt,  tandem  libertate  sua 
melius  utentes,  Cor  meum  reditu  laeto  recreent; 
tum  ut  boni  in  virtute  proficiant,  aemulentur  cha- 
rismata meliora,  ad  perfectionem  aspirare  perse- 
verent. 

0 si  scires,  quid  ad  salutem  animarum  valeat 
oratio!  Quot  personae  interiores,  eaeque  etiam, 
qua  a commercio  mundi  seclusae  erant,  singulae 

sola  oratione  millia  animarum  infidelitati , haeresi, 
aut  peccato  eripuerunt,  atque  in  aeternam  beati- 
tudinem  evexerunt!  Intellige,  fili  mi,  quid  oratione 
efficere  possis. 

Si  quos  zelo  animaveris,  hi  sunt  discipuli  et 
apostoli  tui,  quos  ad  quaestum  animarum  mittas. 

Ita  multa  praestabis,  non  per  te  solum,  sed 
et  per  alios,  qui  etiam  alios  animabunt,  et  mit- 
tent; sicque  transmittent  a generatione  in  genera- 
tionem. 

Stude  frequenter  loqui  de  rebus,  quae  pietatem 
spirant,  quae  aedificant  et  ad  virtutem  alliciunt 
Quam  multi  sunt  in  coelo,  qui  aeternae  felicitatis 
suae  occasionem  piae  alicui  conversationi  debent! 

Verum  quidem  est,  fili,  te  importunum  esse 
non  debere , ita  ut  a virtute  fuges  proximum  potius, 
quam  ad  illam  attrahas:  verus  autem  et  fervens 
zelus  novit  sanctis  uti  industriis,  ut  pie  loquendi 
opportunas  occasiones  faciat  aut  captet. 

Mire  efficax,  bonum  exemplum.  Hoc  caeteris 
mediis  externis  vitam  tribuit  et  virtutem.  Hoc  deme, 
et  illa  quid  efficere  possunt?  obstrepere  quidem 
sensibus,  sed  non  cor  movere. 

Exemplo  itaque  vitae  tuae  exhibe  incomparabi- 
les amoris  mei  suavitates ; ostende  proximo,  illum, 
qui  mihi  amanter  servit,  etiam  in  hoc  mundo  esse 
beatissimum.  Ita  proximum  coges  quodammodo 
ad  experiendum  et  gustandum,  quam  suave  sit 
servitium  Cordis  mei,  servilium  amoris  mei. 

Quodsi  non  possis  patrare  miracula  derogando 
legibys  universi;  potes,  divinae  gratiae  cooperando, 
facere  prodigia.  Quid  enim?  nonne  prodigiosum, 
imo  mirandum,  propter  purum  mei  amorem  prae- 
terire quae  tua  sunt,  ut  alienis  consulas,  bonum  pro 

malo  reddere ) te  mecum  ia  humiliationibus  repu- 
tare beatum? 

Haec,  fili,  et  similia  gratiae  prodigia  nonnumr 
quam  corda,  quae  caeleris  mediis  restiterant,  subito 
perculerunt  et  ad  meliora  sequenda  converterunt. 

3.  Omni  loco  et  tempore , fili,  animarum  esto 
zelator,  ut  quicumque  te  convenerit,  aliquem  stimu- 
lum ad  virtutem  aut  perfectionem  accipiat. 

Ne  credas , te  verum  esse  Cordis  mei  discipu- 
lum, si  zelum,  efficacem  salutis  ac  perfectionis 
animarum  voluntatem,  non  habeas.  Si  autem  vis 
opere  probare,  te  vere  diligere  atque  imitari  Cor 
meum , ardentem  fove  zelum. 

Quid  Cordi  meo  gratius  facere  potes , quam  al- 
laborare saluti  et  perfectioni  animarum,  ad  hoc 
creatarum,  ut  me  in  aeternum  ament  et  glorificent  ? 

Si  vel  unam  animam  in  coelum  mittis,  plus 
gloriae  mihi  procuras,  quam  omnes  homines  simul 
mihi  in  hac  terra  umquam  exhibuerunt,  aut  umquam 
exhibere  possunt.  Quidquid  enim  gloriae  mortales 
mihi  deferunt  in  terra,  numero  concluditur  actuum, 
qui  tandem  finiuntur : gloria  vero,  quam  in  coelo 
mihi  tribuit  anima  beata  , cum  sit  perpetua,  aequi- 
valel  numero  actuum,  quibus  in  aeternum  non 
erit  finis. 

Attende,  fili,  'quanti  ego  fecerim  animarum  sa- 
lutem, cum  propter  eam  descenderim  de  coelis, 
eamque  per  continuos  arduosque  labores  et  aerum- 
nas quaesierim,  ac  pro  ea  denique  vitam  meam 
ipsam  dederim. 

0 si  cognosceres  animae  valorem,  quanto#  zelo 
pro-  ejus  salute  flagrares!  Ex  pretio  a me  pro  ea 
dato  disce,  quanti  valeat. 

Salva  animam,  et  ecce  rem  incomparabiliter 

pretiosiorem  egeris,  quam  si  totum  hunc  mundum 
cum  omnibus  ejus  bonis  lucratus  esses. 

Fili,  si  proximi  animam  salvasti , ‘animam  tuam 
liberasti:  qui  enim  converti  fecerit  peccatorem  ab 
errore  vias  ejus,  salvabit  animam  suam  a morte, 
et  operiet  rtiultitudinem  peccatorum. 

Quanto  gaudio  erit  tibi,  fili,, post  hanc  vitam, 
videre  Electos  in  coelo,  qui  tibi,  secundum  gra- 
tiam, debeant,  alii  quidem  coelestem  beatitudir  em, 
alii  vero  sanctitatis  respondentisque  gloriae  aeternae 
celsitudinem  suam;  quique  tibi  in  aeternum  mille 
gratiarum  actiones  rependant! 

Imo,  fili,  non  solum  omnium  humanorum  opti- 
mum, verum  etiam  divinorum  divinissimum,  ad 
salutem  et  perfectionem  animarum  cooperari. 

4.  Ora  frequenter,  ut  cor  tuum  vero  animetur 
zelo,  quem  humilitas  sustentet,  charitas  stimulet, 
informet  scientia,  discretio  dirigat,  perseverantia 
confirmet. 

Vide , ne  te  zelo,  non  ex  gratia  in  corde  humili 
et  miti,  sed  ex  natura  in  aliqua  passione  orto, 
animari  sinas.  Hoc  qui  perverso  ducitur  zelo,  dum 
peccata  extirpare  contendit,  peccata  multiplicat, 
dumque  alios  aestuat  reddere  in  opere  meliores, 
corde  pejores  efficit. 

Stude  , quantum  morali  potes  modo,  ubique 
mala  corrigere,  et  promovere  bona.  Cum  autem 
facis  quod  in  te  est , illa , quae  emendare  vel  quaa 
in  meliora  ducere  non  vales,  patienter  tolera,  com- 
mittens cuncta  divinae  Providentiae  meae,  et  orans  ut 
omnia  majori  gloriae  meae  tandem  inserviant. 

Si  opus  zeli  tui  non  successerit  primo  tenta- 
mine, iterum,  fili,  iterumque  tentui.  Accidit  enim, 
ut  homines  spiritui  malo  subauscultantes  aut  tepore 

sopiti,  aegre  primum  audiant  meliora:  deinde  vero, 
cum  bonus  Spiritus  eis  cum  interiore  punctione  re- 
petivit audita , et  intus  suasit,  zelo  zelantis  urgente 
et  gratia  movente*,  se  vertant  atque  dedant 

Quamdiu  ego  expecto,  quamdiu  ego  tolero, 
mortalem  in  hac  vita,  numquam  de  illo  desperandum 
est.  Si  infidelis  est  jam,  quomodo  scis,  an  non 
mex  futurus  sit  fidelis?  Si  haereticus  est  nunc, 
unde  nosti,  an  non  brevi  secuturus  sit  veritatem 
Catholicam?  Si  schismaticus  est  hodie,  cras  Eccle- 
siae unitus  esse  potest. 

Paulus  erat  persecutor  Ecclesiae  mane,  vespere 
vas  electionis  erat.  Magdalena  die  ista  in  civitate 
peccatrix  erat,  sequenti  die  omnis  virtutis  exem- 
plar, et  Cordis  mei  amatrix  Seraphica. 

Quam  multi,  qui  in  errore  et  peccato  vide- 
bantur desperati,  conversi  sunt,  et  invenerunt  feli- 
cem vitam  gratiae  in  hoc  saeculo , et  vitam  bealam 
gloriae  in  futuro?  Num  tandem  gratiae  potestas 
diminuta  est?  num  liberum  hominis  arbitrium  ex- 
tinctum? 

5.  Quodsi  invitis  conatibus  tuis  nolint  homines 
ad  melius  se  vertere,  noli  amittere  cordis  pacem. 

Sed  imitare  sanctos  Angelos  Custodes,  qui, 
cum  fecerint  quod  debebant  ac  poterant,  si  cre- 
diti sibi  homines  non  resipiscunt,  aut  non  proficiunt, 
aeque  pacifici  manent,  aeque  beati. 

Si  qui  zeli  tui  conatibus  ad  animae  suae  bonum 
uti  noluerint;  non  ideo  minus  conatus  isti  remu- 
nerabuntur, cum  apud  me  voluntas  efficax  aequi- 
paretur  successui. 

Tuum  est  gratiae  plantas  rigare,  non  autem 
incrementum  dare.  Riga  igitur,  alacriter  labora; 

ei,  sive  fideris  incrementum  sive  non  videris,  num- 
quam  sine  fructu  tibi,  et  honore  milii  laborabis. 

6.  interea,  fili,  cavendum,  ne,  dbm  alios  sal- 
vos aut  perfectos  facere  laboras,  leipsum  repro- 
bum aut  perfectionis  negligentem  fieri  sinas. 

illos,  ad  quorum  spirituale  bonum  incumbis,  in 
corde  tuo  crede,  meliores  te  aut  esse  jam,  aut 
aliquando  fore:  quod  autem  ad  te,  quantumvis 
bonum  in  animabus  per  te  producatur,  reputa 
leipsum  velut  cymbalum , quod  sine  aliena  vi  mo- 
vente ne  sonurn  quidem  edere  potest. 

Quanto  purius  intendis  me,  humiliusquede  teipso 
sentis,  tanto  aptior  eris  ad  salutem  et  perfectio- 
nem animarum  promovendum. 

Hujusmodi  enim  in  epulis  propriis  infirma  eligo 
instrumenta,  ad  operandum  magnalia  mea,  ne  quis 
glorietur  in  virtute  sua,  sed  mihi  detur  omnis 
honor  et  gloria. 

7.  V ’.  D.  Non  salis  est  ergo,  Domine  Jesu, 
ut  solus  ego  te -diligam:  oportet,  ut  et  alii  te  dili- 
gant, ut  omnes  te  ament.  Tu  summe,  tu  omni 
ratione  dignus  universorum  cordium  amore. 

0 Jesu!  si  te  cognoscerent  homines,  num  te 
umquam  offenderent?  nonne  te  toto  corde  ama- 
rent? 

Quam  dulcis  labor,  corda  lucrari  tibi  ! quam 
Angelica  occupatio!  quam  divinum  opus! 

Quis  igitur  det  mihi,  ut  possim  totam  peragrare 
terram,  rapere  corda  omnia,  ea  amore  tui  inflam- 
mare ! 

Ulinam,  dulcissime  Jesu,  omnium  haberem  corda, 
ut  illa  tibi  devovere,  amori  tui  consecrare  possem  ! 

Suscipe,  quaeso,  desiderium  cordis  mei,  quo 
opto  posse  tantum  omnium  mortalium  amorem 

tibi  in  terris  procurare,  quantum  Angeli  ac  Sancti 
tui  in  coelis  tibi  exhibent. 

Fiam,  quaeso,  Cordis  tui  apostolus,  ut  amorem 
tuum  spargam  ubique,  ut  laborem,  industriam, 
medium  omne  corde  generoso  ac  solerti  impen- 
dam, et  superimpendam  meipsum  pro  animabus, 
quae  te  diligantet  glorificent  per  omnem  aeternitatem. 

CAPUT  DECIMUM  OCTAVUM. 

Quod  Sacrosanctum  Cor  Jesu,  nuptiis  in  Cana 
praesentis , nos  spiritualem  laetitiam  doceat. 

4.  V . «7.  Fili,  cum  propter  salutem  omnium 
venerim , omnia  omnibus  factus  sum  ad  lucrandos 
omnes. 

Omnibus  grata,  lux  laeta,  calorem  animationem- 
que spargens.  Talis  ego,  lux  mundi:  talis  vita 
mea,  quae  Cordis  gaudium,  amoremque,  et  ala- 
critatem exhibebat. 

Scrutare  omnia,  fili,  nusquam  reperies  me 
tetricum,  nusquam  ex  morositate  homines  fugien- 
tem aut  fugantem:  verum  ubique  alacrem,  cum 
mortalibus  secundum  divinum  beneplacitum  gau- 
denter agentem,  omnia  spiritu  animantem  ac 
sanctificantem. 

Imo  ecce  invitatus,  non  renui  cum  Matre  mea 
et  Discipulis  interesse  nuptiis  illisque  sancte  con- 
gaudere, omnem  captans  occasionem  animas  lu- 
crandi, docendique  virtutem  et  verum  cordis  gaudium. 

Ex  Cordis  mei  exemplo  didicerunt  Sancti  spiri- 
tualem fovere  laetitiam,  eaque  proximum  aedificare, 
et  mihi  servire  corde  gaudentes. 

Noverant  me  bonum  esse  Patrem,  meque 
amare  ut  filii  vivant  corde  dilatato,  in  participa- 
tione bonorum  meorum  contenti  ac  beati. 

Haec  meditare,  fili:  haec  imitare,  ut  gaudium 
meum  in  te  sit. 

2.  Ecce  quae  praestet,  quaeque  efficiat  spiri- 
tualis haec  laetitia!  Quid  enim  majorem  mihi  affert 
hic  honorem,  quam  mihi  servire  corde  laeto;  sic- 
que  toti  probare  mundo,  servitium  meum  esse 
suavitate  et  felicitate  plenum? 

Sed  et  verum  cordis  gaudium  adornat  virtu- 
tem, difficultates  complanat,  labores  mitigat,  cla- 
rat intellectum,  voluntatem  animat,  totum  denique 
hominem  ad  omnia  bene  disponit. 

Sine'  cordis  gaudio*,  universa  bona  externa  ad 
felicitatem  parum  conferunt,  animae  facultates  tor- 
pent, corpus  ipsum  languet,  homo  etiam  in  pros- 
peris miser  est. 

Laetitiae  spiritualis  exercitio  te  reddes  charum 
mihi,  qui  hilarem  datorem  diligo;  utilem  proximo, 
qui  delectabiliter  ad  bonum  stimulabitur;  denique 
proficuum  tibi  ipsi,  qui  per  hoc  unum  exercitium 
multos  virtutum  actus  elicies. 

Quid  plura?  Ecce  quis  est  homo,  qui  vult  vi- 
tam, et  dies  videre  bonos?  Jucunditas  cordis,  haec 
est  vita  hominis:  et  dies  boni,  dies  optimi,  qui 
transiguntur  in  divina  gratia , quae  est  sicut  para- 
disus in  benedictionibus. 

Maximum  autem  status  gratia  signum  est  latitia 
spiritualis. 

Justorum  itaque  latitia  felicitas  et  prasens,  et 
sempiterna  bealitudinis  prasagium. 

3.  Quid  est  autem  latitia  spiritualis,  nisi  bonus 
habitus  anima,  qua  ostendit,  se  propter  me  esse 
vere  contentam? 

Non  igitur  in  natura,  sed  in  gratia  fundata 
est:  non  ab  indolis  constitutione,  sed  a dispositione 

cordis  pendet:  non  sensualia,  sed  spiritualia  pro 
objecto  habet. 

Lautitia  mundana  damnosa  est,  ad  moerorem 
ducit  et  acerbos  animi  morsus:  naturalis  autem  in- 
constans, et  frequenti  tristitiae  subjecta:  spiritualis 
vero  stabilis  et  salutifera. 

Sanctam  hanc  laetitiam  cor  bonae  voluntatis 
cum  gratia  producit,  fervens  pietas  dilatat,  vic- 
toria de  inclinatione  naturae  solidat. 

4.  Daemon,  melancholiae  amator , cognoscens, 
quantum  contra  se  faciat  laetitia  spiritualis,  ipsam 
omni  modo  oppugnare,  destruere  falsis  rationibus, 
vel  vanis  subtilitatibus  diminuere  semper  quaerit. 

Cave,  fili,  ne  ab  illo  capiaris!  Si  cesseris  isti 
tristitiae  fautori,  non  illi  sufficiet , privasse  te  sanctae 
laetitiae  bonis  , sed  videns  te  secundum  desiderium 
suum  dispositum,  omnium  periculosissime  te  ag- 
gredietur et  tenlabit 

Quidquid  suggestum  fuerit,  quidquid  etiam 
acciderit,  noli  admittere  tristitiam,  quae  cor  deji- 
ciat. Haec  dira  pestis  exsiccat  ossa,  et  rationem 
stupidat.  Non  est  sensus  ubi  est  ista:  imo  omnis 
plaga  haec  tristitia  cordis  est. 

Fieri  quandoque  poterit,  fili,  ut  ad  tristitiam 
quamdam  taediosam  inclinari  te  sentias,  ignarus 
unde  movearis.  Quod  cum  acciderit,  ora  etiam 
atque  etiam,  fervorem,  quantum  vales,  excita, 
aliis  opportunis  utere  mediis,  ut  conserves  salu- 
tare cordis  gaudium. 

5.  Frequenter  occurrent  contraria  et  adversa, 
quae  te  naturaliter  afficient.  Haec,  si  te  corde  con- 
tristari patiaris,  aggravabis:  alie  viabis  contra,  si 
cor  laetum  serves.  Quo  igitur  melius  potueris, 
ea  in  bonum  aeternum  animae  tuae  converte,  et 


Digitized  by 


Google 


caput  xvm.  227 

mente  a displicentibus  aversa,  gaude  supernatu- 
raliter  ob  magnum  lucrum  tuum. 

Sed  quas  maxime  laetitiam  spiritualem  in  anima 
proba  solent  impedire,  sunt  defectus,  quos  com- 
mittit, ac  sine  quibus  vivere  se  non  po^se  com- 
perit.  En  illusio:  en  deceptio  inimici,  qua  impe- 
ritis nocere  plurimum  consuevit. 

Stat  per  te  solunii,  fili,  quominus  defectus 
isti,  quando  commissi' sunt,  commodis  luis  pru- 
indeque  cordis  lui  laetitiae  inserviant.  Commodi 
enim  est  magni,  imo  magni  meriti,  ex  una  parte, 
commissorum  defectuum  stalim  poenitere  amore 
.mei,  et,  ex  altera,  de  humiliationibus  defectus 
consequentibus  gaudere,  ad  honoris  mei  repara- 
tionem. 

Denique,  fili,  quaecumque  obstacula  habueris 
obvia,  nihil  recti  intentatum  relinque,  ut  a noxia 
tristitia  caveas.  Vide  tamen,  ne,  dum  fugis  tristi- 
tiam, in  eam  ad  alterum  extremum  incurras.  Ita- 
que ut  illam  vites,  noli  te  tradere  dissipationi,  exer- 
citiorum spiritualium  negligentiae,  studiove  sensua- 
lium oblectamentorum.  Hujusmodi  enim  laetitiae 
extrema  lucius  occupat. 

6.  Fili,  post  statum  gratiae  possessum,  summa 
mediorum  ad  fruendum  laetitia  spirituali,  camque 
conservandum,  est  mitem  esse  et  humilem  corde, 
mei  amore. 

Esto  vere  humilis , et  numquam  dejectus  eris : 
ama  me  ferventer , et  habebis  cor  semper  laetum. 

Si  naturae  propensionem  aut  aversionem  se- 
quaris: si  in  iis,  quae  servitii  mei  sunt,  tepidus 
sis  aut  negligens,  verum  cordis  gaudium  nec  gus- 
tare nec  possidere  poteris,  etiamsi  omnia  delec- 
tamenta terrae  haberes. 

Sunt  et  externa , quae  ad  eordis  gaudium  juvent  : 
sancti  conatus  ad  spiritualem  laetitiam  colendam, 
pia  jubilatio  in  hymnis  et  canticis , consortium  spi- 
ritualiter  laetorum,  alacritas  in  agendo,  in  patiendo 
resignatio,  in  procedendo  sancta  libertas. 

Ora,  fili  mi,  el  conare,  ut  mediis  istis  recte 
utaris , sicque  vero  cordis  fruaris  gaudio , cui  com- 
parata, omnis  alia  jucunditas  moeror  est,  omnis  hi- 
laritas tristitia,  omnis  dulcedo  amaritudo. 

Hoc  est  gaudium  meum,  fili,  quo  gaudeto  sem- 
per:  iterum  dico,  gaudeto. 

7.  F.  D.  0 Jesu!  cujus  Cor  melliflui  gaudii 
fons  est  inexhaustus,  ex  quo  coelum  haurit  et  terra, . 
ubi  nisi  in  te  reperiam  cordis  laetitiam  veram? 

0 dulcissime  Jesu!  qui  misereris  in  hilaritate, 
miserere  mei,  indigni  filii  tui,  et  gaudio  sancto 
reple  cor  meum. 

Absque  te  anima  mea  sicut  terra  sine  aqua, 
arida  et  misera:  tu  solus  recreatio  vera  et  efficax. 

Quando  tua  interius  non  adest  recreatio,  insipi- 
dum est  quidquid  creaturae  conferre  possunt: 
cum  vero  tu  cor  exhilaras , exultal  anima  mea, 
et  prae  gaudio  omnia  facile  portat,  omnia  invenit 
sapida,  ipsa  amara  experitur  dulcia. 

Sic  semper,  obsecro,  laetifica  animam  meam. 
Tam  solidam  da  mihi  humilitatem,  et  numquam 
dejiciar:  tantum  amorem  lui  fervoremque,  ut  sem- 
per alacris  tibi  vivam. 

0 Jesu,  Dilecte  animae  meae,  totum  et  solum 
gaudium  meum!  ita  laeto  corde  tibi  serviam,  ut 
honorem  servilium  tuum , proximumque  aedificem, 
et  meipsum  sanctificem,  ad  sempiternum  Cordis  tui 
gaudium. 

CAPUT  BECIMUM  NONUM. 

Quod  Sacrosanctum  Cor  Jesu,  cum  hominibus 
conversantis,  doceat  nos  proximi  supportare 
defectus. 

1.  V.  J.  Fili,  quamdiu  in  terris  visus  sum  et 
cum  hominibus  conversatus , in  medio  generationis 
perversae  fui. 

Quantam,  putas,  videbam  ego,  cordium inspec- 
tor, superbiam  et  infidelitatem , quantam  immun- 
ditiam et  iniquitatem  in  cordibus  hominum,  quibus 
nihil  nisi  mundus,  nihil  nisi  proprium  sapiebat! 

Quantum  Cor  meum  afficiebant  culpabilis  igno- 
rantia , licentia  effrenata , ccefestium  rerum  oblivio, 
sollicitudo  terrestrium,  neglectus  virtutum,  vitio- 
rum triumphus ! 

Confer  me,  fili,  cum  hominibus  istis:  humi- 
litatem meam  cum  illorum  arrogantia  et  vanitate : 
zelum  meum  cum  illorum  indifferentia  et  obstina- 
tione: beneficentiam  meam  cum  illorum  stupore  et 
ingratitudine:  meam  charilatem  cum  illorum  tor- 
pore et  contemptione:  omnes  denique  virtutes  meas 
cum  defectibus  ac  vitiis  illorum. 

Et  intellige,  quam  Cordis  dispositionem  illis 
exhiberem.  Ecce  qualescumque  erant,  cum  illis 
vivere,  cum  illis  conversari,  inter  illos  sine  querela 
aut  indignatione  Cordis  manere , imo  me  conten- 
tum ostendere  perseverabam. 

Hanc  vitae  formam  si  bene  meditatus  fueris, 
similia  cordis  sensa  proximo  exhibere  disces. 

2.  Tu,  fili,  et  universi  proximi  tui,  estis  in 
unum  filii  ejusdem  Patris  coelestis,  eodem  pretio 
vitae  meae  in  unum  redempti,  eodem  vinculo  amoris 
Spiritus  Sancti  in  unum  consortium  aeternum  uniendi. 

Omnes  enim  vocali  estis  ad  idem  regnum  coelo- 
rum, ut  ibi  beatificemini  in  pace  perfecta,  in  gaudio 
unionis  sempiternae. 

Vide  itaque,  ut  consentias  in  via , nepostmo- 
dum  a coelesti  sede  beatorum  excludaris,  et  tra- 
daris exieris  tortoribus. 

Hoc  est  exemplum  meum,  imo  hoc  praeceptum 
meum,  ut  alter  alterius  onera  portantes,  diligatis 
invicem,  sicut  ego  dilexi  vos,  amore  supernaturali, 
universalique , et  efficaci^ 

Si  diligitis  me,  praeceptum  servate.  Si  ser- 
vaveritis, manebitis  in  dilectione  mea. 

Qui  odit  fratrem  suum,  homicida  est:  ipsam 
animam  occidit  eamqfle  suam.  Qui  irascitur  fratri, 
reus  erit  judicio.  Qui  non  dimittit,  non  ditnitte- 
tur  ei.  Qui  non  supportat,  non  supportabitur. 
Eadem  quippe  mensura,  qua  mensi  fueritis,  reme- 
tietur vobis.  ^ 

3.  Memento,  fili,  te  vivere,  non  inter  Ange- 
los sed  ioler  homines , qui  hic  sine  defectibus  esse 
non  possunt. 

Noli  igitur  mirari,  si  fragiles  mortales  errent 
aut  cadant:  sed  hoc  mirare,  quod,  cum  ipse  mul- 
tos habeas  defectus  ab  aliis  sustinendos , aliorum 
defectibus  aliquando  audeas  indignari. 

Si  non  supportas  defectum  alienum,  nonne  hoc 
ipso  tu  defectum  committis  et  prodis? 

Scito,  me  quandoque  permittere,  ut  homines, 
rectum  intendentes  ac  bonum  prosequentes , sibi 
contrarii  sint,  ut  sine  culpa  detur  occasio  mutuos 
supportandi  defectus,  exercendi  solidas  virtutes 
accumulandi  merita. 

Intellige,  quae  sint  proximi  tui,  exteipso.  Sicu' 

ipse  tractari  desideras,  tracta  alios:  et  qu»  tibi 
fieri  nolis , aliis  ne  facito. 

Nonne  multa  habes  tu , fili , a quibus  te  libe- 
rare velles,  et  a quibus  tamen  non  posse  i e libe- 
rare propria  novisti  experientia?  Qu»  ergo  io  teipsp 
vel  invitus  portas,  porta  et’ in  aliis,  quos,  si  hu- 
militatem aliquam  et  charitatem  habueris , et  ipsos 
cogitabis  invitos  ferre  defectus  suos. 

4.  Sunt  qui  satis  libenter  portant  defectus  ami- 
corum, atque  sibi  inclinationibus  morrbusve  simili- 
um: aliorum  autem  infirmitatibus  facile  offendunt 
fur.  Sed  in  boc  qu»  est  virtus?  Nonne  et  ethnici 
hoc  faciunt?  Imo  vero  et  ipsa  rationis  expertia 
animalia  nonne  tantumdern  facere  solent? 

Quomodo  discipulus  meus  esse  possis,  si  sensa 
pagani  habeas,  vel  instinctum  animalem  sequaris? 

Animare,  fili,  Cordis  mei  charitate  supernalu- 
rali,  qua  omnes,  tam  inimicos  quam  amicos,  su- 
stinui et  dilexi  usque  ad  mortem. 

Praeteriens  igitur  omnem  considerationem  mere 
naturalem,  supporta  omnes , dilige  omnes:  nullum 
excipe.  * 

Orato  pro  persequentibus  et  cakimniantibus  te : 
benedicito  maledicentibus  tibi : benefacito  te  odio 
habentibus:  vince  bono  malum. 

Oderis  malum,  quod  committitur:  hominem 
autem,  qui  illud  committit,  cave,  ne  oderis.  Quan- 
tumcumque  detestaris  peccatum  hominis,  hominem 
ipsum  amare  teneris. 

5.  Sancti,  non  naturam  sed  gratiam  sequta- 
tes,  usque* eo  Cordis  mei  sensa  induerunt,  ut, 
non  solum  omnes  generaliter,  verum  ei  specialiter 
adversarios  supportarent  atque  diligerent. 

Et  hi,  fili,  homines  erant,  et  natur»  sensum 

habebant , sicut  tu:  sed  naturam  superabant,  atque 
invito  etiam  sensu  magnanimiter  aemulabantur  exem- 
plum meum. 

Age,  fili,  animosus  esto,  ut  Cordis  mei  dis- 
cipulum decet,  et  has  imitare  animas  generosas 
et  nobiles. 

Cum  ob  proximi  defectus  indignationem  sentis, 
tace,  nec  ore  luo  sinas  egredi  quidquam  inordina- 
tum, quo  et  proximo  noceas  et  tibi. 

Corde  pro  illo  precare ; mentem  vero  a reflec- 
tendo ad  illius  defectus  averte  conslanter. 

Noli  umquam  fatigari  condonando  proximo,  de- 
fectus ejus  supportando,  eum  supernaturaliter  dili- 
gendo, si  Cor  meum  tuo  corde  sequi  velis. 

Si  multa  et  magna  in  aliis  sustinenda  habeas, 
memento,  fili,  me  plura  et  majora  sustinuisse  pro 
te:  imo  me  plura  et  majora  sustinuisse  in  te. 

Ecce  decem  millium  debitum  remisi  tibi  mise- 
ricorditer: nonne  ergo  oportet  et  te  misereri  con- 
servi lui,  sicut  et  ego  tui  misertus  sum? 

Reminiscere,  fili,  quousque,  et  qua  Cordis 
bonitate  te  supportarim  et  adhuc  suppoftem:  et 
disce  quomodo,  et  usque  quo  tu  proximum  sup- 
portare debeas. 

6.  V.  D.  0 Jesu!  quam  longanimis  ac  benig- 
nus erga  me  fuisti,  et  etiamrium  es!  Quomodo 
hoc  recordari  sine  lacrymis  pietatis  et  gratitudinis 
possum! 

Quantumcumque  miser.  Cor  tuum  mihi  sem- 
per  apertum  invenio : et  tamen , quod  fateor  con- 
fusus, cor  meum  a proximo  quandoque  claudo. 

0 Jesu,  mitis  et  humilis  Corde!  qui  scis,  me 
ideo  ad  defectus  proximi  ferendos  minus  esse 
paratum,  quia  meipsum  nimium  aestimo  et  amo : 

infunde,  quaeso,  in  corde  meo  tui  Cordis  humili- 
tatem et  charitatem,  ut  omnem  proximum  amore 
tui  diligam  sicut  meipsum. 

Da  gratiam,  ut,  quoties  alienas  infirmitates 
videro,  me  supra  naturam  levem , meque  superna- 
turali moveam  principio  ad  compassionem,  non  ad 
indignationem;  ad  precationem,  non  ad  aversionem. 

Elargire  nobis,  amantissime  Jesu,  Spiritum 
tuum,  .Spiritum  charilatis,  ut  diligamus  invicem, 
et  vivamus  sancta  pace  uniti,  donec  iniremus  in 
amoris  aeterni  regnum  tuum. 

CAPUT  VIGESIMI. 

Quod  Sacrosanctum  Cor  Jesu,  summa  simpli- 
citate agentis  cum  omnibus , nos  sanctam  erga 
proximum  simplicitatem  doceat. 

1.  V.  J.  Fili,  quando  inter  homines  versabar, 
hoc  mirabantur,  hoc  stupebant,  me  tanta  simpli- 
citate cum  omnibus  et  singulis  mortalium  agere. 

Sed  Cordis  erat  secretum.  Enimvero  simplex 
Cor  meum,  amans  Deum,  et  eodem  amore  caetera; 
unum  in  omnibus,  et  omnia  in  uno  tenens. 

Haec  Cordis  simplicitas , quam  erga  homines 
exhibebam,  imago  Spiritus  mei,  charitas  in  se  indi- 
visa, circa  multa  occupata,  ipsa  semper  una: 

Deum  et  homines  diligens  in  eodem  Spiritu  : 
miserias  aspiciens  humanas  et  prosperitates,  aver- 
tens mala  et  bona  promovens,  varia  perficiens 
opera,  personarum  sustinens  indoles  ac  dispositi- 
ones diversas,  multiplices  differenlesque  circum- 
stantias transiens  uniformiter:  atque  haec  omnia 
in  eodem  Spiritu. 

Suavissima  hac  virtute  mire  alliciebantur  ho- 

mines.  Numquam  enim  tarilam  simplicitatem  cum 
tanta  dignitate  conjunctam , tam  uniformem  affa- 
bilitatem cum  tam  mirifica  potentia  consociatam 
viderant  aut  mente  conceperant. 

Nihil  profecto  dupficitalisin  me,  nihil  ficti,  non 
sermonis  affectata  sublimitas,  non  agendi  modus 
arte  compositus. 

Apparebat  autem  ominibus  ingenuus  animae  meae 
candor,  agendi  ratio  veluti  speculum  sinceritatis 
Cordis  mei.  ' 

Hinc,  fili,  ad  me  ultro  veniebant  homines,  ac. 
corda  sua  corani  tne  effundebant.  Parvuli  ipsi 
accurrebant:  et  ecce  illos  ipsos,  hominibus  miran- 
tibus, ad  me  venire  sinebam,  eisque  benigne  lo- 
quens  et  bene  precans,  eos  virtutis  amore  reple- 
bam gaudentes. 

2.  Ab  exemplo. meo  disce,  fili,  sanctam  erga 
proximum  tuum  simplicitatem:  quae  tibi  nihil  aliud 
est,  quam  ex  una  charitale  divina  deducere  cogita- 
tiones, et  verba,  et  opera  tua;  atque  aliorum 
cogitationes,  verbaque,  et  opera  ad  eamdem  cha- 
rilatem  reducere. 

In  Corde  igitur  meo,  charitatis  centro,  con- 
siderandus est  et  dmandus  omnis  proximus. 

Quicumque  proximum  suum  extra  Cor  meum 
considerat,  facile  dividit  cor  suum  in  variqs  affec- 
tiones mere  naturales , aut  illud  causis  molrbusve 
partim  humanis  componit. 

Qui  autem  in  Cordis  mei  charitate  homines 
intuetur  ac  diligit,  hic  oculo  simplici  in  omnibus 
unum  videt,  puro  affectu  in  omnibus  unum  amat; 
cor  nec  compositum  nec  divisum  habet. 

3.  Sic  itaque  simplex  esto  in  intuendo  aut 

cogitando  qua  proximi  sunt:  et  noli  dividere eor 
tuum,  temere  dijudicando. 

Quis  te  constituit  proximi  tui  judicem?  Unde 
tibi  jus  ilium  condemnandi?  quomodo  audes  judi- 
qo  reprobare  quem  ego  Corde  tueor , quem  tu  ut 
fratrem  amare  teneris,  qui  denique  in  conspectu 
meo  longe  melior  teipso  esse,  aut  in  aeternum  fore 
potest? 

r Inexcusabilis  es,  (ili,  si  temere  judicas.  Cum 
enim  judicas  alterum  sic,-  nonne  teipsum  condem- 
nas? Etenim  illum  culpae  reum  esse  judicando  te- 
mere, hoc  ipso  facis  te  culpae  reum. 

Ne  tamen  suggestionem  cum  suspicione,  vel 
suspicionem  cum  judicio  confuderis.  Suggestio  est 
inimica  instigatio,  quae  ab  humana  voluntate  non 
pendet,  ideoque,  nisi  ei  voluntarie  indulgeatur,  in- 
culpabilis est.  Suspicari  autem  quid  est,  nisi  ex 
dubiis  levibusque  indiciis  aliquid  ut  probabile  aut 
verisimile  putare  et  habere?  Judicare  vero,  id  est 
aliquid  ex  ratione  sufficienti  tamquam  certum  de- 
cidere et  credere. 

! : Itaque  cum  sufficiens  adest  suspicandi  aut  judi- 
candi ratio,  utique  suspicio  et  judicium  sunt  ne- 
que temeraria  neque  culpabilia. 

' i Quodsi  desit  ratio  sufficiens  ad  suspicandum 
vel  judicandum,  non  tamen  advertatur  deesse, 
error  est  invincibilis  et  innocens. 

Si  vero  tibi  aliorum  cura  incumbat,  non  tantum 
Jicet,  Sedebam  oportet,  dt,  si  signa  mali  dentur 
probabilia,  suspiceris  tibi  subditos,  prudenterque 
malum,  si  quod  fuerit  repertum,  avertas. 

Caeterum,  fili,  quodcttmque  signum,  mi  ver- 
bum, aut  facium  in  proximo  percipis,  semper  ia 
meliorem  trahe  partem;  si  qua  quidem  ratione 

excusati  mente  potest,  excusa;  si  autem  nullo 
prorsus  modo  excusandum  vides,  corrige  verbo 
charitatis,  aut  improbationis  signo,  si  tamen  pru- 
dentia permittat,  fructusque  certus  speretur. 

0 fili  mi!  sancta  charitatis  simplicitas  non  cogi- 
tat malum,  nec  dolet  se  errare,  cum  innocenter 
etiam  de  malo  bene  sentit. 

4.  Simplex  esto  et  in  loquendo,  fili.  Ne  lingua 
dividas  cor  tuum,  quemadmodum  mundus  facit, 
qui  contentus  specie,  arte  simulandi  ac  dissimu- 
landi stulte  gloriatur. 

Tu  de  thesauro  boni  cordis  simpliciter  profer 
bona  proximo. 

Procul  ergo  a sermone  tuo  omnis  astutia , om- 
nis duplicitas,  omne  artificium,  quo  proximus  fal- 
lacia illudatur,  aut  latentis  mendacii  timore  diffi- 
dat, aut  tacitae  perversitatis  evidentia  scandalize- 
tur, aut  demum  credulitate  patiatur  damnum. 

Fili,  sentiat  cor  tuum  quod  os  tuum  proferat 
Num  ergo  inordinatos  passionum  motus  , si  quos 
intus  sentias,  foras  promere  oporteat?  Cave,  ne 
inferas:  cave,  ne  credas;  cum  motus  isti,  non 
ore  tantum,  sed  etiam  corde  supprimendi  sint. 

Omnibus  unus  esto;  vera  enim  ac  sancta  sim- 
plicitas affabilis  est  universis,  semper  suavis , unifor- 
mis ubique. 

Propter  res  indifferentes  vel  ad  te  non  perti- 
nentes, ne  charitatis  laedas  unitatem  , quotcumque 
rationes  tibi  faveant,  Memento,  actum  charitatis 
unum  multitudinem  rationum  omnium  infinite  su- 
perare. 

Quodsi  accidat,  ut  verbo  proximum  offenderis, 
teipsum  candida  simplicitate  humilians,  satisfactio» 

nem  illi  excusationemve  dare  quam  primum  stude. 
Sola  enim  humilitas  laesae  cbaritatis  reparatio  est 

5.  Denique  in  agendo  quoque  simplex  esto. 
Nihil  affectationis , nihil  etiam  neglectionis  in  te 
appareat:  tale  sit  totum  exterius  tuum,  ut  inte- 
rloris  candorem  exhibere  videatur. 

Omnia  tua  erga  proximum  in  charitate  fiant, 
quae,  licet  una  sit  ac  simplex,  multos  tamen  varios- 
que  habet  actus.  Una  et  indivisa,  novit  conjun- 
gere multa  et  divisa,  inaequalia  sustinere  aequali- 
ter, unita  servare  et  promovere. 

Fili,  si  Cordis  mei  vere  didiceris  simplicitatem, 
benevolam  charitatem  universis,  et  unicuique  hono- 
rem congruum,  sincere  ac  facile  exhibebis,  sic 
intus  dispositus,  ut  aliis  potiores  deferre  partes, 
singulorumque  convenientiae  inservire  alacriter  uno 
divino  amore  velis. 

Simpliciter  procede,  fili,  recta  progredere, 
nec  ad  dextram  nec  ad  sinistram  discurrens,  ad 
philosophandum  de  possibilibus,  vel  ad  futiliter 
examinandum,  quid  alii  de  te  censeant,  aut  censere 
tandem  possint. 

Unum  in  omnibus  quaere  me,  quem  indubitan- 
ter invenies  in  omnibus,  et  in  quo  uno  habebis 
omnia. 

6.  Vae  duplici  corde,  qui  unum  in  corde , aliud 
in  ore  habet;  qui  in  labiis  suavitatem , amaritudi- 
nem in  praecordiis  servat;  qui  sinceritatem  exte- 
rius profitetur,  tegit  interius  dolum! 

Cor  ingrediens  duas  vias  , non  habebit  sucees- 
sus:  nec  semitam  ad  Cor  meum,  nec  callem  ad 
cor  proximi  inveniet:  ad  propriam  confusionem 
palabitur. 

Detegetur  enim  aliquando  duplicitas  ejus,  et 
apes  hypocritae  peribit. 

Beati  vero  simplices;  quoniam  ipsorum  est  pax 
secura!  Iterum  dico:  Beati;  quia  cum  Simplicibus 
sermocinatio  mea  et  familiaritas! 

Qui  ambulat  simpliciter,  ambulat  confidenter, 
et  salvus  erit. 

7.  Vide,  fili,  ne  simplicitatem  sequendo,  te 
in  imprudentiam  impingas.  Sancta  enim  simplici- 
tas candida  quidem,  quia  sancta;  sed  quia  sancta, 
prudens  quoque. 

Esto  itaque  simplex  sicut  columba:  at  simul 
esto  prudens  sicut  serpens. 

Non  omni  homini  cor  tuum  manifestes.  Tua 
non  nisi  tantum  revela  proximo,  quantum  ordinata 
charitas  requirit. 

Quas  communis  aedificationis  generisque  ordi- 
narii non  fuerint;  nemini,  fili,  nisi  mihi  measque 
erga  te  vices  gerentibus  innotescere  sinas. 

Non  sit  cor  tuum  quasi  vas  confractum,  quod 
immissa  tenere  non  possit. 

Si  secreta  servare  non  potes,  non  solum  nomine 
discipuli  Cordis  mei , sed  et  indignus  es  confiden- 
tia proximi ,J  indignior  amicorum  arcanis,  indignis- 
simus secretis  meis. 

Audisti  verbum  adversus  proximuiti  tuum?  com- 
moriatur in  te:  non  te  disrumpet,  fili*  nec  ullo 
modo  laedet. 

Susurro  contaminabit  animam  suam,  et  aliis 
odiosus  Crit.  Dupliciter  emai  venenatum  instru- 
mentum mali  est. 

r Veritatem  dicere  non  semper  fas  est,  et  men- 
tiri numquam  licet.  Opus  est  ergo  prudentia,  ne* 

sive  proferendo  verum,  sivefataem  loquendo,  cdo- 
Ira  cbaritatem  aliasque  virtutes  pecces.  . 

In  hujusmodi  circumstantiis,  fili,  recurre  ad 
Cor  meum:  et  unctio  charitatis  ejus  te  docebit, 
quomodo  procedere  te  oporteat. 

. Demum,  fili,  ora  ut  sanctae  simplicitatis  obti- 
neas spiritum , et  cole  virtutem , qua  commercium 
tuum  cum  proximo  reddes  tibi  et  ilii  gratum  ac 
fructuosum)  mibique  placens  et  honorificum. 

. 8.  V.  D.  Tu,  Domine,  forma,  tu  exemplar 
es  perfectae  simplicitatis.  Dlinam  tibi  assimiler! 

0 Jesu,  simplex  amor!,  simplica  cor  meum, 
ut,  quantum  licet  creaturae,  accedam  ad  simpli- 
citatem tuam,  unum  in  omnibus,  et  omnia  in  uno 
amando. 

Simplica  mentepi  meam,  ipsam  liberando  a 
variis  falsisque  principiis  mundi  amorjsque  pro- 
prii, et  praeservando  ab  omni  suspicione  mala  et 
temerario  judicio,  ut  a te  uno,  ubi  certa,  in  ve- 
ritate; et,  ubi  dubia,  in  charilale  dirigatur. 

Simplica  me  lotum  interius  et  exterius  < ut  unus 
factus,  semper  et  ubique  sim  uniformis,  omnia 
deducens  ex  te  uno,  et  omnia  reducens  ad  te 
unum,  qui  es  principium,  et  finis  omnium. 

CAPBT  VIGESIMUM  PRflUI. 

Quod  Sacrosanctum  Cor  Jesu,  humilis  charita- 
tis suavitatem  hominibus  exhibentis,  exemplar 
dederit  nobis  imitandum. 

1.  F.  J.  Audi,  fili  mi,  et  suscipe  verba  mea. 
Per  Prophetam  Deus  de  Filio  suo  venturd  lo- 
qsensc  Eece*  inquit,  ecce  Puer  meus,  dilectus 
meus,  inquobene  complacuit  anim®  me®.  Ponam 


Digitized  by  CjOOQIC 


LIBRI  S1CGKDI 


240 

Spiritum  meum  super  eum.  Non  contendet,  neque 
clamabit.  Arundinem  quassatam  non  confringet, 
et  lignum  fumigans  non  extinguet.  In  nomine  ejus 
gentes  sperabunt. 

Talis  veni,'  fili,  talis  fui  in  hoc  mundo.  Tanta 
cum  omnibus  agebam  humilitate,  tanta  charitate, 
ut  Agnus  Dei  nominarer  et  notus  essem. 

Vide,  quomodo  inter  homines  viverem:  quo- 
modo me  gererem  erga  illos.  Licet  eorum  essem 
Dominus , in  medio  tamen  illorum  eram  sicut  mi- 
nistrans. 

Undique  accurrebant  fidenter,  quacumque  ne- 
cessitate affecti,  scientes,  familiarem  mihi  esse 
humilitatem,  mansuetudinem  naturalem,  substan- 
tialem Cordis  bonitatem. 

Et  prolecto  primum  aut  minimum  cujuscurnque 
miseri  suspirium  Cor  meum  commovebat,  ejusque 
omnem  excitabat  teneritudinem. 

Num  umquam  repuli  quemquam ? num  pauper- 
rimum vel  omnium  etiam  ultimum  umquam  asper- 
natus sum?  Num. ulli  umquam  signum  fastidii  ex- 
hibui? Imo  vero  omnes  ac  singulos  summa  boni- 
tatis demonstratione  complectebar  atque  fovebam. 

Meditare,  fili,  et  considera,  quanta  teneritu- 
dine egerim  cum  parvulis : cum  rudihus  quam 
patiente  et  aequanima  humilitate;  quam  forti  ac 
generoso  animo  cum  difficilibus:  quam  ferventi 
studio  cum  muncfanis : quam  sensibili  compassione 
cum  afilictis : quam  magna  benignitate  cum  pec- 
catoribus: quam  sancto  amore  cum  bonis:  quam 
humili  charitate  cum  omnibus. 

Haec  humilis  charitas , ipsa  Cordis  mei  virtus* 
usque  adeo  rapuit  omnium  corda,  ut,  conqueren- 
tibus  invidis,  totus  mundus  post  me  abierit. 

Imo,  fili,  haec  humilis  charitas  Cordis  mei 
totum  vicit  orbem.  Unde  enim,  putas,  tam  mi- 
randam, tam  subitam  mundi  conversionem  , nisi 
de  secreta  unctione  movente,  et  attrahente  nota 
bonitate  Cordis  mei? 

Ecce  enim  propter  bonitatem  Cordis  mei  inno- 
tescentem, ad  me  ex  omni  loco,  et  vitae  statu, 
et  corporis  et  animae  conditione,  properarunt,  at- 
que etiamnum  properant,  audientes,  a me  non 
sperni  pauperem,  afflictum  non  deseri,  peccato- 
rem non  horreri,  non  rejici  iacrymantem  pecca- 
tricem, Chananaeam  supplicantem,  orantem  publi- 
canum, apostatam  Discipulum  revertentem,  con- 
fitentem  latronem,  ipsos  tori  ores  mei  percutientes 
pectora. 

2.  Hanc  vitae  formam,  fili,  hanc  cum  homi- 
nibus agendi  rationem  imitari,  moribus  tuis  expri- 
mere, tamquam  genuinus  Cordis  mei  discipulus, 
omni  diligentia  satage. 

Sancti  quidam,  perfecte  Cordis  mei  sensis  im- 
buti, ita  se  gesserunt,  ut  alii  cum  ipsis  agere  non 
possent,  quin  ex  ipsorum  specie,  tamquam  ex 
imagine,  ducerentur  in  piam  memoriam  mei. 

Indifferenter  agere  cum  proximo  non  potes  : 
bonum  ei  produces  vel  malum. 

Nemo  valet  cum  hominibus  versari  sine  detri- 
mento proprio  et  alieno , nisi  qui  se  coram  homini- 
bus humiliare  sincero  corde  voluerit. 

Oportet  frequenter  tuum  sensum  humiliter  relin- 
quere, si  vis  cum  aliis  agere  sine  discordia:  imo 
et  amanter  saepe  naturae  ingrata  amplecti,  si  cum 
illis  sine  acritudine  vivere  cupis. 

Unde  dissentiones  inter  mortales?  Nonne  ex 
superbia,  qua  alter  alteri  cedere  non  vult?  Unde 

acrimohie?  Ndrme  ex  inordinato  ambite  proprio, 
qui  ipsa  corda  vitiat? 

Fuga  superbiam  ex  hominibus : et  ecce  omnes 
turbationes  humanae  aufugient  cum  illa.  Tora,  pro- 
prium expelle  amorem:  et  videbis  suavitatem  coeli 
in  terra  regnantem/ 

Si  fueris  vere  humilis,  proximum  capies;  et  si 
pura  charilate  flagraveris,  rapies  illum ,-  ad  conan- 
dum currere  in  odore  virtutum  tam  suaviter  spi- 
rantium. 

3,  Humilis  charitas:  plus  valet  quam  omnis 
severitas.  Haec,  etiamsi  externe  iir.pediat  malum, 
a bono  interne  alienat:  illa  vero  et  malum  emen- 
dat, et  bonum  amare  facit. 

Nihil  facilius  in  dirigendo,  fili,  quam  rigor  aut 
Jaxilas.  Sed  priore  quid  periculosius  homini?  aut 
posteriore  quid  injuriosius  mihi? 

In  alterutrum  excessum  labi  solent,  qui  inter 
riorem  non  ducunt  vitam,  quiqje  adeo  naturae 
potius  quam  meo  Spiritu  duci  se  sinunt 

Fili,  si  cura  aliorum  onereris , ante  omnia  inte- 
riorem te  esse  hominem  oporteat  Talis  qui  non 
fuerit,  aliis  praepositus,  quantum  miseCandus  ille! 
Multa  enim  procul  dubio  male  faciet,  rebusque 
meis  sibi  commissis  nocebit,  et  horum  omnium 
Talionem  reddere  debebit. 

Vae  religiosae  communitati,  cujus  Superior  est 
persona  non  interior!  Ecce  enim  languebit  illa 
-spiritu,  Sensirnque  deficiet,  cum  quselibet  commu- 
nitas periculosissime  doleat  ex  capite,  et  hinc  in- 
dividua fataliter  doleant  ex  corde,  inordinato  ni- 
mirum erga  creaturas  affectu,  periculosissimo  in- 
dividuorum morbo. 

Locum  meum  erga  alios  tenens,  illos  Spiritu 

mm  diruere  et  tractare  debes,  ut  commoda  mea 
in.  illis  ac  per  illos  promoveas.  Si  alio  spiritu  agas, 
commoda  tua,  non  mea,  promovere;  tuae  aliorum* 
que  naturae,  non  Gordi  meo,  satisfacere  poles. 

Si  interior  lueris,  Spiritu  meo  animatus,  tua 
agendi  ratio  re  quidem  fortis  erit,  modo  autem 
plena  suavitate.  Objecta  tibi  oblinenda,  donec  obii* 
nueris,  constanter  prosequeris,  sed  ea  charitatis 
suavitate,  quae,  dum  stimulat,  numquam  vulneret; 
quae  cum  urget,  non  acerbet;  quae  ad  lucrandum 
mille  utatur  industriis;  quae  denique  vincat,  ita 
autem  vincat,  ut  victus  se  actu  voluulario  et  cum 
merito  dediderit. 

Oleris  meo  regendi  secreto,  quo  non  idem 
ab  omnibus  exigas,  sed  eodem  spiritu  id  a sin- 
gulis obtineas,  quod,  consideratis  eorum  talentis, 
viribusque,  et  circumstantiis  omnibus,  moraliter 
obtineri:  possit. 

uti  subditorum  ingeniis,  eaque  singula 
adhibere  ad  effectum  proprium  et  fructum  rela- 
tive optimum. 

Cavebis,  ne  subditos,  ullo  praetextu,  alienos 
reddas  aut  dejectos,  Verum,  sicut  ego  Apostolos, 
ita  tu  subjectos  tractare  studebis,  ut  fiducia  in  te 
pleni,  ad  te  in  omni  difficultate  recurrant,  te  sein- 
per  Spiritu  meo  animatum  sibique  devotum  repe- 
riani;  ulque  vivant  alacres,  ac  mihi  serviant  animo 
volenti  et  corde  dilatato. 

Memento,  fili,  nihil  esse  difficilius  quam  fruc- 
tuose punire.  Itaque,  si  quando  puniendum  fuerit, 
vide,  ne  malum  pejus  efficias:  vide  ne  hominem, 
velut  sepulcrum,  exterius  crustes  et  dealbes,  ut 
interius  putredo  includatur  ac  servetur. 

Ira  vel  ipse  turbatus  vel  alterum  turbatum  ne 

verbo  aut  opere  punias  umquam.  Peccatum  actu 
exequentem  ab  executione  cohibere  modo  sufficiet: 
punitionem  autem  inferendam  postpone,  donec 
illam'  tu  sine  passione  metiri  ac  praeparare,  et  ille 
pacatus  cum  fructu  accipere  et  subire  possit 

4.  Neminem  umquam  sine  necessitate  contristes: 
quodsi  quando  debueris  aliis  ingrata  proferre  aut  fa- 
cere, haec  per  charitatem  bonis  rationibus  ita  tem<- 
peres  et  dulcedine  modi  condias,  ut  quidquid 
amarum  est  quam  minime  sentiatur.  , 

Si  quid  rogeris,  quod  praestare  non  potes, 
exhibe  roganti,  quantum  cupias  posse,  quantumque 
non  posse  doleas:  sicque  contentus  abibit  ac  magis 
etiam  aedificatus,  quam  si  rogata  obtinuisset. 

Ne  praetextu  charitatis  vanis  blanditiis  pascas 
homines,  aut  politica  quadam  astutia  ludas.  Haec 
agendi  .ratio  coelo  invisa  est  et  terrae:  nisi  enim 
veritati  innitatur,  non  charitas  sed  dolus  est. 

Nihil  etiam  humilitatis  causa  facias,  unde  ratio- 
nabile proximo  oriatur  offendiculum.  Id  quippe 
non  verae  humilitatis  actus,  sed  delectus  est  cha- 
ritatis. 

5.  Yerum,  fili,  ita  humilis  charitatis  Cordis 
mei  formam  in  te  exhibe,  ut  in  omni  loco  sis 
bonus  odor  exempli  mei. 

Ita  luceat  lux  tua  coram  hominibus,  ut  videant 
opera  tua  bona,  et  glorificent  Patrem  tuum,  qui 
in  coelis  est. 

V.  D.  Sed  nonne , Domine , commendasti  dis- 
cipulis tuis,  ut  ostium  sibi  clauderent,  ac  sua  in 
abscondito  tenerent? 

Y.  J.  Non  capis  ulrumque,  fili?  Scito  ergo 
et  animadverte.  Quae  necessitas  aut  communis 
aedificationis  non  sunt,  in  secreto  agenda,  cum 

haec  fieri  possint  et  offendiculo  proximo,  et  tibi 
periculo:  quae  vero  communia  sunt  aut  necessaria, 
ita  haec  facienda  in  publico,  ut  intentio  maneat  in 
occulto , ut  et  per  opera  proximo  praebeas  bonum 
exemplum,  et  per  intentionem,  qua  mihi  soli  pia- 
cere  cupia3,  semper  optes  secretum. 

6.  Si  humilitatem  charitatemque  erga  omnes, 
qualescumque  fuerint,  ex  amore  divino  exerces, 
utique  virtutum  Cordis  mei  bonus  odor  eris  uni- 
versis, qui  exemplum  tuum  perceperint. 

Et  licet  exemplo  tuo  non  proficerent  alii,  tu 
non  minus  Cordi  meo  charus  eris. 

Beatum,  fili,  qui  per  humilis  charilatis  exem- 
plum hominibus  praeluxerit,  ut  Cordis  mei  boni- 
tatem amandam  et  imitandam  ostendat!  Qui  ita 
elucidant  me,  vitam  aeternam  habebunt. 

7.  V.  D.  0 Domine , mitis  et  humilis  Jesu ! 
ad  ea,  quae  ex  mellifluo  Corde  tuo  prompta  doces, 
exequenda,  magna  indigeo  gratia.  Obsecro,  adjuva 
me  auxilio  tuo  efficacissimo. 

Habere  debeo  et  desidero  majorem  humilita- 
tem, majorem  etiam  charilatem  Saepe  enim,  quod 
fateor  confusus,  defectu  humilitatis  ac  charitatis 
proximum  offendo,  et  displiceo  tibi. 

Humillime  et  dulcissime  Jesu,  cordium  magnes, 
qui  divina  Cordis  tui  in  bonitate  omnes  qualescumque 
attrahis,  et  inexhausta  humilis  charilatis  suavitate' 
tractas;  fac,  ut  te  imiter;  fac,  ut  perfectus  Cordis 
tui  discipulus  sim. 

Libera  me  ab  omni  asperitate  et  amaritudine 
superbiae  amorisque  proprii;  et  fac  cor  meum  sicut 
Cor  tuum,  erga  omnes,  sine  exceptione  personarum, 
humili  charitate  semper  et  uniformiter  suave. 

Quod  Sacrosanctum  Cor  Jesu,  viventis  in  mundo, 
doceat  nos  modum  ita  in  mimdo  versandi,  ut  nec 
de  mundo  simus  neque  a mundo  laedamur. 

1.  F./.  Fili,  quamdiu  fui  in  mundo,  de  mundo 
non  eram:  inter  bonos  et  imalofr  versabar:  nec 
princeps  mundi  nec  spiritus  ejus  in  me  habebat 
quidquam. 

Licet  impeccabilis  essem  , ea  tamen  adhibui, 
quibus  discipuli  mei  discerent,  quo  modo  se  a 
mundi  inquinamentis  praeservare  possent. 

Interius  quidem,  Cor  meum  ita  a mundo  erat 
alienum,  ut  nulla  re  mundana  afficeretur;  ita  amore 
flagrabat  divino,  ut  supra  omnia  creata,  quasi 
flamma,  semper^assurgeret. 

Recollectum  intus  erat,  dum  foris  occupabatur : 
unitum  Deo  intus  manebat,  dum  foris  agebat  cum 
hominibus. 

Exterius  autem,  in  me  ordinata  omnia:  sen- 
sus compositi:  agendi  ratio  discretione  plena. 

Prudens  adeo  ac  sancta  conversatio,  ut  ipsi 
inimici  abirent,  dicentes:  Numquam  sic  locutus 

est  homo. 

Nihil  uraquam  improvide  effusi,  nihil  soluti; 
nulla  incauta  familiaritas,  nulla  levitas;  sed  placida 
quaedam  serietas,  mira  suavitate  temperata. 

Omnia  in  me,  fili,  plena  dignitate,  quae  reve- 
rentiam simul  et  amorem  inspiraret,  omnem  cohi- 
beret proterviam,  modestiam  dictaret,  commenda- 
ret virtutem. 

Frequenter  ab  hominibus  recedens,  ad  oratio- 
nem recurrebam,  licet  interius  orare  numquam 
desinerem. 

2.  Utinam , fili,  haec  capias;  utinam  imiteris, 
ut  in  hoc  perverso  mundo  sine  peccato  ac  detri- 
mento versari  possis! 

Ad  te  animandum,  intuere  exempla  Sapctorum, 
qui  vestigia  mea  sequentes,  corpore  quidem  in 
mundo,  corde  vero  supra  mundum  vivebant. 

Non  eis  nocebat  mundus,  quia  nihil  mundani 
amabant:  proderat  contra;  quoniam,  quo  melius 
amoris  mundani  exitium  videbant , eo  pluris  aesti- 
mabant amicitiam  divinam,  eamque  magis  fove- 
bant. 

Quaecumque  in  mundo  percipiebant,  veluti  per- 
ipsemata arbitrabantur  et  nauseabant,  ut  gratiae 
amorisque  mei  fruerentur  bonis. 

3.  Fili,  si  vis  sine  damno  versari  in  mundo, 
in  primis  cor  tuum  sit  intus  bene  dispositum.  Pe- 
nitus omnimodae  vanitatis  mundi  convicium  sit. 
eamque  abhorreat:  sit  conscium  inaestimabilis  pretii 
amicitiae  meae,  eique  inhaereat. 

Assuescas  corde,  quoties  tibi  aliquid  a mundo 
offertur,  te  statim  ad  me  intus  convertere,  et  hoc 
aut  simili  modo  aspirare:  A te,  quid  volo  super 
terram,  Deus  cordis  mei,  et  pars  mea  in  aeter- 
num! 

Si  cor  tuum  ita  fuerit  recte  ordinatum,  parum 
moveberis,  quidquid  in  mundo  perceperis.  Quinirao 
mundus  ipse  vel  invitus  tibi  cooperabitur  in  bo- 
num; quia  frequenter  te  pellet  ad  me,  centrum 
beatitudinis  tuae,  facieique  te  cognoscere  usque 
melius  et  ineffabile  mundi  infortunium,  et  dulcis- 
simam servitii  mei  felicitatem. 

Ita  praemunitum  serva  cor  tuum,  ut  nec  sce- 
lerum alienorum  magnitudine  turbetur,  nec  per- 
versitate malorum  scandalizetur,  nec  demum  ob 

Imitatio  S.  C.  J.  16 

quaecumque  mundi  aut  ioferni  molimina  haesitet 
manere  mecum. 

Scito,  fili,  malos,  inter  quos  vivas,  tibi  nocere 
modo  nullo  posse , si  cor  tuum  ab  illis  efficaciter 
dissentit.  Non  est  in  potestate  quorumcumque 
perversorum  le  laedere,  si  ipse  nolis.  Nemo  enim 
laeditur  nisi  a seipso. 

4.  Attamen,  cum  caro  infirma,  et  cor  ad  ma- 
lum inclinatum  sit,  fieri  poterit,  ut  sensus,  nisi 
salis  diligenter  custodiantur,  salutis  hostem  ad  cor 
usque  cum  magno  tuo  periculo  ducant. 

Necessarium  igitur,  in  commercio  cum  mundo, 
sensuum  omnes  cuslodire  portas,  si  non  vis  gravi 
exponi  periculo  experiendi  te  sensim  affici,  macu- 
lari, perverti.  s 

Ea  mundi,  quaB  sensibus  objiciuntur,  ita  opor- 
tet videre,  quasi  non  videres;  ita  audire,  quasi 
non  audires;  ita  denique  sensibus  quibuscumque 
percipere,  quasi  non  perciperes. 

At  praecipua  semper  debet  esse  custodia  cordis. 
Nam  etsi  inimicus  se  clam  ingesserit  in  portas,  situ 
ipse  i non  aperis  cor  tuum , nec  intrare  poterit, 
nec  te  perdere  valebit. 

Itaque  cura  maxima  serva  inconcussum  pro- 
positum mihi  toto  corde  semper  inhaerendi , aditus- 
que ad  cor  omnes  prudenter  tuendi.  Poslhaec 
age  tua  fidenter,  obfirmato  animo  paratus,  in  pe- 
riculis ad  me  recurrere  et  te  gerere  fideliter. 

5.  Fili,  pericula  cavebis  plurima,  si  semper 
congruam  pne  te  tuleris  dignitatem  quamdam,  non 
arte  compositam  sed  e virtute  natam,  quae  omnem 
Cordis  mei  discipulum  decet. 

Ubicumque  igitur  fueris,  ita  te  exhibe,  ut  ni- 
hil vile,  nihil  leve,  nihil  etiam  ficti,  aut  coacti  in 

te  appareat:  eluceat  contra  facile  quoddam  ac  suave 
decorum,  quod  ad  alios  continendos  et  observan- 
tia implendos  aptissimum  est. 

Ne  te  effectu  vel  etiam  affectu  ulli  mancipes 
creaturae:  semper  et  ubique  serva  te  liberum. 

Nec  te  nec  tua  cuilibet  committe:  proba  spi- 
ritum , et  non  nisi  approbato  te  crede.  Memento, 
plures  fuisse  specie  deceptos,  imprudeolique  fami- 
liaritate periisse. 

6.  Mullum  proderit,  fili,  transigenda  cum 
inundo  praevidere:  sedulo  considerare,  quae  res, 
quoque  modo  faciendae  sint;  quibuscum  personis, 
et  quibus  in  circumslantiis  agendum;  quae  media 
tandem  eligenda,  cum  ad  rerum  successum  ha- 
bendum, tqm  ad  peccatum  vitandum. 

Attamen  gratiae  divinae  magis,  quam  tuae  pru- 
dentiaB,  fidere  te  oportet:  ideoque  ad  me  fre- 
quenter te  vertere,  me  consulere,  me  orare  debes. 

Imo,  fili,  quibuscumque  rebus  occupatus  sis; 
inter  quoscumque  homines  fueris;  ita  te  gerere 
debes,  ita  cor  tuum  creaturis  expeditum  tenere, 
ut  vel  ad  speciem  peccati  facili  pioque  motu  ad 
me  volare,  (eque  ab  omni  periculo  in  Corde  meo 
abscondere  possis. 

7,  V.  D.  0 omnium  amabilissime  et  dulcis- 
sime Jesu!  luscis,  me  non  esse  in  mundo,  nisi 
quia  tu  me  in  mundo  esse  vjs.  Obsecro  suppliciter, 
ut  me,  coenoso  mundo  expositum,  praeserves,  he  in 
luto  ejus  infigar,  ne  etiam  immunditiis  ejus  maculer, 

0 Deus  meus!  quanto  attentius  mundum  con- 
sidero, tanto  magis  mihi  vilescit:  quanto  vero  te 
meditor  impensius , tanto  vehementius  mihi  dulces- 
cis: quo  plura  bona  in  te  invenio,  eo  plura  et 
majora  invenienda  percipio. 

0 Jesu,  sumtnom  bonum  meum!  tene  me  tecum, 
et  praesta,  ut  me  non  abducat  diabolus  aut  ten- 
tatio  ejus,  non  me  decipiat  mundus  vel  dolosa 
ejus  vanitas,  non  me  vincat  corrupta  natura,  non 
me  prodant  sensus  mei  incauti* 

Robora  me  efficaci  gratia  tua , ut  innocentem 
in  hoc  mundo  ducam  vitam,  donec  tollas  me  a 
mundi  periculis  in  securitatem  coeli. 

CAPUT  VIGESIMUM  TEETIUM. 

Quod  Sacrosanctum  Cor  Jesu,  fidem  a discipu- 
lis suis  exigentis, nos  vitam  fidei  vivere  doceat. 

1.  V.  J.  Cum  Filius  hominis  venerit,  putas, 
inveniet  fidem,  non  qualemcumque , sed  vivam, 
activam , fervidam? 

Hanc  tamen  fidem  semper  a discipulis  exegi, 
atque  exigo  semper ; quia  ego  semper  idem  Deus, 
semper  aeque  dignus,  cui  fide  vivatur. 

V.  D . Utique,  Domine,  tu  es  Deus,  semper 
idem,  semper  summe  dignus,  cui  omnia  vivant, 
perfecte  submissa,  integre  devota. 

F.  J.  Jure  credis  hoc,  fili;  quoniam  universa 
me  Deum  testantur.  Ab  initio  talem  me  Patriar- 
chae et  Prophetae  praedicarunt:  talem  me  praesig- 
narunt natura  et  lex,  cujus  finis  ego  Christus. 

Talem  me  agnoverunt  omnia  mundi  elementa : 
coeli  agnoverunt,  cum  in  orlu  meo  exhibuerunt 
stellam:  mare  agnovit,  cum  se  pedibus  meis  calca- 
bile praebuit:  terra  agnovit,  cum,  patiente  me, 
contremuit:  sol  agnovit,  cum  lucis  suae  radios 
abscondit,  auctoremque  suum  expirantem  doluit. 

Talem  me  agnoverunt  inferi  ipsi,  cum  se  sine 
permissione  mea  ne  infima  artfmalia  quidem  aggredi 

posse  monstrarunt ; cumque  eos  tandem,  quos 
detinebant,  mortuos  reddiderunt. 

Angeli  de  me  testimonium  perhibuerunt , cum 
in  Incarnatione  mea  annuntiarunt  me  Filium  Dei, 
cum  in  Nativitate  mea  me  Salvatorem  mundo  procla- 
marunt; cum  mihi  ministrarunt  per  vitam  meam ; 
cum  in  Resurrectione  mea  testes  se  exhibuerunt. 

Est  alius,  qui  testimonium  perhibuit  de  me, 
Pater  ipse , cum  me  Filium  suum  dilectum  iteratis 
vicibus  declaravit. 

Sed  et  Spiritus  Sanctus  de  me  testimonium 
perhibuit,  et  perhibere  non  cessat,  cum  per  gra- 
tiae illuminationem  motioiiemque,  et  donorum  suo- 
rum effusionem,  corda  hominum  ad  me  attrahat. 

Quin  et  opera  mea,  quae  feci,  testimonium  per- 
bibent de  me.  Ecce  enim  ex  potestate  mea , caeci 
vident,  claudi  ambulant,  leprosi  mundantur ; surdi 
audiunt , aegroti  sanantur,  mortui  ipsi  resurgunt 

2.  Haec  autem  omnia , fili , et  quaecumque  ad 
salutem  obtinendam  sunt  credenda,  unde  tibi  infal- 
libiliter,  sine  erroris  periculo,  declarantur  nisi  ab 
Ecclesia,  per  cujus  os  clarius  loquor  nunc, 
quam  olim  locutus  sum  per  os  sanctorum,  qui  a 
saeculo  fuerunt,  Prophetarum. 

Imo  vero  hoc  est  os  meum , quod  aperiens, 
doceo  turbas:  hoc  est  organum,  quo  exterius 
loquor  homioibus:  haec  est  proxima  credendorum 
regula,  inerrabilis  atque  irreformabilis:  haec  demum 
sola  Ecclesia,  in  qua  est  fides,  qua  justus  vivit, 

Sine  fide  impossibile  est  placere  mihi.  Unde 
manifestum  est,  omnem  justum  meum  vivere  ex 
fide,  quae  per  charitatem  operatur. 

3.  Fili,  vita  fidei  quosdam  veluti  gradus  habet, 
quorum  primus  est,  cum  homo,  superna  admotus 

gratia,  ob  auctoritatem  divinam,  mihi,  per  Eccle- 
siam loquenli,  credit,  atque  in  statu  gratias  vivit 

Fili,  miraculum  testimonium  Dei:  miraculum 
manifesta  loquela  Dei,  et  veritatis  divinae  infallibile 
signaculum  est. 

Ipsa  autem  Ecclesia  miraculum  est,  miracu- 
lum evidens , sive  spectes  ortum  ejus  ac  propa- 
gationem, cum  miraculis  fundata,  absque  auxilio 
humano,  invitis  inferis,  invitis  cunctis  mundi  po- 
testatibus, invitis  omnigenis  hominum  perversita- 
tibus, per  omnia  media  conspirantibus,  sicut  fulgur 
exierit  ab  Oriente,  et  paruerit  usque  in  Occiden- 
tem: sive  consideres  ejus  conservationem  atque 
incrementum  perpetuum,  cum,  tot  filiis  ejus  dege- 
neribus per  omnem  retro  aetatem  dolo,  vi,  rabie, 
eam  semper  aggredientibus,  et  tam  mullis  omni 
sevo  furentibus  persecutoribus  eam  viis  apertis  et 
occultis  oppugnare  numquam  cessantibus,  ipsa  ta- 
men inter  ruinas  saeculorum,  omnibus  mundi  regnis 
corruentibus,  steterit  semper  firmior,  et  amplior, 
et  gloriosior,  toties  coronata,  quoties  impugnata. 

Itaque  ego  Deus,  loquens  per  miraculum,  lo- 
quor per  hanc  Ecclesiam  meam,  miraculum  per- 
manens. 

Beatus,  qui  audit  Ecclesiam  hanc,  Unam , San- 
ctam, Catholicam,  Apostolicam:  quam  qui  audit, 
me  audit,  certus  se  in  via  salutiferae  veritatis  esse: 
quam  qui  nolit  audire,  sicut  ethnicus  et  publicanus 
est,  nec  me  audit,  nec  nisi  in  via  mortiferae  erroris 
esse  potest. 

Fili,  si  vis  tutus  ac  securus  esse,  mente  et 
corde  adhaere  Ecclesiae,  quam  ego  aedificavi  supra 
petram  immobilem,  quam  sanguine  meo  compegi, 
m qua  maneo,  quam  Spiritu  rego,  Corde  foveo. 

Ita  paratam  tene  mentem,  ut  quidquid  docueril 
ani  praceperit  ipsa , tu  humiliter  et  alacriter  te 
submittas;  atque  ita  cor  serva  dispositum,  ut 
ipsam  affectuose  diligas  veluli  Matrem  optimam, 
Salvandorum  almam  parentem. 

Fides  tamen,  ut  sit  salutaris,  gratia  sanctifi- 
cante animari  debet.  Sine  hac  enim  gratia , neque 
unit  mihi,  neque  vivum  Ecclesiae,  corporis  mei 
mystici,  membrum  efficit.  Quapropter  verissime 
dictum  est,  fidem  sine  operibus  mortuam  esse, 
quamquam,  amissa  per  peccatum  non  contra  fidem 
commissum  gratia,  fides  simul  non  amittitur,  ac  fides, 
quae  remanet,  vera  est  fides,  licet  animata  non  sit. 

Omni  cura,  fili,  hoc  donum  Dei  lui,  fidem  divi- 
nam custodi:  et  vitam  hujus  fidei  ex  operibus,  in 
statu  gratiae  factis,  ostende. 

4.  Est  secundus  vitae  fidei  gradus,  cum  omnes 
actus  voluntarii,  tam  interiores  quam  exteriores, 
principiis  vivae  fidei  animantur. 

Qui  fidem  habet  vividam,  se  dirigit  aeternis 
fidei  placitis , ex  quibus  inlelligit,  se  creatum  esse 
ad  finem  supernaluralem,  bealitudinein  apud  me 
sempiternam:  inferiores  autem  creaturas  ia  terris 
omnes  esse  factas , ut  hominem  ad  finem  hunc  ob- 
tinendum adjuvent. 

Ideo  autem  in  mullis  languet  fides,  quia  fidei 
veritates  meditari  negligunt,  iis,  quae  mundi  sunt 
et  carnis,  nimis  occupati. 

Si  enim  veritates  aeternae  bene  considerarentur 
et  corde  caperentur , procul  dubio  quae  Dei  sunt 
et  salutis  diligerentur,  fides  vigeret,  flores  et 
fructus  produceret  optimos. 

Fili , omnis  discipulus  Cordis  mei  hanc  fidem  vivi- 

dam  tenetac  fovet:  ex  ea  vivit,  spe  erectus  et  (Cari- 
tate fervens,  itque  etascendit  de  virtute  in  virtutem. 

5.  Multos  autem  eorum , quos  ad  eximiam  voco 
sanctitatem,  sensim  ad  fidem  puram  praeparare 
soleo.  Estque  haec  fides  pura  tertius  vitae  fidei 
gradus,  in  quo  quis  ex  fide  perfecta  vitam  ducit 
penitus  supernaturalem,  atque  etiam  in  medio  tene- 
brarum ac  tentationum,  sequens  modo  quasi  caeco 
facem  fidei  sub  obedientia,  mihi  fideliter  servit, 
etiamsi  neque  videat  neque  conscius  sit,  utrum 
nec  ne  mihi  serviat. 

Fili,  si  ad  hanc  vitam  a Spiritu  meo  ducaris, 
ingredere  animo  magno,  et  intrepido  corde  sequere 
sub  obedientia  ductum  divinum. 

Quando  autem  gradieris  in  viis  istis  interioribus, 
ubi  nihil  videbis,  sed  ubi  percipies  undique  ini- 
micos, a quibus  te  jam  teneri  quandoque  opina- 
beris; ubi  percipies  inlra  te  abyssum  aperiam,  in 
quam  te  lapsurum  esse  singulis  fere  passibus  pu- 
tabis; ubi  demum  supra  te  coelum  tibi  iratum  esse, 
idque  te  percipere  cogitabis;  gradiens  semper, 
nesciens  qua  vel  quo,  sed  existimans  semper  ad 
ruinam  te  propinquare:  tum,  fili  mi,  anima  fidem 
luam,  ac  fide  pura  sectare,  etiam  caece,  directi- 
onem illorum,  qui  erga  te  vices  meas  gerunt. 

Non  turbetur  cor  tuum,  fili:  sed  erige  ani- 
mum, et  memento,  te  ambulare  in  via,  in  qua 
maximi  ambularunt  ante  te  Sancti,  qui  nisi  per  illam 
transiissent,  numquam  se  sanctificassent. 

Cum  tandem  omnis  latens  superbia,  et  amor 
proprius  satis  eradicatus  fuerit; --eum  intenta  puri- 
ficatio erit  perfecta  secundum  consilium  meum; 
oculi  tum  anima)  aperientur,  et  attonitus  reperies. 

te  esse  in  vita  nova,  quae  erit  pignus  quoddam 
vitae  sempiternae. 

Post  haec,  fili,  puritate  fidei  vives  quasi  in 
perpetuo  sereno:  videbis  non  ante  visa:  laetaberis 
non  ita  ante  laetatus : secreta  Cordis  mei  capies 
ac  gustabis  sapore  novo : denique  ad  perfectionem 
volabis  potius  quam  ibis. 

6.  V.  1).  Ens  entium,  Deus  fallere  failique 
nescie!  credo  quidquid  credendum  proponis  per 
Sanciam  Ecclesiam  tuam  Catholicam,  quam  insti- 
tuisti  custodem,  testemque,  et  interpretem  doctrinas 
tuae  salutiferae;  quam  inconcussum  posuisti  funda- 
mentum veritatis;  quam  praesidio  tuo  ita  protegis, 
ut  portae  jnferni  numquam  possint  praevalere  ad- 
versus eam. 

Ecclesia,  Una,  Sancta,  Catholica,  Apostolica! 
Virgo  sponsa  Jesu,  Filii  Dei,  qui  lecum  est  omni- 
bus diebus  usque  ad  consummationem  saeculi,  habens 
in  fronte  tua  nomen  ejus,  et  super  brachia  tua 
divinunrejus  signaculum,  manifestum  perpetuum- 
que  miraculum!  qui  non  agnoscit  te,  rationis  est 
expers;  qui  non  amat  te,  corde  caret;  qui  non 
audit  te,  sicut  ethnicus  habendus  est. 

Ecclesia,  Una,  Sancta,  Catholica,  Apostolica! 
Mater  amantissima,  Mater  amabilissima,  quam  qui 
non  habet  Matrem,  nec  Deum  habet  Patrem!  Chara 
quidem  patria:  chara  familia:  chara  vita,  at  incom- 
parabiliter charior  tu,  Mater  mea,  Ecclesia  divina! 
0 Mater  charissima!  oblivioni  detur  dextera  mea, 
si  umquam  oblitus  fuero  tui!  deficiat  cor  meum, 
si  te  non  amavero,  si  non  posuero  te  in  principio, 
laetitiae  et  glori®  me®! 

Ecclesia,  Una,  Sancta,  Catholica,  Apostolica! 
salutifera  mundi  regina , cujus  regnum  perpetuum 

diffusum  est  per  orbem;  cujus  subditi,  dives  et 
pauper,  doctus  et  rudis,  Europaeus  et  America- 
nus, Asianus  et  Africanus,  unius  Matris  sunt  filii, 
unius  moris  fratres,  omnes  principes,  omnes  ad 
aeternaliter  regnandum  destinati;  cui  praefulgent 
Apostoli,  splendida  mundi  lumina ; cujus  triumphos 
proclamant  millia  Martyrum;  cujus  magnalia  exhi- 
bent Confessorum  agmina;  cujus  pulchritudinem 
semper  novam  ostendit  Angelica  turba  Virginum; 
cujus  nomen  decusque  illustrant  omnes  virtutis 
heroes:  ecce  ego  cum  millibus  filiorum  tuorum, 
a quatuor  mundi  partibus,  ex  omnibus  gentibus, 
et  populis,  et  linguis,  surgimus  et  benedicimus 
tibi,  corde  uno  et  una  voce  dicentes:  Pulchritu- 
dine lua  intende:  prospere  procede  et  regna!  di- 
latetur beatificum  regnum  tuum  usque  ad  extre- 
mum terrae,  ut  sub  illo  omnes  et  singuli  mortales 
simul  Deo  Salvatori  nostro  corde  laeto  serviamus, 
donec  accedamus  ad  civitatem  ccelestem,  et  mul- 
torum millium  Angelorum  frequentiam,  et  Eccle- 
siam primitivorum,  qui  sunt  in  coelis! 

CAPUT  VIGESIMUM  QUARTUM. 

Quod  Sacrosanctum  Cor  Jesu,  promittentis  sa- 
lutem perseverantibus , et  media  salutis  fiduci- 
aliter orantibus,  doceat  nos  vivere  vitam  spei. 

1.  V.  J.  Venite  ad  me  omnes:  fiduciam  ha- 
bete: qui  venit  ad  me,  non  ejiciam  foras. 

Spera  itaque  in  me,  fili  mi,  et  noli  timere; 
quia  ego  Creator  tuus  redemi  te,  et  vocavi  te: 
meus  es  tu  5 et  ego  Deus  Salvator  tuus. 

Fili,  spes  est  ancora*  vitae:  sicut  enim  ancora 
in  mari  navem  fundat,  ita  spes  animam  in  me  firmat. 

Omnia  praesentia  futurorum  spe  aguntur.  Mor- 
talium corda,  spe  ablata,  torperent  inertia;  omnia 
languere,  omnia  perire  sinerent. 

Hominum  alimentum  spes,  corda  stimulans, 
ad  generosos  excitans  conatus. 

Spes  autem  mundana , incerta  et  futilis , deci- 
pit et  evanescit:  divina  vero,  certa  et  immobilis, 
infallibili  verbo  meo  nixa,  sperantem  sustentat, 
remuncratque  perseverantem. 

Prior  temeritatem  aut  dejectionem,  magnani- 
mitatem posterior  liumilem  conslantemque  produ- 
cere solet. 

Haec  sancta  spes  tibi,  fili,  necessaria  est,  ut 
corde  magno  contendas  ad  coronam  eamque  invitis 
etiam  difficultatibus  reportes. 

Spe  vive:  fiduciam  in  me  toto  corde  tuo  fove. 
In  me  enim  omnis  spes  vitae,  et  virtutis,  et  san- 
ctitatis. 

2.  Vitae  spei  gradus  primus  est,  cum  homo 
certa  cum  fiducia  expectat  aeternam  beatitudinem,  ac 
media  ad  eam  per  auxilium  divinum  obtinendam. 

Fili,  cum  misericordia  mea  sit  infinita,  nemo  in 
hac  vita  desperare  debet.  Peccatum  horribile, 
desperatio:  facinus  summe  injuriosum  Cordi  meo: 
sed  et  homini  quid  eo  nocivius?  desperatio  enim 
stantem  labi  facit,  lapsum  surgere  non  sinit. 

Sed  neque  vane  praesumere  cuiquam  licet  Absit 
igitur,  ut  quis  in  seipso  confidat,  et  non  in  me, 
qui  praesumentes  de  seipsis  humilio,  confidentes 
autem  in  me  tutor. 

Confortare,  fili,  viriliter  age:  noli  amittere  fidu- 
ciam, quae  magnam  habet  renumerationem.  In 
me  enim  sperantibus  et  bene  usque  in  finem  ope- 
rantibus, est  vita  aeterna  -et  tamquam  filiis  per 

me  misericorditer  promissa,  et  tamquam  merces 
ex  mea  promissione  bonis  ipsorum  operibus  ac 
meritis  fideliter  reddenda. 

3.  Secundus  est  vitae  spei  gradus,  cum  quis  in- 
ter accidentia  et  adversa  ita  sapienlissimae  etaman- 
tissimac  Providentiae  meae  fidit,  ut,  cum  fecerit 
quod  bona  et  sincera  voluntate  potuerit,  se  mihi 
prorsus  remittat. 

Fili,  quando  res  non  ex  voto  fluunt,  ne  te 
desoleris  abjectus:  sed  animum  erige,  et  ad  Cor 
meum  recurre.  Hoc  semper  reperies  cor  patris 
optimi ; in  hoc  semper  invenies  compassionem, 
auxilium,  bonitatem  inexhaustam. 

Neque  miseriae  tuae  tuam  in  me  fiduciam  mi- 
nuant. Quanto  miseriorem  te  experiris,  tanto  major 
tibi  est  ratio  diffidendi  tibi,  et  mihi  confidendi. 

Diffidentia  nimirum  in  te,  ut  bona  sit,  con- 
fidentiam in  me  tibi  producere  debet.  Quamobrem 
quaecumque  diffidentia  dejectionem  parit  aut  pu- 
sillanimitatem, tamquam  periculosa  tentatio  rejici- 
enda est. 

Conjice  te  in  sinum  Providentiae  meae,  ut  puer 
in  sinum  parentis.  Non  peribit  qui  est  inter  bra- 
chia patris,  qualis  ego. 

Profecto  miraculum  foret  tale , quale  nec  patra- 
tum umquam,  nec  umquam  patrandum  est,  si  Cor 
meum  deesset  ope  mea  confisis,  aut  si  eis  non 
succurreret. 

4.  Denique  tertius  vitae  spei  gradus  est,  quando 
anima,  inter  magna  etiam  obstacula  aut  arduas 
cujuscumque  generis  difficultates,  spe  perfecta  pe- 
nitus in  me  confidit,  etiam  dum  non  percipit, 
nisi  ex  fidei  principiis,  ullam  emergendi  rationem. 

Si  non  videas,  quomodo  possis  ex  irruentibus 

difficultatibus  eripi',  leva  te,  fili,  supra  omnia  hu- 
mana, puraque  spe  committe  te  totum  mihi,  cui 
est  et  posse,  si  velim,  et  velle,  si  tibi  sit  bonum, 
penitusque  in  me  confidas. 

Tanto  magis  firmiusque  sperare  in  me  debes, 
quanto  magis  res  desperat*  videntur.  Proprium 
enim  est  Cordis  mei , iis  pr*stare  copiosiora  auxi- 
lia divina,  qui,  ope  humana  magis  destituti,  ad 
illud  fiducialiter  recurrunt. 

Memento,  fili,  ea  me  solere  vehementius  de- 
fendere, qu*  a daemone  violentius  oppugnantur; 
eaque  validius  communire,  qu*  hostis  demoliri 
magis  conatur. 

Macte  ergo,  fili!  quid  limes?  Deum  tecum 
habes.  Animosus  esto,  fiducialiter  age,  intrepide 
procede. 

Quodsi,  quocumque  te  vertas,  profundiorem 
semper  abyssum  percipere  tibi  videaris,  tene  te 
inter  brachia  mea;  mane  super  Cor  meum,  ad 
omnia  resignatus.  Tum  denique,  cum  omni  pro- 
pria confidentia  et  expectatione  sufficienter  libera- 
tus fueris,  cura  te  perditum  humano  reputaveris 
modo,  mirabiliter  invenies  et  teipsumet  me:  teip- 
sum  salvum,  et  me  pr*sentem. 

Exinde  ecce  nova  tibi,  fili:  spes  tua  heroica 
simul  et  dulcis  erit:  fiducia  tua  in  me  consola- 

tione plena,  pace  perennis. 

5.  Fili,  ego  scio,  quid  tibi  expediat:  ego  pos- 
sum quod  tu  non  potes : sine  me  operari : tu  tan- 
tum cooperare,  orans  et  sperans. 

Multi  cum  mox  non  obtinent  qu*  speraverunt 
aut  petierunt,  dejiciuntur  fiuntque  pusillanimes. 

Fili , quicumque  fiducialiter  petit  quod  saluti 
su*  et  meo  honori  non  est  contrarium,  semper 

accipit.  Etenim  accipit  vel  quod  ipse  petit,  vel, 
hujus  loco,  quod  ego  ipsi  melius  esse  novi:  ac  tum 
accipit,  cum  accipere  bonum  est.  Aliquando  enim 
non  negantur  petila , sed  ut  congruo  dentur  tem- 
pore, differuntur. 

Quoniam  vero  tu  saepe  sentis  modo  humano, 
judicans  libi  fore  bonum,  quod  tamen,  si  adesset 
tibi,  bonum  tibi  non  foret:  ac  quoniam  ordinarie 
nescis  in  particulari,  quid  aut  quomodo  sit  tibi 
melius:  ideo  debes  te  mihi  remittere,  et  in  peten- 
do et  sperando  pacifice  perseverare. 

Sunt  qui  primo  se  mihi  totos  remittunt,  sed 
postea  in  quibusdam  difficultatibus  sibi- providere 
volunt.  Hi  autem  difficultatibus  islis  magis  involvi 
solent,  me  permillente,  ut  sibi  diffidere  et  con- 
fidere mihi  in  rebus  omnibus  discant 

0.  Quis,  fili,  umquam  in  me  confidit  inaniter? 
quis  umquam  spe  in  Corde  meo  posita  frustratus 
fuit  ? 

Ecce  spe  Mater  mea  primum  obtinuit  miracu- 
lum meum  publicum,  quo  aquam  in  vinum  mutavi. 

Licet  enim  vix  Jocum  sperandi  beneficium  desi- 
deratum dari  sibi  videret,  fidit  tamen,  cognoscens 
Cor  meum : et  optatum  impetravit  bonum. 

Spe  H®morroissa  malo  suo  diuturno  liberata 
est.  Tanta  quippe  fiducia  in  me  animata  acces- 
sit, ut  diceret : „Si  teligero  tantum  vestimentum 
ejus,  salva  ero.u  Sicque  re  salva  facta  est. 

Spe  Chananaea  in  afflictione  sua  consolationem 
consecuta  est  et  levamen.  Quamquam  fiducia  ejus 
fidesque  probarentur  , illa  fide  crescens?  magis  con- 
fidit, enixius  oravit,  ut  ipsam  miserans  adjuvarem. 
Non  frustra  fidit,  non  frustra  oravit.  Obtinuit  enim 
quod  voluit 

Spe  Bartimaeus , caecus,  visum  recepit  Fidu- 
cialiter enim  orabat , clamans  ad  me  transeuntem 
increpalus  autem  a multis,  ut  taceret,  multo  magis 
clamabat:  „Jesu,  fili  David,  miserere  mei.M  Quare: 
ipsius  miserius,  oculos  ejus  aperui , ut  videret. 

Spe  leprosus  mundatus  est.  „Domine,  ait  fide 
plenus,  si  vis,  poles  me  mundare/4  Cor  meum 
ita  appellatum,  commiseratione  motum  est,  et: 
„VoIo,  inquam,  mundare/4  Ac  confestim  munda- 
tus est. 

Spe  Lazarus , pauper  et  egenus , ulceribus  ple- 
nus , a Divite  rejectus , in  patiendo  sancte  perseve- 
ravit. Aspiciebat  enim  in  remunerationem : nec 
frustra.  Cum  enim  mortuus  esset,  in  sinum  Ab- 
raliae  portatus  est  ab  Angelis. 

Quid  plura  ? Nullus  in  me  speravit , et  confusus 
est.  Ideoque,  fili,  depone  timorem:  depone  diffi- 
dentiam, committe  te  Cordi  meo  vivens  ac  mo- 
riens. 

7.  V.  D.  0 Jesu!  quam  bonus  tu!  quam  sua- 
vis! Imo,  Jesu , tu  bonitas  ipsa : tu  suavitas  ipsa. 

0 Jesu,  Deus  Salvator  meus!  ecce  fiducialiter 
agam,  et  non  timebo,  memor  Cordis  tui,  quon- 
jam  infinite  bonum,  quonjam  in  saecula  misericor- 
dia ejus. 

Memento,  Jesu  mitis  et  humilis  Corde,  nemi- 
nem umquam,  de  quacumque  necessitate  recur- 
rentem ad  amantissimum  Cor  tuum,  ab  eo  fuisse 
repulsum  aut  dimissum  inanem.  Ego  tali  aftima- 
lus  confidentia  ad  te,  Jesu,  venio:  ad  te  refugio 
miseriis  onustus,  meque  cum  miseriis  meis  super 
Cor  tuum  conjicio.  Noli,  o Deus,  Paler  meus, 
me  filium  tuum,  licet  indignum , rejicere:  sed  ad- 
mitte me , quaeso , intra  Cor  tuum , nec  permittas 

me  uraquam  ab  eo  separari.  Adsis  ntfbi,  obse 
ero , in  omnibus  necessitatibus  meis , nunc  et  sem- 
per,  ac  praesertim  in  hora  mortis  meae,  o optime f 
o piissime!  o dulcissime  Jesu! 

CAPUT  V1GESMM  QUINTUM. 

Quod  Sacrosanctum  Cor  Jesu» dilectionem  omni- 
bus praecipientis , tnos  vitam  divini  amoris  vi- 
vere doceat. 

1.  V.  J.  Fili,  diliges  Dominum  Deum  tuum 
ex  toto  corde  tuo,  et  ex  omnibus  ciribus  tuis. 
Hoc  est  maximum  mandatum. 

Ego  autem , fili , Deus  tuus  et  Dominus  tuus. 
Per  me  tu  creatus;  a me  tu  redemptus. 

Hoc  ergo  praeceptum  meum,  ut  diligas  me. 
Nonne  praeceptum  facile?  nonne  dulce?  nonne  sa- 
lutare? nonne  omni  bono  plenum? 

Quid  facilius  quam  amare?  Amor  vita  cordis 
est:  sine  amore  cor  vivere  non  potest.  Ita  consti- 
tutum est.  cor  tuum,  fili;  atque  ego  ipse  illud  ita 
constitui,  ita  formavi.  Ad  amandum  enim  feci 
cor  tuum:  sed  ad  amandum  me. 

Nosti,  fili,  quis  et  qualis  Corde  sim  ego.  Num 
in  terris  aut  etiam  in  coelis  reperias  amoris  objec- 
tum Corde  meo  dulcius?  Nonne  Cor  meum  dul- 
cedo ipsa? 

Interroga  expertos:  interroga  Sanctos,  qui  di- 
vina dulcedine  amoris  mei  inebriati,  omnia  mun- 
dana obliti  sunt,  et  caetera  etiam  naturaliter  amara 
repererunt  dulcia  et  consolatione  plena. 

Interroga  Angelos , qui  amore  mei  gaudent , et 
exultant,  et  jubilant  in  perpetuum. 

Num  denique  in  alio  quocumque  objecto  tanta 

invenias  tibi  bona  pro  tempore  et  pro  ®ternitate? 
Quid  est  vere  boni,  quod  in  Corde  meo  non  habeas? 
Dilata  cor  tuum,  quantum  volueris;  ecce  omnia 
esideria  tua  explebuntur. 

Si  qua  pax  desideratu?,  si  qua  consolatio,  si 
qua  virtus,  si  qua  perfectio,  si  qua  securitas  in 
vita  et  in  morte,  aut  si  quod  alium  bonum,  in 
Corde  meo  repentur,  amando  me  obtinetur. 

Stimula  cor  tuum,  fili,  ama  toto  corde,  dilige 
omnibus  viribus:  sed  ama,  sed  dilige  me,  omne 
bonum  tuum. 

Dispareat  hinc  timor,  qui  poenam  habet:  eva- 
nescat pusillanimitas,  quae  cor  constringit:  ama, 
fili,  et  esto  liber:  dilige,  et  esto  beatus. 

Vive  deinceps  vitam  amoris,  prout  decet  Cor- 
dis mei  discipulum. 

2.  Vitae  divini  ampris  gradus  est  primus , ita 
me  amore  praeferenti  diligere,  ut  omnia  mandata 
sub  gravi  obligantia  serves,  neque  pro  re  qua- 
cumque ullum  eorumdem  deliberate  transgredi 
velis. 

Qui  ita  non  diligit  me,  manet  in  morte.  Vita 
et  mors,  divinus  amor  et  peccatum  lethale,  in 
eodem  corde  non  habitant  simul. 

Probatio  amoris  est  operis  exhibitio.  Et  ideo 
qui  servat  mandata  mea,  ille  est,  qui  diligit  me. 

Ex  hoc  igitur  cognosces,  utrum  me  diligas , si 
mandata  mea  custodis. 

Hic  autem  gradus,  haec  charitas  ad  salutem 
omnibus  necessaria  est,  adeo  quidem  ut,  etiamsi 
quis  noverit  mysteria  omnia  et  omnem  scientiam  ; 
si  distribuerit  in  cibos  pauperum  omnes  facultates 
suas;  si  tradiderit  corpus  suum,  ita  ut  ardeat; 
si  loquatur  linguis  Angelorum,  aut  quascumque 

possideat  virtutes : charitatem  autem  hanc  non  ha- 
buerit, nihil  ipsi  prosit  ad  vitam  «ternam. 

Hic  aeterna  salus  agitur.  Qui  amat  patrem , aut 
matrem;  aut  uxorem,  aut  filios;  aut  fratres,  aut 
sorores;  aut  possessiones,  aut  vitam  suam  plus 
quam  me,  non  est  me  dignus  i nec  aptus  ad  reg- 
num ccelorum. 

Si  vis  ad  vitam  ingredi  aeternanr,  serva  man- 
data, evita  peccatum  mortale  quibuscumque  nisi- 
bus, quibuscumque  sacrificiis  id  tibi  constiterit. 

3.  Secundus  est  vitae  divini  amoris  gradus, 
ita  me  aflectuoso  generosoque  amore  diligere,  ut 
mihi  semper  placere  efficaciter  quaeras,  nec  pro 
ulla  quacumque  consideratione  me  vel  veniali  pec- 
cato offendere  velis. 

Profecto,  fili,  si  habes  cor,  discipulo  meo 
dignum,  affectus  tuos  mihi  usque  devovebis;  mihi 
prae  omnibus  gratificaberis;  quidquid  mihi  displi- 
cere sciveris,  omni  cura  vitabis. 

Dic  mihi,  qualis  amor  iste  sit,  si  propter  ina- 
nem gloriam,  propter  sensualitatem,  aut  propter 
aliam  quamcumque  naturae  corruptae  gratificationem, 
me,  non  quidem  crucifigere,  sed  illudere,  sed  sau- 
ciare, sed  amaritudine  replere  non  dubites  ? 

Si  ego  te  non  melius  amarem,  non  magis 
curarem,  quid,  fili,  quid  de  te  fieret?  Si,  quia 
ista  et  ista  non  te  funditus  perdunt,  negligerem, 
non  attenderem,  quid  experireris? 

Et  tu  pacem  optas?  et  familiaritatem  meam? 
et  consolationes  meas?  et  securitatem?  Ecce  horum 
omnium  bonorum  fontem  obstruis  peccato  etiam  levi. 

Unde  turbationes  tuae,  molestiae,  angores,  peri- 
cula, nisi  quia  generoso  corde  non  sacrificas  qu® 
amor  divinus  immolare  vult? 

Tu  me  Deum  fuum  nominas:  tu  me  vocas 
Patrem  tuum:  quinimo  tu  [me  Dilectum  tuum  ap- 
pellas: ast  si  ego  Deus  tuus,  ubi  est  hono^  meus? 
si  ego  Pater  tuus , ubi  est  amor  mei?  si  ego  Dilec- 
tus tuus,  ubi  est  affectio?  ubi  teneritudo? 

Sed  si  olim  sic  deliqueris:  si  olim  usque  adeo 
sine  affectione  erga  me  fueris:  at  jam  aemulare 
charismata  meliora,  et  adhuc  excellentiorem  gra- 
dum tibi  demonstro. 

4*  Hic  tertius  est  gradus  vitae  amoris,  puri 
amoris,  quo  me  ita  perfecte  diligas,  ut  idem  velle, 
et  idem  nolle  mecum  habeas,  sicque  divinae  vo- 
luntati meae  conformis  sis  in  rebus  omnibus. 

Haec,  fili,  amoris  perfectio;  haec  vera  cordium 
unio : haec  vita  Sanctorum. 

Amor  hic'  purus  faciet,  ut  ab  iisdem  rebus 
abhorreas,  a quibus  ego  abhorreo;  ut  iisdem  de- 
lecteris, quibus  ego  delector. 

Purus  enim  amor,  unio  vera , in  consensione 
cordium  efficaci  consistit.  Quicumque  fuerint  sen- 
sus tui,  si  non  idem  mecum  velis  ac  nolis,  si  non 
idem  mecum  sapias,  si  non  idem  mecum,  quando 
divina  voluntas  fert,  amplectaris,  non  purus  amor, 
non  vera  unio  est. 

Noli  tamen  perturbari,  fili,  si  quando  ita  sen- 
seris difficile,  te  divinae  voluntati  conformare,  ut 
id  quasi  contra  voluntatem  luam  facere  tibi  videaris. 
Etenim  conformando  te  libere,  licet  difficulter, 
vis  efficaciter  quod  ego  volo.  Nisi  enim  velles, 
non  te  conformares;  si  quidem  nemo  invitus  velle 
potest.  'Ex  quo  percipis  repugnantiam  a te  sen- 
sam, in  inferiori  cordis  parte  residere. 

5.  Fili , purus  amor  ad  unitatem  ducit  omnia. 
Sicut  ignis,  universa  sibi  subjecta  in  se  convertit. 

Divina  voluntas  est  et  principium,  et  modus, 
et  finis  omnium,  quae  facit  aut  patitur. 

Virtutes  omnes  in  se  quodam  modo  transformat, 
easque  sua  excellentia  nobilitat.  Quicumque  pure 
amat,  ipsi  omnis  virtus  amor,  et  amor  virtus  om- 
nis est. 

Fili , si  ad  hanc  amoris  unitatem  nondum  actu 
perveneris,  conare,  assuesce  amore  vivere,  amore 
agere,  amore  pati:  postea  pervenies. 

6.  Hunc,  fili,  ama  amorem  sanctum,  qui  unus 
multa  dulcedine  plena  efficit,  et  mirabilia  operatur. 

Rigat  enim  quod  est  aridum,  sanat  quod  est 
saucium,  flectit  quod  est  rigidum,  fovet  quod  est 
Irigidum , regit  quod  est  devium. 

Lumen  est  cordium,  consolator  optimus,  dulcis 
hospes  animae,  dulce  refrigerium:  in  labore  re- 
quies, in  aestu  temperies,  in  fletu  solatium. 

Mire  sanctificat  attollitque  animas  innocentes. 
Memento  Joannis,  Discipuli  dilecti,  qui  super  Pec- 
tus meum  in  Ccena  recubuit;  quomodo  amore 
raptus,  sicut  aquila  volarit,  spirans  divinum  amorem. 

Memento  Marthae,  quae  mihi  ministravit;  quo- 
modo amore  animata,  ad  me,  velut  heliotropium, 
semper  verteretur,  virtutumque  omnium  dulcissi- 
mum diffunderet  odorem. 

Memento  aliarum  sanctarum  Virginum,  quae 
mihi  consecrat»  fuerunt;  quomodo  amore  elevat» 
supra  mundana  omnia,  fact»  sint  spectaculum,  quo 
Deus  delectabatur,  quo  laetabantur  Angeli,  quo 
mortalium  corda  ad  me  commovebantur. 

Imo  vero  et  idem  amor  operit  multitudinem 
peccatorum,  eaque  consumit,  et  ex  peccatoribus 
ipsis  efficit  Sanctos.  Testis  Magdalena , qu»  puri- 

tate  amoris  in  novam  mutata  est  creaturam,  Se- 
raphico  ardore  amantem. 

Testis  Petrus,  qui  amore  negationem  compen- 
sans, dilectorum  Apostolorum  princeps,  ovium  agno- 
rumque meorum  Pastor,  dux  sanctitatis  factus  est. 

Testis  Paulus,  qui  amore  transformatus,  amore 
®stuans  per  mundum  cucurrit,  sicut  ignis  per 
stipulas,  flammasque  amoris  inter  omnes  gentes 
sparsit. 

7.  Fili,  amor  amando  discitur:  si  vis  in  divini 
amoris  arte  multum  proficere,  ama  multum. 

Noli  amore  sicco,  qui  unctionem  non  habeat, 
esse  contentus:  affectuosum  fove.  Non  pendet 
quidem  a te,  experiri  amorem  sensibilem;  affec- 
tuosum autem,  si  foves,  semper  habere  potes 

Fomentum  erit,  orare  devote,  amoris  donum 
donive  incrementum  frequenter  petere,  mecum 
affectione  magis  quam  reflexioue  conversari,  mihi 
cor  effundere  potius,  quam  mentem  coram  me 
occupare. 

Fomentum  erit,  gratum  tenere  animum  pro 
omnibus,  qu®  a me  accepta  possides:  vitam,  con- 
servationem, bona  natur®  omnia:  Redemptionem, 
vocationem,  gratiam,  cuncta  salutis  media,  uni- 
versa denique  bona  supernaturalia. 

Fomentum  erit,  semper  tibi  pr®sens  habere, 
quantum  ego  te  dilexerim,  quantum  pro  te  fece- 
rim, quantum  pro  te  passus  sim:  quid  pro  te 
dederim,  quid  pro  te  pr®pararim  in  tempore  et  in 
®ternitate:  quam  misericorditer,  quam  benigne, 
quam  suaviter  toties  in  particulari  tecum  egerim. 

Fomentum  erit,  memorem  esse,  quis  et  qualis 
ego  sim:  in  quo  Angeli  Sanctique  in  coelo,  et 
Electi  in  terra  semper  suam  inveniunt  beatitudi- 


Digitized  by  Google 


268 


LIBRI  SECUNDI 


nem:  quem  coelum  et  terra  simul,  et  omnia  quae 
in  illis  sunt,  conclamant,  toto  corde  amandum, 
omnibus  viribus  diligendum. 

8.  V.  D.  0 Jesu!  0 amor!  quam  mirabilia, 
quam  divina,  quam  suavia  e Corde  tuo  promis! 

0 Deus  Salvator  meus*  quis  sum  ego,  et  quis 
es  tu?  Nonne  hoc  multum,  ac  nimium  etiam  foret, 
si  te  a me  tantum  permitteres  amari? 

Et  ecce  ne  forte  dubitarem,  an  liceat  mihi, 
miserae  creaturae,  aspirare  ad  locum  in  divino  Corde 
tuo,  praecepisti  mihi , ut  amarem  te.  0 amor!  0 
prodigium  dilectionis!  0 dulcissime  Jesu! 

Et  non  amem  te?  et  non  diligam  te?  Imo, 
Jesu!  imo,  toto  corde  amabo  te:  omnibus  viribus 
diligam  te. 

Omnia  quae  sum;  omnia  quae  habeo;  omnia 
dona  et  beneficia  tua ; coelum  et  terra ; omnia  me 
te  amandum  urgent,  sed  nihil  tantum,  quantum 
tu  ipse , qui  es  causa  et  finis , objectum  et  prae- 
mium amoris. 

0 Domine  Jesu!  haec  sola  ambitio  mea,  ut 
amore  tui  excellam,  ut  amore  tui  Angelos  ipsos 
aemuler. 

Caeteris  rebus  universis  me  superent  alii:  fa- 
cile feram,  libenter  patiar:  sed  hoc  unum,  ut 
amore  erga  te  sim  aliis  inferior,  quomodo  feram? 
quomodo  patiar? 

Eja  Jesu,  Dilecte  cordis  mei!  fiam  similis  tibi, 
totus  amor,  unus  tecum  amore. 

0 Jesu  mi!  quis  mihi  det,  ut  amore  tui  totum 
accendam  mundum!  ut  omnium  corda  ad  te  ra- 
piam , et  amore  tui  inflammem ! 

Praesta,  quaeso,  ut  omnes  amore  tui  vivamus, 
amore  tui  beatam  tecum  transigamus  aeternitatem. 

CAPUT  VKK8IIUX  S1XTUI. 

Quod  Sacrosanctum  Cor  Jesu,  nos  semper  pro- 
gressui in  virtutibuB  faciendo  incumbere  doceat. 

1.  V.  J.  Ecce,  fili,  ego  bene  omnia  feci.  Quas 
placita  erant  Patri  meo,  faciebam  semper. 

In  his  autem,  quamdiu  vixi,  num  steti  um- 
quam?  Porro  qui  ruit  mecum  manere,  debet,  si- 
cut ego  ambulavi,  et  ipse  ambulare.  Etenim  si, 
me  ambulante,  steterit  ipse,  quomodo  inecum 
maneat? 

Fiii,  vera  virtus  in  hac  vita  numquam  sistit: 
si  enim  ulteriorem  facere  progressum  negligit,  aut 
defectus  est  aut  tepor. 

Qui  justus  est,  justificetur  adhuc : et  sanctus 
sanctificetur  adhuc. 

Quantumvis  Crgo  quis  in  virtutibus  profecerit, 
ulterius  proficere  debet  ac  potest.  Vel  enim  ali- 
quid melius  ab  homine  peragi;  vel  finis  actionum 
per  amorem,  cujus  objectum  est  infinitum,  purior 
fieri;  vel  vari»  denique  actuum  circumstanti» 
meliori  modo  perfici  possunt. 

Hinc,  fili,  si  t£  sincero  corde  examinaveris, 
amplam  invenies  materiam  ad  humiliandum  te  ip- 
sum, qui  te  s»pius  in  aliqua  parte  defecisse  repe- 
ries ; ac  vehemens  simul  habebis  incitamentum  ad 
proficiendum  amore  mei,  qui  quod  in  operibus 
tuis  bonum  est,  amanter  approbo,  et  remunero 
liberaliter;  quod  autem  defectivum  est , tolero  aut 
etiam  contrite  rogatus  condono. 

2.  Noli  profectum  tuum  ex  natur»  facilitate, 
aut  devotione  sensibili,  aut  quacumque  naturali 
inclinatione  metiri:  h»c  enim  omnia  infida  sunt 
et  fallacia. 

Veram  ex  conatibus,  quos  ad  te  ipsum  gene- 
rose superandum  aut  abnegandum  amore  mei  facis, 
progressum  in  virtutibus  metire  tuto  ac  secure. 

Cave,  fili,  ne  virtutibus  mere  naturalibus  con- 
tentus sis.  Hae  quippe,  a natura  ortae,  nec  fruc- 
tus aeternos  ferre,  nec  etiam  flores  coelestes  pro- 
ducere possunt:  sed  si  quid  gemment,  si  quid 
ferant,  non  nisi  temporale  est,  quod  mox  evanescit. 

Omnfcenim  plantatio,  quam  non  plantavit  Deus; 
omnis  planta,  quae  non  oritur  e gratia  divina,  era- 
dicabitur. 

Ad  perfectiora  progredere  per  virtutes  super- 
naturales  ac  solidas , quae  a,  principio  gratiae  ortae, 
generosis  ac  repetitis  actibus  firmae  et  perfectae 
fiunt,  quaeque  maxime  florent  et  fructificant  in 
vitam  aeternam. 

Non  semper  tibi  melius,  quod  in  se  perfec- 
tius est:  verum  id  tibi  utilius,  quod  ex  divina 
voluntate  veniens,  te  per  veras  virtutes  ad  finem 
tuum  juvat. 

Quidam  progressum  suum  in  multiplicandis 
pietatis  exercitiis  ponunt:  alii  in  aliis  rebus  per- 
ficiendis collocant.  Et  hi  ora®es,  nedum  progre- 
diantur, relrogredi  saepe  solent;  tum  quia  in  istis 
non  consistit  perfectio,  cum  sint  .tantum  perfec- 
tionis media ; tum  quia  multiplicitate  aut  incongru- 
entia mediorum  impediti,  finem  attingere  non  valent. 

5.  Sane,  fili,  coram  me  perfectior  est  pura 
servula,  quae  amore  mei  facit  quod  ab  illa , juxta 
statum  ejus  et  officium,  requirit  divina,  voluntas, 
quam  persona  religiosa , quae  negligens  vocationis 
officiique  ejus  partes,  orando  vel  etiam  prae  devo- 
tionis sensu  lacrymando  dies  noctesque  transigit. 

Si  vis  officio  bene  perfungi,  primum,  illud  aesti- 

rna  et  ama,  non  quia  inclinationi  tuae  congruit, 
sed  quia  divina  est  voluntas,  quae  etiam  minima 
reddit  nobilia  simul  et  pretiosa.  Illud  enim  si  non 
aestimes,  non  diu  amabis:  si  non  ames,  non  diu 
bene  obibis;  quoniam,  intellectu  et  voluntate  non 
juvantibus  sed  resistentibus,  apte  agere  et  pati 
non  diu  poteris. 

Deinde,  non  te,  non  naturae  gratificationem; 
sed  me*  sed  voluntatis  meaB  adimpletionem  in  illo 
et  per  illud  intende  et  quaere. 

Tum,  omnes  officii  partes  exequere,  fortiter 
quidem  in  re,  intentus  fini  juxta  divinum  benepla- 
citum obtinendo;  sed  suaviter  in  modo,  semper 
m usu  mediorum  pacificus. 

Denique,  assuesce  omnia  ad  illud  pertinentia 
praestare  amore  mei,  tibi  praesentis  ac  parati  ad  te 
in  casibus  particularibus  dirigendum  et  adjuvan- 
dum. Sic  cuncta  facilius  ac  securius  facies,  et 
facere  perseverabis. 

Sed  sive  status  tui  obligationes,  sive  exercitia 
pietatis  obeas,  praecipua  sit  tibi  cura,  ut  ista  omnia 
perficias  bene.  Hic  genuinarum  virtutum  ager  fer- 
tilis; hic  verorum  meritorum  seges  abundans. 

Haec  si  negligas,  alia  quae  facias  extraordinaria, 
lusoria  esse  memento.  Nec  miracula,  nec  prophetiae, 
nec  ecstases,  nec  alia  quaeeumque,  si  tanta  dona 
haberes,  te  sanctificare  possent. 

4.  Fili,  si  tibi  cordi  est,  vere  proficere,  pro- 
fectum efficaciter  velis.  Perfectio  enim  ejusque 
progressus,  secundum  gratiam,  non  nisi  a corde 
volente  venire  potest. 

Quodsi  cor  non  velit  efficienter , nulla  prorsus 
media  perfectum  te  reddere  valebunt;  cum  non 
coactione  sed  affectione  ad  me  veniatur. 

Recordare , quanti  mulli  Sancti , magna  inter 
obstacula,  cum  paucis  mediis  externis,  ad  virtutis 
culmen  pervenerint;  quia  cor  eorum  continua  per- 
fectionis siti  premebatur. 

Beati,  qui  esuriunt  et  sitiunt  justitiam;  quo- 
niam ipsi  saturabuntur!  Hanc  si  quis  sitit,  veniat 
ad  Cor  meum , et  bibat  de  fonte  aqu»  vivae,  sa- 
Hentis  in  vitam  aeternam.  , 

Veni,  fili,  et  in  hoc  fonte  gusta,  quam  suave 
sit , amore  servire  mihi : et  sicut  post  mei  gusta- 
tum 'alia  cibaria  sunt  amara,  ita  cum  dulcedinem 
amoris  divini  Cordis  mei  gustaveris , amara  tibi 
fient  universa  naturae  corruptae  pabula. 

Ora,  fili,  ora  ferventer,  ut  desuper  illumineris 
ad  cognoscendum  eximium  perfectionis  pretium  ; 
utque  continuo  inflammeris  illam  obtinendi  desiderio. 

Frequenter  etiam  in  mentem  revoca,  quam 
multa,  quam  magna  incitamenta  ad  ulteriorem 
semper  profectum  te  urgeant. 

5.  V.  D.  Quae  sunt  Hia,  Domine? 

V . J.  Considera,  fili,  quis  sit,  eui- servis: 
quam  amabilis  ob  infinitas  perfectiones , quae  coeli- 
colarum rapiunt  corda ; et  ad  amorem  stimulaberis. 

Recordare  beneficiorum  omnis  generis,  a me 
pura  charitate  tibi  collatorum:  et,  si  cor  tuum 
omnem  sentiendi  facultatem  non  amiserit,  novo 
gratitudinis  animo  me  redamabis. 

Pensa  peccatorum  tuorum  gravitatem  ac  multi- 
tudinem, quae  tam  paterno  Corde  tibi  remisi:  num 
credes  te  umquam  satis  mullum  pro  me  facere  posse  ? 

Cogita  multiplicem  et  continuam'  infelicitatem 
illorum,  qui  peccato  aut  tepori  subjacent;  felici- 
tatem contra  ineffabilem  eorum,  qui- mihi  amore 
ferventi  serviunt. 

Inspice  admirabilem  virtutis  pulchritudinem,  ac 
turpitudinem  vitii  infandam:  quomodo  prior  homi- 
nem societ  Angelis;  posterior  hominem  daemoni 
assimilet. 

Meditare  praesentis  vitae  brevitatem,  aeternita- 
tem vitae  futurae : mortem  certam , incertam  mor- 
tis horam. 

Mente  simul  et  corde  perpende , quid  sit , esse 
in  inferno  sine  fine:  quid  sit,  esse  in  coelo  per 
omnem  aeternitatem:  et  memento  alterutrum  te 
manere; 

Haec,  fili,  si  saepe  et  attente  ponderas,  ita  ut 
quasi  recentia  tibi  serves , ad  ulteriorem  progres- 
sum festinabis. 

6.  Multipliciter  autem  a profectu  homo  aver- 
titur. Plerumque  tamen  averli  incipit,  vel  eo  quod 
amorem  mei  in  corde  suo  tepescere  sinit , negligendo 
fervida  interioris  vitae  exercitia;  vel  eo  quod  naturaB 
indulgendo,  in  aliqua  reseipsum  superare  aut  ab- 
negare detrectat. 

Sunt  qui  viam  progressus  non  deserunt  quidem, 
sed  variis  modis  felicem  morantur  cursum.  Sic 
consistunt,  qui,  cum  ultra  properare  deberent, 
tempus  insumunt  sibi  complacendo  de  spatio , quod 
jam  cucurrerunt.  Tu,  fili,  quae  retro  sunt,  oblivis- 
cere, certus  cui  ea  credidisti:  et  indefesso  gradu 
reliquam  viam  metire. 

A progressu  impediuntur  etiam,  qui  adeo  timide 
incedunt,  ut  diceres,  illos  singulis  passibus  velle 
examinare  ubi  pedem  figant.  Tu  autem,,  fili,  mihi 
magis  quam  tibi  fide,  et,  morali  diligentia  adhi- 
bita, animoso  divini  amoris  nisu  per  omnia  ad 
finem  provola. 

Retinentur  et  illi,  qui  futuris  difficultatibus,  quas 

forte  numquam  occurrent,  imaginationem  ferrent 
et  cor  constringunt,  ut  prae  metu  aut  pusillanimi- 
tate movere  se  vix  audeant  vel  etiam  possint. 
Fili,  sufficit  diei  malitia  sua:  hodiedum  igitur  pro- 
gredere alacriter:  futurum  autem  cras  committe 
mihi:  ego  providebo. 

7.  Memento , fili , te  naturae  pondere  semper 
ad  inertiam  quamdam  aut  desidem  quietem  tendere. 
Frequenter  igitur  spiritus  fervore  voluntatem  exci- 
tare, et  novum  animum  sumere  debes. 

Si  naturali  inertiae  isti  cedas,  si  efficacem  perfec- 
tionis voluntatem  dimittas , nihil  discipulo  Cordis  mei 
dignum  amplius  efficies:  torpere,  deficere r mise- 
riis impleri,  infelicitatem  experiri  incipies. 

Quem  virtutis  gradum  anima  socors,  laborans 
et  gemens , per  multos  annos  attingere  non  valet, 
illo  fixae  voluntatis  anima,  fervens  et  laeta,  paucis 
mensibus  potitur. 

Fili,  si  fixam  habes  voluntatem  usque  progre- 
diendi, est  quod  maxime  gaudeas.  In  hujusmodi 
enim  bona  voluntate  manifestum  habes  divinae  ami- 
citiae argumentum.  Haec  autem  dulcissima  simul 
et  solidissima  consolatio  est. 

8.  V.  D.  0 Praeceptor  bone , dulcissime  Jesu, 
omnis  virtutis  exemplar!  confundor  penitus,  quia 
nondum  me  tibi  perfecte  conformare  studui,  licet 
diu  me  discipulum  tuum  esse  professus  sim. 

Miserere  mei,  Domine:  ne,  quaeso,  permittas 
me  tepori  succumbere,  nec  socordiae  naturae  cedere, 
nec  impedimento  quocumque  retineri:  sed  excita 
me,  stimula  me,  impelle  me  gratia  tua. 

Da  mihi  fervorem  Cordis  tui;  accende  in  corde 
meo  ignem,  quem  venisti  mittere  in  terram,  ut 

te  ardentius  diligam , tibi  perfectius  conformer,  te 
propius  sequar.' 

Renova  me  totum,  obsecro;  tolle  spiritum 
meum  languidum  et  miserum,  et  anima  me  Spiritu 
tuo,  Spiritu  amoris  semper  fervidi,  semper  ala- 
cris, qui  non  patiatur  me  torpere,  verum  me  us- 
que fortiter  ac  suaviter  urgeat  ad  perfectiorem 
Imitationem  tui , qui  solus  es  via  et  terminus  be- 
atitudinis  aeterna. 

1.  Libri  tertii  scopus  est,  tendere  ad  sancti- 
tatem , quae  perfectio  vocari  solet.  Haec  autem 
sanctitas  acquiritur  virtutibus  aliquo  modo  heroicis, 
quales  in  bene  patiendo  exerceri  consueverunt 
Certum  est  enim,  ut  omnium  Sanctorum  constat 
exemplis,  neminem  umquam  sibi  acquisisse  veram 
sanctitatem , qui  non  exercuerit  in  patiendo  solidas 
virtutes  ac  -modo  aliquo  heroicas.  Idque  non  de 
illis  tantum  intelligendum  est,  quos  Ecclesia 
Sanctorum  Albo  inscripsit,  sed  de  illis  etiam  omni- 
bus, qui,  licet  Canoni  non  inscripti , in  vita  quon- 
dam conati  sunt  eam  acquirere  sanctitatem,  quam 
Christus  Dominus  exemplo  Cordis  sui  docuit  om- 
nes, quamque  uniuscujusque  ratio  vitae  capere 
potest.  Istarum  autem  virtutum  nobilium,  quibus 
sanctitas  comparatur,  exemplaria  pulcherrima,  viva, 
fortitudinem  ac  consolationem  spirantia,  nobis  exhi- 
bet Jesus  patiens.  In  activa  quidem  vita  ejus,  virtu- 
tes ipsius  Cordis  clare  et  constanter  lucent,  atque 
ad  Imitationem  congruam  suaviter  simul  et  fortiter 
suadent  et  alliciunt  meditantem:  in  passiva  autem 
ejus  vita,  tota  perfectione,  toto  fulgore  splendent, 
et  meditantem  non  attrahunt  modo,  sed  et  vehe- 
menter incitant  et  urgent.  Ideoque  juvat  vitam 
ejus  activam  prius  nos  esse  meditatos,  virtutibus 
Cordis  ejus  agentis  initiatos , in  illis  etiam  aliqua- 

tenus  progressos,  ne  magnitudo  aut  sublimitas 
virtutum  Cordis  ejus  patientis  nos  deterreat  aut 
etiam  dejiciat. 

Porro  sanctitas  haec  duos  habet  gradus:  et 
uterque  gradus  tres  modos  continet. 

In  primo  quidem  gradu  pie  sufferuntur  ea  om- 
nia, quae  evitari  non  possunt:  feruntur  autem, 
primo  modo,  cum  patientia;  secundo,  consentiente 
nostra  vcum  divina  voluntate ; tertio , cum  gaudio 
quodam  supernaturali. 

In  secundo  autem  gradu , etiam  illa  omnia  per- 
feruntur, quae  vitari  aliquo  modo  possent,  sed  quae 
oblata  voluntate  libera  accipiuntur,  vel  quae  ultro 
quaeruntur  et  assumuntur.  Universa  autem,  volun- 
tate nostra  divinae  conformata,  feruntur,  primo, 
amore  Jesu  ad  aliquem  finem  superna turalem,  puta 
ad  compensationem  injuriarum  ipsi  illatarum , ad 
peccatorum  conversionem , ad  perseverantiam  justo- 
rum, ad  hujus  aut  illius  boni  consecutionem;  se- 
cundo, desiderio  conformitatis  cum  Jesu  fructuum- 
que ex  hac  sancta  et  amore  plena  conformitate 
colligendorum;  tertio,  amore  purissimo,  ut  uni- 
formes simus  Jesu  eique  ita  bene  complaceamus, 
omni  nostra  consideratione,  quantum  licet,  omissa. 

2.  Persuasum  habe,  te,  in  quocumque  statu 
aut  conditione  vit®  fueris , vere  Sanctum  evasurum 
esse,  si  vel  illa,  qu®  Dominus  tibi  patienda  pr®-* 
sentaverit,  bene  patiaris.  Etenim  si  mereris  ac 
proficis  per  singulos  communis  etiam  seu  ordi- 
nari® virtutis  actus , quanto  magis  lucraris  et  pro- 
grederis per  actus  virtutis  heroic®,  quales  in  rebus 
adversis  frequenter  elici  solent ! 

Memento,  quid  per  unumquemque  virtutis  ordi- 
nari® actum,  in  statu  grati®  rite  facium , merearis : 

primo  quidem,  novum  gradum,  seu  augmentum 
quoddam  grati»  sanctificantis,  quod  statim  accipis, 
et  quo  fis  in  te  perfectior,  ac  charior  Domino: 
et  simul,  novum  respondentemque  gradum  glori» 
seu  beatitudinis  aeternae,  quam  postmodum  obtine- 
bis in  coelo,  ubi  recondita  te  expectat.  Atque 
haec  duo  de  condigno  mereris,  ita  ut  ex  promis- 
sione, qua  Deus  se  libere  quidem  sed  vere  obliga- 
vit, libi  jure  debeantur.  Meritum  hujusmodi,  quod 
stricte  meritum  vocatur,  personale  est,  nec  cum 
aliis  communicatur. 

Praeterea  mereri  potes  gradum  quemdam  seu 
speciale  auxilium  grati»  actualis, etiam  efficacis,  qua 
illuminetur  ac  dirigatur  intellectus,  et  voluntas 
animetur  et  roboretur,  ad  malum  vitandum,  ac 
faciendum  bonum:  atque  insuper,  quasi  partem 
magni  doni  perseveranti»  finalis.  H»c  autem  duo 
potes  de  congruo  tantum  mereri,  adeo  ut  tibi 
numquam  debeantur  ex  justitia,  sed  solummodo 
ex  convenientia  seu  decentia  quadam  ac  liberali- 
tate  divina.  Ad  h»c  enim  Deus  se  nulla  promis- 
sione obstrinxit:  verumtamen  cum  summe  liberalis 
sit,  ipsum  decet,  ut  etiam  sic  remuneret  actus 
nostros  supernaturales : nec  re  vera  nobis  relin- 
quit ullam  rationem  metuendi  frustrationem.  Hoc 
modo  duoh»cnon  solum  tibi  ipsi,  sed  aliis  etiam 
' mereri  potes. 

Atqui  gradus  isti,  quos  per  virtutem  mereris, 
majores  aut  minores  esse  possunt,  prout  actus 
meritorii  magis  aut  minus  perfecti  fuerint.  Fieri 
quippe  potest,  ut  unus  actus  heroicus,  quo  nobili 
generosoque  corde  aliquid  perfecte  sacrifices,  vel 
patiaris,  magis  tibi  mereatur,  quam  centum,  aut 
mille,  autplures  etiam  actus  communes.  Profecto 

divus  Chrysostomus  asserit,  sanctum  Jobum  plus 
meruisse  uno  illo  actu,  quo  se  in  calamitate  di* 
vinae  voluntati  conformavit,  quam  omnibus  actibus 
per  totam  vitam  antecedentem  in  prosperitate  eli- 
citis. 

Haec  per  momentaneam  banc  vitam,  nobis  ad 
merendum  pro  omni  aeternitate  concessam,  me- 
minisse curemus.  Juvabunt  enim  ad  efficacius  vi- 
tandum illusiones,  quae  hujus  partis  vitae  interioris 
propriae  esse  videntur.  Quarum  haec  communior 
esse  solet:  Naturae  sensibus  aut  reluctationibus 
nimium  auscultare,  sicque  causas  afflictionum  se- 
cundarias considerare,  atque  praetextu  aliquo  per- 
pessiones a Domino  praesentatas  declinare,  vel 
aegro  saltem  corde  ferre,  aut  etiam  quaerere  aliam 
viam,  quam  illam,  qua  Jesus  ipse  ambulavit,  quam 
nobis  complanavit,  qua  nos  vocat,  ut  cum  omni- 
bus Sanctis  ejus  sequamur  eadem  cordis  disposi- 
tione, qua  ipse  praecessit. 

3.  Itaque  dum  in  iis,  quae  tractantur  in  hoc 
libro,  versaris,  huc  assidue  spectare  et  tendere 
debes,  ut  quam  optime  comprehendas  non  solum 
afflictiones  et  dolores  ineffabiles  Filii  Dei,  sed  et 
maxime  affectus  et  dispositiones  Cordis  ejus.  Hic 
enim  thesaurus  immensus  latet,  quem  solus  diligens 
piusque  scrutator  investigare  et  reperire  potest 
Quo  attentius  devotiusque  Cor  Domini  tui  patientis 
meditatus  fueris,  eo  perfectiora  invenies,  ac  me- 
liora obtinebis. 

4.  Modus,  hunc  librum  meditandi , praeter  duos 
ante  librum  primum  traditos,  qui  hic  etiam  adhi- 
beri possunt,  duplex  est:  uterque  ante  secundum 
librum  propositus,  sed  hic  Passioni  Jesu  Christi 
meditandaB  aut  contemplandae  accommodatus. 

Imitatio  S.  C.  J.  18 

Itaque  in  meditando,  memoria  proponat  aliquam, 
pro  tractu  Passionis  Domini,  virtutem:  et  illam, 
post  meditationem,  ita  retineat,  ut  eam  congruen- 
ter ad  actum  deducere  valeas. 

Intellectus  virtutem  meditelur,  scrutans  causas 
et  fines,  modosque,  et  circumstantias  ejus , atque 
considerans,  quibu3  Cordis  dispositionibus  eam 
virtutem  Jesus  exercuerit:  tum  confer  statum  cordis 
tui  erga  hanc  virtutem : deinde  circa  eamdem  re- 
spice et  examina  vitam  tuam  praeteritam;  gratias 
age,  et  perseverantiam  pete,  si  illam  hucusque 
bene  exercueris;  sin  contra,  contritionis  actum 
elice  et  per  Cor  Jesu  patiens  roga  veniam:  denique 
in  futurum  prospice  et  attende,  quando,  et  quo- 
modo eamdem  virtutem  exercere  possis. 

Voluntas  amplectatur  virtutem*  ejusque  actus 
faciat  interiores,  et  opportune  eam  externe  simul 
et  interne  exercere  statuat,  multum  interea  piis 
affectibus  ac  petitionibus  insistens. 

In  contemplando  autem,  vide  in  mysterio  vel 
re  particulari,  quid  Jesus  patiatur,  et  in  quibus 
circumstantiis:  quis  ita  patiatur,  et  a quibus,  et 
pro  quibus. 

Dein  attende,  quae  verba  ibidem  proferat  Je- 
sus , vel  quomodo  taceat  et  ad  Deum  Patrem  in- 
terius effundat  precefc  Cordis  sui. 

Demum  pie  et  attente  inspice  Cor  Jesu,  quo- 
modo sit  dispositum  Cor  illud,  ex  quo  tam  heroica 
procedunt.  Atque  per  totam  contemplationem, 
quantum  potes,  locum  da  piis  cordis  effusionibus, 
cum  affectibus  tuiti  petitionibus. 

Affectus  autem  in  quibus  te,  sive  per  meditati- 
onem sive  per  contemplationem,  exerceas,  varii 
aut  differentes  esse  possunt,  prout  te  habueris, 


Digitized  by  vjOOQIC 


DIRECTORIUM  IN  LIBRUM  TERTIUM.  281 

vel  indigueris,  vel  etiam  inlerius  Spiritu  divino 
motus  fueris. 

Fidem  utiliter  colere  poteris,  et  aclus  ejus 
vividos  elicere  frequenter,  in  singulis  mysteriis 
Jesum  agnoscendo  ut  Deum , eumque  adorando  in 
humiliationibus  ejus  et  perpessionibus,  quibus  Di- 
vinitas ejus  se  quodammodo  abscondit  amore  nostri. 

Spei  juvabit  saepe  ac  suaviter  indulgere,  per- 
suasum habendo,  Dominum,  si  gratuito  amore 
tanta  pro  te,  undique  indigno,  fecit  ac  pertulit, 
ut  te  salvaret;  nunc  tibi,  cooperari  volenti,  certe 
non  negaturum  esse  quae  incomparabiliter  minora 
sunt,  media  nimirum  salutis  et  perfectionis. 

Amore  Jesu,  Dei  et  Salvatoris  tui,  sponte 
quodammodo  inflammabitur  cor  tuum,  quando  vide- 
ris, quomodo  ipse  patiatur  amore  tui.  Cum  enim  pro 
omnibus  et  singulis  passus  et  mortuus  est,  unus- 
quisque vere  dicere  potest  ac  debet:  „ Jesus  dilexit 
me,  et  tradidit  seipsum  pro  me.“  . ( Gal . 2.  20.) 

Detestatione  et  horrore  peccati  saepe  cor  tuum 
occupa,  cernens,  quanta  tormenta  Filitis  Dei  in 
sanctissima  Humanitate  sua  ob  illud  passus  sit. 

Odium  iniqui  mundi  orietur  in  corde,  si  atten- 
deris, quid,  et  quousque  Jesus  ab  isto  mundo 
perpessus  sit. 

Compassio  erga  Jesum  patientem  afficiet  te 
penitus,  si  eum  pio  et  devoto  corde  consideraveris. 

Compensationem  injuriarum,  ipsi  tam  indigne 
illatarum,  zelabis  ferventer;  ad  quem  finem  pia 
desideria,  opera  bona,  afflictiones  tuas  frequenter 
offeres. 

Super  omnia  vero,  sensis  ac  dispositionibus 
Cordis  Jesu  patientis  in  singulis  mysteriis  attente 
studere,  eaque  induere  debes.  Nam  haec  si  non 

feceris, Passionem  Jesu  meditari  quidem  potes,  sed 
Cor  ejus  imitari  non  potes:  pati  quidem  potes, 
sed  fructuose  pati  non  potes : onerari  cruce  qui- 
dem poles,  sed  Jesum  sequi  non  potes. 

Petitiones  vero,  quas  facere  licet,  aeque  variae, 
aeque  differentes  esse  possunt.  Imo  vero  latissime 
palent  objecta  petitionum,  adeo  ut  illis  non  facile 
terminus  ponatur.  Peti  enim  potest  donum  aut 
incrementum  fidei,  spei,  amoris;  tum  horroris 
peccati,  et  detestationis  mundi;  compassionis  erga 
Jesum,  et  zeli  honoris  ejus;  virtutum  denique  et 
gratiarum  omnium:  idque  non  pro  te  solum,  sed 
et  pro  omni  proximo  tuo,  quemadmodum  ante 
librum  secundum  dictum  fuit,  atque  hic  ideo  repe- 
titur, ut  inculcetur  quod  nimium  inculcari  non 
potest,  maximi  esse  momenti , affectus,  seu  actus 
virtutum  et  petitiones,  a quibus,  secundum  gra- 
tiam, unctio  orationis  et  praecipuus  ejus  fructus 
venire  solent. 

5.  Ad  discretionem  Spirituum  regulae,  quae 
hic  peculiariter  conveniunt,  a Sanctis  traduntur 
sequentes. 

Prima.  Consolatio  spiritualis  proprie  dicitur, 
cum  interius  excitatur  aliqua  motio,  qua  anima 
divino  accenditur  amore;  sive  directe;  ut  cum 
amore  Dei  inflammatur  ob  divinam  bonitatem;  sive 
indirecte;  ut  cum  ad  divinum  amorem  commove- 
tur ex  consideratione  Passionis  Jesu  Christi,  aut 
ex  dolore  de  peccatis  contra  Dominum  commissis, 
aut  ex  alia  quacumque  causa,  ad  divinum  servi- 
tium recte  ordinata.  Deinde,  etiam  consolatio  spi- 
ritualis est,  omne  fidei,  aut  spei,  aut  chari- 
tatis  augmentum.  Denique,  spiritualis  quoque  con- 
solatio est,  laetitia  omnis  interna,  quae  incitet  ani- 

tnam  ad  res  supernas , ad  salutem  et  perfectionem, 
reddatque  eam  in  Domino  quietam.| 

Secunda.  Desolatio  spiritualis  vocatur  quid- 
quid est  contrarium  illis,  quae  in  praecedenti  re- 
gula sunt:  ut  obtenebratio  animae,  conturbatio, 
aut  torpor  quidam;  agitatio  movens  ad  diffiden- 
tiam, spem  oppugnans  aut  charilatem;  demum 
instigatio  ad  res  infimas,  interior  tristitia,  animum 
dejiciens  aut  inquietans. 

Tertia.  Solius  Dei  est,  animae  dare  consola- 
tionem sine  causa  praecedenti ; quia  proprium  est 
Creatoris,  suam  intrare  creaturam,  totam  in  amo- 
rem sui  trahere,  vertere,  mutare.  Causa  vero 
nulla  praecedere  tunc  dicitur,  cum  consolatio  da- 
tur sine  ullo  praevio  sensu,  vel  cogitatione  alicu- 
jus  objecti , ex  quo  illa  consolatio  animae  adveniat 
per  actus  ejus  intellectus  aut  voluntatis. 

Quarta.  Cum  praecessit  consolationis  causa, 
potest  animam  aliquo  modo  consolari  tum  Spiritus 
bonus , tum  malus  spiritus,  sed  ad  fines  contrarios : 
bonus  quidem  ad  animae  profectum  , ut  ipsa  bene 
agat,  et  de  bono  ad  melius  ascendat;  malus  autem  ad 
oppositum,  ut  ipsa  pervertatur  ac  decidat. 

Quinta.  Tempore  desolationis  numquam  mu- 
tatio facienda  est:  sed  standum  est  firmiter  ac 
fortiter  in  iis  propositis  et  statutis,  in  quibus  era- 
mus tempore  desolationem  ejusmodi  praecedenti. 
Quia  sicut  in  consolatione  spirituali  magis  nos  mo- 
vere solet  Spiritus  bonus,  atque  etiam  nostris  facul- 
tatibus naturalibus  expeditius  utimur;  ita  in  deso- 
latione nos  magis  incitare  consuevit  malus  spiritus, 
cujus  instigatione,  impeditis  etiam  plus  minusve 
facultatibus  nostris,  certa  consilia  ad  recte  agen- 
dum capere  vix  possumus. 

Sexta.  Licet  in  desolatione  priora  consilia 
mutare  non  debeamus , plurimum  tamen  expedit, 
mutare  nostrum  agendi  modum , ut  contra  ipsam 
desolationem  pugnemus,  primo,  insistendo  magis 
orationi;  secundo,  nos  magis  examinando  ad  nos 
humiliandum  et  in  divina  Cordis  Jesu  misericordia 
immergendum;  tertio,  exercendo  nos  magis  in 
faciendis  discreto  modo  poenitentiae  aut  charitatis 
operibus. 

' Septima.  Ille,  qui  est  in  desolatione,  memi- 
nerit, se  a Domino  probari,  in  suis  potentiis  natu- 
ralibus relictum  cum  gratia  ordinaria,  atque  etiam 
speciali,  licet  non  sensibili,  ut  ita  variis  instiga- 
tionibus inimici  resistens,  ostendat  amoris  sui  fide- 
litatem. Potest  enim  resistere  cum  divina  gratia, 
quae  cum  ipso  manet,  quamquam  illam  sensibili- 
ter non  experitur. 

Ille  vero,  qui  consolatione  fruitur,  consideret, 
quomodo  se  in  ventura  desolatione  habiturus  sit: 
novas  sumat  vires  ad  futuram  desolationem  susti- 
nendam: nitatur  se  humiliare  cogitando,  quam 
parum  valeat,  cum  a Domino  particulariter  ac  sen- 
sibiliter non  adjuvatur. 

Denique,  cum  ille,  qui  in  desolatione,  tum  ille, 
qui  in  consolatione  est,  (jurent  ambo  ad  solidas 
virtutes  acquirendas  aut  fortificandas  incumbere, 
. atque  ita  se  sanctificare. 

S.  Ignat.  S.  Bonavent.  S.  Mana  Magda - 
lena  de  Pazzis. 

Admonitiones  ad  sacrosanctum  Cop 
Jesu  patientis  imitandum  utiles. 

CAPOT  PB1ICI. 

Quanti  facienda  sit  sanctitas»  quantumque 
affectanda. 

1.  F.  /.  Sanctus  esto»  fili;  quia  ego  sanctus 
sum.  Quicumque  perfectus  Cordis  mei  discipulus 
esse  cupit,  sanctificat  seipsum,  sicut  et  ego  sanctus 
sum,  sanctitate  interiori,  vera  et  solida. 

Magnum  bonum,  sanctitas,  omnia  includens 
bona  desiderabilia  in  terris,  et  beatitudinem  parans 
«ternam  in  coelis. 

Sanctitas  virtutis  consummatio,  custos  grati« 
sanctificantis,  interna)  pacis  conservatrix,  cordis 
gaudii  altrix  et  jugis  felicitatis. 

H$c  est  sapientia  vera;  h«c  gloria  non  ficta; 
haec  ogulentia  inexhausta. 

Minimum  etiam  esse  Sanctum,  incomparabiliter 
majus  quid  est,  quam  totius  mundi  esse  maximum. 

Quid  in  hoc  mundo  cum  sanctitate  merito  'con- 
ferri potest?  non  scientia,  non  dignitas,  non  fama, 
non  denique  ulla  rerum  possessio.  H«c  enim  non 
nisi  terrena  sunt,  momentanea  sunt ; ut  vapores  in 

aere,  nitent  et  mox  disparent.  Sanctitas  vero  cceli- 
gena,  et  permanens,  sicut  sol  coram  coelitibus 
splejidet,  et  cum  sol  ipse  defecerit,  illa  splendere 
in  aeternum  perget. 

Non  ergo  glorietur  sapiens  in  sapientia  sua, 
et  non  glorietur  foriis  in  fortitudine  sua , et  non 
glorietur  dives  in  divitiis  suis:  sed  in  hoc  glorietur, 
qui  gloriatur,  nosse  et  amare  me,  amore  imitari 
me  et  ita  se  sanctificare. 

Haec,  fili,  si  non  capis  nunc,  sero  vel  invitus 
tandem  capies,  cum  morti  proximus , rectiora  ha- 
bebis sensa. 

Dic  mihi,  si  hodie  moriturus  esses,  quid  magis 
optares , tene  Sanctum  esse , an  principem  fuisse 
aut  pontificem?  Ulinam,  exclamabat  moriens,  qui 
res  expertus  erat,  ulinam  non  regnator  fuissem, 
sed  novissimus  inter  sanctos  Dei  servos!  Utinam, 
ingeminabat  alter,  non  in  cathedra,  sed  in  culina 
sanctae  domus  Dei  vixissem! 

Nimio  aestimare  non  potes  sanctitatem,  quam 
ego  ipse  tanti  feci,  ut  ad  eam  possibilem  ac  faci- 
lem reddendam  thesauros  Cordis  mei  effuderim, 
media  summis  expensis  meis  multiplicarim,  omnia 
denique  ad  Electorum  ordinarim  sanctificationem. 

Ad  tantum  ergo  bonum  aspira,  fili:  et  Sanctus 
fieri  animo  magno  conare. 

2.  V.  D.  Mene,  Domine,  fieri  Sanctum!  Ah 
Domine  Jesu!  ad  hoc,  peccavi  nimis  in  vita  mea. 
Et  nonne  superbia  foret,  si  id  praesumerem?  sed 
et  ecce  tam  debilis  sum,  ut  nihil  sanctitate  digni 
facere  valeam. 

V.  J.  A temetipso  haec  dicis,  fili,  an  ab  aliis, 
tibi  suggerentibus?  Si  a temetipso,  erras:  si  ab 
aliis , deceptus  es. 

Et  primum  quidem,  si  peccaveris  in  vita  tua, 
ecce  nova  ratio  haec  est,  ut  te  sanctifices,  sicque 
praeterita  futuris  compenses. 

At,  fili,  non  agitur  de  eo,  quod  fuisti,  verum 
de  eo,  quod  deinceps  esse  debes. 

Quam  mullae  animae,  post  peccata  facta,  bre- 
viori tempore  ad  gradum  sanctitatis  altiorem,  quam 
animae  quaedam  semper  innocentes,  pervenerunt; 
quia  peccatorum,  misere  a se  commissorum,  atque 
a me  misericordissime  remissorum , memoria  quasi 
calcari  utebantur , ad  se  stimulandum  et  urgendum 
ad  sanctitatem ! 

Itaque  peccata  commissa,  non  solum  non  im- 
pedimenta, sed,  si  velis,  etiam  instrumenta  sanc- 
titatis esse  possunt. 

Deinde,  fili,  virtutis  perfectionem  aemulari,  ad 
sanctitatem  aspirare,  non  superbia,  non  praesump- 
tio, sed  magnanimitas,  sed  nobilitas  est  animae,  sine 
qua  nemo  dignus  est  Cordis  mei  esse  discipulus. 

Haec  ego : et  vide  utri  credas , mihine  an  spi- 
ritui inimico,  contraria  suggerenti. 

Cave,  fili,  ne  illusus,  fias  pusillanimis,  adeo- 
que  incapax  aspirandi  ad  ea,  quae  aspiratione  boni 
cujusque  cordis  longe  dignissima  sunt. 

Erige  animum,  omnem  cordis  pravitatem  ab- 
jice, discipulo  Cordis  mei  digna  fove  sensa. 

Denique,  si  tu  debilis  es,  nonne  ego  sum  po- 
tens? si  austeritates  subire  non  vales,  numquid 
non  potes  amare?  si  non  vales  agere,  numquid 
pati  non  potes  ? Atqui  amore  et  perpessione  sancti- 
tas potissimum  perficitur. 

Non  opera  extraordinaria,  non  miracula;  sed 
amor,  amor  patiens,  sanctificationem  animae  ma- 
ximae promovet. 


Digitized  by  Google 


LIBRI  TfcRTU 


Conare,  ut  amore  mei  patiaris,  quas  ego  ipse 
tibi  selegero  et  dedero  patienda:  et  ecce  Sanctus 
evades. 

Si  res,  quas  magnas  vocat  mundus,  acquisitu 
tam  faciles  essent,  quis  mundanus  eas  non  ac- 
quireret? 

3.  Constans  proficiendi  desiderium,  et  assi- 
duus ad  sanctitatem  conatus , sanctitas  hominis  in 
hac  vita  jure  reputatur. 

Nemo  in  sanctitate  perfectus  est , qui  perfectior 
esse  non  nititur:  eo  autem  sanctiorem  se  quis- 
que probat,  quo  ad  majorem  tendit  perfectionem. 

Itaque,  fili,  sanctitatis  perfectio  non  est  opus 
diei  aut  hebdomadae.  Ne  igitur  putes  te  intra  tem- 
pus tantillum  fore  perfectum.  Hoc  namque  spe* 
rando,  ac  deinde  spe  frustratum  te  inveniendo, 
posses  animo  dejici,  vel  etiam  ad  desistendum 
periculose  lentari. 

Perfectio  est  opus  gratiae  divinae  et  humanae 
cooperationis. 

Bonitas  autem  Cordis  mei,  quod  te  Sanctum 
fieri  vult,  ad  gratiam  tibi  largiendum,  quam  tu  ad 
eam  quaerendam,  multo  magis  propendet:  imo 
vero  illam  tibi  ultro  profundit. 

Quanto  itaque  fidelius  cooperaris  gratiae,  tanto 
breviori  tempore  sanctitatis  possessionem  acquires. 

4.  Si  te  sanctificandi  habes  constantem  volunta- 
tem et  efficacem , nihil  prohibere  potest , quomi- 
nus Sanctus  has. 

'Quomodocumque  natura  comparatus  fueris, 
sanctitatem  assequeris,  non  pro  naturae  constituti- 
one, sed  pro  cooperatione  gratiae- per  liberam  vo- 
luntatem tuam. 

Non  indoles,  sed  nec  status  vitae,  nec  pro- 


Digitized  by  Google 


CAPUT  I. 


289 

fessio  te  impediet,  si  generosa  cordis  fidelitate 
divinae  gratiae  cooperaris.  Hac  fidelitate  ecce  mul- 
titudo ingens,  quam  dinumerare  nemo  potest,  in 
statu  religioso  se  sanctificarunt;  et  millia  millium 
evaserunt  Sancti  in  medio  mundi.  Hac  fidelitate 
Sanctus  evasit  Henricus  in  castris,  Casimirus  in 
aula,  Elzear  in  commercio  cum  mundo,  Isidorus 
m agro:  Sancta  in  civitate  Agnes,  rure  Maria, 
Catharina  in  domo  paterna,  in  servitute  Christiana. 

Nec  pendet  sanctitas  a Beatorum  Sanctorum  ve 
Canoni  inscriptione,  quae  Sanctum  non  efficit,  sed 
declarat  tantum  mortalibus.  Si  Sanctus  fueris  in 
coelo;  perfecte  conformatus  divino  beneplacito,  non 
curabis  per  te,  an  nomen  tuum  isti  Canoni  ad- 
scriptum  reperialur  in  terra. 

Neque  demum  tentationes  aut  difficultates  ob- 
stabunt. Quidquid  enim  infernus  machinari,  quid- 
quid mundus  moliri  potuerit  adversum  te,  id  totum, 
si  volueris,  sanctificationi  tuae  contribuet. 

5.  Verum  est  quidem,  illi,  qui  sanctitatem  as- 
sequi desiderat,  omnia  peccata  vel  minima  esse 
vitanda:  sed  involuntaria  delicta,  quae  ex  fragili- 
tate- humana  oriuntur,  perfectioni  non  obsunt. 

Maximi  etiam  Sancti  ab  istis  miseriis  non  fue- 
runt penitus  liberi:  ac  quamdiu  in  terra  vixerunt, 
fragilitatem  naturae  humanae  experti  sunt. 

Noli  ergo  turbari  aut  angi  ob  ea,  in  quibus 
voluntas  cognitam  non  habet  pariem:  potest  homo 
valde  perfectus  esse,  etsi  frequenter  delinquat 
involuntarie. 

Juxta  Sanctorum  exemplum,  involuntarios  de- 
fectus diminue,  quantum  potes,  et  ob  commissos 
humilia  leipsum  coram  me  amore  pacifico : sicque 
bonum  ex  ipsis  ad  profectum  tuum  erues. 

6.  Quae  cum  ita  sint,  fili,  neminem  auscultes, 
nec  teipsum^nec  mortalem  ullum,  nec  spiritum 
quemcumque  te  a sanctitate  prosequenda,  quoli- 
bet praetextu , avertentem.  Sed  animo  generoso, 
numquam  despondendo,  ad  interiorem  sanctitatem 
niti  persevera. 

Haec  sanctitas  res  tanta  esi,  mihique  tam  ho- 
norifica et  tam  grata,  ut  una  quandoque  anima, 
quae  ita  se  interius  sanctificat , magis  me  glorificet, 
melius  mihi  placeat,  plus  in  Cor  meum  valeat, 
quam  mille  aliae,  etiam  bonae,  quae  vulgari  virtute 
contentae  quiescunt. 

Scito,  fili,  sanctimoniam,  usque  ad  gradum 
quemdam,  esse  prorsus  necessariam,  ut  in  con- 
spectum divinae  Majestatis  admittaris,  cum  sine 
sanctimonia  nemo  visurus  sit  Deum. 

Si  sanctitatem  hanc  necessariam  non  acquisi- 
eris in  vita  praesenti,  in  futura  usque  ad  sancti- 
moniam igne  purificari  debebis,  priusquam  ingredi- 
eris in  coelum,  in  quod  nihil  nisi  sanctum  intrat. 

Ad  consolationem  tuam,  hoc  memento,  fili, 
te , si  bonam  et  efficacem  voluntatem  vere  te  sanc- 
tificandi servaveris,  non  prius  gustaturum  esse  mor- 
tem , quam  sanctitatem  assecutus  fueris. 

Interea  ne  umquam  reputes  te  sanctitatem  jam 
acquisisse,  aut  te  jam  perfectum  esse:  sed  pro- 
fice semper  et  prosequere  ad  destinatum  bravium 
supernae  vocationis  luse. 

Macte  animo,  fili,  aude  digna  discipulo  Cordis 
mei:  aemulare  Sanctos , nobiles  fratres  ac  sorores 
tuas.  Quod  tu  es,  illi  fuerunt:  quod  illi  sunt,  tu 
esse  potes. 

7.  V.  D.  Ergo,  Domine  Jesu,  etiam  ego, 
omnium  ultimus.  Sanctus  fieri  debeo,  et  possum. 

Imo  debeo;  quia  tu  mihi  praecipis,  quia  tot 
singularibus  beneficiis  et  gratiis  mihi  praestitis  re- 
spondere teneor;  quia  ineffabilibus  misericordiae 
tuae,  post  tam  mulla  peccata,  mihi  exhibitae  debi- 
tis satisfacere,  quantum  possum , obstringor;  quia 
saluti  consulere  meque  ad  ccelum  praeparare  obli- 
gor; super  omnia  autem,  quia  tu  omni  amore  et 
omni  honore  summe  dignus  es. 

'Et  possum;  quia  tu  abundantia  et  efficacia  sup- 
petis media;  quia  non  aliud,  quam  ut  cum  sincera 
voluntate  cober,  requiris,  paratus  ipse  supplere 
reliqua;  quia  nihil,  nisi  ipse  velim,  impedire  potest; 
quia  omnia  quaecumque,  si  volo,  adjuvare  possunt 
et  promovere;  quia  denique  lotum  sanctificationis 
meae  opus  non  est  nisi  opus  amoris,  amoris  tui, 
amoris  scilicet  omnia  possibilia,  omnia  facilia,  om- 
nia suavia  reddentis. 

Itaque  Sanctus  fieri  desidero,  non  ut  inter 
Sanctos  in  terra  numerer,  sed  ut  te  in  coelo  inter 
Electos  glorificem : non  tam  timore  poena)  aut  prae- 
mii expectatione,  quam  amore  tui,  optime  et  dul- 
cissime Jesu,  ut  te  magis  -amem,  te  magis  hono- 
rem nunc  et  in  aeternum. 

En  ergo,  Domine  Jesu,  Sanctus  fieri  volo,  et 
quamdiu  spirabo,  velle  non  desinam:  oro  et  ob- 
secro, per  sacratissimum  Cor  tuum,  adjuva  bonam 
hanc  voluntatem  meam. 

CAPUT  SBCUNBUI. 

Quod  in  hac  vita  nemo  vivere  possit , quin 
patiatur. 

1.  V.  J.  Fili,  quamdiu  vivis  in  terra,  liber 
a tribulationibus  esse  non  potes. 

Quid  nisi  afflictio,  Lola  haec  vita  mortalis,  in 
quam  homo  intrat  lacrymans,  in  qua  patiens  versa- 
tur, ex  qua  egredietur  gemens? 

Possibile  non  est,  ut  homo,  ex  quo  natus  est 
ihorti  obnoxius,  sine  dolore  vitam  agat,  siquidem 
in  ipso  est  unde  doleat. 

Ipsa  mortalitatis  conditio  naturaliter  parit  multas 
variasque  miserias,  morbosque,  et  poenas,  quae 
cessare  non  possunt,  quamdiu  extiterit  causa  ferax 
et  efficax. 

Haec  autem  omnia,  licet  multiplicia  et  molesta, 
minora  tamen  sunt.  Ex  ipso  enim  corruptae  na- 
turae fundo  res  insurgunt  pejores , inordinatae,  et 
perversae  cupiditates,  quae  cogunt  hominem  etjam 
invitum  sentire  quae  non  sentire  vellet. 

Hac  sunt  passiones  tot  dolorum  procreatrices, 
quae  ipsi  cordi  inhaerentes , mullorum  turbant  pa- 
cem ; bella , horrida  bella  movent ; confligentibus 
motibus  animam  exponunt  periculis  et  amaritudi- 
nibus innumeris. 

2.  Quot  autem  sunt  afflictiones , quae  homini 
extrinsecus  accidunt,  quaeque  prorsus  evadi  a 
nemine  possunt ! 

Frigus,  aestus,  varia  intemperies,  mille  cre- 
aturarum incommoda , alii  demum  causarum  phy- 
sicarum effectus  plurimi , qui , etsi  ad  bonum  uni- 
versum tendunt,  id  tamen  ex  hominum  defectu, 

in  naturae  lapsae  statu,  praesentire  rerum  ordine, 
facere  non  possunt,  sine  aliqua  individuorum  mo- 
lestia. 

Et  inter  haec,  quem  mortalium  non  gravat 
quandoque  labor,  sine  quo  nemo  hic  degere  po- 
test, quin  adhuc  magis  gravetur. 

Adde  et  enumera,  si  potes,  dolores  acerbita- 
tesque omnis  generis , quae  ex  aliorum  passionibus 
ac  vitiis  oriuntur:  et  videbis  undique  gravamina, 
ut,  nisi  ea  superes,  iis  obruaris. 

3.  Profecto , fili,  cum  tot  ac  tantis  vita  morta- 
lis abundet  aerumnis,  non  paucis  vix  tolerabilis 
videretur,  nisi  tolerandi  rationes  suggeret  spiritus 
religionis,  ac  Cor  meum  unctione  gratiae  leniret. 

Neque  tota  hujus  mundi  sapientia,  quamquam 
de  dolorum  tolerantia  protulit  pulchra  verba,  vera 
umquam  potuit  invenire  et  afferre  dolorum  remedia. 

Quam  multi,  qui,  dum  de  afflictionibus  per- 
ferendis eleganter  disserebant,  aliosque  docere  con- 
tendebant, ipsimet  erant  afflictione  confecti! 

Hinc  quid  mirum,  illos,  qui  religionis  spiritu 
destituti  sunt  et  a Corde  meo  alieni,  sive  incre- 
duli sive  corrupti,  in  tribulationibus  tandem  despe- 
rare, et,  ratione  obcaecata,  reliquas  miserias  mi- 
seria maxima,  quia  aeterna,  male  terminare! 

Religio  vero  omnes  tribulationes  et  tolerabiles 
reddit  et  utiles,  cum  doceat,  per  consolatorium 
sapientiae  et  bonitatis  Cordis  mei  effectum  jam 
fieri , ut  quod  erat  peccati  justa  punitio , justaque 
doloris  hominum  ratio,  sit  remedium  salutare  pec- 
cati, et  hominum  meriti  copiosa  materia. 

Metalla  probat  fornax.  Ignis  obdurat  lutum, 
ceram  autem  emollit.  Tempestas  sternit  plantam, 
arborem  vero  radicatam  firmaL 

Ita , tribulatio  probat  homines.  Afflictio  unum 
indurat,  emollit  alterum.  Insectatio  dejicit  unum, 
alterum  consolidat. 

Omnes  ad  bealitudinem  duceret  tribulatio,  si 
eam  bene  acciperent  omnes.  Si  quis  per  eam 
ad  ruinam  pergit,  ipsius  est  culpa,  cum  ea  bene 
tolerata,  ad  sanctitatem,  adeoque  ad  veram  felici- 
tatem iter  certum  praebeat. 

4.  Sed  ecce , fili , multo  levior  magisque  conso- 
latoria facta  est  omnis  tribulatio,  eo  quod  ego 
tribulatus  tribulationem  sanctificavi,  ettribulatosipse, 
cum  exemplo  vitae,  tum  promissione  praemii,  tum 
etiam  gratiae  auxilio  et  consolatione,  praecedo. 

Ab  exemplo  meo  didicerunt  . Sancti  secretum 
bene  patiendi,  artemque  mala  in  bona  convertendi. 

Inde  tribulationes  etiam  dulces  sibi  esse  ex- 
perti sunt,  desideriumque  patiendi  amore  mei  hau- 
serunt usque  adeo,  ut  sine  patiendo  vivere  non 
cuperent,  abundarent  autem  gaudio  in  omni  tri- 
bulatione sua. 

Nonne  et  tu,  fili,  aspirare  ad  similia  potes? 
Nonne  mea  simul  et  tua  interest?  Quid  times? 
Ecce  nullae  afflictiones  ad  cor  tuum  pertingere 
valent,  quae  non  transierint  per  Cor  meum:  hoc 
autem  transeundo,  omnem  vim  nocendi  amittunt, 
imbibuntque  divinam  consolandi  virtutem. 

5.  Cave,  fili,  ne  tribulationes,  cum  e Corde 
meo  suavitate  imbutae  venerint,  amaras  reddas 
acerbitate  cordis  tui. 

Patfnecesse  est:  non  datur  optio:  sed  utrum 
patiaris  bene,  an  male,  utrum  Electorum  instar, 
an  damnatorum,  utrum  ad  sanctificationem  tuam, 
an  ad  reprobationem,  hoc  tibi  eligendum  est,  fili, 
hoc  ab  optione  tua  pendet 

Praepara  teipsum,  fili:  imo  vero  praeparatus 
esto  ad  res  molestas , quae  occurrere  non  cessant, 
neque  cessabunt. 

Noli  «edere,  te  ullam  habiturum  esse  diem 
sine  aliqua  pcena,  cum  nulla  umquam  dies  futura 
sit,  quae  sufficientem  sibi  non  habeat  malitiam. 

Neque  fingas  animo,  effugere  te  posse,  quid- 
quid feceris.  Etsi  in  desertum  recedas  solus,  aut 
trajicias  mare,  aut  in  ultimos  terrae  fines  te  ab- 
scondas, ubique  tibi  comes  erit  miseria,  et  te  cau- 
sam aut  occasionem  sui,  tamquam  umbra  corpus, 
semper  sequetur. 

Quamobrem , fili,  si  sapiens  es,  quod  non  potes 
vitare,  prodesse  facies,  aequo  bonoque  animo  cum 
Sanctis  ferendo  crucem  alllictionis  tuae , et  alacri- 
ter sequendo  vestigia  mea. 

6.  Si  vis  tribulationem  facile  simul  et  fructu- 
ose perferre,  fer  amore  mei:  amor  hic  gravitatem 
cruci  tuaB  asperitatemque  auferet,  et  sua  virtute 
sanctificabit  et  crucem  tuam  et  te  per  illam. 

Qui  afflictiones  suas  non  patitur  amore  mei, 
crucem  suam  non  longe  portabit  alacriter,  sed 
mox  aut  illam  trahet,  laborans  et  gemens,  aut 
illa  obrutus,  jacebit  miser. 

Si  difficultatem  in  ita  patiendo  experiris,  fili, 
veni  ad  Cor  meum,  et  ora.  Hic  juvamen,  hic 
amorem,  hic  unctionem  gratiae  obtinebis. 

Fili,  usque  modo  non  cessavi  tibi  dicere,  nec 
libirepetere  cessabo , ut  ores , ut  orare  non  deficias. 

Ecce  enim  in  oratione  totum : in  oratione  libe- 
ratio a malis,  in  oratione  bonorum  impetratio,  in 
oratione  remedium  miseri»,  in  oratione  doloris 
lenimen,  in  oratione  consolatio,  in  oratione  per- 
severantia. 

Imitatio  S.  C.  i.  19 

7.  V.  D.  Itaque,  Domine  Jesu,  non  est  effu- 
gium: necesse  est  pati  aut  volenter  aut  reluctanter. 
Si  autem  patior  volenter,  minus  sentiam;  si  vero 
reluctanter,  majus  gravamen  addam. 

Nisi  ergo  velim  meipsum  reddere  miserum  frustra, 
ad  patiendum  oportet  me  habere  cor  paratum. 

Quodsi  dura  quandoque  videatur  necessitas, 
patienti®  fructus,  qui  me  in  vita  sanctificabit,  et 
beatum  reddet  per  omnem  aeternitatem,  ad  ani- 
mandum cor  ac  stimulandum  sufficit  abundanter. 

Si  autem  diligam  te,  dulcissime  Jesu,  sola 
consideratio  tui  me  movebit  ad  te  alacriter  et  gau- 
denter sequendum,  ut  tecum  sim,  ut  tibi  assimiler, 
ut  probem  amorem  meum,  ut  tuo  amore  fruar. 

0 Jesu,  dulcedo  infinita!  tecum  etiam  acerba 
dulcescunt:  nam  ecce  tu  ipse  patiendo,  afflictio- 
nibus abstulisti  tibique  reservasti  quidquid  in  illis 
erat  amarissimum;  quidquid  autem  erat  sapidum 
ac  dulce,  extraxisti  et  nobis  dedisti. 

Jesu  piissime,  qui 'adeo  me  amasti,  obsecro, 
da  mihi  sensa  Cordis  tui , ut  omnes  afflictiones 
meas  sanctificem,  atque  per  illas  honorem  tuum 
et  meam  perfectionem  promoveam. 

CAPUT  TERTIUM. 

Quomodo  Sacrosanctum  Cor  Jesu  erga  patienda 
flierit  affectum. 

I.  V.  J.  Attende,  fili,  quas  in  patiendo  Cor- 
dis mei  sensa  fuerint,  eaque  imitari  labora. 

Ecce  per  vitam  mortalem  Cor  meum  patiebatur 
semper,  ac  simul  lastabatur. 

Intellige  quae  dico,  fili.  Non  loquor  de  divina 
voluntate  mea,  quippe  qu®  doloris  immunis  erat 

et  incapax;  sed  de  yoluntate  mea  humana, 
enim  exercui  virtutes:  hac  merita  acquisivi:  hac 
Redemptionem  hominum  operatus  sum. 

Ab  initio  existentiae  Humanitatis  meae  plene 
gaudebat  Cor  meum,  ob  Divinitatis  sibi  hyposta- 
tice unitae  visionem,  qua  semper  fruebatur,  qua- 
que summe  beatum  erat:  atque  eodem  tempore, 
per  specialem  Divinitatis  concursum,"  Cor  meum  do- 
iebat,  ob  Passionis  dura  6L  'amara,  quae  experiri 
debebat. 

Sed  etiam  de  ipsa  Passione  severa  et  acerba, 
sub  diverso  respectu  simul  dolebat  et  gaudebat 
Cor  meum.  De  illa  dolebat , quatenus  Humanitati 
gravis  aut  molesta  erat:  quatenus  vero  a Deo  vo- 
lita erat  et  ordinata  ad  hominum  salutem,  de  illa 
gaudebat. 

Cor  enim  meum  humana  etiam  pollebat  volun- 
tate, quae  in  se  quidem  una,  in , operatione  autem 
quasi  duplex  erat:  altera  inferior,  quae  sponte 
naturae  humanae  dolorosa  horrebat  et  fugiebat: 
altera  superior,  quae  eadem  dolorosa  ob  altiores 
rationes  deliberate  amabat  et  amplectebatur. 

Utraque  pars,  cum  inferior  tum  superior,  rec- 
ta, numquam  inordinata,  nec  quocumque  defectu 
infirmata. 

Inferior  enim , quae  respiciebat  desiderabatque 
naturae  suae  bonum  et  commodum , dolorem  autem 
naturae  ac  mortem  formidabat  et  refugiebat,  simul 
a superiore  se  regi  sinebat. 

Superior  vero  inferiorem  ac  seipsam  divinae 
voluntati  submittebat  atque  conformabat.  Hinc  su- 
pernaturales  virtutum  actus  perfecti:  hinc  merita: 
hinc  denique  abundantia  divitiarum  gratia  pro  ho- 
minibus accumulatarum. 

Memento,  fili,  te  similem  habere  voluntatem, 
non  quidem  aeque  perfectam  aut  integram,  vere 
tamen  liberam:  teque  etiam  in  illa  pariem  inferi- 
orem experiri  et  superiorem. 

2.  Tu,  fili,  quae  patienda  tibi  sunt,  ea  nec 
semper  nec  simul  cognita  tibi  babes.  Misericor- 
diter fit  et  benigne,  ut  illa  plerumque  non  nisi 
adventantia  videas,  quo  facilius  singula  perferas. 

Ast  dolor  meus  in  conspectu  meo  semper. 
Ubicumque  versarer,  cuncta  tormenta  futura  usque 
videbam. 

Nullo  enim  momento  latebat  mihi,  quidquid 
patiendum  a me  praedixerant  Prophetae,  quidquid 
praesignarant  figuraB  antiquae,  quidquid  malitia 
mundi  et  inferni  molitura  erat,  quidquid  horrido- 
rum suppliciorum  clamabant  hominum  peccata, 
quidquid  gloria  Patris  coelestis  laesa  requirebat, 
quidquid  necessitas  tua,  fili,  postulabat. 

Haec  omnia  et  singula  erant  perpetuo  ante 
oculos  meos,  et  indesinenter  premebant  Cor  meum. 

Sed  Cordis  mei  amor  efficiebat,  ut  universa 
sustinerem  ac  voluntarie  perferrem. 

Amor  mihi  sapida  reddebatomnia:  labores  et 
vigilias,  opprobria  et  ludibria,  verbera  et  spinas, 
crucem  et  quaecumque  a divina  voluntate  erant 
praeparata  ad  hominum  beatitudinem. 

En,  fiji,  en  princeps  fordis  mei  patientis  dis- 
positio, amor  erga  Deum  et  erga  homines.  Ex 
hoc  fonte  caeterae  dispositiones  ejus  fluebant  omnes. 

3.  Hinc  enim  patientia  Cordis  inexhausta,  qua 
tanta,  licet  immerita  et  indigna,  sine  acrimonia, 
sine  querela  tolerabam.  Amor  namque  patiens 
est:  charitas  omnia  sustinet. 

Hinc  resignatio  Cordis  divino  beneplacito,  af- 


Digitized  by  V^iOOQlC 


CAPUT  III. 


(fictiones  inter  et  dolores 
pe  mea  divinae  per  amorem 
peti  omnia  paratus  eram. 

Hinc  in  patiendo  Cordis 
qui  novit  objecti  amati  bonitatem , laetatur,  cum 
illo  fruitur.  Cor  autem  meum  excellentiam  divinae 
voluntatis  perfecte  cognoscebat,  ideoque  ipsa  adim- 
plenda , per  multas  etiam  variasque  perpessiones, 
delectabatur. 

" Hinc  patiendi  supernaturale  Cordis  desiderium. 
Nam  verus  amor  efficaciter  optat  probare  since- 
ritatem, teneritudinemque,  et  fidelitatem  suam. 
Itaque  Cor  meum  amore  continue  stimulabatur, 
usque  desiderans,  ut  consummaretur  Passio  illa, 
quae  esset  Deo , maneretque  hominibus  sinceritatis, 
et  teneritudinis,  et  fidelitatis,  imo  et  excessus  amo- 
ris mei  probatio  manifesta  simul  et  sempiterna. 

4.  Sed,  fili  mi,  ultra  tendebat  Cordis  mei 
amor.  Hoc  enim  volebat,  hoc  cupiebat,  ut  per 
excessum  suum  hominum  corda  raperet,  eaque 
igne  suo  inflammaret. 

Ignem  enim  veneram  mittere  in  terram,  et  quid 
volebam,  nisi  ut  accenderetur? 

Ad  hoc,  baptismum  habebam  sanguinis  mei, 
vivi  ac  ferventis,  in  quo  baptizarer.  Passionem 
dico,  in  qua  penitus  immergerer  ac  demergerer. 

Et  quomodo  coarctabar,  usque  dum  perfice- 
retur! 'quantum  ardebat  Cor  meum,  ut  aperiret 
balneum  illud  aestuans,  qnpd  mira  vi  purificaret, 
calefaceret,  stimularet,  accenderet  mortalium  cordR! 

Hoc  erant  purificati,  hoc  accensi  Apostoli  et 
Martyres,  sancti  Confessores  ac  Virgines,  qui  puro 
mei  amore  pati  omnia,  et  sequi  me  per  aflliclio- 

nes,  per  mortificationes,  per  mille  tormenta,  per 
mille  mortes  parati  erant. 

Et  cor  tuum,  fili,  nonne  accendi  etiam  potest  ? 
Ad  hoc  enim  te  usque  adeo  amavi,  ut  te  ad  re- 
damandum me  accenderem,  ut  amorem  tuum  om- 
nem mihi  lucrarer. 

5.  Fili,  si  saepius  et  attentius  consideres,  quous- 
que te  dilexerim,  et  quanto  majores  tu  habeas 
causas  amandi  me,  quam  ego  te;  ad  amorem 
amori  rependendum,  procul  dubio  incitaberis. 

Et  si  amor  semel  cor  tuum  totum  occupet, 
in  eo  sensa  sensis  Cordis  mei  similia  circa  ad- 
versa patienda  producet. 

Quanto  magis  me  amas,  tanto  melius  erga 
perpessiones  dispositus  eris:  ac  quanto  corde  me- 
liori pateris,  tanto  perfectius  me  amabis. 

Si  fiat,  ut  Cordis  mei  sensa  erga  tribulationes 
tibi  non  sapiant,  signum  est  in  te  cordis  non  bene 
valentis,  imo  male  affecti:  et  examine  facto,  cau- 
sam reperies  in  eo  quod  cor  tuum,  divini  caloris 
expers,  aut  frigore  cujusdam  indifferentiae  torpeat, 
aut  vitioso  igne  amoris  proprii  febricitet. 

Verum  ex  hoc  ipso  quod  adhuc  tam  indisposi- 
tus sis,  ut  ea,  quae  magnis  animabus  adeo  digna 
sunt,  attingere  ac  gustare  non  valeas,  sume  ratio- 
nem te  fortiter  erigendi  et  stimulandi. 

Et  cupe  saltem  ac  desidera,  ut  iisdem  sensis 
cor  tuum,  ac  meum,  animetur. 

6.  Atque  ora  saepe  /et  ferventer,  etiam  reluc- 
tate natura,  utvalorem  hujusmodi  sensorum  cog- 

oscere,  fructusque  eorum  inaestimabiles  diligere 
ossis. 

Si  in  ita  orando  fueris  sincerus^  aperientur 
tibi  mentis  oculi,  ita  ut  clare  videas,  mundi  sa- 

pientiam,  quae  amorem  salvificarum  humiliationum 
ac  mortificationum  horret,  veram  esse  stultitiam; 
amorem  autem  istum  salutarem,  genuinam  esse 
sapientiam,  quam  ego  ipse,  de  coelo  descendens, 
verbo  docui  et  exemplo. 

Et  si  perseveraveris  in  orando,  abundans  tibi 
dabitur  gratia,  ad  tribulationes  pie  amplectendas 
et  sancte  perferendas. 

Noli  tamen  esse  contentus  oratione  sola;  verum 
etiam  conare  pro  gratia  et  viribus  te  abnegare, 
afflictiones  sustinere,  crucem  mecum  portare. 

Beatus  ille,  cui  sapiunt  perpessiones  sanctifi- 
cantes! ipse  profecto  doctus  est  ab  unctione  di- 
vina magis,  quam  industria  humana,  et  gratia 
magis,  quam  natura,  animatur. 

Nihil  est,  fili,  unde  melius  cognoscantur  veri 
discipuli  Cordis  mei,  quam  ex  aestimatione  et  amore 
perpessionum  propter  me. 

7.  V.  D . OboneJesu!  quanta  fuit  Cordis  tui 
erga  rae  cbaritas!  quam  gratuita  dilectio!  quanta 
sitis  bealitudinis  meae! 

, Quanta,  et  quam  puro  amore  passus  es:  et 
omnia  pro  me,  ut  me  redimeres , ut  me  doceres, 
ut  me  consolareris,  ut  me  tibi  amore  unires! 

Et  num  tui  umquara  obliviscar?  num  te  ura- 
quam  satis  amem?  Parum  est,  fateor,  sed  dignum 
et  justum  est,  ut  te  loto  corde  diligam,  ut  te 
amore  etiam  inter  adversa  sequar  ad  mortem  usque. 

Sed  ecce,  Deus  Salvator  meus,  ad  hoc,  ut 
pati  amem,  atque  in  patiendo  Cordis  tui  sensa 
imiter,  magna  mihi  gratia  opus  esse  sentio. 

Nisi  enim  adjutus  sim  desuper,  meritorie  non 
possum  in  magnis  aut.  in  parvis  abnegare  meipsum, 
crucem  laete  amplecti,  naturae  superare  sensus,  te 

per  omnia  perseveranter  comitari  usque  ad 
mortem. 

Qiioniara  autem  ad  h®c  me  invitas,  imo  et 
vocas:  etiam  ad  haec,  quaeso,  uberem  concede 
gratiam , qua  efficere  pesSim  quod  ex  me  ipso 
non  possum. 

Dilata  igitur  cor  meum,  atque  in  eo  large  et 
profunde  sensa  Cordis  tui  patientis  imprime,  ut 
etiam  amem,  humili  et  miti  corde,  pati  amore 
tui  quidquid  mihi  patiendum  dederis. 

CAPUT  QUARTUM. 

Quanta  in  bene  patiendo  sint  bona. 

4.  V.  J.  Fili,  tibi  datum  est  intelligere  Cordis 
mei  secreta,  ea  devote  penetrare,  ea  plene  in 
profectum  tuum  derivare. 

Audi  igitur  arcana,  qu®  a mundo  abscondita 
sunt:  disce  bona,  quae  mundani  non  capiunt. 

Ecceego,  Creator  creaturis,  Redemptor  liber- 
tis, Pater  filiis,  praecessi  ambulans  per  viam  crucis, 
cunctisque  hominibus  declaravi , quemcumque  vo- 
lentem fieri  participem  felicitatis  ineffabilis,  quae 
me  manebat  ad  vi®  terminum,  debere  corde  bono 
abnegare  seipsum,  et  sequi  me. 

Multi  autem  audientes,  quovis  tempore  dixe- 
runt: Durus  est  hic  sermo,  et  quis  potest  eum 
audire?  Et  ex  hoc  mulli  abierunt  retro,  et  mecum 
non  ambularunt. 

Sancti  vero,  et  quicumque  se  sanctificare  effi- 
caciter voluerunt,  invitationem  meam  grato  liben- 
tique  corde  acceperunt,  et  beatitudinem  suam  in 
terris  arbitrati  sunt,  mecum  esse,  mecum  pati, 
mecum  per  casus  omnes  usque  ad  finem  perseverare. 

2.  Et  profecto,  fili,  quid  est  boni  in  terra, 
quod  non  inveniatur  in  sufferendo  mecum? 

Hic  est  vera  gloria:  gloria,  quae  ambitione  di- 
vina digna  fuit:  gloria,  quae  non  transit  cum  hoc 
mundo:  gloria,  quae  permanebit  et  exaltabitur  in 
omnem  aeternitatem. 

Hic  est  thesaurus  absconditus,  cujus  'pretio 
emitur  regnum  coelorum  cum  tota  ejus  beatitudine 
interminabili. 

Hic  est  pura  delectatio,  sensus  omnes  supe- 
rans. Si  enim  ad  hoc  pertingis,  ut  mecum  pati 
gaudeas,  spiritualem  possides  deliciarum  paradi- 
sum in  terra. 

3.  Dum  omnia  secundum  naturae  inclinationem 
fluunt,  ac  nulla  tribulatio  cor  premit,  solet  homo 
creaturis  adhaerere,  parum  ad  me  reflectere,  de 
rebus  aeternitatis  aegre  se  occupare. 

Cum  autem  adversis  laborat , aut  urgetur  afflic- 
tione, revertitur  ad  cor  suum;  observat,  quam 
vanae,  quam  caducae  res  hujus  mundi  sint;  recurrit 
ad  me,  quem  sibi  maxime  necessarium  esse  ex- 
peritur. 

Idcirco,  fili,  benigna  Cordis  mei  Providentia 
facere  consuevit,  ut,  qui  bonis  hujus  mundi  afflu- 
unt, illis  non  fruantur  sine  gravamine,  quo  faci- 
lius  et  efficacius  ad  bona  mundi  futuri  quaerenda 
excitentur. 

Si  enim  quietam  inturbatamque  felicitatem  in 
rebus  mundanis  haberent,  forsitan  ne  cogitarent 
quidem  de  coelestibus  rebus  comparandis. 

Itaque  misericorditer  fit,  ut  abundent  mala  in 
mundo,  ne  mundus  ametur,  ne  pereant  fautores 
ejus. 

4.  Dt  ignis  consumit  rubiginem,  aurum  vero 

purificat,  sic  dolores  mortificant  et  exanimant  pas- 
siones, virtutes  autem  puriores  reddunt  et  pre- 
tiosiores. 

Per  tribulationes  bene  toleratas  redimis  pec- 
cata tua,  fili,  et  pro  iis  poenis,  quae  libi  adhuc  de- 
beantur, divinae  justitiae  satisfacis:  adeo  quidem,  ut 
bic  possis  habere  leve  consolansque  purgatorium, 
ex  quo  per  mortis  januam  ad  aeterna  gaudia  vo- 
lare merearis. 

Quid  est,  quod  magis  mereri  facit,  quam  bono 
corde  pati?  Ecce  enim  momentaneae  et  leves  tribu- 
lationes aeternum  gloriae  pondus  operantur. 

Unaquaeque  afflictio  novam  coronae  tuae  coelesti 
gemmam  addet,  quae  tot  radiis  fulgebit,  quot  in 
illa  virtutis  actus  elicueris. 

Inter  adversa  homo  a multis  praejudiciis  erro- 
ribusque liberatur,  et  eruditur  in  rebus  plurimis. 
Beatus,  qui  in  schola  tribulationis  doctus  fuit  ad 
omnia  sapere! 

Quid  novit,  qui  nihil  adversi  expertus  est, 
nihil  exterius  atque  interius  pertulit?  Et  ad  quid 
sibi  aut  aliis  consilio  vel  directione  prodesse  potest? 

5.  Itaque,  fili,  ne  animo  deficias,  cum  tribu- 
laris aut  a me  corriperis.  Quem  enim  diligo , illum 
ut  formem,  amanter  corripio,  et  in  illo,  quasi  pa- 
ler in  filio,  mihi  complaceo. 

Merito  igitur  in  patiendo  gaudere  deberes , cum 
inde  argumentum  habeas  dilectionis  meae  erga  te,  et 
signum  amoris  Cordis  mei  paterni. 

Yix  reperitur  quidquam , quod  majorem  erga 
Cor  meum  fiduciam,  et  accessum  ad  illud  liberio- 
rem parit,  quam  libenter  pro  me  pali. 

Quando  moriturus  es,  fili,  de  huila  re  vitae 
ptaeteritae  securius  gaudebis  aut  consolationem  ha- 

bebis  tutiorem , quam  de  suavissima  memoria,  te 
mecum  fuisse  multa  passum. 

6.  Plurimi  humiliatioois  viam  et  afflictionis  evi- 
tare student,  obtendentes,  se  melius  posse  et  glo- 
rificare Deum  et  proximum  juvare,  speciosiore  via. 

Quanta  illusio ! seipsos  enim,  vel  inconsideran- 
ter, quaerunt,  non  Deum  neque  proximum.  Dei 
namque  gloria  et  proximi  salus  promovenda  est, 
non  secundum  hominis  sed  Dei  beneplacitum.  • 

Deus  autem  ostendit  Filio  suo  rationem  glorifi- 
candi in  terris  Majestatem  suam,  ac  salvandi  mun- 
dum perditum.  Atque  hanc  rationerin  Filius  secutus 
est  patiendo,  et  patiendo  manifestavit  hominibus. 

Tu,  fili,  hanc  sequere  viam,  a me  tritam  et 
tibi  monstratam.  Quam  ut  tenere  valeas,  ora  fre- 
quenter, ora  ferventer. 

Orans  autem,  devote  perpende  omnigenos  dolo- 
res meos,  atque  in  illis  dispositiones  Cordis  mei 
prorsus  supernaturales. 

Noli  consultare  inclinationem  mere  naturalem, 
aut  sensum  pure  humanum:  sed  surge  supra  haec 
sensibilia  per  supernaluralia  principia,  hisque  tri- 
bulationes intuere,  tamquam  a divina  voluntate 
missas,  et  affectu,  quantum  vales,  amplectere. 

Agedura,  fili,  erige  cor  tuum.  Ecce  me  et 
omnes  Sanctos  mecum  per  v*am  tribulationum  ala- 
criter incedentes.  Aude  sequi.  Mecum  nihil  metu- 
endum: societas  efctbona:  via  tuta:  terminus  cer- 
tus: merces  aeterna. 

7.  F.  Z>.  0 Domine  Jesu!  quis  ad  te  sequen- 
dum non  accendatur?  quis  corde  non  ardeat,  cum 
ista  loqueris  de  via? 

Sed  aliud  est  a te  inflammari,  aliud  te  sequi: 


Digitized  by  vjOOQIC 


3tH>  LIBRI  TERTII 

aliud  est  meditari , aliud  operari : aliud  denique 
virtutem  cognoscere,  aliud  virtutem  exercere. 

Amorem  enim  perpessionum,  virtutem  maxi- 
me excellentem  agnosco,  mente  admiror,  corde 
etiam  amo:  cum  autem  occasio  eam  actu  exer- 
cendi venit,  ecce  subito  me  agitat  proprius  amor, 
obtenebratque  me  latens  superbia,  mille  excusa- 
tiones, mille  rationes  speciosas  obtrudens. 

Sic  misere  mecum  pugno,  dum  occasio  ali- 
quid pro  te  patiendi  avolat,  el,  quod  me  pudore 
suffundere  debet,  saepe  mihi  gratulor,  si  ex  pugna 
non  acceperim  vulnus. 

0 benignissime  Jesu ! propitius  aspice,  quaeso, 
hanc  magnam  miseriam  meam,  et  misericorditer 
praesta,  ut  per  gratiam  tuam  efficiam  quod  efficere 
non  valeo  per  meam  fragilitatem. 

Magna  est  debilitas  mea,  magna  vis  repugnan- 
tis naturae,  quae  vel  solam  humiliationis  dolorisve 
cogitationem  horret. 

Ratio  autem,  quare  tam  debilis  sim  aut  lan- 
guidus, ut  natura  contraire  non  possim,  haec  est, 
quia  te  non  satis  diligo. 

0 dulcissime  Jesu!  si  te  amarem,  sicut  Sancti 
tui,  quam  facile  mihi,  quam  suave  etiam,  de  na- 
turae repugnantia  triumphare! 

Hanc  igitur  singularem.,  precor,  da  mihi  gra- 
tiam, ut  amore  te  diligam  perfectiori,  amore  forti 
et  generoso,  qui  me,  vel  reluctante  natura,  per 
omnia  rapiat  post  te,  Jesu,  vita,  dulcedo,  beati- 
tudo  mea. 

cawjt  tnnu. 

Quomodo  nos  ipsos,  exemplo  Sacrosancti  Cor- 
dis Jesu,  in  afflictionibus  divinas  voluntati 
conformare  debeamus. 

1.  F.  J,  Fili,  jam  mundum  illuminaveram 
doctrina,  amore  inflammaveram/  dono  totius  mei 
perpetuo  quadamtenus  bealificaveram:  nihil  resta- 
bat, nisi  ejusdem  amoris  excessu,  extrema  pati- 
endo, omnia  tandem  complere. 

Egressus  itaque  e Coenaculo , ibam  quo  me  vo- 
luntas Patris  mei  vocabat,  quoque  ideo  me  pro- 
pellebat Cordis  mei  affectus:  ad  montem  Olivarum. 

Pensa,  fili,  quid  Corde  sentirem,  dum  silente 
nocte  ibam,  distincte  videns  omnia  et  singula  Pas- 
sionis meae  tormenta  in  me  ruentia. 

Dolorosum  iter!  iter  ineffabilibus  Cordis  aerum- 
nis et  angoribus  repletum!  Ibam  tamen  fortiter, 
quia  divinum  sequebar  beneplacitum. 

Quemadmodum  per  totam  vitam,  ita  nunc  in 
doloribus  dndique  ingruentibus , Cor  meum  divinae 
voluntati  unitum,  generose  et  amanter  amplecte- 
batur adversa,  tamquam  a voluntate  Patris  coele- 
stis data. 

2.  Sic,  fili,  et  tu,  cum  pateris,  ne  afflictio- 
nes in  seipsis  inspicias;  sed  leva  oculos  tuos  et 
voluntatem  aspice  divinam,  illas  ad  bonum  tuum 
tibi  mittentem,  etiamsi  tu  illas  ad  tuum  bonum 
esse  non  videas. 

Profecto,  fili,  praeter  peccatum,  nibil  fit  sine 
voluntate  divina.  Quidquid  autem,  culpa  excepta, 
evenit,  non  malum  sed  bonum  est,  cuma  volun- 
tate essentialiter  recta  veniat,  mediumque  sit  di- 
vinitus electum,  ad  hominem  sanctificandum. 

Divina  quippe  voluntas,  quae  ab  infinita  sapien- 
tia regitur,  a potentia  infinita  sustentatur,  ab  in- 
finita bonitate  movetur,  omnia  quidem,  quaecum- 
que vult,  efficere  valet  /nihil  autem  absolute  velle 
potest  mortalibus , nisi  quod  mortalibus  bonum  est. 

Cum  vero  creaturae , quidquid  etiam  perverse 
moliantur,  vojuntatem  erga  te  divinam  impedire 
nequeant;  quotiescumque  aliquid,  quod  peccatum 
non  sit,  quoquo  modo  tibi  accidit,  id  ex  volun- 
tate divina  tibi  accidere  tibique  bonum  esse  constat. 

Peccatum  autem,  pro  infinita  sanctitate  sua, 
Deus  velle  non  potest:  potest  tamen,  pro  infinita 
sua  Providentia,  permittere,  atque  permittit,  tum 
ne  liberum  homini  arbitrium  auferat,  tum  ut  via, 
in  altero  mundo  videnda  et  admiranda,  extollat 
perfectiones  suas. 

Novit  enim  infinite  perfectus  ex  malp  eruere 
bonum:  acjnelius  judicavit,  'eruere  bonum  ex  ma- 
lo, quam  malum  posse  esse,  non  permittere. 

5.  Fili,  alia  accidunt,  quae  vitare  non  potest 
homo,  verum  sive  velit  sive  nolit,  perpeti  tenetur. 

Beatus,  qui  in  istis  accidentibus  se  divinae 
voluntati  resignat  ac  conformare  nititur,  ut  vo- 
luntatem suam  divinae  uniens,  non  jam  necessitate 
sed  sponte  patiatur!  Ex  hac  enim  voluntaria  re- 
signatione  non  meritoriae  solum,  sed  leviores  etiam 
fiunt  tribulationes. 

Utinam  hoc  bene  intelligas.  fili  mi,  ut,  cum 
hujusmodi  afflictiones  occurrunt,  per  culpandam 
voluntatis  tuae  repugnantiam  non  abjicias  omne 
meritum,  miseriamque  miseriae  addas!  Quid  autem 
tam  miserum  in  hac  vita,  quam  numquam  velle 
quae  semper  erunt,  et  semper  nolle  quae  numquam 
non  erunt? 

Eveniunt  alia,  quae  effugere  quis  non  potest, 
sine  peccato;  ita  ul  vel  ea  tolerare,  vel  reatum 
incurrere  debeat. 

0 quam  insipienter,  quam  indigne  se  gerunt 
illi,  qui,  ut  ab  aerumnis  liberentur,  fugere  ad  illi- 
cita media  non  dubitant!  Itane  decet  uti  portione 
calicis  mei,  quae  vere  divinum  est  donum,  quae- 
que prius  non  mittitur,  quam  a Corde  meo  ge- 
stata et  temperata  fuit? 

Alia  denique  cortlingunt,  quae  homo  declinare 
sine  culpa  potest.  Ea  tamen,  quando  nulla  virtus 
prohibet,  ex  animo  amplecti,  secundum  divinum 
beneplacitum  est. 

Fili,  si  verus  Cordis  mei  discipulus  fueris,  ha- 
rum occasionum  nullam  elabi  sines : sed  cor  te- 
nens semper  paratum,  opportunitatem  hujusmodi, 
sine  periculo,  te  humiliandi  aut  mortificandi  oc- 
currentem, tamquam  munusculum  a me  accipies, 
eoque  affectuosius  amplexaberis,  quod,  cum  ibi 
riatura  partem  habeat  nullam,  ac  cor  tuum  solo 
beneplacito  meo  moveatur,  purum  amorem  erga 
me  exhibere  valeas. 

Ferventes  Cordis  mei  discipuli,  occurrentibus 
non  contenti,  ultro  quaeritant  occasiones  aliquid 
pro  me  patiendi , seque  mihi  conformandi ; sciunt 
enim,  me  in  hac  similitudine,  veluli  amoris  testi- 
monio perfecto,  mihi  maxime  complacere. 

4.  Sunt  qui  mente  et  corde  semper  in  prae- 
terito vel  in  futuro  versantur:  qui  aut  causis  cir- 
cumstantiisque malorum , sibi  quondam  illatorum, 
recogitandis  toti  sunt  immersi,  aut  a longe  salutant 
adversa  futura,  praesentia  vero  studiose  declinant. 

Isti  quantum  miserandi ! cruciantur  enim  prae- 
teritis, futuris  illuduntur. 

In  imaginatione  multum  sustinent,  multum  mo- 
liuntur: in  veritate  miri  tortores  sui,  rerumque 
vani  speculatores . 

Quot  illorum  sibi  proponunt  aliquando  pati 
fortia,  interea  autem  nec  facilia  bene  tolerant! 

£ave , fili,  ab  imaginaria  perfectione , quae  amo- 
rem proprium  tegit,  totaque  illusio  est* 

Utere  praesenti,  omnem  virtutis  arripe  occa- 
sionem quantumvis  parvam:  magna  raro,  parva 
saepe  occurrunt:  ac  parva  bene  tolerata  ad  magna 
disponunt. 

5.  Fili,  si  in  omni  eventu  divinam  intueris 
voluntatem  meam,  non  attendes,  per  quem  tibi 
veniant  adversa,  num  per  Superiorem,  per  aequa- 
lem, an  per  inferiorem;  utrum  per  bonum  v an 
per  malum:  sed  indifferenter  accipies,  unice  spec- 
tans voluntatem  divinam , quae  ad  sanctissimos  fines 
suos  variis  utitur  instrumentis. 

Ad  infirmitatem  tuam  adjuvandam:  primum,  in 
adversis  subeundis  resigna  teipsum  usque  ad  pa- 
tientiam: ac  licet  pati  non  ames  nec  gaudeas, 
perferenda  tamen  tolera,  sine  cordis  acerbitate, 
sine  oris  murmuratione. 

Omnibus,  quae  sunt  in  potestate  tua,  utere 
mediis,  iisque  tamdiu  insiste,  donec  in  tribulatio- 
nibus ordinarie  occurrentibus  divinae  voluntati  re- 
signatus ac  patiens  esse  consueveris. 

Primum  gradum  adeptus,  conforma  te  meae 
voluntati  in  omni  afflictione  tua:  eam  volens,  quia 
ego  volo;  ab  ea  liberari  nolens,  quamdiu  ego  nolo 
te  liberari.  ~ 

Ad  hocr  autem  attingendum  multum  orare  debes, 
ut  intellectus  desuper  illuminetur,  ac  voluntas  ju- 
vante gratia  se  mihi  per  rationes  supernaturales 


Digitized  by  Google 


CAPUT  Y.  311 

solide  conformet,  ita  ut  fide  el  amore  persuasum 
habeas,  nihil  esse  divina  voluntate  melius. 

Secundum  assecutus  gradum,  qd  summum  ni- 
tere. Totis  conare  viribus  ita  te  divinae  voluntati 
unire , ut  ei  in  adversis  patiendis  conformis,  imo 
uniformis  esse  gaudeas. 

Tunc  autem,  fili,  haec  voluntatum  unio  inter, 
nos  erit,  cum  cor  tuum  iisdem  ac  meum  sensis 
erga  crucem  animatum,  uniformitate  cum  divino 
beneplacito  laetum  erit,  quemadmodum  meum. 

Magna  res,  vera  perfectio,  solida  sanctitas,  haec 
voluntatum  unio.  Purus  amor  solus  hanc  sanctam 
parit  unionem,  quae  existere  non  potest,  quin  ho- 
minem attollat,  nobilitet,  beatificet. 

6.  Fili,  si  amas  me,  etiam  nfeam  voluntatem 
amabis.  Sufficit  amanti,  amati  desiderium  cognos- 
cere, ut  illud  corde  gaudenti  exequatur.  v 

Eia,  charissime,  toto  cordis  affectu  amplectere 
divinum  beneplacitum,  sicque  proba,  te  verum  esse 
Cordis  mei  discipulum,  non  tui  sed  mei  amatorem. 

Ita  age,  ita  vive,  ut  in  te  reperiam  hominem 
secundum  Cor  meum , qui  faciat  omnes  voluntates 
meas,  cum  in  prosperis  tum  in  adversis. 

7.  V.  D.  Optime  et  dulcissime  Jesu,  cujus 
unica  vit®  regula  fuit  divina  voluntas,  ecce  per 
gratiam  tuam  statuo,  usque  conari  hanc  tutissi- 
mam simul  et  rectissimam  sequi  regulam. 

Quantumvis  igitur  natura  repugnet,  volo  tamen 
pati  quidquid  volueris  mihi  accidere,  per  quam- 
cumque  creaturam  visibilem  aut  invisibilem.  Nihil 
nisi  bonum  venire  potest  ab  infinite  bono  Corde, 
quo  me  magis  meliusque  amas , quam  ego  meip- 
sum  amo  aut  amare  possum. 

Et  scio,  Domine,  nihil  mihi  fore  patiendum, 

Imi  talio  S.  C.  J.  20 

quod  prius  non  transierit  pdr  ipsum  Cor  tuum 
atque  ita  dulcescat. 

Quodsi  vitiosa  inclinatio  rebellet,  tenletque  ad 
se  trahere  voluntatem  tuam,  ostende,  quaeso,  po- 
tentiam tuam:  insolentem  hostem  in  servitutem 
redige,  ne  porro  insurgat. 

0 amantissime  Jesu ! 0 ignis  consumens  quod 
vitiosum  est,  non  laedens  quod  bonum  est:  flamma 
suaviter  ardens,  et  desolans  feliciter!  desolare  in 
me  omnem  malam  et  inordinatam  voluntatem : ac- 
cende et  fove  voluntatem  bonam  ac  rectam , quae  se 
reputet  beatam , cum  divinum  beneplacitum  tuum 
per  omnia,  etiam  adversa,  sequitur. 

CAPUT  SEXTUM. 

Quod  Sacrosanctum  Cor  Je$u  nos  in  afflictio- 
nibus ad  orationem  recurrere  doceat. 

1.  V.  «7.  Fili,  cum  jam  pervenissem  in  hor- 
tum Olivarum,  terra  late  silente,  ecce  occurrerunt 
instabantque,  hinc  omnia  peccata  mundi,  illinc  Pas- 
sionis tormenta  terrifica:  ac  simul  Cor  meum  tanta 
premebant  vi,  ut  licet  omnium  debilium  esset  for- 
titudo, coeperit  pavere,  taedere,  tristari,  maestum 
esse. 

Cum  vero  cernerem,  tantis  doloribus  amore 
tanto  susceptis,  tantaque  misericordia  ad  salutem 
hominum  omnium  oblatis,  non  paucos  salvari  re- 
cusaturos, atque  per  voluntariam  obstinationem  ad 
graviorem  ruinam  suam  abusuros,  mihique  tan- 
dem nihil  nisi  maximum  crimen  ingratitudinis  red- 
dituros esse:  tum,  fili  mi,  Cor  meum  angore  de- 
ficiens, coegit  me  exclamare:  Tristis  est  anima 
mea  usque  ad  mortem  ! 

Verumtamen  avulsus  a Discipulis  et  progressus 
pusillum , positis  genibus  orabam. 

Interea  doloribus,  ex  conflictu  inter  superio- 
rem Cordis  partem  et  inferiorem , crescentibus  eo, 
ut  sudor  factus  sit  sicut  guttae  sanguinis  decur- 
rentis in  terram,  prociderimque  in  faciem  meam, 
factus  in  agonia,  orabam  prolixius. 

Cum  autem  agonia  ex  illa  interiori  pugna  dura- 
ret, ego  perseverabam  orare : Pater,  si  vis,  trans- 
fer calicem  istum  a me ; verumtamen  non  mea 
voluntas,  sed  tua  flat.  Eliam,  Pater  mi,  fiat  vo- 
luntas tua! 

Tunc,  fili,  de  coelo  missus,  apparuit  Angelus, 
non  ad  tollendum  Passionis  calicem,  qjiem  penitus 
ebibere  me  volebat  Pater  coelestis,  sed  ad  me 
confortandum,  ut,  proposito  milii  gaudio  sine  Pas- 
sione, voluntarie  sustinerem  crucem,  confusione 
contempta. 

Recogita,  fili  mi,  quam  dolorosum  certamen 
illa  nocte  sustinuerit  Cor  meum:  certamen,  cui 
simile  non  est  aliud:  certamen,  a cujus  exitu  pen- 
debat salus  mundi. 

Certavit  Cor  meum,  nitens,  luctans,  resistens 
usque  ad  sanguinem,  et  vicit:  vicit  autem  in  oratione. 

2.  En,  fili,  en  tibi  fons  multiformis  consola- 
tionis, Cor  meum  agonizans  et  orans,  amore  con- 
fligens, amore  triumphans. 

Ecce  enim , quousque  perpessionum  difficulta- 
tem senserim,  quousque  amaritudinem  gustaverim. 
Et  haec  ad  instruendum,  et  levandum,  et  animan- 
dum te,  fili  mi. 

Ne  igitur  animo  cadas,  ne  etiam  mireris,  cum 
ad  patiendum  experiris  repugnantiam.  Si  enim  Cor 

meum,  sanctum  licet  ac  perfectum,  dolores  usque 
adeo  sensit,  quid  mirum,  si  illos  sentiat  et  cor  tuum? 

At  numquam  experieris,  numquam  senties, 
quantum  sensit  Cor  meum.  Si  omnia  tibi  per  totam 
vitam  patienda  sustineres  corde  simul,  non  nisi 
guttula  foret  calicis  mei,  quem  in  horto  Cor  meum 
exhausit. 

Quamcumque  tamen  reluctationem  in  te  repe- 
rias,  sequere  exemplum  meum:  reluctanti  naturae 
ne  cedas,  sed  contraito. 

Ad  hunc  finem  in  omni  difficultate,  in  omni 
angustia,  sine  mora  ad  orationem  propera. 

3.  Si,  dum  tribularis,  ad  orationem  recurris, 
tibi  semper  lucro  erit  tribulatio.  Per  orationem 
aut  ab  illa ‘meritorie  liberaberis,  aut  ad  illam  me- 
ritorie tolerandam  juvaberis. 

Veni  itaque,  fili,  et  positis  genibus  vel  corde 
saltem  funditus  demisso,  ora  sicut  ego:  ora,  ut, 
si  divina  voluntas  ferat,  transeat  a te  calix  afflic- 
tionis tuae;  verumtamen  non  tua,  sed  divina  fiat 
voluntas. 

Ora,  ut,  si  non  possit  transire  calix  iste,  ob- 
tineas gratiam,  qua  te  resignes,  qua  te  conformes 
ad  bibendum  illum. 

Macte  animo,  fili,  nulla  umquam  occasione 
habebis  afflictiones,  ad  quas  te  resignandum  opor- 
tebit te  tantum  certare,  quantum  ego  certavi. 
Nullum  umquam  tibi  erit  certamen,  quod  coget  te 
sudare  sanguinem. 

Quidquid  difficultatis  senseris , etiam  tu  nitere, 
luctare,  pugna  tecum , ut  sensum  superes.  Iterum 
iterumque  certans,  ora  et  prolixius  ora,  donec 
cor  tuum  divinae  voluntati  conforme  reddideris 

paratumque,  invita,  etiam  natura,  me  per  omnia 
divinitus  disposita  sequi. 

4.  Magnum  tibi  malum  est,  fili,  te  solere  tar- 
dius ad  orationem  recurrere,  prius  humanam  in- 
dustriam tentare,  permittere  etiam  perpetuum  salu- 
tis tuae  inimicum  et  inordinatam  naturae  inclinatio- 
nem nimio  imperio  in  corde  tuo  potiri. 

Noli  auscultare  diaboli  aut  passionis  cujuscum- 
que  suggestionibus.  Falsis  quippe  rationibus  te 
decipere,  te  laedere  quaerunt.  Verum  omtii  ratio- 
cinatione, omni  commercio  cum  illis  interdicto, 
veni  quam  primum  ad  Cor  meum:  hic  consilium, 
hic  auxilium,  hic  solamen. 

Etiamsi  Angelus  e coelo  visibiliter  mittendus 
foret,  non  linqueris  sine  juvamine  consolatorio, 
si,  ut  oportet,  oraveris. 

Quodsi,  invitis  piis  conatibus  tuis,  repugnan- 
tiam in  te  sentire  pergas,  ne  idcirco  te  desoleris. 
Dummodo  voluntas  tua  diyinae  voluntati  se  resig* 
net  , ista  repugnantia  sensa  quidem  sed  non  volita, 
non  tantum  tibi  non  nocebit,  sed  contra,  si  renite- 
ris, etiam  plurimum  proderit. 

Heroici  discipuli  Cordis  mei  est,  orare  et  co- 
nari totis  viribus,  ut  seipsum  penitus  superet,  cum 
in  iis  rebus,  a quibus  natura  inordinata  abhorret, 
tum  in  iis,  ad  quas  illa  propendet. 

5.  Cilin  oras  in  afflictione,  fili,  ita  facere  de- 
bes orationem,  ut  resignatus  esse  velis,  sive  li- 
berationem obtineas,  sive,  hujus  loco,  quid  aliud, 
tibi  melius,  quia  conforme  divinae  voluntati,  im- 
petres; sive  gustes  dulcedinem,  sive  amaritudi- 
nem experiaris. 

Non  enim  illa  oratio  optima,  in  qua  maximae 
sentiuntur  consolationes:  nam  dulce  non  sefnper 

est  utile,  nec  amarum  semper  nocivum.  Imo  vero 
in  statu  hominis  praesenti,  dulcia  nocere,  prodesse 
.amara  consueverunt. 

Ea  optima  oratio,  ex  qua  cum  majori  humi- 
litate ac  majori  charitate  egrederis,  ita  dispositus, 
ut,  ad  exequendum  divinum  beneplacitum  quod- 
eumque,  efficaciter  velis  omnibus  naturae  placen- 
tibus contraire,  et  amplecti  naturae  displicentia 
omnia. 

Quam  miserandum  spectaculum  Deo,  et  An- 
gelis, et  hominibus,  videre  quosdam,  qui- quoti- 
die diu  mullumque  orant,  et  inde  abeunt,  nihil 
aliud  reportantes , quam  vel  culpas  negligentiae  et 
abusus  gratiae , vel  delicatiorem  superbiam  et  amo- 
rem proprium,  ad  officia  sua  non  melius  dispo- 
siti, non  valentes  proximi  supportare  defectus, 
proprias  inclinationes  frangere  nolentes! 

Tu,  fili  mi,  ora  melius,  quemadmodum  exem- 
plo meo  doceris.  Ora  et  naturam  supera:  ora  et 
teipsum  divino  beneplacito  resigna  et  conforma. 

Non  diu  opus  erit  arduis  istis  conatibus.  Adhuc 
modicum,  et  non  jam  ad  tribulationes  te  praepara- 
bis,  neque  jam  in  illis  te  animabis:  sed  laetos  ac 
gloriosos  concines  triumphos  cum  Sanctis,  qui 
omnes  venerunt  de  tribulatione  magna,  et  nunc 
remunerati,  in  perpetuum  gaudiorum  excessum 
rapiuntur,  et  exultant  in  aeternum. 

6.  V.  D.  Gratias  libi,  piissime  Jesu,  verum 
tribulatorum  solatium,  gratias  tibi;  quia  me  tam 
gratuito  lamque  suaviter  consolaris  in  repugnan- 
tiis, quas  ad  patiendum  sentire  soleo,  et  quia 
tantis  expensis  tuis  mihi  fontem  remediorum  in 
omni  afflictione  aperuisti. 

Ecce  enim  ex  illis , quae  pati  tam  misericor- 

diter  dignatus  es,  maxima  cum  consolatione  video, 
reluctationem  natur»  nocere  non  posse  bon»  vo- 
luntati, quffl  sola  a te  respicitur,  et  cui  soli  a te 
pax  in  terra  datur, 

0 Domine,  mortalium  consolatio,  et  laetitia 
Arigelorum!  qui  afflictus  ad  orationem  confugisti: 
concede  mihi,  precor,  ut  imitans  exemplum  tuum, 
in  omni  tribulatione  stalim  curram  ad  orationis 
remedium,  ut  naturae  repugnantias  sacrificem,  ac 
divinae  voluntati  me  resignem  et  conformem. 

Cor  tuum,  optime  Jesu,  omnium  miserorum 
est  refugium,  apertum  et  tutum:  aspice,  quaeso, 
infirmitatem  meam:  excila  me,  move  me,  ut  in 
omni  difficultate,  in  omni  eventu  ad  illud  refugiam, 
ibi  auxilium  inveniam,  inde  animum  et  vires  re- 
portem. 

0 dulcis  Jesu,  amor  meus  et  omne  bonum 
meum!  oro  et  obsecro  te,  hanc  mihi  largire  gra- 
tiam, ut  semper  et  ubique  in  divina  voluntate 
quiescam  tecum,  atque  ita  perseverem  tecum  in 
aeternum. 


CAPUT  SEPTIMUM. 

Quomodo  Sacrosanctum  Cor  Jesu  nos  in  tribu- 
lationibus opem  creaturarum  adhibere  doceat. 

i.  F.  J.  Fili,  cum  surrexissem  ab  oratione, 
sequens  Patris  mei  coelestis  beneplacitum , veni  ad 
Discipulos  meos,  tum  ut  te  exemplo  docerem, 
tum  etiam  ut  in  extrema  afllictioue  levamen  ali- 
quod per  illos  obtinerem. 

Sed  eheu!  ipsos  inveni  gravatos  tristitia,  et 
somno  sopitos,  ita  ut  experrecti,  n$dum  me  pos- 
sent levare  quidquam,  ignorarent,  quid  dicerent» 

magisque  indigerent  ipsi  accipere  solatiura,  quam 
dare  valerent. 

Amaritudo  amarissima  Cordi  meo,  fili,  videre 
illos  ipsos,  quos  magis  quam  paterna  cura  insti- 
tueram, quos  tanto  foveram  amore,  quos  toties 
confortaram,  nunc  in  Passione  mea  adeo  indiffe- 
rentes, adeo  negligentes,  ut  ne  uria  quidem  hora 
vigilare  mecum  possent. 

Ubi  nunc  illa  promissa  nuper  ab  ipsis  facta, 
se  fore  mihi  ad  mortem  usque  fideles  ? ubi  fides 
data?  ubi  constantia  tam  solemniter  asserta?  Om- 
nia fugerunt:  sed  transierunt  per  Cor  meum:  et 
oh ! quam  graviter  illud  vulnerarunt ! 

Attamen  cum  patiens  > ad  ipsos  non  adirem 
nisi  ex  voluntate  Patris , ita  dolores,  qui  recursum 
ad  ipsos  sequebantur,  Corde  resignato  amplexus 
sum  juxta  idem  Patris  beneplacitum.  ‘ 

2.  ‘Non  est  igitur  prohibitum,  fili,  in  rebus 
adversis  ad  creaturas  recurrere,  dum  debito  re- 
curratur modo. 

Recurres  autem  modo  debito,  si  creaturas  tan- 
tum convenias,  ut  media  facilius  perfectiusque  te 
divinae  voluntati  conformandi  et  uniendi. 

Perfectiorum  Cordis  mei  discipulorum  est,  pati, 
atque  suum  pali,  quantum  licet,  omnes  celare  mor- 
tales, mihique  soli  cordium  suorum  alflictiones 
aperire  et  intime  communicare 

Tu  autem,  fili  mi,  si  nondum  tantae  perfectionis 
apicem  attingere  vales,  ito,  oratione  prius  facta, 
ito  ad  pium  interioremque  hominem,  non  quidem 
ut  ab  eo  consolationem  sensibilem  accipias,  verum 
ut  leveris  fet  adjuveris,  ad  melius  veniendum  ad 
Cor  meum,  verae  consolationis  fontem,  mihique 
potius  quam  cuilibet  consolationi  adhaerendum. 

‘ Profecto,  si  recte  sapis , haec  tibi  semper  ma* 
xima  consolatio  esse  debet,  adhaerere  mihi.  Unitus 
enim  mibi,  etiamsi  omni  alio  solamine  careas, 
super  Cor  meum  dulciter  quiesces.  Et  quid  hoc 
dulcius?  et  quid  securius  ? 

3.  Quotiescumque  in  tribulationibus  tuis  con- 
silio aut  directione  indiges,  vel  periculo  halluci- 
nationis exponeris,  noli  tibi  soli  fidere,  ne  erres 
proprio  sensu,  ne  ve  specie  boni  decipiaris. 

In  istis  enim  praecipue  rebus  ducere  hominem 
per  hominem  consuevi,  cum  ut  ordo  divinae  Pro- 
videntiae meae  clarius  eluceat,  lum  ut  homines  se 
invicem  magis  diligant,  experientes  sibi  solos  non 
sufficere,  sed  indigere  alterum  alterius  auxilio. 

Qui  autem  in  istiusmodi  circumstantiis  sapien- 
tiores  sibi  sunt,  quam  ut  ab  aliis  se  dirigi  sinant, 
periculosum  exitum  habere  solept. 

Aliquando  vero  non  consilii  tantum  ad  secu- 
ritatem , sed  praecepti  est  ad  obligationem , recur- 
sum ad  media  creata  habere. 

Sapientissime  simul  et  optime  constitutum  est 
et  ordinatum,  ut  juvetur  homo  reliquis  creaturis ; 
quae  ad  ejus  verum  bonum  factae  sunt:  modo  sci- 
licet ut  illis  ad  virtutis  exercitium  abstineat,  modo 
ut  illis  exerceatur  ad  salutem  aut  perfectionem, 
modo  ut  illis  tamquam  mediis  utatur. 

Mirabilis  divina  Providentia  in  omnibus  operi- 
bus suis.  Omnia  serviunt  ei:  si  diligis  me,  fili, 
servient  et  tibi. 

4.  Cum  autem  oportuerit  creaturis  tamquam 
mediis  uti,  usus  hic  diligenter  curandus,  exitus 
vero  ita  expectandus , ut  quocumque  modo  res 
evenerit,  divinae  voluntati  resignatus  sis. 

Adhibita  enim,  quae  sufficiat,  diligentia,  exi- 

tus,  quisquis  fuerit,  tibi  signum  erit  divini  bene- 
placiti. 

Nonnumquam  inspiro  consilia,  in  quorum  exe- 
cutionem  fortiter  ac  constanter  incumbere  volo 
homines,  quorum  tamen  nolo  successum.  Quo 
in  casu  duplex  obtinent  Jucrum;  hinc  meritum  la- 
boris ad  prosperam  executionem,  illinc  meritum 
resignationis  in  exitu  adverso. 

Si  rerum  tuarum  aliqua  finem  infelicem  per 
culpam  tuam  sortita  sit;  dole  culpam,  poenam  au- 
tem infortunii  patienter  accepta  et  suffer  volenter. 
Etenirn  culpa  quidem  contra  meam  voluntatem, 
poena  vero  culpae  secundum  voluntatem  meam  est: 
ideoque^  culpa  dolenda .et  detestanda,  poena  autem 
amplectenda  est  et  amanter  subeunda. 

Quodsi  quid  adversi  eveniat  culpa  aliena,  etiam 
in  hac  tribulatione  resigna  teipsum;  nec  patientiam 
nec  pacem  cordis  amittas. 

Si  enim  permitto  rei  ajicujus  successum , alio- 
rum culpa,  libi  impediri,  hoc  ipso  volo,  te  non 
habere  prosperum  exitum.  Et  quemadmodum  cul- 
pam permittens,  eam  odi,  et  simul  negotii  tui 
adversum  exitum  volo:  sic  tu,  ex  simili  cordis 
dispositione,  culpam  illam  abominare,  exitum  autem 
adversum  amplexare. 

5.  Fili  mi,  si  cor  tuum  bene  dispositum  esset, 
in  omni  rerum  eventu  mihi  resignatus  fores,  et 
sic  ex  unoquoque  novam  margaritam  ad  coelestem 
coronam  tuam  ornandam  colligeres. 

Magna  sane  et  supernaturali  discretione  opus 
est,  ad  rectum  creaturarum  usum : quamvis  enim 
bona  intentione  illas  adhibere  quis  incipiat,  facile 
implicari  et  delinquere  potest. 

Orandum  itaque,  et  grati»  lumen  ac  juva- 

mea  implorandum,  ut  liber  maneas,  nec  deficias 
creatorum  mediorum  neglectu,  neque  in  illorum 
usu  excedas. 

6.  V.  D.  0 Jesu , primum  et  ultimum  refu- 
gium cordis  afflicti ! quid  consolationis  dare  pos- 
sunt omnes  creatura)  simul,  si  deest  unctio  dul- 
cedinis Cordis  lui? 

Quoties  enim,  per  aliquam  inordinatam  incli- 
nationem aut  rationem  quamcumque  voluntati  tuae 
contrariam,  creaturas  adivi  afflictus,  vel  quaesivi 
consolationem  ab  illis,  profundius  afflictus  et  de- 
solatus redii. 

Hoc  autem  ex  Cordis  lui  bonitate  factum  est 
ita,  ut  fortunate  premerer  ac  compellerer  quo- 
dammodo redire  ad  te,  dulcedo  infinita,  et  afflic- 
tum cor  meum  effundere  libi,  qui  semper  prope 
es  tribulatis  corde,  et  qui  solu3  potens  es  veram 
dare  cordis  consolationem. 

Gratias  tibi,  optime  Jesu,  propter  magnam  illam 
Cordis  tui  benignitatem,  qua  tam  misericorditer 
ac  tam  salutariter  egisti  mecum. 

0 Domine,  illuminatio  mea  et  salus  mea!  in- 
tellectum meum  irradia,  ut  in  creaturarum  prae- 
sentia te  unice  respiciam:  affectum  purifica,  ut 
in  illarum  usu  te  semper  amem:  concede,  ut  ab 
omnibus  liber,  in  te  solo  quiescam. 

Dirige  me  Spiritu  tuo,  Domine  Jesu,  et  fac 
me  sic  uti  rebus  creatis,  ut  tibi  placeam,  sic 
transire  per  mala  temporalia,  ut  obtineam  bona 
aeterna. 

CAPUT  OCTAYUM. 

Quomodo,  ad  exemplum  Sacrosancti  Cordis 
Jesu,  oppositiones  insectationesque  hominum 
pati  debeamus. 

I.  F.  J.  Charissime,  venerat  nunc  hora,  qua 
Filius  hominis  in  manus  peccatorum  traderetur. 

Ecce  Judas  Iscariotes , unus  ex  duodecim  Apo- 
stolis, et  cum  illo  turba  multa  cum  laternis  et 
instrumentis,  cum  fustibus  et  gladiis. 

Et  ille  antecedebat  dux  persecutorum:  acce- 
dens autem  corde  simulato:  Ave,  Rabbi,  inquit: 
statimque  me  osculatus  est,  et  ita  me  illis  pro- 
didit. 

Ego  autem  sciens  omnia , quae  ventura  erant, 
miserrima  sorte  infelicis  Discipuli  et  turbae  vehe- 
mentius, quam  proprio  dolore  meo  cordicitus  affi- 
ciebar. 

Ergo  tentare  extrema  coepi , nihilque  intenta- 
tum relinquere,  ad  ipsorum  corda  emollienda  et 
lucranda. 

Injuria  penitus  absorpta,  amico  vultu,  Corde 
amiciori  Apostolum  istum  dulciter  ^compellans : 
Amice,  aio,  ad  quid  venisti? 

Cor  tantae  bonitati  insensibile,  ut  ad  se  revertere- 
tur, suaviter  simul  et  fortiter  urgens,  eique  criminis, 
mihi  noti,  enormitatem  cogitandam  suggerens:  Juda, 
inquam,  Juda,  osculo  Filium  hominis  tradis  ^ 

Cum  non  attenderet  salutarem  hanc  vocem 
meam,  at  contra  obduraret  cor  suum,  tum  demum 
recurrebam  ad  omnipotentiam , ita  tamen  ut  libero 
ejus  arbitrio  non  nocerem. 

Ecce  nunc  miraculo,  solo  vocis  sonitu,  quasi 
fulminis  ictu,  perfidum  Discipulum  totamque  ejus 

turbam  humi  prostravi,  mittens  simul  ad, cor  ejus 
gratiam  potentem.  Motum  est  cor  illud  ferreum, 
sed  motioni  noluit  obsequi:  gratiam  sensit,  sed 
ei  consentire  noluit. 

2.  Fili,  si  meditando  capere  aliquatenus  pos- 
sis, quanto  amore  Cor  meum  illos,  a quibus  haec 
talia  recipiebam,  prosecutum  esset  omni  tempore, 
ac  novis  semper  beneficiis  cumulasset,  videbis 
ineffabiles  fuisse  dolores,  qui  tamquam  torrentes 
Cor  meum  inundabant  et  obruebant. 

• Cum  simile  quid  accidit  tibi  patiendum,  ne 
cadas  animo,  fili:  sed  exemplum,  quod  tibi  dedi 
ad  instructionem  tuam  ac  solatium,  animet  te  et 
consoletur. 

Amen  dico  tibi , fili , in  mundo  pressuram  habe- 
bis: sed  confidito  et  nolito  timere  , quia  ego  tecum. 

Memento  sermonis  mei : Non  est  servus  major 
domino  suo. 

Si  me  persecuti  sunt,,  quid  mirum,  sr  et  te 
persequantur? 

Si  odit  te  mundus,  recordare,  quomodo  me 
priorem  odio  habuerit. 

3.  Hoc  scito,  Oli,  quamdiu  Cordis  mei  discipulus 
fueris,  ita  ut  mundum  abhorreas  et  placita  ejus, 
inimicum 'istum  malignum  adversaturum  esse  tibi. 

Tuam  agendi  rationem  hypocrisim,  singulari- 
tatem, aliudve  clamabit  vitium. 

Modo  se  misereri  tui  finget:  modo  te  palam 
ludibrio  habebit. 

Quando  solitudinem  petis,  melancholiae  aut  tetri- 
citatis  te  accusabit:  si  in  publico  compares,  vir- 
tutes in  te  nigrare  laborabit,  defectus  autem  vel 
supra  modum  exaggerabit,  vel  ad  perniciem  tuam 
illis  adulabitur. 

Si,  pro  charitatis  lu®  zelo  r saluli  mundi  alla- 
boras, plerumque  insensibilem  reperies  indifferen- 
tiam, vel  ingratitudinis  acerbilatem  recipies. 

H®c  et  similia  erga  te  facient  mundi  sectato- 
res, non  aperti  solum,  sed  etiam  occulti;  non  ii 
tantum,  qui  virtutem  palam  persequuntur,  verum 
et  illi,  qui  pietatem  vereri  specie  quidem  videntur, 
re  autem  vix  aliter  quam  ipsi  mundani  judicant. 

Ecce,  fili,  talia  praedixi  tibi,  ut  cum  facta  fue- 
rint, reminiscaris  sermonis  mei,  ulque  exemplo 
meo  animatus,  in  bono  proposito  firmiter  stare, 
-affligentibus  te  compati,  pro  ipsis  orare,  zelare 
etiam  salutem  ipsorum  valeas. 

Profecto  miseri  isti  omni  commiseratione  digni, 
sibi  potius  quam  tibi  nocent. 

4.  Fili,  hoc  in  vita  tua  expectare  debes,  fre- 
quenter experiri,  homines  tibi  adversari,  et  illos 
ipsos,  qui  pro  te  erant,  mire  mutatos,  esse  contra  te. 

Caveto  igitur  ab  hominibus,  ne  illis  innitaris 
faventibus,  neve  adversantibus  illis  turberis. 

Si  libero  ac  puro  corde  te  erga  omnes  ges- 
seris, multo  facilius  uliliusque,  ipsis  te  tribulan- 
tibus, mihi  te  resignabis , pacemque  custodies,  et 
meritum  lucraberis. 

Vade,  fili  mi,  et  habita  ubi  volueris  inter  mor- 
tales : ubique  reperies  qui  patientiam  luam  exerceant. 

Licet  non  nisi  inter  devotos  versareris;  licet 
etiam  viveres  inter  personas  a mundo  segregatas, 
mihique  corpore  et  anima  consecratas,  nec  ibi 
securus  esses  ab  adversariis. 

Si  inter  duodecim  Apostolos  meos  fuit,  qui 
persequeretur  me,  noli  mirari,  si  inter  illos , qui 
piam  vitam  profitentur  aut  statum  religiosum,  repe- 
riantur , qui  te  insectentur. 

5.  Imo  , fili,  imo,  omnes,  qui  volunt  internam 
vitam  pie  vivere,  persecutionem  patientur.  Inte- 
riori namque  et  pio  Cordis  mei  discipulo  num- 
quam  deest  persecutio. 

Et  sane  persecutio  esi  multiplex,  quemadmo- 
dum multiplex  martyrium. 

Est  enim  inimicorum  persecutio,  atque  ami- 
corum : hostium  visibilium  est  persecutio , est  et 
invisibilium:  persecutio  malorum  est,  et  bonorum. 

Ita  martyrium  est  fidei,  est  et  charilatis:  est 
martyrium  corporis,  est  etiam  animae:  magnum 
denique  cordis  est  martyrium. 

Fili,  si  perfectus  Cordis  mei  discipulus  fieri 
velis,  aliquo  modo  martyrem  esse  te  oportet. 

Quatenus  enim  hujusmodi  discipulus,  Sancto- 
rum socius  es.  Vide  igitur  turbam  magnam , quam 
dinumerare  nemo  potest,  stantem  ante  divinae 
Majestatis  thronum  cum  palmis,  martyrii  symbo- 
lis, in  manibus  eorum. 

Licet  enim  non  omnes  Sancti  fuderint  sangui- 
nem, omnes  tamen  passi  sunt,  ut  pervenirent  ad 
palmam  alicujus  martyrii. 

6.  Sed  adverte,  fili,  neminem  vere  martyrem 
voluntate  propria  sibi  eligere  suum  martyrium,  at 
illud  subire,  quod  divinitus  aut  inspiratum  aut 
praesenta  tum  est. 

Istud  ergo  tuum  crede  martyrium,  quod  in 
statu,  in  officio,  in  circumstantiis,  in  quibus  te 
divina  Providentia  locavit,  oblatum  ab  ea  tibi  habes. 

Ut  occasionem  martyrii  nanciscaris,  non  opus 
est  ad  infideles  barbarasque  gentes  te  conferre, 
aut  Ecclesiae  persecutorem  expectare  palam  fu- 
rentem. 

Insectatur  te  mundus;  homo  te  affligit:  unus 

te  prodit;  subsannat  aut  irridet  alter : hic  te  hu- 
miliat; ille  tibi  adversatur:  natura  corrupta,  aut 
inordinata  inclinatio  tibi  reluctatur:  aliquid  aliud 
tibi  causa  doloris  est:  en,  fili,  en  persecutor  tuus. 

Invita  oblocutione  hominum  et  oppositione,  in- 
vilis  illorum  dicteriis  et  vexationibus  , generose  ac 
fortiter  religionis  praecepta  servas  et  regulas , colia 
virtutem,  pietatem  exerces:  en  fidei  tuae  martyrium. 

Oras  pro  persecutoribus  tuis:  proximos,  etiam 
male  erga  te  dispositos,  vel  repugnante  natura,  dili- 
gis et  adjuvas:  salutem  eorum  zelas,  preces,  la- 
boresque et  dolores  pro  illis  offers : en  tibi  mar- 
tyrium charitalis. 

Morbus  te  cruciat:  'ex  capite,  pectore,  mem- 
brisve  doles:  labor  durus  te  conficit:  en  corporis 
tibi  martyrium. 

Interiores  pateris  angores:  torquentes  tenta- 
tiones  experiris ; aut  ea , quibus  amor  divinus  uti- 
tur ad  animam  absolute  purificandam  aut  perfici- 
endam: en  libi  animae,  en  tibi  cordis  martyrium. 

Sed  memento,  fili,  eorum,  qui  usum  rationis 
adepti  sunt,  non  valere  martyrium  invitum,  nec 
qualicumque  causa  vel  ratione  toleratum , sed  liben- 
ter , aut  resignanter , aut  certe  patienter  amore 
divino  esse  subeundum.  Non  sufficit  ergo  pati, 
sed  voluntarie  amore  mei  pati  te  oportet.  Mor- 
tuum est  enim  aut  inane  martyrium,  quod  divino 
amore  non  animetur. 

Ecce,  fili,  multiplex  tibi  offertur  corona,  quam 
millia  mortalium  ex  omni  conditione  ac  statu  am- 
bierunt, quam  tot  pueri  et  puellae  reportarunt  exul- 
tantes:  nonne  et  tu  illam  affectare  et  obtinere 
vales  et  vis? 

Aspice  coelum : gloriam  Sanctorum  contemplare 

et  beatitudinem : illos  fratres  esse  tuos  et  sorores 
memento:  animum  erige,  coronam  tibi  compara 
et  palmam,  ut  inter  ipsos  admitti  possis. 

7.  V.  D.  0 mihi  dulcissime  Jesu,  princeps 
et  coronator  Martyrum,  mortalium  consolator! 
miser  ego  frequenter  experior  homines  mihi  adver- 
santes, idque  saepe  graviter  sentio. 

Si  tamen  sincerus  esse  velim  , confiteri  cogor, 
non  esse  quod  querar:  ego  enim  hominum  infi- 
mus et  omnium  maxime  ingratus,  secutus  sum 
Judam  et  turbam  ejus  adversum  te,  Domine  Deus 
meus. 

Hinc  vere  dignus  sum,  fateor,  qui  ab  omni 
creatura  abhorrear.  Hinc  usquequaque  indignus, 
qui  a te  diligar  aut  inter  sanctos  Cordis  tui  dis- 
cipulos admittar. 

Verumtamen  cum  Cor  habeas  usque  adeo  bo- 
num, ut  etiam  Judam  admittere  desideraris,  et 
omnia  tentaris  ad  lucrandum  ipsum ; quomodo  dif- 
fidere vel  timere  possim!  quanta  econtra  mihi 
spes  esse  debet  ac  fiducia,  fore,  ut  me  quantum- 
cumque  miserum  non  repellas  ad  te  venientem, 
sed  misericorditer  accipias  et  adjuves! 

Fretus  itaque  Cordis  tui  bonitate  et  gratia, 
statuo  protentam  infidelitatem  meam  amore  con- 
stanti compensare,  subire  pro  a;nore  tui  marty- 
rium mihi  gratiose  oblatum,  sic  denique  me  sanc- 
tificare ad  aeternum  Cordis  tui  gaudium  et  gloriam. 


Imilatio  S.  C.  J. 

CAPUT  NONUM. 

Quomodo  ferenda  sit,  ad ' Sacrosancti  Cordis 
Jesu  exemplum,  personarum  vel  maxime  utilium 
aut  etiam  necessariarum  desertio. 

1.  V.  J.  Fili,  cum  accessissent  turbae,  et  in 
me  manus  injecissent,  ecce  Discipuli  fugerunt  om- 
nes, ac  me  solum  inter  hosles  reliquerunt. 

Hi  sunl,  fili,  quos  elegeram;  quos  omni  cura, 
sollicitudine,  Cordis  amore  educaram;  quos  dixe- 
ram amicos  et  filiolos ; quibus  omnia , quae  audi- 
veram a Patre  meo,  nota  feceram. 

Hi  sunt  illi  ipsi,  qui  paulo  ante  similiter  omnes 
protestati  erant,  etiamsi  oportuisset  se  mori  me- 
cum,  se  me  non  esse  negaturos. 

Nunc  autem,  cum  esset  potestas  tenebrarum, 
et  tempus  probationis,  obliti  mei*  Salvatoris  et 
Patris  sui,  omnes  lilii  desertores  facti  sunt 

Considera,  fili,  quam  graviter  Cor  meum  vul* 
neraverit  haec  Discipulorum  meorum  derelictio. 

Attende  etiam  et  meditare,  quibus  Cordis  sen- 
sis tantam  afflictionem  toleraverim. 

2.  Haec  Cordis  mei  sensa  si  bene  indueris, 
pacate  et  meritorie  pro  me  ferre  poteris,  a qui- 
buscumque mortalibus  derelinqui. 

Evenit  non  raro,  ut  sinatur  homo  etiam  inter 
tribulationes  deseri  a personis  valde  sibi  utilibus 
aut  necessariis,  quo  se  mihi  perfectius  assimilet, 
magisque  elevetur  sanctitate,  et  ostendat  glorio- 
sius potentiam  amoris  mei,  quo  homo  infirmus 
ita  fortificetur,  ut  solus  inter  irruentes  rerum 
adversarum  ventos  tempestatesque  saevientes  stet 
usque  firmus. 

Hoc  saepe  juvat,  ut  homo  se  integre  expediat 
a creaturis  , et  seipsum  etiam  penitus  relinquat. 

Quando  enim,  ex  una  parte,  videt  se  a mor- 
talibus desertum,  facile  cor  suum  ab  illis  amovet, 
ut  det  mihi,  qui  desero  neminem:  quando  autem, 
ex  parte  altera,  percipit  se  imparem  difficultatibus 
ingruentibus,  quasi  sponle  ad  me  venit,  seque  et 
sua  omnia  in  paternum  sinum  meum  jaciat. 

Profecto  heroicum  est  ac  divina  approbatione 
dignum,  mortalem  ab  omnibus  derelictum , hac  ipsa 
derelictione  aeque  contentum  esse,  purius  amare 
derelinquentes,  affectibus  hominum  libenter  amore 
mei  carere,  inter  omnia  accidentia  in  me  solo 
quiescere.  Id  utique  manifestum  est  indicium 
humilis  cordis,  quod  se  totum  amori  mei  tradidit. 

3.  Dum  quis  alienos  possidet  affectus,  etiamsi 
satis  bene  intendat,  multum  inordinati  aut  certe 
mere  humani  irrepere  saepe  patitur. 

Ego  vero  zelotes  cordis  amator,  qui  nolo  cor 
hominis  nisi  de  me  vel  propter  me  occupari,  ita 
res  disponere  consuevi,  ut  quandoque  deseratur 
aut  negligatur  a mortalibus,  iisque  ipsis,  qui  vide- 
bantur secum  debere  utramque  fortunam  usque 
ad  mortem  experiri. 

Diu  multumque  debet  homo  certare  secura,  ad 
perfecte  ordinandum  desiderium,  ut  ametur  ab  aliis. 

V.  D.  At,  Domine  mi,  numquid  malum  est 
ab  aliis  amari  cupere  vel  etiam  quaBrere  sine  mala 
intentione  ? 

V.  J.  Aliud  est,  fili,  id  cupere  aut  quaerere 
propter  te,  aliud  id  optare  vel  etiam  quaeritare 
propter  me. 

Si  alienos  affectus  quaeris,  ut  illis  ipse  fruaris 
seu  in  illis  quiescas:  si  illos  appetis  ob  persona- 

rum  speciem,  ut  inclinationi  tu»  indulgeas:  deni- 
que si  illos  quomodocumque  desideras  ita,  ut  in 
le,  in  naturae  gratificatione,  finias  directe  vel  indi- 
recte: propter  teipsum  cupis  amari. 

Si  vero  amorem  aliorum  oblinere  desideras 
aut  conaris,  ut  commodis  meis  studeas,  ut  salu- 
tem tuteris  aeternam,  ut  perfectionem  animarum 
promoveas,  uf  regnum  amoris  mei  extendas,  ut 
corda  lucreris  mihi:  ecce  amari  quaeris  propter  rae. 

Porro,  fili,  si  propter  te,  directo  modo  vel 
indirecto,  expetis  amari;  id  etiamsi  non  mala  in- 
tentione facis,  inordinatum  est,  cum,  non  tu,  sed 
ego  sim  finis  tuus:  ideoque  defectivum  est,  ac, 
quod  magis  timendum,  non  solum  ad  peccatum 
ducere,  sed  illo  etiam  involvere  consuevit. 

Si  vero  amari  desideras  propter  me,  ordina- 
tus est  amor  tuus,  purus  est,  amor  mei  est;  quo 
Sancti  amarunt,  et  amari  quaesierunt,  quo  multa 
effecerunt  bona,  quo  et  tu,  fili,  utere  similiter. 

4.  Vix  est  in  mundo  quidquam,  cui  sensibi- 
lius adhaereat  cor  humanum,  quam  amicitiae,  quae 
discrimine  plena,  multum  aut  prodesse  aut  obesse 
solet. 

Pretiosa,  sed  difficilis  inventu,  servatu  diffici- 
lior res,  genuina  et  pura  amicitia,  quae  facit,  ut 
unus  alterum  amore  mei  sincere  diligat;  alter  alte- 
rius quaerat  verum  bonum  ut  suum;  sine  adula- 
tione, sine  respectu  humano,  alter  alterius  defec- 
tus corrigere,  ad  virtutem  sanctitatemque  animare 
et  adjuvare  curet;  in  adversis  ut  in  prosperis,  in 
morte  imo  et  post  mortem  ut  in  vita,  sit  usque 
fidelis. 

Fili,  si  quem  amas , sed  ita  amas , ut  inde  fias 
nquietus ; ut  ad  mentem  aut  cor  de  illo  frequen- 

tius,  opportune  el  importune,  occupandum  mo- 
vearis; ut  cum  illo  saepius  aut  diutius  conversari 
desideres;  ut  ad  externas  ejus  qualitates  attendas, 
iliisque  foveas  aut  ducas  affectus  tuos;  ut  illi  coram 
testari  admirationem  aut  blandiri  audeas;  ut  ejus 
defectus  nomine  specioso  cohonestes  vel  excuses; 
ut  aegro  corde  feras  alios  ab  illo  amari;  ut  incon- 
solabilis quodammodo  vel  nimium  infelix  esse  tibi 
videaris,  si  ab  illo  prorsus  separari  debeas:  amor 
tuus,  amicitia  tua,  non  genuina  nec  pura  est, 
etiamsi  id  non  advertas,  etiamsi  non  suspiceris. 
Sin  contra  nihil  rerum  istarum  experiris,  bonum 
habes  signum  in  favorem  amoris  amiciliaeque  tuae. 

Fili,  si  genuinum  et  purum  habes  amicum, 
rarum  thesaurum,  debito  erga  ipsum  gere  te  modo, 
et  ita  eum  ipso  age,  ut  sive  fidelis  ipse  sive  infi- 
delis fuerit,  egisse  te  numquam  pceniteat. 

Licet  autem  amicitia  in  amore  mei  fundata 
per  se  sit  bona,  sic  tamen  oportet  te  cor  expe- 
ditum servare,  ut  me  solum,  si  ita  ipse  disposu- 
erim, loco  ornnium  habere  velis  amicum  tibi  suf- 
ficientem. 

Cor  tuum  numquam  erit  penitus  quietum,  nec 
ad  intimam  unionem  mecum  dispositum,  quidquid 
alioquin  feceris,  nisi  omnem  naturae  affectionem 
transcendens,  solo  amore  mei  ames  atque  in  uno 
mei  amore  quiescas. 

Itaque,  fili,  affectus  tuos  in  me  fige,  Cordi 
meo  constringe  tuum,  ut  non  cadat  nec  agitetur, 
si  homines  se  subtrahant. 

5.  Quid  sunt  homines  nisi  flexibiles  atque  fra- 
giles arundines,  quibus  secure  inniti  non  possis, 
si  nolis  exponi  periculo  vacillandi  aut  cadendi? 

Licet  mortales  a te  non  discederent,  tu  ipse 

discedere  ab  illis  brevi  deberes , cum  mors  omnes 
ac  singulos  separet. 

Quando  relinqueris  ab  hominibus , nusquam 
certius  majusque  invenies  solatium,  quam  apud 
me,  similiter  tractatum  ob  amorem  tui. 

Ne  exacerberis,  fili,  nec  queraris,  quasi  ita 
tractari  non  meritus  sis,  ab  isto  saltem  aut  illo. 

Ah  fili  mi!  si  non  vis  pati  nisi  ab  illis,  a 
quibus  placuerit  tibi,  quod  virtutis  tibi  principium? 
Et  si  non  vis ? pati  nisi  quod  meritus  es,  quid 
magni?  aut  quid  digni  Cordis  mei  discipulo? 

6.  Si  qui  a te  quomodocumque  deficiant  , illis 
per  tuam  benevolentiam,  mansueludinemque , et 
beneficentiam  ostende,  quid  valeat  pura  charilas, 
qua  illorum  bono  potius  quam  inclinationi  tuae, 
omni  repugnantis  naturae  sensu  neglecto,  studeas, 
etiam  cum  illi  se  reddiderint  indignos. 

Verum  est,  fili,  sic  contraire  naturae,  arduum 
esse : humilis  autem  Cordis  mei  discipulus , amore 
mei  animatus,  non  difficultatem  naturae,  sed  amo- 
ris objectum  attendit:  dumque  alius,  frigidus  aut 
tepidus,  haeret,  ipse  fervens  difficultatem  jam  trans- 
volavit. ' 

* Cor  tuumj,  fili,  inflamma  amoris  igne,  quo  aestuat 
Cor  meum:  illo  igne  ferve:  illo  amore  ama:  quod 
si  feceris,  ecce  difficultates  ante  te  fugient  et  eva- 
nescent. 

7.  F.  D.  Beatus  ergo,  qui  amore  tui  accen- 
sus et  raptus,  sequitur  te,  Jesu,  amor  amoris, 
divina  cordis  attractio ! Ipse  enim  currit  alacriter 
per  difficultates;  et  mox  surgens  supra  humana  et 
propria,  corde  dilatato  alisque  divini  amoris  ex- 
pansis fertur  tecum  in  altum,  secure  libi  unitus. 

0 optime  et  dulcissime  Jesu!  dona  mihi,  pre- 

cor  et  obsecro,  amorem  hunc  ferventem,  effica- 
cem, quo  amem  te  propter  te,  et  nihil  nisi  prop- 
ter te:  ac  facile  feram,  si  ab  hominibus  me  dere- 
linqui permiseris. 

Tu  tantummodo  mecum  esto  semper:  tu  mihi 
solus  sufficies.  Licet  omnes,  relicto  me,  fugerint, 
non  turbabitur  cor  meum,  si  tu  mecum  es. 

Unum  hoc  rogo  te,  et  rogare  non  cessabo, 
ut  me  derelinquentes  fugientesque,  non  derelin- 
quant, non  fugiant  te : sed  contra  tibi  fortius  adhae- 
reant, te  perfectius  diligant. 

CAPUT  DECIMUM. 

Quomodo  Sacrosanctum  Cor  Jesu  captivi  imi- 
tari possimus. 

d.  V.  J.  Fili,  milites  et  Judaeorum  ministri 
a prostratione  surgentes,  in  me  irruerunt,  et  me 
comprehensum  ligaverunt. 

Ecce,  fili,  ecce  Agnus  Dei  in  manibus  carni- 
ficum, ligatus  ad  immolationem!  ligatus  autem, 
quia  voluit;  voluit  autem,  quia  amabat. 

Amoris  enim  vincula  multo  arctius  stringebant 
Cor  meum,  quam  manus  colligabant  inimicorum 
catenaQ. 

Et  nisi  prohibuisset  Cor  amore  captum,  manus 
omnipotentes  et  catenas  et  inimicos  ipsos  destruere 
valuissent. 

Ast  omnia  fert  amor:  nullam  humiliationem 
reputat  nimiam,  nullam  perpessionem  considerat 
excessum:  quidquid  vult,  capit  tenetque  ^ ipse  sem- 
per liber. 

0 si  cognosceres,  fili,  quanta  sit  beatiludo, 
amoris  divini  esse  captivum , profecto  ne  momento 

quidem  tui  juris  esse  velles , etiamsi  posses , sed 
corpus  et  animam,  teipsum  totum  et  omnia  tua 
traderes  ultro,  ut  ab  illo  stringereris  ac  tenereris! 

2.  Qui  sub  dirino  amore  vivit,  nec  persecu- 
tionem, nec  vincula,  nec  carceres,  nec  mortem 
ipsam  pro  me  subeundam  , grave  quid  aut  infor- 
tunatum esse  putat : verum  potius  lucrum  ingens, 
et  objectum  sancta  ambitione  dignum,  illa  pati 
amore  mei,  arbitratur. 

Quare,  putas,  aliqui  cum  ad  fidem  servandam 
vincula  aut  incommoda  pati  debent,  non  stant  in 
veritate,  sed  ad  fictionem  hominum  abeunt  inci- 
duntque  in  judicium  damnationis?  Nonne,  quia  puro 
mei  amore  non  aguntur,  ita  ut  velint  perdere  ani- 
mam suam  in  hoc  mundo, _ ut  in  futuro  salvent 
eam? 

Hinc  fit,  ut,  cum  nolint  esse  concaptivi  mei, 
fiant* captivi  diaboli;  cumque  velint  salvare  animam 
suam  in  tempore,  eam  perdant  in  aeternitate. 

Fili,  si  quando  tibi  contingat,  ut  pro  virtute 
subire  debeas  vincula  aut  carceres,  noli  timere 
eos,  qui  possunt  occidere  corpus,  sed  ultra  non 
habent  quod  faciant:  satius  illum  time,  qui  potest 
corpus  et  animam  perdere  in  aeternum. 

3.  Haec  est  gratia,  haec  felicitas,  si  propter 
me  sustines  tristitias,  patiens  injuste.  Sic  com- 
municantem passionibus  meis  gaudere  te  oportet 
ut  in  revelatione  gloriae  me®  gaudeas  exultans. 

Nemo  autem  patiatur  ut  injustus,  aut  male- 
dicus, aut  facinorosus:  si  vero  ut  discipulus  meus, 
non  erubescat,  glorificet  autem  me  in  isto  nomine, 
fortiter  ac  perseveranter  sustinendo,  pieque  et 
humiliter  sibi  gratulando,  inter  illos  se  esse,  qui 
digni  habili  sunt  pro  me  pati,  sicque  fieri  Sancti. 

Quorum  alii  distenti  sunt;  alii  vero  ludibria 
et  verbera,  insuper  et  vincula  et  carceres  experti 
sunt:  alii  lapidati  sunt;  alii  torti  et  secti  sunt: 
alii  in  occisione  gladii  mortui  sunt : alii  denique 
circumierunt  in  melotis,  alienisve  indumentis  ce- 
lati, egentes,  angustiati,  afflicti;  in  solitudinibus 
errantes,  in  montibus,  in  speluncis,  in  cavernis 
terrae. 

His  autem,  quibus  dignus  non  erat  mundus, 
dedi,  quia  patientes  mecum  perseveraverunt  et 
vicerunt,  jam  sedere  in  throno  rtiecum,  sicut  et 
ego  patiens  perseveravi  et  vici,  ac  cum  Patre  in 
throno  sedeo. 

i Si  ipsorum  tribulationibus  associaris  propter 
rrie,  quam  beatus  es,  fili!  quoniam  quod  est  asterni 
honoris  et  glori® , quod  est  verae  virtutis  et  sanc- 
titatis, quod  denique  Spiritus  est  Cordis  mei,  super 
te  Tequiescit. 

4.  Sed  non  omnibus  praebetur  occasio  pro  vir- 
tute patiendi  vincula  vel  tormenta.  Omnes  tamen, 
qui  ad  perfectam  Cordis  mei  Imitationem  nituntur, 
pro  virtute  captivi  fieri  quodammodo  possunt  atque 
debent. 

Quis  est  enim,  qui  non  valeat  sui  corporis 
sensus  in  captivitatem  redigere,  nor.  solum  ne 
agant  malum  neu  vanitati  inhulgeant,  sed  etiam  ut 
manere  cohibiti,  et  ad  virtutes  exercendas  labo- 
rare teneantur?. 

At  pauci  omnes  sensus  suos  intra  limites  ra- 
tionis custodiunt:  pauciores  illos  juxta  fidei  prin- 
cipia mortificant 

.Examina,  fili,  quomodo  tu  corporis  sensus 
ractare  soleas.  Inspice,  an  illos  non  patiaris  esse 

liberiores.  Vide  demum,  quid,  respectu  illorum, 
ad  perfectionem  desideretur. 

5.  Facultates  autem  anim»,  nonne^et  eas  cap- 
tivare quodammodo  potes?  Imaginationem  quidem 
vagabundam,  praeteriti  tam  tenacem,  adeo  curio- 
sam futuri,  constringes,  tibiqae  satis  subjectam 
esse  gradatim  coges,  si  eam  aufugientem  statim 
revocas ; si  eam  domi  rebus  utilibus  constanter 
occupas ; si  assidue  reprimis  subitos  ejus  impetus 
atque  ineptias,  donec  tranquilla  manere  assueverit. 

Intellectum  vero  totum,  ut  oportet,  tene  sub- 
jectum in  obsequium  fidei , ne  forte  scrutator  Ma- 
jestatis opprimaris  a gloria,  neve  fugitivus  a veri- 
tate, erroris  servus  fias. 

Quinimo  tuas  submitte  opiniones,  easque,  nisi 
prohibeat  alia  virtus , in  charitatis  favorem  aliorum 
subde  judiciis.  Sic  agendo  tanto  plus  lucraberis 
quando  sentire  tuum  verosimilius  videtur,  quan- 
loque  proinde  difficilius  est  subditu. 

Interius  et  exterius  esse  incustoditum  et  efl\i- 
sum,  a cordis  defectu  procedit,  quod  vel  inimicis, 
vel  passionibus,  vel  etiam  sibi  mancipium  est. 

Pracipua  igitur  cura  tua  esse  debet,  ut  cor 
tuum  ab  omnium  rerum  inferiorum  servitute  ha- 
beas expeditum.  Tunc  enim  poteris  illud  in  toto 
vigore  cum  omnibus  affectibus  ejus  tradere  pura, 
supernae  charitati,  et  fieri  in  vinculis  amoris  divini 
concaptivus  meus. 

6,  Admirabilis  charitas  in  operationibus  suis. 
Si  charitati  servis,  ecce  omnia  tibi  vertentur  in  bona. 

Ama  me,  Deum  ac  Salvatorem  tuum,  fili,  et 
amando  disces  jne  perfectius  amare:  amor  amando 
magis  quam  speculando  addiscitur  et  perficitur. 

Si  cor  tuum  mei  amori  integre  subjectum  est, 

facile  simul  et  diligenter  cavebis  a falsa  ista  liber- 
tate cogitandi,  Joquendique,  et  agendi  pro  lubitu. 

Insana  haec  licentia,  non  vera  libertas,  quid 
est  nisi  tegmen  passionum,  ruina  virtutis,  vitii 
regnum,  calamitas  familiarum , coenobiorum  exitium, 
pestis  totius  societatis? 

Quo  autem  malum  hoc  indies  latius  diffunditur 
inter  mundanos,  speciosius  serpit  inter  pios , sub- 
tilius etiam  inter  religiosos  penetrat,  eo  majori 
cura  attendere  debes,  ne  et  cor  tuum  inficiat, 
illudque  vel  sub  jspecie  boni  ab  humilis  amoris 
servitio  abducat  in  libertatem  carnis,  quae  ducit 
ad  inferni  servitutem. 

Tui  juris  esse  non  potes,  etiamsi  maxime  cu- 
pias aut  nitaris.  Amare  enim,  aeteoque  te  alicui 
objecto  tradere  vel  invitus  teneris.  Nulli  autem 
rei  creatae sine  gravissima  injustitia  erga  me  et 
ingratitudine  horrenda,  sine  multiplici  malo  libi, 
dedere  te  potes. 

Itaque,  fili,  volenter  esto  meus:  ultro  trade 
te  amori  mei:  cujus  ut  esses,  ipse  pro  te  capti- 
vus esse  volui. 

Quam  felix  eris,  si  interius  exteriusque  iisdem 
constrictus  fueris  amoris  vinculis,  quae  Angelos  et 
Sanctos  mihi  colligant  in  coelo! 

7.  V.  D . 0 Jesu  amantissime!  quousque  me 

dilexisti,  qui  pro  me  captivus  fieri  dignatus  es, 
captivus  doloris  in  manibus  inimicorum,  ut  me 
captares  libique  faceres  captivum  amoris  tui! 

0 Domine  Deus,  Salvator  meus!  cum  memini 
vinculorum  tuorum,  omnem  libertatem  mundanam 
cx  corde  fastidio,  cupiens  esse  in  vinculis  con- 
captivus tuus. 

Si  desunt  mihi  vincula  inimicorum , eccc  trado 

me  vinculis  amoris,  ut  omnes  corporis  sensus  et 
animae  facultates  captae  et  subditae , ita  constringan- 
tur tibi,  ut  a te  numquam  sepafer.  . 

Praesta,  qvueso,  Domine  Jesu,  ut  haec  non 
sint  vota  sterilia,  verum  efficacia  proposita,  quae 
per  gratiam  tuam  exequar , ad  consolationem  Cor- 
dis tui,  et  ad  animae  meae  sanctificationem,  pro 
qua  tanta  passus  es. 

CAPUT  UNDECIMUM. 

Quomodo  ad  exemplum  Sacrosancti  Cordis 

Jesu,  falsas  accusationes  fferre  oporteat. 

'i.  V.  /.  Fili,  amodo  videbis  Filium  hominis, 
licet  supremum  Judicem  vivorum  ac  mortuorum, 
ante  peccatores,  mortis  aeternae  reos,  sisti,  accu- 
sari, condemnari. 

Ecce  enim  me  ligatum  duxerunt  ad  summum 
Sacerdotem,  ubi  caeleri  sacerdotes,  et  Scribae,  et 
Pharisaei  convenerant. 

Principes  autem  sacerdotum  et  omne  concilium 
juaerebant  falsum  testimonium  contra  me,  ut  tra- 
derent me  morti. 

Et  multi  in  medium  procedentes,  testimonia 
falsa  adversum  me  dicebant. 

Exurgens  vero  summus  Sacerdos:  Non  refcpon-* 
des,  inquit,  mihi,  non  respondes  ad  ea,  quae  tibi 
objiciuntur  ab  his  ? 

Fili,  quid,  putas,  istorum  falsis  accusationi- 
bus et  ipsi  pontificis  exhortationi  ad  propriam  de- 
fensionem meam,  reposui?  Quid  dicit  Scriptura? 
„Jesus  autem  tacebat,"  ait. 

Sic  est,  fili,  ego  tacebam  Jingua , quasi  homo 
non  habens  in  ore  suo  redargutiones;  Corde  vero 

loquebar  Patri  meo  coelesti , meipsum  ejus  benepla- 
cito conformans,  et  orans  eum,  ut  misereretur 
miserrimorum  illorum  hominum,  effunderetque 
in  ipsorum  corda  abundantiam  gratiae  .Spiritus 
Sancti,  ad  infelices  animas  salvandum. 

2..  Ego,  fili,  sciens,  acerbissimum  esse,  fal- 
sis accusationibus  impeti;  atque  difficillimum,  eas- 
dem perfecte  tolerare;  volui  Cor  meum  iniquis 
calumniis  summo  gradu  impingi  et  obrui , ut,  cum 
ipse  falso  accusareris,  aliquod  invenires  solatium 
in  Corde  meo,  similiter  afflicto,  et  securam  acci- 
peres ab  exemplo  ejus  directionem. 

Profecto  vix  quidquam  est  humano  cordi  tam 
amarum,  quam  falsis  criminationibus  diffamari. 
Inde  nonnulli  usque  adeo  in  ratione  sua  pertur- 
bantur, ut,  sensu  dominante,  si  licite  possent 
eligere,  mori  mallent  quam  ita  diffamati  vivere. 

Tu,  fili,  cave,  ne  mente  turbari  aqt  obnubi- 
lari te  sinas : sed  melius  rem  inspice  corde  pacato: 
age  ut  dignus  Cordis  mei  discipulus. 

Ad  hoc  attende,  quod  neque  malitia  te  falsis 
diffamantium,  neque  error  falsa  credentium  pos- 
sit vel  te  facere  alterum,  quam  es,  vel  tollere 
virtutem  magnanimitatis  tuse,  se  supra  falsa  dicta 
et  credita  levantis. 

Si  autem  rem  inlueris  lumine  fidei,  videbis 
sublimem  ejus  excellentiam,  honorem  caelestem, 
sempiternam  mercedem , humiliationis  tuae  magni- 
tudini respondentem. 

Et  licet  innocens  fueris  a culpis  tibi  objectis, 
quia  tamen  multis  in  rebus  divinam  Majestatem 
offendisti,  volenter  amplectenda  tibi  occasio,  in 
tempore  satisfaciendi  pro  iis,  quae  alioqui  mane- 
ant libi  expianda  in  aeternitate. 

Ac  quamquam  per  alia  media  te  a delictis  pu- 
rificare et  ad  introitum  cceli  praeparare  malis , haec 
nihilominus,  tibi  a divina  Providentia  oblata,  su- 
me potius,  tamquam  certiora,  tamquam  securiora. 

Quantumcumque  gravia  fuerint  naturae  sensui, 
tolera,  fiU  mi;  tolera  amore  mei;  tolera  mecum. 

Quodsi  cor  tuum  prae  dolore  pene  deficiat, 
veni,  fili,  ad  Cor  meum,  acerbiora  pro  te  exper- 
tum: hic  cor  tuum  obfirma,  protestans,  te  velle 
invita  natura  resignatum  esse. amore  mei. 

3.  Nolo  prorsus,  fili,  ut  proximum  quantum- 
libet injuriantem  oderis.  Etsi  vero  dedi  mandatum 
etiam  inimicos  diligendi,  tacendi  tamen  aut  justi- 
ficationem a falsis  criminationibus  omittendi,  prae- 
ceptum non  dedi:  consilium  autem  do,  nisi  silen- 
tium foret  peccatum. 

Qui  ergo  falso  accusatus , loquitur  recto  corde 
et  modo  ad  defensionem  suam,  non  peccat:  qui 
autem  non  loquitur,  melius  facit. 

Maxima  sane  perfectio  est,  falsas  accusationes 
ferre  silenter:  pati,  ut  homines  de  te  credant 
quidquid  voluerint,  teque  totum  soli  mibi  com- 
mittere, et  resignanter  permanere  mecum. 

Ecce  in  hoc  triumphat  gratia;  hoc  Angelos  in 
admirationem  rapit;  hoc  consociat  Sanctis;  hoc  dat 
gloriam  in  altissimis  Deo;  hoc  probat  vere  humilem 
amatorem  mei,  germanumque  Cordis  mei  discipulum. 

Hoc  est  eximium  vitae  interioris  secretum , e 
Corde  meo  depromptum,  quod  multi  audiunt,  quod 
mulli  etiam  mirantur;  pauci  vero  capiunt,  pauci 
sequuntur. 

4.  Id  autem  perfecte  ceperunt  sapidumque 
experti  sunt  Sancti,  qui  amore  mei  ferventes  ac 

studio  me  imitandi  animati,  falsa  testimonia  cujus- 
cumque  generis  sustinuerunt  corde  gaudentes. 

Et  cum  se  justificare  famamque  suam  recu- 
perare potuissent  verbo,  mihi  suam  defensionem 
committentes,  maluerunt  tacere  mecum,  et  tam- 
quam purgamenta  hujus  mundi  et  peripsemata 
videri,  ne  invenirentur  dissimiles  mei,  dubiumve 
amorem  mihi  exhiberent. 

Verissimum  est,  fili,  id  nec  facile  esse  secun- 
dum humanum  sensum,  nec  solam  rationem  natu- 
ralem ad  id  incitamenta  praebere  sufficientia : sed 
sensus  et  ratio  transcendenda  per  fidem  et  amo- 
rem , qui  abundantes  potentissimasque  causas  ac 
stimulos  offert  et  urget. 

Scito,  si  non  volueris  agere,  nisi  ex  sensu 
aut  ratione  naturali,  te  non  solum  numquam  per- 
fectum, sed  nec  umquam  salvum  fore. 

Ex  fide  vivito,  fili  > agito  ex  amore  mei.  Quodsi 
natura  repugnaverit,  mortificationem  metuens  aut 
humiliationem,  id  ipsum  sit  tibi  novum  incitamentum 
ad  tacendum,  ut  inordinatam  naturam  vincas. 

5.  Procul  dubio  accedet  salutis  et  perfectionis 
tune  inimicus,  qui  usque  circumvagatur,  quaerens 
quem  decipiat,  et  multa,  et  gravja,  et  speciosa 
tibi  suggeret : sed  ne  auscultes  quidem  suggestio- 
aes  ejus,  imo  vero  attentionem  ab  illo  averte,  vel 
contempto  illi  dic:  Vade,  satana;  melius  est  enim 
sequi  divinum  Salvatorem,  praeeuntem  et  osten- 
dentem tuiam  viam  ac  securam,  quam  a socie- 
tate Jesu  discedere,  aliamque  indagare  viam  in- 
certam atque  periculosam. 

Forsitan  et  te  quis  interrogabit:  Non  respon- 
des quidquam  ad  ea,  quae  tibi  objiciuntur  ab  his? 

Nec  huic  interrogationi  responde,  fili  mi,  sed  imi- 
tare me  et  tace  similiter. 

Si  instetur:  Nonne  vides,  despectum  nomen 
tuum,  aedificationem  proximi  scandalizati,  hono- 
rem virtutis  laesae,  ipsam  denique  gloriam  Dei 
exigere,  ut  justificationem  tuam  suscipias?  Noli 
credere,  fili;  non  enim  ita  res  se  habet. 

Profecto  si  usquam,  certe  in  circumstantiis, 
in  quibus  ego  tacebam,  illa  exigere  videbantur, 
ut  ad  defensionem  loquerer;  non  tamen  exigebant: 
si  enim  exegissent,  locutus  fuissem. 

6.  Sine  igitur , fili , ac  totam  rem  commenda 
mihi*  ut  ipse  pto  sapientia  et  bonitate  Cordis  mei 
efficiam,  quod  mihi  et  tibi  melius  fuerit. 

Tu  interea  sustine  mecum  silenter  et  patien- 
ter. Ego  nosco  accusantem  et  accusatum,  judi- 
cantem et  judicatum , humiliantem  et  humiliatum  : 
et  ipse  retribuam  tempore  opportuno,  et  utrique 
dabo  secundum  actus  suos. 

Ut  melius  perseveres,  frequenter  memento, 
quanto  doloris  sensu  majores  humiliationes  ego 
expertus  sim,  quam  forti  animo,  quam  generoso 
Corde  illas  tolerarim  amore  tui:  meque  adeo  aman- 
tem redamare,,  minores  humiliationes  amore  mei 
subire  utique  non  detrectabis. 

Noli  metuere  conlusionem:  eam  corde  magno 
amplectere;  non  te  deprimet,  non  te  laedet;  ecce 
contra  te  exaltabit,  te  mihi  similem  efficiet,  te 
merito  adornabit  et  sanctitate  , te  consolationis  dul- 
cissima unctione  replebit. 

7.  V.  J.  0 amantissime  et  dulcissime  Jesul 
miserere  mei  et  adjuva  me.  Ecce  enim  quia  adhuc 
tepidus  sum  in  amore,  et  imperfectus  in  humilitate, 
semper  invenio  paratum  cor  meum  ad  indignan- 

dum,  et  os  meum  promptum  ad  me  excusandum, 
quotiescumque  mihi  aliquid  .imputatur,  quod  non 
placet. 

Et  quae  pejora  sunt,  nec  sine  pudore  confiteri 
possum,  saepe  me  sentio  propensum  ad  quaeren- 
dum excusationes  in  delictis  veris;  et  quantumvis 
justae  sint  accusationes,  moveor  ad  justificandum 
vel  certe  extenuandum  defectus  objectos. 

Hinc  patet,  Domine  Deus  meus,  quantum  adhuc 
in  me  dominetur  mundus,  cum  optem  magis  pro- 
bari hominibus, -quam  tibi  assim  ilari:  imo  et  quanta 
adhuc  perversitas  in  me  lateat,  cum  cupiam  inno- 
cens haberi,  dum  me  cognosco  nocentem. 

Hei  mibi!  quando  ero  tandem  humilis?  quando 
incipiam  tandem  corde  generoso  amare?  Oro  et 
obsecro,  Domine,  ne  parcas  superbiae  meae  quan- 
tumlibet secretae:  stimula  me  ferventi  amore,  quo 
tibi  cooperans  pestem  illam  exterminem. 

0 mihi  optime  Jesu!  volo  equidem  te  imitari, 
et  tecum  tolerare  silenter  ac  resignanter  judicia 
falsa  et  opprobria:  sed  ad  haec  mihi  debili  opus 
est  valida  gratia. 

Robora  me  igitur  potentissima  gratia  tua;  ut 
amore  tui  maneam  tecum,  tacens  et  patiens  usque  ad 
finem,  quem  ipse  constituere  volueris. 

CAPUT  DUODECIMUM. 

Quod  Sacrosanctum  Cor  Jesu  nos  doceat,  quo- 
modo injurias  personales  pati  debeamus. 

1.  F.  J.  Fili,  cum  accusantium  me  non  esset 
conveniens  testimonium,  summus  Sacerdos  iterum 
me  compellans,  ut  mveniret  praetextum  me  con- 
demnandi, ait:  Tu  es  Christus,  Filius  Dei  bene- 

dicti?  Adjuro  te  per  Deum  vivum,  ut  dicas  nobis, 
si  tu  es  Christus,  Filius  Dei. 

Quoniam  coelestia,  et  terrestria,  et  inferna, 
perhibuerant  testimonia  Divinitatis  meae  evidentia 
et  superabundantia,  opus  non  erat  responso  len- 
tanti pontifici:  ad  ostendendam  iamen  reverentiam 
Deo  vivo  et  benedicto , Patri  meo,  debitam;  ad 
salvificantem  veritatem,  etiam  periculo  vitae,  atte- 
standam; ad  movendum  miserorum  istorum  corda, 
si  forte  gratiae  obtemperare  vellent,  respondens, 
Ego  sum , inquam.  Verum  tamen  dico  vobis:  Amodo 
videbitis  Filium  hominis  sedentem  a dextris  virtu- 
tis Dei,  et  venientem  jn  nubibus  coeli. 

Nonne,  fili,  si  clara  et  sancte  terrifica  haec 
verba  attendissent,  ex  judicibus  subito  mutati  in 
supplicatores,  sese  ad  pedes  meos  prostrassent, 
veniam  implorantes  et  misericordiam? 

Infelix  autem  pontifex  cum  concilio  et  oblatam 
gratiam  et  salutares  praemonitiones  sprevit.  Impius 
enim,  cum  in  profundum  venerit,  contemnet. 

2.  Tunc  ergo  princeps  sacerdotum  scidit  ve- 
stimenta sua,  exclamans:  Blasphemavit.  Ecce  nunc 
audistis  blasphemiam.  Quid  vobis  videtur?  At  illi 
conclamarunt,  me  reum  esse  mortis. 

Post  iniquam  et  crudelem  hanc  injuriam,  qua 
totum  horrebat  coelum,  ecce  atlrociora  et  acerbi- 
ora me  manebant.  Cum  enim  jam  serum  esset, 
pontifex  ac  socii  ejus  ad  quietem  recedentes , lique- 
runt me  inter  manus  infimae  turbae,  per  totam 
noctem  reliquam  exagitandum. 

Quidquid  feceris,  fili,  quantumvis  intente  medi- 
tatus fueris , capere  non  poteris  Cordis  mei  dolo- 
res per  noctem  illam  tristissimam. 

Tunc,  fili  mi,  expuerunt  in  faciem  meam,  in 


Digitized  by  VjOOQlC 


CAPUT  m 


345 


quam  Angeli  desiderant  prospicere : et  illi,  qui  me 
tenebant,  illudere  mihi  et  insultare  certabant. 

Et  ut  liberius  agerent,  vultum  meum  velarunt: 
quo  facto  effreni,  alii  colaphis  me  caedebant,  alii 
palmas  in  faciem  meam  dabant,  contumeliose  di- 
centes: Prophetiza  nobis,  Christe,  quis  est,  qui 
te  percussit?  Alii  denique  alia  multa  dicebant  blas- 
phema, et  indigna  faciebant. 

En  ergo , en  Filium  Dei , quasi  vermem  et  non 
hominem:  opprobrium  hominum  el  abjectionem 
plebis ! 

3.  Interea,  fili  mi,  ego  eram  sicut  agnus  coram 
tondente  se,  non  aperiens  os  meum,  nec  ullum 
vindictas,  aut  irae,  aut  impatientiae  dans  signum. 

Sed  premens  Corde  dolores  intensos,  vultu 
gestuque  mansuetudinem  invictam  prae  me  ferebam 
ut  tanto  exemplo  et  illi  inimici  perculsi,  conver- 
terentur, et  tu,  fili,  incitatus,  imitari  me  ex  amore 
non  recusares. 

Etenim  si  ego,  Filius  Dei  vivi  et  benedicti, 
tam  crudelia,  tam  incomprehensibilia  toleravi  amore 
tui,  num  nimium  est,  ut  tu  mei  amore  toleres 
aliquod  verbum  injuriosum,  aut  nomen  ignomini- 
osum, aut  contumeliosum  aliquem  actum? 

Si  propter  me  similia,  parva  ad  ea  quae  ego 
propter  te  passus  sum,  tu  pali  non  velis,  num 
credas,  te  amorem  erga  me  habere  verum,  amorem 
aut  me  aut  discipulo  Cordis  mei  dignum? 

Interroga  Sanctos.  Etiam  minimi  inter  illos 
tibi  respondebunt  factis,  tum  ipsis  tum  mihi  glorio- 
sis. Profecto  illa  generosa  corda  erubuissent, 
amoremque  suum  vel  nullum  vel  falsum  testimas- 
sent,  et  speciali  Cordis  mei  affectione  indignos  se 

arbitrati  fuissent,  si  oblatas  a me  humiliationes 
amanter  non  subiissent. 

Ne  dicas,  te  tantas  humiliationes  .subire  non 
posse,  quippe  qui  non  sis  Sanctus.  Etenim,  si 
vis,  potes  cum  gratia  tibi  non  defutura.  Si  ergo 
non  subis , facto  ostendis,  non  quidem  te  non  posse, 
sed  te  vere  non  velle.  Si  Sanctus  non  es,  coope- 
rare gratiae,  et  humiliationes  . volenter  subi,  et 
ecce  fies  Sanctus. 

4.  Fili,  sive  velis  sive  nolis,  dum  inter  mor- 
tales vivis,  lutus  ab  ullo  genere  humiliationum 
esse  non  potes:  ideoque  cor  debes  habere  sem- 
per  paratum,  ut  cum  aliqua  venerit,  statim  ad 
me  refugias  et  implores  auxilium. 

Imo  eveniet,  idque  ad  bonum  tuum,  fili,  ut 
homines  non  solum  tibi  adversentur,  aut  te  negli- 
garit,  sed  etiam  te  coram  lacessant  vel  contumeliis 
afficiant.  Tunc  vero  si  non  cito  per  orationem 
ad  me  veneris,  perturbationi  et  periculo  magno 
te  reperies  expositum. 

Qui  adhuc  tirones  sunt  in  vita  interiori,  atque 
in  cordis  mortificatione  parum  profecti , facile  com- 
moventur saeviente  contumelia  et  perturbantur; 
quia  natura  nondum  edomita,  occasione  data,  in- 
surgit et  humiliationis  metum  vehementem , vivi- 
dumque  sensum  mundani  honoris  excitat* 

Yerumtamen  omnis  honor  mundanus  mera  est 
inanitas:  non  enim  in  veritate  fundatur,  sed  a la- 
biis volubilibus  hominum  pro  lubitu  adulantium 
vel  malignantium,  pendet. 

Contumeliae  autem  humiliationem  ex  virtute 
sustinere,  vera  gloria;  quonjam  hominem  mihi 
assimilat,  et  diadema  meretur  aeternum. 

5.  Defensio  honoris  optima,  est  heroica  cordis 

generositas,  fionne  etiam  apud  homines , ad  nomen 
bonum  tuendum  aut  recuperandum,  phis  valet 
mansuetudo  aut  clementia,  quam  ira  aiit vindicta? 
Haec  enim  parvum  animum  arguit,  palamque  osten- 
dit cor  passionibus  subjectum:  illa  vero  animum 
magnum,  et  cor  nobile  probat,  et  etiam  inimicortim 
vel  invitorum  tacitam  admirationem  extorquet. 

Unde  quidam  et  paganus  dixit:  „Animum  vin- 
cere  adversarium  non  modo  extollere,  sed 

etiam  ampliare. . . . haec  qui  faciat,  non  ego  eum 
cum  summis  viris  comparo,  sed  simillimum  Deo 
judico." 

Haec  tamen  volo,  te,  fili,  nonnisi  secundaria 
habere,  sed  ascendere  superius  ad  rationes  super- 
naturales,  ne  arduorum  conatuum  graviumque  per- 
pessionum nullum  referas  fructum  pro  aeternitate. 

Multi  sunt,  quibus  vanitas  mundana  magis  sapit, 
quam  exemplum  meum,  quique  malunt  mancipari 
cupiditatibus  suis,  quam  mihi  similari. 

Et  eo  aliqui  passionibus  abripi  se  patiuntur, 
ut  calumnia  affecti,  potius  inferant  mortem  animae 
suae,  et  poenis  inferni  se  exponant,  quam  ut  velint 
afficientem  dimittere  inultum,  vel  injuriam  gene- 
rose condonare  momentaneam. 

Vae  hominibus  divina  fide  donatis  ac  pepis  viven- 
tibus , quam  pagani  sola  etiam  ratione  ducti , vivunt ! 

Miseri  tandem  videbunt,  quam  insipienter,  quam 
perverse  egerint,  qui  oblata  occasione  placandi  Deum, 
peccata  expiandi,  merita  lucrandi,  Deum  econtra 
ad  iracundiam  provocant,  peccata  cumulant,  su- 
beunda aggravant  supplicia. 

6.  Quanto  quis  fuerit  animosior  ad  seipsum 
vincendum,  quantoque  plures  ac  difficiliores  vic- 
torias de  se  reportaverit;  tanto  in  se  fortior  eva- 

dit,  et  tanto  faciliores  ac  fructuosiores  reddit  victo- 
rias futuras. 

Itaque,  fili,  animum  erige:  supera  teipsum, 
ut  ad  me  ascendas,  ul  me  sequaris.  Ex  hoc  de 
virtute  tua,  de  amoris  tui  sinceritate  judica:  ex  hoc 
discerne,  utrum  verus  Cordis  mei  sis  discipulus. 

IIoc  bene  notes  velim:  nam  si  ad  sequendam 
voluntatem  divinam  repugnanti  natura  non  contra- 
eas; etiamsi  miracula  patres,  etiamsi  quotidie  voles 
in  ecslasim,  scito,  omnem  pietatem  tuam  nonnisi 
illusionem  esse. 

Generosus  esto,  et  sequere  me,  ducem,  et 
protectorem , et  consolatorem  tuum : et  noli  curare, 
quid  faciat  tibi  homo,  aut  quid  sentiat  reluctans 
natura. 

Si  cor  tuum  non  te  reprehendit,  fiduciam  habe, 
fili  mi,  cum  humili  et  miti  corde  sustines  illatas 
injurias;  signum  enim  habes  praesentis  et  habitantis 
in  te  gratiae  meae.  Nam  pictura  ignis  non  urit; 
fictio  amoris  non  ita  patitur. 

7.  F.  D . 0 Jesu,  Deus  supremae  Majestatis! 
vere  incomprehensibilis  est  excessus  humiliationum 
tuarum:  incomprehensibilis  excessus  amoris  tui. 

Omne  genu  flectitur  tibi  coelestium,  et  terre- 
strium, et  infernorum:  et  ecce  insultibus  perdi- 
torum mortalium  obrueris,  saturaris  opprobriis! 

0 vere  mitis  et  humilis  Corde  Jesu ! ecce  enim 
velut  agnus  in  medio  luporum,  crudeliter  dilace- 
ratus, illos  ipsos  ^miraculo  tuae  mansuetudinis  mo- 
vere, convertere,  salvare  desideras! 

Vae  cordi  meo,  si  post  haec  se  humiliare  de- 
trectet, aut  injuriam  quamcumque  cupiat  ulcisci! 
Si  enim  tanto  exemplo  tantoque  amori  Dei  sui. 

propter  se  adeo  humiliati,  cedere  nQlit,  quid  tan- 
dem maneat  nisi  rigor  justitiae? 

At  precor,  Domine  Deus,  juste  Judex  et  Re- 
tributor, ne  intres  in  judicium  -mecum,  sed  cle- 
menter mihi  ignoscas  quidquid  umquam  per  iram 
aut  vindictam  deliqui. 

Ecce  nunc  coram  te,  dulcissime  Jesu,  in  per- 
petuum depono  et  sacrifico,  invitis  naturae  sensi- 
bus, omne  desiderium  iracundae  retributionis,  vin- 
dictae, rei  denique  cujuscumque  charitati  contrariae* 

Per  omnia  quae  tibi  chara  sunt,  oro  te.  Do- 
mine, ut  benigne  suscipias  hoc  sacrificium,  quod 
unio  fordis  tui  doloribus  sicque  tibi  offero : et 
supplico,  ut  omnes  mihi  injuriantes  uno  divini 
amoris  vinculo  unias  ct  colliges  tibi  in  aeternum. 

CAPUT  DECIMUM  TERTIUM. 

Quomodo  Sacrosanctum  Cor  Jesu  eo  usque  imi- 
tari nos  oporteat,  ut  stulti  haberi  cum  ipso  et 
propter  ipsum  sincero  corde  velimus. 

i.  Vi  J.  Mane  facto,  fili,  ecce  omnes  prin- 
cipes sacerdotum  et  seniores  populi  ad  concilium 
redierunt*  et  mox  surgens  omnis  multitudo,  me 
vinctum  trahentes  per  plateas,  duxerunt  ad  Pila- 
tum, hominem  ethnicum,  Judaeae  praesidem. 

Foris  stantes  ac  vociferantes,  praesidem  evo- 
carunt, eique  coeperunt  me  accusare  mullis  vari- 
isque criminibus  fictis. 

Pilatus  autem,  ut  cognovit  me  esse  de  Herodis 
potestate,  ad  hunc,  regem  Galilaeae,  me  remisit. 

Herodes,  alter  ethnicus , viso  me , laetatus  est: 
audierat  enim  multa  de  me,  et  sperabat  fore,  ut 

signum  aliquo;!  videret,  et  ita  desideriis  suis  in- 
dulgeretur. 

Ast  sensuali  impuroque  homini,  qualis  quae 
Dei  sunt  non  capit,  quamquam  et  ipse  me  inter- 
rogabat multis,  et  Judaei  constanter  me  accusa- 
bant, nihil  respondebam,  sed  silens  eloquentem 
modestiam  exhibebam  et  sanctitatem,  ut  perciperet 
se  tacite  et  convenienter  admoneri,  utque  exemplo 
meo  ad  conversionem  moveretur. 

Carnalis  autem  homo  his  omnibus  abulens , cum 
non  intelligeret,  quare  non  defenderem  meipsum, 
quare  suum  favorem  non  quaererem,  meam  agendi 
rationem  stupiditati  attribuit  et  fatuitati. 

Itaque  me  sprevit  Herodes  cum  exercitu  euo: 
induitque  me  veste  alba,  tamquam  stolidum,  et 
sic  illusit  mihi  et  insultavit. 

Atque  in  eodem  habitu  me  ad  Pilatum  remittens, 
me  velut  stultum  exposuit  urbi  et  orbi. 

2.  F.  D.  0 Domine  Deus!  tene  stultum  ha- 
beri! Parce,  Domine,  parce  dignitati  divinae  per- 
sonae tuae.  Cur  sacrilegos  non  destruis  fulmine , ne 
vilitas  hominum  divinam  Majestatem  ita  profanet? 

F.  J.  0 fili!  neque  tuum  corneque  Cor  meum 
novisti.  Tantum  enim  remedium  requirebat  cordis 
tui  superbia. 

Nam  si,  etiam  posteaquam  vidisti  Filium  Dei 
propter  te  tractatum  ut  insipientem  et  fatuum, 
audeas  adhuc  superbire;  quid  non  faceres  sine 
tanto  exemplo  meo?  Nonne  amor  proprius  sub- 
tilitate sua  omne  prceceptum  eluderet,  et  ad  cul- 
men superbiae  niteretur? 

Igitur  ex  magnitudine  remedii  disce  morbi  gra- 
vitatem: et  hinc  abyssum  miseriae  cordis  tui,  et 
illinc  abyssum  amoris  Cordis  mei  metire. 

Abyssus  abyssum  invocat:  amor  Cordis  mei 
audiit  , et  usque  ad  abyssum  me  humiliari  voluit, 
ut  te  abysso  eriperem. 

Licet  autem  dolorem  naturae  humanae  sentirem 
ineffabilem,  libent»  tamen  animo  pro  te  hanc  hu- 
miliationis abyssum  subii,  putans  fore,  ut  tanto 
amoris  testimonio  aliquando  totum  lucrarer  cor 
tuum,  eodem  inflammarem  amore,  iisdem  sensis 
tandem  animarem. 

3.  Profundum  mysterium,  fili,  ut  DeUs  ipse 
iriter  homines  -appareret  stultus ! mysterium , quod 
solus  amor  per  excessum  operatus  est,  et  de  quo 
solus  amor  rationem  dare  potest. 

Cor  enim  meum  amore  captum  amore  prori- 
piebatur per  humiliationem,  per  ignominiam,  per 
opprobrium,  per  ipsam  insaniae  apparentiam,  ama- 
rissime sentiens  confusionis  dolorem  et  simul  con- 
tusionem volenter  amplectens. 

Si  quis  diligit  me , servabit  sermonem  meum : 
Non  est  discipulus  super  magistrum:  perfectus 
autem  omnis  erit , si  sit  sicut  magister  ejus. 

Tu  ergo,  fili,  si  vere  me  diligis,,  non  recusabis 
sustinere  mecum  nomen  malesani  aut  stulti, 
quandocumque  te  simili  nomine  insigniri  permisero. 

Per  te  hujusmodi  dare  causam  non  licet  qui- 
dem: pati  autem,  ut  alii  praesumant  occasionem; 
vel  optare,  ut,  sine  offensa  Dei,  detur  occasio,  qua 
ineptus  aut  insensatus  habearis  propter  me,  vere 
heroica  virtus  est  et  maxima  perfectio. 

4.  Praeparatus  esto,  fili,  ut  velis  hominibus 
quodammodo  stultus  videri;  quia  ecce,  in  quo- 
cumque statu  vixeris , quasi  talis  quandoque  habe- 
beris , si  perfectus  Cordis  mei  discipulus  esse  vo- 
luerim. 

Etenim  vita,  non  nomine  sed  re,  interior  et 
devota  sectatoribus  mundanorum  placitorum  non 
nisi  stultitia  quaedam  videtur.  . . - 

Quid  namque  nisi  stultum  videtur  illis,  commoda 
mundi  praesentia,  spe  futurorum  bonorum,  con- 
temnere; paupertatem,  affectumve  a rebus  terre- 
stribus expeditum,  amare;  voluntatem  et  judicium 
aliis,  etiam  virtute  et  scientia  inferioribus,  subji- 
cere; sensus  corporis  indesinenter  mortificare; 
nullam  injuriae  satisfactionem  sine  necessitate  quae- 
rere; inimicos  sincero  corde  diligere;  humiliatio- 
nes amare,  easque  lucra  reputare? 

Eia,  fili  mi,  confortare,  et  corde  magno  et 
animo  volenti  sustine  mecum  omnia. 

Ecce  enim  quod  facis , me  sic  bene  disponente, 
aliquando  non  succedet,  et  ineptiae  tuae  imputabi- 
tur: alii  autem  eadem  in  re  prosperum  habebunt 
successum,  qui  quo  major  fuerit,  eo  tu  videberis 
ineptior. 

Accusatus,  reprehensus,  irrisus,  tacebis  me- 
cum: et  idcirco  quasi  stolidus  reputaberis  ab  iis, 
qui  nesciunt  supereminentem  sapientiam  Cordis  mei. 

Quando  negligis  opportunitates  quaerendi  com- 
moda tua,  ut  mea  promoveas,  multis  videberis 
sensu  communi  carere. 

Intentus  ad  tibi  penitus  moriendum,  ut  mihi 
soli  vivas,  prae  indiscretione,  imo  et  falsa  pietate 
insipere  a nonnullis  censeberis. 

Haec  et  hujusmodi  alia  fient  tibi,  fili,  non  solum 
ab  illis,  qui  se  mundi  amatores  exhibent,  verum 
et  nonnumquam  ab  iis,  qui  vitam  probam  aut 
etiam  religiosum  statum  profitentor,  sed  qui  inte- 
riorem Spiritum  meum  non  habentes,  amant  qui- 
dem illas  virtutes  meas,  quibus  sibi  et  aliis  pla- 

ceant,  afflictiones  vero,  confusiones,  humiliationes 
meas  non  gustant. 

Ab  his,  fili,  quibus  humiliationum  mearum  ex- 
cessus scandalum  est  in  actu,  gravius  quandoque 
habeberis  ac  senties  amarius. 

5.  Ne  despondeas  animum,  nec  corde  dejici- 
aris, fili  mi,  si  a quibuscumque  mortalibus  ita 
tractaris:  erigere  contra  et  exulta:  ad  minus  tolera 
patienter,  si  gaudenter  nondum  vales. 

Nonne  praestat  insipientem  mecum  haberi,  quam 
ab  hominibus  solis  reputari  sapientem? 

Arnen,  amen,  quicumque  voluerit  quasi  stultus 
haberi  in  hoc  mundo  propter  me,  centuplum  vi- 
cissim  accipiet  bonum  in  hac  vita,  et  gloriam  im- 
marcessibilem  in  vita  aeterna. 

Haec  Sancti  experti  sunt,  et  plura  et  meliora 
repererunt,  quam  intellexerant  vel  expeetare  ausi 
fuerant.  Experire  et  tu,  fili,  ac  similia  reperies. 

‘ 6.  Ista  est  altissima  sapientia,  quam  mundus 
et  sectatores  ejus  non  capiunt  nec  capere  possont: 
humiles  autem  et  mites  Cordis  mei  discipuli  com- 
prehendunt et  gustant. 

Si  hanc  Cordis  mei  doctrinam  amas,  si  agis 
ex  spiritu  ejus;  euge,  fili,  euge;  gaude  et  laetare; 
quia  proxime  assimilatus  es  mihi. 

Utique,  fili,  res  est  gravissima:  sed  amore 
allevia,  et,  ad  te  animandum,  etiam  cogita  celerem 
finem  ac  praemium  aeternum  in  coelis,  ubi  brevi 
eris  mecum,  et  ubi  tanto  majori  honore  splendebis 
coram  Angelis  ac  Sanctis , quanto  graviori  humilia- 
tionum pondere  coram  hominibus  depressus  fueris. 

Haec  locutus  sum,  fili  Cordis  mei,  ut,  cum 
evenerint,  ad  me  recurras,  ut  in  me  pacem  ha- 
beas et  consolationem,  ut  mecum  perseveres. 


Digitized  by  CjOOQIC 


354 


LIBRI  TERTII 


7.  V.  D.  Confiteor  tibi , Jesu,  Pater  optime; 
qui  haec  abscondisti  a sapientibus  et  prudentibus 
hujus  mundi,  et  revelasti  parvulis  et  humilibus 
Cordis  tui  discipulis.  Ita,  Pater;  quoniam  sic  fuit 
placitum  ante  te. 

Ea,  quantum  possum,  corde  amplector,  cu- 
piens,-super  omnia  scire  et  amare  te,  Jesu  dul- 
cissime , et  te  amore  mei  quasi  stultum  habitum. 

Tardius  eheu ! tardius  cognovi  sublime  hoc  my- 
sterium: tardius  amplexus  sum  supernam  hanc  sa- 
pientiam, quae  docuit  ac  formavit  Sanctos. 

Da  gratiam,  piissime  Jesu,  ut,  quod  opto, 
mei  oblitus  ac  memor  tui,  proripiar  amore  post 
te,  amore  te  sequar  etiam  usque  ad  apparendum 
tecum,  si  id  permittere  tibi  placuerit,  ineptum, 
stolidum , fatuum. 

0 Jesu,  dulcedo  infinita!  tecum  dulcescunt 
omnia:  tibi  assimilari,  summa  felicitas  in  terra,  et 
coeli  pignus  securissimum. 

. CAPUT  DECIMUM  QUARTUM. 

Quomodo  ad  exemplum  Sacrosancti  Cordis  Jesu, 
oporteat  nos  velle  omnibus  postponi. 

i.  F.  /.  Reductus  ad  praetorium,  fili,  steti 
ante  praesidem,  qui  sciebat  fne  per  invidiam  a 
sacerdotibus  et  Pharisaeis  traditum  esse. 

Cum  non  dubitaret  Pilatus,  quin  essem  inno- 
cens, volebat  me  liberare,  si  facere  posset  ita, 
ut  Judaeis  non  displiceret.  Quamobrem  excogitavit 
medium,  quod  ignobilem  animi  sui  debilitatem 
ostendit,  et  me  summa  replevit  ignominia. 

Per  diem  enim  festum  consueverat  praeses 
populo  dimittere  unum  ex  vinctis,  quem  voluis- 

sent  Tunc  autem  habebat  vinctum  insignem , qui 
vocabatur  Barabbas. 

Porro  Barabbas  erat  latro,  qui,  propter  sedi- 
tionem factam  in  civitate,  et  propter  homicidium, 
missus  erat  in  carcerem. 

Pilatus  ergo,  putans,  huic  homini  me,  bene- 
factorem omnium,  amatorem  pacis,  vitae  restitu- 
torem, ab  omnibus  praBlatum  iri,  Congregatis  prin- 
cipibus sacerdotum, et  magistratibus,  et  plebi:  Est 
consuetudo,  inquit,  ut  unum  dimittam  vobis  in 
Pascha:  quem  vultis  ergo  vobis  de  duobus  di- 
mitti, Barabbam  an  Jesum? 

Pontificibus  autem  concitantibus,  universa  turba 
simul  exclamat:  Non  hunc,  sed  Barabbam. 

Considera,  fili,  quomodo  id  perculerit  Cor 
meum;  quantum  affecerit;  quousque  dilaceraverit. 

Et  contemplare  me  pone  Barabbam  in  con- 
spectu omnium  stantem:  et  attende , quomodo  a 
summis  et  ab  infimis  tracter,  ut  hominum  ultimus. 

Hanc  indignam  rejectionem,  licet  Cor  meum 
doloris  sensu  conficeret,  volenter  tamen  passus 
sum,  cum  ut  a reproborum  aeterna  rejectione, 
quantum  in  me  erat,  miserum  Barabbam,  et  te, 
fili  mi,  tolumque  mundum  liberarem;  tum  ut  tibi 
darem  exemplum  consolatione  plenum. 

> 2.  Ne  igitur  aegre  feras,  sed  patienter  ac  re- 
signate tolera  mecum,  si  aliis  postponaris. 

Quid  mirum,  si  tu,  qui  pulvis  es  et  nihil  per 
teipsum,  te  post  alios  poni  sinas  propter  me,  cum 
propter  te  ego,  omnjum  Dominus  et  Deus,  post 
infimum  mortalium  abjici  me  pertulerim? 

Ex  quo  peccasti  vel  venialiter  contra  divinam 
Majestatem,  vere  meruisti,  non  solum  hominibus 

verum  entibus  etiam  irrationalibus , laesae,  aut  of- 
fensae Majestatis  divinae  insontibus,  postponi. 

Itaque,  fili,  cum  permitto,  ut  post  alios  abji- 
ciaris, ibi  contentus  esto,  tamquam  in  loco  tibi 
congruo. 

Quodsi  tibi  videaris  infra  aequum  depositus, 
ne,  amabo,  gradus  aequi  subtiliter  numeres  aut 
metiaris:  sed  considera  exemplum  meum,  ac  corde 
adhuc  inferius  descende,  sciens,  te,  quanto  pro- 
pior mihi  fueris  in  humiliationibus,  tanto  quoque 
propiorem  mihi  fore  in  gloria*. 

Et  quomodo,  fili,  posses  verus  Cordis  mei 
esse  discipulus,  si  tu  primus  esse  velis,  ubi  ego 
sum  ultimus?  Num  discipulus  praecedat  magistrum? 
Nonne  sequi  magistrum,  id  est  esse  discipulum? 

Ergo  sequere  me,  et  esto  libenter  novissimus 
mecum.  Ecce  quot  sunt  in  mundo , qui  infimum 
occupare  locum  coguntur:  et  quia  invite,  ideo 
sine  consolatione,  sine  merito!  Tu,  fili,  bono 
corde  permane  mecum,  et  nullam  poenitendi  cau- 
sam habebis. 

3.  Beatus , fili , si  ultro  vis  amore  mei  omni- 
bus postponi!  Id  enim  si  pati  ita  volueris,  ecce 
te  sanctificabis  per  ea,  quae  tibi  procul  dubio  eve- 
nient. 

Etenim  alii  exaltabuntur  aliquando,  et  quasi 
lucernae  super  candelabrum  ponentur:  tu  neglige- 
ris,  aut  sub  modio  absconderis. 

Alii  quod  rogaverint,  facile  obtinebunt,  idque 
mereri  judicabuntur:  quod  tu  petes,  velut  irra- 
tionabile videbitur,  vel  petito  indignus  reputaberis. 

Quod  alii  dixerint,  accommodum  vel  etiam  de- 
cretorium habebitur:  quod  tu  dixeris,  importunum 
apparebit  aut  absurdum. 

Alii  pro  libitu  conquerentur , ac  multi  compa- 
tientur illis : tu  laborans  doloribus'  aut  difficultati- 
bus, si  pro  necessitate  loqui  audes,  imaginatione 
laborare  putaberis. 

Aliorum  defectus  honesto  nomine  decorabun- 
tur: tuae  virtutes  autumabuntur  debilis  mentis 
effectus. 

Aliis  indulgebunt : te  autem  compriment , ob- 
tendentes, te  id  non  mereri  tantum,  sed  et  eo 
indigere. 

Talia  fili,  non  pauca , quibus  post  alios  pona- 
ris, tibi  occurrent:  et  occurrentibus  illis  natura 
graviter  afficietur.  Sed  animum  obfirma,  et  in- 
vita natura  persiste  mecum,  malens  esse  novis- 
simus mecum,  quam  sine  me  esse  primus. 

Non  modo  suffer  libenter  te  aliis  postponi, 
sed  et  ipse,  ubicumque  fueris  et  licite  potueris, 
ultimum  sume  libi  locum:  ibi,  fili  mi,  ibi  me  in- 
venies, ibi  me  tecum  habebis. 

Quod  si  feceris,  qui  exaltat  humiles,  aliquando 
dicet  tibi:  Amice,  ascende  superius.  Et  tunc  erit 
tibi  gloria  coram  Angelis  et  Sanctis. 

4.  Si  dignitas  status  tui  aut  officii  te  supra 
alios  extulerit,  humilitas  cordis  tui  te  infra  eos- 
dem amore  mei  convenienter  supponat.  Sic  enim 
me,  cui  data  est  omnis  potestas,  bene  imitari, 
tibique  multum  mereri,  et  aliis  prodesse  magis 
poteris. 

Nec  istam  agendi  rationem  nccessari®  auctori- 
tati tu®  obesse  quidquam  credideris.  Licet  enim 
suam  auctoritatem  tueri  Superiorem  decet  et  opor- 
tet, nulla  ratione  melius  id  facere  potest,  quam 
illa  humili  charitate,  qu®  non  exteriorem  homi- 
nem solum  tenet  submissum,  verum  et  ipsum 

cor  captivat,  et  servat,  impletque  amore,  fiducia, 
optima  quaque  dispositione. 

Noli  majora  quaeque  et  speciosiora  tibi  reservare 
facienda , subditis  autem  relinquere  minora  et  ab- 
jectiora: at  contra,  quantum  licet,  haec  tibi  serva, 
illa  vero  linque  subditis.  Ita  sequeris  exemplum 
meum,  benevolentiamque  subditorum  obtinebis,  et 
animum  stimulabis. 

Hoc  procedendi  modo , per  subditos  plura  facies 
ac  melius,  quam  facere  potes  per  te  solum:  et 
dum  aliis  praesides,  quasi  socius,  imo  minister  illo- 
rum videberis  esse  mecum. 

5.  Elige,  quantum  tibi  relictum  est,  subesse 
potius  quam  praeesse:  quin  etiam  ubicumque  loca- 
tus fueris , evita  verba  quaecumque  et  signa , qu« 
ostentent  excellentiam,  vel  ingenium,  vel  alia  dona 
aut  bona,  non  vane  jactanda. 

Nec  alienis  te  immittas  negotiis,  ac  si  corrigere 
illa  aut  ducere  velles;  neque  promptum  te  exhi- 
beas, nfsi  postulet  virtus,  ad  dandum  consilia, 
quasi  peritus  esses. 

Patere  libenter  , ut  alii  te  antecedanl  scientiis, 
aliisque  r6bus,  et  ipsis  etiam  virtutibus  externis: 
tu  fac  diligenter  quod  potes,  et  reliquum  in  divino 
beneplacito  quiesce,  ac  gloriare  in  humiliationibus 
tuis  mecum. 

Tum  demum  ad  veram  sanctitatem  venisse  te 
scito,  cum  amore  mei  gaudes,  te,  actu  aut  affectu 
efficaci,  esse  mecum  in  loco,  ultimo. 

^ Quodsi  eo  usque  tam  perfecte  non  possis  per- 
venire modo ; age , fili , precare  et  conare ; et  ve- 
nies postea. 

6.  V.  D.  0 Domine  Deus,  Salvator  meus! 
quam,  divina  est  vita  tua!  quam  sublimis  doctrina 

exempli  Cordis  tui!  Ecquis  eam  bene  capere  pos- 
sit, nisi  quem  tu  intus  erudieris  unctione  Spiri- 
tus tui  ? 

Eheu  Domine  Jesu!  ego  usque  adhuc  sine 
intellectu  fui:  usque  modo  enim  ego  ad  superio- 
rem aspiravi  locum,  quamquam  videbam  te  esse 
in  infimo. 

Me  miserum!  quantum  erravi!  te  enim  in  hu- 
miliationibus reliqui  solum,  et  caecus  ac  solus  alli- 
ora  quaerens,  longe  a te  recessi,  longe  a Corde 
tuo  me  alienavi. 

Vanus  et  perversus , inter  homines  eminere  et 
aliquod  nomen  gerere  molitus  sum,  reddente  mihi 
testimonium  conscientia,  me  ob  peccata,  quibus 
te,  o Jesu!  non  Barabbae  tantum  sed  et  daemoni 
postposui  per  malitiae  et  ingratitudinis  excessum, 
dignum  esse  sub  omnium  pedibus  abjici , et  coram 
coelo  et  terra  omni  confusione  repleri. 

Indignus  sum.  Domine  Jesu,  tecum  esse  vel 
in  ultimo  loco.  Sed  quonjara,  pro  infinita  Cordis 
tui  bonitate,  me  tam  misericorditer  revocasti,  con- 
fido fore,  ut  me  apud  te  benigne  excipias. 

Aperuisti  oculos  meos,  ut  viderem  errorem 
meum,  et  movisti  cor  meum,  ut  diligerem  socie- 
tatem tuam,  etiam  in  humiliationibus : da,  quaeso, 
gratiam,  da  animum,  ut  in  his  amore  tui  libenter 
maneam  tecum. 


laniatio  S.  C.  J. 


23 

CAPDT  BECIMUM  QUINTUM. 

Quomodo  nos  Sacrosanctum  Cor  Jesu  flagel- 
lati, imitari  per  voluntarias  mortificationes 
oporteat, 

i.  F.  J.  Ecce,  fili,  Pilatus  contra  expccta- 
tionem  suam  videns,  me  Barabbae  a Judaeis  esse 
postpositum,  tantam  illorum  invidiam  stupuit;  at 
me  nihilominus  justum  esse  credens , adhuc  vole- 
bat me  dimittere,  sed  simul  gratificari  populo  cu- 
piebat. 

Quaerens  duobus  servite  magistris;  hinc  nimi- 
rum placere  hominibus,  illinc  conscientiae  satisfa- 
cere, aliud  tentavit  ad  me  eripiendum  medium, 
iniquitate  et  crudelitate  plenum. 

Statuit  enim  me  ad  talem  reducere  conditio- 
nem, ut  homines,  si  adhuc  humana  corda  habe- 
rent, me  videre  non  possent,  quin  ad  commisera- 
tionem moverentur. 

Nullam , inquit , causam  inveni  in  homine  isto  : 
corripiam  ergo  illum  et  dimittam.  Statimque  per 
ministros  me  apprehendit,  ut  me  flagellis  laniaret. 

Ecce  cito  milites  me  columnae  alligaraat:  jam- 
que  densis  ictibus  ac  totidem  vulneribus  corpus 
meum  lacerant : alii  aliis  succedentes  augere  ver- 
bera et  vulnera  certant. 

Eri  sanguis  fluit  undique,  omnia  circum  pur- 
purat; tingit  ipsos  flagellantes!  At  hi  in  rabiem 
acti,  vehementius  incumbunt,  carnem  flagris  avel- 
lunt et  dispergunt! 

Eradamus,  vociferantur , eradamus  eum  de  terra 
viventium,  et  nomen  ejus  non  memoretur  amplius! 

Lamentabili  hoc  spectaculo  coelum  commove- 

batur:  ‘Angeli  affecti,  obstupescebant  Cordis  mei 
nimium  erga  homines  amorem. 

2.  Tu,  fili,  pie  et  attente  meditare  stupenda 
h«c  tormenta  mea,  et  disce,  quam  gravia,  quam 
horrifica  sint  peccata  carnis,  quae ? tantam  exege- 
rint satisfactionem.  Nonne  haec  vulnera  clamant  ad 
omnes , ut  ex  compassione  saltem  desinant  volup- 
tati carnis  indulgere,  ac  novos  addere  dolores? 

Disce,  et  quantus  sit  Cordis  mei  amor,  quo 
innocens  sponte  subierim  poenas  nocentium.  Imo, 
fili,  amor,  ardens  desiderium  salvandi  omnes  efle- 
cit,  ut  toto  Corde  dederim  'immaculatum  corpus 
meum  percutientibus , ac  libenter  tolerarim  hor- 
rida flagellationis  supplicia. 

Disce  demum,  quomodo  tibi  tractandum  sit 
istud  corpus  tuum,  quod  in  peccatis  conceptum, 
in  passionibus  accretum,  ad  malum  inclinatur. 

Vide,  quid  Sancti  didicerint : adverte,  qua  ra- 
tione mortificarint  membra  sua,  quo  modo  sensus 
omnes  afflixerint. 

Quam  multi  inter  illos,  qui  numquam  perdide- 
runt primam  gratiam,  et  tamen  asperum  usque 
gesserunt  bellum  adversus  carnem  suam,  .domu- 
eruntque  fragile  corpus,  et  in  subjectionem  per- 
fectam omnimoda  mortificatione  coegerunt! 

Erant  quippe  illorum  corda  Gordi  meo  similia, 
ideoque  similes  fructus  in  corpore  producebant 
Nec  illi  omnino  se  felices  reputassent , nisi  in  hoc 
etiam  se  mihi  quodammodo  conformassent. 

3.  Itaque,  fili,  etsi  justus  sis,  carnem  tuam  mor- 
tifica, cum  ut  non  insurgat  et  te  perdat,  tum 
maxime  ut  te  mihi  assimiles  sicque  te  sanctifices. 

Multi  sunt  amatores  sui,  homines  sensuales, 
licet  tales  haberi  nolint,  [quibus  non  sapit  carnis 

mortificatio , ac  quibus  semper  in  promptu  est 
aliquis  praetextus  se  a mortificatione  eximendi. 

Insipientes  et  delusae  animae!  Amen,  amen,  nisi 
pcenitentiam  egeritis , omnes  similiter  peribitis.  Si 
quis  autem,  quamvis  videatur  Sanctus  vel  etiam 
Angelus,  contrarium  dixerit,  anathema  sit. 

Mementote,  quid  dicat  Spiritus:  „Qui  sunt 

Christi,  carnem  suam  crucifixerunt  cum  vitiis  et 
concupiscentiis." 

Prudentia  carnis  mors  est:  prudentia  autem 
spiritus  vita,  et  pax  insuper,  ac  gaudium. 

Itaqussi  secundum  carnem  vixeritis , moriemini ; 
si  autem  spiritu  facta  carnem  mortificaveritis vi- 
vetis, atque  pace  fruemini  et  gaudio  cordis. 

4.  Fili,  anima  teipsum  spiritu  amoris,  quo 
Cor  meum  acerbae  flagellationi  se  submisit , et 
mortificationem  invenies  facilem,  et  fructus  ejus 
suaves  experieris  et  salutares. 

Nori  est  tempus  nec  locus,  ubi  mortificationem 
alicui  sensuum  afferre  subinde  non  possis. 

Nonne  et  debes,  ubicumque  fueris,  magis  esse 
studiosus  ad  mortificandum  eorpu$  tuum,  ut  me 
imiteris,  et  coelum  obtineas,  quam  peccatores,  ad 
ita  carni  suae  gratificandum , ut  flagellationem  meam 
renovent,  ac  sibi  mereantur  infernum? 

Age,  fili,  nec  time  quidquam.  Voluntaria  mor- 
tificatio via  vitae,  et  libertatis,  et  tranquillitatis,  et 
virtutis,  et  sanctitatis. 

Beati,  qui  per  hanc  viam  ambulant!  horum 
felicitas  non  nisi  expertis  nota. 

5.  Qui  se  non  mortificat  in  rebus  indifferen- 
tibus ac  licitis , vix  et  ne  vix  quidem  in  necessa- 
riis et  illicitis  se  mortificabit. 

Si  vis  discere  teipsum  mortificare  in  magnis; 
mortifica  teipsum  constanter  in  parvis. 

Modo  curiositas  oculorum,  modo  ardor  audi- 
endi nova ,modo  desiderium  inutilia  loquendi,  modo 
cupido  odorandi  grata,  modo  inclinatio  ad  experi- 
endum sensui  blandientia , nunc  aviditas  mandu- 
candi aut  bibendi  sine  ratione  sufficienti,  nunc 
animus  agendi  unde  alii  jncommodentur:  haec  et 
id  genus  alia  frequentis,  imo  continuae  quodam- 
modo mortificationis  materia  esse  possunt. 

Haec,  fili,  tibi  erunt  innocentiae  fidae  custodiae: 
haec  divini  amoris  nutrimenta  erunt:  haec  conser- 
vabunt in  corde  tuo  fervorem:  haec  erunt  sacrificia 
perpetua  super  altare  interioris  sanctuarii  oblata, 
quae  sacrificiis  Cordis  mei  unita,  indesinenter  ascen- 
dent ante  thronum  Altissiini  in  odorem  suavitatis. 

Haec  parva  et  quotidie  frequentia  inserviunt  ac 
conveniunt  omnibus,  junioribus  et  senioribus;  in- 
firmis et  robustis;  incipientibus,  proficientibus, 
perfectis:  nec  quisquam  se  ab  illis  eximere  sine 
teporis  nota  potest. 

In  his  nemini  valetudinis  periculum:  ad  haec 
nulla  permissionis  necessitas  : haec  universis  secura 
et  salutaria. 

6.  Magnas  autem  assumere  mortificationes 
non  possunt  omnes  aequaliter:  omnes  enim  non 
habent  eamdem  indigentiam , nec  easdem  corporis 
vires,  nec  denique  eamdem  vocationem. 

Quare  consultum  est, ^circumstantias  singulas 
moderatori  spirituali  convenienter  aperire,  cum 
ipso  mortificationis  mensuram  prudenter  decernere, 
illo  inconsulto  nihil  extraordinarii  suscipere,  ne_ 
specie  boni  bonum  verum  amittas,  neve  ad  majus 
bonum  te  reddas  ineptum. 

Ex  mortificatipnibus  illae  praeferendae  sunt , quae 
natura  sua  magis  apta  videntur  ad  sensus  spiritui 

et  gratiae  subjiciendos,  disponimlque  te  melius  ad 
incommoda  fortiter  ferenda^  secundum  exemptum 
meum. 

Sed  ante  caeteras  omnes  amplexandae  sunt  eae, 
quae  a me , ab  Ecclesia,  a Superioribus  praescri- 
buntur. Hae  sanctius  et  gecurius  exercentur,  quam 
quae  propria  electione  assumuntur:  hae  fructus  pro- 
ducunt plures  ac  pretiosiores,  cum  mortificationi 
accedat  obedrentiae  virtus  et  meritum. 

Fili,  si  grato  animo  memineris,  quomodo  ego 
vulneratus  sim  propter  te,  et  attritus  ob  iniqui- 
tates tuas,  studebis  cum  Apostolo  stigmata  mea 
portare  in  corpore  tuo,  et  ita  vivere,  ut  vita  mea 
in  tua  manifestetur. 

7.  F.  D.  0 Jesu  meus  et  Deus  meus!  vere 
tu  vir  dolorum  es;  ecce  enim  te  flagellatum  con- 
templor, et  video  te  non  habentem  speciem  neque 
decorem,  quasi  leprosum  et  percussum,  ita  ut 
non  sit  aspectus  in  te! 

Unde,  eheu!  unde  nisi  peccatis  meis  ad  istud 
redactus  es  extremum?  Ego  vilis  homunculus  pec- 
cavi crudeliter,  quod  tu,  supreme  Deus,  tot  et 
tantis  plagis  * tot  et  tantis  vulneribus  expies ! 

0 quale  Cor  tu  habes,  Domine  Jesu!  quan- 
tus amoris  tui  exce&sus,  ut  ista  tu  pro  me  per- 
tuleris! 0 amantissime,  o dulcissime  Jesu!  quam 
potens  hic  ratio  confidendi  in  te,  quantumcumque 
ego  miser  sim!  quam  urgens  incitamentum  te  toto 
corde  redamandi! 

Quam portehtosum  autem,  quam  horribile  foret, 
si,  cum  tibi  gratum  amorem  in  aeternum  rependere 
debeo,  peccando  tibi  tormenta  tua  renovarem! 

Praestat  millies  hic  ante  te  mori,  quam  tale 

quid  facere.  Imo,  Domine,  amore  tui  malo  hic 
expirare,  quam  in  te  peccare. 

Quod  ut  vitem  efficaciter,  targiregratiam,  ut 
corpus  teneam  constanter  subjectum,  ac  sensus 
omni  occasione  mortificem. 

Da  mihi,  obsecro,  ferventem  tuiamorenj:  et 
ecce  mortificatio  erit  mihi  vita,  qua  tibi  vivam, 
te  imiter,  te  continue  colam,  tibi  quotidie  sacri- 
ficem , nunc  hostiam  laudis  aut  gratitudinis , nunc 
victimam  alicujus  sensus  aut  inclinationis,  nunc 
holocaustum  totius  cordis  mei. 

caput  nmm  sextum. 

Quomodo  ex  Sacrosancti  Cordis  Jesu  exemplo, 
discere  corporales  sufferre  aegritudines  ac  dolo- 
res debeamus. 

i.  F.  J.  Fili,  post  flagellationem,  toto  cor- 
' pore  meo  manante  sanguine,  ecce  milites  me  duxe- 
runt in  atrium  praetorii,  et  illuc  cohortem  univer- 
sam congregaverunt. 

Et  plectentes  coronam  de  spinis,  dire  illam 
posuerunt  super  caput  meum,  et  in  dextera  mea 
arundinem. 

Et  veniebant  singuli , et  ante  me  genu  flecten- 
tes, mihi  illudebant : surgentes  autem,  acceperunt 
arundinem  eaque  percutiebant  eaput  meum,  et  ita 
spinarum  acumina  usque  impellentes,  totum  ca- 
put undique  perterebrarunt. 

Nunc,  fili , dolores  mei  ad  excessum  venerant 
ineffabilem;  et  usque  ad  ultimum  suspirium,  ma- 
nente corona,  duraturi  erant,  continue  aggraves- 
centes. . 

Ecce  trahebam  membra  perfracta,  artusque 

contusos,  et  sensus  omnes  aegros  ac  prae  nimio 
dolore  vix  sui  compotes  ! 

A planta  pedis  usque  ad  verticem  capitis  non 
erat  in  me  sanitas , seu  intus  seu  /oris. 

2.  Fili , numquam  hos  Passionis  me$e  crucia- 
tus perfectius  inlelliges,  -quam  cum  ipse  paleris  si- 
miles: cum  experiris  corpus  doloribus  tortum, 
animamque  afflictionibus  confectam. 

Quando  homo  fortuna , aul  fama,  aliisve  rebus 
externis  privatur,  id  grave  quidem  est  et  acerbum 
naturae:  at  longe  gravius  multoque  acerbius  est, 
aegrotationum  corporalium  poenis  discruciari. 

Etenim  in  externis  rebus  istis , potest  homo, 
per  ihagnanimitatem , juvante  gratia,  se  levare  us- 
que ad  tribulationis  causam  et  effectum  vel  obli- 
viscendum vel  non  curandum:  in  aegritudinibus 
autem  corporalibus  non  potest  non  sentire  quod 
sentit,  et,  quidquid  faciat,  semper  et  ubique  se 
aegrum  habet  secum. 

A erumtamen,  si  aegritudo  est  poena  major,  ma- 
jora quoque  bona  procurat  bene  patienti. 

Quamobrem,  fili,  maxima  tua  cura  sit,  eam 
corde  bene  disposito  tolerare,  et,  quantum  vales, 
in  ea  Cordis  mei  dispositiones  imitari. 

3.  Primum  quidem,  cum  aliquem  senseris 
morbum,  tamquam  visitationem  amoris  Cordis  mei 
accipe,  dicens  corde  saltem:  Benedictus  Dominus, 
quia  visitavit  puerum  suum ! Et  quamvis  sentias, 
tfr  id  non  nisi  gravate  facere , ne  omittas : hoc 
enim  et-  facilius  superabis  reluctantem  naturam, 
et  plus  mereberis. 

Tum,  divinse  voluntati  resigna  teipsum,  quo 
melius  poles  modo:  et  hanc  sanctam  resignationem 
quam  frequentissime  renova,  pro  certo  habens, 

te  maximum  inde  firmamen  recepturum  esse  et 
solatium. 

Deinde,  dolores  tuos  meis  doloribus  uni,  idque 
repetitis  saepe  actibus,  ad  varios  fines , quos  neces- 
sitas tua,  vel  utilitas,  vel  etiam  pietas  postulaverit. 
_ Hac  unione  divina,  quae  abundat  unctione  gra- 
tiae, lenientur  afflictones  tuae,  levioresque  iibi  fient 
et  dulciores. 

Denique,  fili , ad  juvandum  te  ad  perseveran- 
tiam, et  ad  animam  tuam  in  pace  possidendam, 
constanter  averte . quantum  potes,  attentionem  co- 
gitationemque etiam  a causis  dolorum  tuonlm, 
imo  et  ab  ipsis  doloribus  tuis : attende  vero  ad 
exemplum  meum,  invictamque  Sanctorum  patienti- 
am, et  cogita,  quam  immensam,  quam  suavem 
in  ccelo  obtenturus  sis  mercedem,  nisi  per  volun- 
tariam impatientiam  perdas. 

4.  Interea  fili,  quoniam  mulla  indiges  gratia, 
et  ex  te  solo  nihil  salutare  facere  potes,  insta 
orationi  pro  viribus  tuis : praesertjm  brevibus  fervi- 
disque  precibus,  sic  aut  aliter  ad  me  aspirans:  Ecce, 
Domine,  quem  amasii  usque  ad  mortem,  infirma- 
tur ...  . Domine,  da  patientiam  ....  Da  resigna- 
tionem  ....  Da  unionem  lecum  usque  in  finem. 

Quodsi  infirmitas  ingravescat , optime  feceris 
quod  discipulo  Cordis  mei  dignissimum  est , si 
mihi  actu  offeras  corpus  tuum . hostiam  viventem, 
et  acceptes  tibi  mortem,  eo  tempore  eoque  modo 
subeundam,  quo  mihi  placuerit. 

Scito,  fili,  te  quandoque  fore,  quidquid  etiam 
in  contrarium  feceris,  ad  animi  dejectionem  valde 
propensum.  Aegrotantis  ac  languentis  naturae  effec- 
tum essfc  memineris,  quo  turbari  te  non  oportet 
neque  licet.  Tantummodo  cura , ut  illi  non  cedas 

vel  indulgeas  ultro*  Cedendo  enim  aut  indulgen- 
do , et  augeres  dolores  tuos  frustra , et  ipsum 
cor  tuum  redderes  male  dispositum. 

Si  quando  dolores  angoresve  tui  eo  usque  te  de- 
ducerent, ut  vix  ipsis  animae  facultatibus  reflexim 
uti  posses,  simpliciter  permane  quietus  inter  bra- 
chia mea,  nec  violenter  aut  anxie  coneris  affec- 
tus elicere  vel  actus,  sed  contentus  esto  mihi 
manere  tranquille  resignatus. 

Beatus  ille,  qui  in  aegritudine  salutiferae  volun- 
tati divinae  perseveranter  adhaeret!  Quamdiu  enim 
ynitus  est  divino  beneplacito,  super  Cor  meum 
quiescit,  et  luta  sunt  omnia! 

Fili,  ne  despondeas  animum  neque  te  desole- 
ris ob  dolorum  tuorum  magnitudinem  aut  diutur- 
nitatem: memento,  multos  Sanctos  longam  vitam 
in  doloribus  maximis  traxisse , atque  his  se  sanc- 
lificasse  resignatos:  et  considera,  poenam  tuam 
quantumvis  magna  fuerit  et  diuturna,  quasi  nihil  esse 
ad  immensum  et  sempiternum  gaudium,  quo  pa- 
tientia mox  remuneranda  est  in  coelo. 

Recordare  meorum  tormentorum  excessum , ac 
martyrium  meum  vitae  coaetaneum:  et  reminiscere, 
me  haec  amore  lui  voluntarie  pertulisse.  His  mul- 
lum juvaberis  ad  afflictiones,  tuas  amore  mei  con- 
stanter tolerandas! 

5.  Ne  voluntarie  morosus  fueris  aut  impatiens 
erga  illos,  qjui  tui  curam  agunt.  Infirmitas  tua  saepe 
. efficiet,  ut  incuriosi  vel  negligentes  tibi  videantur. 

Qdoties  opus  aut  usus  fuerit,  cum  humilitate 
et  charitate  exponere  Jicite  potes,  quid  necessa- 
rium vel  utile  tibi  credideris.  Ita  interim  disposi- 
tum te  conserva,  ut  sive  annuatur  desiderio  tuo, 
sive  renuatur,  resignatus  ac  pacatus  maneas. 

Quidquid,  a parte  te  curantium,  acciderit  tibi 
patiendum,  tamquam  portionem  aegritudinis  non  mi- 
nimam, accipe  et  tolera  patienter.  Id  enim  propter 
circumstantiarum  acerbitatem  magnum  habet  me- 
ritum. 

6.  Cave,  fili,  ne  carni,  praetextu  infirmitatis, 
induigeas.  In  hoc  errant  non  pauci,  qui  ex  infir- 
mitatibus, non  solum  non  meliores,  sed  contra 
pejores  fiunt,  amatores  corporis  facti  et  passio- 
num servi. 

Da  corpori  quod  corpori  debetur : sed  neque 
in  bona,  neque  in  mala  valetudine,  neque  in  vita, 
neque  in  morte  subministra  nutrimentum  inordina- 
tis carnis  inclinationibus,  quaB  ut  in  sanitate,  sic 
in  morbo  periculosae,  adeoque  mortificandae  sunt 

Spiritu  mortificationis  difficilibus  submitte  te 
remediis,  insipidisque  aut  amaris  medicamentis. 
Tanto  pretiosior  haec  mortificatio,  puriorisque  amo- 
ris erga  me  testificatio,  quanto  magis  molesta  et 
ab  inclinatione  naturae  magis  aliena  est. 

7.  Tempore,  quo  aegrotas,  fili,  noli  te  occu- 
pare desideriis  obeundi  munus  aut  officium  tuum, 
laborandi  pro  te  vel  pro  aliis,  pietatis  opera  per- 
ficiendi, alia  denique  agendi  bona,  quae  cum  infir- 
mitate tua  sunt  insociabilia* 

Talia  ad  nihil  inserviunt,  nisi  ad  te  inutiliter  af- 
fligendum, ad  te  male  turbandum,  ad  mihi  dis- 
plicendum. 

Illa  jam  a te  non  requiro,  fili;  quod  nunc  a 
te  requiro,  hoc  est,  ut  bono  corde  patiaris,  di- 
vinae voluntati  meae  resignatus. 

Fac  modo  quod  a te  volo;  et  caetera  omnia  re- 
linque Providentiae  meae,  quae  sine  terite  ordinare 
universa  noscit  ac  potest. 

8.  Vide,  fili,  vide  ne  aegrotus  proprium  duc- 
tum sequi  velis.  Isto  enim  praesertim  tempore 
caecus  caecum  te  in.  aliquod  duceres  praecipitium. 

Religiose  obtempera  Superioribus , teque  a me 
per  illos  dirigi  sine.  Honora  medicum  propter 
necessitatem,  et  illi  in  simplicitate  cordis  obedi. 

In  infirmitate  ne  despicias  teipsum  per  negli- 
gentiam  aut  incuriam  : sed  rationabiliter  utere  me- 
diis, orans  Deum,  a qup  est  omnis  medela,  ut, 
si  bonum  tibi  fuerit,  per  illa  te  sanare  dignetur. 

His  factis,  quantumcumque  gravis  fuerit  mor- 
bus, crede,  eam  tibi  esse  rem  vere  bonam,  cum 
sit  divina  voluntas. 

Age,  fili,  esto  volenter  martyr  dolorum  amore 
mei,  qui  per  omnes  dolorum  excessus  factus  sum 
caput  omnium  Martyrum. 

Patientiam  habe , o fili  Cordis  mei , patientiam 
habe:  ecce  adhuc  modicum  aliquantulum , et  dolor 
tibi  vertetur  in  gaudium,  et  ego  ipse,  qui  amore  tui 
spinis  coronatus  fui , te  gloria  et  honore  coronabo. 

9.  F.  D.  Benedictus,  Domine,  quia  visitasti 
puerum  tuum , ut  me  in  tempore  misericorditer 
praepares  ad  aeternitatem  ! 

0 Deus  meus,  coelestis  hominum  curator!  ecce 
in  manus  tuas  committo  corpus  et  animam  meam. 
Tu  scis,  quid  melius  sit  mihi:  fac  de  me  quidquid 
pro  Cordis  tui  bonitate  volueris. 

Multum  patior,  Domine  Jesu;  tu  noscis.  Adjuva 
me  gratia  tua;  amore  tuo  conforta  me.  Si  poenam 
durare  vis,  auge,  precor,  auge  gratiam,  auge  pa- 
tientiam. 

Quidquid  patior,  tuae  perpessioni  mullo  magis 
dolorosae  unio,  et  oro,  ut  totum  vertas  ad  tuum  ho- 
norem et  ad  salutem  meam. 

Concede  mihi  favorem  hunc  magnum,  quem 
te,  per  benignissimum  Cor  tuum,  rogo  supplici- 
ter, ut  me1  tibi  inseparabiliter  unitum  teneas,  et 
ita  perducas  ad  miseriae  terminum,  ad  beatitudi- 
nem  aeternam. 

CAPUT  DECIMUM  SEPTIMUM. 

Quomodo,  ad  exemplum  Sacrosancti  Cordis 
Jesu,  mortem  accipere  debeamus. 

1.  F.  /.  Fili,  Pilatus  me  portantem  coronam 

spineam  et  purpureum  vestimentum  eduxit  foras, 
ct  ostendens  me  universo  populo:  Ecce,  inquit, 

ecce  homo! 

Judaei  autem  me  videntes,  non  tantum  non 
mitigati  sunt,  sed  contra  vehementius  sitierunt  reli- 
quum sanguirtem  meum;  et  conclamarunt,  omnes 
simul  vociferantes:  Crucifige,  crucifige  eum! 

Pilatus  denuo  frustratus,  ac  magis  quam  ante 
timens,  ait:  Non  invenio  in  eo  causam.  At  illi 
magis  insistebant,  eique  minabantur:  Si  hunc  di- 
mittis, inquiunt,  non  es  amicus  Caesaris. 

Videns  se  non  posse  libertatem  dare  mihi, 
quin  populi,  ac  Caesaris  forte,  perderet  favorem, 
Pilatus  conscientiam  sibi  formavit  falsam,  sicque 
in  illusionem  fatalem  lapsus  est.  Lavans  enim  manus 
suas  coram  populo:  Innocens  ego  sum,  inquit,  a, 
sanguine  Justi  hujus:  vos  videritis.  At  ilii  exclama- 
bant: Sanguis  ejus  Super  nos  et  super  filios  nostros! 

Tunc  Pilatus  adjudicavit  fieri  petitionem  eorum, 
et  me,  quem  iterum  iterumque  invenerat  et  decla- 
raverat innocentem,  tradidit  voluntati  illorum,  ut 
crucifigerer. 

2.  Oh!  quis,  fili  mi,  quis  enarret,  quid  tum 

senserit  Cor  meum?  Ecce  de  coelo  descenderam, 
ad  consolandum  et  salvandum  mundum : sudave- 
ram et  alseram , sitim  toleraveram  et  famem,  vitam 
impenderam,  usque  laborando  et  usque  patiendo, 
omnia  denique  sacrificaveram,  ad  reddendos  omnes 
beatos:  et  pro  his  omnibus  mene  tandem  ab  illis 
ipsis  recipere  mortem,  atque  mortem  crucis! 

Quantus  dolor  Cordi  meo  ingruit  ex  tanta  ingra- 
titudine ac  tanta  iniquitate  hominum!  Quantus 
dolor  ex  obstinatione  cordium  illorum,  qui,  spreta 
felicitate  oblata,  se  ultro  devovebant  infortunio! 
Quantus  dolor  ex  afflictione  piissimae  Matris  dilecto- 
rumque Discipulorum,  a quibus,  non  acerbe  tantum, 
sed  etiam  ignominiose  me  avulsum  iri  videbam ! 

Attamen  resignato  Corde  sententiam  mortis 
amplexus  sum , non  considerans  infandam  condem- 
nantium malitiam , sed  intuens  Patris  mei  coelestis 
beneplacitum. 

Pater  enim  ex  summa  eorum  malitia,  quam 
illi  per  abusum  liberi  arbitrii  committebant,  et  quam 
ipse  reprobabat,  pro  infinita  sapientia  sua  eruere 
voluit  bonum  summum.  Redemptionem  mundi. 

Itaque,  invito  humanae  naturae  dolentis  sensu, 
cum  supernaturali  quodam  gaudio  me  subjeci  morti, 
qua  salvandus  esset  mundus,  coelum  aperiendum, 
divina  Majestas  placanda  et  honoranda,  ipsum  deni- 
que Cor  meum  redamandum  et  superexaltandum  in 
perpetuam  aeternitatem. 

His  Cordis  mei  dispositionibus  stude,  fili:  haec 
sensa  indue:  iisdem,  quantum  potes,  affectibus 
accipe  mortem  tibi  subeundam. 

3.  Sciens  omnes  homines  naturaliter  horrere 
mortem , eamque  veluti  rerum  omnium  in  terra 
maxime  terribilem  formidare  ob  praeterita , et  prae- 

senlia,  et  futura,  non  tulit  Cor  meum,  ut  illos 
relinqueret  destitutos  exemplo,  quo  se  bene  in- 
struerent ac  suaviter  consolarentur. 

Ne  igitur  sis  attonitus,  fili,  neque  turbatus, 
si,  cum  re  aut  expeclatione  mors  appropinquat, 
vehementem  senseris  nat  une  horroiem  atque  re- 
pugnantiam. In  hoc  nihil  mali:  totum  naturale, 
quod,  si  volueris,  ad  bonum  tuum  inserviet. 

Tantummodo  ne  sensibus  naturae  indulgeas,  ne 
forte  te  male  dispositum  reddant,  neu  divinae  vo- 
luntati, cui  naturalia  et  creata  omnia  submissa  esse 
debent,  te  non  sinant  esse  resignatum. 

Suffer  patienter  omnem  repugnantiam  natura- 
lem, eaque  utere  tamquam  occasione  magnas  exer- 
cendi virtutes,  et  colligendi  merita  mulla. 

4.  Fili,  ne  permittas,  ut  imaginatio  peregre 
discurrat,  nec  rationem  naturalem  sequaris  ad  or- 
dinationes divinae  Providentiae  investigandum,  nec 
denique  voluntati  tuae,  quantumvis  bona  vel  sancta 
videatur,  te  inclines,  ne  in  periculosam  cadas  illu- 
sionem. 

Yerum  imaginatione  cohibita,  et  rationem  et 
voluntatem  tuam  mihi  submitte:  ita  non  parum 
mereberis,  ac  simul  tranquillus  eris  et  securus. 

Si  ob  res  aut  personas,  quas  per  mortem 
relicturus  es,  dolorem  experiris  vel  anxietatem, 
ne  patiaris  cor  tuum  perturbari.  Etenim  pertur- 
batio tua  nec  illis  nec  tibi  prodesset  quidquam, 
plurimum  contra  obesset. 

Factis  pro  illis,  qu®  pro  illis  facere  debes  aut 
potes,  omnes  committe  mihi,  qui  novi  quaecum- 
que te  circumstant,  et  qui  tuorum  curam  pro 
Cordis  mei  amore  agam  multo  meliys,  quam  agere 
tu  potes. 

Memor  esto  exempli  mei»  fili;  recogita,  quo- 
modo ego  mihi  charos  reliquerim,  eosque  divino 
commiserim  beneplacito.  Hoc  te  occupa,  hoc  te 
consolare. 

5.  Ne  te  contristes,  fili  mi,  eo  quod  hac  vita 
jam  excedere  debeas.  Quid  est  enim  vita  terre- 
stris, nisi  continuata  aerumna?  Quid  est  morari 
in  hoc  mundo,  nisi  manere  in  exilio?  Quid  est 
denique  versari  inter  homines,  nisi  peregrinari  a 
me  et  ab  Angelis  meis? 

Si  rem  bene  intueris,  vocante  pae,  tibi  melior 
est  mors,  quam  vita  amara.  Est  enim' mors  mundi 
malorum  finis,  discessus  hinc  ad  me,  initium  bono- 
rum, quae  nec  .vicissitudinem  habent  nec  terminum. 

V.  D.  Sed,  Domine  Jesu,  si  scirem,  me  post 
mortem  inter  Sanctos  fore  tecum,  profecto  non 
contristarer,  at  gauderem  utique:  verum  hoc  tre- 
pido, hoc  angor,  quod  ignoro,  quid  futurum  sit. 
utrum  amore  an  odio  dignus  judicer:  utra  proinde 
me  maneat  aeternitas,  felix  an  infelix. 

V.  J.  Quid  times  aut  quid  angeris  frustra, 
fili  mi?  Scito,  homineip,  a quantumvis  perversa 
etiam  via  vitae  sincere  volentem  salvari  et  ad  hoc 
cooperari,  nunquam  abjectum  iri  a me,  qui  volo 
omnes  homines  salvos  fieri. 

Tene  pro  certo,  facienti  quae  potest  me  sup- 
pleturum esse  reliqua.  Fac  igitur  pacate  quod  in 
te  est,  et  caeterum  conjice  te  super  Cor  meum: 
hic,  fili,  hic  numquam  peribis. 

Esto  itaque  tranquillus,  ac  prout  potes,  teip- 
sum  ad  transitum  , ex  tempore  in  aeternitatem  prae- 
para. 

6.  Ac  prirnum  quidem,  offer  teipsum  mihi 
corde  submisso*,  et  ora,  ut  mortem  tuam  in  uni- 

one  mortis  meae  accipiam,  tamquam  sacrificium  ad 
expiandum  omnia  delicta  tua,  ad  satisfaciendum 
pro  cunctis  tuis  debilis,  ad  .cultum  divinae  Maje- 
stati praestandum,  denique  ad  tuum  erga  me  amo- 
rem testificandum. 

Tum,  toto  corde  ignosce  prorsus  omnibus  ini- 
micis, proximis  universis,  qui  te  in  quacumque 
re  laeserunt  vel  offenderunt. 

Deinde,  qua  potes  diligentia  sancta  suscipe 
Sacramenta,  quibus  Ecclesia  sollicitudine  materna 
te  munire  satagit,  ut  in  ultimo  certamine  victo- 
riam obtinere,  et  triumphans  in  coelum  ire  valeas. 

Denique,  resigna  te  totum  , in  manus  meas, 
volens  mori,  non  quando  nec  quomodo  tu  volu- 
eris, verum  quando  et  quomodo  ego  maluero.  Tu 
nescis  tempus  ac  circumstantias  tibi  meliores:  ego 
autem  scio,  fili,  atque  in  hi»,  si  ipse  voluntarie 
non  posueris  obstaculum,  te  ad  me  vocabo. 

Itaque  resigna  te  mihi  penitus  per  absolutam 
tui  ipsius  in  manus  meas  deditionem:  tibique  per- 
suasum habe,  nihil  tandem  melius  facere  te  posse, 
quam  divino  beneplacito  integre  te  unire,  ejusdem- 
que  beneplaciti  te  sacrificare  perfectum  holocau- 
stum. Quod  si  feceris,  salvus  eris, 

7.  Quam  beatus,  fili,  qui  ita  se  ad  mortem 
disponit  dispositumque  conservat!  Illi  sane  mors 
tuta  et  beata:  illi  mors  nullum  malum,  sed  contra 
bonum  magnum  et  multiplex  affert. 

Ecce  enim  Pater  tuus,  qui  est  in  coelis;  Mater 
tua,  coelorum  regina;  Socii  tui,  sancti  Angeli; 
Fratres  tui,  Electi  omnes;  patria  tua  vera  et  per- 
manens; gloria  et  beatitudo  tua:  haec  omnia  sunt 
in  altera  vita,  et  non  nisi  in  altera  vita  illis  plene 
frui  potes. 

Imitatio  S.  C.  J.  24 

Porro,  fili,  mors  est  unica  porta,  qua  ab  hac 
in  alteram  vitam  intrare  vales.  Nonne  ergo  felix 
hora,  cum  ipse  tibi  aperuero  januam  ad  tanta  bona? 

Nunc  autem,  donec  tempus  erit,  ut  aperiam 
tibi,  age,  patere  generose,  sustine  perseveranter: 
ego  tecum  in  labore,  in  tribulatione;  et  nisi  me 
actu  voluntario  rejeceris,  manebo  tecum,  usque 
dum  te  introducam  in  regnum  meum,  in  Sancto- 
rum consortium  et  Angelorum. 

8.  F.  D.  0 suavissime  Jesu ! quantam  consola- 
tionem mihi  ex  mellifluo  Corde  tuo  infundis ! Si  tam 
dulcis  est  secretae  communicationis  tuae  unctio, 
quid  erit  ipsa  possessio  tui  in  regno  tuae  gloriae! 

Imo,  Domine,  introduc  me  in  regnum  tuum: 
cupio  enim  dissolvi  et  esse  tecum. 

Educ  de  custodia  animam  mpam,  ut  transeam  e 
carcere  hujus  miserae  vitae  ad  patriae  coelestis  liberta- 
tem, a cunctis  calamitatibus  ad  beatitudinem  aeternam. 

0 Jesu,  Deus  meus  et  Pater  meus!  cujus  filius 
ego  tabesco  in  terra  aliena,  si,  ut  a Corde  tuo 
infinite  bono  spero,  te  fruiturus  surn  in  saecula, 
quare  parvum  vitae  meae  reliquum  aeternitate  non 
absorbeatur?  quare  amodo  non  sim  tecum,  ad  te 
perfecte  amandum,  ad  misericordias  tuas  in  aeter- 
num cantandum , ad  bonitatem  et  amorem  Cordis 
tui,  sine  fine,  sine  modo  laudandum  et  exaltandum? 

Quamdiu  hic  maneo , in  periculo  versor  amit- 
tendi te  simul  et  me:  quamdiu  hoc  corpus  mor- 
tale gero,  nec  defectus  omnes  vitare,  nec  te,  quan- 
tum desidero,  amare  valeo. 

0 Domine  Jesu!  dum  haec  considero,  propter 
te  taedet  animam  meam  vitae  meae.  Verumtamen 
non  sicut  ego  volo,  sed  sicut  tu:  fiat  voluntas  tua, 
sicut  in  coelo,  et  in  terra.  Amore  tui  etiam  pe- 

riculum  illud,  amara  illa  subire  ex  voluntate  tua, 

. quam  ex  propria  voluntate  illis  exire,  malo. 

Tu  tantummodo  mane  mecum:  ac  serva  me 
tibi  resignatum,  tibi  unitum  per  reliquam  hanc 
vitam  usque  in  vitam  aeternam. 

0 vita  praesens!  0 visibilia  omnia!  quid  estis, 
e limine  aeternitatis  spectata!  hinc  apparetis  ut 
estis,  lucidi  inanesque  vapores. 

0 aeternitas!  res  ineffabilis!  magna  de  te  con- 
cipio: at  majora  in  te;  infinita  in  te  sunt,  quae 
oculus  non  vidit,  nec  auris  audivit,  nec  cor  hu- 
manum concepit 

0 sempiternum  habitaculum  omnium,  qui  ra- 
tionalem acceperunt  vitam!  mox  ero  in  te:  mox 
videbo  mirabilia  tua:  quolibet  momento,  veniente 
Sponso,  quem  diligit  anima  mea,  aperiri  mihi  potest: 
simul  autem  ut  aperietur,  ecce  innixus  Cordi  Di- 
lecti ingredior  cum  illo.  Ita,  Domine  Jesu,  amor 
meus  in  aeternum! 

CAPUT  DECIMUM  OCTAVUM. 

Qua  cordis  dispositione,  ad  exemplum  Sacro- 
sancti Cordis  Jesu,  erga  crucem  affici  debea- 
mus/, 

1.  V.  /.  Fili,  sententia  mortis  in  me  prolata, 
omnia  ad  ejusdem  executionem  maxima  festinatione 
parabantur.  Ecce  jam  stabat  crux  expectans. 

Vinctus  igitur,  cruore  perfusus,  plagis  lania- 
tus el  vulneribus,  ductus  sum  ad  crucem:  quam 
cum  viderem,  Cor  meum  aestuans:  Salve,  anhe- 
labat, salve,  o bona  crux,  semper  amata,  sine 
intermissione  desiderata,  tandem  mihi  praeparata! 
O crux  sancta ! per  te  vincam , per  te  triumphabo, 
per  te  regnabo. 

Tum  crucem  amplexans  et  Gordi  ardenter  appri- 
mens, lacrymis  irrigabam  et  sanguine:  deinde  hu- 
meris meis  iliam  imposui,  mundo  spectante , con- 
templante coelo. 

Stipatus  Judaeorum  et  Gentilium  millibus,  in 
sancta  Civitate,  luce  meridiana,  propria  tunica  in- 
dutus, procedebam  bajulans  mihi  crucem. 

. Ecce,  fili,  ecce  vado  erecturus  in  monte  cru- 
cem, regni  mei  vexillum,  adversus  mundi  «princi- 
pem: atque  in  vexillo  picturus  sanguine  proprio 
tesseram  meorum  indelebilem : „ Amorem  Jesu  sa- 
crificantis se  hominum  amore, a contra  mundano- 
rum tesseram:  „Amorem  mundi  voluptatum,  opum, 
honorum.“ 

In  hatr  tessera  mea,  in  hoc  signo  vinces,  fili 
mi:  inimici  autem  in  sua  tessera,  et  signo  errantes 
cadent. 

2.  Sub  vexillum  crucis  confluent  ex  omni 
natione,  et  populo,  et  tribu  terrae,  sibique  invi- 
cem et  mihi  unientur. 

Sub  hoc  vexillo  discipuli  mei  me  cognoscent 
ducem,  meique  amore  animati  sequentur  alacriter. 

Sub  hoc  vexillo  mei  omnes  certabunt;  de  in- 
ferno, de  mundo,  de  seipsis  triumphabunt,  ipsum 
denique  rapient  regnum  coelorum. 

Venite  ergo,  venite  omnes,  et  quod  me  facere 
videritis,  hoc  facite:  quisque  tollat  crucem  suam 
et  sequatur  me,  oculos  in  me  semper  intendens, 
animo  magno  procedens  et  corde  dilatato,  nus- 
quam declinans  sive  ad  dextram  sive  ad  sinistram. 

Omnes  vos,  qui  me  comitati  fueritis,  partici- 
pes eritis  victoriae  certae  et  aeterni  praemii:  quanto 
autem  quisque  me  propius  fuerit  secutus,  mayo- 
rique  amoris  fortitudine  se  gesserit,  tanto  demum 

propior  erit  mihi  in  gloria,  et  major  in  regno  meo 
sempiterno. 

Nemo  tesseram  obliviscatur : nemo  deserat  ve- 
xillum: sed  unusquisque  paratus  sit,  pro  tessera 
sub  vexillo  aut  vincere  aut  mori,  certus  omnino, 
se  ita  dispositum,  sive  vivat  sive  moriatur,  meum 
fore  comitem,  proindeque  indubitabilis  victoriae 
meae  socium. 

3.  Ego,  fili,  numquam  deserui  crucem:  sed 
cruci  adhaesi,  in  cruce  perseveravi,  in  cruce  ex- 
piravi,  vincens  ac  triumphans. 

Felix  anima,  quae  Cordis  mei  sensis  animata, 
crucem  amanter  amplectitur  fideliterqueienet ! Illam 
crux  apud  me  servat;  non  dejicit,  sed  erigit; 
non  impedit,  sed  expedit  ad  sanctitatis  culmen, 
ad  finalem  triumphum. 

Itaque,  fili,  sub  cruce  permanere  mecum,  sub 
cruce  vivere,  sub  cruce  mori  debes,  si  vis  mihi 
assimilari,  et  aliquando  triumphare  mecum. 

Neminem  audias , non  carnem,  non  sanguinem, 
non  spiritum  quemlibet,  discessum  a cruce  tibi 
suadentem. 

Ubi,  fili,  mi,  ubi  melius  quam  sub  cruce?  Est 
enim  crux  ad  regnum  aeternum  dux:  crux  Apo- 
stolorum sapientia,  trophaeum  Martyrum,  Confes- 
sorum gloria,  securitas  Virginum,  senectutis  sanc- 
tificatio, custodia  juventutis,  mundanorum  censura, 
speculum  religiosorum,  omnium  denique  misero- 
rum refugium  et  solamen. 

Si  fugeris  a cruce,  quo  ibis,  fili?  Ecce  inci- 
des in  hostium  castra ; ubi  non  una  crux  libi  erit, 
sed  multiplex  cruciatus  undique  tibi  occurret,  teque 
invadet,  ac  conficiet 

Ibi  non  meum  vexillum,  amorem  Cordis  mei 

spirans  animumque  injiciens  et  generositatem,  te 
incitabit  aut  consolabitur;  sed  tyrannorum  vincula 
sub  nomine  specioso  te  trahent  per  vias  duras, 
non  ad  bona  sed  ad  infortunia,  non  ad  gaudia 
sed  ad  supplicia,  non  ad  gloriam  sed  ad  ignominiam. 

Hic  vero  sub  cruce,  fili,  mecum  es  ductore, 
custode,  coronatore  tuo:  hic  inter  bonos  omnes 
fortesque  et  generosos  versaris:  hic  communicas 
cum  Electis  et  Sanctis,  qui  te  praecesserunt,  qui- 
que sub  cruce  et  viventes  dimicarunt,  et  mori- 
entes  triumpharunt:  hic  denique  unam  societa- 
tem, unum  constituis  agmen  cum  ipsis  Angelis, 
qui  lateri  tuo  agglomerati,  te  protegunt,  una  tecum 
pugnant,. idem  regnum  meum  extendere  nituntur. 

Insipienter  igitur  et  funeste  ageres,  si  de  cruce 
deserenda  cogitares,  vel  uspiam  tibi  melius  esse 
posse,  quam  sub  cruce,  imaginareris. 

4.  Yerumtamen  iniqui  mundi  princeps  et  emis- 
sarii ejus,  cum  sint  inimici,  noli  mirari,  si  saepe 
te  fictis  commodis  sollicitent,  rationibusque  appa- 
rentibus inducere  te  conentur,  ut,  cruce  deserta, 
ad  ipsos  transeas. 

Fili,  ne  aspicias  quidem  falsa  eorum  commoda, 
neque  argutiis  eorum  dolosis  auscultes;  sed  leva 
oculos  et  cor  tuum  ad  me,  vexillum  praeferentem, 
et  attestare,  te  velle  sequi  me  in  casum  omnem, 
s in  mortem  ipsam. 

Sic  fiet,  ut  hostium  aggressiones  et  doli  ma- 
jorem ab  ipsis  aversionem,  et  adhaesionem  mihi 
firmiorem  semper  in  corde  tuo  excitent. 

5.  At  tibi  non  sufficit,  fili,  a cruce  non  fugere: 
amplecti  crucem,  tollere  oportet. 

Hoc  attende,  hoc  nota  sedulo:  ecce  enim  de- 
fectus omnes,  quos  committis,  nonne  ex  eo  ori- 

untur,  quod  crucem  libi  praesenta  tam  amplecti  et 
tollere  recusas  aut  dubitas? 
t Cum  charitatem  laedis,  quae  vera  est  causa, 
nisi  quia  crucem  praesentem,  humiliationem  ali- 
quam, aut  proprii  sensus  naturalisve  inclinationis 
abnegationem  subire  detrectas? 

Quare  sanctam  paupertatem  offendis  ? nonne 
quia  crucem  non  excipis ; quia  difficultati  aut  humi- 
liationi rogandi  permissionem  aut  te  exponendi  sub- 
mittere teipsum  non  vis? 

Quare  contra  modestiam  delinquis?  nonne  ideo, 
quia  mortificationem  ferre  tibi  negiigis;  quia  cru- 
cem hanc  non  amplecteris? 

Quare  obedienti®  dees?  nonne  quia  crucem 
non  amas;  quia  sacrificium  voluntatis  judiciique  tui 
integrum  facere  omittis? 

Imo,  fili,  imo,  in  quamcumque  virtutem  pec- 
cas aut  offendis,  hanc,  si  bene  inspexeris,  vide- 
bis esse  causam,  quia  crucem  corde  volenti  non 
amplecteris,  non  tibi  sumis. 

Hujusmodi  tamen  crux  parva,  fili,  et  levis: 
hanc  si  amanter  non  excipis,  quomodo  majorem 
excipies  et  graviorem? 

Vide,  fili,  ne  in  illusionem  lapsus,  pejor  fias; 
ut  illi,  qui  ingentem  aliquam  crucem  sibi  fingunt 
eamque  aliquando  portare  statuunt,  interea  vero 
unamquamque  pr®sentem  crucem,  etiam  minus 
difficilem,  studiose  declinant:  positique  inter  cru- 
cem et  culpam],  hanc  potius  quam  illam  amplecti 
assuescunt. 

6.  Quid  metuis?  cur  times  crucem?  Erigere, 
fili:  illam  excipe,  et  excipiet  te,  miroque  et  mul- 
tiplici modo  te  munerabit:  ecce  enim  ab  inquie- 
tudine, a turbatione  conscienti®,  a cordis  angore, 

quibus  alii,  crucem  culpae  postponentes,  cruciari 
solent,  te  praeservabit,  pacem  tibi  custodiet,  or- 
nabit te  virtutibus,  denique  unctione  sua  te  con- 
solabitur. 

Age  itaque,  fili  mi,  et  etiamsi  difficultatem  ex- 
periaris, ne  animo  deficias.  Ecce  ego,  Filius  Dei 
innocens,  gravissimam  crucem  ante  te  porto  amore 
. tui:  tu  amore  mei  portare  crucem  tuam  post  me 
ne  dedigneris.  Amor,  qui  mihi  dulcem  fecit  cru- 
cem meam  amaram,  etiam  tibi  tuam  reddet  dulcem. 

Ora  frequenter,  ut  merearis  super  omnia  hujus 
vitae  bona  diligere  cum  gratia  sanctificante  crucem, 
pereuntibus  quidem  stultitiam,  iis  vero,  qui  salvi 
fiunt,  divinam  sapientiam:  inimicis  supplicium , dis- 
cipulis autem  Cordis  mei  consolatorium  pignus 
aeternae  beatitudinis. 

Eia  ergo,  fili  mi:  veni,  sequere  me:  illuc  iter 
quo  ostendam:  si  manseris  mecum,  ego  disponam 
tibi,  sicut  disposuit  mihi.  Pater  meus,  regnum. 

7.  V.  D.  Vivit  Dpminus:  et  vivit  Dominus  * 
meus  Rex,  quonjam  in  quocumque  loco  fueris, 
Domine  mi,  sive  in  morte  sive  in  vita,  ibi  erit 
servus  tuus. 

Vexillum  tuum  intuens,  et  tessera  animatus, 
per  omnia  sequar  te  ducem:  si  difficultas  occur- 
rat, tesserae  memor  repetam:  Amore  Jesu  sacri- 
ficantis se  mei  amore,  hanc  difficultatem,  invito 
naturae  sensu,  superabo,  sub  vexillo  manebo. 

Si  consistant  adversum  me  castra,  non  timebi 
cor  meum;  si  exurgat  adversum  me  proelium,  in 
te  ego  sperabo. 

Venite,  socii,  ecce  Jesus  Rex  erit  super  nos: 
et  egredietur  ante  nos,  et  pugnabit  bella  nostrp. 

Exeamus,  improperium  ejus  portantes:  curra- 

mus  ad  propositum  nobis  certamen,  aspicientes 
in  auctorem  fidei  et  consummatorem  Jesum,  qui, 
proposito  sibi  gaudio,  sustinuit  crucem. 

Eamus  et  moriamur  cum  illo : si  commortui 
erimus,  et  convivemus:  si  sustinebimus,  et  con- 
regnabimus. 

CAPUT  DKCIIUI  NONUM. 

Quod  Jesus  crucifixus,  orando  pro  tortoribus 
suis,  immensam  Cordis  sui  bonitatem  erga  pec- 
catores demonstret  atque  peccatores  graviter 
peccando  ipsum  denuo  crucifigant. 

i.  V.  /.  Fili,  ecce  tandem  venimus  in  Gol- 
gatha,  Calvariae  montem.  Sine  mora  crucem  po- 
nunt, et  urgent  et  praecipitant  omnia. 

Nec  interea  me  torquere  cessabant.  Quin  dede- 
runt mihi  vinum  myrrhatum  cum  felle  mistum. 
Tanta  erat  illorum  crudelitas! 

Cum  autem  parati  jam  essent,  clamore  edito, 
horribiliter  me  cruci  affigebant,  clavos  impellentes 
violentis  iteratisque  ictibus,  quos  vallis  infra  rebo- 
abat ad  coelum,  quorumque  singuli  Cor  Matris 
meae  praesentis  transverberabant. 

Ita,  fili,  foderunt  manus  meas  et  pedes  meos: 
dinumeraverunt  omnia  ossa  mea,  quae  per  actam 
corporis  distensionem  cerni  poterant. 

Tum  videres  crucem  saeve  attolli,  et  me  coelum 
inter  et  terram  pendere,  sanguine  ex  omni  vulnere 
fluente,  hinc  lavante  terram,  illinc  ad  coelum  pro 
salute  hominum  clamante. 

Ad  augendum  autem  tormenta  mea,  extulerunt 
in  patibula  duos  latrones,  unum  a dextris,  et  alte- 
rum a sinistris,  ita  ut  ego  inter  ipsos  medius 
essem. 

Ecce  autem  simul  atque  elevarer  crucifixus, 
tenebras  factae  sunt  super  universam  terram.  Sol 
et  luna  pariter  lugentes,  sua  absconderunt  lumina, 
mundumque  luctu  lugubri  involverunt. 

Stabat  populus  spectans.  Praetereuntes  autem 
blasphemabant  me,  moventes  capita  sua.  Circum- 
fusi vero  deridebant  me:  similiter  et  principes 
sacerdotum  cum  scribis  et  senioribus  me  subsan- 
nabant. Illudebant  autem  mihi  et  milites,  adden- 
tes contumeliam,  acetum  mihi  offerentes.  Omnes 
denique  me  saturabant  opprobriis. 

Inter  haec  autem  omnia  quid  ego,  fili?  quid 
Cor  meum?  Pater!  exclamabam,  Cor  pandens, 
Pater!  dimitte  illis;  non  enim  sciunt  quid  faciunt: 
nesciunt,  quanta  sit  enormitas  criminis,  quod  per- 
petrant. 

2.  Flebant  Angeli  hoc  spectaculo:  tota  hor- 
rebat natura,  stupefacta  tanta  iniquitate  hominum, 
ac  tanta  Cordis  mei  bonitate. 

Tu  solus,  nefande  peccator,  Inanes  immotus 
orbe  tremefacto:  tu,  ccelo  pavente  et  terra,  Pas- 
sionis me®  renovas  dolores. 

Ecce  enim  de  novo  peccando,  novam  mortis 
me®  causam  ponis:  iterum  committis  id,  propter 
quod  crucifixus  fui,  propter  quod  et  mortuus  sum. 

Quinimo  cum  gratia  mea  et  tua  experientia 
melius  me  noveris,  atque  majorem  gratitudinem 
amoremque  teneriorem  mihi  rependere  tenearis; 
si  me  iterum  tradis,  peccando,  majus  peccatum 
habes,  quam  crucifigentes  me:  super  dolorem  vul- 
nerum meorum  addis:  Cor  meum,  non  mortuum, 
sed  vivum  perforas:  crudelitale  tua,  quantum  in 
te  est,  me  interficis  Auctorem  vit®  tu®,  ac  sortis 
tu®  ®tern®  Judicem. 

3.  0 miserrime!  nihil  horum  cor  tuum  com- 
movet? Sed  pejor  Juda  proditore,  vilibus  passio- 
nibus dicis:  Quid  vultis  mihi  dare,  et  ego  eum 
vobis  tradam? 

Sed  inter  passionem  sollicitantem,  et  me  prohi- 
bentem positus,  cum  Judaeis  clamas:  Non  hunc,  sed 
Barabbam ! 

Sed  et  reclamante  conscientia : Quid  ergo  faciam 
de  Jesu?  facto  vociferaris:  Crucifigatur!  crucifi- 
gatur 1 

Sed,  o crimen!  cum  Pilato,  volens  gratificari 
cupiditatibus , tradis  me  ad  illudendum , ad  flagel- 
landum, ad  crucifigendum! 

Haeccine,  homo,  haeccine  reddis  mihi,  qui  cre- 
avi te,  qui  redemi  te,  qui  praeservavi  te?  Huccine 
omnia  beneficia  mea,  tot  et  tanta,  evaserunt,  ut 
pro  his  omnibus  me  rursum  ostentui  habeas  et 
crucifigas ! 

4.  O si  reflecteres,  quam  horridum  malum 
facias,  cum  ita  peccas,  quomodo  tacere  praesu- 
meres? quomodo  auderes? 

Yis  scire,  quantum  malum  sit  grave  peccatum? 
considera,  quomodo  ad  satisfaciendum  pro  illo  ego, 
unigenitus  Dei  Filius , dederim,  non  mundum,  non 
coelum,  non  homines,  non  Angelos , sed  meipsum, 
coeli  et  terrae,  horninumque  et  Angelorum  Domi- 
num, qui  inter  tormenta  incomprehensibilia  san- 
guinem fudi  et  vitam  ipsam. 

Adhuc  clarius  scire  vis?  recogita  fide  vivida, 
quomodo  illud  omnia  Passionis  meae  tormenta  tibi 
irrita  reddat,  eaque  ad  mayus  condemnationis  tuae 
judicium  iteret  crudeliter. 

Profecto  nusquam  malitia  peccati  cernitur  evi- 
dentius, quam  in  Passione  mea:  nec  umquam  pec- 

cati  enormitas  tam  clare  cognita  fuisset,  nisi  ego 
propter  illud  mortuus  essem  in  cruce. 

Fleto,  peccator,  fleto  super  te  et  super  sortes 
tuas  venturas;  si  enim  in  me,  viridi  ligno,  haec 
faciupt  peccata  aliena;  in  te,  arido,  quid  facient 
tua  propria,  tot  et  tanta? 

Si  Angelis  superbientibus  parcitum  non  fuit, 
sed  juste  retributum ; quanto  magis  putas  deteriora 
mereri  supplicia  hominem,  qui  Filium  Dei  concul- 
caverit crucifixum? 

Noli  decipi,  noli  esse  praefidentior,  quia  statim 
non  puniris;  modo  enim  sustineo:  in  tempore  lo- 
cum do  misericordiae,  cum  ad  dandum  locum  ju- 
stitiae habeam  aeternitatem. 

Si  id  vis,  mensuram  peccatorum  in  te  toleran- 
dorum implere  vales.  Non  tollam  liberum  tuum  ar- 
bitrium. Nolo  obsequium  a mortalibus  necessitate 
extortum. 

Ecce  libi  a thesauro  Cordis  mei  amplam  ef- 
fudi gratiam:  si  vis  efficaciter  cooperari,  incom- 
parabilem tibi  reddam  mercedem:  si  contra  non 
ita  vis,  tu  videris,  tu  feres  secutura. 

Sed  en,  adhuc  Salvator  tuus  sum,  adhuc  Pater 
tuus,  paratus  ad  te  inter  brachia  mea  recipien- 
dum: poslmodum  vero  justum  me  reperies  Judi- 
cem et  Retributorem. 

Miserere  animae  tuae,  dum  tempus  habes;  et 
noli  te  reddere  in  perpetuum  infelicem,  abutendo 
Passione  mea,  qua  felicitatem  sempiternam  tibi 
comparare  potes. 

5,  Veni,  o veni  ad  crucem:  hic  benignitas 
Salvatoris  tui  apparet:  hic  magnitudo  paterni  affec- 
tus mei  elucet:  hic  vulnera  mea  non  tantum  ad 
dolorem  et  poenitentiam  movent,  sed  et  veniam 

offerunt  et  gratiam:  hic  vox  sanguinis  mei  clamore 
valido  pro  te  intercedit:  hic  denique  Cor  meum 
aestuat  desiderio  salutis  tuae  aeternae. 

Contemplare,  intuere  me,  Filium  Dei,  cruci- 
fixum et  morienlem  propter  peccatum : et  illud  toto 
corde  detestaberis,  et  reverteris  ad  fervens  ser- 
vitium meum,  sicut  turba  eorum,  qui  simul  in 
Calvario  aderant,  et  viderant  hoc  spectaculum, 
percutientes  pectora  sua  revertebantur. 

Si  ad  iterum  peccandum  tenteris,  ad  crucem 
refugias,  meque  in  illa  aspiciens,  dicas  tibi  ipsi : 
Ecce  Filius  Dei  moritur  crucifixus,  ad  salvandum 
me:  egone  ad  me  damnandum,  denuo  crucifigam 
cum?  quod  si  facerem,  nura  essent  in  inferno 
tormenta  sufficientia  ad  tantam  iniquitatem  con- 
digne puniendam? 

In  omni  certamine  cum  diabolo,  nullibi  melius 
quam  sub  cruce  proelium  conserere  poteris:  hic 
enim  dominio  spoliatus  est  et  robore : hic  de  illo 
facile  triumphabis. 

6.  Et  tu,  fili  mi,  intellexisti  quae  dixerim? 
comprehendisti,  quam  horribilia  in  me  faciat  pec- 
cator, quicumque  graviter  peccat?  Num  tu  haec 
immotus  videre  potes?  nonne  tu  omni  modo  co- 
nari vis,  ut  haec  impedias? 

Vide,  quantum  sit  impedire  peccatum,  cum 
sic  prohibeas,  quominus  ego  iterum  opprobriis 
obruar,  iterum  dilacerer  flagellis,  iterum  crucifi- 
gar, affective  per  peccatorem. 

Unde  si  vel  unum  tantum  impedieris  peccatum, 
majus  quid  ac  melius  in  se  feceris,  quamsi  patriam 
a ruina  praeservasses. 

Potesne  me  amare,  et  non  curare,  ut  a me 
tantum  malum  avertas?  Quodsi  amor  te  non  in- 

cendat,  compassio  saltem  te  moveat,  ad  praeca- 
vendum, ne  tot  tantisque  injuriis  rursus  subjiciar. 

Tu  te  Cordis  mei  discipulum  profiteris:  a te 
itaque  peto,  a te  intimo  Corde  volo,  ut  per  teipsum 
et  per  quoscumque  alios,  quos  inducere  potueris, 
semper  et  ubique  peccata,  quantum  vales , praepe- 
dire, ac  crudelem  peccatorum  ingratitudinem  fide- 
litate amoris  tui  mihi  compensare  coneris. 

7.  F.  D.  Sed  et  ego,  Domine  Jesu,  pec- 
cator sum.  Non  sum  dignus,  tibi  confiteor.  Cor- 
dis tui  vocari  discipulus. 

Ego  enim  etiam  innumeris  te  affeci  malis:  ego 
etiam  Cor  tuum  saturavi  doloribus  amarissimis : 
nonne  etiam,  — o propitius  esto  mihi  peccatori! 
nonne  etiam  te  multoties  crucifixi? 

Gratias  tibi  aeternas  pro  illa  infinita  erga  me 
Cordis  tui 'bonitate,  qua  me  tam  patienter  tole- 
rasti, et  tam  misericorditer  convertisti! 

O optime  et  dulcissime  Jesu!  oro  te  supplex, 
mihi  largire  gratiam  ad  compensandum  injurias 
magnas,  quibus  te  affeci,  et  ad  te  per  reliquam 
vitam  meam  amandum  tanto  ferventius  ac  tenerius, 
quanto  erga  me  melior  fiiisti  et  dulcior. 

CAPUT  VIGESIMUM. 

Quod  Jesua  ex  Corde  condonans  latroni  eique 
paradisum  promittens,  nos  doceat,  quomodo 

[anxietas  de  salute  aeterna  sit  patienda. 

I.  F /.  Ecce,  fili,  dum  tota  natura  obscu- 
rata, super  me  lugebat,  unus  eorum,  qui  pende- 
bant, latronum,  eliam  blasphemare  me  ccepit:  al- 
ter autem  salutari  percitus  timore,  increpabat  eum: 
Neque  tu,  inquit,  times  Deum,  quod  in  eadem 
damnatione  es?  Et  nos  quidem  juste;  nam  digna 
factis  recipimus:  Hic  vero  nihil  mali  gessit. 

Motus  enim  exemplo  divinae  patientiae  meae, 
charitatis  heroicae,  qua  pro  ipsis  tortoribus  meis 
oraveram,  invictae  Cordis  mansuetudinis,  resignali- 
onis  perfectae,  inter  Passionis  tormenta,  atque 
superno  lumine  et  auxilio  adjutus,  in  me  fidem, 
et  spem, -'et  amorem  concepit  et  elicuit. 

Corde  contritus,  se  affectu  ad  me  convertit, 
et:  Domine,  exclamat.  Domine,  memento  mei, 
cum  veneris  in  regnum  tuum. 

"Videns  ipsum  gratiae,  exterius  quidem  operanti 
per  spectaculum  praesens,  interius  autem  e Corde 
meo  influenti,  cooperantem,  eum  pondere  malo- 
rum praeteritorum  pene  obrutum,  deque  futura 
animae  salute  turbatum,  consolari  festinabam. 

Confestim  ex  latrone  feci  Sanctum;  ex  profes- 
sore iniquitatis,  Cordis  mei  discipulum;  ex  Disma 
peccatore , soeium  participemque  regni  mei.  Tanta 
est  Cordis  mei  bonitas  ! 

Arnen,  inquam  illi,  amen,  hodie  mecum  eris 
in  paradiso.  Credidit  ipse,  pergensque  errgta  sua 
dolere,  et  amare  bonitatem  meam,  perseverabat 
in  cruce  quietus,  expectans  beatam  spem,  et  amoris 
unionem  mecum  in  regno  meo. 

En,  fili,  quomodo  te  gerere  debeas  m turbu- 
lentis de  salute  tua  sollicitudinibus,  quae  te  ali- 
quando angunt. 

2.  F.  D.  Ne,  quaeso,  indigneris,  Domine,  si 
loquar.  Ecce  tu  mihi  non  dixisti:  Mecum  eris  in 
paradiso.  Quod  si  diceres,  crederem  utique,  nec 
amplius  de  salute  aeterna  turbarer.  Nunc  autem 
nescio,  quid  tandem  mihi  futurum  sit,  atque  ideo 
angitur  cor  meum. 

F.  /.  Quod  si  dicerem,  fili,  id  sumere  non 
posses,  nisi  salvo  libero  arbitrio  tuo.  Ego  enim 

semper  idem  sum , atque  ab  initio  constitui  homi- 
nem, et  reliqui  illum  in  manu  consilii  sui:  adjeci 
mandata  mea:  si  volueris  mandata  servare,  con- 
servabunt te. 

Salva  autem  recteque  adhibita  hac  libertate  tua, 
tibi  etiam  dico : Mecum  eris  in  paradiso*  Te  enim 
et  omnes  fieri  salvos  volo. 

Verum  est,  quaedam  esse  vasa  in  honorem, 
quaedam  in  contumeliam:  sed  malitia  humana,  non 
divina  Providentia,  vasa  in  contumeliam  facit.  Si 
quis  enim,  vas  in  contumeliam  existens,  se  emun- 
daverit, erit  vas  in  honorem  sanctificatum. 

3.  F.-  D,  Ergo,  Domine,  salus  est  a libera 
voluntate  hominis.- 

F.  J.  Erras,  fili  mi:  etenim  homo  ad  hoc, 
ut  salutem  operetur,  imo  ad  hoc,  ut  Salutem  ope- 
rari incipiat,  superna  indiget  gratia,  sine  qua  illam 
nec  efficere,  neque  etiam  suscipere  potest. 

Porro  ego  gratuito  omnibus  hominibus  hanc 
do  gratiam  praevenientem  et  adjuvantem,  qua  ad- 
hibita quisque  potest  se  salvare , qua  neglecta  se 
perdere. 

Ergo  salus  a me,  primum;  deinde,  a libera 
cooperatione  hominis:  perditio  vero,  primum,  ab 
homine,  deinde,  a neglectu  gratiae  meae. 

F.  D.  Sed  ista  possibilitas , Domine,  abutendi 
libero  arbitrio;  metus  etiam,  ne  illo  aliquando 
abutar,  cor  meum  turbat  maxime. 

V.  *J.  At,  fili  mi,  haec  est  virtus,  haec  est  glo- 
ria hominis,  ut  possit  transgredi,  et  non  transgre- 
diatur; facere  malum,  et  non  faciat.  Hoc  est  in 
terra  servitium  me  dignum,  mihi  honorificum}  tibi 
nobilissimum,  atque  meritorium. 

Illa  vero  ipsa  sollicitudo,  ne  quando  libertate 

tua  abutaris,  si  intra  justos  contineatur  limites, 
multorum  bonorum  tibi  procurabit  cumulum. 

Nihil  quippe  magis  est  aptum , ad  te  custodi- 
endum in  humilitate,  sine  qua  ceterae  virtutes 
omnes  casui  ruinaeque  proximae  sunt,  quam  ut 
percipias,  imo  et  sentias  quodammodo,  te,  etiamsi 
ad  tertium  coelum  sanctitate  elevatus  esses,  adhuc 
reprobum  fieri  posse. 

Inde  etiam  nascitur  amor  mei  sollicitior,  quo 
cuncta  pericula  devitare  cautius , et  firmius  adhae- 
rere mihi  studeas. 

Perfectius  quoque  te  a rebus  hujus  vitae  abstra- 
here disces,  cum  intellexeris,  integram  securita- 
tem in  ea  reperiri  nori  posse 

Denique  ferventius  anhelabis  ad  vitam  immor- 
talem, ubi  a periculo,  atque  etiam  a periculi  metu 
tutus  et  securus  eris. 

4.  Expedit,  ‘fili,  ut  prae  rebus  omnibus  de 
aeterna  salute  tua  sollicitus  sis:  cavere  tamen  debes, 
ne  in  pusillanimitatem  cadas. 

Sunt  qui  videntes,  se  in  perditionis  possibili- 
tate versari,  ac  trepidantes  formidine,  ne  bona 
sua  multo  labore  acquisita  aliquando  amittant  mise» 
ramque  aeternitatem  sortiantur,  usque  adeo  corde 
dejiciuntur,  ut  qec  vires  nec  animos  habeant  ad 
mihi  alacriter  serviendum,  sed  vitam  trahant  et 
me  et  se  indignam. 

Unde  fit,  ut  ex  possibilitate  efficiant  quando- 
que veritatem  , periculum  possibile  in  verum  peri- 
culum vertentes. 

Esto  sapientior,  fili  mi:  vide,  ne  id,  quod 
ad  tuum  bonum  est,  ad  exitium  tuum  pervertaris : 
ne  per  nimium  metum  ruinae,  ipsi  ruinae  te  ex- 
ponas. 

Imitatio  S.  C.  J. 

Serva  fideliter  istam  voluntatem  bonam  faciendi 
semper  quod  moraliter  potes : et  anxietatem , si 
quam  experiaris  molestam,  patienter  suffer,  tamquam 
partem  pretiosam  ac  salutarem , quam  interius  lia- 
bes  in  Cordis  mei  doloribus. 

In  hujusmodi  afflictione  patienda,  hinc  conare, 
ut  ei  numquam  indulgeas , sed  tamen  permaneas 
divinae  voluntati  resignatus : illinc  sedulo  cura,  ne 
quid  consuetorum  operum  aut  exercitiorum  f quae 
conducant  ad  salutem  et  perfectionem,  omittas. 

5.  Quascumque  poenas  interiores  senseris,  ne 
te  perturbes,  tenens  pro  certo,  turbationem  ho- 
mini bonae  voluntatis  facienti  quod  potest,  venire 
non  posse,  nisi  ab  aeternae  salutis  inimico,  qui 
non  valens  hujusmodi  hominem  in  peccatum  aut 
ruinam  inducere,  tamen  turbando,  angendo,  sub- 
tilitates speciosas,  sub  praetextu  majoris  securitatis, 
suggerendo,  conatur  perducere*,  quo  aperte  ten- 
tando  perducere  nor  potuit, 

Hos  laqueos  cave  diligenter,  fili,  nec  ulla  ra- 
tione te  ex  centro  pacis  tuae  disturbari  sinas. 

Ita  ad  operandam  salutem  tuam  incumbe,  quasi 
successus  ab  operibus  tuis  penderet;  et  ita  ad  me 
per  orationem  recurre,  ac  si  solus  ego  dare  pos- 
sem, non  solum  oblinere  successum,  sed  et  ipsa 
opera  ponere;  alque  ita  demum  fide  mihi , ut  cre- 
das me  auditurum  orationem  tuam,  et  opera  tua 
beato  successu  coronaturum  esse. 

6.  Sed  ecce,  fili,  frustra  turbatur  hic  omnis 
homo:  etenim  nolo  ego  perire  quemquam.  Quid 
autem  efficere  potest,  ut  quis  pereat,  nisi  pecca- 
tum? a peccato  ergo  serva  te  mundum,  et  in  aeter- 
num non  peribis. 

Quid  igitur  anxietate  circa  praedestinationem 

torqueris?  Ecce  si  vis  praedestinari,  fuge  malum 
et  fac  bonum  perseveranter,  el  praedestinatus  eris. 

Beatus  iile,  qui  vanis  subtilitatibus  omissis, 
operando,  non  speculando,  satagit  electionem  suam 
facere  certam! 

7.  F.  D.  0 dulcissime  et  amantissime  Jesu! 
vere  tu  Deus  consolationis  es.  Gratias  tibi  pro 
beneficio  hoc  magno,  quo  cor  meum  depressum 
levas  et  recreas. 

Ecce  in  cruce  pendes  doloribus  confectus,  et 
tui  oblivisceris,  ut  memineris  mei,  atque  non  pa- 
tiendo tantum  sed  et  consolando  salutem  meam 
tutaris.  Quomodo  igitur  sortes  meas  aeternas  non 
committam  tibi  quietus? 

Per  gratiam  tuam,  quam  orare  specialem  non 
cessabo , facere  volo  quidquid  potuero ; curam  au- 
tem reliquam  conjicio  super  tenerrimum  Cor  istud 
tuum , apud  quod  nec  latro  in  morte  periit. 

Memento  mei,  Domine,  in  regno  tuo:  memento 
mei  in  exilio  meo:  memento  mei  specialiter , cum 
videris  me  in  periculo  perdendi  animam  meam; 
memento  mei  in  vita  et  in  morte,  ut  postmodum 
teCum  sim  in  paradiso. 

CAPUT  VIGESIMUM  PRIMUM. 

Quantam  Cordis  teneritudinem  nobis  ostende- 
rit Jesus,  cum  Matrem  suam  nobis  in  Matrem 
dedit. 

i.  F.  /.  Ecce,  fili,  stabat  juxta  crucem  Maria 
Virgo,  Mater  mea,  quam  neque  cordis  afflictio, 
neque  contumelia  turbae,  neque  tortorum  crudelitas, 
neque  periculum  mortis  a me  separare  poterant. 

Corde  enim  parata  erat  vel  ipsa  coram  me 
mori,  vel  morienti  mihi  adesse. 

Stabat  ibi  et  Discipulus,  qui  vitae  innocentia 
mihi  charisshnus,  in  ultima  coena  recubuit  super 
Pectus  meum,  et  amore  Cordis  mei  se  inebriavit. 

. Cum  vero  vidissem  Matrem  Virginem  et  Virgi- 
nem Discipulum,  quos  diligebat  Cor  meum,  Ma- 
trem intuens:  Mulier,  inquam,  ecce  filius  tuus. 
Deinde  Discipulo,  uni  figurate  pro  omnibus:  Ecce 
Mater  tua.  Et  ex  illa  hora  accepit  eam  Discipulus 
in  Matrem. 

2.  En  itaque,  fili,  tempore,  quo  mortales  me 
crucifixum  novis  indesinenter  et  gravioribus  affi- 
ciebant doloribus,  ubi  malitia  cordis  hominum  abun- 
davit, superabundavit  amor  Cordis  mei. 

Jam  moriturus  et  in  regnum  meum  abiturus, 
nolui  Discipulos  relinquere  sine  parente  orphanos: 
verum  amore  statui  illis  dare  inalrem,  matrem 
omnium  optimam,  ipsam  Matrem  meam. 

Quin  etiam  ob  eminentem  dignitatem  Matris 
meae,  perfectumque  meum  erga  illam  amorem 
oportebat,  ut  omnem  sollicitudinem,  curam  omnem 
de  illa  exhiberem,  utque  honori  et  amori  illi  debitis 
providerem. 

Ita  quippe  decebat,  ut  semper  et  ubique  Ego 
et  illa  simul  cogniti,  simul  etiam  amaremur. 

Et  profecto  ab  origine  muodi,  homini  lapso 
et  sub  serpentis  infernalis  crudelitate  gementi  Deus 
ipse  promittens  me  Salvatorem,  simul  Matrem 
meam  promisit. 

Haec  divina  promissio  omni  consolatione  plena, 
in  totam  primi  hominis  posteritatem  transmissa, 
religiosa  pietate  foveri  usque  continuavit.  Licet 
autem  inter  gentes  fuerit  obscurata,  apud  populum 
Dei  servata  est  semper  integra:  atque  renovata 
identidem  per  Prophetas,  et  explicata  tanto  cla- 

rius,  quanto  propius  instabat  plenitudo  temporis, 
quo  Deus  mitteret  Filium  suum,  nasciturum  ex 
Maria  Virgine. 

Itaque,  fili,  quos  Deus  ab  aeterno  in  consiliis 
misericordiae  suae  conjunxerat,  quos  simul  promi- 
serat, illos  simul  expectabant,  simul  desiderabant 
homines.  Quoties  enim  ad  Patrem  meum  in  coelum 
suspirabant:  Rorate,  coeli,  desuper;  et  nubes  plu- 
ant Justum!  toties  ad  futuram  Matrem  meam  in 
terra  suspirabant:  Aperiatur  terra,  et  germinet 
Salvatorem ! 

3.  Cum  tandem  in  mundum  adveni  Salvator, 
ecce  cum  Virgine  Matre  visus  sum.  Ex  quo  Cor 
creatum  habui,  hoc  Cor  Cordi  Matris  inseperabi* 
liter  unitum  fuit. 

Semper  ego  Virginem  modo  ipsa  digno  hono- 
ravi et  amavi  ut  Matrem:  et  ipsa  semper  me,  non 
solum  ut  Filium  honoravit  et  amavit,  verum  etiam 
ut  Deum  coluit  ac  dilexit. 

Non  est  creatura  in  terra  aut  in  coelo,  qu» 
me  tantum  honoravit  et  amavit,  tantum  coluit  et 
dilexit,  quantum  Virgo  Mater  mea.  Haec  una,  hanc 
sola  obsequio  et  amore  Sanctos  Angelosque  omnes 
simul  sumptos  superavit  incomparabifiter  et  ex- 
celluit. 

Nec  est  uspiam  cor,  quod  Cordi  meo  adeo 
unitum,  adeo  gratum  fuit  ut  Cor  Matris  Virginis. 

Et  ego  talem  Matrem  non  honorarem,  non 
amarem?  et  semper  et  ubique  honoratam  et  ama- 
tam non  vellem?  Sic  notum  Cor  meum? 

4.  Arnen,  amen  dico,  ubicumque  praedicatum 
fuerit  Evangelium  in  toto  mundo,  dicetur:  Haec 
fecisse  Matrem  meam  mihi,  et  illi  me  fuisse  sub- 
ditum* Imo  et  usque  ad  consummationem  saeculi. 

ubicumque  ego  cultus  ac  dilectus  fuero  ut  Salva- 
tor , ibi  ut  Mater  honorabitur  atque  amabitur  Maria. 

Sed  et  ubicumque  locorum  religio  mea  fuerit, 
hominis  mentem  reformabit,  et  feminae  conditionem 
nobilitabit. 

Unde  enim,  putas,  in  mente  cujusque  fidelis 
tanta  aestimatio  innocentiae,  et  tanta  erga  femi- 
nam aequitas,  nisi  a purissima,  et  augustissima 
Virgine  Maria? 

Feminam  barbaries  inculta  servam  miseriae 
fecit:  culta  infidelitas  idolum  passionum:  error 
religiosus  deceptionis  instrumentum:  sola  religio 
vera  vere  liberavit  ac  vere  honoravit,  liberam- 
que  et  honorabilem  conservat,  illi  Virginem  Dei- 
param usque  proponens. 

5.  Ecce  igitur,  fili  mi,  ecce  Mater  tua,  quae 
te  sub  cruce  adoptavit  sufferens  mecum.  Huic 
honorem  exhibebis  Matri  tuae  omnibus  diebus  vitae 
tuae,  memor,  quaB  et  quanta  mecum  passa  sit  prop- 
ter te. 

Agnosce  magnitudinem  doni,  quod  in  danda 
tali  Matre  tibi  dedit  Cor  meum  moriens.  Quid, 
fili,  quid  melius  tibi  dari  poterat?  Ecce  enim  nihil 
ia  mundo  Cordi  meo  charius,  nihil  tibi  dulcius, 
quam  Mater  haec  optima. 

Affectu  enim  singulari,  et  compassione,  et 
amore , et  sollicitudine  abundat  Cor  ejus  mater- 
num: nec  potest  oblivisci  filios,  quos  in  tantis 
doloribus  a me  expirante  accepit  fovendos. 

Cor  ejus  formatum  ad  Cor  meum , patet  om- 
nibus sub  nomine  dulcissimo  Cordis  Matris , ita 
ut  omnes  accurrentes,  facilem  semper  inveniant 
accessum,  ab  illa  benigne  excipiantur,  ad  Cor  meum 
per  illam  introducantur. 

Per  Mariam  Virginem  ad  homines  ego  Teni; 
ad  me  homines  debent  venire  per  illam  ipsam. 

Quascumque  ergo  volueris  a me  obtinere  gra- 
tias,  commenda  Mariae,  ut  Mater  mea , et  tua  Mater 
Cor  meum  pro  te  appellet,  monstretque  se  esse 
Matrem. 

Exaudietur  utique  pro  reverentia:  non  enim 
fas  est,  ut  avertam  faciem  a Matre  mea,  aut  ei 
quidquam  recusem.  Jura  namque  materna,  quae 
habuit  et  exercuit  in  terris , non  amisit  in  coelis, 
ubi  mecum  regnat  Angelorum  ac  Sanctorum  om- 
nium regina. 

Per  Virginem  Mariam  si  quis  ad  me  accesse- 
rit, non  repelletur,  verum  usque  in  Cor  meum 
admittetur,  et  experientia  discet,  qu®  sil  altitudo, 
et  profunditas,  et  latitudo  potestatis,  quam  Mater 
mea  habet  in  Cor  meum. 

6.  Quemadmodum  ego  Deum  natura  habeo 
Patrem,  et  Mariam,  Matrem;  sic  tu,  fili,  adop- 
tione si  vis  Deum  habere  Patrem,  Matrem  debes 
habere  Mariam. 

Quodsi  volueris  Mariam  experiri  Matrem,  mon- 
stra te  esse  filium,  et  noli  contristare  Cor  ejus, 
affligendo  per  peccatum  Cor  meum.  Maledictus 
enim,  qui  exasperat  matrem  suam! 

Duplex  autem  maledictio,  duplex  vae  illis,  qui 
honorem  et  amorem  Matri  meae  debitum  destruere 
vel  diminuere  conantur!  sicut  enim  laudes,  ita  et 
vituperia,  tributa  Matri,  refunduntur  in  me,  Filium. 

Ideoque  inimici  ejus  ignobiles  erunt:  imo  qui- 
curaque  in  eam  peccaverit,  laedet  ipsam  animam 
suam.  Qui  vero  elucidant  eam,  debite  honorando 
et  amando,  vitam  aeternam  habebunt. 

Ne  Mariam  Sanctis  et  Angelis  mere  aequalem. 

vel  etiam  inter  illos  primam  esse  reputes:  ipsa 
enim  constituit  ordinem  super  ceteras  creaturas 
omnes;  ita  ut  Sanctos  coelestesque  Spiritus  uni- 
versos longe  transcendens , neminem  nisi  me  cum 
Patre  et  Spiritu  Sancto  supra  se  videat. 

Itaque  cultu  speciali  ac  peculiari  affectu  prose- 
quenda est.  Illam,  fili,  honora  et  ama,  quantum 
vales:  excedere  non  potes,  quamdiu  illam,  non 
ut  Numen,  honore  et  amore  prosequeris. 

Ante  omnia  vero  a Maria  disce  Cor  meum  per- 
fecte imitari.  Ipsa  enim  conservabat  omnia  verba,  et 
omnia  exempla  mea,  ponderans  ea  in  Corde  suo: 
atque  ita  assecuta  est  doctrinam  Cordis  mei,  cujus 
vitam,  virlulesque,  et  sensa  manifestavit,  in  se 
perfecte  expressa. 

7.  Beatus  eris,  fili,  si  Matrem  meam  Virgi- 
nem sic  colueris.  Per  illam,  viam  ad  sanctitatem, 
interiorem  vitam,  experieris  facilem  ac  dulcem : per 
illam,  reperies  misericordiam,  et  gratiam,  et  con- 
solationem, et  omnia  tibi  necessaria  aut  utilia: 
per  illam  denique,  eris  mecum  et  perseverabis. 

Ad  illam  ergo  omni  occasione , tempore  quoli- 
bet, recurre.  Quid  timeas?  lu  enim  filius,  et 
Mater  ipsa.  Quid  dubites?  ecce  enim  nemo  ipsam 
adit  frustra:  accipiunt  omnes:  per  ipsam,  mundus 
salutem,  captivi  redemptionem,  peccatores  spem, 
justi  gloriam,  Angeli  laetitiam. 

8.  F.  D.  OJesu  , Deus  Salvator  meus ! tu  Ma- 
trem tuam  mihi  donas  in  Matrem!  Quis  umquam 
tale  quid  audivit?  Tu  solus,  Domine,  e thesauro 
Cordis  lui  depromere  tale  donum  et  nobis  pec- 
catoribus largiri  poteras. 

Gratias  libi,  amantissime  Jesu,  gratias  aeternas 
pro  tanto  dono, mihi  indignissimo  tambenigne  praestito. 

Ecce  tua  Mater,  Mater  mea!  Parce, 

Jesu,  si  repetam:  Ecce  Mater  tua,  mea 

Hoc  in  corde  jubiJum,  hoc  in  ore  mei,  hftffin ?>  1 

aure  melos.  1 * 

0 me  vere  beatum,  qui  constitutus  sum  s 

Reginae  coeli  et  terrae,  Matris  Dei,  Salvatoris,  ^ . 

dicis  mei!  . 

Per  hanc  talem  Matrem  ad  te , Jesu  mi , con- 
fugiam: per  maternum  ejus  amorem  ad  Cor  tuum 
accedam;  per  immaculatum  Cor  ejus  tuum  Cor 
introibo  usque  ad  unionem  tecum  intimam. 

Cum  autem  ad  judicium  accedendum  fuerit, 
ecce,  o suavissima  consolatio!  advocatam  habeo 
apud  Judicem,  Matrem  Judicis  et  meam,  quae 
Mater  interpellet  apud  Filium  pro  Filio,  et  cui 
Matri  Judex  dedit  omnia  posse  in  Cor  suum. 

Tantam  ergo  Matrem  te,  o dulcis  Virgo  Maria, 
honorare  usque  magis,  honoremque  tuum  modis 
■ omnibus  amplificare  semper,  quamdiu  fuero,  et 
conabor  et  gaudebo. 

Quamdiu  hoc  cor  meum  amandi  capax  fuerit, 
te,  o Mater  Jesu,  o Mater  mea!  amabit/;  imo  et 
ardebit  eodem  amoris  igne  omnia  inflammare  corda, 

* ut  omnes  te  propter  Jesum  amare,  Jesum  autem 
propter  seipsum  diligere  incipiamus  in  terris,  et  ita 
in  coelis  beari  mereamur,  et  amare  et  diligere 
pergamus  in  laeta  et  intermina  saecula. 

CAP0T  VIGESIMUM  SECUNMl 

Quod  Jesus , in  cruce  derelictus,  doceat,  quo- 
modo nos  gerere  debeamus , cum  tentationibus 
expositi  linquimur* 

1.  V.  /.  Fili,  cum  in  cruce  portarem  iniquita- 
tes hominum,  pro  quibus  amore  meipsum  dederam 
sponsorem  et  vadem,  Pater  sic  dilexit  homines, 
ut  me  tradiderit. 

Itaque  diabolus,  qui, | tenta tione  indeserto  con- 
summata, recessit  a me  usque  ad  tempus,  nunc  in 
Passione  mea  reversus , violentius  me  agressus  est, 
et  pressit  obstinatius. 

Praeter  malitiam  propriam,  usus  est  perversitate 
malorum,  quos  excitavit  tum  ad  me  omni  cruciatu 
ac  morte  ignominiosissima  afficiendum,  tum  etiam 
ad  horrida  peccata  coram  me  committenda. 

Exultabat  daemon  cum  suis , quasi  triumpharet, 
ac  semper  urgens  nequissimos  impetus  suos : Deus 
dereliquit  eum,  inclamabat,  persequimini  eum,  et 
Comprehendite  eum. 

Ego  autem  propter  homines  conterendus  in 
infirmitate,  potestati  inimicorum  exterius  in  corpus 
furentium,  interius  Cor  dilacerantium,  relictus  eram 
sine  ullo  sensibili  solatio  quocumque. 

In  tantis  tormentis  derelictus , ecce  ad  Patrem, 
quem  amabam  infinite,  et  a quo  infinite  amabar, 
oculos  levo  lacrymantes  ac  pene  extinctos,  simul 
et  Cor  ad  extremas  angustias  redactum  effundo: 
Deus  meus ! Deus  meus ! ut  quid  dereliquisti  me  ? 

En,  fili , expressio  afflictionis  incomprehensibi- 
lis Cordis  mei,  tamquam  in  abyssum  dolorum  lapsi, 
et  quasi  diluvio  tribulationum  demersi. 

2.  Attamen  beneplacito  Patris  coelestis  me  amore 
resigoabam:  totum  me  offerebam  sacrificium  ipsi, 
qui  me  aliquando  consolaturus  erat  secundum  mag- 
nitudinem dolorum  meorum. 

Cumque  dolor  sit  amoris  mensura , excessum 
hunc  dolorosissimorum  angorum  tolerari  et  ex- 
pressi , ut  colligerent  homines , quousque  ipsos  di- 
lexerim. 

Sed  cum  ceterorum,  tum  tui  particulariter 
memor  eram,  fili  mi:  imo  propter  te,  hostium  furo- 
rem derelictionemque  sensibilem  submisso  Corde 
et  contento  sustinui. 

Noveram  enim,  te,  juxta  divinam  Providentiam, 
a daemonis  aggressibus  immunem  esse  non  posse; 
neque  mihi  latebat,  fili,  quanta  tibi  afflictio  sit 
ista  gravi  cum  hoste  nequissimo  luctatio : ideoque 
tibi  meum  dedi  exemplum,  unde  et  instructionem 
et  consolationem  haurias  copiosam. 

Cognosco,  fili  , gemitus  tuos  frequentes  ac  pro? 
fundos,  cum  desiderans  in  pace  perfecta  mihi  vi- 
vere, liber  ab  omni  impedimento , te  in  medio  hos- 
tium furibundorum  versari  sentis. 

At  considera,  fiK,  me , unigenitum  Dei  Filium, 
Sanctum  Sanctorum,  ex  gratuito  amore  expositum 
inimicorum  rabiei,  atque  in  ea  derelictum  fuisse: 
et  non  miraberis  nec  gravaberis,  si  tu,  homo  mul- 
timodis peccator,  permitteris,  etiam  cum  diu  jam 
in  servilio  meo  fuisti,  insultibus  tentatoris  ad  tuum 
bonum  exponi , et  in  eis  sensibili  consolatione  privari 

Enimvero  in  hoc  apparet  divina  erga  te  benigni- 
tas, si  neque  tollit  bellum,  sine  quo  non  vincun- 
tur hostes,  pax  non  firmatur;  neque  removet  oc- 
casionem proelii,  sine  quo  non  habetur  triumphus, 
non  obtinetur  corona. 

Veri  amoris  Cordis  mei  effectus  est,  si  tibi  re- 
linquit unde  propriae  fragilitatis  expositae  conscium 
fias,  sicque  in  humilitate  custodiaris,  et  impulsus 
necessitate  tua,  ad  me  continue  tendas  aut 
aspires. 

Quam  multi  per  tentationes  perseverarunt  et 
salvi  facti  sunt,  ,qui,  si  tentationibus  caruissent, 
paulatim  tepidi,  et  superbi,  et  tandem  reprobi 
evasissent! 

Num  novisti  vel  unum  inter  omnes,  qui  se 
sanctificaverunl,  a tentationibus  fuisse  immunem? 
Nonne  maximi  Sancti  tentationes  maximas  habere 
consueverunt? 

Haec  enim  est  via,  qua  major  quam  ordinaria 
cordis  puritas  obtinetur:  qua  virtus  acquiritur  per- 
fectior: qua  denique  anima  melius  ad  unionem 
divinam  disponitur. 

3.  Verum  in  hoc  errant  multi,  quod  tenta- 
tionem  putant  esse  peccatum.  Quo  quidem  errore 
quid  periculosius  esse  solet?  Hinc  enim  erronea 
conscientia,  perturbatio,  pusillanimitas,  ignavia, 
defectus  virium  et  animorum  ad  generose  resi- 
stendum ac  triumphandum. 

Crede  mihi,  fili;  etiamsi  tentaiio  cujuscumque 
generis  per  totam  duraret  vitam,  nonpossetle ullius 
peccati  reilm  facere,  dummodo  illa  tibi  displiceat. 

Abjice  ergo  perniciosum  errorem  istum  r abjice 
et  nimium  timorem,  ne  tenteris.  Timor  iste  ex 
errore  natus,  amore  proprio  nutritus,  occasio  fit, 
unde  magis  tenteris  et  periculosius;  quoniam,  non 
tam  ex  divina  dispensatione,  quam  ex  proprio 
defectu  tentaris. 

Haec  est  miseria  hominum,  ut  in  alterutrum 
tendant  extremum.  Alii  enim,  quia  nimis  metuunt 

tentationes;  alii,  quia  eas  satis  non  cavent,  mag- 
num adeunt  periculum.  Tu,  fili,  medius  ito,  si 
tutus  esse  velis. 

4.  V.  D.  Sed  nonne,  Domine,  peccata  summe 
timenda  sunt  et  fugienda?  Cur  ergo  non  quam  ma- 
xime timerem  ac  fugerem  peccatorum  pericula  et 
occasiones  ? 

F J.  Utique,  fili,  summopere  timenda  et  fu- 
gienda sunt  peccata.  Sed  cave  fallaciam:  confu- 
sionem evita:  distingue  recte.  Etenim  unum  est 
lentatio,  aliud  est  peccatum:  unum  est  periculum 
tentationis,  aliud  periculum  peccati : denique  unum 
est  occasio  ex  parte  diaboli  ad  peccatum  lentantis, 
•aliud  occasio  ex  parle  hominis  peccato  se  proxi- 
mum facientis. 

Porro  occasionem  ex  parte  hominis , cum  peri- 
culum sit  peccati  proximum  ac  proinde  peccatum, 
vitare  sedulo  debes:  occasionem  vero  ex  parte  di- 
aboli, cum  tantum  sit  periculum  tentationis  nec 
proinde  peccatum,  fugere  non  teneris. 

Noli  id  mirum  arbitrari,  si  diabolus  te  tentet : 
iste  enim  nihil  aliud  faciendum  habet,  quam  ut 
circumeat  et  tentet.  Pro  sua  autem  insolentia 
adoritur  omnes,  variis  tentandi  utitur  modis;  re- 
jectus non  erubescit  reverti,  victus  non  desistit 
iterum  aggredi. 

Quamobremne  perturbari  te  patiaris,  si  lenteris. 
Haec  enim  est  malitia  diaboli , non  tua  perversitas. 

Frustra  profecto  et  fatue  ageres , si  ob  len- 
tationes  pacem  cordis  amitteres.  Sic  namque  pacem 
tuam  poneres  in  potestate  daemonis  , qui  te  illa  frui 
procul  dubio  numquam  sineret. 

Fili,  ego  novi  tuam  infirmitatem:  novi  malitiam 
diemonis : sed  et  bovi  gratiae  meae  potentiam : novi 

quid  ex  te , et  quid  ex  gratia  adversus  daemonem 
possis.  Atque  ego,  cui  ita  subjectus  est  daemon, 
ut  me  invito  ne  infima  animalia  quidem  aggredi 
valeat:  ego,  cui  salus  tua  constitit  tanti , non  per- 
mittam, ut  lenteris  supra  id,  quod  potes,  sed  con- 
tra efficiam,  ut  cum  lentatione  facias  proventum* 

5.  V . D . Gratias  tibi , Praeceptor  bone , dulcis 
• Jesu,  quod  ita  mihi  ostendisti,  quomodo  me  habere 
debeam  erga  tentaliones,  antequam  veniunt  aut 
irruunt:  dignare,  quaeso,  me  etiam  docere,  quo- 
modo me  geram,  cum  jam  adsunt  et  sollicitant. 

V.  J.  Attende,  fili,  diabolum  tribus  viis  posse 
te  aggredi  vel  ad  cor  tuum  appropinquare : via 
externa  sensuum,  interna  via  intellectus,  denique 
imaginationis  via,  quodammodo  media. 

Quacumque  autem  istarum  tenteris  via,  stalim 
ac  perceperis  tentalionem,  cave,  ne  agiteris  aut 
turberis:  sed  per  attentionem  ad  me  libi  praesentem 
nitere  te  servare  pacatae  mentis  compotem. 

Si  per  sensus  venit  tentatio,  illos  ne  sinas  ad 
tentationis  objectum  periculosum  sine  ratione  suffi- 
cienti exponi:  verum  quiete  simul  et  fortiter  abstra- 
he, ne,  si  fieri  potest,  amplius  percipias  malum 
quod  obgeritur. 

Si  te  per  intellectum  invadit,  ne  committas, 
ut  vel  mente  quidquam  cum  hoste  tractes:  at 
quantumvis  speciosae  rationes,  aut  quantumvis  evi- 
dentes veritates  apparere  possint  suggestiones  ejus ; 
simul  atque  eas  virtuti  alicui  contrarias  esse  videris, 
submitte  te  mihi  sine  ulla  ratiocinatione,  et  ecce 
victor  eris. 

Si  tentatio  ingeritur  per  imaginationem  ex  ob- 
jectis olim  sensibus  perceptis,  aut  jam  a daemone 
compositis,  attende  diligenter,  ne  permittas,  ut 


Digitized  by  VjOOQIC 


CAPUT  XXJt. 


405 


imaginatio  sistat  quasi  aspiciens  phantasmata:  sed 
confeslim  et  efficaciter  imaginationem  averte:  illi- 
que,  si  vacat,  repraesenta  objecta  ex  fide  cognita, 
ut  mortem  aut  judicium,  infernum  aut  purgatorium, 
coelum  vel  potius  Filium  Dei  in  cruce  pendentem, 
teque  in  tuentem,  et  tibi  Cor  suum  tamquam  asy- 
lum offerentem. 

Hoc  autem  adverte,  fili  mi,  hoc  nota,  in  qua- 
cumque tentationp  satis  esse,  simpliciter  attentio- 
nem alio  divertere,  cum  hoc  sit  etiam  modo  posi* 
tivo  resistere. 

Istis  ita  caulis,  in  qualibet  tentatione,  quantum 
potes,  ad  majorem  profectum,  conare  suaviter 
ac  firmiter  unire  te  mihi  per  amoris,  licet  bre- 
vissimos, actus. 

Multum  tibi  suadeo , fili,  ut,  dum  in  statu  gra- 
tia) vivere  soles,  in  tentatione  utaris  actibus,  non 
directe  adversantibus  malo  suggesto,  sed  mihi 
amore  unientibus.  Sic  enim  melius  servabis  cordis 
pacem,  malitiosam  daemonis  intentionem  tutius 
frustrabis,  solidiorem  reddes  virtutem,  perfectius 
et  fortius  mihi  unieris. 

Gratiae  tamen  divinae  magis  quam  tuae  virtuti 
fidere  semper  debes.  Quapropter  orare  frequen- 
ter, tempore  pacis  aeque  ac  belli,  oportet,  ut  gratia 
te  certantem  sustineat,  te  animet,  te  victoria  donet. 

Ita  si  victoriae  gloriam  tribuis  mihi,  qui  primus 
victor  sum,  quique  gloriam  meam  alteri  non  dabo, 
tum,  fili,  ego  te  scuto  meo  circumdabo,  et  pro 
te  pugnabo,  tamquam  bellator  fortis  atque  invinci- 
bilis: et  cadent  a latere  tuo  miile,  et  decem  mil- 
lia ante  te:  nec  ullus  hostis  praevalebit. 

6.  V.  D.  0 Jesu  amantissime!  quam  dulcia, 
quam  grata  e Corde  tuo  effundis  mihi  et  elargi- 

ris!  Gratias  aeternas  tibi  agant  mecum  coelum,  et 
terra,  et  omnia,  quae  in  eis  sunt! 

Yerumtamen  unum  adhuc,  precor,  ostende 
mihi  et  sufficit.  Ecce  enim  accidit,  ut  cum  ex 
certamine  egressus  sum,  gravi  angar  timore,  ne 
forte  anima  mea  facta  sit  praeda  inimici. 

0 Domine!  qui  habes  verba  vitae  aeternae,  obse- 
cro, loquere  mihi  verbum,  quo  anima  mea  recree- 
tur. Hoc  novum  erit  Cordis  tui  beneficium , quod 
me  tibi  novo  vicissim  ac  dulci  debito  gratitudinis 
et  amoris  obstringet. 

V . /.  Ecce,  fili 9 si  lentatio,  dum  tibi  erat, 
tibi  displicebat,  signum  habes  certum,  te  illi  non 
consensisse.  Yerum  et  in  hoc  distinguere  debes 
pariem  cordis  tui  inferiorem  a superiori,  ad  quam 
pertinet  peccare  vel  non  peccare. 

Pars  enim  inferior  cum  superiore  non  semper 
concordat,  sed  frequenter,  superiore  invita,,  sibi 
tentatione  quodammodo  delectatur:  imo  quando- 
que efficit,  ut  superior  vel  nolens  delectationem 
sentiat.  Sed  non  nocet  sensus  ubi  7ion  est  con- 
sensus. 

Quodsi  dubites,  utrum  tentationem  senseris 
tantum,  an  etiam  illi  consenseris,  differentiam  inter 
sentire  et  consentire  attende.  Sentire  quidem  poles 
tentationem,  dum  eam  libera  voluntate  advertente 
non  amas:  consentire  vero  tenlationi  non  potes, 
quin  animadvertens  eam  esse  peccatum  seu  malum, 
libera  voluntate  ames. 

At  si  etiam  dubites,  an  necne  tentationem  sic 
amaveris,  Sanctorum  sequere  regulam:  Personam 
delicatae  vel  timoratae  conscientiae,  quamdiu  se  con- 
sensisse certa  non  est , pro  moraliler  certo  tenere 
posse , se  non  consensisse.  ' 

Profecto,  fili,  quicumque  mihi  adhaerere  solet, 
et  sincero  corde  timet  a me  separari,  si  quando  ad 
peccatum  sollicitetur,  ille  ut  scienter  et  volenter  ei 
consentiat,  magnam  vim  sibi  inferre  debet,  tum  ad 
resistendum  salutari  conscientiae  stimulo,  quem  at- 
tendere et  sequi  consuevit,  tum  ad  voluntatem  ab 
objecto  constanter  amato  ad  objectum  odio  con- 
stanter habitum  pervertendam.  Quae  sane  nemo 
facere  potest,  quin  malitiam  clare  advertat,  eamque 
si  amplectitur,  sciens  et  volens  amplectatur. 

Econtra  qui  peccare  consuevit  ex  mala  aut  ex 
laxa  conscientia , cum  tentatus  dubitat  an  consense- 
rit, se  consensisse  praesumere  debet.  Cum  enim 
contractam  principio  aut  usu  consuetudinem,  pec- 
cato consentaneam,  habet;  quando  ad  malum  ten- 
tatur,  iste  ut  resistat,  magnam  quoque  debet  inferre 
sibi  vim non  solum  ad  actu  obtemperandum  moni- 
tioni conscientiae,  quam  in  hujusmodi  re  ne  cu- 
rare quidem  solebat,  verum  etiam  ad  tentationem 
obfirmata  voluntate  repellendam.  Haec  autem  om- 
nia non  potest  facere,  quin  manifeste  percipiat 
pios  conatus  suos  et  insolitam  victoriam. 

7.  Hinc  vides,  fili,  quam  beati  sint  mihi  fide- 
liter servientes , cum  in  tentationibus , quibus  plena 
est  vita  humana,  se  tam  suaviter  consolari  pos- 
sint; ubi  contra  negligentes,  ad  confusionem  cor- 
rectionemque suam,  internis  angoribus  ac  cruciati- 
bus torquentur. 

Et  hoc  unum  est  ex  bonorum  millibus,  quibus 
Cordis  mei  discipulos  cumulo.  Gaude,  fili,  gaude 
tanto  bono:  eoque  utere  et  fruere  ad  Cordis  mei 
gloriam,  et  ad  animae  tuae  sanctificationem. 

Hoc  tamen  post  tentationem  tibi  cavendum, 
ne  ita  rem  examinare  velis , ut  periculo  te  expo- 
Jmitatio  S.  C.  J.  26 

nas,  tentationem  aul  circumstantias  ejus  particula- 
tim  revolvendo. 

Quantum  vero  sinunt  adjuncta,  teipsum  pacate 
humilia,  rogans  veniam,  si  quid  forte  superbiae, 
si  quid  inordinati  timoris,  si  quid  diffidentiae,  si 
quid  'curiositatis,  si  quid  negligentiae  admiseris. 
Post  haec,  amore  tuo  mihi  renovato,  intrepide  pro- 
cede et  alacriter. 

8.  Denique,  fili,  memor  esto,  viam  tenlalio- 
num  multis  patere  erroribus , adeo  ut  nemo  solus 
illae  transire  luto  possit.  Quisquis  ergo  fueris, 
religiosus  aut  saecularis,  doctus  vel  indoctus,  pro- 
bato opus  habes  duce , quem  dum  obedienler  se- 
queris, non  permittam,  ut  obedientia  te  in  ruinam 
ducat.  Ego  ipse  de  te  curam  habebo. 

Eja,  fili,  animum  erige:  intrepidus  esto.  Flet 
ventus:  saeviat  tempestas:  quid  timidus  sis?  ecce 
ego  praesens  sum. 

Haec  locutus  sum,  fili  mi,  ut  in  tenlationibus 
levamen  habeas  et  consolationem:  non  autem,  ut 
non  habeas  tenlationes,  aut  molestias  earum  non 
sentias.  Has  bene  tolera;  et  tempore  suo  multi- 
plicem ferent  fructum. 

Ne  itaque  deficias  animo,  sed  divinae  voluntati 
resignatus  esto.  Age,  fili,  animose  persevera,  sci- 
ens, esse  beatum  illum,  qui  suffert  tentationem; 
quoniam,  cum  probatus  fuerit,  accipietcoronam  vitae. 

9.  V,  D.  0 quam  bonus  es,  Jesu  mi!  quam 
bonus  es!  Ecce  tu,  o Sanctorum  gaudium  et  (An- 
gelorum! derelictus  es  in  cruce,  et  omni  conso- 
latione privatus;  interea  tamen  me,  licet  unde- 
quaque  indignum,  non  relinquis , non  pateris  esse 
sine  solatio:  ipse  enim  tu  me  mira  suavitate  le- 
vas et  recreas 

Libenler  remitto  me  tuse  curae:  totum  me  tuae 
Yoluntat i resigno:  Cordis  tui  consilia  de  me  exe- 
quere;  purifica  et  sanctifica  me  via  aut  modo  tibi 
placito.  Tantummodo  ab  omni  peccato  praeserva  me. 

In  omni  tentatione,  in  omni  'periculo  praesens 
mihi  esto  efficaciter:  protege  me:  adjuva  me:  ita 
denique  me  tibi  unitum  serva,  ut  numquam  a te 
separer. 


CAPUT  YIGESIIUI  TERTIUM. 

Quod  Jesus,  in  derelictione  sua  sitiens  et  non 
allevatus , ostendit,  quomodo  in  desolatione  nos 
gerere  debeamus. 

1.  V.  J.  Oh!  vos  omnes,  qui  transitis  per  viam, 
attendite  et  videte , si  est  dolor  sicut  dolor  meus! 

Ecce  omnes  persecutores  tribulabant  me  appre- 
hensum inter  angustias:  nec  erat  qui  me  con- 
solaretur ex  omnibus  charis  meis. 

Vide,  fili,  caput  spinis  perforatum,  faciem  san- 
guine et  fletu  coopertam,  omnia  membra  dislracta, 
totum  corpus  laceratum,  a planta  pedum  usque  ad 
verticem  capitis  unum  vulnus:  Cor  autem  inenar- 
rabilibus oppressum  doloribus,  confectum  duritie 
hominum,  ab  ipso  Patre  amato  et  amantissimo 
derelictum. 

Inter  hos  dolores,  en  novo  tormento,  vehemen- 
tissimasiti,  adeo  torquebar,  ut  exclamarem:  Sitio! 

Multiplex  sitis  haec,  fili:  ardens  usque  ad  mor- 
tem sitis  refrigerandi  me  undique  exhaustum;  ar- 
dentior  sitis  obtinendi  salutem,  amoremque,  et 
gratitudinem  hominum  aeternam;  ardentissima  deni- 
que sitis  adimplendi  Patris  coelestis  beneplacitum. 

Inimici  vero  audientes,  non  tantum  me  non  al- 
levarunt, sed  contra  in  siti  mea  potaverunt  me 
aceto. 

Ad  divinae  gloriae  reparationem,  atque  homi- 
num salutem , Paler  me  in  afflictione  summa  sine 
ullo  levamine  mori  volebat. 

Crevit  usque  Passio  mea:  at  concrevit  Cordis 
mei  amor,  quo  me  divino  beneplacito  uniens:  Etiam, 
Pater,  inquam  Corde,  etiam,  quoniam  sic  placitum 
est  ante  te. 

Atque  ita  ad  perdurandum  et  tandem  expiran- 
dum  in  extrema  desolatione,  meipsum  penitus 
resignavi. 

Haec  meditare,  fili  mi:  haec  et  recordare,  tum 
praesertim,  cum  ipse  desolationem  experiris. 

2.  Quamdiu  pietatis  exercitia  interius  sapiunt 
gustumque  spiritualem  delectant,  facile  simul  et 
jucundum  est  illis  occupari:  durum  autem  et  ingra- 
tum, illa  fideliter  et  accurate  perficere,  quando 
nihil  nisi  taedium  afferunt  aut  fastidium. 

Cum  vero  in  illa  consolatione  interna  cor  hu- 
manum sensibili  dulcedine  frui,  nec  tam  pure  me 
propter  me  amare  consueverit,  hominem  idcirco, 
quando  ferre  jam  potest,  omni  gustu  sensibili  pri- 
vare saepe  soleo. 

Secretum  est  artificium  amoris  Cordis  mei,  ut 
vel  invita  discat  anima,  non  consolationes  meas,  sed 
meipsum  super  omnia  sensibilia  quaerere  et  diligere. 

Si  in  desolatione  mihi  fidelis  permanes , te  puro 
amore  mei,  non  tuorum  praesentium  commodorum 
intuitu,  servire  mihi  evidenter  probas. 

Non  est  igitur  quod  in  desolatione  perturberis, 
fili  mi,  sed  quod  labores  ad  agendum  generose,  ad 
fortiter  sustinendum. 

3.  Persiste  firmiter  io  coeptis,  et  ad  superan- 
dum taedium  aut  fastidium,  quod  te  in  desolatione 
afficit,  ora  solito  magis,  scrutare  diligentius  actus 
tuos  tam  interiores  quam  exteriores,  attentius  cordi 
tuo  invigila,  teipsum  denique  in  rebus  parvis  fre- 
quentius aut  perfectius  mortifica. 

Hoc  constanti  solidoque  fervore  languori  effi- 
caciter obsistes.  Interea  magis  semper  ac  magis 
te  resigna;  et  hanc  tamquam  maximam  tuam  con- 
solationem tene,  submisse  et  amanter  amplecti 
divinam  voluntatem. 

Non  semper  volo  te  consolari  sensibiliter,  etiam 
cum  fecisti  quidquid  potueris  ad  consolationem 
recipiendam,  ne  tibi  noceat,  neu  etiam  attribuas 
tibi  quod  meum  est. 

Hoc  autem  volo,  ut  te  in  omni  humilitate  con- 
serves, et  me  quam  castissime  diligas.  Ideo  per- 
mitto, ut  intime  sentias,  non  esse  in  te  . acqui- 
rere vel  retinere  consolationem,  sed  meum  esse 
donum. 

Agnosce  te  ergo  prorsus  insufficientem  vera 
cpnsolationi  procuranda,  imo  etiam  minima  acci- 
pienda indignum:  illudque  fatere,  maximum  esse 
favorem,  qui[omnem  consolationem  sensibilem  longe 
transcendit,  te  a me  inter  filios  meos  haberi,  atque 
Cordis  mei  amore  foveri. 

4.  V . Z).  Utique,  Domine  Deus,  maxima  gra- 
tia, favor  incomparabilis,  tuum  esse  filium*  dilec- 
tum Cordi  tuo:  sed  desolatio  mea  non  solum  taedio 
me  afficit,  verum  et  istius  favoris  perceptione  me 
quandoque  privat. 

Quamdiu  gaudeo  morali  persuasione,  me  esse 
per  gratiam  sanctificantem,  filium  Cordi  tuo  cha- 
rum;  omni  carere  solatio  cum  humano  tum  divino, 

licet  grave  sit  naturae  et  molestum,  tolerabile  tamen 
videtur,  nec  pacem  cordis  penitus  aufert. 

At,  Domine  Jesu,  nonnumquam  eo  usque  de- 
solatio me  invadit  omnesque  animae  facultates  afficit, 
ut  mihi  videar,  me  a te  esse  separatum,  nec  possim 
mihi  persuadere,  me  adhuc  locum  in  Corde  tuo 
habere. 

0 Salvator  meus!  qui  scis  omnia,  nec  opus 
habes,  ut  quis  te  edoceat,  tu  scis  magnitudinem 
dolorum  meorum  ipsa  morte  graviorum.  Omnem 
aliam  afflictionem  reputo  consolationem,  in  com- 
paratione cum  hac  desolatione,  quam  non  audeo 
aspicere,  et  a qua  tamen  oculos  mentis  avertere 
aliquando  non  possum. 

0 Jesu!  per  excessum  desolationis  tuae  in  cruce, 
peto  et  supplico,  ut  me  levare  vel  instruere  saltem 
non  dedigneris.  Fateor  me  horum  neutrum  mereri, 
et  exemplum  tuum  mihi  sufficere  debere:  sed  nisi 
id  ipse  mihi  applices,  adeo  miser  sum,  ut  videns 
non  videam,  et  audiens  non  intelligam. 

5.  F.  J.  Fili,  unum  est  facere  bonum,  aliud 
cognoscere  te  facere  bonum.  Primum  constituit 
meritum  tuum:  secundum  jucunditatem  tibi  parit. 
Iterum,  fili,  unum  est  in  gratia  mea  esse,  aliud 
scire  te  esse  in  gratia  mea.  Prius  veram  felici- 
tatem tuam  facit:  posterius  nihil  felicitati  tuse  nisi 
sensibilem  oblectationem  addit. 

Porro  illa  notitia  jucunda  et  oblectatoria,  in  qua 
nullum  est  merium,  pie  privo  quandoque  animam, 
ut  ad  sanctitatem  exerceatur  fortiter,  et  in  amore 
mei  perficiatur.  Ha3C  est  summa  puritas  amoris, 
per  amorem  pro  amore  contendere,  dum  non 
«entis  amorem,  per  quem  et  pro  quo  contendis. 

Itaque,  fili,  ne  labores,  ut  te  convincas,  ia 

gratia  mea  te  esse.  Frustra  namque  laborares  ad 
tibi  procurandum,  quod  modo,  ob  tuum  bonum, 
te  habere  nolo. 

Ego  tuum  verum  bonum  magis  quaero  et  amo, 
quam  sensibile  oblectamentum  tuum : atque  hujus 
privationem  novi  libi  vere  utilem,  ut  in  rebus 
sensibilibus  nullum  inveniens  fulcrum,  ubi  stes  aut 
haereas,  extra  sensibilia,  in  me  uno,  immutabili 
bono,  quiescas. 

Quapropter,  fili,  prout  potueris,  a gravaminibus, 
quae  sentis , averte  te  ad  me : conjice  te  super  Cor  me- 
um, attestanssemperidem,  te  velle  amore  mei  facere 
in  rebus  omnibus  divinum  Cordis  mei  beneplacitum. 

Post  haec  suaviter  age  quae  agenda  habes , nec 
quidquam  consuetorum  bonorum  operum  propter 
desolationem  omittas. 

Quamdiu  vero  te  urget  desolatio,  ne  te  moles- 
tis de  illa  reflexionibus  occupes  sub  quocumque  prae- 
textu: quietus  permane:  ora,  mihi  teipsum  usque 
resignans,  usque  tradens. 

Hoc  demum,  hoc  memento,  te  in  ista  desola- 
tione, non  solum  in  nulla  creatura  extra  te,  sed 
nec  etiam  in  te,  verum  in  me  quaerere  debere 
ubi  innitaris.  Ideo  quanto  magis  te  relinquere,  te 
a te  avertere,  Cor  meum  tenere,  imo  te  in  ilio 
perdere  aut  oblivisci  potueris,  tanto  melius  habebis. 

6.  V.  D.  Sit  Cordi  tuo.  Domine,  benedictio,  * 
et  laus,  et  gloria,  eo  quod  bonitas  ejus  te  movit 
ad  docendum  me  viam  vitae  in  medio  umbrae  mortis. 

Verumtamen,  licet  adeo  indignus  sim,  ut  me  in 
pulvere  ante  pedes  tuos  prosternere  non  merear, 
patere,  quaeso,  ut  majorem  adhuc  tibi  exponam 
desolationem , ineffabile  tormentum , quo  nonnun- 
quam  dolores  inferni  invadere  me  videntur. 

Etenim  videor  aliquando  mihi  persuasum  miro 
quodam  modo  habere,  non  tantum  me  tua  gratia 
privatum,  verum  etiam  me  a te  abjectum  esse, 
adeoque  infernum  domum  esse  meam,  quam  eva- 
dere frustra  coner. 

Non  auderem  tantam  miseriam  manifestare. 
Domine  Deus,  nisi  ipsa  extrema  miseria  me  im- 
pelleret ad  tibi  ostendendum  barathrum,  cujus 
fundum  ignoro. 

7.  F.  J.  Sufficiunt  ista,  fili  mi:  satis  enim 
ostendunt,  quid  experiaris. 

Hoc  ante  omnia  attende,  fili,  hoc  ante  omnia 
cave,  ne  perturberis,  quantacumque  fuerit  deso- 
latio tua. 

Ecce  quod  tu  pateris,  passi  sunt  ipsi  Sancti, 
qui  mihi  quam  perfectissime  assimilali,  isto  modo 
penitus  sibi  mortui  sunt,  et  quasi  novae  creaturae 
mihi  unice  vixerunt. 

jCrede,  et  spera,  et  ama  pure,  fili  mi:  en 

nunc  tempus  est  puras  exercendi  virtutes,  actus 
eliciendi  heroicos.  f 

Ne  cadas  animo:  id  quod  apparet  mors,  vita 
est  abdita;  id  quod  videtur  nunc  perditio,  renovatio 
tandem  invenietur. 

Ex  iis  autem,  quae  pateris,  disce,  fili,  quan- 
tum sit  Cordis  mei  beneficium,  quo  te  praeservo  a 
vero  aeternae  reprobationis  experimento , cum  me- 
ram hujus  perceptionem  sentias  omnes  vitae  su- 
perare dolores. 

Hinc  vide,  quanto  jure  tenearis,  a malo  sine 
mensura  per  me  praeservatus , me  vicissim  sine 
mensura  diligere. 

8.  Sed  animadverte,  fili,  daemonem  esse,  qui 
tibi  suggerit,  ut  haesites  circa  veritatem  meam. 

qua  asserui,  me  velle  salutem  mortalium  omnium: 
daemonem  esse,  qui  te  instigat,  ut  diffidas  mise- 
ricordiae meae,  in  qua  qui  confidunt,  non  confun- 
dentur, a qua  qui  petunt,  accipiunt:  daemonem 
esse,  qui  te  movet,  ut  non  sentias  de  me  in  boni- 
tate, cum  tamen  amore  infinito  ordinem  omnia 
ad  aeternam  bealitudinem  tuam. 

A spiritu  diabolico  veniunt  quae  in  se  mala 
sunt,  numquam  a me,  qui  istis  tento  neminem. 

Quidquid  autem  diabolus  immiserit,  id  illi  relin- 
que, nec  cum  illo  disputes,  neque  agas  quidquam. 

Tu  simpliciter  mane  et  permane  divinaB  volun- 
tati quiete  resignatus:  et  licet  ob  magnitudinem 
desolationis  tibi  videaris  non  esse  prorsus  confor- 
matus divino  beneplacito,  ne  te  turbes,  ne  te  inqui- 
etes; sed  sine  anxietate  jacta  te  super  Cor  meum 
et  repete:  Deus,  Salvator  meus , fiat  voluntas  tua 
de  me  in  tempore  et  in  aeternitate! 

Impossibile  est,  fili  mi,  ut  qui  ita  se  divinae 
voluntati  committit,  se  perdat.  Potius  ccelum  et 
terra  transibunt,  quam  ut  homo  bonae  voluntatis, 
qui  se  sine  exceptione  committit  divino  benepla- 
cito, umquam  pereat. 

Caeterum,  macte  animo,  fili  Cordis  mei,  patere 
generose  martyrium  istud,  quo  discipuli  Cordis  mei 
charissimi  honorantur,  ac  quo  palma  immarcessi- 
bilis  obtinetur  et  corona  sempiterna. 

9.  V.  D.  0 Jesu!  0 ultimum  refugium  meum! 
quid  dicam  ad  haec?  Ecce  consolatus  et  desola- 
tus simul,  quae  sentio,  exprimere  non  valeo:  sed 
tu  vides  cor  meum. 

* Per  supremam  desolationem  tuam.  Domine 
Jesu,  salva  animam  meam,  pro  qua  tot  et  tanta 
passus  es  tormenta. 

Quantum  possum,  me  tibi  totum  committo : 
fordis  tui  curae  me  totum  dedo : fiat  voluntas  tua 
de  me  in  tempore  et  in  aeternitate» 

CAPUT  VIGESIMUM  QUARTUM. 

Quod  Jesus  omnia  consummans  in  cruce*» * do- 
ceat nos  etiam  debere  in  cruce  omnia 
consummare. 

1.  V.  J.  Ecce,  fili,  tandem  opus  consummavi, 
quod  dedit  mihi  Pater  ut  facerem. 

Egressus  a summo  coelo  ad  currendum  viam 
meam,  en  cursum  consummavi. 

Jam  finio  vitam,  laboribus,  doloribusque,  et 
continuis  sacrificiis-  constantem : at  horum  omnium 
poenae  nunc  consummantur,  merita  vero  fructusque 
manent  in  aeternum. 

Ruina  irreparabilis  regni  satanae  consummata 
est,  et  ipse,  princeps  hujus  mundi,  dominio  spo- 
liatus et  ejectus. 

Stat  regnum  meum,  quod  proprio  sanguine 
mihi  acquisivi,  quod  ipso  Cordis  mei  amore  pro- 
spero, quod  omnibus  ad  perennem  stabilitatem 
securi latemque  mediis  firmavi,  ita  ut  ei  futurus 
non  sit  finis. 

Quae  ab  initio  extiterunt  figurae  mei,  et  quae 
de  me  scripta  sunt,  finem  habent:  ecce  tempus, 
ut  consummetur  praevaricatio,  et  finem  accipiat 
peccatum,  et  deleatur  iniquitas , et  adducatur  jus- 
titia sempiterna. 

Nihil  superest  agendum,  nihil  superest  patien- 
dum: totum  consummatum  est.  Nunc  Corde  con- 
tento moriar. 

Hic  siste,  fili,  et  attende,  ubi  omnia  consum- 
maverim: ecce  in  cruce  perseverans.  Fnspice,  et 
fac  secundum  exemplar,  quod  tibi  monstratum 
est  in  monte. 

* 2.  Si  jam  didicisti  sensa  Cordis  mei , eaque 
induisti,  non  cupies  vivere,  non  cupies  mori,  nisi 
cruci  affixus. 

Non  enim  aliud  iter,  quam  quo  ego  ivi,  sub 
coelo  datum  est  hominibus , ut  sancti  aut  salvi  fiant. 

0 si  adverteres,  quanta  bona  tibi  pro  praesenti 
et  pro  futura  vita  comparare  possis,  amanter  in 
cruce  manendo;  profecto,  ut  ego,  ita  tu  ultro 
descendere  nolies ! 

Multo  tutius,  multo  omni  respectu  melius  est, 
in  cruce  perseverare  amore  mei,  quam  proprio 
motu  tuo  a cruce  te  liberare. 

Si  tribulationum  pretium  et  praemium  cognosce- 
res, fili,  hanc  vitam  ad  patiendum  arbitrareris  nimis 
*brevem,  aeternitatem  vero  satis  longam  ad  mer- 
cede  fruendum. 

3.  Si  vis  in  afflictionibus  facile  perseverare,  ne 
de  annis,  neque  de  mensibus,  neque  etiam  de 
hebdomadis  cogites,  quibus  durare  poterunt:  sed 
cogita  solummodo  de  die  praesenti,  quasi  ultimus 
esset,  ac  postea  nihil  amplius  patiendum  et  me- 
rendum haberes. 

Beati,  qui  in  tribulationibus  suis  magis  curant 
ge  mihi  assimilare , quam  se  a tribulationibus  libe- 
rare! Hi  sunt,  qui  se  in  unione  mecum  per  amo- 
rem purissimum  consummant. 

Exemplum  intuere  Sanctorum,  qui,  omni  mere 
proprio  posthabito,  ita  pure  me  quaerebant,  ita  arde- 
bant  se  mihi  conformare , ut  cuperent,  alii  quidem, 
aut  pati,  aut  mori;  alii  vero,  non  mori  sed  pali. 

Neque  satis  habebant  ea  tolerare , quae  divina 
Providentia  dispensabat,  sed  Spiritu  meo  moti, 
voluntarias  etiam  mortificationes  laboresque  assu- 
mebant, et  fervore  constanter  urgebantur  ad  se 
in  me  amore  consummandum. 

4.  Scrutare  et  experire  omnia,  fili,  ad  hanc 
veritatem  tandem  redire  debebis,  vitam  spiritua- 
lem, vitam  interiorem,  reduci  ad  hoc,  ut  propen- 
sionem et  aversionem  naturae  constanter  amore 
mei  sacrifices,  ut  Spiritu  meo  vivas. 

Hoc  autem  tibi  faciendum  erit,  quoadusque 
vita  duraverit.  Quamdiu  enim  vixeris , tamdiu  eris 
homo,  adeoque  in  malum  pronus  aut  labilis,  nec 
aliter  quam  nitendo  vel  conando,  adjuvante  gratia, 
a malo  atque  imperfecto  declinare,  et  facere  tonum 
ac  perfectum  poteris. 

Ita,  generose  et  naturae  contraire,  et  sequi 
gratiam,  amore  mei;  hic  est  spiritus  Sanctorum. 

5.  Si  recte  sapis,  fili  mi,  eorum,  quae  pateris 
non  aliam  mercedem  in  hoc  mundo  desiderabis, 
quam  majorem  mei  amorem,  majoremve  gratiam 
perfectius  patiendi  propter  me. 

Afflictiones  tuae  numquam  aequabunt  meas:  ego 
tamen  in  his  perseveravi  donec  consummarim  vitam, 
ut  tu  disceres  in  tuis  perseverare,  quamdiu  divi- 
num beneplacitum  voluerit. 

Erubesce,  fili,  te  esse  aliquando  tam  vecordem, 
ut  de  me  in  cruce  derelinquendo  cogitare  possis. 

Si  diligis  me  propter  me , in  nullo  casu  a me  re- 
cedes. Si  autem  propter  te  diligis  me,  non  mi- 
rum , si,  premente  et  perdurante  tribulatione, 
audeas  optare  quae  tibi  jucundiora  sunt. 

Mercenarius  enim  non  dominum  curat  tantum, 
quantum  seipsum , facilique  negotio  relinquit  domi» 

num,  cui  sine  praesenti  lucro  ac  cum  forti  labore 
servire  debet 

At  tu  non  accepisti  spiritum  servilem  merce- 
narii, sed  spiritum  nobiliorem,  spiritum  filii,  ut 
ubi  ego,  ibi  et  tu  sis. 

Vide,  fili,  ne  degeneres  spiritu:  persevera  me- 
cura,  paratus  invoco  mori  potius,  quam  lococedere. 

6:  Quid  proderit  te  multa  passum  fuisse  propter 
me,  nisi  consummes  per  perseverantiam? 

Si  me  hucusque  in  tribulationibus  secutus  sis, 
gaude,  fili:  at  simul  memento,  non  qui  coeperit 
sed  qui  perseveraverit , hunc  fore  salvum.  Promit- 
titur quidem  incipientibus  praemium,  perseveran- 
tibus autem  datur. 

Ad  te  stimulandum  ad  perseverantiam,  fre- 
quenter ante  oculos  pone  remunerationem  illam 
asternam,  quae  te  manet  inter  Sanctos,  quaeque 
Jonge  excedet  omnem  tribulationem  praesentem. 

Multum  ora,  fili,  ut  non  deficias,  neque  per- 
das coronam  tibi  praeparatam.  Quamdiu  bene  ora- 
veris, lamdiu  bene  perseverabis. 

Denique,  fili,  semper  memor  esto  exempli 
mei  et  praesenti»  me»:  quotidie  renova  propo- 
situm, et  cor  obfirma,  ad  manendum  rnecum. 
Sic  transibis  unum  post  alium  diem,  et  tandem 
ad  finalem  beatamque  consummationem  pervenies. 

7.  V.  J.  0 dulcissime  Jesu!  per  merita  Pas- 
sionis tu»,  per  merita  omnium  Sanctorum  tibi 
fideliter  adh»rentium,  da  mihi  lecum  perseverare 
usque  in  .finem. 

Desidero  quidem  et  opto  in  cruce  tecum  ma- 
nere, omnia  in  cruce  tecum  consummare:  sed 
virtutem  meam  ad  hoc  insufficientem  esse  novi 
otque  sentio. 


Digitized  by  VjOOQIC 


LIBtt  TERTII 


420 

Robora  ergo  et  anima  me,  quaeso,  gratia 
tua,  quam  ad  hoc  plene  sufficere  ^experti  sunt 
Sancti;  ut  in  cruce  consummem  me,  holocaustum 
in  odorem  suavitatis  tibi,  mihi  autem  in  anima& 
meae  salutem  aeternam. 

CAPUT  VIGESIMUM  QUINTUM. 

Quod  Jesus  commendans  Spiritum  suum  in 
manus  Patris,  doceat,  quomodo  nos  ei  penitus- 
dedere  debeamus. 

1.  F.  J.  Filioli,  adhuc  modicum  sum 'vobis- 
cum,  donec,  omnibus  jam  consummatis,  consum- 
metur ipse  Cordis  mei  amor. 

Ecce,  fili,  nihil  mihi  restat  nisi  Spiritus  meus : 
caetera  universa,  non  affectu  tantum  sed  etiam 
effectu , in  holocaustum  sacrificavit  Cor  meum. 

Quamquam  autem  anima  mea  semper  fuit  in 
manibus  Patris  mei,  ipsique  ab  initio  voluntarie 
consecrata  fuit,  nunc  tamen  ad  excessum  amoris 
Cordis  mei  perficiendum,  eam  sacrifico , eam  po- 
no. Nemo  tollit  eam  a me,  sed  ego  pono  eam 
ex  meipso. 

In  hac  vero  perfectione  excessus  amoris  Cor 
meum, antequam  expirat,  novissimaproferttibiverba. 

Ut  autem  intelligas,  quanti  sint  inomenti,  non 
jam  ingemiscens,  verum  clamans  voce  magna: 
Pater,  inquam.  Paler,  in  manus  tuas  commendo 
Spiritum  meum. 

Hic  est  extremus  humilitatis  et  amoris  exces- 
sus, ultra  quem  iri  in  hac  vita  non  potest,  et  in 
quo  morior. 

in  suprema  omnium  omnimodorumque  dolorum 
extremitate,  ecce  me  inter  manus  Patris  mei  con- 
jeci totum  et  integrum. 

Modo  non  oro  Patrem:  Non  mea,  sed  tua  vo- 
luntas fiat.  Etenim  mea  voluntas  jam  non  est 
mea,  sed  Patris,  in  cujus  manus  eam  tradidi. 

2.  Haec  ultima  Salvatoris  tui,  morientis  amore 
tui,  verba  peculiari  affectu  excipe,  fili,  eaque  in 
corde  tuo  reconde,  et  pie  meditare. 

Haec  enim  rerum  omnium,  quas  te  hucusque 
de  vita  interiori,  de  virtute,  de  sanctitate  docui, 
compendium  continent  et  perfectionem. 

In  his  Cordis  mei  secreta  pretiosissima  libi  et 
utilissima  latent.  Haec  scrutare,  fili:  his  utere:  haec 
praesertim  in  actum  deducere  stude  diligenter. 

Itaque,  fili,  quemadmodum  ego  Spiritum  meum 
in  manus  Patris  commisi,  ita  tu  committe  spiritum 
tuum  in  manus  meas. 

Quod  si  feceris,  ecce  penitus  cessabis  tuo  spi- 
ritu vivere,  et  incipies  Spiritu  meo  ita  vivere,  ut 
cor  tuum,  mens  tua,  omnia  tua'  non  spirent  nisi 
Spiritum  meum. 

Tunc  voluntas  tua,  non  jam  tua,  sed  in  divinam 
voluntatem  meam  tradita,  una  quodammodo  cum 
mea  erit. 

3.  En , fili,  supremum  gradum  sanctitatis  vita 
virtutibus  perfectae,  quo  anima  erga  omnia  sancte 
indifferens,  proprio  motu  nihil  ultra  vult,  sed  sinit 
me  velle,  et  disponere,  et  facere  circa  se  et  omnia, 
prout  mihi  placuerit,  ipsa  omni  voluntati  et  ordina- 
tioni meae  consentiens,  semper  et  ubique  mihi 
conformata  et  unita. 

Beata  anima,  quae  huc  pervenit!  illa  in  me 
quiescit  inter  omnia  et  super  omnia : super  omnem 
sensura,  super  omnem  virtutem,  super  omnem 
salutem,  super  omne  bonum. 

In  tali  anima  ordino  charitatis  puritatem,  illam- 

que  Cordis  mei  amore  rapio , ita  ut  supra  ortmia 
visibilia  et  invisibilia  prorsus  sit  et  ipsa  mihi  et 
ego  ipsi. 

Cum  ita  in  divinum  beneplacitum  meum  teip- 
sum  tradideris  totum  et  integrum,  tum  ab  omni 
timore  vano  inordinataque  tristitia,  ab  omni  de- 
siderio ac  voto  mere  naturdli,  ab  omni  denique 
cura  superflua  et  inquietudine  quam  perfectissime 
liber  eris. 

Tum  tui  tuaeque  sortis  quasi  oblitus,  hoc  tuum 
gaudium  habebis , afferre  gaudium  mihi , faciendo 
beneplacitum  meum.  Dummodo  Cor  meum  con- 
tentum sit,  erit  contentum  et  cor  tuum,  non  cu- 
rans, utrum  id  naturae  gratum  an  ingratum  sit. 

4.  Omnes  Sancti  hac  virtutum  summa  excellue- 
runt:  tantique  faciebant  divinum  beneplacitum,  et 
usque  adeo  diligebant,  ut,  sui  quodammodo  ob- 
ii viscentes,  illud  rebus  omnibus  anteponerent. 

Imitare  Sanctos,  fili,  si  Sanctus  esse  velis,  aul 
cum  Sanctis  regnare  cupias. 

Haec  divini  beneplaciti  vita,  vitae  coelestis  imago 
est.  Eodem  enim  divino  beneplacito  omnes  coeli- 
colae perfecte  contenti,  quisque  sua  beatitudine, 
beatificantur  universi. 

Tolle  hanc  cum  divina  voluntate  conformita- 
tem,  et  ecce  vita  interior  erit  illusio,  nec  amplius 
existet  via  ad  sanctitatem. 

5.  Cum  tibi  fuerit  mecum  unum  velle,  et  unum 
nolle  in  rebus  omnibus,  tam  in  magnis  quam  in 
parvis,  in  spiritualibus  sicut  in  temporalibus,  in 
adversis  atque  in  prosperis,  in  vita  denique  et 
in  morte;  gaude  et  lastare,  fili  mi;  quia  factus  es 
discipulus  secundum  Cor  meum. 

Jam  non  solum  offeres,  non  solum  resignabis 

te  et  tua  mihi,  ut  illis  utar;  sed  ultro  sines,  sed 
voles,  ut  de  te,  ut  de  omnibus,  quee  es  et  habes, 
disponam  juxta  beneplacitum  meum. 

Trade  ergo,  fili  mi,' relinque  te  et  tua  omnia 
mihi;  et  in  hac  traditione,  in  hac  tui  relic  ione 
voluntati  beneplacitoque  Cordis  mei  permane  fidelis 
usque  ad  mortem. 

Persuasum  habe,  te,  si  ita  mortuus  fueris 
mecum,  mecum  etiam  victurum  et  inter  Sanctos 
regnaturum  in  vita  aeterna. 

6.  V.  D.  0 altitudo  sanctitatis  Cordis  lui,  Do- 
mine Jesu!  Attamen  cum  ad  eam  tam  fortiter  in- 
vites, et  tam  suaviter  provoces,  ad  eam  animose 
nitendum,  ac  generose  audendum  est. 

Itaque  gratiae  tuae  virtute  nixus  et  exemplo  tuo 
animatus , ecce  in  manus  tuas  commendo  spiritum 
meum:  tibi  remitto  spiritum  meum,  ut  non  nisi 
tuo  Spiritu  vivam:  tibi  trado  voluntatem  ineam,  ut 
non  nisi  tua  voluntate  movear,  agam,  patiar,  moriar. 

En  tuus  sum  totus:  sume  ergo  me  et  dispone  de 
me  semper  et  ubique  secundum  beneplacitum 
Cordis  tui. 

Fiam  taildem  perfectus  Cordis  tui  discipulus 
per  similitudinem  perfectam  et  unionem  tecum. 

CAPUT  VIGE81MUI  SEXTUM. 

Cor  apertum  Jesu  amore  nostri  mortui,  refugium 
est  et  solatium  omnium. 

1.  V.  D.  Vide  Jesum  in  cruce  morientem! 
0 spectaculum!  0 Deus,  ecce  filium  tuum!  0 
Maria,  ecce  Jesum  tuum!  0 Angeli,  videte  et  flete! 

0 spectaculum,  quale  numquam  fuit  nec  tim- 
quam  erit!  En  aspice:  Creatore  expirante  omnia 

creata  commoventur,  omnia  lugent.  Movetur  Coelum 
et  prae  luctu  abdit  lumen  suum,  et  universa  tene- 
bris involvit. 

Terra  luget  et  tremit  usque  ad  fundamenta 
sua,  rupes  et  saxa  quatiens  et  discindens. 

Luget  religio  et  quasi  vestem  suam  in  signum 
moeroris  scindit,  cum  velum  Tempji  dilaceratur  a 
summo  usque  deorsum. 

Mors  ipsa  movetur,  et  tamquam  dolens  factum 
suum,  mortuos  resurgere  sinit.  Ecce  enim  monu- 
menta aperiuntur,  et  multa  corpora  surgunt. 

Tota  natura  convulsa,  mundus  universus  Jesum 
in  cruce  coelum  inter  et  terram  morientem  plangit. 

0 spectaculum!  Jesus,  Filius  Dei,  mortuus  est 
in  tormentis  amore  nostri!  0 monumentum  aeter- 
num amoris  Cordis  Jesu! 

2.  Sed  ecce  unus  militum  lancea  Latus  ejus 
aperit,  et  continuo  exit  sanguis  et  aqua.  Novum 
amoris  miraculum:  multiplex  mysterium! 

Aperitur  Cor  Jesu,  ut  inde  formetur  unica, 
perfecta,  Virgo  Sponsa  ejus,  Sancta  Ecclesia. 

Fluunt  Sanguis  et  aqua:  sanguis,  qui  redimit; 
aqua,  quae  mundat  animas.  Fluit  aqua,  ut  homi- 
nes per  baptismi  lavacrum  regenerentur  in  Eccle- 
siam: fluit  sanguis,  ut  per  Cordis  fructum,  Sanc- 
tissimum Sacramentum,  in  Ecclesia  perficiantur. 

Aperiri  Cor  suum  praeterea  voluit  Jesus,  ut 
nobis  ostenderet,  se,  etiam  post  finem  vitae  suae, 
nequaquam  cessare  nos  diligere;  utque  nos  redde- 
ret certos,  Cor  suum,  etiam  post  mortem  suam, 
flagrare  amore  nostri. 

Aperiri  denique  voluit,  ut  in  Corde  suo  per- 
petuum refugium,  solamen,  omnia  necessaria  et 
utilia  haberemus. 

Non  vulnerari  tantum,  verum  et  aperiri  et  aper- 
tum manere  Cor  suum  voluit,  ut  semper  pateret 
accessus,  ut  semper  reclusum  esset  ostium,  per 
quod  si  quis  introierit,  salvabitur:  et  ingredietur, 
et  egredietur,  et  pascua  inveniet  vitas  aeternae. 

3.  En  ergo  per  foramen  Pectoris  palet  Cordis 
arcanum:  patet  magnum  illud  amoris  mysterium: 
patent  sensa  misericordiae  Dei  nostri,  in  quibus 
visitavit  nos  oriens  ex  alto. 

Cordis  sui  vulnus  visibile;  unde  invisibile  vul- 
nus amoris  liquet,  in  aeternum  Jesus  retinere  vult, 
ut  non  modo  asylum  mortalium,  sed  et  beatorum 
sit  paradisus. 

Hinc  igitur  est,  ut  de  hoc  fonte  Salvatoris  et 
homines  in  terris  hauriant  cum  gaudio  vivas  gratia- 
rum donorumque  omnium  aquas;  et  Angeli  Sancti- 
que  in  ccelis  derivent  cum  exultatione  fluenta  per- 
petua admirationis,  et  laudis,  et  gratiarum  actionis, 
et  amoris  SBlerni. 

4.  0 anima  mea!  leva  oculos  tuos  ad  Jesum: 
vide  Djlectum  tuum:  aspice  Cor  amore  vulnera- 
tum, amore  apertum. 

Ecce  ostendit,  Pectus  apertum  Cordis  affectus: 
probat  vulnus,  quousque  Cor  iJlud  te  diligat. 

Monstrat  tota  species,  vere  mitem  esse  et  hu- 
milem Corde  Jesum,  tuum  ex  omnibus  Dilectum. 

Patet  ecee  Cor  Jesu  tui:  patet  ut  adeas  et 
intres,  ut  des  et  tradas  illi  cor  tuum. 

5.  Ecce  bonitatis  abyssus  inexhausta:  quis  eam 
metiatur?  profunditatem  et  latitudinem  ejus  quis 
comprehendat?  Nec  homo  nec  Angelus  umquara 
comperit  limites. 

, Quis  ergo  miserorum  trepidet  ad  tale  Cor  ejus 
accedere,  qui  amore  miserorum  mortuus  est,  imo 

et  Cor  tenet  apertum,  ut  miseris  omnibus  pateat 
introitus ! 

Intuere  Cor  Jesu  pro  te  mortui,  et  manifestus 
amor  ejus,  morte  fortior,  vivacior  vita,  totus  sua- 
vis, expellet  timorem,  diffidentiam  abiget,  dimittet 
pussillanimitatem,  fidem  excitabit,  spem  roborabit, 
accendet  amorem:  et  ibis  te  mersum  in  bonitatis 
oceanum. 

Si  umquam  amoris  Jesu  sis  immemor,  aut  de 
ejus  affectione  haesites , verte  te  ad  ipsum  et  attende: 
Cor  vulneratum  clamabit,  quomodo  amet,  quantum 
diligat;  reclamabitque,  ut  redames,  ut  vicem  re- 
pendas. 

Si  angusteris,  si  tribuleris,  festina,  accurre 
ad  fontem  hunc  omnis  gratiae,  ad  scaturiginem 
omnis  consolationis. 

Si  terreant  te  infidelitates  tuae,  fiduciam  et  ani- 
mum tibi  erigant  benignitas  Cordis  Jesu  signa, 
caput  inclinatum,  brachia  extensa,  Pectus  aestuans 
amore  tui. 

In  omni  discrimine,  in  omni  difficultate,  jacta 
fidenter  teipsura  super  Cor  Jesu:  jacta  et  omnes 
anxietates  tuas  in  ipsum,  quoniam  ipsi  cura  est 
de  te. 

Quodsi  quid  boni  egeris,  si  quod  meritum  lucra- 
tus fueris,  in  Corde  Jesu  reconde  tuto,  ut  Sacrum 
hoc  Cor  ea  sua  virtute  sanctificet,  praeservetque 
a fure  vanae  gloriae,  atque  a tinea  amoris  proprii, 
et  in  diem  retributionis  finalis  custodiat. 

6.  0 pretiosissimum,  o dulcissimum  Cordis 
Jesu  mei  vulnus,  amandum  super  omnia  honoris 
insignia,  frequentandum  ante  omnia  loca!  de  te 
si  sumam  vel  unum  haustum  amoris,  omnia  infor- 
tunia cito  obliviscor,  mundana  et  terrena  nauseo, 

spiritualia  et  coelestia  gusto,  nihil  nisi  Jesum  et 
hunc  amore  vulneratum  scire  et  amare  curo. 

0 suavissime  Jesu!  trahe  me  ad  te:  trahe  me 
per  vulnus  Pectoris  ad  divinum  Cor  tuum,  ut  jam 
non  in  me  vivam,  sed  vivam  in  le,  vivam  in  Corde 
tuo,  beatifico  Sanctorum  omnium  habitaculo. 

Fac,  quaeso,  fac  ut  tibi  penitus  unitura,  et  ha- 
bens tecum  unum  sentire  circa  omnia,  cor  meum 
sit  perpetuo  clausum  inimicis  tuis,  mundo  et  mihi 
mortuum,  Ubi  semper  apertura,  te  solum  spirans, 
te  super  omnia  amans. 

0 Jesu,  Dilecte  animae  meae!  in  aeternum  con- 
serva me  in  Corde  tuo,  quod  est  omni  dulcedine 
dulcius,  et  in  quo  est  totum,  quod  desiderem  ad 
veram  beati tudinem. 

1 Scopus  libri  quarti  estf  animam  Deo  Sal- 
vatori suo  unire.  Hoc  autem  facit  divinus  amor. 
Porro  totus  hic  liber  de  amore  divino , de  causis 
ejus,  de  effectibus,  de  modis  agit.  Quae  si  in  fonte 
ipso  inspiciuntur,  si  considerantur  in  ipso  Corde 
Jesu,  amantis  ut  redamemus,  ardentis  ut  lique- 
fiamus, se  nobis  unientis  ut  nos  ei  uniamus,  non 
possunt  non  rapere  corda  nostra,  non  possunt  non 
liquare  nos  lotos , ut  in  unum  cum  illo  quodam- 
modo coalescamus. 

2.  Haec  divinae  unionis  vita,  quae  interioris  vitae 
pars  perfectissima  est  et  felicissima,  nonilaintel- 
ligenda  est,  quasi  animae,  quae  vitam  hanc  vivunt, 
nullum  amplius  exercitium,  ad  vitam  purificationis 
vitamve  illuminationis  perlinens,  obire  deberent. 
Istarum  enim  trium  vitarum  exercitia  numquam  in 
hac  terra  prorsus  separantur.  Quamdiu  vives, 
quemcumque  divinae  unionis  gradum  alligeris,  habe- 
bis aliquid  faciendum  ad  cor  magis  purificandum  aut 
purum  servandum,  habebisque  virtutem  exercen- 
dam, sive  agendo  sive  patiendo. 

Verum  hanc  vitam  sic  intellige,  ut  anima  bene 
purificata,  satisque  ornata  virtutibus  genuinis  ac 
solidis  per  generosos  abnegalionis  actus  acquisi- 
tis, cum  Jesu  Deo  suo  intima  vivat,  sancta  quadam, 
mutua,  ineffabili  familiaritate  utens,  idem  cum  ipso 

sapiens,  idem  volens,  idem  nolens,  iis  inlerea 
exercitiis,  iis  actibus,  quibus  haec  unio  foveatur 
ac  firmetur,  se  occupet  plerumque,  licet  interdum, 
amore  potius  quam  alia  ratione,  faciat  ea,  quae  ad 
interiorem  purificationem , aut  exercitationem  vir- 
tutum spectant.  Simili  modo  animae,  qu»  ad  se 
interius  purificandum  plerumque  laborant,  vel  qito 
ad  veras  virtutes  solide  acquirendas  plerumque 
incumbunt,  vitam  purificationis  aut  illuminationis 
vivere  dicuntur,'  prout  communiter  hac  aut  illa 
occupantur,  quamquam  eodem  tempore  varia  obeant 
exercitia,  quae  proprie  ad  alias  partes  interioris  vito 
pertinent. 

Atque  haec  sedulo  notanda  sunt,  ne  quis  in  illu- 
sionem labatur  hic  maxime  periculosam.  Itaque  nisi 
decipi  ac  periclitari  velit,  nemo  mortalis  umquam 
putet,  sibi  ulterius  non  esse  laborandum,  nihil 
faciendum.  Praesertim  autem  nemo  umquam  in 
hac  vita  credat,  sibi  nihil  amplius  esse  metuen- 
dum, se  libere  periculis  exponere  posse,  hoc  si- 
milive  praetextu,  quod  nulla  re  creata  moveatur, 
vel  quod  nihil  nisi  Deum  quaerat  aut  velit  Qua 
illusione  illi  ipsi,  qui  sanctitatis  nomine  et  ipsius 
martyrii  gloria  illustres,  tamquam  stellae  in  firma- 
mento, coruscabant,  in  abyssum  turpiter  cecide- 
runt. Ex  eodem  praesumptionis  fonte  alias  fluunt 
illusiones:  Officia  aliave  Dei  voluntatis  signa  negli- 
gere  ad  quiescendum  in  dulcedine  favorum  Dei: 
dona  Domini  potius  quam  Dominum  ipsum  quae- 
rere, extraordinaria  desiderare. 

3.  Ad  hoc  igitur,  dum  in  hac  parte  versaris, 
ompia  dirigere  debes,  ut  magis  semper  ac  magis 
Jesum,  Deum  et  Salvatorem  tuum,  diligas  teque 
illi  intime  unias  amore  quam  purissimo.  Hic  autem 

amor  concipitur  tum  considerando  innumerabilia 
ejus  beneficia,  opera  amoris  Cordis  ejus  ineffabilia, 
stupendas  dulcissimasque  promissiones  ejus,  ea 
demum  omnia,  quae  libi  in  tempore  et  in  aeterni- 
tate praeparat  bona:  tum  contemplando  amabilis- 
simas atque  infinitas  perfectiones  ejus , quibus  solis 
omni  amore  possibili  dignissimus  est:  tum  deni- 
que in  oratione,  in  sanctissimi  Sacramenti  visita- 
tione corporali  aut  spirituali,  in  sacra  Communi- 
one cum  ipso  devote  et  ferventer  agendo. 

4.  Modus  hunc  librum  adhibendi,  potest  esse 
unus  ex  quatuor,  qui  ante  primum  et  secundum 
librum  traditi  sunt.  Ex  istis  autem  sequatur  hic 
quisque  eum  modum,  quem,  pro  statu  animae  suae, 
sibi  utiliorem  credit,  ac  rebus,  quae  hic  habentur, 
sic  applicet,  ut  scopum  hujus  libri  attingat. 

Diligenter  tamen  observandum  est,  cum  in 
aliis,  tum  maxime  in  hac  interioris  vitae  parte, 
non  licere  ita  modo  determinato  vel  methodo  adhae- 
rere, ut  non  sinas  te  duci  a superna  gratia,  a 
divino  Spiritu,  qui  saepe  solet  in  illis  praesertim 
animabus,  quae  purificatae  et  illuminatae  se  totas 
Deo  unire  student,  omnem  modum  methodumve 
praetergredi,  omnia  fere  praeterire  ratiocinia,  cor 
rapere,  in  lumen  admirabile  tollere,  afficere  inef- 
fabiliter. 

Affectus,  quibus  te  dare,  actus,  quos  elicere 
hic  convenit,  praecipui  sunt: 

Graiitudinis , seu  gratiarum  actionum  prodatis 
ac  donis  tibi  aliisque  concessis:  imo  et  pro  gloria, 
et  beatitudine,  et  perfectione  Domini  Dei  nostri, 
ut  exemplo  docet  Ecclesia,  cum  dicit:  Gratias  agi- 
mus tibi  propter  magnam  gloriam  tuam. 

Gaudii  ob  misericordiam,  liberalitatem , amo- 

rem  ejus  erga  te  et  caeteras  creaturas:  ob  per- 
fectiones ejus  in  se:  ob  honorem,  et  felicitatem, 
et  gaudium  ejus. 

Fiduciat  in  Cordis  ejus  bonilate,  in  ejus  curat, 
in  ejus  Providentia. 

Admirationis  ob  magnitudinem  aut  multitudinem 
beneficiorum  tibi  el  aliis  collatorum,  operum  divini 
amoris,  infinitarum  perfectionum  ejus. 

Laudis , ut  extollas  mirabilia  ejus , modo  solus, 
modo  unitus  Ecclesiae,  modo  invitans  creaturas 
omnes , modo  te  Sanctis  Angelisque  in  coelo  asso- 
cians. 

Zeti  honoris  et  gloriae  ejus,  atque  animarum 
salutis  et  perfectionis  propter  ipsum. 

Humilitatis , ut  recorderis  el  agnoscas  te  esse 
indignum,  generosum  autem  Dominum,  cum  tibi 
effundit  Cordis  sui  thesauros. 

Amoris  filialis , quo  sancte  verearis,  ne  Domi- 
num offendas;  quo  amanter  doleas  offensas,  quibus 
Cor  ejus  a te  vel  ab  aliis  afflictum  fuit. 

Puri  amoris,  quo  te  et  tua  omnia  ei  des,  ac . 
tradas,  ac.  sacrifices;  quo  te  voluntati  et  benepla- 
cito ejus  rebus  in  omnibus  conformes;  quo  deni- 
que vivas  uniformis  ei,  prorsus  unitus. 

Hi  autem  aliique  actus,  cum  alibi,  tum  prae- 
sertim hic,  ita  eliciendi  sunt,  ut,  quamdiuinuno 
aliquo  te  utiliter  occupare  potes,  minime  transeas 
ad  alium,  sed  eodem  te  suaviter  aut  devote  occu- 
pare pergas,  donec  vel  tempus  orationis  dbierit, 
vel  Spiritus  gratiae  te  ad  alia  duxerit:  si  vero,  dum 
pie  et  quiete  conaris  uni  actui  vel  affectui  inhae- 
rere, Ctxperiris  te  diutius  inhaerere  non  posse, 
transi  ad  alium,  necessitate  animae,  aut  devotione 
tua,  aut  Spiritu  gratis  suggestum. 

Denique  libere  sinas  te  a Spiritu  Domini  duci 
ad  quaelibet  bona,  sive  ad  meditandum,  sive  ad 
contemplandum;  ad  agendum  afleclibus  cum  ipso, 
vel  ad  quiescendum  coram  ipso;  ad  ei  loquendum, 
aut  ad  auscultandum;  ad  petendum,  aut  ad  dan- 
dum. Nec  labores,  ut  tuarum  in  oratione  occu- 
pationum actu  conscius  maneas. 

5.  Regulae  ad  discernendos  spiritus,  quae  huc 
proprie  spectant,  cum  subtiles  sint,  diligenter  disci 
ac  bene  intelligi  debent,  ut  cum  fructu  applicari 
possint.  Sequentes  nobis  tradunt  Sancti. 

Prima.  Est  duplex  unio  divina  cum  unionis 
consummatione:  prima,  unio  activa;  secunda,  pas- 
siva vocatur. 

Unio  activa  in  uniformitate  perfecta  voluntatis 
nostrae  cum  divina  voluntate  consistit.  Haec  est 
tota  divini  amoris  perfectio.  ‘ Per  hanc  unionem 
sensa  Cordis  Jesu  nostra  sensa,  Spiritus  Jesu  no- 
ster spiritus,  vita  Jesu  nostra  vita.  Hinc  suaviter 
uniti  Jesu,  jugiter  eo  fruimur  ac  vere  beamur. 

Passiva  autem  unio  in  eo  consistit,  quod,  ex 
abundantia  lucis  et  amoris  infusi,  facultates  suspen- 
dantur, ut  memoria  non  recordetur,  intellectus  non 
cogitet,  voluntas  non  amet  nisi  Dominum  Deum, 
tota  anima  ita  objecto  divino  absorpta,  ut  hunc 
statum  suspensum  non  advertat.  Haec  unio  mira- 
bilibus dulcissimisque  donis  plena , singulis  vicibus 
brevis  esse,  nec  per  horam  durare’  solet.  Hinc 
anima,  per  intervalla,  unione  activa  occupari  atque 
contenta  esse  debet. 

Ad  unionem  activam  potest  unusquisque  venire 
per  fidelitatem  erga  gratiam  sibi  datam:  ad  passi- 
vam vero  unionem  nulla  cura  humana,  sed  di- 
vina bonitas  sola  animam  elevare  potest. 

Consummatio  unionis  divinae  consistit  in  eo 
quod  anima  Domino  unita , ita  in  divinum  amoris 
sui  objectum  quodammodo  transformetur,  ut,  facul- 
tatibus non  suspensis  nec  obstrictis,  ipsa  habitu- 
aliter,  placideque,  et  suaviter  fruatur  Domino,  tota 
miro  dulcique  modo  in  Domino  quasi  absorpta,  et 
nihilominus  tam  ad  actionem  quam  ad  contem- 
plationem optime  disposita. 

Secunda.  Tutior  est  via,  desiderare  et  expe- 
tere unionem  activam , quam  passivam , vel  res  quae 
ia  passiva  quandoque  dantur , ut  visiones , revela- 
tionesque, et  similes  communicationes.  Fieri  potest, 
ut  animae,  quae  in  activa  unione  [vivunt,  multo  majus 
habeant  meritum , quam  illae , quae  passiva  unione 
donatae  sunt,  propterea  quod  majora  et  genero- 
siora pro  Domino  faciunt  aut  sustinent,  ac  con- 
tentae sunt  iis  ex  divino  beneplacito  carere  con- 
solationibus, quas  aliis,  non  sibi,  datas  in  vita 
praesenti , in  futura  accipient  suavius  ac  copiosius 
dandas. 

Tertia.  Anima,  ad  se  movendum  et  incitandum 
ad  magna  et  fortia  pro  Domino  facienda  et  toleran- 
da, agnoscat  et  fateatur,  se  a Domino  accepisse 
et  accipere  multa,  et  magna,  non  ut  se  aliis  cre- 
dat melicrem,  sed  ut  generosius  et  perfectius  ei 
serviat.  Itaque  rejiciat  tamquam  venientem,  non 
a bono  sed  a malo  spiritu , omnem  cogitationem, 
omnem  motionem , quae  eam  ad  querimoniam  de 
miseria  sua,  ad  dejectionem  cordis,  ad  pusillani- 
mitatem, sub  quocumque  praetextu,  ducat. 

Quarta.  Quantascumque  divinae  bonitatis  effu- 
siones acceperit  anima,  quantumlibet  intime  unita 
Deo,  quantumvis  etiam  in  summo  bono  consum- 
mata fuerit,  usque  debet  meminisse,  se  non  esse 

impeccabilem,  sed  se  adhuc  posse  perire,  nisi 
Domino  sit  fidelis.  Adeoque  oportet  eam,  quo 
plura  et  majora  acceperit,  eo  semperesse  humi- 
liorem , eoque  semper  purius  amare  Dominum. 
Hinc  si  moveatur,  ut  diuturnitati  vitae  probae,  aut 
boni  propositi  firmitati,  aut  soliditati  virtutis  suae 
fidat,  ad  se  periculis  exponendum , sciat  se  a malo, 
non  a bono,  spiritu  moveri. 

Quinta.  Res,  quae  a fide  catholica  removent 
aut  avocant,  ut  certae  quaedam  instigationes  et  com- 
municationes, omni  diligentia,  omni  vi  rejiciendae 
sunt,  velut  effectus  spiritus  mali.  Illae  vero,  quae 
fidei  catholicae  sunt  consentaneae,  et  ad  animam 
Domino  Deo  suo  uniendum  inserviunt,  tamquam 
fructus  boni  Spiritus  accipi  cum  humili  gratitudine 
debent;  atque  etiam  cum  humilitate  et  resignatione 
expeti  possunt,  eo  fine,  ut  anima  in  amore  Domini 
crescat,  eique  perfectius  uniatur. 

Sexta.  Quando  cognoscitur  anima  per  accep- 
tas communicationes  magis  ac  magis  sibi  mortua 
evadere , desiderio  majoris  perfectionis  animari , in 
amore  divino  proficere,,  signum  est,  illas  a bono 
venire  spiritu.  Quando  vero  percipitur  anima  ex 
communicationibus  ad  naturae  corruptae  gratifican- 
dum inclinari,  aut  esuriem  sitimque  perfectionis 
majoris  amittere,  aut  velle  mente  quodammodo 
obstinata  defendere  vel  tenere  communicationes 
tamquam  certo  divinas,  licet  conscientiae  modera- 
tor non  credat  vel  dubitet,  signum  est,  illas  a 
spiritu  malo  venire. 

Septima.  Ne  desideret  anima  visiones  aut  re- 
velationes, neque  in  his  habendis  collocet  perfecti- 
onem vel  sanctitatem.  Meminerit  plures  fuisse  per 
illas  deceptos  atque  in  summum  discrimen  incidisse. 

Si  experiatur  illarum  desiderium,  indubie  credat, 
illud  a malo  spiritu  ingestum  aut  excitatum  esse, 
atque  expellat  vel  reprimat. 

Octava . Quo  avidius  res  hujusmodi  extraor- 
dinariae cupiuntur,  eo  majus  offerunt  periculum, 
ne  anima  illudatur,  et  a vera  sanctitatis  abducatur 
via,  quam  mitis  et  humilis  Corde  Jesus  ostendit,  et 
quam  Sancti  sequuntur. 

S.  Ignat.  S.  Alphons . Ven.  Margarita . Maria . 

Mysterium,  quod  nisi  ipse  e Corde  meo  promp- 
sissem, nemo  mortalium  umquam  imaginatus  esset : 
mysterium,  quod  omnem  naturam  creatam  trans- 
cendit: mysterium  denique,  quod  excedit  omnem 
potentiam  finitam. 

Opus  igitur  est  miraculis  stupendis,  sola  om- 
nipotentia divina  patrandis.  Sed  amor  triumphat: 
amor,  qui  in  Corde  divino  invenit  consilium , ibidem 
invenit  consilii  exequendi  potentiam. 

Omnia  possibilia,  omnia  facilia  sunt  mihi  Corde 
volenti,  cujus  velle  est  posse  et  facere. 

2.  Quoniam  vero  conspectum  glorificat»  Ma- 
jestatis me»  ferre  non  valerent  mortales,  neque 
mundus  in  fulgore  tant»  claritatis  subsistere  posset; 
infirmitati  eorum  consulendum,  ne  splendore  mag- 
nitudinis me»  arceantur  homines  fremebundi.  Ita- 
que coruscantem  gloriam  occultare , ac  nihil , quod 
terreat,  manifestare  oportet. 

Deinde,  fili,  cum  hic  non  habeas  civitatem  per- 
manentem, sed  futuram  inquiras,  expedit  tibi,  ut 
maneam  tecum  sub  forma  aliena,  ne  oblitus  te 
esse  peregrinum  in  terra,  velis  hic  facere  taber- 
naculum tibi  rebusque  adh»rere  pr»sentibus ; sed 
ut  memor  exilii  tui,  aspires  ad  patriam,  ubi,  re- 
velata facie,  contemplari  poteris  gloriam  meam. 

Demum,  quia  h»c  vita  brevis  est,  et  post 
eam  tempus  merendi  tibi  non  erit  amplius , bonum 
est  et  utilissimum  tibi,  si  sub  velamine  celem 
aspectum  meurn,  ut  ita  major  detur  locus  fidei, 
major  quoque  opportunitas  alias  exercendi  vir- 
tutes. 

5.  Quodsi  tam  multas  ob  causas  expediens 
sit,  ut  sub  specie  aliena  sim  cum  hominibus  dein- 
ceps in  terris;  inter  species  innumeras,  qu»  sunt 

possibiles,  eligenda  est  una*  quae  et  Cordis  mei 
amori  magis  congruat,  et  prosit  magis  hominibus. 

Porro,  fili,  cum  ego  ad  homines  venerim,  ut 
vitam  habeant  spiritualem,  et  maneam  cum  ipsis, 
ut  abundantius  habeant;  cumque  vita  spiritualis 
omnimodam  habeat  similitudinem  cum  vita  ^corpo- 
rali, quae  per  nutrimentum  naturale  sustentatur 
ac  roboratur;  opus  est  illis  cibo  supernaturali,  quo 
spiritualis  vita  conservetur,  firmitate  crescat,  vigore 
usque  magis  floreat. 

Praestat  itaque,  ut  sub  nutrimenti  specie  ma- 
neam ipse,  qui  sum  non  modo  panis  vitae,  sed 
et  vita  ipsa.  Quanto  enim  abundantius  vitam  habe- 
bit anima  fidelis,  si  nutriatur  ipsa  vita? 

Praeterea,  fili,  Cor  meum  amor  est:  amor 
autem  donum  sui,  qui  non  quiescit  nisi  se  objecto 
amato  tradiderit  atque  unierit. 

Nihil  autem  in  naturali  vita  magis  unitur,  quam 
cibus  et  cibatus:  ita  similiter  in  vita  spirituali,  ex 
amoris  mei  dono,  maxima  fit  et  intima  unio  inter 
animam  et  meipsum. 

Haec  est  divina  et  sanctifica  unio,  quam  unam- 
quamque animam  beare  possum:  opus  amoris  illi- 
mitati. 

Postremo  placet  manere  sub  forma  convivii, 
quod  summae  amicitiae  signum  est,  ut  fideles  amodo 
in  terris  gaudeant  superno  consortio  meo,  quo 
fruunturBeati  in  coelis,  utque  laete  recordentur  aeternae 
felicitatis,  ubi  dispono  vobis  regnum,  ut  edatis  et 
bibatis  super  mensam  meam,  et  ubi  ego  praecin- 
gens me  et  transiens,  ministrabo  vobis. 

Haec  erit  unio  sempiterna  et  perfecte  beatifica. 
Pascha  gaudii  aeterni,  vinum  aeterni  amoris,  quod 
bibam  vobiscum  semper  novum  in  regno  Patris  mei. 

4.  Ut  autem  suaviter  disponerentur  homines 
ad  tanta  mysteria,  haec  multipliciter  in  lege  anti- 
qua figurari  volui. 

Figura  fuit  fructus  arboris  vitas  in  paradiso 
positae , quo  cibo  homines  innocentes  vescerentur, 
quoque  vita  vigerent,  a .morte  praeservarentur* 
tutarentur  immortalitatem. 

Figura  fuit  oblatio  panis  et  vini  perMelchise- 
dech,  qui  erat  sacerdos  simul  et  rex:  sacerdos 
quidem  Altissimi,  rex  vero  Salem,  rex  pacis. 

Figura  fuit  agnus  Paschalis , agnus  absque  ma- 
cula, qui  et  offerebatur  et  manducabatur:  qui 
non  crudus,  non  coctus,  sed  igne  praeparatus  edi 
debebat:  quem  qui  comedebant,  illos  oportebat 
habere  renes  accinctos,  calceamenta  in  pedibus, 
baculos  in  manibus,  ad  progrediendum  se  expeditos. 

Figura  fuit  Manna  in  deserto,  quod  de  coelo 
quotidie  decidebat,  quod  habebat  omnis  saporis 
suavitatem,  quod  panis  vocabatur  Angelorum,  de 
quo  denique  nec  ille , qui  solita  mensura  plus  com- 
parabat, plus  possidebat,  nec  ille,  qui  allero  minus 
colligebat,  minus  habebat. 

Figura  fuit  Arca  Testamenti,  ubi  divina  Maje- 
stas inter  Cherubim  honorabatur,  et  unde  propiti- 
ationem, auxiliumque,  et  consolationem  diu  noc- 
tuque  populo  suo  largiri  solebat 

Figura  demum  fuit  panis  Subcinericius,  quo 
Propheta  a dejectione  et  debilitate  liberatus,  ac 
vigore  novo  confortatus,  ambulavit  in  fortitudine 
cibi  illius  usque  ad  montem  Dei. 

5.  Non  mihi  latuit,  fili,  quanti  h®c  institutio 
mihi  constaret:  quot  et  quanta  sacrificia  require- 
ret haec  vita  mea  Sacramenlalis. 

Scio,  quibus  humiliationibus  me  subjiciam,  quam 

gravibua  injuriis  me  exponam.  Sed  haec  omnia 
posthabet  Gor  meum  amori,  quo  fertur  et  erga 
Patrem  et  erga  homines. 

Cordis  mei  amor  nullis  vincitur  obstaculis:  de 
omnibus  facile  triumphat.  Imo  vero^  ipsas  difficul- 
tates, ipsa  sacrificia  tenet  exhibetque,  velul  totidem 
argumenta  magnitudinis  et  generositatis  suae. 

En  itaque  eminenter  magnum  pietatis  Sacra- 
mentum, quod  per  amorem  meum  conceptum  est 
ante  saecula,  effectum  per  supremam  potentiam 
meam  in  tempore,  apparuit  Angelis,  praedicatum 
est  gentibus,  consolatum  est  mundum,  inebriavit 
dulcedine  corda  mortalium. 

6.  V.  D.  0 altitudo  sapientiae  et  amoris  Cordis 
tui,  Jesu,  fili  Dei  vivi!  quam  mirandae,  quam  stu- 
pendae adinventiones  eju3l  quam  amabiles.  Domi- 
ne , quam  dulces ! 

Ecce,  quomodo  amaveris  nos,  Jesu  amantis- 
sime! Exinanisti  teipsum  amore  nostri,  formam 
eibi  accipiens,  in  similitudinem  nutrimenti  factus, 
habitu  inventus  ut  panis,  panis  autem  vitae  aeternae  \ 

0 quanta  vis  amoris  accendit  Cor  tuum,  cum 
transiturus  de  hoc  mundo  ad  Patrem , hoc  mira- 
bilissimum, hoc  dulcissimum  medium  permanendi 
nobiscum,  et  permanendi  tali  modo,  instituisti! 

0 amoris  prodigium!  0 divina  institutio!  in 
qua  tu  ipse,  Jesu  optime,  convivium  simul  et 
conviva,  oblatio  et  offerens,  gaudium  Angelorum 
et  hominum! 

7.  Gratias  tibi,  Domine  Jesu,  gratias  aeternas 
pro  ineffabili  Cordis  tui  bonitate , qua  incompara- 
bile beneficium  hoc  nobis  elargitus  es. 

Utinam  debitas  tibi  grates  pro  tanto  munere 
persolvere  possem!  Venite,  Angeli  et  Sancti  Dei: 

venite,  popuM  ct  tribus  omnes:  gtaSas  agile'  Do- 
mino mecum : laudemus  et  superexaltemus  amo*- 
rem  Cordis  ejus  in  idipsum. 

Cantemus  Domino  canticum  novum ; quia  novo> 
modo  oobiscum  manens,  e Corde  suo  nobis  be- 
neficia usque  nova  profundit. 

Jubilemusr  Deo  Salutari  nostro : procidamus  ante 
eum,  prae  gaudio  ac  gratiludine  ploremus  coram  eo. 

8.  0 Jesu,  amor  infinite!  qui  ex  amore  in 
hunc  mundum  venisti,  et  hic  permanes  ex  amore, 
imo  et  ex  amore  factus  es  totus  meus : tibi  vicis- 
sim  cor  meum,  tibi  omnes  affectus  meos,  tibi  me 
totum  do  et  trado:  fac,  quaeso,  ut  amore  sim 
totus  tuus  in  perpetuum,  ut  quidquid  sum  et  habeo,» 
amori  tui  et  gloriae  tuae  inserviat. 

Aufer  a me  omnia  amoris  tui  impedimenta:- 
extingue  in  me  omnem  affectum  inordinatum,  ut 
nihil  me  afficiat,  nihil  me  moveat,  nisi  quod  te  vel 
tua  commoda  respicit. 

Tu , o dulcedo  cordis  mei,  et  beatitudo  animae 
meae!  tu  vive  et  regna  in  me:  tu  esto  deinceps  pri- 
mum et  ultimum  objectum  cogitationum  et  affectio- 
num mearum:  occuper  usque  de  te  vel  propter 
te,  qui  mihi  es  omnia. 


CAPUT  SECUNDUM. 

De  mirabili  institutione  sanctissimi  Eucharistiae 
Sacramenti. 

1.  V.  J.  Ego  sum  panis  vivus,  qui  de  coelo 
descendi:  qui  venit  ad  me,  non  esuriet:  panis, 
quem  ego  dabo,  caro  mea  est  pro  mundi  vita. 
Haec  cum  dixissem,  fili,  litigabant  Judaei  ad 

invieem  dicentes;  Quomodo  potest  hic  nobis  carnem 
suam  dare  ad  manducandum? 

Illis  autem  reponens  asserui:  Arnen,  amen 
dico  vobis,  nisi  manducaveritis  carnem  Filii  ho- 
minis, et  biberitis  ejus  sanguinem,  non  habebitis 
vitam  in  vobis. 

Garo  enim  mea  vere  est  cibus,  et  sanguis 
meus  vere  est  potus. 

2.  Ante  diem  autem  festum  Paschae,  sciens 
venisse  horam  meam,  ut  abirem  ex  hoc  mundo 
ad  Patrem,  cum  dilexissem  meos,  qui  erant  in 
mundo,  in  finem  dilexi  eos. 

Vespere  itaque  facto,  in  ultima  coena  discubui 
et  duodecim  Discipuli  mecum:  ipsisque  circumse- 
dentibus: Desiderio,  inquam,  desideravi  4hoc  Pa- 
scha manducare  vobiscum. 

Coenantibus  autem  eis,  accepi  panem,  et  bene- 
dixi, ac  fregi,  dedique  Discipulis  meis,  dicens: 
Accipite  et  comedite;  hoc  est  corpus  meum. 

Et  accipiens  calicem,  gratias  egi,  et  dedi  illis, 
dicens:  Bibite  ex  hoc  omnes;  hic  est  sanguis  meus. 

Hoc  facite  in  meam  commemorationem. 

3.  F.  D.  Haec  ergo  sunt  verba  tua,  Domine 
Deus,  veritas  aeterna,  quibus  et  prius  solemniter 
promisisti,  te  daturum  nobis  teipsum  panem  vitae: 
haec  sunt  facta,  quibus  postea,  quod  promiseras, 
vere  praestitisti. 

His  verbis  faclisque  tuis,  antequam  scripta 
erant,  Ecclesia  tua  edocta,  fruebatur  divino  hoc 
munere  tuo;  et  quemadmodum  jusseras,  faciebat 
in  commemorationem  tuam. 

His  et  incredulorum  difficultates,  objectiones- 
que haereticorum , et  daemonum  teniationes , prae- 
visas, subvertisti  ac  disjecisti. 


Digitized  by  vj  ' 3Q IC 


CAPUT  n. 


443 


Ais  enim  docuisti,  credenda  esse,  quas  tu, 
veritas  infallibilis,  dicis,  etiamsi  non  comprehen- 
dimus, quomodo  ista  fieri  possint. 

Quae  vero  tu  dixeris,  scimus  per  sanctam  Ec- 
clesiam, veram  Sponsam  tuam;  sed  quomodo  intus 
constituantur  aut  fiant  mysteria,  quae  verbis  asse- 
Tuisti,  capere  non  possumus,  cum  ratio  nostra 
limitata  attingere  non  valeat  illa,  quae  omnes  rati- 
onis limites  transcendunt. 

Si  non  intelligimus  quae  intra  nos  sunt,  quomodo 
intelligamus  quae  sunt  supra  nos? 

Quod  granum  seminatum  ac  mortuum  'in  terra, 
crescat  in  novum  culmum , et  multiplicem  produ- 
cat fructum,  credimus,  quoniam  extrinsecus  per- 
cipimus: quomodo  autem  haec  intrinsecus  fiant, 
perspicere,  licet  naturalis  sint  ordinis,  omnino 
non  valemus. 

Nonne  insanus  haberetur  merito,  qui,  dum 
mysteria  naturae  existere  percipit  sensibus , ea  ad- 
mittere nollet,  propterea  quod  non  comprehendat, 
quomodo  sint? 

Porro  religionis  mysteria  esse  a te  revelata, 
percipimus  etiam  sensibus ; quia  fides  ex  auditu : 
ac  praeterea  haec  mysteria  esse  vera , ratione  ipsa 
videmus,  cum  rationi  sit  evidens,  non  posse  fieri, 
ut  tu,  essentialis  veritas,  falsum  loquaris. 

Rationabile  igitur  obsequium  omnium  tibi  fide- 
liter credentium.  Ilii  vero,  qui  tibi  credere  de- 
trectant, putantes  se  esse  sapientes,  stulti  facti 
sunt  et  prorsus  irrationabiles. 

Hoc  autem  fit  ex  caeca  superbia,  diaboli  arte 
impulsa,  ut  Talionem  suam,  dotem  nobilissimam, 
tibi,  ejusdem  auctori,  subdere,  teque  per  rationis 
submissionem  honorare  nolint. 

Quotquot  vero  umquam  iu  Ecclesia  fuerunt  humi- 
les, licet  maximo  florerent  ingenio,  intellectum  ia 
captivitatem  redegerunt  ad  fide  obsequendum  tibi. 

Per  hoc  ostendis,  te  esse  Dominum  omnium, 
bonum  erga  universos , nullarum,  acceptorem  perso- 
narum : verum  a cunctis,  a doctis  sicut  ab  indoctis, 
te  velle  obsequium  intellectus  subditi  et  volunla- 
iis  subdentis. 

4.  Ante  te,  Domine  Deus,  Creator  ac  Redemp- 
tor meus,  me  prosterno,  tibique  penitus  subjicio 
rationem  meam:  imo  intellectum  totum  et  volunta- 
tem meam,  Gorpus  et  sensus  omnes,  in  obse- 
quium fidei,  in  gloriam  tuam. 

Sed  etiam  mea  gloria  est  et  emolumentum, 
ut,  quae  dona  animae  et  corporis  a te  data  habeo, 
eadem  ad  te,  originem  et  finem  illorum,  referam; 
et,  quaB  in  ordine  naturali  accepi,  per  ea  gratiae 
tuae  libere  cooperer  ad  ordinem  supernaturalem, 
proindeque  ad  aeternum  decus , ad  perennem  beati- 
tudinem  meam. 

Ratio  et  fides,  ambae  dona  tua,  Domine:  prior, 
dpnum  naturale;  posterior,  supernaturale:  ambae 
sibi  semper  amicae , numquam  contrariae:  ambae 
ad  veritatem  donatae,  quaeque  in  ordine  suo. 

Si  credo , quia  movet  ratio  naturalis,  naturalis 
est  fides  mea,  non  supernaturalis  nec  salutaris : 
Si  autem  credo,  quia  movet  causa  supernaturalis, 
supernaturalis  ac  salutaris  fides  mea  est 

Beati,  qui  non  viderunt,  et  crediderunt.  Ac 
profecto,  quomodo  sensus  percipiant  quae  sub  sen- 
sus non  cadunt!  aut  quomodo  capiat  ratio  quae 
intra  rationis  captum  non  veniunt?  Vel  quomodo 
frigidum  eloquium  hominis  explicet  quae  effecit 
Cordis  tui  amor  excedens  ? - \ ? 

5.  In  spiritu  igitur  Ecelesia?  tuae , firmiter  credo 
te  Dominum  Jesum  Christum,  verum  De&m  atque 
hominem,  vere  ac  substantialiter  in  sanctissimo 
Sacramento  sub  specie  rerum  visibilium  panis  et 
vini  contineri. 

Firmjter  credo  te  sub  unaquaque  specie,  et  sub 
siQgulis  cujusque  speciei  partibus,  separatione  fac- 
ta, totum  adesse  et  integrum. 

Firmiter  credo  te,  ibi  praesentem  in  statu  glo- 
rificato, esseeumdem,  quem  in  orbem  terrarum 
introductum  adorarunt  Angeli,  quem  sub  forma  pu* 
eri  venerati  sunt  Maria  et  Joseph,  Pastores  et 
Magi,  qui  mitis  et  humilis  Corde  transiisti  benefa- 
ciendo, qui  pro  nobis  morluHS  resurrexisti,  qui 
assumptus  in  corium , sedes  gloriosus  ad  dextram 
Dei  Patris.. 

Non  sicut  Judaei  signa  quaero,  aut  modum  scru- 
tor;  non  sicut  increduli  rationes  intrinsecus  laten- 
tes capere  volo ; non  sicut  haeretici  privato  judicio 
satisfieri  postulo : mihi  sufficit  testimonium  infallibi- 
lis Sponsae  tu»,  sanci»  Ecclesiae , qu»  est  firma- 
mentum veritatis. 

Quidquid  ejus  doctrin»  contrarium  est,  reji- 
cio: et  haec  est  securitas,  fides  mea. 

6.  0 Domine  Deus  infinitae  Majestatis,  Sancte 
Sanctorum!  qui  tam  mirabiliter  et  tam  amanter 
in  hoc  mysterio  latitas,  te  adoro,  te  devote  colo. 

Corporo  et  anima  demissus  in  praesentia  Mia, 
profiteor  coram  corio  et  terra,  te  esse  Deum, 
Salvatorem  meum;  Ubique  supremum  tribuo  cui-* 
tum.  Majestati  tuae  debitum.  ; 

Offero  tibi  etiam  adorationes,  honoresque,  et 
obsequia  omnia,  qu»  tibi  persolvunt  Angeli,  et 
Sancti,  totaque  Ecclesia  tua. 

Ulinam  homines  universi  te  agnoscerent,  te 
adorarent,  tibi  obsequium  ac  reverentiam  exhi- 
berent! 

At  quoniam  multi  desunt,  pro  his,  Domine,  ego 
Sanctis  et  Angelis  tuis  fidelibusque  animabus  me 
uniens,  adoro  te  et  veneror:  sicque  omnium  infide- 
lium animarum  defectum  supplere  posse  desidero. 

7.  0 Jesu!  quidquid  pro  te  facere  possim,  quasi 
nihil  est,  quando  confertur  illis,  quae  tibi  debeo. 

Tu  mihi,  in  hoc  suavissimo  Sacramento,  lar- 
gitus es  puro  Cordis  tui  amore  omnia , qua  habes, 
corpus  et  animam,  Humanitatem  et  Divinitatem 
tuam  cum  omnibus  earum  thesauris.  Tantum  ergo 
tibi  debeo,  quanti  vales  tu,  quia  infinitus  es. 

Tibi  vicissim  do  corpus  et  animam  meam,  quid- 
quid habeo,  quidquid  sum:  sed  post  haec  omnia  tibi 
data , en  debitum  tneum  manet  infinitum. 

Bonum  mihi,  Domine  Jesu,  hoc  modo  me  a 
te  obligari,  ut  movear  atque  impellar  ad  amandum 
sine  limite  infinitam  Cordis  tui  bonitatem. 

Memor  immensi  et  gratuiti  amoris  tui,  Jesu, 
te  redamo  toto  corde  ineo,  et  amore  iliimitato 
tibi  satisfecere  posse  cupio. 

8.  Adjuva  me,  amantissime  Je£u,  ut  amem 
te  ea  pietate> «a  teneritudine,  ea  reverentia,  quam 
solus  amor  inspirare  possit. 

Fraisla,  ut  hinc  puro  amore  vivam  tibi,  qui 
amore  infinito  mihi  vivis  in  sanctissimo  Tabernaculo. 

Per  Sacrosanctum  Cor  tuum  amore  ita  cap- 
tum, ita  detentum,  oro  et  supplico,  tibi  constringe 
cor  meum,  ut  sit  amoris  tui  captivum,  nec  um- 
quam  ab  eo  solvatur  aut  separetur. 

CAPUT  THfflUI. 

Quam  vivida  fide  Ecclesia  devotionem  suam  erga 
sanctissimum  Sacramentum,  omni  tempore  et 
loco,  demonstrarit. 

1.  F.  /.  Fili,  exultat  Ecclesia  praestantissimo 
Cordis  mei  beneficio,  et  hoc  supremum  amoris 
mei  miraculum  omni  devotionis  affectu  veneratur. 

Rapta  excessu  bonitatis  Cordis  mei,  liquescit 
illa  amore  mei,  et  dulcissima  praesentia  mea  secure 
gaudet,  ac  gaudere  pergit,  dum  transeunt  gene- 
rationes, mutatur  facies  terrae,  avolant  saecula. 

Ecce  omni  retro  aetate,  ab  oriente  et  occi- 
dente, ab  austro  et  aquilone,  surrexerunt  Ecclesiae 
filii,  et  beatam  dixerunt  sanctam  Matrem,  ob  tan- 
tum amorem  Cordis  mei,  manentis  cum  ipsa  om- 
nibus diebus  usque  ad  consummationem  mundi. 

In  hac  perenni  mutuaeque  dilectionis  plena  prae- 
sentia, coenam  magnam,  divinum  festum  celebro 
nuptiarum  spiritualium  cum  immaculata  Sponsa, 
Ecclesia  Sancta. 

Ad  has  invitati,  ad  has  vocati  sunt  fideles, 
licet  pauperes , et  debiles,  et  casci,  et  claudi,  ut 
impleatur  domus  discumbentibus,  et  gaudium  sit 
plenum. 

2.  V . D.  Audite  haec,  mortales,  et  adeste 
nuptiali  veste  induti.  Hic  gustate  et  videte,  quam 
suavis  sit  Dominus. 

Omnes  vere  fideles  ad  hoc  sacrum  convivium, 
eui  ministrant  Angeli , semper  et  ubique  conveni- 
unt, hac  festiva  ornati  stola,  qua  placentes  Do- 
mino congaudent , dum  aluntur  et  reficiuntur. 

Qui  autem  hac  veste  carent,  sordidati,  jure 
„abstinent“,  eo  quod  merito  timeant,  „ne  judicium 

sibi  manducent  et  bibant;-*  vel  „eo  quod  non  con- 
fiteantur Eucharistiam  carnem  esse  Salvatoris  nostri, 
Je$u Christi,  quae  pro  peccatis  nostris  passa' est,  ct 
quam  Pater  sua  benignitate  suscitavit."  (/.  Cor . //. 
S.  Ignat.  Mart.  Saeculo  I.J 

Nos  autem  ,, Eucharistiam  incarnati  illius  Jesu 
Christi  et  carnem  et  sanguinem  esse  edocti  sumus." 
(S.  Justi» . Mart.  Saec.  II) 

Quantum  itaque  donum  confertur  non  tantum 
animae  nostraB  sed  et  „carni,  quae  corpore  Domini 
el  sanguine  alitur!"  (S.  Iren.  Saec.  II) 

Quam  magna  proinde  requiritur  reverentia! 
„Nostis,  qui  divinis  mysteriis  interesse  consuevi- 
stis, quomodo  cum  suscipitis  corpus  Domini,  cum 
omni  cautela  et  veneratione  servetis,  ne  ex  eo 
parum  quid  decidat,  ne  consecrati  muneris  aliquid 
delabatur:  reos  enim  vos  creditis,  si  quid  inde 
per  negligenliam  decidat.  Tanta  utimini  cautela, 
et  merito  utimini."  ( Origin ..  S(bc.  III.) 

3.  Ecclesia  vix  e trecentorum  annorum  per- 
secutione egressa,  laeta  laureisque  coronata,  mox 
in  primo  generali  concilio,  filiis  ejus  ab  omnibus 
partibus  mundi  congregatis,  dispensationem  hujus 
divini  Sacramenti  pro  toto  orbe  statuit,  ut  tam 
sanctum  mysterium,  ubique  sancte  tractaretur. 

Non  nova  protulit,  sed  antiqua  revocat  et  in- 
culcat fidelis  custos  depositi.  „Neque  Regula , inquit 
sollicita  mater,  neque  consuetudo  tradidit,  ut  hi, 
qui  offerendi  Sacrificii  non  habent  potestatem,  his 
qui  offerunt,  corpus  Christi  porrigant.  Accipiant 
secundum  ordinem  post  presbyteros  ab  Episcopo 
vel  £ presbytero  sacram  Communionem. ‘c  (Cone. 
Nic.  pnm.  Saec.  IV.) 

Ecce  Sacrosanctam  Communionem  ! ecce  sa*? 

craroentum Doitiini!  „Nam  in  specie  panis  dat 
nobis  cprpus,  ei  in  specie  vini  dal  nobis  sangui- 
nem, ut,  cum  sumpseris,  gustes  corpus  et  san- 
guinem Christi,  factus  ejusdem  corporis  ei  san- 
guinis . particeps : sic  enim  efficimur  Christiferi, 
hoc  est,  Christum  in  corporibus  nostris  ferentes : 
sic,  secundum  beatum  Petrum,  divinas  naturas  con- 
sortes reddimur/4  (S.  CyriL  Hierosol.  Seec.  IV.) 

„Panis  quidem  est  ante  verba  Sacramentorum  : 
ubi  vero  accesserit  consecratio,  de  pane  fit  caro 
Christi.  Consecratio  igitur  quibus  verbis  est,  et 
cujus  sermonibus?  Domini  Jesu.  Ergo  sermo  Christi 
hoc  conficit  Sacramentum,  Quis  sermo  Qbristi? 
nempe  is , quo  facta  sunt  omnia.  Jussit  Dominus, 
et  factum  est  coelum:  jussit  Dominus,  et  facta  est 
terra:  jussit  Dominus  , et  omnis  creatura  generata 
est.  Vides  ergo,  quam  operatorius  est  sermo  Chri- 
sti. Si  ergo  tanta  vis  est  in  sermone  Domini  Jesu, 
ut  inciperent,  esse  quae  .non  erant,  quanto  magis 
operatorius  est,  ut  quae  erant,  in  aliud  commu- 
teqtur?  Ipse  dixit,  et  facium  est/‘  (S.  Ambros . 

IV)  . 

„0  Sacramentum  pietatis!  0 signum  unitatis  ! 
0 vinculum  charitatis!  Qui  vult  vivere,  habet  ubi 
vivat,  habet  unde  vivat.  Incorporetur  ut  vivifice- 
tur. Non  sit  putre  membrum,  quod  resecari 
mereatur;  non  sit  distortum,  de  quo  erubescatur, 
Sit  pulchrum,  sil  aptum,  sit  sanum:  haereat  cor- 
pori, vivat  Deo  de  Deo.“  ( S . Augustin . Scec.  V.J 

Quotquot  igitur  hujus  participes  corporis  efB- 
cimur j cogitemus  quod  illum  sursum  sedentem, 
qui  ab  Angelis  adoratur,  hunc  degustamus.  Quod 
Angeli  neque  libere  audent  intueri  propter . emi- 
cantem iode  splendorem;  hoc  nos  pascimur,  huic 

dos  unimur,  unum  coipus  efficimur.  Ut  itaque 
non  tantum  per  charitatem  hoc  fiamus,  verum 
etiam  ipsa  re,  in  illam  misceamur  carnem:  hoc 
namque  per  escam  efficitur,  quam  largitus  est 
vobis.  Tamquam  leones  igitur  ignem  spirantes, 
ab  illa  mensa  recedamus , facti  diabolo  terribiles/* 
(S.  Chrysost . Scec.  V.J 

„ Quam  bonus  panis,  qui  et  Angelos  per  spe- 
ciem, ut  de  ipso  satientur  in  patria;  et  nos  pascit 
per  fidem,  ne  deficiamus  in  via.  Ut  panem  An- 
gelorum manducaret  homo.  Creator  Angelorum 
factus  est  homo,  utrosque  pascens  et  integer  per- 
manens/4 (S.  Fulgent  Scec . VI.) 

„Qui  tamen  scelerate  vivunt,  et  communicare 
non  desinunt,  putantes  se  tali  Communione  mun- 
dari, discant  nihil  ad  emundationem  proficere,  sed 
ad  condemnationem.  Etenim  caro  Christi,  esca 
Sanctorum/*  (S.  Isidor . Hispal.  S<ec.  VII.) 

Parate  igitur  cor  vestrum.  „Eucharistia  enim 
est  Communio,  per  quam  cum  Christo  commer- 
cium habemus,  ac  carnem  ejus  et  Divinitatem  per- 
cipimus, atque  nos  inter  nos  unimus/*  (S . Joan, 
Damasc.  Scec.  VIII.) 

„Audiant  ergo,  qui  volunt  extenuare  hoc  ver- 
bum corporis,  quod  non  sit  vera  caro  Christi, 
quae  nunc  in  Sacramento  celebratur  in  Ecclesia, 
neque  verus  sanguis  ejus,  nescio  quid  volentes 
plaudere  aut  fingere,  quasi  quaedam  virtus  sit  carnis 
aut  sanguinis  tantummodo,  ut  Dominus  mentiatur, 
cum  ipsa  Veritas  dicat:  Hoc  est  corpus  meum. 
Nec  itaque  dixit,  cum  fregit  et  dedit  panem:  Haec 
est,  vel  in  hoc  mysterio  est  quaedam  virlus  vel 
figura  corporis  mei,  sed  ait  non  ficte:  Hoc  est 
corpus  meum:  et  ideo  hoc  est  quod  dixit,  non 

quod  quisqtie  fingit.  Nemo  in  aperto  adhuc  con- 
tradixit ei,  quod  totus  orbis  (credit  et  confitetur.** 
(S.  Paschas . Abb.  Sasc.  IX.) 

5.  „In  ecclesiis  Eucharistia  semper  patens: 
quam  consuetudinem  servarunt  antiqua  ecclesiae.44 
(Luttprand.  Sasc.  X) 

Itaque  „Chrislus  oblivioni  non  subjacet:  Chri- 
stus mandatis  suis  contraria  non  demandat.  Ipse 
est  panis  qui  de  coelo  descendit,  qui  ad  coelestem 
cibum  quotidianis  Ecclesiae  defertur  ad  mensam, 
qui  in  remissionem  frangitur  peccatorum , qui 
edentes  se  perpetuam  pascit  et  nutrit  ad  vitam/4 
(S.  Petr . Damian.  Sasc.  XI.) 

„Neque  est  quod  causemur  nostro  huic  nega- 
tam tempori,  sive  eam,  quae  ad  Patres  veteris 
Testamenti  facta  est,  apparitionem;  sive  eam,  quae 
Apostolis  exhibita  est,  praesentiam  carnis  ejus. 
Siquidem  fideliter  considerantibus  neutram  deesse 
liquebit.  Adest  enim  nobis  etiam  nunc  camis  ejus 
vera  substantia,  haud  dubie  sane  quin  in  Sacra- 
mento. Adsunt  revelationes  r sed  in  spiritu  et  vir- 
tute, ut  nihil  in  lulla  gratia  deesse  probetur.44  (S. 
Bern.  Sasc*  XIL) 

6.  „ Suavitatem  hujus  Sacramenti  nullus  expri- 
mere sufficit,  per  quod  spiritualis  dulcedo  in  suo 
fonte  gustatur:  et  recolitur  memoria  illius,  quam 
in  sua  Passione  monstravit  excellentissimae  chari- 
latis.  Unde  ut  arctius  hujus  charitatis  immensitas 
fidelium  cordibus  infigeretur , in  ultima  coBna , quando. 
Pascha  6um  Discipulis  celebrato,  transiturus  erat  de 
hoc  mundo  ad  Patrem,  hoc  Sacramentum  insti- 
tuit , tamquam  Passionis  suae  memoriale  perenne, 
figurarum  veterum  impletivum , miraculorum  ab 
ipso  factorum  maximum,  et  de  sua  contrista- 

tis  absentia  solatium  singulare.44  S.  Thomas  Aq: 
Scec.  XIII.)  1 

„Persona  spiritualis  et  interior  in  participatione 
Corporis  Christi  Jesu  duodecim  excellentes  invenit 
fructus:  Fortitudinem  ad  mundana  et  peritura  fa cite 
deserenda : Profectum  in  salutaribus  aeternitatis 
negotiis : Elevationem  animae  supra  quidquid  est 
extra  Deum:  Vigorem  ad  exercenda  bona:  Illu- 

minationem intellectus  ad  cognoscendum  perfectius» 
Deum  et  omnia,  quae  in  speculo  aeternitatis  viden- 
tur: Inflammationem  amoris  erga  Deum : Executi- 
onem  earum  rerum,  quae  felicitatem  producunt: 
Thesaurum  divitiarum-:  t Continuam  Spiritus  alacri- 
tatem: Firmitatem  quamdam  securam : Pacem  per- 
fectam: Unionem  animae  cum  Deo/4  ( Thauler . 
Scec . XIV.)  ; . 

,,0  pretiosum  convivium , magnificum,  saluti- 
ferum, omni  suavitate  repletum!  Hoc  purgantur 
peccata,  virtutes  augentur,  et  omnium  charisma- 
tum abundantia  mens  impinguatur/*  (S.  Antonin. 
Scec.  XV.)  • 

7.  Itaque  de  venerabili  hoc  et  divino  Eucha- 
ristiae Sacramento  doctrinam  tradens,  quam semper 
Catholica  Ecclesia,  ab  ipso  Jesu  Christo,  Domino 
nostro,  et  ejus  Apostolis  erudita,  atque  a Spiritu 
Sancto,  illi  omnem  veritatem  in  dies  suggerente, 
edocta,  retinuit  et  ad  finem  usque,  saeculi  conser- 
vabit, docet  et  aperte  ac  simpliciter  profitetur,  in 
almo  Eucharistiae  Sacramento,  post  panis  et  vini 
consecrationem,  Dominum  nostrum  Jesum  Chri- 
stum, verum  Deum  atque  hominem,  vere,  reali- 
ter,  atque  substantialiter  sub  specie  illarum  rerum 
visibilium  contineri ; 

Admonet,  hortatur,  rogat  et  obsecrat  per 

viscera  misericordi®  Dei  'nostri , ut  omnes  et  sin- 
guli, qui  christiand  nomine  censentur,  in  hoc  uni-* 
tatis  signo,  in  hoc  vinculo  charitatis,  in  hoc  con- 
cordi® symbolo,  conveniant  et  concordent,  me- 
moresque  tant®  Majestatis,  et  tam  eximii  amori* 
Jesu  Christi,  Domini  nostri,  qui  dilectam  animam 
suam  in  noslr®  salutis  pretium,  et  carnem  suam 
nobis  dedit  ad  manducandum;  haec  sacra  myste- 
ria corporis  et  sanguinis  ejus  ea  fidei  constantia 
et  firmitate,  ea  animi  devotione  ac  pietate  et  cultu 
credant  et  venerentur,  ut  panem  supersubstantia- 
lem frequenter  suscipere  possint,  et  is  vere  sit  eis 
animae  vita  et  perpetua  sanitas ; 

cujus  vigore  confortati,  ex  hujus  miser®  pere- 
grinationis itinere  ad  coelestem  patriam  pervenire 
valeant,  eumdem  panem  Angelorum,  quem  modo 
sub  sacris  velaminibus  edunt,  absque  ullo  velamine 
manducaturi.*4  (Cone.  Trid.  Sess.  13.  Sasc.  XVI.) 

8.  0 Domine  Deus!  quantum  fideles  omnium 
retro  s®culorum  flagrarunt  ad  te  in  amoris  tui 
Sacramento  honorandum!  quanta  pietate  conali 
sunt  hic  tibi  exhibere  summam  reverentiam ! quan- 
tum laborarunt  ad  Cordi  tuo  debitam  gratitudi* 
nem  probandam,  ad  Cordis  tui  amorem  amore 
compensandum ! 

Et  ideo  criminandi  essemqs,  si  nos,  h®redes 
fidei  semel  tradit®  Sanctis,  et  filii  Sanctorum,  in 
hac  devotione  devotionum , in  hac  summa  religio- 
nis noslr®  tepesceremus,  ubi  tanla  series  s®culo- 
rum  provocat  vividam  fidem  nostram , tanta  multi- 
tudo fidelium  omnium  temporum  omniumque 
locorum  per  orbem  exemplo  nos  stimulat,  tanta 
benignitas  Cordis  tui  nostra  corda  urget. 

Vivifica  fidem  nostram,  Jesu  amantissime,  et 

vivificatam  adauge  perpetuo.  Spem  robora  et  fidu- 
ciam. Amorem  accende  et  inflamma. 

Praesta,  Domine/ ut  spiritu  fidei  colere,  devote 
venerari,  digne  participare  sanctissimum  hoc  et 
dulcissimum  mysterium  usque  valeamus. 


CAPUT  QUARTUM. 

Quod  Sacrosanctum  Cor  Jesu  in  amoris  sui  Sa- 
cramento sit  perfecte  beatum. 

1.  F.  J.  Quod  desideravitCor  meum,  fili,  quod  per 
omnes  amoris  excessus  quaesivit,  hoc  jam  in  sanc- 
to Eucharistiae  Sacramento  fruitur  contentum. 

Ecce  nunc  satistactum  est  non  solum  justitiae 
Patris  coelestis,  verum  etiam  Cordis  mei  amori. 
Hoc  gaudet  atque  exultat  Cor  meum/  quod  nihil 
amodo  desit  optatae  felicitati  suae. 

Congaude  mihi,  fili  mi;  quia  hic  est  gaudium, 
delectamentum,  beatitudo  Cordis  mei. 

Hic  est  coelum  novum,  arte  divina  factum  et 
ornatum,  ut  [complaceat  sibi  ac  beatum  sit  Cor 
meum  ibi  cunctis  diebus. 

Ecce  autem  non  iis  rebus,  fili , in  quibus  mun- 
dus, frustra  laborans,  quaerit  felicitatem,  fruitur 
hic  Cor  meum.  Non  bonorum  terrestrium  ostenta- 
tione, non  oblectamentis  sensuum,  non  iis  deni- 
que politur  objectis,  quae  passionibus  blandiuntur. 

His  omnibus  voluntarie  careo:  imo  vero  iis 
saepe  rebus,  quas  mundus  horret  aut  fugit,  circum- 
dari soleo.  Plene  tamen  contentum  ac  beatum 
est  Cor  meum. 

2.  Quidni  beatum  hic  sit  Cor  meum,  quoniam 
in  hoc  supernaluralium  deliciarum  paradiso  inunda- 

tur  torrente  gaudiorum  divinorum  summarumque 
dulcedinum  l 

His,  fili,  perfecte  beatus  Corde  sum  bonis, 
quae  a Patre  haereditate  habeo  ut  Filius,  quaeque 
ut  Salvator  mundi  acquisivi  pretio  vitae. 

Tu  autem,  fili  mi,  in  quibus  rebus  tuam  quae- 
ris felicitatem?  an  etiam  in  unione  divina,  in  super- 
no consortio,  in  mellifluo  solatio  divini  beneplaciti  ? 

Nonne  cordis  gaudium  vel  etiam  pacem  quando- 
qu*  amittis,  eo  quod  non  habeas  quae  naturae  grati- 
ficantur? Islisne  tu  quoque  juxta  divinam  voluntatem 
libenter  cares? 

Vide  attente,  fili,  tibique  persuasum  habe,  cor 
tuum,  sicut  meum,  non  rerum  sensibilium,  non 
objectorum  creatorum,  sed  supernaturalium  ac  di- 
vinorum amore  et  perfruitione  esse  beandHm. 

3.  Hic  praeterea  beatum  Cor  meum,  ob  fide- 
lium beatitudinem,  quam  ex  hoc  fonte  bonorum 
hauriunt  et  mecum  participant. 

Ut  bonus  pater  felicitatem  experitur,  inter  dilec- 
tos suos  se  reperiens  liberos;  ita  ego  in  medio 
populi  mei. 

Hic  fideles,  ut  liberi  Cordi  meo  charissimi,  a 
me  educantur  et  formantur:  mecum  convivantur 
ac  recreantur:  generositatem  fortitudinemque  Cor- 
dis mei  imbibunt:  ad  aemulandum  virtutes  meas 
animantur:  imo  iisdem,  quibus  ego,  rebus  gloriari 
atque  delectari  discunt. 

Propter  haec  utique  gaudet  Cor  meum:  quod 
beatum  se  reputat,  cum  alios  fecit  beatos. 

Laetare  mecum,  fili,  videns  felicitatem  tuam 
objectum  esse , non  curae  tantum , sed  etiam  gaudii 
Cordis  mei. 

Imitatio  s.  c.  j.  29 

4.  0 si  scires , quanta  insuper  beaUtudine  hic 
fruatur  Cor  meum  ex  teneritudine,  ex  devotione 
amoris  tot  animarum,  in  omni  loco  et  statu  mihi 
omnibus  affectibus  viventium,  mihi  hic  corde  toto 
deditarum ! 

Hic,  fili,  hic  mecum  Benjamin  in  mentis  ex- 
cessu. Hic  animae  purae  coelestibus  rapiuntur  de- 
liciis, quibus  Angeli  ipsi  inebriantur. 

Hic  animae  illae  generosae,  licet  natura  debiles, 
magna  et  fortia  pro  me  capiunt  consilia,  ameris 
mei  sacrificia  affectu  et  actu  compensant,  com- 
modis meis  se  penitus  consecrant. 

Et  tanto  amore,  tam  tenero,  tam  puro,  ego 
non  delectarer?  Et  illis  ego  non  totum  Cor  meum 
effunderem?  Num  ego,  fili,  amoris  teneritudine  aut 
generositate  me  superari  patiar? 

Deliciae  meaei,  esse  cum  filiis  hominum:  deli- 
ciarum dulcedo,  Cor  meum  purarum  animarum 
amore  laetari,  illarumque  corda  recreare  vicissim. 

5.  Hic  itaque  multipliciter  perfecteque  beatum 
Cor  meum.  Quodsi  fuerint  aliqui  ingrati  vel  dege- 
neres, qui  amori  meo  insensibiles  aut  in  Cor  meum 
injuriosi  sint,  se  miseros,  non  me  infelicem  red- 
dere possunt. 

Ex  quo  enim  resurrexi  ad  vitam  gloriosam , jam 
non  morior  amplius,  nec  ullo  afficior  dolore. 
Gaudium  meum,  bealitudo  mea  perfecta  est  et 
plena:  nemo  eam  e Corde  meo  tollet,  nemo  minuet. 

Cor  meum,  fili,  cum  personaliter  unitum  sit 
Divinitati,  ipsius  Divinitatis  beatitudine  beatum  est. 

Et  ideo,,  ut  sit  perfecte  beatum  Cor  meum, 
mediis  non  indiget  externis,  quae  sive  adsint  sive 
absint,  semper  beatissimum  est. 

Non  minus  beatum  in  tugurio  apud  pauperem 

morientem,  quam  in  palatio  apud  magnatem  aut 
regem:  tam  beatum  in  altaris  Tabernaculo,  quam 
in  coeli  throno. . 

Etenim  ratio  beatitudinis  Cordis  mei  ab  intus 
est;  unde  semper  idem  ipsum  est  omni  loco,  omni 
tempore,  omni  circumstantia. 

Hoc  interius  est  latibulum,  ubi  posui  sedem 
meam,  ubi  lucem  inhabito  inaccessibilem,  ubi  plena 
et  immutabili  fruor  beatitudine. 

6.  Mirantur  Angeli  circumfusi,  pronique  vene- 
rantur, et  exultantes  conclamant:  Gaudeamus,  et 
demus  gloriam  Deo  nostro! 

Et  multo  magis  de  beatitudine  mea  qugm  de 
sua  propria  gaudent;  ad  me  namque  rapti,  ac 
prae  nimio  amore  mei  seipsos  obliti,  mihi  congau- 
dent gaudiis  inenarrabilibus. 

Similiter  etiam  multae  animae  fideles,  quam- 
quam adhuc  in  corpore  miserias  hujus  vitae  mor- 
talis experiuntur,  magnopere  gaudent,  quia  ego 
sum  quod  sum:  atque  maximam  felicitatem  capi- 
unt ex  hoc,  quod  sciant  me  esse  summe  beatum. 

Et  tu,  fili,  si  vere  me  diligis,  gaudebis  utique 
propterea  quod  ego  beatus  sum , non  modo  fruens 
gloria  altissima  ad  dextram  Dei  Patris,  sed  etiam 
in  hoc  amoris  Cordis  mei  Sacramento. 

7.  V.  D.  Testis  es  mihi , dulcissime  Jesu,  et 
scis  me,  amore  tui,  gaudere  propter  beatitudinem 
tuam  perfectam  in  suavissimo  Cordis  tui  Sacra- 
mento. 

Imo,  Domine,  cor  meum  et  tota  anima  mea 
exultant  in  te,  quia  Cor  tuum  beatum  est,  et  in 
beatitudine  confirmatum  in  saeculum  sacculi. 

0 quam  merito  me  perfundere  debet  summa 
laetitia,  propterea  quod , Passione  tua  peracta,  gloria 

et  felicitas  tua  sunt  plenae,  et  extra  omnem  vicis- 
situdinem positae!  ... 

Verum  est,  mihi  de  mea  propria  gloria  et  bea- 
titudine  sempiterna  gaudendi  tempus  nondum  esse, 
cum  adhuc  exilii  mei  adversa  experiar:  sed  illud  in- 
terim  sufficit  mihi,  quod  tu,  Deus,  Salvator  et 
Paler  meus,  gloria  summa  summaque  beatitudine 
plenissime  gaudeas. 

Haec  est  mihi  ratio  gaudendi,  et  gaudendi  toto 
corde,  etiam  dum  in  captivitate  sedeo  et  fleo, 
recordatus  aeternae  haereditatis  meae  in  coelo,  quam, 
ut  Deus,  praeparasti  mihi,  quam,  ut  Salvator  , mihi 
amissam  redemisti,  quam,  ut  Pater,  mihi  reliquisti. 

Et  quia  dignum  et  justum  est,  ut  te  diligam 
magis,  quam  me  et  mea;  ita  pariter  aequum  est  et 
salutare,  ut  gaudeam  vehementius  de  tua  beatitu- 
dine, quam  de  mea  vel  possessa  vel  possidenda. 

Revera,  Domine  Jesu,  intime  atque  intense 
magis  gaudeo  ob  tuam  gloriam  ac  beatitudinem, 
quam  ob  quemcumque  meum  honorem  aut  exaltati- 
onem, quamcumque  meam  laetitiam  aut  conso- 
lationem. 

Sed  et  totis  gaudeo  praecordiis  de  ipso  gaudio, 
quo  Cor  tuurn  perfunditur  ex  felicitate,  devotione, 
amore  denique  tot  fidelium  animarum  tibi,  ubique 
gentium,  dedicatarum. 

8.  Praesta,  optime  Jesu,  ut  ex  harum  sim 
numero,  quae  te  hic  tam  amantem,  tanta  puritate 
et  generositate  redamant. 

Non  rogo  extraordinarios  stupendosque  favo- 
res illis  saepe  et  effuse  concessos:  te,  Jesu  mi,  te- 
ipsumrogo,  laborum  dolorumque,  si  quos  pro  te 
subii,  mercedem,  et  rebus  in  omnibus  unicam  feli- 
citatem meam. 

Non  quae  mundi  sunt  bond  aut  oblectamenta, 
non  quae  naturae  blandiuntur,  non  etiam  consola* 
tiones  mere*  sensibiles  me  beare  possunt.  Beatitudo 
mea,  dulcissime  Jesu,  super  Cor  tuum  quiescere, 
te  frui. 

Dura  quies  omnis,  quaB  non  recumbit  super 
Cor  tuum:  vana  omnia,  quae  ad  tenon  referuntur: 
inepta,  quae  Cordis  tui  sensis  non  congruunt:  insi- 
pida, quae  unctione  amoris  tui  non  condiuntur. 

Concede  tantum,  ut  per  divinam  unionem  te 
possideam,  te  quam  purissime  et  generosissime 
amem ; et  reliqua  libenler  aliis  linquo:  hoc  solo  dono 
tecum  beatissimus  ero. 

CAPUT  QUINTUM. 

Sacrosanctum  Cor  Jesu  est  cor  Ecclesiae  suae 
sanctae. 

4.  V.  J.  Cor  meum,  fili,  quod  in  Sacramento 
vivit,  cor  Ecclesiae  meae,  quae  est!corpus  meum 
mysticum. 

CorpuS  hoc  meum  vivum  est,  anima  informatum. 
Anima  autem  illa  principium  vitae  supernaturalis, 
quam  vivit  corpus. 

Hoc  vitae  principium  e divino  Corde  meo  pro- 
cedit: ex  Corde  enim  meo  Ecclesia  formata  est; 
quod  plane , non  de  membris,  non  de  corpore,  sed 
de  anima  intelligendum  est. 

v Multa  quidem  membra,  unum  autem  corpbs, 
quod  principio  divino  Cor  meum  animat,  nutrit- 
que,  et  fovet,  ut  vita  mea  manifestetur  in 
corpore. 

Ecclesia  itaque  constans  et  corpore,  quod  hm 
manum  est  elementum,  et  anima,  quae  elementum 


Digitized  by  vjOOQIC 


460 


LIBRI  QUARTI 


est  divinum,  tamquam  individuum  morale  subsistit 
in  unitate  personae,  et  participatione  naturae  hu- 
manae atque  divinae. 

Quemadmodum  enim  succum  vitalem  palmitibus 
dispositis  influxu  communicat  vitis,  sic  ego  dispo- 
sitis Ecclesiae  membris  divinum  communico  prin- 
cipium. 

Et  sicut  vitis  et  palmites  unum  sunt,  ita  ego 
et  Ecclesia  aliquid  unum  quodammodo  sumus. 

Vere  ergo  inlimeque  ego  et  Ecclesia  uniti,  non 
unione  morali  tantum,  sed  etiam  substantiali;  non 
unione  sensibili,  sed  spirituali;  non  unione  hypo- 
statica, sed  tamen  personali,  eo  scilicet  sensu, 
quod  ego  ita  Ecclesiae  uniar , ut  sit  mecum  unum 
suppositum  morale,  accipiens  a me  suam  partem 
principalem,  animam  suam,  divinum  vitae  supernatu- 
ralis  principium,  ac  simul  habens  membra,  sin- 
gula sub  alio  respectu  supposita,  quae  in  se  et  pro 
se  subsistunt,  vere  distinctae  mereque  humanae 
personae. 

2.  Sic  mihi  unita,  sic  animata  principio  divino, 
vivit  Ecclesia  vitam  quodammodo  divinam,  vitam 
subernaluralem,  vitam  meritorum  aeterna  beatitu- 
dine  dignorum. 

Quiri  ex  eodem  fonte  habet  homo,  ut  Eccle- 
siae membrum  esse  incipiat,  cum  Cordis  mei  aqua 
et  spiritu  in  baptjsmo  regeneratur,  quemadmodum 
dicit  Scriptura:  Omnes  nos  in  unum  corpus  bapti- 
zQti  sumus,  sive  Judaei,  sive  Gentiles,  sive  servi, 
sive  liberi. 

Ad  hoc  enim  ex  Latere  meo  aperto  fluxit  aqua, 
baptismi  symbolum^  quod  est  lavacrum  regenera- 
tionis. 

Eodem  principio  etiam  membra  Ecclesias  intime 
uniuntur.  Multis  quidem  vincufis  fideles  inter  se 
suaviter  feliciterque  colligantur:  at  in  amoris.  Cordis 
mei  Sacramento  mihi  velui  incorporantur  ac  Spi-  • 
ritu  meo  donantur,  sicque  incomparabiliter  arctius, 
dulciusque , et  perfectius  inter  se  conjunguntur. 

Et  hoc  est  amoris  mysterium,  quod  eloquitur 
Apostolus,  cum  ait:  Unum  corpus  mulli  sumus, 
qui  de  uno  pane  participamus.  Unum  corpus  et 
unus  spiritus. 

Quid  igitur  mirum,  si  fidelibus  sit  cor  unum. 
Cor  meum,  de  cujus  plenitudine  accipiunt  spiri- 
tum vitas? 

Sicut  enim  in  corpore  naturali  sanguis  cum  vi 
vitali  proficiscitur  e corde,  seque  omnibus,  etiam 
remotissimis  minimisque  tribuit  partibus  non  prae- 
peditis, ita  xitae  supernaturalis  principium  e Cordo 
meo  procedit,  et  cunctis  singidisque  membris  cor- 
poris mei  mystici  non  impeditis  se  impertit. 

3.  Hac  virtute  divina  non  solum  vivit  Ecclesia, 
membris  intime  unitis,  sed  eadem  etiam  a me 
alitur,  vigoremque  accipit,  et  in  juventute  semper 
florenti  conservatur. 

Imo  si  quod  membrum  infirmatur,  aut  etiam 
vivificantem  influxum  communicationemque  meam, 
abusu  liberi  arbitrii  sui,  impediverit  aut  ejecerit, 
ita  ut  fiat  supernaturaliter  mortuum  ; quamdiu  cor- 
pori Ecclesiae  inhaeret,  a Corde  meo  ipsam  vitam 
supernaturalem  sanitatemque  recipere  potest,  cum 
per  Poenitentiae  Sacramentum  se  lavat  in  balneo 
vivificantis  et  purificantis  Sanguinis  Cordis  mei, 
sicque  obicem  vel  impedimentum  removet. 

Ecdesiae  autem  viva  membra,  cum  Spiritu  meo 
animentur,  cum  influxu  Cordis  mei  jugiter  fove- 

antur,  cum  denique  maneant  in  me  et  ego  in  illis, 
fructum  ferunt  multum,  fructum  verum  et  manen- 
tem, fructum  vilaa  aeternae. 

Religiones  autem  falsae  sectaeque  omnes,  quia 
a Corde  meo  divino  non  vivificantur , neque  vivi- 
ficari possunt,  utpole  a corpore  meo  mystico  pror- 
sus separatae , inanima  sunt  entia , principio  vitae 
supernaluralis  carentia;  ideoque  fructum  genuinum 
et  salutarem  ferre  non  possunt.  Sicut  enim  pal- 
mes non  potest  ferre  fructum  a semetipso,  nisi 
manserit  in  vite,  ita  nec  homines , nisi  manserint 
in  me. 

Noli  ergo  mirari,  si  sectae  religionesque  falsae* 
veluti  abjecti  palmites  arescant,  putrefiant,  tan- 
dem pereant. 

4.  Si  illa,  fili,  quibus  ita  vivit,  vigetque,  et 
fructificat  Ecclesia,  mirabilia  sunt  et  dulcia,  magis 
adhuc  miranda  videantur  ac  dulcedine  pleniora 
reliqua,  quae  ei  communico,  quibusque  mihi  simi- 
lis est.  t 

Etenim  quaecumque  ego  habeo  natura,  gratia 
a me  habet  pro  capacitate  sua  Ecclesia. 

Profecto  cum  ego  sanctus  Ecclesiam  divino 
vitae  principio  animem,  sicque  eam  mihi  unitam 
habeam,  ut  tamquam  unum  quid  simus,  neces- 
sario sancta  est  illa,  non  solum  exterius,  origine 
nimirum,  ac  fine,  mediisque  ad  finem,  aeternam 
beatitudinem , adhibendis,  verum  etiam  interius* 
anima  ipsa , in  qua  sanctitas  proprie  residet. 

Ex  perpetua  unione  influxuque  Cordis  mei„ 
ego  illam  in  sanctitate  perficio , ut  exhibeam  Eccle- 
siam gloriosam , non  habentem  maculam , aut  ru- 
gam, aut  aliquicf  hujusmodi. 

' Ego  orrare  non  possum : ideoque  nec  potest 

Ecclesia.  Si  erraret  ipsa,  ego  errarem:  ast  ego 
sum  veritas  infallibilis,  unde  infallibilis  est  et  ipsa. 

Verba  quae  dedit  mihi  Pater,  dedi  ei:  et  ape- 
rui sensum,  ut,  Spiritu  meo  dirigente,  ea  intelli- 
geret,  atque  custodiret. 

Ecclesia,  quae  corpus  meum  est,  non  moritur, 
quia  ego  non  amplius  morior;  sed  sic  manet, 
donec  ego  venio  gloriosus  in  consummatione  saeculi. 

Ego  Jesus  heri,  et  hodie:  ipse  et  in  saecula: 
et  ideo  Ecclesiam,  quam  Cor  meum  vivificat  et 
conservat,  quam  alit  et  vigore  complet,  quam 
sanctitate  sua  sanctificat  et  sua  veritate  firmat; 
etiam  perpetua  vita  sua  donat,  eique  illustrem 
tribuit  immortalitatem. 

5.  Hinc  disce,  fili,  quam  digna  sit  reverentia, 
quam  digna  amore  tuo  Ecclesia , quae  mihi  tam  in- 
time conjuncta  est,  meque  ipsum  adeo  prae  se  fert, 
ut  merito  dicere  possit:  Qui  me  videt,  videt  et 
Christum. 

Gaude,  fili  mi,  gaude  toto  corde,  te  membrum 
esse  hujus  mystici  corporis  mei,  quo  nihil  pul- 
chrius, nihil  nobilius,  nihil  mirabilius  cernitur  in 
orbe  terrarum. 

Si  me  amas,  ama  Ecclesiam  meam,  pro  qua 
tradidi  meipsum,  et  qua  nihil  omnium,  quae  facta 
suht  in  coelo  et  in  terra,  charius  est  Cordi  meo. 

Praecipue  in  sanctissimo  amoris  mei  Sacramento 
arctius  Ecclesiae  in  me  unieris , ibique  melius  a Corde 
meo  disces  spiritum  ejus. 

Quicumque  vult  cognoscere  spiritum  Ecclesiae, 
Cordis  mei  Spiritum  discere  debet;  quoniam  ulrius- 
que  unus  est  et  idem  Spiritus. 

Ecclesia  eodem  spiritu  consideranda  est,  quo 
animatur:  ejusque  agendi  ratio,  non  mundano  sensu, 

sed  eo  intuenda  sensu  spirituali,  quo  in  agendo 
movetur. 

0 si  cognoscerent  omnes  Ecclesiae  sensa , quae 
sensa  matris  optimae  longe  excellunt , cum  sint  ipsa 
Cordis  mei  sensa ; quam  ardenter  amarent  Eccle- 
siam! quam  perfecte  probarent  universa  opera  ejus! 

Ora,  fili,  ut  cuncti  mortales  Ecclesiam  agnos- 
cant, et  diligant  utque  decora  sint  hujus  corporis 
membra,  spiritu  vitae  animata:  membra,  quibus 
honorer,  quibus  glorier. 

Saepe  multumque  precare,  'ul  omnes  Cordis 
mei  sensis  vigeant,  ac  crescant  per  omnia  in  illo, 
donec  occurrant  in  corpus  perfectum,  et  associ- 
entur Angelorum  societati  et  Sanctorum,  qui  in 
unione  Cordis  mei  confirmati  sunt  in  coelis. 

6.  Interea,  fili,  cura  tibi  in  primis,  ut  maneas 
iri  me,  non  per  fidem,  spem,  charitatem  solum, 
verum  etiam , medio  Sacramento,  per  unionem  per- 
fectam. 

Hoc  est  illud  unum , neoessarium  tibi,  ut  mihi 
unitus  sis.  Ex  hac  unione  tibi  vita,  et  vigor,  et 
perfectio,  et  sanctitas. 

Quo  arctius  mihi  unitus  fueris,  leque  melius  dis- 
positum servaveris , eo  copiosiora  gratiarum  bono- 
rumque supernorum  fluenta,  omni  quidem  tem- 
pore,. praecipue  autem  in  sancta  Communione,  tibi 
e Corde  meo  derivabis. 

Hinc  multum  sanctitatis  feres  fructum,  quo 
divinam  Cordis  mei  virtutem  ostendes,  et  gloriam 
ejus  veram  promovebis. 

7.  F.  D . 0 Domine,  Deus  noster!  quam  ad- 
mirabile, quam  amabile  Cor  tuum!  Quis  non  stu- 
pescat tam  profundis  virtutis  ejus  mysteriis!  quis 
tantis  amoris  testimoniis  non  pooveatur ! 

Magnum  utique  fuit  et  mirabile  divini  amoris 
tui  opus,  naturae  nostrae  assumptio , sed  o quanto 
majus  ac  mirabilius  opus,  traditio  tui  ipsius  in 
Sacramento! 

In  incarnatione  enim  nostram  suscepisti  huma- 
nitatem: in  Communione  vero  nobis  tuam  largiris 
Divinitatem,  et  ipsam  Humanitatem  tribuis. 

Assumendo  naturam  nostram,  tu  ad  nos  de- 
scendisti, et  ipse  mortalem  duxisti  vitam;  commu- 
nicando autem  teipsum  nobis  in  Sacramento , nos 
ad  te  tollis , et  vitam  impertiris  divinam. 

Factus  homo,  redemisti  et  congregasti  nos: 
factus  vitae  nostrae  cibus,  nos  in  te  unis,  ut  si- 
mus consummati  in  unum  per  te  et  in  te. 

O Domine!  quam  prodigiosus  et  quam  suavis 
est  Cordis  tui  amor  erga  nos,  propter  quos  haec 
tanta  operaris! 

Utinam,  Domine  Deus,  omnes  cognoscant  et 
diligant  haec  stupenda , haec  amanda!  Utinam  corda 
possideam  omnium,  ut  illa  tui  amori  consecrare 
possim! 

8.  O Jesu,  vita  et  dulcedo  animae  meae!  quam 
ineffabilis  est  amor,  quo  me  dilexisti! 

Quantum  enim  amoris  tui  beneficium,  quo  me 
per  naturam  creasti  ad  imaginem  tuam!  At  quam 
incomparabiliter  majus  illud,  quo  me  per  gratiam 
ad  tuam  similitudinem  elevasti!  Sed  quid  dicen- 
dum, quid  sentiendum  de  eo,  quo  me  ad  unionem 
intimam  tecum  sublimasti!  Quis  sum  ego,  et  quis 
tu,  ut  tu  me  ita  tractes! 

O amor  incomprehensibilis!  O dulcissime  Jesu, 
amabilis  super  amabilia  omnia!  quomodo  non  mo- 
riar, si  te  non  amem!  quomodo  vivam,  si  tibi 
non  vivam! 

0 Domine,  principium  et  sustentaculum,  et 
finis  vitae  meae!  praesta,  quaeso,  praesta,  ut  libi 
unitus  vivam,  vivam  per  te,  vivam  propter  te,  ad 
gloriam  et  gaudium  Cordis  tui,  quo  tam  mirifica, 
tam  dulcia  efficis.  *) 

5*- 

CAPUT  SEXTUM. 

Sacrosanctum  Cor  Jesu  militantem  in  terris 
Ecclesiam  unit  Ecclesiae  triumphanti  in 
coelis. 

1.  V.  J.  Fili,  ego  constitutus  sum  caput  super 
omnem  Ecclesiam,  cujus  pars  gloriosa  mecum  in 
coelo  triumphat. 


*)  ,,  Ea,  de  quibus  auctor  iu  hoc  capite  loquitur, 
magnae  sunt  consolationis  et  utilitatis.  Quamquam  autem 
nihil  est,  quod  non  intelligi  possit,  attamen  juverit  ali- 
qua explicare,  et  quaenam  in  haere,  de  qua  agitur,  asseri 
cum  fundamento  theologico  possint,  exponere. 

Corporis  Christi  mystici,  seu  Ecclesiae  caput  est 
Christus , membra  sunt  fideles.  Est  autem  inter  caput  et 
membra,  ut  auctor  concise  dicit,  unio 

1)  Substantialis , non  solummodo  moralis,  quae  est, 
verbi  gratia,  inter  caput  et  cives  alicujus  rei  publicae. 

2)  Spiritualis , eo  sensu  quod  non  sit  unio  physica, 
id  est,  effecta  per  cohaesionem  vel  commixtionem  partium 
seu  molecularum  materialium,  excepto  tempore  quo  per- 
sistunt species  sacrae  Eucharistiae  in  homine.  Ast  ideo 
non  est  minus  substantialis  unio ; nam  cohaesio  et  com- 
mixtio entium  materialium  in  fine  nihil  est  nisi  acci- 
dens. In  hac  vero  de  qua  loquimur  unione.  Spiritus 
Christi  membra  viva  informat. 

3)  Personatis  aliquo  modo.  Scilicet  totum  hoc  cor- 
pus mysticum  unicam  personam  format.  Christus  autem, 
ut  caput,  dat  id  quod  est  principale  in  personalitate 
liac.  Non  est  ipse  quidem  persona  tota  et  sola,  cura 

' Haec  pars,  haec  Ecclesia  triumphans,  ad  quam 
csetera  quondam  ascensurae  sunt  ovantes.  Ange- 
lorum Sanclorumque  omnium  societas,  clara  vic- 
toriis, aeternis  coronata  laureis,  gloriae  et  amori 
mei  immutabiliter  penilusque  devota,  longe  gra- 
tissima est  ac  charissima  Gordi  meo. 

Quid  mirum  ergo,  Cor  meum  abreptum  fuisse 
cum  Jiac  gloriosa  portione  in  terram  viventium, 
in  regnum  aeternae  bealitudinis?  Sed  ecce  simul, 
per  amoris  prodigium , cum  parte  militante  reten- 
tum est  in  Sacramento. 

Hoc  itaque  modo  utrique  parti  praesens  adest, 
utramque  per  seipsum  et  in  seipso  conjungit,  fa- 
ciens utramque  unam. 

2.  In  me  utraque  eamdem  habet  victimam : 
triumphans  quidem  Agnum  stantem  tamquam  occi- 


p er  sona  efficiatur  toto  supposito , ad  quod  etiam  membra 
numeranda  sunt ; sed  est  id , unde  membra  vitam  spiritu- 
alem habent , et  a quo  reguntur  et  informantur.  Non 
tamen  est  haec  unio  hypostatica , quae  etiam  personalis 
appellatur.  Nam  in  unione  hypostatica,  persona  Verbi  ita 
assumpsit  naturam  humanam,  ut  in  hac  natura  sub  nullo 
respectu  aliqua  personalitas  persistat,  et  unica  sub  omni 
respectu  habeatur  persona  Verbi  Dei:  in  unione  autem, 
de  qua  disserimus,  quodlibet  membrum  jam  est  supposi- 
tum aliquod  seu  persona , non  quidem  quatenus  est  mem- 
brum corporis  Christi  mystici,  sed  quatenus  hoc  mem- 
brum sub  alio  respectu  pro  se  subsistere  potest,  et  esse 
potest  principium  quod,  ut  Scholastici  dicunt,  actionum. 
Verum  natura  humana  in  Christo  est  tantum  principium 
quo  actionum,  et  sub  nullo  respectu  potest  esse  princi- 
pium quod  earumdem:  ideo  unio  haec  est  hypostatica 
et  personalis.  Contra , membra  corporis  Christi  mys- 
tici sunt  quidem  principium  quo  actionum , quatenus  con- 
siderantur ut  membra  corporis  mystici ; possunt  autem  esse 
et  considerari  ut  totidem  principia  quas  actionum,  quate- 

sum,  victimam  quae  non  jamimitidlatur,  sfcd  olim 
immolata  adoratur:  militans  vero  eumdem Agnum 
Dei,  tollentem  peccata  mundi,  juge  sacrificium, 
quod  in  omni  loco  offertur  oblatio  munda. 

Utraque  eadem  quoque  utitur  mensa:  coeles- 
tis profecto  sine  mysterio  satiatur  pane  Angelo- 
rum, quem  edentes  appetunt  semper,  et  quo  si- 
mul sempef  saturantur:  terrestris  autem  eodem 
cibo  fruitur  sub  mysterio , modo  statui  ( ejus  prae- 
senti accommodato. 

Eodem  denique  fonte  recreatur  ufraque:  quae 
enim  regnat  supra,  perpetuis  inebriatur  deliciis  de 
torrente  voluptatis  divinae,  e Corde  meo  salientis 
in  vitam  aeternam:  quae  hic  pugnat,  ex  eadem 


nus  ut  supposita  singularia  seu  individua  cogitantur. 
Hinc  utique  patet,  'majorem,  intimioremque,  et  mirabili- 
orem esse  unionem  hypostaticam , quam  illam  de  qua  lo- 
quimur. 

Sumus  autem  vere  membra  Christi , et  possumus  dici 
„Caro  de  carne  ejusu  (juxta  S.  Paulum :),  sicut  anima,  qua? 
est  principale  in  homine , potest  dicere  de  membris  sui 
corporis  : Hoc  est  membrum  meum;  informo  tale  et  tale 
membrum:  unde  est  vere  ejus  membrum.  Proin  Christus 
nos  jure  vocat  membra  sua  vera,  carnem  suam,  etc. 

Constitutivum  seu  unitivum  principale  hujus  corporis 
mystici,  juxta  aliquos,  estS.  Eucharistia.  Inde  existi- 
mant, optime  et  sensu  maxime  obvio,  explicari  verba 
Christi ,,Nisi  manducaveritis  carnem  Filii  hominis . . . 
non  habebitis  vitam  in  vobis.u  Et  haec:  „Qui  mandu- 
cat meam  carnem  ....  in  me  manet  et  ego  in  illo.u 

Vita  de  qua  hic  agitur , qua  scilicet  Christus  membra 
corporis  sui  mystici  informat,  non  est  animalis  -vita, 
ut  patet,  sed  vita  supernaturalis,  sicut  auctor  tradit. 
Unde  talia  membra  peccato  mortali  infecta,  sunt  quidem 
membra  hujus  corporis  mystici , sed  arida  seu  mortua,  et, 
si  non  reviviscant,  aliquando  prorsus  a corpore  ab- 
scindenda.^ ( P . J.  A.  Cens .) 

scaturigine  gaudens  haurit  aquas  gratiae,  consolati- 
onisque, et  beattitudinis. 

3.  Ambas  ita  uniens  partes.  Cor  meum  efficit 
in  sancto  Tabernaculo,  ut  perpetua  et  indesinens 
communicatio  inter  illas  et  participatio  detur. 

Ubicumque  enim  sum  ego  in  sanctissimo  Eu- 
charistiae Sacramento,  continuo  descendunt  Angeli 
de  coelis,  ut  mihi  ministrent,  me  adorent,  ament, 
laudent: 

Stupentesque  amorem , quo  tam  mirabiliter  ac 
suaviter  cum  hominibus  permaneo,  ipsi,  sicut  in 
coelo  coram  throno  gloriae  meae,  ita  et  in  terra 
coram  dilectionis  meae  Sacramento,  [incessabili  voco 
proclamant:  Sanctus,  sanctus,  sanctus,  Dominus 
Deus  omnipotens  ! plena  est  omnis  terra  gloria  tua. 

Cumque  discedunt,  ecce  ascendunt  in  coelum, 
habentes  phialas  aureas,  plenas  odoramentorum, 
quae  sunt  orationes  Sanctorum , fidelium  me  in  spi- 
ritu vere  ac  sancte  orantium:  has  ante  solium 
divinae  Majestatis  offerunt,  eique  exponunt  neces- 
sitates sociorum  suorum  in  terra  militantium. 

Interpellatione  Angelorum  Sanctorumque,  et 
motu  proprio  Cordis  mei,  descendit  misericordia 
et  gratia,  quae  mortales  consoletur,  reficiatque, 
et  superno  repleat  gaudio. 

Atque  ita,  fili,  dum  coelicolae  beatitudine  aeterna 
plene  fruuntur,  fideles  hic  sacrosancto  Sacramento 
ad  eamdem  beatitudinem  continue  praeparantur: 
praeparatique  continue  ingrediuntur  in  coelestia 
tabernacula. 

4.  Itaque  in  Corde  meo  coadunatur  Ecclesia, 
quae  in  coelo  est,  et  quae  in  terra.  Ipsum  est  prin- 
cipium, ex  quo  tota  fit  una,  partesque  mutuum  et 
perpetuum  habent  commercium. 

Complacuit  enim  mihi  conciliare  omnia  in  ipso, 
sive  quae  in  terris  sive  quae  in  coelis  sunt  ; ita  ut < uni* 
versa  radicatain  ipso  et  firmata  abundent  per  ipsum. 

Et  hoc  facto  opus  erat,  fili  mi:  nisi  enim egd 
Cordis  mei  elargitus  essem  gratiam , qua  roborati 
imo  et  elevati  homines  attingerent  consortia  coelestia, 
numquam  per  vires  naturales  ad  supernaturalem  il- 
lam beatitudinem  pervenire  possent. 

Sic  igitur  accessisti  ad  civitatem  Dei  viventis, 
J erus  ale  m coelestem , et  multorum  millium  Ange- 
lorum frequentiam,  et  Ecclesiam  primitivorum,  qui 
conscripti  sunt  in  coelis. 

5.  Admirare,  fili,  sublimia  haec  consilia:  vener 
rare  haec  amoris  mysteria:  utere  demum  ad  animae 
tuae  profectum  tanta  Cordis  mei  bonitate , qua  tibi, 
licet  infirmo  mortali,  detur  habere  intimam  cum 
Sanctis  Angelisque  societatem,  et  ex  eodem  the- 
sauro cum  ipsis  promere  beatitudinem. 

Yide,  quomodo  militans  Ecclesia  hoc  Cordis 
mei  amore  rapta , certet  suis  laudibus  signisque 
gratitudinis  aemulari  triumphantem. 

Ut  enim  Ecclesia  coelestis  requiem  non  habet, 
sed  sine  fine  me  laudat,  in  perpetuum  me  glorificat: 
ita  Ecclesia  terrestris  me  honorare,  me  celebrare 
non  cessat. 

Ne  sensa  cordis  tui,  fili,  ab  Ecclesiae,  Matris 
tuae,  sensis  aliena  sint:  verum  sentito  in  te  quod 
et  ipsa  in  se. 

Cum  apparueris  ante  dilectum  Tabernaculum 
meum,  dilata  cor  tuum,  trade  te  devotioni,  da 
gloriam  Domino  Deo  tuo. 

Uni  te  Ecclesiae  militanti:  uni  te  et  triumphanti : 
Ha  fidelibus  Spiritibusque  supernis  asscciatus,  lauda 
Deum  Salvatorem  jubilo  cordis  et  oris. 

Venerabundus  procumbe,  adora,  precare,  fru- 
ere  praesentia  mea. 

6.  V.  D.  0 Jesu  amantissime ! quam  admira- 
bilisest  Cordis  tui  amor,  quo,  ut  me  erigas  et 

consoleris  in  terra,  coeli  beatitudine  hic  et  societate 
quodammodo  frui  me  fecisti! 

Sic,  o amor  incomprehensibilis!  sic  amaritu- 
dinem exilii  mei  mirabiliter  mitigasti,  imo  in  coele- 
stem convertisti  dulcedinem. 

Et  post  haec,  non  amarem  te?  non  laudarem 
te?  Non  esset  semper  amor  tui  in  corde  meo, 
laus  tua  in  ore  meo? 

Imo,  imo,  amabo  et  laudabo  te,  Domine:  te 
amabo  et  laudabo , quantum  possum,  desideroque 
posse,  quantum  debeo. 

Sed  et  ad  amandum  et  collaudandum  te,  coelum 
invito  et  terram. 

Amore  tui  rapti,  laudent  te  in  dulcissimo  Sacra- 
mento Angeli  et  Sancti,  justi  et  fideles  omnes! 
Triumphans  Ecclesia  simul  et  militans  resonare  fa- 
ciant coelum  et  terram  amoris  ac  laudis  can- 
ticis ! 

Quin  et  omnia  creata  in  unum,  visibilia  et  in- 
visibilia, animata  et  inanimata,  quae  faciunt  volun- 
tatem tuam , non  cessent  die  ac  nocte  laudare  et 
glorificare  te,  qui  dignus  es  omni  laude,  omni 
gloria  in  sempiterna  saecula! 

7.  O Dulcissime  rerum,  Jesu,  Angelorum  bea- 
titudo  et  Sanctorum  omnium!  ubi  quaeram  felici- 
tatem in  terra:  si  non  quaeram  hic! 

Hic  Sanctis  associor,  hic  inter  Angelos  versor, 
hic  ipsas  coeli  delicias  invenio. 

O bonitas  ineffabilis!  O infinita  dulcedo!  qui 
coelestes  Spiritus  ad  te  desuper  attrahis,  trahe  et 

1 musii*  S.  C.  i.  30 

me  huc  ad  te , • ut  hic  quiescam , hic  inter  Angelos 
te  contempler,  te  adorem,  te  laudem,  te  orem. 

Quandocumque  detentus  fuero  alibi,  ohuc  ad 
te  mentem  et  cor  meum  tracta,  ut  spiritu  saltem 
hic  tecum  sim,  frequenti  cogitatione  et  affectu 
tecum  converser,  de  te  occuper. 

Quid  epim  melius  aut  dulcius  desiderem  in 
mundo,  quam  hic  tefrui?  Hic  est  terrestris  para- 
disus novus,  ubi  vivere  cupio  et  statuo,  donec 
hinc  transferar  in  coeleste  regnum  tuum,  et  cum 
Angelis  et  Sanctis  in  aeternum  triumphem. 


CAPUT  SEPTIMUM. 

Sacrosanctum  Cor  Jesu,  Ecclesiam,  quce  munda- 
tur in  purgatorio , militanti  Ecclesias  et  trium- 
phanti adunat. 

1.  V.  J.  Fili,  nemo  in  regnum  coelorum.  Ec- 
clesiam triumphantem , ingredietur,  nisi  sanctus, 
nisi  immaculatus.  Non  enim  intrabit  illuc  aliquid 
coinquinatum. 

Quicumque  autem  maculatus  ex  hoc  mundo 
abierit,  non  habens  aliquod  peccatum,  quod  non 
remittatur  in  saeculo  futuro,  ipse  salvus  erit,  sic 
tamen  quasi  per  ignem. 

In  hoc  igne,  fili,  est  Ecclesia  patiens,  multi- 
tudo animarum,  quae  olim  sub  vexillo  meo  adver- 
sus carnem,  mundumque,  et  diabolum  militarunt 
mihi,  at  uno  alterove  modo  defuerunt  in  proelio, 
neque  defectus  per  vitam  resarcierunL 

Patiuntur,  fili  mi,  et  tanto  quidem  gravius, 
quanto  jam  res  melius  intelligentes,  cupiunt  ar- 
dentius esse  inecum  in  triumpho  regni  coelestis. 

Hujus  beatitudinis  spe  certa  nixee,  sensa  inde 
experiuntur  violentiora:  spes  enim,  qu»  differtur, 
affligit  animam. 

Et  licet  anima  ibi  mundari  gaudeat , neque  velit 
istinc  exire  immunda,  nullam  tamen  invenitrequiem, 
sed  nimio  desiderio  acta:  Quando  veniam,  exclamat, 
o quando  veniam,  et  apparebo  ante  faciem  Dei! 

2.  Has  animas  ego  diligo,  fili,  cum  medile* 
xerint  in  vita  sua,  nec  ad  finem  deseruerint  ve- 
xillum meum. 

Nomina  earum  scripta  sunt  in  libro  vit»,  earum- 
que  merces  tuto  recondita  est  in  Corde  meo. 

Interea  illas  Cordis  mei  gratia  animat,  virtus 
Cordis  mei  levat,  effusa  Cordis  mei  charitas  con- 
solatur. 

Per  Cor  itaque  meum  vivificatur  Ecclesia  pa- 
tiens, ut  militans,  atque  triumphans : et  in  Corde 
meo  hae  tres  una  sunt. 

Vita  supematurali  Cordis  mei  animatae,  sive 
quae  glorificatur  in  coelo,  sive  quae  in  purgatorio 
mundatur,  sive  quae  pugnat  in  terra,  omnes  con- 
currunt ad  unum  eumdemque  finem,  qui  triumphus 
est  interminabilis  ad  divinaB  Majestatis  gloriam  sem- 
piternam. 

3.  Cum  autem  omnes  ex  Corde  meo  accipi- 
ant vitam,'  vitaeque  fructum  ad  Cor  meum  referant, 
omnia  bona  fiunt  ipsis  communia  in  Corde  meo,  cu- 
jus charitas  penetrans  coelum,  et  terram,  et  pur- 
gantem abyssum,  membris  ea  distribuit  omnibus, 
ad  omnium  et  uniuscujusque  emolumentum. 

Quoniam  vero  animae  in  purgatorio  sibi  mereri 
non  amplius  valent,  neque  adjuvari  a mortalibus  nisi 
per  suffragia  possunt,  ex  amore  prompsit  Cor 
meum  illis  copiosissime  auxiliandi  medium. 

Fecit  enim,  ut  illis  applicari  possit  sacrificium 
Eucharisticum , cujus  intuitu  divina  Majestas  aut 
illas  liberet,  aut  certe  illarum  abbreviet  vel  mi- 
nuat poenas. 

Gordi  itaque  meo  debetur,  ut  ita  leventur 
anima*  illae  et  purificentur  virtute  sanguinis  mei, 
quae  illis  per  sacrificium  applicetur. 

Sic,  fili;  et  purgatorium  vacuatur,  et  impletur 
coelum,  et  peregrinantibus  in  terra  de  iis,  qui  abie- 
runt ex  hoc  mundo,  dulcissima  datur  consolatio. 

4.  En  ergo,  fili,  quam  pulchra' sit  tota  Ec- 
clesia, cujus  partes  omnes  in  Corde  meo  perpe- 
tuo communicant  invicem. 

Pars  militans,  relatis  insignita  victoriis,  ad  novas 
victorias  semper  procedens,  gaudet  cum  gaudenti- 
bus in  triumphanti,  et  flet  cum  flentibus  in  patienti. 

Amor,  compassio,  gaudium,  preces  per  omnes 
partes  ultro  citroque  commeant. 

Laetare,  fili,  te  non  esse  ex  illorum  numero, 
qui  spem  non  habent  ultra  sepulcrum,  verum 
eorum,  qui  in  Corde  meo  conjuncti  sunt,  quos 
neque  locorum  distantia,  neque  mortis  imperium 
separaro  potest. 

5.  Concipe  Spiritum  Cordis  mei,  fili:  et  quo- 
tiescumque sacrosancto  assistis  sacrificio,  fidelium 
defunctorum  suppliciter  memento:  in  primis  enim 
dum  sancta  et  adoranda  coram  jacet  victima,  salu- 
bris est  cogitatio,  opus  piissimum,  pro  defunctis 
exorare,,  ut  a peccatis  solvantur. 

Ex  eodem  Spiritu,  si  quid  indulgentiae , utilis 
ipsis,  lucratus  fueris,  ipsorum  levamini  et  conso- 
lationi per  applicationem  impertire. 

Quando  autem  in  sacra  Communione  mihi  uni- 
tus fueris,  tum  maxime  commenda  Cordi  meo 

quos  habuisti  cbaros  in  hoc  inundo,  caeterosquepro 
quibus  orare  convenit. 

Recogita,  fili,  quanto  gratitudinis  et  amoris 
sensu  tibi  rependere  conaturae  sint  anima  ea, 
quas  precibus  aut  suffragiis  tuis  in  ccelestem  be- 
atitudinem  introduxeris. 

Hac  pietas,  hac  charitas  erga  patientes  in  pur- 
gatorio animas,  propria  est  nota  Cordis  mei  dis- 
cipulorum, qui,  ad  exemplum  meum,  limites  hu- 
jus mundi  transvolant , ac  quoscumque  repererint 
juvaminis  capaces,  eos  charitate  consolantur. 

6.  V.  D.  0 dulcissime.  Jesu!  quale  Cor  tuum! 
quam  mirabile!  quam  bonum! 

Gcce  enim  in  hoc  Corde  tuo  eos  etiam  repe- 
rio,  quos  ex  hac  vita  amiseram,  iisque  unior,  quos 
in  hoc  mundo  habui  dilectos. 

Hic  cum  Hlis  commercium  dulcedine  plenum 
habeo : hic  et  illos  et  meipsum  consolari  queo. 

Maxima  cum  gratitudine  medio  hoc  utens  con- 
solatorio, ad  levamen  animarum  fidelium  defun- 
ctorum offero , per  ipsum  Cor  tuum,  omnem  fru- 
ctum sacrificiorum  Missa 3 ubicumque  oblatorum. 

Atque  in  horum  omnium  unione,  quscumque 
per  gratiam  tuam  habeo  bona  opera,  offero,  ut 
delere  omnes  animarum  istarum  maculas,  sicque 
triumphantis  Ecclesi®  consortio  dignas  efficere  velis. 

Offero  etiam  preces  tibi  supplicationesque  meas, 
prn  sertim  pro  defunctis  meis  parentibus,  pro  fra- 
tribus, pro  sororibus,  pro  amicis,  pro  omnibus 
demum ,~  qui  mihi  sive  corporaliter  sive  spiritualiter 
benefecerunt. 

Illas  tibi  quoque  specialiter  commendo  animas, 
quarum  poena  causa  quocumque  modo  fui. 

Particulariter  autem  oro  pro  defunctis,  qui, 

dum  in  praesenti  erant  vita  . Sacratissimi  Cordis  tui 
devoti  fuerunt  discipuli. 

Pro  omnibus  denique  supplex  obsecro,  ut  a 
poenis  liberati  v ingrediantur  in  gaudia  tua  aeterna, 
ibique  apud  te  meminerint  mei. 

7.  0 Jesu,  tuorum  omnium  consolator , et 
innovator  rerum  1 quando  hic  tecum  sum  ante  san- 
ctum Tabernaculum  tuum,  mundus  sensibilis  mihi 
evanescere  videtur:  spiritualis  enim  mundus  hic 
mihi  patescit:  et  o quam  vastus,  quam  admirabi- 
lis ! quot  quantisque  consolationis  prodigiis  repletus  1 

Hic  cum  Ecclesia  in  coelo  triumphanti , et  cum 
Ecclesia  in  purgatorio  se  mundante  communico: 
hic  in  tua  praesentia  libere  ac  sancte  cum  Angelis 
coelicolisque  omnibus  conversor:  hic  cum  consan- 
guineis et  amicis  in  mundo  invisibili  habitantibus  ago. 

Haec  autem  omnia  cui  debeo  nisi  (Jordi  tuo? 
Hic  igitur,  hic  est  locus  dilectionis  meae,  locus 
quietis  et  pacis,  locus  gaudii  et  consolationis*. 

O quam  bonum  est  mihi  hic  esse,  optime 
Jesu!  fons  bonorum  omnium!  Eant  alii  quo  ma- 
lint; rebus  recreentur  quibus  delectantur : ego, 
quantum  voluntas  tua  permiserit,  huc  ventitabo ; 
hic  cum  tuis  me  recreabo;  hic  tecum  corde  ad 
Cor  agam  in  plenitudine  suavitatis  tuae. 

CAPUT  OCTAVUM. 

De  ineffabilibus  Sacrosancti  Cordis  Jesu  in  Sa- 
cramento occupationibus  erga  Patrem  suum. 

1.  V.  D.  Si  opera  Sacri  Cordis  tui,  Domine 
Jesu,  erga  omnes  Ecclesiae  tuae  partes,  tam  mira- 
bilia, tam  sublimia  sunt  in  divino  Sacramento; 
quales,  amabo,  sunt  ejus  occupationes  erga  Pa- 

Irem  tuum,  a quo  infinite  amaris,  quemque  in- 
finite amas? 

Haec  profecto  talia  sunt  mysteria,  ut,  si  quis 
ad  ea  exponenda  loquatur  linguis  hominum  aut 
Angelorum,  adhuc  puer  sit,  qui  loqui  nesciat. 

Imo  haec.  Domine,  arcana  sunt,  quae  non  licet 
homini  loqui. 

Tu  igitur  ipse,  quaeso,  ea  nobis  revela,  quan- 
tum ad  gloriam  tuam  ac  nostrum  bonum  prodesse 
novisti,  ut  in  sanctissimo  Sacramento  tuo  te  digne 
colere  et  diligere  valeamus. 

2.  V.  /.  Reverenter  audi,  fili,  et  attende 
devote:  et  arcana  divina  tibi  pandam. 

Hic  in  secessu  secretissimo,  in  lumine  incre- 
ato,  contemplor  Corde  rapto  divinam  essentiam, 
ejusque  perfectionibus  infinite  delector. 

Hinc  Cor  meum  ineffabilibus  inundatur  gaudiis : 
et  his,  quanto  per  vitam  mortalem  magis  reple- 
tum fuit  amaritudinibus,  tanto  nunc  copiosius  dul- 
ciusque  perfunditur. 

Inter  hos  splendores,  inter  has  delicias  divi- 
nas , Pater  ih  me  et  ego  in  Patre ; ac  sine  stre- 
pitu verborum  loquitur  Pater  mihi  et  ego  illi. 

Hic  mihi  Pater  communicat  sterna  consilia 
sapientis  sus,  suprems  potestatis  decreta,  ama- 
bilissima bonitatis  beneplacita. 

Hsc  vicissim  Cor  meum  complectitur,  sibique 
in  illis  complacet. 

3.  Patrem  enim  summe  diligit  Cor  meum : 
eoque  erga  ipsum  ardet  hic  amore,  ut  numquam 
deferveat,  numquam  amittat  quidquam  ardoris. 

Ecce,  fili,  amor,  quo  nullum  cor  aliud  Patrem 
amare  potest,  cum  quodvis  aliud  cor,  quatenus 
cor  filii,  non  titulo  naturs,  ut  Cor  meum,  sed 

solius  adoptionis  nomine,  referatur  ad  eum  eique 
uniatur. 

In  hoc  itaque  solum  est  Gor  meum  et  sine 
exemplo.  Ideoque  Pater  singulariter,  super  amo- 
rem Sanctorum Augelorumque omnium,  hoc  Cordis 
mei  amore  delectatur,  quoniam  amor  est  Cordis  uni- 
geniti Filii  sur. 

. 4.  Qua  Filius  sum  Dei  Patris,  cum  omnia,  quae 
habet  Pater,  mea  sint,  omnibus  fruor,  omnibus 
utor  in  Spiritu  Sancto. 

Quaecumque  facit  Pater,  haec  et  ego  facio: 
eadem  cum  Patre  et  Spiritu  Sancto  creo,  con- 
servo, promoveo  omnia. 

Qua  vero  filius  ihominis,  meipsum  coram  Ma- 
jestate Patris  quodammodo  exinanio,*  eique  perpe- 
tuas profundo  adorationes. 

Divinam  Sapientiam,  et  Bonitatem,  et  Poten- 
tiam, et  caeteras  hic  colo  perfectiones,  qualiter 
nec  Cherubim,  nec  Seraphim,  nec  creatura  quae- 
cumque eas  glorificare  potest. 

5.  Dum  autem  in  hac  mystica  sublimique  divini 
Sacramenti  solitudine  solus  cum  Patre  in  Spiritu 
Sancto  ago , non  est  infidum  Cor  meum , ut  obli- 
viscatur operis  dilectionis  suae  inter  filios  hominum. 

Pro  ipsis  Cor  meum  omnes  tam  multifarias  atque 
stupendas  immolationes  suas  Patri  indesinenter 
offert. 

Si  qui  sunt  spiritu  languidi,  aut  infirmi,  aut 
mortui,  hic  pro  illis  orat  gemitibus  inenarrabilibus; 

Seque  coram  Patye  effundit  cum  omnibus  affec- 
tibus suis,  ut  qui  justus  est,  justificetur  adhuc, 
et  qui  sanctus  est,  sanctificetur  adhuc. 

Nec  denique  cesso  Corde  preces  offerre  et 

supplicationes  pro  omnibus,  quos  non  confundar 
fratres  vocare  apud  Patrem. 

Ut  omnes  unum  sint,  inquiens:  sicut  tu,  Pater, 
in  me , et  ego  in  te»  ut  et  ipsi  in  nobis  unum  sint. 

Ego  in  eis,  et  tu  in  me;  ut  sint  consummati 
in  unum:  ut  cognoscat  mundus,  quia  tu  me  mi- 
sisti, el  dilexisli  eos,  sicut  et  me  dilexisti. 

Non  rogo,  ut  tollas  eos  e mundo,  sed  ut  ser- 
ves eos  a malo.  Sanctifica  eos  in  veritate. 

Pater,  quos  dedisti  mihi,  volo,  ut  ubi  ego 
sum,  et  illi  sint  mecum;  ut  videant  claritatem, 
quam  dedisti  mihi. 

6.  En,  fiirmi,  occupationes  erga  Patrem,  quas 
Cor  meum  hic  jn  sancto  Tabernaculo  usque  perpetuat. 

lias  Cordis  mei  occupationes,  cum  hic  com- 
parueris  in  prasentia  mea,  enitere  pro  posse  tuo 
imitari. 

Leva. cor  tuum  supra  sensus  omnes:  ac  cum 
Ecclesia,  Matre  tua,  qua  tamquam  fidei  sus  sym- 
bolum, perpetuum  lumen  coram  sanctissimo  Sacra- 
mento servat  accensum , contemplare  lumine  fidei 
Deum,  Salvatorem  tuum,  tibi  praesentem. 

In 'silentio,  multaque  cum  reverentia,  et  affectu 
pio  meditare  illa  omnia,  quibus  Cor  meum  hic 
occupatur. 

Huc  frequenter  adesto,  fili , hic  cor  tuum 
effunde:  hic  ama:  hic  delectare  in  Corde  meo. 

7.  F.D.  0 mirabiles,  o divina  occupationes 
tuae,  Jesu  mi,  in  sancto  Tabernaculo! 

Hae,  Domine,  ha,  si  considerantur,  si  capi- 
untur, docent,  qua  nec  libri  tradere,  nec  ingenia 
proferre  possunt. 

O divina  solitudo  Jesu  in  Sacramento!  hic  est 
coelestium  secretorum  fons:  hac  contemplationis 

schola,  ubi  supra  sensibilia  surgere,ubi  ad  Patrem, 
et  Filium,  et  Spiritum  Sanctum  ire,  ubi  speculari 
magnalia  Dei,  ubi  mente  et  corde  orare,  ubi  my- 
stica et  divina  experiri  discitur* 

Oculus  non  vidit, -auris  non  audivit,  sensus 
nullus  percepit,  sola  fide  cernitur,  amore  puro 
gustatur,  quanta  felicitas , quanta  suavitas,  quanta 
denique  omnium  bonorum  abundantia  hic  lateat. 

Hic,  Domine  Jesu,  est  secessus,  in  quo  tu 
quietus  quietas  omnia,  in  quo  occupatus  tu  nos 
occupas,  in  quo  tu  sanctus  sanctificas  nos. 

Hic  est  locus,  quem  ambiunt  Angeli,  et  in 
quo  animas  purae  mansionem  facere  desiderant. 

Hic,  dulcissime  Jesu,  hic  te  quaeram  semper ; 
hic  merear,  obsecro,  in  lumine  tuo  videre  lumen, 
in  quo  habitas;  hic  de  te  occupari,  hic  delectari 
mirabilibus,  quae  cum  Patre  et  Spiritu  Sancto  ope- 
raris, hic  absorberi  divini  ignis  flumine,  quod  e 
Corde  tuo  prorumpit  , hic  demum  in  te  amore 
transformari! 

Introduc  me,  quaeso,  in  ipsa  Cordis  tui  secreta, 
et  serva  me  apud  te  in  ista  requie  divina,  ubi 
omnis  motus  mere  humanus  cessat,  ubi  omne 
quod  movetur,  oritur  a Divinitate  et  ad  Divinita- 
tem tendit. 

Si  inveni  gratiam  in  oculis  tuis , Domine , admitte 
me,  precor,  uni  me  tibi  indissolubili  amoris  vin- 
culo: imple  omnes  facultates  meas  intus  et  foris,  ut 
et  de  te  et  proptSr  te  vivam. 

CAPUT  MRUI. 

Sacrosanctum  Cor  Jesu  in  sanctissiina  Eucha- 
ristia Patrem  suum  infinite  honorat. 

1.  V.J.  Nunc,  charissime,  clarificatus  est  Filius 
hominis,  et  Deus  clarificatus  est  in  eo. 

Quantum,  putas,  glorificatur,  quantum  hono- 
ratur Pater  a Filio,  qui  ad  Patris  honorem  et  glo- 
riam, in  terris  non  jam  visus,  sed  absconditus 
est  in  Sacramento? 

Dignus  est  Pater  omni  cultu,  et  laude,  et 
obsequio:  ideoque  haec  omnimodo,  in  sacra  hoc 
mysterio,  ipsi  exhibeo  per  immensas  humiliationes, 
quibus  me  hic  subjicio. 

Tanto  magis  exaltatur  Majestas  Dei  Patris,  quanto 
Filius  factus  homo,  se  humilius  deprimit  ad  hoc  ut 
Patrem  honoret. 

Metire,  si  potes,  humilitatis  abyssum,  inquam 
hic  ad  gloriam  Dei  Patris  descendi.  In  profundam 
sane  abyssum  per  Incarnationem  veni : in  profun- 
diorem per  vitam  processi:  in  profundissimam  me 
demisi  per  mortem.  Sed  hic  infra  omnes  abyssos 
illas  descendi:  hic  illos. excessus  omnes  excedo, 
et  excedere  pergo. 

Conare,  quantum  vales,  labora,  quantumvis; 
mirari,  obstupescere  poteris,  non  poteris  umquam 
capere  aut  intelligere  sive  profunditatem,  sive  latitu- 
dinem abyssi,  in  quam  Cor  meum  hic  se  demittit. 

Stupent  ipsi  Angeli,  reverenter  contemplantes 
me,  quem  Dominum  suum  agnoscunt  et  colunt , ad 
honorem  Patris  magis  humiliantem  meipsum,  quam 
quod  ipsi  possunt. 

Vehementer  ex  hoc  accenduntur  et  stimulantur 

ad  glorificandum  divinam  Majestatem,  cujus  magni* 
tudinem  infinitam  comprehendere  non  valent,  at 
quam  infinito  honore  dignam  esse,  ex  meo  exemplo 
clarius  percipiunt. 

2.  Si  status  ipse,  fili,  in  quo  hic  sum , usque 
adeo  divinam  honorat  Majestatem , quantum  ei  dant 
gloriam  illa  omnia,  quae  in  hoc  statu  pro  ea  facio  f 

Noli  ex  specie  externa  judicare:  non  enim  hu- 
mano sensu  res  divinae  aestimandae  sunt. 

Omnes  actus  mei  in  hoc  Sacramento,  cum 
actus  sint  personae  dignitatis  infinitae,  quamquam 
invisibiles"  sunt  nec  quidquam  habent  splendoris 
sensus  humanos  percellentis,  infiniti  sunt  valoris. 

Propterea,  fili,  .minimus  Cordis  mei  motus  ad 
gloriam  Patris,  absque  comparatione  magis  ipsum 
glorificat,  quam  omnia  quaecumque  a meris,  cre- 
aturis usquam  perficiuntur.  . 

Collige  mente  praeclare  gesta,  actionesque  illu- 
stres, et  facta  mortalia,  quae  homines  pro  mundo 
peregerunt,  quibusque  famam  suam  sparserunt 
per  orbem : ecce.  ista  omnia  cum  uno  Cordis  mei 
actu  collata,  quid  sunt  nisi  fumus  igni  flammanti 
comparatus  ? 

Quinimo-adde  simul  virtutes,  et  perpessiones, 
et  opera  heroica,  quibus  Sancti  omnes,  ab  Abel 
usque  ad  novissimum  justum,  se  vere  insignes 
reddiderunt:  etiam  haec,  fili,  licet  Deo  grata  et 
honorifica,  infinito  intervallo  distant  ab  uno  sacri- 
ficio, quo  Cor  meum  hic  Deum  honorat. 

Quid  plura  ? Magnae  quidem  sunt  et  gloriosae  lau- 
des ac  gratiarum  actiones,  quas  superni  Spiritus, 
incolae  coeli,  diviqaB  offerunt  Majestati:  at  incompa- 
rabiliter majores  ac  gloriosiores  sunt,  quas  ei  Cor 
meum  uria  immolatione  sua  super  altari  offert. 

3.  Jure  itaque  gaudet  sancta  Ecclesia,  se  . 
habere  Sponsum,  Dei  Filium,  qui  pro  ipsa  divi- 
nam Majestatem  honorat,  quantum  honorari  me- 
retur, eiqiie  gratias  agit,  quantae  ei  debentur. 

, Id  quotidie  grato  agnoscit  animo,  cum  per  me 
ad  Patrem  accedit  eique  dicit:  Per  ipsum,  et  cum 
ipso,  et  in  ipso  est  tibi  Deo  Patri  omnipotenti, 
in  unitate  Spiritus  Sancti,  omnis  honor  et  gloria. 

Hac  divina  institutione  formata  mihique  unita, 
audet  ipsa  sine  metu  repulsae  orare  Patrem  eique 
gratias  agere  per  me,  Christum  Dominum., 

Cumque  actus  suos  non  nisi  per  me  Deo  super- 
naturaliter  acceptos  esse  noverit,  quidquid  facit, 
quidquid  offert,  id  omne  praestat  in  unione  mecum, 
ad  laudem  et  gloriam  divinae  Majestatis,  ad  utilitatem 
quoque  suam  in  vitam  aeternam. 

4.  Beatae,  fili,  animae  illae,  quae  actae  spiritu 
sanctae  Matris  suae,  Ecclesiae,  cum  ipsa  se  Cordi 
meo  in  Sacramento  uniunt , sicque  conantur  persol- 
vere Deo  hohorem  et  gratiarum  actionem,  quam  ei 
debent,  sed  per  se  solvere  non  possunt! 

Memento,  fili,  quanta  debeas  Patri  coelesti , qui 
te  ita  dilexit,  ut  me,  unigenitum  Filium  suum  tam 
mirabili  dulcique  modo  tibi  dederit:  qui  tanto 
amore  te  prosequitur,  ut  in  nomine  meo  missi 
Spiritus  Paracliti  charismata  tam  affluenter  tibi 
communicet. 

Quam  dulce  debitum,  gratitudo,  si  cor  habes 
nobile!  Quid  autem  ita  dulce,  si  tibi  est  cor  filii,  ut 
grati  animi . exhibitio  erga  patrem  optimum? 

Si  autem  gratus  esse  volueris  erga  Deum,  tam- 
quam filius  erga  patrem,  honora  illum:  dicit  enim: 

Si  Pater  ego  sum,  ubi  est  honor  meus? 

5.  F.  D . 0 aeterne  Pater!  a quovelut  a summa 


Digitized  by  vjOOQIC 


484 


LIBRI  QUARTI 


origine  accepi  omnia,  et,  quod  maximum  est,  ipsum 
Filium  tuum  unicum  cum  meritis  ejus  ac  bene- 
ficiis ineffabilibus,  Spiritum  quoque  Sanctum  ejus- 
que  gratias  et  multiformia  dona:  quid  retribuam 
tihi  pro  tot  tantisque  bonis? 

Si  inter  munera  et  gratitudinem  ratio  quaedam 
ac  propQrtio  esse  debet,  ecce  impotens  usquequa- 
que sum,  gratitudinem  rependere  tibi  debitam,  cum 
inter  dona  tua  infinita  et  imperfectam  gratitudinem 
meam  comparatio  sit  nulla. 

Quando  etiam  considero  divinas  perfectiones 
esse  infinitas  omnes,  atque  infinitas  perfectiones, 
etiamsi  mihi  nullum  umquam  praestitisses  benefi- 
cium, esse  tamen  propter  se  modo  illimilato  hono- 
randas, obruor  pondere  debitorum,  quibus  fateor 
me  ex  meipso  imparem  esse  in  aeternum. 

Sed  ecce  Jesus,  unicus  et  dilectissimus  Filius 
tuus  , qui  amore  tui  et  mei  manet  mecum  in  terra, 
ipse  supplet  quae  ego  et  debeo  et  non  valeo. 

Per  ipsum  igitur,  tjui  novit  omnia  tua  in  me 
beneficia,  et  perfectiones  tuas  omnes  comprehen- 
dit, hic  in  unione  amoris  Cordis  ejus,  obsequium 
clientelae  agnosco,  cullumque  tibi  tribuo  gratissimum 
semper  in  ipso , in  quo  libi  semper  complaces. 

6.  Toto  gaudeo  corde,  te  esse  infinite  per- 
fectum, ineffabiliter  etiam  mihi  liberalem,  atque 
me  in  Corde  Jesu,  dilecti  Filii  tui,  habere  unde 
honorem  debitum  ac  gratitudinem  tibi  referre  valeam. 

Itaque  tibi  offero  omnes  virtutes  Sacrosancti 
Cordis  Filii  tui,  actionesque  universas,  quas  in 
sanctissimo  amoris  ejus  Sacramento,  ad.  honorem 
Majestatis  tuae,  et  ad  totius  mundi  salutem,  operari 
non  cessat 

Quidquid  ego  facere  possum,  tamquam  nihil 

est  ad  id,  quod  tibi  debeo:  et  hoc  ipsum  est  laudis 
tui  pars,  merita  tua  esse  supra  omnem  facultatem 
meam. 

Sed  respice  in  faciem  Jesu,  Filii  tui,  qui  est 
imago  bonitatis  et  omnis  perfectionis  tua,  atque 
in  gloriam  tuam  suscipe  omnem  plenitudinem  san- 
ctitatis Cordis  ejus. 

Dignare,  quaeso.  Pater  Sancte,  admittere  qua 
tibi  offero  merita,  satisfactionesque,  et  laudes  uni- 
geniti Filii  tui,  in  compensationem  omnium  inju- 
riarum, quibus  a me  et  ab  aliis  umquam  inhonora- 
tus fuisti. 

Quas  iqjurias  sanguine  meo  et  opere  quolibet, 
si  possem,  compensare  vellem:  sed  quoniam  omnia 
quacumque  faciam , ad  hoc  minime  per  se  sufficio 
unt,  ea  infinitis  Cordis  Filii  tui  Jesu  meritis  unio, 
tibique  offero. 

7.  Per  idem  dilecti  Filii  tui  Cor,  per  quod 
tibi  tributum  honoris  persolvo,  et  pro  omnibus 
beneficiis  tuis  gratias  ago,  nova  ad  tuam  gloriam 
suppliciter  peto  dona* 

In  primis  largire  mihi,  obsecro,  magnum,  ge- 
nerosum , tenerum  etiam  amorem  erga  Filium  tuum, 
Dilectum  anima  mea,  dulcissimum  Jesum,  qui  tam 
amanter  hic  mecum  permanet. 

Fac,  ut  Cordis  ejus  sensis  animatus,  ac  Cordi 
ejus  unitus,  vivam  per  ipsum,  per  quem  solum  ad 
te  pervenire  possum. 

Ad  hoc  mihi  dona,  precor,  plenitudinem  Spiri- 
tus Sancti,  qui  Cor  Jesu  animavit  semperec  direxit. 

Repleat  divinus  hic  Spiritqs  cor  meum  totum, 
idque  amore  erga  Jesum  inflammet,  et  lame  ac  siti 
suavissimi  ejus  Sacramenti  usque  stimulet. 

CAPUT  DECIMUM. 

Sacrosanctum  Cor  Jesu  immolationibus  suis  in 
sanctissima  [Eucharistia,  divinam  placat  justiti- 
am , et  gratiaa  immensas  nobis  procurat. 

1.  V.  J.  Fili,  hsBc  dicit  Deus:  In  omni  loco 
sacrificatur  et  offertur  nomini  meo  oblatio  munda, 
quia  magnum  est  nomen  meum  in  gentibus. 

Haec,  fili  mi,  est  illa  salutis  hostia,  quae  semel 
oblata  in  monte  sancio  pro  redemptione  omnium, 
quotidie  offertur  per  orbem  pro  meritorum  meo- 
rum applicatione  singulis,  in  remissionem  pecca- 
torum, quae  quotidie  committuntur. 

Cum  enim  scirem,  figmentum  illorum  etiam, 
qui  in  me  credituri  erant,  tale  fore,  ut  in  multis 
offenderent  omnes,  Cordis  amore  motus,  institui 
sacrificium,  non  solum  cultus  supremi  ac  gratiarum 
actionis , verum  etiam  propitiationis  et  impetratio- 
nis: cujus  oblatione  Deus  placatus,  gratiam  et 
donum  poenitentiae  concedens,  crimina  et  peccata 
dimitteret,  favoresque  profuse  largiretur. 

Idem  quippe  sacrificium,  quod  in  cruce  quon- 
dam obtuli,  nunc  in  altari,  non  cruento  quidem 
ut  olim  modo,  at  eodem  Cordis  amore,  offero. 

Quoties  itaque  hoc  juge  sacrificium  offertur, 
quoties  hujus  hostiae  commemoratio  celebratur, 
opus  humanae  Redemptionis  exercetur. 

Supra  quam  oblationem  propitio  ac  sereno  vultu  . 
respicere,  et  acceptam  magis  habere  semper  dig- 
natur Pater  omnipotens,  quam  quod  ipsi  obtulit 
summus  sacerdos  Melchisedech,  sanctum  sacrifi- 
cium, immaculatam  hostiam. 

Unde  Ecclesia  orat  cum  fiducia  Deum  Patrem, 

ut  per  hoc  fideles  liberentur  ab  omnibus  malis, 
proteritis,  et  praesentibus , et  futuris,  ulque  ope 
misericordiae  divinae  adjuti  et  a peccato  sint  Uberi,  et 
ab  omni  perturbatione  securi. 

Quid  enim  recuset  Pater  aBternus,  dum  videt 
me,  unicum  Filium  suum,  ex  zelo  honoris  sui  et 
amore  hominum,  immolatum  in  ara  et  jacentem 
gloriae  suae  victimam,  Corde  meo  et  ipso  Sanguine 
clamante  et  orante  pro  fra tribus? 

2.  Yerum  enim  vero  haec  oblatio  per  excellen- 
tiam munda,  per  meipsum  infinito  Cordis  affectu 
Patri  ccBlestiprasentata,  sacerdotum  ministerio,  pla- 
cet illi  semper,  et  semper  exauditur  pro  reverentia. 

Sic  alii  quidem  plures  facti  sunt  sacerdotes, 
idcirco  quod  morte  prohibeantur  permanere,  et 
propterea  quod  haec  hostia  offeratur  in  omni  loco : 
ego  autem,  eo  quod  maneam  in  aeternum,  sempi- 
ternum habeo  sacerdotium.  Unde  [et  salvare  in 
perpetuum  possum  accedentes  per  meipsum  ad 
Deum. 

Ex  hac  itaque  sacrosanctae  victimae  immolatione, 
tota  perpetuo  quasi  rubet  terra,  ejusque  dulcedo 
cum  Cordis  mei  meritis  virtutibusque  indesinenter 
ascendit  ad  Patrem,  in  odorem  suavitatis. 

Si  multa  hominum  peccata  Majestatem  divinam 
multum  offendunt,  et  justitiam  ejus  provocant,  hoc 
sanctum  sacrificium  eam  incomparabiliter  magis 
honorat  et  placat;  cum  unigenitus  Filius  ei  infinite 
magis  placeat,  quam  displicent  ei  peccatores  omnes. 

Quae  regio  in  terris  non  purpurata  quodam- 
modo Cordis  mei  sanguine,  aut  quae  precibus  ejus 
ac  protectione  exclusa?  Quam  Jgitur  mundi  plagam 
percutiat  Deus,  quin  feriat  locum  Corde  Filii  sui 
defensum? 

Imitati*  8.  C.  J.  31 

Ecee  peccatores  peccarunt, 4 et  non,  pro  me- 
ritis, in  stagnum  ignis  aeterni  missi  sunt:  rerum 
sinuntur  etiam  vivere,  non  quidem  ut  peccent, 
sed  ut  se  reddant  salvos* 

Ego  namque  pono  meipsum  inter  Deum  Patrem 
et  peccatores,  et  pro  his  me  offero,  interpellans  : 
Respice,  Pater  sancte  et  juste,  vide  manus  meas 
et  Latus  meum:  en  quanti  constiterint  illi.  Filio 
tuo!  dilectione,  qua  diligis  me,  parce,  Pater, 
parce  populo  tuo. 

3.  Nonne,  fili,  cedere' deberet  peccator  tantae 
bonitati,  qua  clausjum  teneo  infernum,  ne  eo  absor- 
beatur; qua  daemones  inhibeo,  ne  rapiatur  ab  illis; 
qua  brachium  Omnipotentis  suspendo,  ne  divinae 
justitiae  fulmine  perdatur? 

Mirareris  profecto,  si  cuncta  videres  secreta 
media,  quibus  Cor  meum  hic  utitur  ad  salvandum 
animas,  quae,  nisi  divinam  indignationem  ab  ipsis 
averterem,  jure  mox  consumerentur. 

Si  jam  repentina  et  immutabilia  non  sicut  an- 
tiquitus sumuntur  de  sceleratis  supplicia , id  memi- 
nerint essereferendum  Cordis  mei  sacrificio,  quo  uni- 
versus conservatur  mundus. 

En,  fili,  quomodo  amet  Cor  meum,  ubique 
recordans  hominum , etiam  miserrimorum,  ubique 
animarum  salutem  promovens!  ' 

4.  Quibus  ergo  sensis  frequentare  te  oportet 
hoc  mysterium,  ex  quo  tanta  remedia  obtineas! 
ex  quo  gratias  impetres  ac  favores  quoslibet:  infi- 
niti enim  est  valoris. 

Licet  autem  sacrificium  hoc  valoris  sit  infiniti, 
homini  tamen  non  applicatur  fiructus  ejus  nisi  modo, 
limitato  fidei  et  devotionis  vivacitate,  dispositione 
animae  hominis,  qui  audit  aut  pro  quo  offertur 

illud,  prout  edocta  a Spiritu  Sancto  Ecclesia  innuit, 
cum  sacrificans  orat  Deum , ut  meminerit  famulo* 
rum,  famularumque  suarum,  et  omnium  cfircumstan* 
tium,  quorum  ipsi  fides  cognita  est,  et  pota  devotio. 

Itaque,  fili,  vivida  fide,  vera  devotione,  dis* 
positione  sancta  Missam  celebra  vel  audi , ut  fructum 
sacrificii  obtinere  maximum,  et  gratias,  quas  pe- 
tas , consequi  omnes  merearis. 

Divina  enim  clementia  absque  dubio  largitur 
dispositis,  quae  in  Missa  petunt  bona,  imo  s$pe 
largitur,  quae  non  petunt  beneficia. 

Hoc  memento,  fili,  pie  audire  Missam,  me- 
dium esse  saluberrimum,  ut  custodiaris  a periculis, 
ut  ab  improvisa  morte  praeserveris,  ut  viam  rectitu- 
dinis sequaris. 

Si  vis  accumulare  merita,  frequenter,  prout 
tibi  licuerit,  sacrificio  Missae  interesto:  unius  enim 
Missae  auditione  pia,  longe  magis  mereris,  quam 
si  ex  devotione  te  diu  jejunio  vel  austeritate  mace- 
rares , aut  longinquam  susciperes  peregrinationem. 

Si  demum  vis  te  Cordi  meo  commendare,  quam 
saepissime  ac  piissime  assiste  Missae:  hoc  nimirum 
sacrificium  sanctissimam  Trinitatem  glorificat.  An- 
gelos laetificat  et  Sanctos,  justos  ditat  gratia,  pec- 
catores juvat  ad  conversionem,  animas  in  purga- 
torio detentas  sublevat,  totam  denique  Ecclesiam  in 
terra  existentem  recreat 

5.  V.  D.  0 dulcissime  Jesu!  quanta  miseri- 
cordia! quam  gratuita  dilectio!  quam  invicta  be- 
nignitas! quam  stupenda  bonitas  Cordis  tui! 

Pro  illis  enim  ipsis,  qui,  quantum  in  se  est.  Cor 
tuum  affligunt,  te  immolare  non  cessas,  ut  irse  di- 
vinae pondus  suspendas,  dum  se  sub  Cordis  tui  pro- 
tectione in  tutum  recipiant. 

Atque  ego,  fatebor  enim , licet  Cordis  tui  donis 
usque  adeo  cumulatus,  Cor  tuum  afflixi  ipse  omnium 
ingratissimus. 

Magnas  igitur  misericordias,  infinitas  bonitati 
Cordis  tui  debeo,  si  non  sum  consumptus,  si  in- 
columi s sum  adhuc. 

0.  0 Cor  Jesu!  Cor  suave  et  prasdulce!  Cor 
amanlissimum  et  pras  amoris  excessu  usquequaque 
effusum!  num  ego  cor  nomine  cordis  humani  dig- 
num habeo,  si  te  non  redamo? 

Quis,  Domine,  quis  amori  tuo  resistat,  cum 
considerat,  quomodo  in  sanctissima  Eucharistia  nos 
sub  Cdrde  tuo  abscondas ^ et  teipsum  pro  nobis 
Patri  tuo  offeras! 

0 Jesu  mi!  quid  fieret,  si  quem  peccatorem 
de  protectione  Cordis  lui  abjiceres!  .quam  terri- 
biliter justitiae  divinae  fulmina  illum  ad  ima  detrude- 
rent tartara! 

Absit,  Domine,  absit,  ut  me  tanto  exponam 
periculo,  per  ingratitudinem,  per  peccatum  pro- 
vocando Cor  tuum! 

7.  Fac,  o Salvator  meus!  ut  tibi  pro  me  tam 
sollicito,  studiosius  gratificer,  te  ferventius  amem, 
ex  gratitudine  et  amore  te  visitem  frequentius, 
saepius  aut  devotius  sacrificio  assistam. 

O quam  parum  te  diligo,  si  huc  quotidie  non 
venio,  ut  .Missae  intersim,  ut  hic  mediter,  tecum  con- 
verser, te  multa  orem! 

Quantum  diei  tempus  negotiis  terrenis  tribuo! 
quantum  propriae  quieti  et-recreationi!  et  circa  rem 
salutis  aeternae  et  divinaB  gloriaenon  possim  impendere 
semihoram  hic  tecum,  cum  hinc  tamen  gratiam  refe- 
ram et  benedictionem  tuam,  qua  ipsa  negotia  mea  et 
reliqua  omnia  sanctificentur  et  prosperentur? 

Imo,  Domine,  quotidie  hic  tecum  ero.  Quodsi 
necessitate  impeditus,  abesse  cogar,  etiam  tum  hic 
tibi  adero  spiritu. 


CAPUT  UNDECIMUM. 

Sacrosanctum  Cor  Jesuin  amoris  sui  Sacramen- 
to maxima  consolatio  nostra  in  terris. 

1.  V.  J.  Fili,  ecce  Tabernaculum  meum  cum 
hominibus!  ecce  hic  habitabo  cum  eis.  Hic  ego 
ipse  consolor  venientes,  et  abstergo  omnem  la- 
crymam  ab  oculis  eorum. 

Et  quoniam  non  est  locus  in  terra,  ubi  afflictio 
non  fundat  quandoque  lacrymas,  ,Cor  meum  mira- 
cula multiplicat,  ut  multiplicet  ubique  solamina. 

Ex  hoc  apparet,  fiH,  Cordis  mei  misericordiam 
esse  majorem,  quam  esse  potest  miseria  humana. 

Si  quod  remedium,  si  qua  consolatio  requira- 
tur miseris  in  rebus,  hic  in  Corde  meo  invenitur, 
hic  e Corde  meo  depromitur  cum  gaudio. 

Ecce  hic  nova  facio  omnia:  gravia  muto  in 
levia,  insipida  in  sapora:  amaritudinem  verto  in 
dulcedinem,  luctum  in  cordis  laetitiam. 

Quinimo  hanc  lacrymarum  vallem  in  paradisum 
transformo,  terram  in  coelum  anticipatum.  Hic 
enim  coelestium  bonorum  abundantia,  hic  fons  pacis 
et  gaudii,  hic  Angeli,  hic  ego  ipse,  beati tudo  sem- 
piterna. 

2.  Haec  sunt  amoris  prodigia,  fili,  quae  Cor 
meum  pro  te  facit,  ut  non  dejiciaris  in  tribula- 
tione vitae,  sed  bonitate  Cordis  mei  attractus,  venias 
ad  lianc  omnis  consolationis  scaturiginem. 

Hdjus  dulcedinem cum  bene  gustaretis,  omnem 
praeteritam  mox  oblivisceris  afflictionem,  vel  omne 
gaudium  illam  existimabis.  . 

Cum  hic  ante  sanctum  Tabernaculum  cor  tuum 
effundis,  maxime  autem  cum  post  sacram  fommu- 
nionem  mihi  corde  * ad  Cor  loqUeris,  teque  mihi 
penitus  resignas,  tum  percipies  afflictionem  cedere 
locum  consolationi,  timorem  fiduciae,  torporem 
vigori  cordis. 

Si,  me  hic  neglecto,  alio  curras,  utreperias 
qui  te  dejectum  levet  aut  juvet],  saepe  dicere  poteris 
expertus:  Quaesivi  qui  me, consolaretur,  et  non  in- 
veni. 

Huc  autem  numquam  ad  Cor  meum  frustra 
venies:  numquam  hinc  sine  levamine  abibis. 

Semper  igitur  huc  recurre,  ut  tribulationum 
tuarum  accipias  remedium;  afflictiones  tuas  vertas 
tibi  in  consolatoria  merita. 

3.  Si  infortunium,  si  rerum  jactura,  aut  indi- 
gentia efficit,  ut  cor  tuum  gemitibus,  et  oculi  lacry- 
mis  impleantur,  ita  etiam  ut  tristis  sil  anima  tua  us- 
que ad  taedium  vitae ; hic,  fili,  invenies  quae  nemo 
mortalis  impertire  tibi  potest;  hic  lenimen  doloris 
obtinebis.  Exemplum  meum,  si  consideraveris, 
cor  tuum  solabitur:  promissio  mea  bonorum  sta- 
bilium, in  participatione  haereditatis  meae,  post  pau- 
cos hos  dies  tibi  accipiendorum , animum  eriget: 
secreta  denique  Cordis  mei  gratia  doloris  lacry- 
ma?  quandoque  vertet  in  lacrymas  consolationis. 

Si  mundus  te  odit,  si  homines  te  negligunt, 
si  tiW  adversantur,  si  te  deprimunt;  hic,  o fili  mi, 
hic,  in  amoris  hoc  mysterio,  abundanter  te  con- 
solaberis : Cum  me  possides,  ctim  etiam  cordi 
tuo  astringis  me,  Salvatorem  tuum.  Amicum fide- 

l.ssinmm,  Marissimum  Patrem  pt  optimum,  bene 
contentus  eris  mecum  latere»  raeciun  humiliari,  ut 
Cordi  meo  similior  si s ac  charior,  ut  in.  «ternum 
exalteris  a me  inter  Electos  meos. 

Quodsi  afflictiones  corporis,  aut  animae  angores 
te  afficiunt  aut  etiam  cruciant;  eccs,  fili,  ecce  hic 
tua  consolatio , qua  sola  usque  ad  aegri  cordis 
interiora  pertjngere  potest,  quamque  nemo  impedire 
valet,  nisi  tu  ipse,  sensis  tuis  potius  credendo  quam 
susurrationibus  meis. 

Id:  utique  experieris,  quod  mille  animaB  fideles 
saepe  expertae  sunt;  quae  huc  accedentes  afflictae 
et  constrictae,  mox  amoris  Cordis  mei  dulcedine 
reorealae,  revertebantur  corde  dilatato. 

Si  tentationibus  molestaris,  si  desolatione  con- 
ficeris; huc  festina,  fili.  Ecce  enim  tetentatum, 
te  desolatum  vocat  et  expectat  Cor  meum.  Te 
excipiet  gaudens,  te  sua  roborabit  fortitudine,  te 
unctionis  suae  dulcedine,  replebit 

Si  laberis  etiam  in  defectum,  surge velociter, 
et  huc  accurre.  Hic  facile  totum  reparabis:  hic 
pacem  recuperabis  et  cordis  gaudium, 

0 si  scires,  fili,  quanto  desiderio  consolandi 
unumquemque  hic  vigilet  omni  tempore  Cor  meum, 
consolans  seipsum,  si  quem  afflictum  consoletur; 
tunc  intelligeres  unde  hoc,  ut  nemo  in  quacumque 
tribulatione  constitutus,  veniat  dispositus  buc  ad 
Cor  meum,  quin  consolationem  accipiat! 

4.  Enim  vero  in  sancto  Tabernaculo  eumdem  nunc 
possides  me  Salvatorem,  qui  dum  olim  vitam  dege? 
bam  mortalem,  consolabar  omnes:  idem  ipsum 
Cor  meum,  quod  adhuc  contentum  in  prasepio. 
Pastoribus  dopevit  pacem , Magosque  corfteli  dub 
cediqe  reptavit;  quod  per,  pueritia»  me  freqsem? 

tantos  recreabat:  quod  vitam  per  omnem  refogium 
erat  et  sedamen  universorum. 

Nosti,  fili,  quomodo  infirmi  et  debiles,  c®ci 
et  claudi,  surdi  et  muti,  miseri  et  afflicti  omnes. 
Cor  meum  appellare,  ejusque  misericordiam  et 
auxilium  implorare  solerent. 

Num  vel  unus  umquam,  quacumque  afflictione 
teneretur,  aut  quocumque  tempore  per  diem  vel 
noctem  veniret,  spe  frustratus  fuit? 

Nonne  qufsqiiis,  hora  quacumque,  ad  Cordis 
mei  bonitatem  accurrebat,  magis  consolatus  rediit, 
quam  sperare  se  fore  ausus  erat? 

5.  Verum,  fili  mi,  h®c  omnia  mirabilia,  hac 
consolatoria  Cor  meum  perpetuo  hic  renovat,  modo 
tamen  eo  perfectiori  et  utiliori,  quo  magis  spiri- 
tuali, vitseque  aeternae  magis  accommodato. 

Ibi  quidem  morbos  sanabat  corporis:  hic  autem 
animae  aegritudines,  debilitatesque,  et  miserias  curat 

Ibi  possessos  a daemone  vel  ab  eo  vexatos  libe- 
rabat: hic  magis  facit,  cum  fideles  a .daemone 
protegat. 

Ibi  leprosos  mundabat:  hic  animas  purificat  et 
super  nivem  albas  reddit  et  mundas. 

Ibi  hominum  millia  per  miraculum  cibo  naturali 
satiabat:  hic  pane  Angelorum  nutrit  fideles  omnes. 

Ibi  mortuos  revocabat  ad  vitam:  hic,  quod  in- 
comparabiliter melius  est,  animas  a morte  praeservat. 

Et  quemadmodum  tunc  Cor  meum  compas- 
sione, misericordia,  bonitate  plenum,  omnibus  pa- 
tebat, ita  nunc  apertum  est  universis,  miserrimis 
etiatn  et  afflictissimis.  k 

Ne  credideris,  fili,  ne  vel  spiritu  suggerente 
credideris,  Gor  meum  nune  aliter,  quam  tunc, 
sentire  cum  erga  Deum',  tuin  erga  homines. 

Cave  itaque,  ne  Cor  meum , quod  ad  te  conso- 
landum hic  manet,  distinguas  a Corde  meo,  quod 
otim  in  vita  mortali  tam  mirabiliter,  tam  dulciter 
allevabat  homines  eosque  omni  solatio  replebat. 
Omnis  enim  spiritus,  qui  solvit  dividitque  ita  Cor 
meum,  ex  Deo  non  est 

6.  Dilata  cor  tuum,  fili,  et  cape,  quantum 
potes , omnem  consolationem , qua  tibi  hic  e Corde 
meo  velut  e fonte  perenni  fluit. 

Ecce  omnia  solamina,  mira  et  suavia,  qua 
multis  variisque  personis  impertivit  per  vitam  mor- 
talem, in  Sacramentali  vita  largitur  tibi  uni. 

Quanto  ergo  felicior  tu , quam  illi  ipsi , qui  tem- 
pore mortalis  vitae  me®  vivebant!  Nec  illi  continue, 
quemadmodum  tu,  prosentia  mea  potiebantur: 
non  tali  modo  illi,  quali  tu,  me  possidebant:  non 
ita  denique  iUi  me  suscipiebant  vel  me  fruebantur, 
ut  tu,  fili  Cordis  mei. 

En  itaque,  quousque  Cor  meum  tibi  faveat  In 
omni  igitur  necessitate,  in  omni  difficultate  sive  in- 
teriori sive  exteriori,  huc  advola.  Hic  enim  obti- 
nebis, si  reus  es,  veniam;  si  infirmus,  medelam; 
si  dejectus,  animum  et  fortitudinem;  si  afflictus, 
levamen  et  auxilium;  si  periclitans,  protectionem 
et  tutamen;  miseriis  omnibus  remedium;  semper 
veram  sanctificantemque  consolationem. 

7.  V.  D.  0 Jesu,  amor  meus!  (piam  suave 
eonsilium  Cordis  tui,  quo  ad  mitigandum  hujus 
vit®  amaritudinem , peregrinaris  quodammodo  me- 
cum  in  exibo*  atque  ipsum  exitium  in  paradisum 
conrertis! 

Eloquar,  Domine,  an  sileam  qu®  de  nimio 
amore  Cordis  tui  erga  nos  homines  concipio?  Sed, 
ad  Cordis  tui  gloriam,  non  tacebo:  Sic,  o Jesu! 

sic  nusquam  tractasti  ipsos  Atjgelos;  ak  numquam 
dedisti  eis  teipsum  finiendum  tali  modo! 

. 0 dulcedo  infinita,  Jesumi!  quousque  me  ama- 
sti! quomodo  mihi  das  teipsum,  quomodo  totus 
mihi  fis  consolatio! 

Unde,  amantissime  Deus,  unde  tanta  bonitas  er- 
ga ingratum  filium , qui  nomine  filii  dignus  non  est  ? 

Sic*  o amor  i neffabilis!  magnitudinem  bonitatis 
tuae  ostendis,  cum  non  consideres  tuam  Majestatem 
et  abjectionem  meam,  sed  benigne  sequaris  bo- 
nitatem Cordis  tui,  commoti  necessitate  mea  et 
tua  cliaritate. 

8.  O Domine  Jesu,  Pater  misericordiarum,  et 
Deus  totius  consolationis!  quanto  cum  gaudio  ad  te 
yenio,  gratuita  bonitate  tua  excitatus  et  fretus! 

Mullae  quidem  sunt  et  magnae  miseriae  meae: 
accedo  tamen  confidenter  et  alacriter,  dulcedine 
amoris  lui  attractus. 

, Nunc  enim  scio,  le,  licet  impassibilis  sis,  non 
esse  insensibilem;  te,  etiamsi  impervius  sis  afflic- 
tionibus meis,  erga  eas  non  esse  indifferentem. 

Nunc  cognosco,  le  posse  et  velle  infirmitatibus 
meis  habere  compassionem ; et  miserias  meas  multas 
et  magnas  objecta  esse  infinita  misericordiae  tua. 

Si  hucusque  jacui  miser  ac  desolatus , ego  ipse 
in  culpa  fui;  quoniam  neglexi  venire  ad  misericor- 
dia et  consolationis  fontem  semper  apertum. 

Ex  hoc  autem  quotiescumque  afflictus  ero,  sur- 
gam  et  ibo  ad  hanc  omnium  bonorum  scaturiginem, 
ubi  remedia  inveniam  plura  quam  indigeo;  uhi majo- 
res reperiam  consolationes,  quam  corde  capere 
possum. 

Sacrosanctum  Cor  Jesu,  in  vita  Sacramentali, 
ut  in  mortali  quondam,  erudiens  homines  non 
cessat  docere , ipsum  mitem  esse  et  humilem. 

4.  F.  J.  Adeste,  filii  hominum,  et  attendite. 

Ecce , quomodo  hic  vobiscum  sim  omnibus 
diebus ! hic  a me,  hic  semper  discite,  quam  mi- 
tis sim  et  humilis  Corde. 

Mirabilis  utique  visa  est  'Cordis  mei  humilitas, 
et  charilas  in  mortali  vita  mea : hic  tamen  in  vita 
Sacramentali  longe  magis  mirandus  humilitatis  abys- 
sus, charitatis  excessus. 

Totum  hoc  mysterium  humilitas  est,  totum 
charitas.  Hic  non  Divinitas  tantum,  verum  etiam 
Humanitas  mea  a mortalium  visu  absconditur.  Hic 
dilectio,  non  ad  mortem  solum,  sed  usque  ad  mundi 
finem,  sed  usque  ad  amoris  Excessum  omnem. 

Quis  oculus  vidit,  aut  quae  auris  audivit,  aut 
quod  cor  concepit,  quousque  Cordis  mei  humili- 
tas hic  descendat,  quousque  amor  excedat? 

2.  Si  stupes,  fili,  si  raperis  amoris  excessu, 
quo  in  vita  quondam  mortali  me  humilem  et  mitem 
Corde  exhibuerim; quae  sensa  tua  esse  debent,  cum 
attente  consideras,  quam  humilis  mitisque  Corde 
sfm  nunc  in  vita  Sacramentali! 

Quamdiu  quidem  in  terra  visus  et  cum  homini- 
bus conversatus  sum;  nulla  (empore,  nullo  loco 
cessavi  universis  ac  singulis  ostendere  veram  efli- 
cacemque  Cordis  humilitatem  et  mansuetudinem. 

Recordare,  fili,  quanta  Cordis  humilitate  et 
eharitate  agere  solerem  cum  Discipulis ; quanta 

cum  populo  rudi  et  importuno;  quanta  cum  aerum- 
nosis ac  tribulatis;  quanta  cum  miseris  peccatori- 
bus; quanta  denique  cum  ipsis  inimicis. 

Quid  umquam  hujus  humilis  inexhaustaeque  cha- 
ritatis  fontem  obstruere  vel  impedire  potuit?  Non 
defectus,  non  ruditas,  non  importunitas,  non  dif- 
ficultas, non  abjectio,  non  ipsa  hominum  perversi- 
tas. Nihil  rerum  istarum  umquam  efficere  potuit, 
ut  me  vel  uni  mortali  exhiberem  alium,  quam 
humilem  et  mitem  Corde. 

Testis  omnis  populus,  adeo  morosus  : testes 
Gentiles , qui  suavitate  Cordis  mei  attracti,  accur- 
rebant dicentes;  Volumus  Jesum  videre:  1 estis 
Chananaea,  et  afflicti  omnes:  testis  Magdalena,  et 
omnis  anima  peccatrix  ad  me  recurrens:  testes 
Pharisaei,  viri  ad  mortem  persequentes.  Hi  omnes 
testimonium  perhibent  factis  humilis  ac  mitis  Cordis 
mei  in  vita  mortali. 

3.  Sed  ecce,  fili,  in  Sacra  mentali  vita,  facta 
hujusmodi  continuo:  imo  inter  haec  mirabilius  dul- 
ciusque  me  humilem  et  mitem  Corde  exhibeo. 

Considera  enim,  quam,  non  rude  tantum,  sed 
irreverenter,  sed  insolenter  se  hic  gerant  erga  me 
homines:  ac  vide,  quomodo  defectus  eorum  tolerem. 

Considera,  quam  multae  animae,  specialiter  etiam 
dilectae,  crucis  meae  particula,  amoris  mei  pignore 
pretiosissimo,  a me  donatae,  hic  loco  laudis  et 
amoris,  querelas  et  amaritudines  mihi  proferant 
ac  reddant:  et  attende,  quanta  Cordis  bonitate 
eas  non  solum  patiar,  sed  et  animem  ac  stimulem 
ad  meliora  et  nobiliora  sensa. 

Considera,  quot  ingratae  animae,  beneficiis  mejs 
onustae,  abeant  et  me,  dum  beneficiis  fruuutur, 
benefactorem  obliviscantur  aut  negligant:  quot  aliae 

tepidae,  cum  gratiis  multoties  jam  datis  abusae 
fuerint,  se  effrontes  coram  me  sistant,  novosque 
clamant  favores:  atque  observa,  quanta  mansuety^ 
dine  illas  feram,  quanta  generositate  supportem, 
quam  suavi  simul  et  forti  charitate  ad  fidelitatem 
fervoremque  urgeam  et  adjuvem. 

Considera,  quomodo  perversi  bonis  ac  donis 
meis  utantur  ad  se  mihi  opponendum,  ad  me 
offendendum,  ad  ipsum  Cor  meum  vulnerandam: 
et  adverte,  qua  Cordis  dispositione,  non  malum 
pro  malo  reddam,  sed  malum  vincam  bono. 

Considera  demum,  quoties  inimici,  persecu- 
tores Cordis  mei,  huc  veniant  insultantes:  et  quam 
divina  humilis  Cordis  charitate,  illos  ipsos  ad  prae- 
sentiam meam  admittam,  eis  misericordiam,  et 
veniam,  et  pacem  offeram. 

Ecce,  fili,  qualibet  hora,  quovis  momento,  diu 
nocluque,  opportuni  et  importuni,  boni  et  mali, 
grati  et  ingrati,  amici  et  inimici,  veniunt  et  va- 
dunt, quisque  pro  su»  dispositione,  se  erga  me 
gerunt:  sed  et  vide  lumine  fidei , quomodo  cum  om- 
nibus et  singulis  agam,  quam  humili,  infaligala, 
inexhausta  charitalis  benignitate  et  dulcedine! 

4.  Haec  amoris  Cordis  mei  prodigia  non  intel- 
liges,  fili  mi,  nisi  ea  fide  viva  inspexeris,  et  de- 
voto corde  meditatus  fueris. 

Profunditas  enim  humilitatis,  quam  exercet  hic 
Cor  meum,  lumine  superno  contemplanda,  pia 
meditatione  penetranda,  in  silentio  oratione  dis- 
cenda. 

Atque  dulcedo  charitatis,  quam  hic  Cor  meum 
exhibet,  simili  modo  quaerenda,  usu  sapienda, 
experientia  gustanda. 

Respiee,  fih,  et  vide,  quomodo,  haec  hucus- 


Digitized  by  vjOOQIC 


500 


LIBRI  QUARTI 


que  praestiteris:  quomodo  hoc  perpetuo  Cordis? 
mei  exemplo  profeceris  usque  adhuc. 

Animum  erige  et  renova,  fili  mi,  et  opere  el 
veritate  disce,  quod  hic  docere  non  desino,  me 
mitem  esse  et  humilem  Corde. 

5.  V.  D.  Quam  bonus!  o Jesu ! quam  bonus 
esi  qui,  ut  Spiritum  tuum  suavius  efficaciusque 
jdoceres  omnes  generationes , in  hoc  dulcissimo 
mysterio  permanes  tam  humilis,  tam  mitis! 

Yere  et  summe  humilis  hic  et  mitis  Corde, 
humilitatis  et  eharitatis  unus  es  Magister,  faciens 
et  docens  a generatione  in  generationem. 

Sed  et  quaecumque  te  circumstant,  praedicare 
non  cessant,  te  mitem  esse  et  humilem  Corde. 

Praedicat  profunda  et  tranquilla  solitudo,  in 
qua  latitas : praedicat  altum  silentium,  in  quo  An- 
geli prostrati  et  rapti  adorant:  praedicat  piorum 
fidelium  tenera  devotio,  quam  humilis  et  suavis 
sis,  Domine. 

0 Jesu!  quis  adhuc  superbiat?  quis  adhuc 
durus  sit  corde?  Ecqbis  se  humiliare  jam  non 
gaudeat!  ecquis  non  ardeat  amore  tui? 

Ah  Domine!  qui  tibi  hic  non  cedunt,  qualem 
fidem,  aut  spem,  aut  amorem  habent?  0 animae 
superbae  et  amarae!  medius  vestrum  stetit,  quem 
vos  nescitis,  quem  vos  non  attenditis. 

6.  Attende  tu,  anima  mea,  et  disce,  qualis 
sit  Dilectus  tuus,  quam  dulcis,  totus  desiderabilis, 
totus  amabilis. 

Penetra  ad  locum  Tabernaculi  admirabilis  usque 
ad  habitaculum  divini  Salvatoris  tui:  et  contemplare 
Deum  Majestatis,  factorem  cceli  et  terrae,  San- 
ctorum gaudium  et  Angelorum,  usque  adeo  amore 
tui  humiliatum,  usque  adeo  amore, tui  captum! 

Hic  disce  te  humiliare  ex  amore : hic  disce 
pure  diligere  Sponsum  tam  pure  amantem. 

Ausculta,  quid  intus  cordi  tuo  loquatur  tantum 
ac  tale  exemplum  ejus,  et  esto  docilis  ei,  qui 
tam  suaviter  te  suo  docet  exemplo,  et  tam  poten- 
ter doctrinam  suam  perpetuis  confirmat  miraculis. 

7.  0 prodigium  humilitatis , Jesu,' Fili  Dei  vivi! 
0 miraculum  amoris!  amo  te,  toto  corde  diligo 
te,  o mitis  et  humilis  Dilecte  mi,  dulcissime  et 
purissime  Sponse  animae  meae! 

Amare  te,  diligere  te  unice  volo:  valeant  re- 
liqua omnia:  amorem  tui  solum  desidero:  solo 
tui  amore  inter  immolationes , exercitia  amoris  et 
testimonia,  vivere  et  mori  cupio. 

Exemplum  enim  Cordis  tui  me  haec  docuit: 
amoris  tui  unctio  haec  mihi  sapida  reddit. 

O Jesu,  omnium  optime!  custodi  hanc  cordis 
mei  dispositionem:  et  praesta  benigne,  ut  te  hic 
frequentando  discam  semper  melius,  te  pure  amare, 
et  amore  tui  me  erga  omnes  exhibere  humilem  corde 
eft  mitem. 


CAPUT  DECIMUM  TEBTIUM. 

Bacrosanctum  Cor  Jesu  voluit  sanctissimam 
Eucharistiam  esse  perpetuam  Passionis  suae 
commemorationem , amorisque  sui  in  illa  exhi- 
biti memoriale  sempiternum.  | 

1.  V.  J.  Quotiescumque  manducabitis  panem 
hunc,  et  calicem  bibetis : mortem  Domini  annun- 
tiabitis, donec  veniaL 

Hoc  mando,  fili,  ad  commonendum  homines 
singulos  de  illo  amoris  Cordis  mei. excessu,  quo 
ipsos  quodammodo  magis  dilexi  quam  meip- 

sum , cum , ut  ipsi  haberent  vitam',  mortem  ego 
subierim. 

Ego  illa  glorior  morte,  qua,  amore  Cordis 
mei  triumphante.  Pater  aeternus  placatus  et  su- 
pra modum  honoratus,  qua  homines  liberati  et 
salvati  sunt,  qua  mihi  venit  gloria  Resurrectionis, 
et  Ascensionis,  et  sempiterni  regni  super  omnia. 

Ideoque  volui  , ut  Passionis  me»  semper  et  ubi- 
que reperirelur  commemoratio;  usque  tantae  dig- 
nationis, qui  reciperent  fructus,  corde  grato  us- 
que memores  essent , sive  in  coelo  sive  in  terra. 

2.  Profecto  Electi  in  coelesti  beatitudine, 
scientes,  cui*  debeant  salutem  et  gloriam.  Passio- 
nem meam  perpetuo  commemorant:  in  aeter- 
num enim  colunt  Agnum  Dei,  tamquam  occisum, 
habentem  vulnera  quinque,  supra  solem  rubicun- 
da et  splendida. 

. In  terris  autem  Ecclesia,  agnoscens,  se  in  mon- 
te sancto  a Corde  meo  partam,  et  ab  eo  fonte 
omnia  sibi  derivare  bona,  omnibus  diebus  usque 
dum  veniam  et »am  assumam  in  gloriam,  mortem 
meam  omni  gratitudinis  sensu  commemorare  non 
cessat.  Sacrificium  enim,  quod  offert  quotidie, 
victimam  habet  me  praesentem , et,  separata  cor- 
poris et  sanguinis  consecratione , me  exhibet  ve- 
lut  mortuum. 

Sed  et  in  unaquaque  anima , quae  sanctissimum 
participatSacramentum,  mortis  me»  repraesentatio 
aliqua  fit  et  commemoratio.  Sicut  enim  per  Passio- 
nem in  strato  crucis  amisi  vitam  mortalem,  ita 
Sacrameptalem  vitam  amitto  in  corde  fidelium  per 
Communionem. 

Quinimo,  fili,  ipga  conditio,  in  qua  hic  perma- 
neo , Passionis  me»  imago  qu»dam  est*  Etenim 

in  Passione  splendor  Divinitatis  meae,  et  ipsius 
Humanitatis  pulchritudo  quodammodo  velabatur: 
hujus  autem  velationis  nonne  humiles  ac  suaves 
Sacramenti  species  manifesta  sunt  repraesentatio? 

3.  Sacrificium  vitae  Cordis  mei,  fili,  mors  mea 
centrum  est  temporis.  Omnia  enim,  quae  illam  prae- 
cesserunt, sacrificia,  ritusque,  et  reliqua  religionis 
omnia,  ad  illam  spectabant:  ex  illa  vim  habebant  et 
efficacitatem  suam. 

Omnia  vicissim,  quae  illam  sequuntur,  oblatio, 
Sacramenta,  caetera,  ad  illam  referuntur,  virtutem- 
que ex  illa  et  efficientiam  suam  derivant. 

En  ergo  sacrificium  ab  origine  mundi  sacrifica- 
tum in  figuris , super  cruce  oblatum  in  veritate , in  Ec- 
clesia continuatum  in  substantia  usque  ad  mundi  finem . 

Haec,  fili,  haBc  est  altitudo  consilii  Cordis  mei: 
haec  latitudo  amoris  ejus! 

Totus  enim  cursus  meus  in  hac  terra , a prin- 
cipio mundi  ad  finem  usque,  sive  per  praesentiam 
promissam,  sive  per  vitam  mortalem,  sive  per 
commorationem  Sacramentalem,  et  omnia  quaecum- 
que per  has  partes  ago,  unum  est  totum,  unum 
opus  infinitae  bonitatis  perfectum,  tunc  solum  fini- 
endum, quando  in  consummatione  saeculi,  cum 
Ecclesia  abiens,  ascendam  in  altum,  triumphum 
acturus  aeternum. 

4.  Quid  igitur  mirum,  fili,  si  semper recens, 
semper  aeque  venerabile  tibi  videatur  mysterium, 
cum  sacram  accipis  Communionem,  cum  Missam 
celebras  vel  audis? 

Ea  profecto  cordis  dispositione,  eo  affectu 
adesse  te  oportet , cum  sanctam  Eucharistiam  sus- 
cipis, ac  si  in  ultima  Coena  esses,  eique  accum- 
beres, et  a meipso  panem  vitae  acciperes. 

laitatl*  S.  C.  J.  32 


Digitized  by  vjOOQIC 


504 


LIBRI  QUARTI 


Eadem'enim  revera  estcoena:  eamdemque  mor- 
tem, quam  ego  praenuntiabam  m Ccenaculo,  tu  in 
Sacramento  annuntias.  * 

Ex  ipso  opere,  fili,  cum  celebras  Missam,  aut 
Communionem  sumis,  annuntias  mortem  meam; 
siquidem  modus  utriusque,  tum  oblatiortis  sacrificii, 
tum  consumptionis  Sacramenti . eamdem  mortem 
demonstrat. 

5.  Sed  tanta  peragens  mysteria,  quae  Cor  meum 
tibi  morte  sua  promeruit,  a tua  quoque  parte  facere 
debes , unde  congruenter  illam  recolere  possis. 

Quemadmodum  itaque  in  Passione  ego  meipsum 
Deo  Patri  obtuli  in  holocaustum  perfectum;  sic  et 
<tu,  fili,  in  Communione  teipsum  mihi  in  hostiam 
puram  et  integram  offerre  debes. 

Imo  et  in  visitatione,  magno  pietatis  affeclu 
oportet  te  patientis  quondam  vitae  meae  comme- 
morare sacrificia:  quod  praestabis,  si  devote  me- 
dileris,  si  teipsum  mihi  in  omni  afflictione  resignes, 
si  te  totum  mihi  tradas , coram  sancto  Tabernacu- 
lo, ubi  omnia,  quae  circa  me  percipis,  ad  illas 
Cordis  mei  sacrificationes  tibi  in  mentem  revo- 
candas inserviunt. 

Ita,  fili,  melius  senties  magnitudinem  illius  cha- 
ritatis,  qua  a vita  laboris  et  doloris  per  multa 
magnaque  sacrificia  progressus  sum  ad  ultimum 
et  summum  sacrificium , ad  mortem  ipsam , atque 
in  hanc  amoris  captivitatem,  in  qua  amoris  vi- 
ctima sum  perpetua. 

Haec  pie  recogitando,  nonne  stimulaberis  ad- 
gratitudinem,  ad  amoris  vicem,  ad  Imitationem, 
ita  ut,  non  corde  tantum,  sed  et  opere  effectum 
exempli  mei  in  te  exhibeas? 

Sic  tibi  utilius  Passionem  meam  activo  com- 

memorans  modo,  disces  illatis  mortificationibus 
non  dejici  neque  turbari,  sed  contra  gloriari  super- 
naturaliter  et  gaudere. 

Perfecta  erit,  fili,  haec  activa  mortis  meae  com- 
memoratio, si  quotiescumque  ad  sacra  mysteria 
accesseris,  creaturis  ac  tibi  ipsi  magis  semper 
moriaris,  ut  mihi  vivas,  quemadmodum  ego  pro 
te  mortuus,  hic  vivo  tibi. 

6.  Sed  proh  dolor!  licet  multi  hujus  Sacramenti 
alimonia  coelesti  recreari,  et  inde  Angelicis  pasci 
deliciis  optent;  quam  pauci  sunt,  qui  Passionem 
meam  actu  recolere,  facto  imitari  velint! 

Et  ideo,  fili,  multi  sunt  manentque  semper  idem 
imperfecti,  etiamsi  non  raro  sacram  frequentant 
mensam. 

Cum  enim  divinae  institutionis  fini  erga  se  et 
gratiae  non  respondeant,  multo  fructu  carent. 

Ulinam  haec  intelligant  animae  illae,  quae  magis 
sollicitae  sunt  de  numero  Communionum  suarum, 
quo  devotionem  exhibeant  aut  sentiant,  quam  de 
ipsarum  fructu,  quo  sanctificentur  et  ad  majorem 
perfectionem  promoveantur! 

Tu,  fili*  sapientior  esto  et  fidelior.  Ita  Passio- 
nem meam  recole,  ita  mortem  meam  tuis  moribus 
exprime,  utsemper,  cum  sanctam  suscipis  Commu- 
nionem, omnes  sanctificationis  fructus  obtineas. 

7.  F.  Z>.  0 omnium  optime,  omnium  dulcis- 
sime Jesu!  Tu  pro  me  mortuus  es  amore,  et 
amore  hic  vivis  mihi ; et  o quomodo  hic  mihi  vivis  ! 

Vere*  Domine,  vere  r dignus  est  morte,  qui  mori 
sibi,  et  tibi  vivere  recusat. 

Si  tu , Domine  Deus , amore  mei  ita  sacrificas 
teipsum,  quid  magnum,  aut  quid  mirum,  si  ego, 
misera  creatura , meipsum  sacrifico  amore  tui ! 

Et  tamen  quandoque  haesito  sacrificare,  eru- 
besco dicere,  non  meipsum,  sed  nugamentum, 
superbiam  aliquam,  aut  aversionem,  aut  propen- 
sionem corruptae  naturae. 

Hei  mihi!  dum  verbis  profiteor  amorem  tui  'et 
Imitationem,  factis  probo,  quam  parum  te  dili- 
gam , quam  procul  sim  ab  activa  mortis  tuae  com- 
memoratione, a vera  Cordis  tui  Imitatione. 

Et  querar  aut  mirer,  Communiones  meas  tam 
parvos  mihi  producere  fructus? 

Una  Communio  hominem , tuae  dispositum  et 
cooperantem  gratiae.  Sanctum  efficere  potest.  Et 
ego  post  Communiones  tam  multas , heu ! quis  et 
qualis  sum! 

Ego,  Domine,  confiteor,  ego  ipse  in  culpa  fui: 
nam  in  tot  Communionibus  gratiam  accepi  sufficien- 
tem ad  mille  animas  sanctificandas , sed  ei  cooperari 
neglexi.  Egi  enim  quasi  gratiaLsola,  sine  coopera- 
tione mea,  me  sanctificare  deberet:  et  interea  na- 
turae, non  gratiae,  mihi,  non  tibi,  vivere  continuavi. 

Agnosco , me  in  conspectu  tuo  factum  esse  in- 
dignum vita,  cum  infinito  amore  tuo  abutens,  vivere 
tibi  neglexerim. 

Sed  parce, Domine Jesu,  parce,  quaeso,  praete- 
ritae negligentiae meae,  cujus  me  ob  amorem  tui  sum- 
me poenitet. 

Deinceps  fidelior  ero:  gratiae  Sacramenti  coo- 
perans,  moriar  rebus  mundanis,  inordinatisque 
naturae  inclinationibus,  ut  tibi  vivam 

Adjuva  me , benignissime  Jesu , ut  ita  amorem 
meum  erga  te  opere  probem,  et  ex  Communione 
semper  abundantem  et  sanctificantem  fructum  reci- 
piam. 

CAPUT  MCIIUV  QUARTUM. 

Sacrosanctum  Cor  Jesu  in*  mirabili  Sacramento 
summam  divinorum  omnium  mysteriorum 
exhibet.  - 

1.  V.  J.  Fili,  memoriam  fecit  mirabilium  suo- 
rum , misericors  et  miserator  amor  Cordis  mei. 

Haec  [autem  in  Sacramento,  ubi  stupenda  sua 
coHegit  prodigia,  ubi  mysteria  continet,  etiam  pro- 
funda Dei. 

Quoniam  vero  non  Angelis  haec  sed  hominibus 
facta  sunt,  sub  visibilibus  oportuit  haec  esse  sym- 
bolis, ut  inspectione  visibilium  invisibilia  recorden- 
tur, et  cor  eorum  sensile  sensilibus  amoris  divini 
testimoniis  afficiatur. 

Talia  itaque  fecit  Cordis  mei  amor:  et  vidit 
cuncta  quae  fecerat,  esse  valde  bona,  et  delectatus 
est  in  operibus  suis. 

Perfecta  et  suavitate  plena  opera  ejus,  per 
quae  divitias  bonitatis  ipsius  erga  homines  velut 
effudit  in  hoc  mysterio,  in  quo  plenitudo  Divinita- 
tis inhabitat  corporaliter. 

2.  Hinc,  fili,  divinum  hoc  Sacramentum  habet, 
per  concomitantiam , et  in  mentem  fidelium  usque 
revocat  ipsum  Trinitatis  altissimum  mysterium* 

Ego  enim  et  Pater  unum  sumus:  et  qui  videt 
me;  videt  et  Patrem:  ubi  autem  Pater  et  Filius 
agnusritur,  utriusque  amor,  qui  Spiritus  Sanctus 
est,  utique  non  ignoratur. 

Adhofe  autem  mysterium  cognoscendum  melius, 
ad  magis  amandum,  ad  colendum  dignius,  hic 
fidelibus  datur  gratia,  qua  illuminati  et  adjuti,  illud 
fide  teneant  firmius,  affectu  puriori  ament,  cultu 
venerentur  perfectiori. 

Superno  hoc  lumine  ducli,  et  hoc  roborati 
auxilio,  ab  uno  in  aliud  vadunt  mysterium. 

5.  Ecce  enim  et  suavissimum  Incarnationis 
mysterium,  in  sacra  tenetur  Eucharistia,  et  mira- 
biliter extenditur. 

Profecto  quid  Incarnationis  est  arcanum?  Ver- 
bum, et  anima,  et  caro,  in  unam  convenere  per- 
sonam: et  haec  tria  unus  Jesus , Deus-homo. 

In  sanctissimo  autem  Sacramento,  Verbum, 
quodaiternum  est  et  Deus;  anima,  quae  tunc  creata 
est,  cura  infusa;  caro,  quae  de  Virgine  immaculata 
divino  artificio  sine  macula  sumpta  est,  manent 
haec  tria:  manent  autem  in  unitate  personae. 

Mira  hic  praeterea  et  omni  dulcedine  abundans 
hujus  mysterii  extensio.  Idem  namque  ego,  qui 
per  Incarnationem  in  sinu  Virginis  commoratus 
sum,  per  Communionem  commoror  in  corde  fide- 
lium singulorum. 

Stupenda  sane  et  reverenda  altitudo  mysterii  et 
latitudo:  sed  magis  amanda,  suavius,  devotiusque, 
et  tenerius  gustanda. 

4.  Sed  et  omnia  vitae  meae  mysteria  adeo  con- 
solatoria in  hoc  divino  continentur  Sacramento. 

Licet  autem  tempus,  quo  illa  coeperunt  vel 
acta  sunt,  transierit,  ob  meam  tamen  praesentiam 
personalem , in  effectibus  perdurant  et  coram  sunt. 

Ideoque  Ecclesia  semper  illa  contemplatur  ac 
celebrat  praesentia:  atque  in  illis  meditandis  et 
recolendis  primis  semper  .animatur  sensis,  primo 
semper  ardet  fervore. 

Vide  contra  haereses  sectasque , perpetuam  in 
Eucharistia  praesentiam  meam  negantes:  quomodo 
langueant  in  eis  spiritualia  omnia:  quomodo,  si 

tentant  festis  recolere  mea  gesta,  torpidas  sint  et 
illas  et  omnes  illarum  via. 

Non  sic  dilecla  mea.  Ecclesia  sancta.  Hac 
recurrente  tempore  venit  huc  festitians  ad  Nati  vita- 
tis  antrum ; prostrata  contemplatur  me  positum  in 
prasepio;  adorat,  gaudet;  plorat  pra  dovotionis 
teneritudine. 

5.  Hic  enim Bethlehem,  ubi  me  inveniunt  anima 
fideles  dulcius  ac  facilius,  quam  illa,  qua  ad  stabu- 
lum quondam  caelitus  vocata  fuerunt:  ubi  fervo- 
rem accendunt,  pietatem  nutriunt,  seipsas  sancti- 
ficant: ubi  corda  sua  effundunt  mihique  dedicant : 
ubi  vicissim  amoris  mei  dulcedine  inebriantur  ac  be- 
atificantur: ubi  pacem  hominibus  bona  voluntatis, 
non  Angeli  promittunt,  sed  ego  ipse  profuso  Cor- 
de dono. 

Hic  Sanctuarium,  in  quo  Deo  Patri  prasenta- 
tus,  hominumque  saluti  consecratus  sum:  in  quo 
ita  me  fidelibus  trado,  ut  non  in  ulnas  me  tol- 
lere, sicut Simeon,  non  mihi  blandiri,  sicut  Anna; 
verum  in  ipsa  corda  sua  me  suscipere , meque  in- 
time frui  possint,  favore  neque  Simeoni  neque  Anna 
concesso. 

Hic  exilium  Aegypti:  exilium,  non  ut  olim 
septem  annorum,  sed  saculorum  omnium:  exilium 
inter  homines  idololatria  quoque  deditos,  quivolup- 
tates,  qui  divitias,  qui  honores,  tamquam  numina 
sua  colunt:  exilium,  in  quo  non  nisi  paucis  bene 
notus , a multis  ut  extraneus  haberi  vel  etiam  ne- 
gligi  soleo. 

Hic  Templum,  ubi  in  iis,  qua  Patris  mef  sunt, 
esse  pergo:  ubi,  inter  doctores  audientes,  spiri- 
tum meum  profero,  animas  instruo,  spiritualis  vita 
secreta  communico;  ubi  me  quarunt  qui  diligunt 

me,  ac,  quemadmodum  Maria  et  Joseph,  me  re- 
periunt  gaudentes. 

Hic  Nazareth,  ubi  vitam  ago  in  Deo  abscon- 
ditam: ubi  subditus  continuis  occupor  actionibus, 
non  hominum  quidem  sensus  perstringentibus,  sed 
Angelorum  excitantibus  admirationem:  ubi  vita 
interioris  exemplar,  cura  animabus  internis  vivo 
modo  non  nisi  ipsis  noto. 

6.  Quinimo,  fili,  in  hoc  Sacramento,  evan- 
gelicae  vitas  meae  mysteria.  Ecce  vere  campus 
laborum,  locus  beneficentiae  Cordis  mei. 

In  hoc  enim  Salvator , qui  quaero  salvare  quod 
perierat;  qui  inter  labores  sedeo  ad  puteum,  ubi  ex 
Cordis  mei  fonte  do  Samaritanae , omni  animae  si- 
tienti, aquam  vivam,  sitim  rerum  mundanarum 
restinguentem,  ac  salientem  in  vitam  aeternam; 
qui  diurnis  laboribus  absolutis , pernocto  in  ora- 
tione Dei. 

In  hoc  Pastor  bonus : ovem  perditam  quaerito, 
inventamque  porto,  et  pectore  foveo : gregem  amo 
et  propria  pasco  substantia:  Corde  diu  noctuque 
vigilante^custodio  omnes. 

In  hoc  Patei'  optimus,  quiMilium  prodigum 
revertentem  amplector  gaudens,  ac  prima  indutum 
stola  convivio  coelesti  reficio  et  recreo : quique 
filiis  usque  fidelibus,  pro  capacitate  sua,  mea  om- 
nia communico. 

In  hoc  Medicus  divinus,  cum  patientium  dolores 
unctione  Cordis  mei  leniam  et  mitigem:  cum  animas 
curem  male  habentes , sanans  omnem  languorem, 
et  omnem  infirmitatem : cum  etiam  deformitatem 
morbo  peccati  productam  tollam,  prioremque  res- 
tituam pulchritudinem. 

In  hoc  Magister : Cordis  enim  spiratione  simul 

et  exemplo  hic  doceo : Beatos  esse  pauperes  spi- 
ritu: beatos  esse  inites:  beatos  lugentes  peccata: 
beatos  esurientes  et  sitientes  justitiam:  beatos  mi- 
sericordes: beatos  corde  mundos:  beatos  pacifi- 
cos: beatos  patientes  propter  justitiam:  beatos 
denique  facientes  voluntatem  divinam;  quippe  qui 
iratres  mei  et  sorores  sint,  cohaeredesque  regni 
ccelorum. 

In  hoc  Amicus , qui  fideles  gratia  supernatura- 
liter  viventes,  non  jam  servos  dico,  sed  amicos 
meos:  amicus,  qualis  non  est  alter,  super^mnes 
sincerus,  dulcisque,  et  fidelis,  in  prosperis  et  in 
adversis,  in  vita  et  in  morte:  amicus  nullo  casu 
deficiens , imo  vero  et  concomitans  in  aeternitatem 
ipsam,  et  consolaqs. 

Imhoc  Sponsus : ita , fili ; divinus  Sponsus  Vir- 
ginearum purarumque  animarum , quas  mihi  elegi 
et  sponsavi , ut  per  omnia  semper  et  ubique  comi- 
tes me  sequantur ; quas  honoro,  et  locupleto,  et 
beatifico  hic  modo,  quem  ipsi  Angeli  mirantur, 
quique  tamen  non  est  nisi  proeambulus  ei,  quem 
ipsis  reservo  in  jeternae  glori®  me®  regno. 

7.  Hic  demum  et  mysteria  reliqu®  vit®  me». 
Etenim  nonne  hic  Coenaculum,  ubi  edo  Pascha 
cum  discipulis  meis ; ubi  Cor  meum  illis  effundo; 
ubi  illis  relinquo  pacem  meam? 

Nonne  hic  Gethsemani,  hic  Jerusalem,  thea- 
trum dolorum  mebrum?  Memento,  fili,  Hebdoma- 
d®  Sanet® , quomodo  fideles  huc  vehiant  tamquam 
ad  Perpessionum  mearum  spectaculum,  lugeant- 
que  quasi  me  coram  oculis  patientem  viderent. 

Nonne  hic. et  Resurrectionis  mysterium?  Vide 
quomodo  Ecelesia  hanc  solemnitatemsolemnitatum 
celebrans,  mecum  quodammodo  reviviscat,  anim®- 

que  devot®  , sicut  alter®  Mari®,  primo  mane  velut 
ad  sepulcrum  gloriosum  festinent,  meque  glorifica- 
tumfide  videant,  fiducia  amplectantur,  amore  fru- 
antur.  Nonne  jure?  nonne  recte?  nonne  sancte? 
hic  enim  vere  pr®sens  iisdem  qualitatibus,  quibus 
resurrexi:  pulchritudine  coelesti , gloriosa  claritate, 
subtilitate  incomprehensibili , perfecta  impassibilitate, 
immortalitate  ornatus  ac  beatus. 

Sic,  fili,  Ecclesia  per  omnia  me  comitatur  my- 
steria, induens  Cordis  mei  affectus  in  singulis,  et 
singula  iis  affectibus  celebrans. 

8.  Ex  mysteriis  coram  me  hic  celebratis  Ec- 
clesia, memor,  me  esse  in  gloria  coeli  regnan- 
tem, prospicit  in  ®ternitatem;  rapta  contempla- 
tur , affectu  anticipat  vit®  coelestis  mysteria  latis- 
sima, festa  sempiterna  sibi  praparata,  sibi  pro- 
missa. 

OJesu!  exclamat  ardens,  oro,  fiat  istud,  quod 
tam  sitio,  ut  te  revelata  cernens  facie,  visu  sim 
beata  tu®  glori®! 

Ita,  fili,  igne  Cordis  mei  hic  prasentis  suc- 
censa, fervet  Ecclesia:  ita  universa  habet  sibi 
pr®sentia:  ita  omni  consolatione  repletur. 

Tolle  solem  ex  hoc  mundo : quid  terra  hac 
erit,  nisi  locus  obscurus,  et  frigidus  et  desola- 
tus? Non  absimili  modo,  si  Cor  meum  vivum  et 
vivificans , si  prasentia  mea  Sacr^mentalis  ex  Ec- 
clesia tolleretur,  omnia  religionis  mysteria,  nunc 
adeo  splendida,  adeo  f&rventia,  adeo  consolatoria, 
— quam  differentia  tunc  viderentur! 

9.  Doctus  exemplo  sancta  Matris  tua,  stude, 
fili,  iisdem  sensis  concelebrare  religionis  festa; 
mysteria,  qua  exhibeo  hic  in  Sacramento,  recolere; 

ex  cunelis  denique  his  scatebris  tibi  graliarnm 
omnium  haurire  plenitudinem. 

Ad  hunc  finem  fove  cordis  fervorem:  fervorem 
dico,  non  necessario  sensibilem,  sed  vigentem  ex 
fide  vivida,  ex  spei  fiducia,  ex  amore  generoso. 

Si  hujusmodi  fervore  carueris,  omnia  perages 
sine  affectu,  sine  gustu,  sine  multo  fructu:  illa  ipsa, 
quae  rapiunt  animas  ferventes , et  Angelos  ipsos 
commovent,  te  non  afficient,  te  non  movebunt. 

Hunc  autem  fervorem  excitabis  ac  nutries, 
orando,  [devote  meditando,  pie  legendo,  te  aliquid 
mortificando  aut  abnegando ; maxime  vero  visitando 
frequenter,  sancte  participando  hoc  divinum  Sa- 
cramentum , ubi  ignis  est  sufficiens  ad  inflamman- 
dum totum  mundum. 

10.  F.  D.  0 Domine  Jesu!  quam  immensi 
sunt  amoris  Cordis  tui  excessus!  quot  enim  mira- 
bilia hic  mihi  offers!  quanta  bona,  quam  deside- 
rabilia ! quam  dulcia ! 

Quid  mirum,  si  huc  alliciar,  si  huc  suaviter 
ac  fortiter  trahar!  quid  mirum,  si  hic  sit  locus 
deliciarum  cordis  mei  ? 

Hic  enim  inter  Angelos  jeperire  teipsumin  quo- 
libet mysterio,  teque  in  conditione  quacumque  vitae 
tuae  contemplari  possum,  prout  necessitas  mea, 
aut  utilitas , aut  consolatio  postulat. 

Imo , nunc  hic  esse  tecum  tuisque  frui  bene- 
ficiis, nunc  hinc  assurgens  contemplari  possum  te 
in  gloria  tua,  ibi  magnalia  regni  tui  inspicere,  iis 
denique  per  anticipationem  gaudere,  quae  ibi  prae- 
parasti mihi. 

Quam  facile,  o Dilecte  animae  meae!  quam  facile 
et  dulce  , hiemeditari,  hic  de  te  mentem  et  cor 
occupare,  hic  te  frui!  Ad  haec,  non  mihi  opus 

arte,  non  libro,  non  labore.  Hic  tibi  praesens, 
debeo  tantum  te , in  quolibet  mysterio , fide  aspi- 
cere, te  audire,  actus  tuos  attendere,  te  orare, 
te  amare. 

0 quam  deliciosus,  hic  locus!  quam  amabilis 
societas!  quam  suavis  occupatio!  quam  sanctum 
commercium ! 

Quis  non  optet  hic  semper  esse  tecum?  Hic  ego 
certe  quotiescumque  potuero,  ad  pedes  tuos  in- 
ter coelestes  Spiritus  praesens  ero. 

0 si  tempus  omne  hic  insumere  possem ! Sed 
ecce  voluntas  tua,  sola  in.  hoc  consolatio  mea, 
requirit,  ut  saepe  sim  a te  absens  corpore,  ut 
status  mei  obligationibus  satisfaciam , ut  officii  par- 
tes impleam , ut  naturae  necessitatibus  provideam, 
ut  innocenti  recreatione  etiam  utar. 

At  inter  haec  omnia,  huc  ad  te  frequenter 
affectu  recurram,  corde  me  de  te  occupabo:  ubi 
enim  objectum  amoris  mei  est,  illuc  tendet  affec- 
tus: ubi  thesaurus  meus  est,  ibi  et  cor  meum  erit. 


CAPUT  DECIMUM  QUINTUM. 

Sacrosanctum  Cor  Jesu  in  sanctissimo  Eucha- 
ristiae Sacramento  nos  ad  [divinas  Perfectiones 
introducit. 

1.  V.  J.  Adverte,  fili  mi,  et  hic  in  Sacra- 
mento altiorem  viam  ostendam,  qua  pervenias  usque 
ad  ipsas  Divinitatis  perfectiones. 

Dispositus  esto,  ut  possis  introire  in  arcana 
divina , et  contemplari  cura  omriibus  Sanctis  , quae 
sit  longitudo,  et  latitudo,  et  profunditas  oceano- 
rum  illorum,  qx  quibus  Angeli  ac  Beati  in  ccelo, 

et  in  terra  animas  purae  et  interiores  hauriant  et 
inebriantur. 

Aspice  quae  hic  in  sacrosancto  hoc  mysterio 
tibi  manifestet  Cor  meum : atque  ex  manifestatis 
procede  in  rerum  plenitudinem,  divinum  sequens 
Spiritum. 

Haec  autem  sic  age , fili , ut  in  humilitate  magis 
magisque  solideris,  ut  puriori  semper  ferveas  amore, 
ut  per  sacram  Humanitatem  meam , per  ipsum  Cor 
meum  introductus,  Divinitati  quam  perfectissime  ad- 
haereas, tamquam  unus  spiritus. 

2.  Intuere,  fili,  et  divinam  meditare  Sapien- 
tiam, quam  in  adorabili  hoc  Sacramento  exhibet  Cor 
meum. 

Hic  enim  mirabiles  illas  ostendit  inventiones, 
quibus  ea,  quae  videbantur  contraria , reconciliavit, 
ut  simul  triumphator  gloriosus  in  coelo  regnarem, 
et  manerem  in  terra  perpetuus  hominum  consola- 
tor: quibus  me,  non  solum  humano  generi,  Verum 
etiam  unicuique  individuo  dare  possem:  quibus 
denique  per  simplicissima  media,  quales  sunt 
Sacramenti  species,  fines  sublimissimos  obtinerent. 

Hinc  ascende,  et  hanc  contemplare  Sapientiam 
infinitam , quae  omnia  ab  aeterno  in  aeternum  attin- 
git: quae  universa  praeterita  et  futura,  existentia 
et  possibilia,  videt  praesentia. 

Haec  aeternis  consiliis  suis  tam  mirabiliter  Crea- 
tionis et  Reparationis,  naturae  et  gratiae,  sanctifica- 
tionis et- gloriae  stupenda  ordinavit  opera. 

Divina  haec  perfectio  tamquam  lux  infinita,  quae 
universa  penettat;  quae  te  et  cuncta  interiora  tua 
perlustrat;  ex  qua  recedere  non  potes,  quam  appre- 
hendere non  vales. 

Hac  luce  divina  laetare,  fili:  in  hac  vive  Deo 
tuo  alacriter. 

3.  Observa  divinam  Bonitatem , quae  in  hoc 
dulcissimo  Sacramento  apparet,  et  cum  tantis 
amoris  flammis  resplendet. 

Nullibi  terrarum , fili,  Bonitas  divina  cum  tara 
mira  profusione  et  tanta  suavitate  emicat:  hic  enim 
seipsam  quodammodo  effundit  et  exhaurit : hic  dat 
omnia  et  seipsam  insuper.  Alibi  divini  amoris  radii, 
hic  focus  est.  Alibi  bona  quaedam,  hic  bonorum 
omnium  fons. 

Ex  hoc  procede  ad  contemplandam  hujus  Boni- 
tatis abyssum.  Inspice  fundum,  raternitatem  ip- 
sam: circumspice,  limites  non  reperies. 

Ex  infinita  hac  Bonitate  omnia,  quae  bona  sunt 
sive  in  caelis  sive  in  terris,  suam  habent  bonita- 
tem: omnia,  quae  vivunt,  suam  vitam;  omnia,  quae 
moventur,  suum  vigorem;  omnia,  quae  intelligunt, 
suam  mtelligentiam ; omnia,  quae  felicia  sunt,  suam 
felicitatem. 

Hoc ' divinum  attributum  est  veluti  mare  im- 
mensum, ex  quo  surgunt,  ut  nubes,  bonorum 
omnium  copiae : in  quo  Beati  et  Electi  immersi, 
summo  delectantur  gaudio. 

Immerge  teipsum  quoque,  fili:  gusta,  quam 
suavis  sit  Dei  tui  Bonitas:  delectare  in  ipsa,  ama, 
lauda. 

4.  Vide  Omnipotentiam , quae  revelatur  in  ve- 
nerando Eucharistiae  mysterio,  in  quo  uno  plura 
et  majora  facit  miracula,  quam  in  toto  mundo  re- 
liquo: in  quo  haec  miranda  prodigia  iterare  non 
cessat. 

Haec,  fili,  reverenter  speculatus  assurge  in  uni- 
versalem  contemplationem  stupendae  hujus  Omnipo- 

tentiaerquae  omnia  existentia  sine  labore,  solonutu, 
fecit:  qua  innumerabilia  et  ineffabilia  cujusiibet ge- 
neris objecta,  omnia  demum,  qua  vult,  efficere 
potest:  qua  vicissim  potest  universum  mundum  uno 
nutu  delere,  et  in  nihilum  redigere  cuncta 
simul. 

Contemplare  hujus  infinita  Potentia  efficaciam, 
qua  omnia  adversariorum  molimina  subvertere,  et 
universa  sibi  opposita,  non  indifferentia  tantum,  sed 
et  mala,  ut  ad  fines  suos  sanctos  concurrant  vel 
inscia  vel  etiam  invita,  facere  potest. 

Ab  hac  Omnipotentia  creatura  non  solum  in 
existentia  conservantur,  sed  insuper  singulis  mo- 
mentis accipiunt  potentiam  operandi  quidquid  ope- 
rantur: homines  divinum  accipiunt  concursum  ad 
corporis  et  anima  facultatibus  utendum:  animan- 
tia suam^ efficientiam:  astra  suam  in  spatio  volandi 
et  coruscandi  vim:  terra  suam  fructus  producendi 
virtutem:  ventus  et  tempestas  impetum  suum  et 
potestatem : universa  denique  suam  praestantiam. 

Perfectio  haec  divina  in  manifestatione  sua  sicut 
aer  est,  qui  dum  leniter  movetur,  vitam  creatura- 
rum refrigerat  et  Fovet:  qui  dum  projrumpil  vehe- 
menter, prosternit  aut  dispergit  sibi  opposita,  ce- 
dentia vero  impellit  et  ad  procedendum  juvat. 

Gaude,  fili,  de  tanta  Dei  tui  Potentia:  in  illa 
fiduciam  tuam  colloca:  ad  illam  per  orationem 
recurre  frequenter. 

5.  Considera  divinam  Justitiam , quam  in  san- 
ctissimo hoc  Sacramento  tibi  in  mentem  revocat  Cor 
meum. 

Eccequae  tibi  hic  praesens  est,  sacra  Humanitas 
mea,  divinae  Justitiae  signum  est;  ad  huic  enim  sa- 

tisfaciendum,  illam  assumpsi.  Sed  et  sacrificium, 
quod  per  sacerdotum  ministerium  hic  quotidie  of- 
fert Cor  meum,  nonne  hoc  divinae  Justitiae  te  admo- 
net? Quinimo  in  Communione  nonne  adorandam 
exhibeo  Justitiam,  cum  ibi  tribuam  unicuique  se- 
cundum opera  ejus , secundum  dispositionem, 
quam  habet? 

Inde  contemplare  hujus  Justitiae  divinae  perfectio- 
nem sive  in  coelo,  ex  quo  malitiose  rebelles  spi- 
ritus sicut  fulgur  detrusit,  et  in  quo  omnes  An- 
gelorum Sanctorumque  actus  rite  bonos,  etiam 
minimos,  condigno  praemio  in  aeternum  remunerat; 
sive  in  terra,  ubi  per  Cor  meum  sociata  est  divinae 
misericordiae,1  nec  attingit  nisi  misericordiam  am- 
plecti nolentes ; ubi  etiam,  cum  jure  irascitur,  mi- 
sericordiae memor  est:  sive  in  inferno,  ubi,  prop- 
ter me,  infra  totum  reproborum  meritum  puni- 
ens, peccatorum  gravitati  et  numero  poenas  ap- 
tat, adeo  ut  cogat  damnatos  ipsos  ad  confiten- 
dum , divinam  Justitiam  esse  bonam. 

Contemplare  divini  hujus  attributi  consolatio- 
nem, quae  illos,  qui  immeritis  detractionibus,  con- 
tumeliisve,  apt  calumniis,  vel  aliis  opprimuntur  mo- 
dis, aliquando  justificabit  coram  omnibus,  iliisque 
famam,  et  honorem,  et  gloriam,  et  abrepta  quae- 
que non  restituet  tantum,  sed  et  eo  magis  exal- 
tabit omnia,  quo  fuerint  magis  depressa;  quae 
virtutum  actus,  eos  etiam,  quos  homines  despexe- 
runt, mercede  sempiterna  compensabit;  quae  de- 
nique, operum  merito,  non  e successu  externo, 
ut  facit  mundus,  sed  ex  interna  dispositione  ope- 
rantis aestimat  et  remunerat. 

Divina  haec  perfectio  quasi  ignis  est,  qui,  prout 
objecta  sunt  disposita , eadem  actione  alia  consumit, 
alia  recreat;  alia  indurat,  alia  emollit. 

Hoc  attributum  Divinitatis  admirare,  fili;  cum 
sancto  quodam  pavore  exalta;  sed  magis  dilige. 

6.  Attende  Misericordiam  divinam,  quam  Cor 
meum  tam  suavibus  quam  miris  modis  in  san- 
ctissimo Sacramento  ostendit. 

Nonne  totum  hoc  mysterium  .infinitae  Miseri- 
cordiae prodigium  est?  Quis  est  vivens,  qui  non 
experiatur  miseriam?  quis  autem  miser  huc  um- 
quam  venit  dispositus , et  non  obtinuit  misericor- 
diam? Immensa  hic  Cordis  mei  benignitas,  et  mi- 
serationum ejus  non  est  finis. 

Haec,  fili,  pie  meditatus,  progredere  ad  con- 
templandam infinitam  Misericordiam,  ubique  con- 
spicuam: in  coelis,  quos  implet  Sanctis,  divina 
Misericordia  a peccato  quondam  Jiberatjs,  et  jam 
beatitudine  donatis:  in  terris,  ubi  est  super  omnia 
opera  divina,  et  remedio,  et  juvamine,  et  conso- 
latione recreat  universa:  in  ipsis  demum  inferis, 
in  quibus,  ob  Cordis  mei  merita,  plectit  citra  con- 
dignum, et  ab  ipsis  reprobis  agnoscitur. 

Contemplare  hujus  divinae  Misericordiae  erga 
mortales  amplitudinem,  quae  complectitur  omnes, 
neminem  excludens,  neminem  abjiciens;  quae  ipsos 
peccatores,  quamdiu  vivunt,  expectat  eisque  gra- 
tiam conversioni  sufficientem,  et  veniam  offert; 
quae  denique  ad  omnes  cujuscumque  speciei  mi- 
serias extenditur,  nihil  in  mundo  quanlumlibel 
miserum  reperiens,  quod  levare  et  in  medium 
salutis  directo  modo  vel  indirecto  vertere  non 
velit. 

Ecce  divina  perfectio,  sicut  abyssus  infinita, 
quam  nulla  magnitudo  miseriarum  injectarum  im- 
plere, nec  ulla  necessitatum  multitudo  ex  ea  hau- 
rientium exhaurire  potest. 

Imitatio  S.  C.  J.  35 

Utere,  fili,  sed  non  abutere  hoc  adeo  dulci  Dei 
tui  attributo:  dilata  cor  tuiim:  gratus  esto:  cum 
fide,  cum  spe,  cum  amore  ad  hanc  Misericordiae 
abyssum  refuge. 

7.  Animadverte  Sanctitatem , quae  in  hoc  Sancio 
Sanctorum  elucet,  et  splendore  suo  ipsos  Angelos 
in  admirationem  rapit. 

Cuni  magna  pietate  inspice,  fili,  hoc  Sacra- 
mentum , divinae  Sanctitatis  speculum.  Ecce  hic  ni- 
hil nisi  perfecta  puritas:  hic  ipsum  corpus  meum 
quasi  spiritus:  hic  .sanctitatem  spirant  omnia. 

Licet  hinc  contemplari  infimlam  Sanctitatem, 
quae  in  se  absolute  perfecta,  omnis  sanctitatis, 
omnis  puritatis,  omnis  pulchritudinis  creatae  est 
causa,  et  norma,  et  finis;  quae  talis  est,  ut  ei 
nihil  addi,  nihil  demi  possit. 

Contemplare  divinam  hanc  perfectionem,  cujus 
purissima  pulchritudine  coelicolae  capti,  beatifica  per- 
funduntur laetitia":  cujus  similitudine  animae  morta- 
lium ornatae,  maxime  nobilitantur:  ob  cujus  maje- 
statem daemones  in  imo  etiam  inferno  tremunt. 

Ex  hujus  perfectionis  nitore,  quoccumque  sunt 
pulchra,  quaecumque  amabilia,  quaecumque  demum 
excellentia,  omnein  suam  pulchritudinem,  omnem 
amabilitatem,  omnem  excellentiamhabenlmutuatam. 

Divinum  hoc  attributum  est  siculi  sol  in  firma- 
mento, qui  rebus  vivacitatem  coloris,  venustatem, 
hilaritatem  impertit;  qui  munda  et  immunda  illu- 
strans, semper  aeque  purus,  aeque  pulcher  est. 

Gaude,  fili,  de  tanta  Dei  tui  pulchritudine, 
amabilitate,  omnimoda  Sanctitatis  excellentia:  hanc 
pie  venerare:  pro  modulo  tuo  imitare. 

8;  Aspice  divinam  Immensitatem , quam  hoc 
Cordis  mei  Sacramentum  repraesentat. 

Etenim  hic  ego  totus  in  hostia  lota  sum,  et 
in  unaquaque  hostis  divis»  parte  totus.  Per 
multiplicationem  autem  seu  replicationem  prssenli» 
me»  in  omnibus,  qu»  ubicumque  terrarum  sint, 
hosliis,  nor.ne  quamdam  immensitatis  repr»senta- 
tionem  exhibeo?  In  omni  denique  loco,  in  quo  sa- 
cramcnlaliter  resideo,  nonne  ita  cum  unoquoque 
ago,  ac  si  piro  illo  solo  ibi*  residerem? 

Ex  his  fide  vivida  perceptis  duceris  utique  ad 
contemplandam  divinam  Immensitatem,  qu»  res 
omnes  sive  existentes  sive  mere  possibiles  com- 
prehendit, et  a re  nulla  comprehenditur:  qua  Dei- 
tas lota  in  toto  universo,  et  in  singulis  universi 
partibus  tota  est. 

Contemplare  universalem  hanc  praisentiam  Di- 
vinitatis cum  infinita  Sapientia,  et  Bonitate,  et 
Potentia,  et  Justitia,  et  Misericordia,  et  Sanctitate, 
et  ornnis  generis  Perfectione  infinita:  atque  memen- 
to, te  in  ipsa  esse,  et  vivere,  el  moveri. 

Quocumque  te  verteris,  Deitatem  percipis  pr»- 
sentem  in  unoquoque  objecto,  el  ita  de  eo  curam 
agentem,  quasi  pro  eo  solo  ibi  esset.  Respicito 
volatilia  coeli:  non  serunt  neque  metunt,  et  tamen 
qui  ubique  pr»sens  est,  pascit  illa.  Considerato 
lilia  agri:  non  laborant  neque  nent;  nec  tamen 
Salomon  in  omni  gloria  sua  coopertus  est  sicut 
unum  ex  istis. 

Huic  ergo*  divin»  Providenti»  te  remitte:  in 
hac,  tamquam  in  sinu  Parentis  summe  perfecti, 
quiesce:  ipsi  penitus  relinque  teipsum,  quia  ipsi 
cura  est  de  te.  Ecce  ipsi  capilli  capitis  tui  omnes 
numerati  sunt,  nec  unus  cadet  sine  ipsius  volun- 
tate. Ne  igitur  timeas,  aut  turberis,  aut  anxius 
sis:  sed  ipsi  vive  resignatus  ac  beatus. 

9.  V.  D.  Vere  consolatione  plena  sunt  ista,  Do- 
mine Deus,  sed  quam  alta!  Proprio  motu  tam  subli- 
mia lentare  nec  audeo  nec  valeo. 

Si  autem  divinus  Spiritus  tuus  me  duxerit, 
reverens  quidem  et  propriae  infirmitatis  conscius, 
laetus  tamen  ac  tutus  sequar,  et  per  sacratissimam 
Humanitatem  tuam  in  Divinitatis  mirabilia  ingressus, 
contemplabor  quae  omnes  sensus  superant. 

Mitte  igitur,  obsecro,  Spiritum  Sanctum,  qui 
me  eo  usque  in  contemplationem  istam  ducat,  quo- 
usque ad  sanctificationem  meam  ac  tuam  gloriam 
benigne  volueris. 

Divinum  hunc  Spiritum,  oro  supplex,  largire 
mihi  cum  donis  ejus  septiformibus,  ut  me  cum 
in  contemplatione,  tum  etiam  in  actione  dirigat. 

Spiritum  sapientiae,  qui  me  totum  ita  disponat, 
ut  omnia  mundana  reperiam  mihi  insipida,  sapida 
vero  divina;  ut  recte  de  rebus  omnibus  judicem  ac 
sentiam;  ut  cum  affectu  s,equar  ad  ea,  quae  san- 
ctificationi meae  inserviunt. 

Spiritum  intellectus,  qui  arceat  aut  dissipet  tene- 
bras mentis , et  cordis  illusiones , ut  mente  serena 
et  puro  corde  intuear  ea  omnia,  quae  infinita  Bonitas 
fecit,  visibilia  et  invisibilia , utque  intelligam  semper 
quae  infinite  bona  voluntas  divina  a me  requirit. 

Spiritum  consilii,  qui  me  meae  infirmitatis,  qua 
nihil  salutare  efficere  valeo,  usque  admoneat,  me- 
que  efficaciter  inducat  ad  recurrendum  ad  divinae 
Omnipotentiae  auxilium,  quo  adjuvante  omnia  possum. 

Spiritum  fortitudinis,  qui  me  moveat  ad  omnes 
exerendas  vires,  ut  auxilio  gratiae  divinae  fideliter 
cooperer , sicque  per  generosos  conatus  aspirem  ad 
justitiam  perfectam,  non  hominum  judicia  curans, 
sed  respiciens  te,  justum  Judicem. 

Spiritum  scientiae,  qui  me  doceat  discretio* 
nem,  qua  actu  distinguam  inter  naturalia  et  super- 
naturalia,  ita  ut  omnis  oratio  et  operatio  a te 
semper  incipiant  et  per  te  finiantur;  quaque  me 
orationi  et  operationi  sic  applicem,  ut  nec  prae 
contemplationis  dulcedine  negligam  sive  corporalis 
sive  spiritualis  misericordiae  erga  proximum  opera, 
nec  ob  opera  misericordiae  erga  alios,  negligam 
misericordiam  erga  propriam  animam. 

Spiritum  pietatis,  qui  teneram  fovens  devotio- 
nem, suaviter  ac  fortiter  me  ad  sanctitatem  sti- 
mulet; quique  efficiat,  ut  me  erga  inferiores  ut 
pium  parentem,  erga  aequales  ut  pium  fratrem, 
erga  Superiores  ut  pium  filium,  geram. 

Spiritum  timoris  amantis;  filialis,  puri  amoris, 
quo  summopere  te  Deum  meum  reverer  ubique, 
et  affectu  sancto  omnem  voluntatem  tuam  gau- 
denter exequar. 

CAPUT  DECIMUM  SEXTUM. 

Quantam  reverentiam  et  internam  et  externam 
erga  sanctissimum  Sacramentum  haberi  velit 
Cor  Jesu. 

1*  V.  J.  Fili,  si  coeli  tibi  aperirentur,  et  oculi 
tui  gloriam  meam  ibi  viderent;  quantum  percelle- 
reris spectaculo!  quam  sancio  pavore  tremeres! 
quanta  reverentia  procumberes! 

Ecce  enim  ante  thronum  meum,  gloriae  splen- 
dores emittentem  ut  fulgura  et  flammas  ardentes, 
cerneres  millia  millium  Angelorum  omni  venera- 
tione me  laudantium:  et  in  circuitu  throni  decies 
millies  centena  millia  assistentium  mihi  ac  mini- 
strantium. 

Conspiceres  et  Sanctorum  turbam  magnam, 
quam  dinumerare  non  posses,  in  conspectu  throni 
cadentes  in  facies  suas,  et  adorantes,  et  amore 
liquescentes. 

Videres  quousque  omnia  in  praesentia  mea  fer- 
veant:  aliquando  prae  magnitudine  reverenlije  silen- 
tium profundum  in  loto  coelo  regnare  perciperes; 
aliquando  totum  resonare  locum  voce  inhabitan- 
tium, simul  erumpentium,  simul  canentium:  Arnen: 
benedictio,  et  claritas,  ei  sapientia,  et  gratiarum 
actio,  et  honor,  et  virtus,  et  fortitudo  Deo  nostro 
in  saecula  saeculorum. 

Atqui,  fili,  idem  ipse,  qui  tanta  reverentia, 
tanto  honoris  ac  laudis  obsequio  color  in  coelis, 
hic  in  sacrosancto  Sacramento  praesens  sum,  mul- 
titudine Spirituum  coelestium  stipatus. 

Vide  ergo  et  considera,  quomodo  mortales  se 
erga  me  hic  gerere  debeant.  Si  ipsae  columnae  coeli 
contremiscunt  prae  reverentia,  quid  terrae  pulvis? 

2.  Hic,  fili,  reverentiam  volo,  hic  requiro 
honorem,  hic  debitum  exigo  cultum. 

Equidem  in  stabulo  motu  Cordis  proprio  natus, 
mortalem  vitam  ita  duxi,  ut  non  haberem  ubi 
caput  reclinarem:  instituturus  autem  sanctissimum 
hoc  Sacramentum,  prajparari  jussi  Coenaqulum 
grande  stratum,  ut  ostenderem,' quantum  observari, 
honorarique,  et  coli  vellem  in  vita  Sacramentali. 

Inde  Ecclesia  edocta,  semper  dilexit  decorem 
domus  meae:  templa  pro  viribus  extruxit  magni- 
fica: advocavit  naturam  ut  divitiis,  et  artem  ut 
ingenip  ornarent  electa  habitacula  mea:  curavit 
usque  sollicita,  ut  secundum  Cordis  mei  deside- 
rium me  in  augustissimo  hoc  mysterio  omni  modo 
veneretur,  suumque  ita  erga  me  amorem  testetur. 

Si  ames  me,  fili;  imo  si  fidem  habes,  et  hoc 
lumine  superno  aspicis  velatam  hic  Majestatem 
meam,  et  omnia,  quae  me  visibiliter  et  invisibiliter 
circumstant,  maximam  utique  reverentiam  hic  sem- 
per  exhibebis. 

Non  nisi  interius  et  exterius  recollectus  ac  vene- 
rabundus,  coram  me  hic  inter  Angelos  compare- 
bis;  nihil  nisi  pietatem  et  devotionem,  veneratio- 
nem et  amorem  intus  et  foris  elicies. 

3.  F.  Z).  Vere,  o Domine  Jesu,  Angelorum  et 
Sanctorum  omnium  amor  et  bealiludo!  vere,  omni 
reverentia  hic,  omni  amoris  sanctitate  colendus  es. 
Ipsum  Tabernaculum,  ipsam  domum  tuam  decet 
sanctitudo. 

Tu  enim  ipse  Sanctus  Sanctorum  es,  et  in 
Sancto  habitas,  in  quo  ipsi  Spiritus  Angelici  non 
nisi  tremebundi  prae  reverentia  comparent,  et  in- 
accessibiles mirantur  sanctitatis  splendores. 

Homo  ergo  mortalis,  infinitam  Majestatem  tuam 
considerans  ac  suam  indignitatem  extremam,  quo- 
modo se  coram  te  sistere  audeat? 

Profecto  nisi  ipse  me  ad  accedendum  invita- 
res, et  bonitas  Coniis  tui  cognita  metus  vehemen- 
tiam sedaret,  territus  exirem  a te,  quia  homo 
peccator  sum;  nec  auderem  ad  te  venire,  ne  forte 
1 aesae  Majestatis  reus  morerer. 

Sed  ecce  illa  ipsa  benignitas  Cordis  tui,  me 
tam  misericorditer  vocantis,  et  tam  paterno  affectu 
fiduciam  ingerentis,  nova  ratio  est  reverentiae, 

Si  enim  hac  gratia  abutor  per  irreverentiam,  ma- 
gis culpabilis  fio,  cum  sim  ego  malus,  quia  lu  bonus. 

4.  U Chtiste  Jesu,  Deus  meus,  omnia  sciens 
et  omnipotens!  quam  terribilis  est  locus  iste,  in 
quo  vere  praesens  es! 

Quomodo  me  geram  digne  tua  praesentia  in 
hoc  sacrosancto  Sacramento,  ubi  omnia , quae  cir- 
cumspiciOj  me  monent,  habendam  esse  summam 
reverehtiam? 

Monet  lumen  istud  perpetuum , me  debere  per 
vftidanr  fidem  meminisse,  ubi  sim,  et  coram  quo 
verser. 

Monet  seclusum  Sanctuarium  * locum  habitatio- 
nis tuae  esse  sanctum  sanctitate  extraordinaria. 

Monetaltum  Tabernaculum,  quam  humilis,  ac  ve- 
neratione plenus  in  conspectu  tuo  apparere  debeam. 

Monet  nitor  vasorum , quanta  puritas  cum  inte- 
rior tum  exterior  a me  requiratur. 

Monet  omnis  anima  hic  absorpta,  amore  tui 
occupata,  quam  magna  devotione,  quam  tenero 
affectu  tecum  agere  me  oporteat. 

5.  0 Jesu,  Deus  omnis  sanctitatis!  quam  per- 
fectam reverentiam  hic  erga  te  exhibendam  esse 
doces,  eo  quod  non  velis  hic  proximos  esse  tibi 
aut  sub  eodem  tecum  habitare  tecto,  nisi  coelestes 
Spiritus,  et  angelos  terrestres,  personas  rehgiosas 
et  sacerdotes , qui  tenentur  esse  adeo  mundi  corde, 
ut  Deum  videre,  et  tam  casti  corpore,  ut  ipsam 
puritatem  amplecti  mereantur! 

Quibus  itaque  corporis  et  animae  dispositioni- 
bus huc  accedere  debeo,  cum  tam  purae,  tam 
sanctae  societati  conjungar! 

Si  Daniel,  si  Tobias,  si  Joannes,  Discipulus 
dilectus,  si  alii  Sancti,  in  praesentia  unius  Angeli 
usque  adeo  perculsi  sunt  aspectu,  ac  tanta  reve- 
rentia correpti,  ut  procumberent  in  terram;  qui- 
bus sensis  me  animatum  esse  hic  oportet,  ubi 
sum  in  tot  Angelorum  praesentia;  imo  coram  teipso, 
Angelorum  omnium  Domino! 

Nulla  cerle  hic  cogitatio  aliena»  nullus  affectus 
inferior  occupare  me  debet  Imo  vero  quoties- 
cumque huc  venero,  non  modo  me  ab  omnibus 
malis  purum  servare  debeo , verum  etiam  te  ho- 
norare sanctis  virtutum  actibus. 

6.  Quanta  igitur  indignationis  tuae  ira,  quam 
magna  justitiae  tuae  poena  dignus  essem,  si  in  con- 
spectu tuo  illicitis  cogitationibus  aut  pravis  affe- 
ctibus cor  meum  occuparem;  si  ita  auderem  inter  An- 
gelicos Spiritus  hic  comparere  profanus,  ac  tibi  coram 
insultare  tanta  irreventia,  adeo  Cordi  tuo  acerba! 

'0  si  fidem  sequerer,  procul  dubio  non  per- 
mitterem aut  cogitationes  vagari,  aut  affectus  alio 
effundi,  aut  me  a te  quocumque  modo  diverti, 
quasi  tu,  o summa  omnium  beatitudo!  non  suffi- 
ceres mihi,  vel  attentione  dignus  non  esses! 

0 Domine  Deus!  contremisco,  cogitans  magni- 
tudinem irreverentiae,  quam  erga  te  committo,  dum 
videor  te  honorare  labiis,  cor  autem  meum  longe 
est  a te,  distentum  rebus,  quas  inordinate  amat 
aut  horret,  vel  aliis  objectis  dissipantibus,  quae 
rejicere  negligit. 

Heu!  ipsa  exteriora  mea  saepe  produnt,  quanta 
distractione  dissipetur,  quanta  desolatione  langueat 
cor  meum,  etiam  cum  hic  coram  te  coelestibus 
intersum  consortiis. 

7.  Externa  tamen  reverentia  mea  non  minor, 
quam  interna  esse  deberet,  siquidem  corpora 
atque  animae  obsequium  requiris  in  hoc  augustis- 
simo Sacramento,  ubi  ipse  corpore  et  anima  prae- 
sens es,  Deus  meus. 

Oportet  itaque,  ut  modestia  maxima  hic  appa- 
reat, et  notabilis  sit  omnibus  hominibus,  quoniam 
tu,  Domine,  tam  prope  es. 

Nullum  hic  admittendum  verbum  inutile;  nullus 
aspectus  curiosus,  nullus  vagus;  nulla  positio, 
nullus  corporis  motus  minus  verecundus. 

0 Jcsu,  vita  et  dulcedo  animae  meae!  quam- 
quam  nihil  est  in  terra,  quod  me  magis  delectet, 
quam  sanctissimum  amoris  Cordis  tui  Sacramen- 
tum: non  est  tamen  quidquam,  quod  me  terreat 
magis. 

Si  enim  illo  reverenter  ac  rite  utor,  inibi  repe- 
rio  omnia  desiderabilia:  si  contra  utor  irreverenter 
et  perperam,  quam  terribilia  mihi  adscisco  mala! 

8.  Sed,  o si  te  sufficienter  amarem,  si  corde 
arderem  illo  igne  divino,  quo  hic  aestuat  Cor  luum, 
non  tot  ac  laniis  opus  foret  rationibus' ad  mo 
formandum  ad  debitam  erga  tc  reverentiam! 

Tunc  enim  studiosissime  non  solum  caverem 
ab  irreverentiis,  sed  etiam  eo  me  coram  le  gere- 
rem modo,  quem  solus  amor  cognoscit,  ea  deli- 
cata attentione,  quam  sola  amoris  puritas  docere 
potest. 

Tunc,  quam  dulce  foret  mihi  coram  tc  felix 
laetumque  agere  tempus,  absorpto  tui  amore,  cae- 
terarumque  rerum  oblito! 

Tunc,  quantum  ferverem,  ad  te  in  amabilis- 
simo Tabernaculo  luo  visitandum,  libique  amorem 
meum  testandum! 

Tunc,  quam  sancta  et  deliciosa  fame  ac  siti 
urgerer,  ad  frequentandum  ceelesle  convivium, 
quod  hic  cum  tanta  suavitate  praeparasti! 

9.  Amorem  ergo,  amantissime  et  amabilissime 
Jesu!  amorem  lui  largire  mihi:  amorem,  qui  durum 
cor  meum  emolliat,  dilaletque,  et  pietatis  unctione 
repleat. 

Illo  me  totum  incende  amore,  quo  Spiritus 

Angelici  et  tot  animae  purae  hic  coram  te  ardent, 
ac  quo  te  tam  perfecte  honorant. 

0 Domine!  miserere  mei,  et  ignosce  mihi  omnem 
meam  erga  le  negligentiam,  omnem  mentis  distra- 
ctionem^ omnem  cordis  dissipationem,  quidquid  de- 
nique contra  reverentiam  tibi  debitam  commisi: 
Et  praBsta  benigne t ut,  quemadmodum  tua  erga 
me  beneficia  crescunt  semper  et  accumulantur, 
ita  amor  meus  erga  te  concrescat  semper  et  ad- 
augeatur. 


CAPDT  DECIMOS  SEPTIMI. 

Quod  nobis  conandum  sit  omni  modo  compen- 
sare injurias,  quibus  Sacrosanctum  Cor  Jesu  in 
amoris  sui  Sacramento  afficitur. 

i.  V.  J.  Fili,  posuerunt  adversum  me  mala 
pro  bonis:  et  odium  pro  dileclione  reddiderunt'. 

Quidquid  optimum  in  cocio  et  pretiosissimum 
est,  quidquid  in  lerra  hominibus  utilissimum  ac 
saluberrimum,  quidquid  in  religione  sanctissimum 
et  maxime  consolatorium,  in  hoc  Sacrainenlo  con- 
stitui gratuita  Cordis  generositate,  amore  purissimo. 

Nonne,  fili,  haec  tanta  sunt  ut,  si  cunctorum 
hominum  corda  amore  consumerentur,  si  linguas 
mortalium  omnium  occuparentur  simul,  ad  justam 
referendam  graliludinem,  si  lotus  denique  mundus 
se  in  laudis  hostiam  immolaret,  adhuc  tantum 
distarent  haec  a condigno,  quantum  divina  excel- 
lunt humana,  quantum  finitum  distat  ab  infinito* 
Coelum  ipsum  stupet  hujus  doni  magnitudinem 
. immensam : atque  ipsi  Spiritus  Angelici  prae  admi- 
ratione exclamant:  Ecce  Deus  noster!  ecce  pro- 
digia, quae  posuit  super  terram! 

Putasne  igitur  hominem  in  terra  inveniri  posse, 
qui  huic  dono  donorum  sit  insensibilis,  aut  erga 
illud  indifferens? 

Attamen  sunt,  fili,  sunt  animae  sine  sensu, 
sine  affectione,  ingratae  creaturae,  quae,  tantum 
abest,  ut  me  tantorum  bonorum  thesauri  largito- 
rem diligant,  ut  contra  ipsis  utantur  bonis,  ad 
Cor  meum  amarioribus  afficiendum  injuriis. 

2.  Ecce  plurimi  currunt,  quoquo  emolumen- 
tum impellat  aut  cupido:  ad  me  autem  visitandum, 
domo  egredi  vel  iter  parum  deflectere  nolunt 

Tam  parvi  dona  mea  faciunt,  tam  frigidi  corde 
sunt  erga  me,  ut  minimum  naturae  incommodum 
subire  nolint,  ad  veniendum  huc,  rogatum  bona 
parata,  aut  suum  amorem  testatum  mihi,  qui  ipso- 
rum amore  de  coelo  per  omnia  incommoda  veni, 
et  hic  propter  ipsos  permaneo. 

Quam  multis  vere  dicere  possem : Tanto  tem- 
pore vobiscum  sum,  et  non  novistis  me! 

Tamquam  extraneus  sum  illis,  et  velut  pere- 
grinus ab  illis  negligor.  Tam  parum  de  me  co- 
gitant! tam  parum  me  curant! 

3.  Sed  et  ipsorum  qui  sanctum  Tabernaculum 
meum  frequentant,  quot  sunt,  qui  veniunt  quidem, 
sed  ponunt  abominationem  in  loco  sancto ! Quam 
multi  enim,  qui  se  in  sacro  templo  meo  ante 
oculos  meos  sistunt  quasi  idola,  ita  ut  homines  a 
devotione  el  amore  erga  me  abducant,  eorumque 
attentionem  et  animum  ad  se  pervertant! 

Non  pauci  mente  volvunt  nefanda , detestabilia 
corde  fovent,  peccata  voluntate  committunt  in  ipso 
conspectu  meo,  indigne  mihi  insultantes. 

Quot  etiam,  qui  aspectu,  aut  gestu,  aut  ipso 
vestitu  contristant  Angelos,  et  meipsum  provocant! 

Quam  multi  sunt,  qui  jure  erubescerent  se 
gerere  erga  mortalem  tanta  insolentia , tanta  irre- 
verentia, quanta  hic  se  gerunt  erga  me! 

4.  Nusquam,  fili,  crudeliores,  quam  in  hoc 
mysterio  divino,  mihi  inferuntur  contumeliae.  Ubi 
abundat  Cordis  mei  bonitas , ibi  abundat  et  homi- 
num pravitas. 

Quam  multi  enim  haeretici  me  negant  impie! 
quam  multi  increduli  me,  quem  ignorant,  dire 
blasphemant! 

Sed  haec,  fili,  licet  gravissima,  Cordi  tamen 
meo  minus  acerba  sunt,  quam  profanationes  hor- 
ribiles ipsorum,  qui  me  per  Communionem  su- 
scipiunt sacrilege. 

Oh!  quanta  injuria!  quam  infandum  ausum, 
cum  homines,  ipsique  dispensatores  mysteriorum 
meorum,  ad  me  accedunt  intus  diabolum  haben- 
tes, et  me  sacrilege  susceptum  projiciunt,  Deum 
suum,  ante  pedes  satanae  in  corde  dominantis! 

5.  V.  D.  Quousque,  Domine  Deus,  quousque 
peccatores  haec  patrabunt  impune?  Exurge,  Omni- 
potens, disperde  monstra!  pone  sacrilegos  sicut 
stipulas  ante  faciem  ignis  furentis:  digni  enim  sunt. 

F.  J.  Non  sic  modo,  fili,  non  sic,  quamvis 
extrema  poena  modo  digni  sint : sed  Cordis  mei 
amorem  rqalitia  cordis  humani  esse  majorem  osten- 
dere volo. 

Fert  igitur  animus  illis  ipsis  adhuc  dare  gra- 
tiam, ut  se  salvare  adhuc  'possint.  Si  enim  coo- 
peranles  ei , ad  meliora  se  convertunt,  erit  trium- 
phus, erit  gaudium,  erit  jubilatio  Cordis  mei  de 
salute  animarum  istarum,  pro  quibus  non  haesi- 
tavi ponere  vitam  meam. 

Quodsi  se  convertere  meque  redamare  nolu- 

erint,  sufficiens,  est  mihi  tempus  ad  justitiae  satis- 
faciendum, cum  ad  hou  sempiterna  habeam  «accula. 

Interea,  fili,  ecce  illas  injurias  sustinere  per- 
gam ob  amorem  tui,  ob  amorem  Electorum,  quos 
diligo  magis,  quam  offendor  a peccatoribus,  et 
pro  quibus  hic  residere  libenter  continuo. 

6.  Non  eris,  equidem  puto,  fili  mi,  non  eris 
insensibilis  huic  singulari  amoris  excessui,  quo 
per  tot  saecula  tantas  indignitates  a malevolis  susti- 
net Cor  meum,  ut  libi  elargiatur  omnia,  quae  in 
hoc  Sacrarficnto  recondidit,  bona. 

Si  me  diligis,  alacriter  facies  quidquid  potue- 
ris, ad  compensandum  tot  ac  tanta  sacrificia,  quae 
hic  facit  Cor  meum,  et  ad  reparandum  honorem 
meum,  qui  lam  mullis  indignisque  modis  hic  laeditur. 

Profecto  is  inter  primarios  devotionis  Cordi 
meo  fines  unus  est,  ut  quantacumque  fieri  potest, 
fiat  compensatio  pro  injuriis,  quibus  Cor  meum  in 
sacrosancto  hoc  Sacrarnenio  undecumque  afficitur. 

Ne  te  verum  Cordis  mei  discipulum  esse  credide- 
ris, si  non  ardes,  si  zelo  non  zelas  honorem  ejus. 

7.  Hic  itaque  ante  sanctum  Tabernaculum  meum 
effunde  frequenter  cordis  tui  affectus  ardentes, 
affectus  gratiludinis,  generositatis,  oblationis,  mul- 
tiformis amoris,  quibus  se  consoletur  Cor  meum. 

Ferveat  devotio  tua,  dum  hic  oras , aut  colis, 
aut  quomodocumque  te  hic  occupas,  adeo  ut,  quan- 
tum vales,  tepidorum  suppleas  indifferentiam,  ipsis- 
que  ad  excutiendum  torporem  injicias  stimulum. 

Reverentiam  sinceram,  non  fictam,  ubique  ma- 
nifesta erga  sanctissimum  Sacramentum,  ut  aliquid 
honoris  mei  repares,  ut  alios  aedificans  ad  mei 
venerationem  moveas,  ut  illatum  Cordi  meo  gra- 
vamen alleves. 

Saepias  offer  bona  opera  tua,  afflictionesque 
luas,  et  omnia,  quae  in  Ecclesia  per  orbem  ter- 
rarum fiunt  meritoria,  ad  meum  in  sacra  Eucha- 
ristia honorem. 

Offer  in  eumdemflnem  Angelorum  Sanctorumque 
omnium  virtutes  ct  merita : offer  et  universas  laudes, 
et  honores,  et  omnia,  quotcumque  fiunt  in  coelis. 

Quoties  celebras  vel  audis  Missam,  aut  san- 
ctam suscipis  Communionem,  hanc  inter  alias  habe 
intentionem,  ut  isto  opere  sancio  compenses  inju- 
rias, quibus  Cor  meuiri  hic  a le  vel  ab  aliis  um- 
quam  fuerit  affectum. 

Quinimo,  fili,  imitans  Cor  meum,  ora  multum 
pro  illis  ipsis,  qui  tam  indigne  sc  erga  me  gerunt, 
ut  patientia  Cordis  mei  in  illis  expcctando,  et 
promptiUido  ad  reversis  condonandum,  trium- 
phent, ad  magnam  laetitiam  suam,  et  ad  eorum 
bcalimdincm  aeternam. 

Tandem,  fili  mi,  sive  interius  sive  exterius  co- 
nare, molire  quaecumquc  vales,  ut,  injuriis  amotis, 
omnes  me,  in  hoc  sacrosancto  Sacramento,  ho- 
nore et  amore  prosequantur. 

8.  V.  D.  0 dulcissime  Jesu ! quantum  tu  nos 
honorasti!  quantum  nos  amasti!  En  amore  nostri 
de  coelo  in  terram  descendisti:  et,  ut  uos  de  terra 
in  coelum  duceres,  laborare  et  pati  non  cessasti. 

Omnia  tua  commoda  sacrificasti,  ipsum  san- 
guinem tuum  fudisti,  ut  nos  mortuos  redimeres: 
mortem  ipse  subiisti,  ut  nobis  procurares  vitam: 
Cor  tuum  amore  vulneratum  voluisti  manere  aper- 
tum, ut  inde  nobis  omnia  largireris  bona:  semper 
et  ubique  totus  nobis  esse  dignaris. 

In  mortali  vita  tua  te  nobis  dedisti  in  salutis 
pretium,  in  vitae  fontem,  in  perfectionis  exemplar, 
in  coeli  viam  et  duoem. 

In  vita  Sacramenlali  te  nobis  das  insuper  in 
vitae  nutrimentum,  in  animae  et  corporis  sanctifi- 
cationem, in  peregrinationis  solatium,  in  omnium 
bonorum  abundantiam. 

In  ipsa  vita  gloriosa  te  nobis  das  in  Advoca- 
tum apud  Patrem,  in  donatorem  Spiritus  Para- 
cliti,  in  praemium  tandem  sempiternum. 

Quid,  o amantissime  Jesu!  quid  Cor  tuum 
ultra  invenire,  quid  ultra  facere  valehat,  quod  non 
invenit  et  effecit  pro  nobis? 

Quantam  igitur  gratitudinem,  quantum  amorem, 
quantam  fidelitatem  expectare  merito  poteras! 

Sed  heu!  Domine,  heu!  heu!  loco  gratitudinis, 
loco  amaris,  loco  fidelitatis,  oh!  ecce  contume- 
lias, et  profanationes,  et  sacrilegia,  et  crudelis- 
sima quaeque  facinora! 

Haeccine,  o bone  Jesu!  haeccine,  quae  ipsos 
Angelos  ad  fletum  commovere  valent,  haeccine  ex- 
pectare debebas  a nobis  pro  omnibus,  quae  pro 
nobis  fecisti,  et  tolerasti,  et  dedisti,  et  praeparasti! 

9.  Utinam,  Domine,  haec  tam  horribilia  san- 
guine meo  delere  possem!  utinam  tantas  indigni- 
tates, tam  crudeles  injurias,  proprii  honoris  mei 
et  ipsius  vitae  dispendio  compensare  valerem! 

Sed  quoniam  haec  non  nisi  desiderare  possum: 
in  compensationem  omnium  injuriarum  Cordi  tuo 
umquam  illatarum,  atque  in  reparationem  honoris 
tui  a me  et  ab  aliis  quocumque  modo  laesi,  offero 
tibi  omnes  cogitationes , verba,  opera,  omnia  quae 
facturus  ac  perpessurus  sum. 

Offero  tibi,  in  eumdem  finem,  meipsum  totum 
ad  subeundas  omnes  humiliationes , ad  tolerandas 
omnes  injurias,  ad  patienda  quaecumque  divinum 
beneplacitum  tuum  voluerit. 

Offero  tibi  etiam  omnes  fidelium  in  universa 
terra  libi  placentium  pios  affectus,  sancta  deside- 
ria, opera  meriloria:  omnia  Missarum  sacrificia. 
Communiones  sanctas,  quidquid  denique  pro  te 
fit  in  tota  Ecclesia. 

Offero  libi  quoque  omnium  Spirituum  coele- 
stium, Sanctorumque  in  coelo  regnantium  laudes, 
et  gratiarum  actiones,  et  benedictiones,  et  cunctas 
amoris  eorum  testificationes. 

Haec,  obsecro,  benignissime  Jesu,  admitte  ob- 
lata in  unione  meritorum  Sacrosancti  Cordis  tui: 
haec  suscipe  per  Virginis  matris  tuae  Cor  immacula- 
tum 4 per  quod  haec  praesentare  tibi  praesumo. 

Per  innocens  Cor  illud  ad  Cor  tuum,  licet 
reus,  fiducialiter  tamen  accedo,  et  misoricordiam 
et  gratiam  pro  me  et  aliis  miseris  omnibus  imploro. 

Parce,  Domine,  parce  nobis  peccatoribus:  di- 
mitte mala,  quae  patravimus:  obliviscere  injurias, 
quibus  Cor  tuum  affecimus. 

Da,  ut  puritate  vitae  resarciamus  praeterita,  ut 
affectionum  nostrarum  fervore  amori  luo  vicem 
reddamus,  ut  demum  constanti  fidelitate  Cor  tuum 
recreemus. 


CAPUT  DECIMUM  OCTAVUM. 

Quod  debeamus  probare  nos  ipsos,  priusquam 
ad  sanctum  Eucharistiae  Sacramentum 
accedamus. 

i.  V.  J.  Fili,  probet  seipsum  homo,  et  sic 
de  pane  illo  edat,  et  de  calice  bibat.  Qui  enim 
manducat  et  bibit  indigne,  judicium  sibi  manducat 
et  bibit,  non  dijudicans  corpus  Domini  sui. 

Non  parva  poena  imminet  illi,  qui  indigne  su- 
Imitatte  S.  c.  i.  34 

scipit  Dominum  Deum  suum.  Ecce  sanguis  meus 
super  ipsum,  super  corpus  et  animam  ejus  stil- 
labit maledictionem. 

Considera,  fili,  quantum  contra  Judam  prodi- 
torem indigneris.  At  perfidum  Discipulum  istum 
audacia,  ingratitudine , iniquitate  superat  ille,  qui 
miserrima  sorte  Judae  non  cohibitus,  praemoni- 
tionibus aeque  ac  beneficiis  meis  abutens,  dum 
super  ipsum  Cor  meum  in  sanctissimo  hoc  con- 
vivio recumbit,  tradit  me  per  sacrilegam  Com- 
munionem. 

Quam  tremenda  igitur,  quam  terribilis  expe- 
ctatio  judicii!  quam  pavendum  supplicium  manet 
eum,  qui  tam  crudeli  indignitate  me  prodit  et 
persequitur! 

Si  illi,  qui  antiquis  hujus  divini  Sacramenti 
figuris  abusi  sunt,  tam  severe  puniti  fuerunt:  si 
Heli  filii,  quia  in  veteri  sanctuario  se  indigne  ges- 
serant; si  Oza,  quia  irreverenter  tetigerat  Arcam 
Testamenti;  si  Balthassar,  quia  vasa  sacra  ad 
usum  profanum  adhibuerat;  si  hi  omnes,  in  poenam 
delicti,  morte  correpti  sunt;  quid  meretur  sacri- 
legus, qui,  quantum  in  se 'est,  Deum  ipsum,  Cre- 
atorem ac  Salvatorem  suum,  sub  pedibus  calcat, 
et  spernit? 

Nonne  terra  sub  sacrilego  dehisceret,  ipsum- 
que  vivum  deglutiret,  nisi  prohiberet  Cor  meum, 
ad  ipsi  salutis  medium  adhuc  offerendum? 

0 scelus!  0 crimen!  tantae  impietati  obnoxio 
quam  horrendum  est  incidere  in  manus  Dei  omni- 
potentis ! 

2.  F.  D.  Domine!  Domine!  horresco  timore 
perterritus;  dum  adverto  nefandi  criminis  imma- 
nitatem ! 

Ante  te  in  pulvere  prostratus,  oro  et  obsecro: 
ab  indigna  corporis  et  sanguinis  tui  Communione 
praeserva  me. 

Per  ipsum  Cor  tuum  precor  te,  Domine  Deus, 
notum  fac  mihi,  quid  sit.  manducare  panem  hunc 
aut  bibere  hunc  calicem  indigne,  ut  id  cognoscens, 
sedulo  caveam,  ne  terribilissimam  mihi  adsciscam 
damnationem. 

V . J.  Id  est,  fili,  sanctum  Eucharistiae  Sacra- 
mentum suscipere,  dum  suscipientem  conscientia 
peccati  mortalis  gravat. 

Ne  itaque  tantum  mysterium  indigne,  atque 
adeo  ad  mortem  et  damnationem  sumat,  probet 
homo  conscientiam  suam. 

Ea  autem  probatio  necessaria  est,  ut  nullus, 
sibi  conscius  mortalis  peccati,  quantumvis  sibi 
contritus  videatur,  absque  praemissa  Sacramentali 
Confessione  ad  sacrarn  Eucharistiam  accedere 
debeat. 

3.  F.  D.  Ignosce,  quaeso,  Domine,  si  videar 
dicta  non  penitus  intelligere;  tardus  enim  sum 
mente. 

Veniam  da  etiam , si  quaeram  quae  minus  con- 
grua videri  possint ; nam  corde  angor. 

Non  enim  quod  ad  tantum  Sacramentum  non 
aliam  majoremque  velim  adhibere  praeparationem, 
quam  mere  ut  non  suscipiam  indigne:  sed  quia 
inimicus  salutis  meae  aliquando  mihi  obgerit,  etiam 
cum  feci  quae  potui,  me  fore,  si  ad  Communi- 
onem accedam,  reum  corporis  et  sanguinis  Domini. 

ha  cum  tenebraB  operiunt  interiora  mea,  et 
rugit  in  obscuris  inimicus,  ut  nec  res  clare  videam, 
nec  distincte  salis  audiam  intus  vocem  tuam;  vel 
gravate  et  periculose  accedo,  vel  ab  optimo  mise- 

riarum  mearum  remedio  abstineo,  daemonis  fraude 
deceptus. 

Indica  igitur  mihi,  obsecro,  quid  significet, 
esse  conscium  peccati  mortalis.  Hoc  namque  bene 
intellecto,  facilius  evitabo  diaboli  artificia,  et  indig- 
nam Communionem  efficacius  cavebo. 

4.  F.  J.  Fili,  ille  mortalis  peccati  sibi  con- 
scius est,  qui  corde  scit  se  esse  in  statu  peccati 
mortalis.  Conscius  enim  est  rei,  qui  rei  conscien- 
tiam habet.  Conscientia  vero  est  notitia  certa. 

Notitia  autem  certa  non  est  similiter  quaerenda 
in  rebus  omnibus,  sed  in  unaquaque  materia  secun- 
dum proprium  modum:  absoluta  in  materiis  abso- 
lutis, in  physicis  physica,  moralis  in  moralibus. 

Itaque,  fili,  peccare  voluntarie  soliti,  cum  dubi- 
tant, an  sollicitati  ad  peccatum  peccarint  illud 
peccatum,  ex  communiter  sibi  accidentibus  morali 
modo  certi  sunt,  se  illius  peccati  esse  reos. 

Contra  vero,  quamdiu  sincere  conaris  adhae- 
rere mihi,  seu  quamdiu  habitualiter  formidas  divina 
gratia  privari;  si  non  scis,  si  certam  non  habes 
notitiam,  tentationibus  inimici  in  rebus  gravibus 
te  voluntarie  consensisse,  vel  quacumque  ratione 
te  perdidisse  statum  gratiae,  suscipiens,  non  in- 
digne suscipis  sanctum  Sacramentum. 

5.  Haec,  fili,  te  confortent,  te  animent,  te  diri- 
gant semper,  ac  tum  praesertim,  cum  intus  non 
lucet  serenitas,  et  strepitus  hostilis  cor  tuum  implet. 

Recte  tamen  usque  praemittes  contritionis  actum, 
quam  poteris  perfectissimum  de  omnibus,  etiam 
occultis  delictis,  prout  coram  divinis  sunt  oculis, 
ut  melius  dispositus,  ad  divinum  mysterium  inter 
Angelos  accedas. 

Expedit  quoque,  cura  ad  sanctam  accessurus 

es  mensam,  etiam  in  levioribus  peccatis  probare 
teipsum,  teque  ab  illis  et  cunctis  affectibus  inor- 
dinatis per  ardentem  amorem  purificare,  ita  ut 
immaculata  veste  nuptiali  ingressus,  convivio  coe- 
lesti mecum  accumbas. 

Porro,  fili,  si  morlalibus,  licet  ad  ea  tentari 
te  sentias,  non  consentis;  si  venialia  non  commit- 
tis voluntarie;  si  naturae,  quando  divino  benepla- 
cito se  opponit,  contraire  niteris;  ecce  quoties- 
cumque volueris,  moderatore  conscientiae  permit- 
tente, ad  sanctam  Communionem  accedere  tibi 
licitum  est. 

Et  quamquam  haec  puritas  infinite  distat  ab  illa 
puritate  divina,  quae  in  sacrosancto  Sacramento 
suscipitur,  homini  tamen  mortali  sufficit,  ut  cum 
humili  fiducia  et  affectu  frequentet  hoc  sanctum  et 
sanctificans  mysterium,  quo  purificetur  perfectius. 

Non  enim  creaturis  natura  Angelis,  quae  pec- 
care non  possunt,  sed  hominibus  desiderio  ange- 
lis, qui  non  peccare  volunt,  divinum  hoc  institu- 
tum est  Sacramentum,  ut  per  id  acquirant  puri- 
tatis et  sanctitatis  perfectionem,  quae  Communionis 
fructus  magis  quam  praeparatio  est. 

6.  Proprium  est  daemonis,  animas  sufficienter 
bene  dispositas  a frequenti  Communione  avertere: 
et  quicumque  mortalium  sive  directe  sive  indirecte 
hoc  facit,  daemonem  imitatur,  ac  daemonis  opus  agir. 

Utique  reverentiam  requiro;  sed  amorem  magis 
desidero:  utrumque  vero  melius  per  frequentem 
quam  per  raram  Communionem  exhibebis. 

Non  equidem  volo,  fili,  ut  sanctam  saepe  fre- 
quentes Communionem,  et  simul  peccare,  licet 
venialiter  tantum,  aut  inordinatas  propensiones  aver- 
sionesve  natura  sequi  pergas;  sed  hoc  volo,  ut 

fixo  corde  decretum  ac  statutum  libi  habeas,  ab 
istis  te  abstinere  > sicque  ad  sanctum  Sacramentum 
frequenter  accedas,  quidquid  judicent  qui  hac  in 
re  spiritus  mali  partes  tuentur. 

Si  ex  hujusmodi  decreto  statutoque  ita  pure 
vivere  soles,  tum,  fili,  etiamsi  aliquando  in  defec- 
tum aliquem  ex  fragilitate  labereris,  ne  idcirco 
consuetam  omittas  Communionem,  sed,  requisita 
probatione  facta,  ad  eam  cum  intensiori  praepara- 
tione veni. 

Considera,  fili,  et  memento , quantum  per  piam 
sanctamque  Communionem  Cor  meum  honoretur 
ac  laetificetur,  quanto  gaudio  coelum  recreetur, 
quanto  solatio  fideles  defuncti  juventur,  quantis 
donis  et  gratiis  anima  disposita  repleatur,  ad  salu- 
tem magis  tutandam,  ad  acquirendam  sanctitatem. 

Nonne  haec  talia  sunt,  ut  laborem  aut  cona- 
tum, qui  ad  probationem  purificationemque  re- 
quiritur, non  compensent^,  tantum,  sed  infinite 
superent? 

7.  Nemo  est,  fili,  qui  ita  se  probare,  ita  se 
purificare,  ita  demum  se  dispositum  reddere  non 
possit,  cum  ad  hoc  gratia  detur  omnibus. 

Nec  potest  quisquam  dispositionis  defectura 
imputare  naturae  aut  vitae  conditioni,  siquidem  non 
natura  nec  vitae  conditio,  sed  inordinata  voluntas 
aut  incuria  animam  reddit  indispositam. 

Fervorem  excita,  fili,  cor  stimula  ad  rem  tanti 
momenti,  ut  in  vita  nihil  majus,  nihil  utilius  tibi 
esse  possit. 

Hic  unusquisque  fructum  recipit,  laboris,  quem 
ad  praeparationem  adhibuit,  et  prout  purificatus 
disposilusque  accessit,  gratiis  ac  favoribus  auctus 
recedit. 

8.  F.  D.  Gratias  tibi,  optime  Jesu,  pro  eo 
quod  in  re  tanti  momenti  me  tam  lucide,  tam 
distincte  instruis;  meque,  licet  adeo  pauperem  ac 
miserum , ad  frequentem  participationem  divini  con- 
vivii tanta  benignitate  Cordis  invitas  atque  etiam 
urges. 

Securius  deinceps  et  alacrius  veniam  ad  sanctam 
hanc  mensam  tuam,  cum  noverim,  quomodo  me 
probare  et  disponere  debeam , tum  ut  acceptus  sim, 
tum  etiam  ut  cum  profectu  cibum  coelestem  parti- 
cipem. 

Ardenter  cupio,  lu  scis,  Domine,  et  firmissime 
statuo , vivere  ab  omni  quocumque  peccato  volun- 
tario, et  ab  omni  affectu  inordinato  purus,  ut  sine 
impedimento  quam  frequentissime  te  - in  sancta 
Communione  suscipere  valeam. 

Quidquid  mihi  inopi  et  egeno  defuerit,  tu,  quaeso, 
bone  et  misericors  Jesu,  ex  infinito  Cordis  lui  the- 
sauro supple:  indue  me  stola  candida  innocenti® : 
fidei,  spei,  charitatis,  virtutum  omnium  decore 
me  adorna,  ut  inter  sanctos  Angelos  comparere, 
et  tecum  convivari,  ad  tuum  gaudium  et  hono- 
rem, et  ad  meam  consolationem  ac  sanctificatio- 
nem merear. 


CAPUT  DECIMUM  NONUM. 

Quo  modo  nos  ad  sanctam  Communionem  prae- 
parate debeamus. 

1.  F.  J.  Fili,  tempus  meum  prope  est;  ex- 
pecta  me:  ecce  enim  veniam,  et  intrabo  tecum, 
et  apud  te  mansionem  faciam. 

Cum  autem  venero,  mecum  Angeli  mulli;  me- 

cum  divitiae,  et  honores,  et  felicitas,  ut  ditem  te 
ac  nobilitem,  ut  contentum  te  reddam  ac  beatum. 

Para  igitur  mihi  locum , ubi  non  mbdo  nulla  sit 
macula,  verum  et  ubi  ornata  sint  congruenter  omnia. 

Si  bene  consideraveris , quem  suscepturus  sis# 
agnosces  sane  te  debere,  etiamsi  Angelicam  habe- 
res innocentiam,  quam  maxima  cura  adhuc  praepa- 
rare teipsum. 

Quanta  enim  puritate,  quanta  sanctitate  nitere 
et  adornari  oportet  illius  corpus  et  animam,  qui 
ipsam  puritatem,  ipsam  sanctitatem,  non  adit,  non 
amplectitur  tantum,  sed  eam  suscipit , sed  ei  incor- 
poratur! ' 

Fac  itaque  quidquid  potueris,  ut  te  corpore 
et  anima  ad  opus  hoc  grande  praepares. 

2.  Grande  profecto  est  opus:  non  enim  ho- 
mini superiori  aut  principi,  sed  Deo  Salvatori  tuo 
paras  habitaculum:  nec  pro  rebus  perituris,  sed 
pro  bonis  aeternis  laboras. 

Quapropter  per  aliquod  tempus  ante  diem,  quo 
venturus  sum,  jam  remote  te  disponere  et  prae- 
parare quibusdam,  pro  conditione  tua,  mortificatio- 
nis aliariimque  virtutum  actibus  incipe. 

Opera  tua  bona,  imo  et  indifferentia,  verba 
quoque,  et  cogitationes  dirige  in  idipsum,  et  offer 
omnia,  ut  tamquam  grata  |oculis  meis  ornamenta  sint 
loci,  quem  mihi  in  corde  tuo  instruere  satagas. 

3.  Excita  et  fove  desiderium  vivum  beatitudi- 
nis,  qua  in  sancta  Communione  fruiturus  es.  Hoc 
caetera  universa  movebit  et  animabit. 

Et  quomodo  non  stimuleris  desiderio,  si  atten- 
dis, quam  multipliciter  indigeas  mei?  quomodo 
non  experiaris  fervens  desiderium,  si  consideras, 
quanta  accepturus  sis  bona?  quomodo  demum  non 

ardeas  totus,  si  meditaris,  quousque  Cor  meum 
desideret  elargiri  seipsum  tibi? 

Huic  Cordis  mei  desiderio  respondens,  vicissim 
desideret  me  cor  tuum,  atque  identidem  renovet 
inflammetque  cupidinem , ut  possit  amore  dissolvi 
et  esse  mecum. 

Modo  Angelos  compella:  Numquid,  quem  diligit 
anima  mea,  vidistis?  adjuro  vos,  ut  nuntietis  ei, 
quia  amore  langueo. 

Modo  Sanctos  invoca;  Obsecro  vos,  Fratres, 
per  Dominum  nostrum  et  ipsum  Cor  ejus,  ut  adjuve- 
tis me  orationibus  vestris  pro  me. 

Modo  ad  meipsum  suspira : 0 Dilecte  mi!  electe 
ex  omnibus,  indica  mihi,  ubi  pascas  inter  lilia. 
Quis  mihi  det,  ut  inveniam  te,  ut  amplectar  te, 
ut  introducam  te  in  domum  cordis  mei!  Fac,  o 
fac  me  experiri,  quam  bonus  sis  te  quaerentibus, 
quam  dulcis  te  invenientibus,  quam  ineffabilis  te 
fruentibus!  Veni,  Domine,  et  noli  tardare. 

His  aut  aliis  affectibus  statui  animaB  tuae  con- 
venientibus nutri  fervorem,  spiritualem  provoca 
famem  saluberrimi  Eucharistiae  Sacramenti,  quod 
esurientem  postulat  animam,  quodque  animam 
esurientem  implet  ac  satiat  bonis. 

4.  Puram  praeterea  et  sanctam  statue  inten- 
tionem, eamque  ad  varios,  quos  tibi  proposueris, 
fines  cum  generales  tum  particulares  refer. 

Vide,  fili.,  ne  propter  formam , aut  ex  consue- 
tudine , quasi  sine  consilio , ad  sanctam  Communi- 
onem accedas:  nec  minus  cave,  ne  adeas,  ut  pius 
videaris,  vel  contra  ut  notam  evites,  vel  denique 
ut  sensibilem  experiaris  consolationem. 

Recte  procede,  pura  et  sancta  prosequere;  juxta 
divinum  beneplacitum,  a quo  deflectere  pro  re 

nulla  debes.  Quidquid  enim  huie  alienum  est , nihil 
valet,  quantumvis  dulce,  quantumvis  bonum  esse 
videatur. 

Sic  fiet,  ut,  si  cum  diligenti  praeparatione  ad 
sanctum  Sacramentum*  accessurus,  non  sentias, 
ut  optas,  fervorem  devotionis  aut  saporem,  pacate 
simul  et  fructuose  feras , divinae  voluntati  meae  re- 
signatus , eamque  omnium  maximam  reputans  con- 
solationem. 

Quodsi  experiaris  pietatis  ardorem  aut  dulce- 
dinem, humili  et  grato  accipies  animo,  atque  intimo 
corde  gustabis,  sciens,  id  non  effectum  esse  propriae 
quaesitionis , sed  bonitatis  Cordis  mei  donum. 

• 5.  Cum  autem  appropinquaverit  jam  tempus, 
quo  mox  venturus  'sum , audi  Custodem  Angelum 
dicentem  libi:  Ecce  Sponsus  venit:  exito  obviam  eij! 

Surge  velociter,  et  lampadem  tuam  accensam, 
gratiam  sanctificantem,  lecum  habens,  propera  ad 
sanctum  Tabernaculum  meum,  ibique  vigila,  et  ad 
adventum  meum  te  proxime  para. 

Dilatetur  cor  tuum,  exultent  omnes  animae  tuae 
facultates:  instans  felicitas  te  totum  intus  et  foris 
afficiat. 

Quasi  non  jam  in  mundo,  sed  inter  Angelos,  qui 
invisibiliter  circumstant,  te  esse  memento. 

6.  Moram  autem  facientem  me  in  Tabernaculo, 
vivida  fide  adora,  spem  elicB  magnam , renova  cha- 
ritatem  erga  proximum  omnem.  His  diligenter 
incumbe:  his  multo  cum  affectu  insiste. 

Actus  deinde  exerce  virtutum,  quae  Cordi  meo 
peculiariter  gratae  sunt,  quasque  mirabiliter  in  Cce- 
naculo,  ante  institutionem  Sacramenti,  ipse  exercui, 
dans  exemplum,  ut  quemadmodum  ego  feci  Corde, 
ita  et  tu  facias  ante  sanctam  Communionem* 

Ibi  nimirum  quam  profunde  meipsum  humi- 
liavi , cum  ad  pedes  Discipulorum  provolverer,  eos- 
que  lavarem,  et  abstergerem ! 

Tali  doctus  exemplo,  quam  maxime  potes, 
humilia  teipsum  ex  toto  corde,  ex  tota  mente,  e 
totis  viribus  tuis. 

Etiam  cum  fecerim  omnia,  quae  debuisti  et  po- 
tuisti, agnosce  te  non  esse  dignum,  ut  excipias  me, 
et  intres  mecum  in  consortia  divina. 

Quid  magis  quaero,  quam  animam  vere  humilem, 
in  qua  sibi  complaceat  anima  mea , cui  Cor  meum 
effundat  gratiarum  abundantiam,  quam  denique 
purus  amor  meus  pervadere,  rapere,  transfor- 
mare possit  ? 

Amore , fili,  amore  institutum  est  suavissimum 
hoc  Sacramentum:  amore  suscipiendum  est. 

Sicut  amor  Cordis  mei  excedit  in  hoc  myste- 
rio, seque  sine  mensura,  sine  modo  prodigit:  ita, 
fili,  cum  ejusdem  fis  particeps,  te,  sine  limite, 
sine  conditione,  totum  trade  divino  amori. 

Amor  hic  vivus , affectus  purus , integra  tui 
traditio,  summa  est  praeparatio  ad  sanctam  Com- 
munionem; quia  ad  unionem  divinam  proxima  est 
dispositio. 

Hic  ergo  immorare:  hic  toto  corde  age , roga, 
da , prout  spiritus  'gratiae  te  interius  docuerit  aut 
direxerit. 

7.  Si  pure  diligis  me,  fili,  percipies  non  esse 
in  potestate  tua,  diligere  me  satis:  ac  senties  om- 
nia, quaecumque  facias  aut  facere  possis,  quasi  nihil 
esse  ad  ea,  quae  cernes,  decere,  ut  me  in  corde 
tuo  suscipias. 

Itaque  noli  contentus  esse  iis  virtutum  orna- 
mentis, quae  ipse  faris  aut  habes,  verum  ab  An- 

gelis,  Sanctisque,  et  bonis  omnibus  mutuare  quae- 
cumque possident  decoramina,  pro  occasione  so- 
lemni,  qua  me  excepturus  es. 

Hoc  autem  efficis,  fili,  si  sincero  et  ferventi 
corde  cupis , mihique  offers  pro  te  Angelorum  ac 
Sanctorum  merita  virtutesque  omnes  et  singulas,  ut 
his  mihi  placeas  meque  accipias  dignius  et  per- 
fectius: 

Si  ad  eumdem  hunc  finem  efficaciter  optas  me 
suscipere  cum  ea  puritate,  ea  fide,  spe,  chari- 
tate , ea  humilitate,  eo  amore,  ea  denique  san- 
ctitate, cum  qua  justi  piique  omnes  atque  ipsa  im- 
maculata Yirgo  Mater  mea  me  umquam  in  Sa- 
cramento susceperunt. 

Sancti  hujusmodi  affectus,  fili,  si  ex  puro 
amore  mei  fluunt,  usque  adeo  mihi  placent,  ut 
non  minus  delecter  puris  istis  inflammatisque  desi- 
deriis, quam  si  desiderata  ipse  possideres. 

Sed  adhuc  meliora  exquire , fili  mi:  ipsis  Cor- 
dis mei  virtutibus  ornatum  cordis  tui  perfice. 

Tandem,  cum  e Tabernaculo  egredior,  cum 
audis  vocem:  Ecce  Agnus  Dei!  interius  exteriusque 
recollectus,  ac  fretus  bonitate  Cordis  mei,  veni 
inter  Angelos,  veni  obviam  mihi. 

In  summo  isto  momento , obliviscere  quodam- 
modo teipsum,  mihique  soli  intentus,  omnibus 
affectibus  tuis  me  excipe,  et  intra  mecum  in  cor 
tuum. 

8.  En  modum',  fili,  quo  te  ad  sanctam  Com- 
munionem praeparare  oportet.  Si,  ut  discipulum 
Cordis  mei  decet,  actus  proxime  praeparatorios,  non 
ex  libro  lectitas,  verum  ex  corde  elicis,  modum 
semper  esse  quasi  novum  reperies. 

Actus  enim  illos  nunc  sic,  nunc  aliter  elicies, 

prout  necessitas  tua,  vel  devotio,  vel  interna  spiri- 
tus unctio  te  moverit. 

Quodsi  ita  interius  agere  nondum  potes,  utere 
libro,  sed  sic  utere,  ut  in  corde  mecum  conver- 
sari paulatim  discas,  ac  demum  siue  libro  proxime 
te  praeparare  valeas. 

Modum  ergo  retine,  rationem  vero  modum 
sequendi  varia,  unum  actum  abbrevia,  alium  pro- 
longa, juxta  actualem  animae  tuaB  statum. 

Attende,  non  actuum  formam,  ;sed  affectuum 
sinceritatem:  simpliciter  et  affectuose  cordis  tui 
sensa  profer;  super  omnia  autem  sequere  spiritum. 

Ita  fiet,  fili,  ut,  singulis  vicibus,  nova  quadam 
ratione,  praesentibus  circumstantiis  tuis  usque  ac- 
-commodata,  novo  etiam  fervore  te  praepares. 

Plurimum  ad  hoc  juvabit,  ita  le  disponere,  ita 
accedere  ad  unamquamque  Communionem,  quasi 
vitae  tuae  foret  ultima. 

Et  revera,  fili,  nescis,  an  Communio  proxima 
non  sit  futura  ultima:  hoc  autem  scis,  aliquam, 
<juam  ignoras,  ultimam  fore. 

ldeoque  prudens  ac  pium  est  consilium,  ad 
unamquamque  Communionom  accedere  eo  corde 
eaque  mente',  ut  si  fuerit  ultima,  sit  tibi  viaticum 
vitae  anternae. 

9.  F.  D . Quam  mira  et  magna  Cordis  tui 
bonitas,  Homine  Jesu,  ut  me  ita  erudias,  modum- 
que doceas  adeo  sanctum  ac  dulcem,  quo  me  ad 
macram  Communionem  praeparem ! 

Cum gralitudine  amplector,  Domine,  et  sequar 
fideliter  datum  a te  modum,  quem,  cum  simplex 
simul  et  multiformis  sit,  facilem  ac  semper  recen- 
tem fore  agnosco. 

Sed  ecce  cum  perfecero  quaecumque  potuero, 

ad  me  praeparandum , ut  te  intra  cor  meum  excipi- 
am : quid  sunt  haec  omnia  ad  dignitatem  tuam? 
Aut  quid  sunt  ad  beatitudinem,  qua  fruiturus  sum? 

In  illa  enim  hora  suavissima,  cum  in  cordis  mei 
intima  intraveris , quid  deerit  felicitati  meae?  Nonne 
in  te  reperiam  quidquid  desiderare  possum? 

Tu  enim , o indeficiens  bonorum  omnium  fons  ! 
tu  mihi  vita  et  gaudium,  tu  mihi  virtus  et  sanctifica- 
tio , tu  mihi  divitiae  et  honor , tu  mihi  requies,  et 
dulcedo,  et  felicitas  omnis. 

O charorum  omnium  charissime  Jesu!  quantum 
te  cupio!  quantum  tui  indigeo!  O quando  venies? 
quando  admittes  me,  miserum,  et  infirmum,  et 
ignarum,  et  famelicum,  et  desolatum? 

Tu  enim , o Jesu  mi ! Salvator  meus  es,  tu  Me- 
dicus meus,  tu  Magister  meus,  tu  Pastor  meus,  tu 
Amicus  meus,  Dilectus  animae  meae. 

O Agnus  Dei!  qui  tollis  peccata  mundi:  non 
sum  dignus  ut  intres  sub  tectum  meum , sed  mise- 
rere mei,  sequere  Cordis  tui  bonitatem,  veni. 

O Dilecte  mi,  Sponse  super  mei  et  favum  dul- 
cis, pulchritudine  innocentiae  candide , puritate  amo- 
ris rubicunde!  trahe  me  ad  te,  et  fac  me  tibi 
similem. 

Adjuva  me,  ut  me  ad  tuum  adventum  sancte 
praeparem:  praesta,  ut  lampadem servem  accensam 
et  flammantem,  ut  neque  dormitem  neque  tor- 
peam, sed  in  oratione  vigilem  ad  te,  ac  pietate 
feryeam,  ita  ut  anima  parata  merear  egredienti 
tibi  obviam  venire,  et  intrare  tecum. 

CAPUT  VIGESIMUM. 

Quomodo  nos  ipsos  gerere  debeamus,  postquam 
sanctum  Sacramentum  suscepimus. 

1.  F.  /.  Fili,  simul  ac  per  sanciam  Commu- 
nionem me  susceperis,  .dimissa  omnia  alia  cura, 
esto  totus  mihi,  sicut  ego  tibi. 

Ecce  tunc  Angeli  circumfusi  ac  prostrati  ado- 
rant, venerabundi  Colunt,  mirantur  attoniti,  amore 
flagrant:  num  interea  tu  ipse  indifferens  esse  potes? 

Omnia  intus  et  foris  sanctitas  et  devotio,  pax 
et  gaudium,  bonorum  et  donorum  effusio,  dulcedo 
et  felicitas.  Haec  participa,  fili;  his  fruere  in  me, 
quem  possides. 

En  enim  in  intimo  corde  tuo  adsum  ego,  Deus 
tuus  et  omnia.  Mane  mecum,  fili  mi,  nec  me  solum 
relinquas,  abiens  mente,  aut  corde,  aut  sensibus. 

Verum  clausis  omnium  adituum  portis,  im- 
pende mecum  tempus , quo  melius,  quo  jucundius, 
quo  pretiosius  tibi  esse  non  potest. 

Beatus,  fili,  si  noveris  hoc  uti  tempore,  unde 
maximus  Communionis  fructus,  ac  praecipuus  ani- 
mae profectus  pendet! 

Quanta  habes  agenda  ista  hora  laetissima!  quam 
multa  deprecanda  et  petenda!  quam  multa  mecum 
communicanda!  quam  multa  tibi  a me  audienda! 
quam  multa  sacrificanda ! quam  multa  denique  pro 
te  et  aliis  accipienda! 

Noli  itaque  negligere  tempus  visitationis  meae : sed 
cura,  ne  vel  particula  doni  adeo  boni  te  praetereat. 

2.  Primum  igitur  sincero  corde  gratias  quam 
maximas  age  mihi;  Deo  Salvatori  tuo,  propterea 
quod  tam  misericorditer  ac  tam  amanter  te  visi- 
tare dignatus  sim. 

Quoniam  autem  pro  favore  infmito  dignas  red- 
dere gratias  non  sufficis,  invita  Angelos  invisibi- 
liter assistentes;  invita  coelestes  Spiritus  et  San- 
ctos omnes;  imo  invita  quidquid  spirat,  quidquid 
est  creaturae,  pusillae  et  magnae,  ut  tecum  ac  pro 
te  laudent  simul,  et  superexaltent  Dilectum  animae 
tuae,  tam  amantem  et  tam  amabilem. 

Sed  cum  etiam  haec  omnia  sint  infra  divini 
beneficii  magnitudinem,  offer  omnes  gratiarum 
actiones,  laudesque,  et  amoris  actus,  quos  Angeli, 
et  Sancti,  et  justi  universi  umquam  obtulerunt, 
et  in  aeternum  oblaturi  sunt. 

Haec  omnia,  fili,  offeras  unita  Cordis  mei  me- 
ritis, quae  cum  sint  infinita,  infinito  dono  paria  sunt. 

5.  Deinde  profundissimae  adorationis  actus 
elice,  ultro  submittens,  ut  holocaustum,  omnes 
animae  potentias,  et  corporis  sensus , in  obsequium 
fidei  hic  mihi  debitae. 

Hoc  enim  holocaustum,  quoniam  maximam 
continet  humilitatem,  teque  mihi  immolat  totum, 
summe  mihi  gratum  est  et  honorificum. 

' Post  hoc,  quid  tibi  sperare  non  licet  a Corde 
meo,  donorum  suorum  usque  adeo  prodigo? 

Spera  fortiter,  fili  mi:  ac  spei  firmae  exerce 
validos  actus  et  magnos.  Modo  non  confunden- 
dam fove  spem,  fore,  ut  quaecumque  poposceris, 
detur  tibi.  Modo  ut  infans  in  sinum  parentis,  con- 
jice te  super  Cor  meum,  fidens  te  hic  inventurum 
quae  desideras,  sperans  te  hic  fore  salvum. 

Et  nonne  interea  cor  tuum  erit  ardens  in  te, 
dum  tibi  ostenditur  tanta  miseratio,  tam  indebita 
dignatio,  tam  gratuita  dilectio? 

Hic  insiste,  lili : da  te  penitus  amori  divino, 
nec  desine  amoris  actus  elicere,  donec  devotioni 

satis  fuerit,  aut  spiritus  gratiae  ad  alia  te  mo- 
verit. 

Tunc  enim  dum  divinus  amor  in  corde  tuo 
agit,  et  exerit  potentiam  suam,  tempus  est  accepta- 
bile,  ut,  si  ex  humana  fragilitate  aut  alia  quacum- 
que ratione  commiseris,  quae  Cordi  meo  displice- 
ant, ex  puro  amore  divino  et  doleas  te  commisisse, 
et  jam  non  amplius  te  commissurum  statuas. 

Vivus  ardor  amoris  divini,  si  ei  sic  cooperaris, 
peccatum  velut  stipulam  siccam  persequitur,  uril- 
que,  et  consumit. 

4.  Tum,  ne  labaris  iterum,  ora  enixe,  ut  a 
pravis  passionibus,  si  quas  habeas,  cureris;  ut 
expediaris  ab  affectibus  inordinatis,  quibus  objecta 
creata  minus  recte  aut  amas  aut  aversaris;  ut  a 
miseriis,  quibus  laboras , libereris;  demum  ut  prae- 
serveris a peccatis  et  defectibus,  ab  iis  praesertim, 
ad  quae  te  magis  inclinatum  experiris. 

Quinimo  quo  magis  solideris,  atque  etiam 
perfectior  evadas,  et  Cordi  meo  similior  fias  et 
charior,  roga  instanter  virtutes  virtutumve  incre- 
mentum. 

Pete  vividiorem  fidem,  spem  firmiorem,  fer- 
ventiorem  charitatem,  majorem  sanctae  paupertatis 
affectum,  puritatem  magis  Angelicam,  perfectiorem 
obedientiam,  humilitatem  et  mansuetudinem  magis 
eximiam,  conformitatem  divinae  voluntati  meae,  inti- 
mam ac  perpetuam  unionem  mecum:  alias  deni- 
que virtutes,  quas  conditio  tua  requirit,  quaeque 
Cordis  mei  discipulum  decent. 

Ulterius  procede,  et  auxilium  efflagita  speciale, 
quo,  amore  mei,  alacriter  et  meritorie  facias  ea  in 
particulari  sacrificia,  quae  gratia  postulat  vel  optat. 

Teipsum  totum  cum  omnibus,  qua  es  et  ha- 
hritati*  S.  C.  J.  35 

bes,  tamquam  hostiam  viventem  devove  honori  et 
amori  mei. 

5.  Denique,  fili,  zelum  amoris  exerce:  multum 
et  ferventer  precare  pro  aliis,  ad  majorem  glo- 
riam, ad  majus  gaudium  Cordis  mei. 

Per  merita  Sanctorum  et  Angelorum,  per  Cor 
immaculata  Virginis  Matris  mea,  per  ipsum  Cor 
meum,  supplica  pro  universa  Ecclesia,  ut  pace 
fruatur,  sanctitate  crescat,  dilatetur  toto  orbe  ter- 
rarum. 

Pro  Summo  Pontifice,  Vicario  meo,  ac  cunctis 
Ministris  meis,  ut  boni  sint  operarii  in  vinea  mea, 
rectam  habeant  intentionem,  vita  puritatem,  stu- 
dium perfectionis,  zeli  fervorem. 

Pro  religiosis,  ut  primum  servent  spiritum, 
continuum  faciant  in  virtute  progressum,  adificent 
mundum,  Ecclesiam  consolentur. 

Pro  omni  populo  fideli,  ut  unusquisque  in  ea 
vocatione,  in  qua  vocatus  est,  digno  et  laudabiliter 
mihi  serviens,  electionem  suam  certam  reddere 
satagat. 

Funde  preces  quoque  et  supplicationes  pro 
conversione  infidelium,  hareticorum,  peccatorum 
omnium,  ut  ab  erroribus  mentis  ac  cordis  vitiis 
liberati , gressus  suos  dirigant  in  viam  salutis  et  pacis. 

Pro  consanguineis,  benefactoribus,  amicis,  no- 
minatim  inimicis  tuis,  ut  superno  juventur  auxilio, 
sanctificentur,  omnia  sibi  necessaria  et  utilia  obti- 
neant. 

Pro  omnibus  justis,  afflictis,  periclitantibus,  in 
agonia  constitutis , ut . perseverantiam , solatium , 
protectionem,  beatum  finem  consequantur. 

Tandem  pro  fidelibus  defunctis,  iis  praecipue, 
pro  quibus  orare  quocumque  nomine  teneris,  ut 

mereantur  coelum  ingredi,  et  pro  te  ante  thronum 
divinae  misericordiae  intercedere  valeant. 

6.  Haec  omnia  fideliter  age , fili,  suaviter  simul 
et  efficaciter  conare  perficere , secundum  spiritum. 

Attamen  si  ego  tibi  susurrem  aut  communicem 
quidquam,  vel  te  quocumque  modo  occupem,  aut 
tecum  agam,  intermittere  omnia,  auscultare  cum 
docilitate  et  reverentia  debes. 

Si  quid  increpam,  suscipe  correptionem  corde 
submissa:  si  quid  exhorter,  si  quid  urgeam,  sta- 
tue, decerne:  si  quid  largiar  aut  promittam,  esto 
liberalis  vicissim:  si  quid  consoler,  humiliter  accipe, 
sine  te  perftindi  consolationis  dulcedine,  memor 
quoniam  ego  bonus,  quoniam  in  saeculum  miseri- 
cordia mea. 

Quodsi  contigerit,  ut  amor  e Corde  meo  pro- 
rumpens, subito  te  invadat  rapiatque,  cede,  fili, 
et  permitte  te  rapi  quocumque  voluerit. 

Exterius  abscondens , quantum  vales,  quod  gra- 
tia facit  interius,  ne  forte  quis  tribuat  tibi  quod 
mihi  soli  debetur,  patere  amorem  excedere,  teque 
per  excessus  proripere  omnes:  patere  de  divino 
aestu  incendi,  liquefieri,  dissolvi. 

Talia  quandoque  per  nimium  amorem  suum 
facit  Cor  meum  erga  veros  discipulos,  ut  eos  mu- 
neret pro  laboribus  tribulationibusve  amanter  causa 
mei  toleratis , aut  pro  sacrificiis  generose  mihi 
factis:  vel  ut  faciat  eos  pleno  corde  gustare,  quam 
suavis  sim  in  Sacramento * ac  quantam  dulcedinem 
ipsis  reservem  in  coelo : vel  denique  ut  eos  mira  vi 
amoris  dispositos  in  me  transformet. 

At,  fili,  si,  post  Communionem  pie  devoteque 
susceptam,  effectus  grati»  sensibiles,  motusque 
divini  amoris  non  experiaris,  noli  angi,  noli  tur- 

bari.  Sine  istorum  enim  donorum  sensu,  fructus 
non  minor  esse  potest. 

Etsi  autem  agitando  tcipsum,  excites  sensum, 
nihil  ex  isto  motu  naturae  proficies;  sed  confra 
amorem  proprium  fovebis,  vanitatemque  nutries, 
et  illusionibus  obnoxius  eris. 

Verum  humiliter  et  tranquille  coram  me  per- 
mane, exercens  virtutum  actus  ordinarios:  atque 
ita  nitere  majorem  referre  humilitatem,  peifectio- 
remque  divino  beneplacito  conformitatem,  si  non 
senseris  amoris  ardorem  aut  dulcedinem. 

Haec,  fili,  est  via  trita  Sanctorum,  qui,  ubi 
positi  erant,  ibi  quiescebant  contenti:  si  non  ad 
Latus  meum  cum  Thoma,  aut  cum  Joanne  super 
Pectus,  manebant  cum  Maria  ad  pedes  meos,  gra- 
tiae praesenti  fideles  et  grati : ac  sive  ad  genua  mea 
provoluti,  sive  ad  osculum  oris  admissi,  utrobique 
pro  mensura  gratiae  datae  proficiebant. 

7.  Hoc  itaque  modo,  fili,  te  geres,  postquam 
sanctissimum  susceperis  Sacramentum.  Haec  autem, 
licet  eadem  semper  methodus,  videbitur  semper 
recens:  aliter  enim  singulis  vicibus  ac  varie,  se- 
cundum animae  tuae  statum  et  spiritus  gratiae  mo- 
tum, illam  adhibebis. 

Volo  namque,  ut  post  Communionem  sinas  cor 
tuum  in  simplicitate  sua  se  mihi  effundere,  et  loqui, 
et  agere  mecum  prout  affectum  fuerit  vel  potuerit. 

Quodsi  legas  formulas  precum  vel  piissimas, 
non  tam  tua  profers,  quam  aliena  recenses;  non 
tam  cor  tuum  mihi  communicas , quam  quod  cor 
aliud  elicuit,  sensibiliter  aut  insensibili  ter  coram 
me  recitas.  Laudem  te?  in  hoc  non  laiido. 

Putasne  sic  te  posse  fieri  hominem  vete  inte- 
riorem, percipere  secreta,  quas  intus  animas  sug- 

gerere  soleo,  intimis  communicationibus  meis 
frui? 

Quapropter,  fili,  assuesce  mecum  corde  ad  Cor 
conversari , mihi  tua  sensa  exponere,  mea  tibi  exci- 
pere, dare  quas  tu  habes,  recipere  qusB  ego  largior. 

Attamen,  si  ob  imperitiam  tuam  vel  etiam  ob 
prementerti  aliquando  desolationem,  nihil  facere 
ppssis  nisi  legas  orationum  formas;  lege,  sed  lege 
lente  et  attente  pauca,  et  interrumpens  cpnare  ali- 
qua ex  corde  tuo  promere  et  communicare  me- 
cum. Sic  proficies,  fili;  sic  scientiam  Sanctorum, 
artem  interius  conversandi  et  agendi  mecum,  sen- 
sim acquires. 

8.  Quando  tandem  venerit  tempus,  ut  ad  tua 
redeas,  remotam  gratiarum  actionem  ne  obliviscaris. 

Roga  sanctos  Angelos,  ut  pro  te  coram  lau- 
dare me  pergant : et  offer  mihi  cum  illorum  lau- 
dibus ea , quae  ipse  facturus  es  et  passurus. 

Vade  dein  quo  divina  voluntas  te  vocaverit: 
sed  exterius  interiusque  attende  tibi:  vita  dissipa- 
tionis et  distractionis  occasiones  non  necessarias : 
cave,  ne  in  mundana  aut  inutilia  cor  tuum  effundas. 

At  fac  mihi  in  intimo  corde  tuo  sanctuarium, 
ubi  me  praesentem  tibi  serves,  frequenter  me  ores, 
me  consultes,  tua  mecum  communices. 

Pro  facultate  tua,  opere  testare,  te  divini  bene- 
ficii accepti  esse  memorem : aliquam  virtutem  exerce 
perfectius:  ostende  majorem  charitatem  illis,  qui 
erga  te  male  affecti  sint,  vel  contra  quos  ipse 
aliquid  asperi  sentias : exhibe  profundiorem  humi- 
litatem, mansuetudinem  suaviorem,  virtutes  alias, 
quibus  gratitudinem  et  amorem  tuum  mihi  mani- 
festes, ac  simul  proximum  ad  meliora  aemulanda 
aedifices,  atque  Cor  meum  recrees. 

9.  V.  D.  0 piissime,  o dulcissime  Jesu!  ex 
intimo  corde  tibi  gratias  ago,  pro  eo  quod  me 
tam  perfecte,  tam  amanter,  tam  suaviter  instruere 
dignatus  es. 

Si  deinceps  post  sanctam  Communionem  tem- 
pus non  bene  transigam,  si  non  recte  me  geram, 
inexcusabilem  me  esse  fateor. 

Si  non  locutus  fuisses  , si  me  ita  non  docuisses, 
imperfecta  mea  agendi  ratio  parvusque  Communio- 
num mearum  fructus  aliquatenus  apud  te  forte  ex- 
cusarentur : nunc  autem  excusationem  non  habeo. 

O Jesu,  infinita  bonitas!  excita  me  ad  fervo- 
rem: auxiliare  mihi  tua  gratia,  ut  melliflua  et 
sancta,  quae  ex  Corde  tuo  prompta  tradidisti,  quae- 
que ipse  cupio  totis  affectibus,  opere  perficiam. 

Quid  enim  dulcius  in  vita?  quid  in  mundo  feli- 
cius? quid  melius  aut  sanctius? 

O amor  meus,  Jesu,  Sponse  divine  animae 
meae,  Angelorum  Sanctorumque  deliciae  sempi- 
ternae! cum  te  fruor,  quid  desiderem  ultra? 

Concede,  quaeso,  ut  tunc  sim  totus  tuus,  et  tu 
totus  meus,  ut  tecum  agam  secundum  Cordis  tui 
beneplacitum,  ut  tibi  sim  ac  permaneam  resignatus 
et  unitus. 

CAPUT  VIGESIMUM  PRIIUM. 

Sacrosanctum  Cor  Jesu . in  almo  Eucharistiae 
Sacramento  dat  nobis  antidotum,  quo  libere» 
mur  a culpis  venialibus , et  a mortalibus  pecca» 
tis  praeservemur. 

I.  V.  J.  Fili,  hic  est  panis  de  cceio  descen- 
dens: ut  si  quis  ex  ipso  manducaverit,  non  mo- 
riatur. 

Primus  fructus  solidus  et  permanens,  quem 
anima  in  sancta  Communione  colligit  ex  Corde 
meo,  hic  est,  ut  a defectu  liberetur,  firmeturque 
in  bono,  et  a morte  spirituali  praeservetur. 

Effectus  hic  Communionis  adeo  consolatorius 
ut  indicaretur,  sub  nutrimenti  specie  institutum 
est  vivificum  hoc  Sacramentum.  Nutrimentum  enim 
corpus  a debilitate  revocat , vires  ejus  auget,  vitam 
continuat. 

Quod  alimentum  naturale  facit  in  corpore , id, 
sed  multo  perfectius  ac  mirabilius , in  anima  efficit 
cibus  hic  supernaturalis,  panis  Angelorum. 

Si  fructus  arboris  vitae,  in  paradiso  productus, 
corpus  humanum  ab  interitu  defendere  atque  in  ju- 
ventute perpetua  servare  poterat;  quanto  magis 
cibus  hic  jde  coelo  descendens,  poterit  animam  a 
morte  tutari,  eamque  in  constanti  vigore  custodire? 

Imo,  fili,  quod  nec  fructus  ligni  vitae,  nec  ulla 
esca  terrestris  facere  potest  corpori,  hoc  animae 
quandoque  facit  fructus  Sacramenti , esca  coelestis. 
Si  enim  accideret,  ut  quis,  probatione  sincere 
facta,  examine  sincere  instituto,  invincibiliter  adeo- 
que  inculpabiliter  ignoraret  aliquod  peccatum  animae 
in  rtiferum,  atque  ita  bona  fide  ederet  panem  hunc 
viium,  ecce  vitam  gratiae  sanctificantis  simul  et 
occulti  peccati  remissionem  obtineret. 

2.  Divinum  hoc  Sacramentum  non  modo  ingen- 
tes praestat  vires  ad  declinandum  a malo,  sed  etiam 
ipsas  causas  mali  impedit  aut  minuit. 

Nonne  aqua  restinguit  ignem?  At  longe  effica- 
cius cupiditatum  aestum  extinguit  divina  Eucharistia. 
Continet  enim  omnem  virtutem,  ideoque  passio- 
nem omnem  reprimit. 

Quid  mirum,  fili,  si  omnia  vitia  et  illicita  ob- 

lectamenta  reddat  ingrata  atque  nauseosa  coeleste 
hoc  mysterium,  cum  propinet  vinum  germinans 
virgines,  et  Angelicas  praebeat  delicias? 

Nonne  ego  sum  panis  vitae  beatae,  et  fons  dul- 
cedinis aeternae?  Qui  venit  ad  me,  non  esuriet 
neque  sitiet  amplius  velila  aut  periculosa  mundi 
alimenta:  illum  enim  divinis  satio  bonis,  quae  sua- 
vitate sua  efficiunt,  ut  omnia  prohibita,  mundana 
omnia  videantur  amara  aut  insipida. 

5.  Cum  ego  sacramentaliter praesens  sum,  fugi- 
unt hostes  salutis  procul  ab  anima,  quae  per  san- 
ctam Communionem  facta  est  terribilis  ipsis. 

Si  quando  praesumunt  illam  aggredi,  non  nisi 
timentes  accedunt,  impetusque  a longe  faciunt. 

Atque  hi  ipsi  impetus,  quoniam  animae  passio- 
nes magis  subjectae  sunt  et  sedatae,'  eam  minus 
afficiunt,  minusque  periculo  exponunt. 

Et  nonne,  dum  ipsa  ad  aliquod  peccatum tentari 
se  percepit,  si  cogitat  se  in  corde  suo  suscepisse 
Deum , vel  se  inibi  Deum  suscepturam  esse , sola 
haec  cogitatio  sufficiens  erit  ad  lentatjonem  repel- 
lendam? nonne  stimulus  erit  ad  vires  exerendas, 
ut  cor  servet  purum,  ac  fidelis  maneat? 

Quam  multae  fuerunt  in  hoc  mundo  animae, 
quae,  licet  prius  funestis  passionibus  mancipatae 
fuissent,  tamen  per  pium  ac  frequentem  salutiferi 
hujus  Sacramenti  usum,  non  solum  ab  illis  brevi 
feliciterque  liberatae  fuerint,  sed  etdaemonum  aggres- 
sionesfacilesuperarint,  permanentes  usque  fideles! 

Et  profecto,  si  dum  in  mortali  vita  versabar 
inter  homines,  virtus  a me  exibat  et  sanabat 
omnes  infirmitates;  quanto  potius  nunc  in  vita 
Sacramentali  virtus  e Corde  meo  procedens,  animas 
mihi  per  Communionem  unitas  curet  ac  fortificet? 

4.  Praeterea,  fili,  quando  per  sanctum  Sacra- 
mentum ad  animam  venio,  mecum  fero  omnia  Cor- 
dis mei  sensa,  eaque  cordi  ejus , pro  dispositione, 
communico:  amorem  humilitatis,  amorem |charila- 
tis,  amorem  sanetaB  paupertatis , amorem  puritatis, 
amorem  obedienliae,  caeterarum  denique  virtutum, 
quae  vitiorum  stirpes  amovent,  ut  eorum  locum  oc- 
cupent. 

Amor  hic,  qui  est  omnium  virtutum  -anima, 
quemque  Cor  meum  per  Sacramentum  commu- 
nicat, foriis  est  ut  mors.  Ipse,  nisi  tu  impediveris, 
te  reddet  invincibilem. 

Memento  Ecclesiae  primitivae:  quantam  amoris 
fortitudinem  Cor  meum  per  sanctam  Communionem 
impertire  soleret,  ut  fideles,  etiam  natura  maxime 
debiles,  pueri  virginesque  tenerae,  omnibus  salutis 
hostibus  superiores  essent , et  ipsa  morte  fortiores. 

Quidquid  seductionis  habebat  superbia  vitae,  quid- 
quid habebat  cupiditas  oculorum,  quidquid  demum 
habebat  concupiscentia  carnis,  nullo  modo  po- 
terat captare  corda,  quae  hoc  cibo  fortium  robora- 
ta, et  dulcedine  amoris  mei  expleta,  nihil  cupie- 
bant, nisi  in  amore  mei  perseverare,  nec  quid- 
quam metuebant,  nisi  ab  amore  mei  privari. 

Quid  illa  ab  amore  mei  separare  potuit!  non  tri- 
bulatio, non  angustia,  non  persecutio,  non  deni- 
que mors  sub  quacumque  forma. 

5.  Quaeolim  tam  visibiliter  operarim  eslhoc  amo- 
ris Cordis  mei  Sacramentum,  eadem  operatur  adhuc. 

Unde  enim,  nisi  e Corde  meo  in  hoc  divino 
mysterio,  tot  fidelibus  tantus  horror  ab  iis,  qu® 
mundus  et  amor  proprius  sectantur?  tot  juvenibus 
ac  virginibus  amor  innocenti®  tantus,  ut  omnia  huic 
contraria , quantumvis  natur®  blanda,  respuant  ac 

conculcent;  atque  dilectaa  virtutis  prasidia  quaeque* 
licet  naturae  ingrata , quaerant  et  amplectantur 
laeti?  tam  multis  cordis  generositas  usque  ad  cruces 
amatas  propter  me,  usque  ad  sacrificia  gaudenter 
facta  amore  mei?  Plurimis  denique  omnis  condi- 
tionis tanta  fortitudo,  ut,  etiamsi  se  infirmos  fa- 
teantur, tamen  omnes  mundi  oppugnationes»  et 
aggressiones  inferni  sustineant  invicti,  imo  supe- 
rent ac  triumphent? 

En  mirabilia,  fili;  en,  quomodo  panis  hic  divinus, 
quem  amor  Gordis  mei  largitur,  det  vitam  eamque 
ab  interitu 'et  defectu  praeservet! 

6.  F.  D.  0 Sacramentum  vivum  et  vivificans  T 
unde  habeo  panem  vitae,  quo  vivam  et  valeam  spi- 
ritu: quaeso,  Domine,  semper  da  mihi  panem 
hunc:  sed  ita,  ut  non  infirmer  neque  moriar. 

Exempla  enim  quanta  audivimus , et  patres 
nostri  narraverunt,  illorum,  qui  hunc  panem  vitae- 
manducaverunt,  et  mortui  sunt! 

Quinimo  vidimus  , et  cognovimus,  et  terrore 
trepidavimus,  ex  illis  ipsis,  qui  frequenter  aut 
etiam  quotidie  tecum  epulabantur,  quique  adeo 
velut  Angeli  vivere  debebant,  turpiter  abiisse , seque 
siliquis  porcorum  implevisse,  et  in  coeno  se  volu- 
tasse, spreta  gratia,  spreto  coelo,  spreto  ipsius 
inferni  metu ! 

F.  J.  Ecce,  fili,  homines,  qui  cum  in  honore 
essent,  non  intellexerunt;  at  jumentis  insipientibus 
similes  facti  sunt! 

Sed  recte  judica:  si  perceperis  illos  ipsos, 
qui  nutriebantur  hic  in  croceis , amplexatos  es$e 
stercora/  id  non  nisi  eorum  insipienti,  eorum  mal® 
attribue  voluntati. 

Hoc  enim  salutiferum  Sacramentum,  quam- 

quam  per  se  a morte  praeservat,  non  tamen  privat 
hominem  potestate , si  vivere  nolit,  sibi  inferendi 
mortem. 

Passionibus  hostibusque  debilitatis,  mirifice  con- 
firmat et  adjuvat  liberum  arbitrium,  ast  ei  neces- 
sitatem non  infert. 

Quamobrem  homo  saepe  et  rite  nutrimento  hoc 
divino  confortatus,  vivet  et  non  morietur,  licet 
possit  mori,  si  quod  ad  vitam  datum  est,  abutatur 
ad  mortem. 

Cum  itaque  lapsorum  exempla  audiveris,  ad  te 
ipsum  reflecte  , et  dic:  Qui  stat,  videat  ne  cadat. 

Atque  adeo  diligentius  attende  tibi,  ne  per 
voluntarios  defectus  aut  per  teporem  impedias, 
quominus  sancta  Communio  salutares  divinosque 
producat  effectus. 

7.  F.  D.  0 Jesu ! 0 vita ! per  quam  vivo, 
sine  qua  morior:  fac  me  semper  ista  vita  vivere: 
fac  me  semper  spiritus  vigore  frui. 

Obeatitudo  mea,  Domine!  quem  per  sanctam 
Communionem  possideo,  non  solatia  sensibilia  peto, 
sed  amorem  illum,  quo  ita  fortis  sim,  ut  num- 
quam  deficiam,  quo  ita  replear,  ut  omnia  qua- 
cumque mundus  obtulerit,  nauseam  mihi,  non 
appetitum,  excitent. 

Concede,  quaeso,  ut  cautius  omnes  corporis 
sensus  custodiam , et  cunctis  animae  facultatibus 
attentius  invigilem , ita  ut  nulla  culpa  impediatur 
Communionis  fructus.  ^ 

Arce  a me  et  procul  amove  omnes  peccandi 
occasiones;:  protege  me  potenter  et  incolumem 
serva  in  periculis,  quibus  propter  servitium  tuum 
expositus  esse  debeo.  , 

Super  omnia  autem  praeserva  me  ab  omni  pec- 

ca(o,  et  praesta,  ut  numquam  separer  a te,  qui 
es  unica  mihi  vita  vera  et  beata. 

8.  Quam  bonum  est  tecum  esse,  o Jesu,  dul- 
cedo cordis  mei,  sola  felicitas  animae  meae!  O ne 
patiare  me  a te  recedere,  nec  ipse,  precor,  a me 
recedas! 

Mane  mecum,  quaeso,  ne  tenebrae  me  appre- 
hendant, ne  pericula  me  circumdent,  ne  animo 
ac  robore  carens  peream:  tu  enim  lux  vera,  tu 
refugium,  tu  virtus  et  salus  mea. 

Per  amorem  Cordis  tui  oro  et  obsecro , mane 
mecum,  optime  et  dulcissime  Jesu:  sine  te  nihil 
valet,  nihil  placet.  Sine  te  quam  miser  sum!  at 
quam  beatus  tecum ! 

Mane  ergo  mecum,  et  priva  me  potius  pos- 
sessione rerum  omnium,  et  cunctarum  creatura- 
rum amore,  quam  ut  me  possessione  et  amore 
tui  privari  permittas. 

CAPUT  VIGESIMUM  SECUNDUM. 

Sacrosanctum  Cor  Jesu  sancta  Communione  nos 
ipsi  unit , facitque  nos  vivere  propter  ipsum. 

1.  V.  J.  Fili,  qui  manducat  me,  et  ipse  vivet 
propter  me. 

Quidni  mihi  vivat,  cum  ita  mihi  sit  unitus,  ut 
mihi  incorporatus,  et  a me  animatus  sit? 

Ecce  enim,  si  usquam,  profecto  in  Communi- 
one factqs  es  membrum  corporis  mei,  de  carne 
mea,  de  sanguine  meo.  Tollens  ergo  membrum 
Christi , Domini  Dei  tui , facies  membrum  iniquita- 
tis aut  mundi  ? Absit. 

Verum  enim  vero  ipso  corpore  et  sanguine 
meo  vivificatus  ac  sanctificatus,  exhibebis  te  ipsum. 

de  me  viventem,  sanctum,  mihi  per  omnia  pla- 
centem. 

Quemadmodum  corpus  quodammodo  induit  qua- 
litates cibi,  quo  nutriri  solet;  ut  qui  valido  ac 
forti  cibo  semper  vescitur  dispositus,  ipse  validus 
evadat  et  fortis:  ita,  fili,  experieris,  si  frequen- 
ter et  rite  'aleris  de  me,  omnis  puritatis  et  san- 
ctitatis principio,  te  quoque  fieri  omnino  purum 
ac  sanctum. 

Anima  tua  mihi  adhaerens,  mente  non  jam 
reptabit  in  rebus  terrenis  ac  perituris,  corde  non 
jam  delectabitur  sordidis  aut  vanis  mundi  oblecta- 
mentis: sed  quaB  sursum  sunt  et  durabilia,  quae- 
ret; quaB  sursum  sunt  et  bona,  sapiet. 

Principia  aliena  te  non  amplius  animabunt: 
sensa  mere  naturabilia  non  amplius  influent  in 
istam  vitam  tuam;  sed  quia  ego  vivo,  et  tu  vives. 

Hanc  vitam  veram,  supernaluralem,  sanctam, 
quam  vives  a me  productam,  quam  vives  in  me 
absconditam,  etiam  vives  propter  me. 

2.  Si  qua  opera  bona  feceris  in  hac  vita  tua, 
si  quas  virtutes  colueris,  si  qua  pietatis  exercitia 
obieris;  haec  omnia  propter  me. 

Si  quis  rogaverit,  cur  ita  cogites,  ita  loquaris, 
ita  agas,  ita  patiaris,  respondere  poteris : Ita  propter 
eum,  qui  dilexit  me,  et  tradidit  seipsum  mihi. 

Mirabile  commercium  Cordis  mei,  secreta  et 
divina  communicatio  cum  corde  puro  ac  fideli,  in 
hoc  amoris  Sacramento.  Mundus  non  intelligit  haec. 

Et  quis  capiat  nisi  innocens  corpore*  et  mun- 
dus corde?  Hic  cognoscet,  hic  experietur,  hic 
denique  ad  superiora  et  interiora  admissus,  adhuc 
mirabilius  vivet  propter  me. 

3.  Etenim  de  me  assidue  nutritus,  mihique  peni- 

tus  unitus,  tandem  non  nisi  de  me  vivet,  non  nisi 
Spiritu  meo  spirabit,  non  nisi  amore  meo  amabit 
lmo~vero  sicut  me  misit  vivens  Pater,  et  ego 
vivo  per  Patrem:  ita  ille,  qui  manducat  carnem 
meam,  et  ipse  eodem  modo  vivet  per  me. 

Attende,  fili,  et  intellige  omne  sublime  hoc. 
Quemadmodum  ego  a Patre  accipio , et  in  Patre 
indesinenter  habeo • divinum  esse,  et  vivere,  et 
perfectum  esse : sic  bene  dispositus , per  sanctam 
Communionem,  accipit  a me,  ac  continue  in  me 
habet  sanctum  esse,  et  vivere,  et  perfici. 

Ego  sanctus,  quia  Pater  sanctus  est:  et  qui 
mihi  hic  incorporatur , sanctitatem  meam  participat. 

4.  Nonne,  fili,  ignis  sibi  immisso  ferro  aut 
ligno  calorem  suum  et  colorem  communicat?  At 
longe  mirabilior  ac  perfectior  in  Sacramento  com- 
municatio inter  me  et  animam  rite  comparatam. 

Ipsa  se  mihi  totam  communicat,  et  disposita 
recipit  communicationem  non  solum  Humanitatis, 
sed  etiam  Divinitatis  meae,  quae,  Humanitate  mea 
desinente  existere  et  agere  in  ipsa,  continuat  in 
ipsa  operari,  veluti  cibus  supersubstantialis,  vitam- 
que ejus  spiritualem,  vitam  sanctam,  non  conser- 
vat tantum,  sed  et  auget  et  perficit. 

Imo  facit,  ut  in  beatam  illam  animam  perpetuo 
influat  Spiritus  meus,  ipsamque  suaviter  ac  for- 
titer urgeat  Cordis  mei  amor,  quo  incitata,  se  a 
Spiritu  meo  duci  sinit;  quin  etiam  quocumque 
a Spiritu  ducatur , eo'  concurrit  alacriter,  semper 
et  ubique  vivens  in  me. 

Hac  itaque  ratione  anima  bene  disposita,  per 
sanctam  Communionem,  per  me  vivit  et  propter 
me.  Saepius  sacramenlaliter  refecta,  mihi  tandem 
assimilatur  ita,  -ut  vitam  meam  in  se  exprimat. 

Macie  animo,  fili»  et  haec  aemulare,  ac  diligen- 
ter conare,  ut  tam  consolatoria,  tam  utilia,  tam 
mihi  et  tibi  in  aeternum  gloriosa  attingere  possis. 

5.  V.  D.  0 Jesu  Domine!  tu  scis,  quantum 
haec  desiderem,  quantum  cupiam. 

Per  Sacratissimum  Cor  tuum  obsecro  te , prin- 
cipium et  finis  vitae  meae,  frequenter  me,  quem 
rgratia  tua  genuisti  filium,  leipso  iri  hoc  Sacra- 
mento tuo  nutri,  ut  vivam  propter  te. 

Ecce,  Domine,  dono  tuo  vivo:  sed  ad  quid 
vivo,  si  non  propter  te  vivam? 

0 Jesu,  fons  vitae,  beati tudo  indeficiens!  libera 
me  ab  omni  inordinata  dispositione,  ut  totus  a te 
replear,  ac  totus  tibi  vivam. 

Quotiescumque  ad  me  per  sanctam  Commu- 
nionem veneris,  si  quid  mundanum  in  me  repe- 
reris, si  quid  alienum  a Spiritu  tuo,  si  quid  con- 
trarium Cordis  tui  beneplacito;  extermina,  quaeso, 
• ut  cedat  locum  tibi,  Spiritui  et  amori  Cordis  tui. 

Libera  me  prorsus  ab  omni  impedimento:  igne 
divino  amoris  tui  consume  quidquid  in  me  obstat, 
quominus  sancte  et  perfecte  tibi  uniar,  atque  ita  pon 
amplius  meus  sed  tuus,  vivam  penitus  proptet, te. 

6.  Renova,  sanctifica  corpus  et  animam  meam, 
ut  tibi  dedicata  et  a te  animata,  occupentur  unice 
de  te  vel  propter  te. 

Fac,  oro,  ut  omnem  occupationem  propter  te 
suscipiam  et  peragam,  atque  per  illam  frequen- 
ter, quantum  licet,  de  te  me  occupem. 

Da,  ut  statim  ac  fuero  ab  occupatione  liber, 
mente  et  corde  ad  te  ultro  vertar,  ut  pondus, 
obice  remoto,  ad  centrum  suum  properat. 

Tu  solus  esto  deinceps  initium  et  finis  omnium, 
quae  sive  interius  sive  exterius  agam  aut  patiar. 

Ah  Domine  Jesu!  quam  diu,  quam  saepe,  licet 
nutritus  a te  et  propter  te,  laboravi  et  sustinui,, 
non  propter  te,  sed  propter  inimicos  gloriae  et 
honoris  tui,  amorem  proprium  et  vanam  super- 
biam ! 

Dimitte  mihi,  obsecro,  hanc  perversitatem,  hanc 
injustitiam,  hanc  ingratitudinem  magnam. 

Et  efficacem  da  gratiam,  ut  quod  justissimum 
est  et  dignissimum,  vivens  de  te,  etiam  propter 
te  vivam. 

7.  OJesu,  amantissime  et  amabilissime  Sponse 
animae  meae!  illumina  me,  inflamma  me,  ut  te, 
vita  mea  sola  beata,  perfectius  cognoscam,  fer- 
ventius amem. 

Agnosco,  Domine,  et  fateor  me  non  esse  dig- 
num,’ ut  tollas  me  ad  sublimitatem  vitae  tuae,  quam 
Sanctis  tuis  communicare  in  Sacramento  consue- 
visti: sed  tu,  Domine,  dignissimus  es,  ut  tibi 
serviatur  sancte  etiam  a me,  ad  gloriam  et  gau- 
dium Cordis  tui. 

Hanc  igitur  gratiam  concede  mihi  benigne,  ut 
per  piam  et  frequentem  Communionem  eo  usque 
pertingam,  ut  vivam  ego,  sicut  tu. 

Imo,  vive  tu,  oJesu,  infinita  dulcedo,  aeterna 
felicitas  mea*  tu  vive,  regna,  triumpha  in  me,  ad 
honorem  tuum,  ad  omne  id,  quod  Cordi  tuo  gra- 
tum esse  potest. 

Immoletur,  sacrificetur  tibi  amore  purissimo 
quidquid  habuero,  quidquid  fuero:  tu  solus,  dul- 
cissime Jesu,  vita  mea:  tu  solus  mihi  omnia. 

CAPUT  VICESIMUM  TERTIUM. 

Sacrosanctum  Cor  Jesu  per  sanctam  Communi  - 
onem  consummat  unionem  nobis  cum,  et  nos  in 
ipsum  transformat. 

1.  V.  J.  Fili,  qui  manducat  meam  Carnem, 
et  bibit  meum  Sanguinem,  in  me  manet,  et  ego 
in  illo. 

Ecce  unio  consummata,  qua  ego,  persona  di- 
vina, corpore  et  anima  inveniar  in  te,  et  tu,  hu- 
mana persona,  corpore  et  anima  in  me  inveniaris. 

Haec  igitur  unio  vera  et  substantialis.  Nemo 
enim  est  in  me,  nisi  in  ipso  ego  sim. 

Ut  si  quis  liquefactae  ceraB  aliam  infuderit  ceram, 
alteram  cum  altera  commisceat  necesse  est : ita 
cum  Carnem  et  Sanguinem  meum  sumpseris,  nrie- 
cum  sic  conjungeris,  ut  tu  in  me,  et  ego  in  te 
sim  vere  et  intime. 

Nonne,  fili,  amoris  mysterium  hoc  est?  Imo 
et  amoris  excessus  est;  et  vis  et  potestas  amoris 
in  Cor  meum,  ut  hinc  mortali  detur,  non  corpori 
meo  tantum , verum  etiam  animae  et  ipsi  Divinitati 
meae  penitus  adunari,  iliisque  dulciter  frui. 

Quantum  hoc  mirantur  Angeli!  quantum  stu- 
pent! quam,  felicem  te  praedicant! 

2.  In  hoc  sancto  consortio  profundit  Cor  meum 
suavem  illam,  et  pretiosam  gratiam,  qua  unio  haec 
consummata  perduret,  ita  ut  maneam  ego  in  te, 
et  tu  in  me. 

Etenim  consumptis  etiam  speciebus  sacramen- 
talibus,  ego  personaliter,  quatenus  Deus,  maneo 
in  te,  non  solurn  ut  vivens  in  vivo  templo,  gratia 
habituali  ornato,  sed  etiam  ut  perpetuum  princi- 
pium supernaturalis  sanctitatis,  vitam  tuam  elevans 

continuo  influxu*  gratiae  sanctificantis,  frequentique 
infusione  multiformis  gratiae  actualis:  atque  ita  (u 
vicissim  in  me  modo  peculiari  manes. 

Hinc  fit,  fili  mi,  ut  vitam  vere  sanctam,  vitam 
quodammodo  divinam  vivere  possis;  cum  et  in 
corpore  et  in  anima  tua  semper  habeas  Divinita- 
tem meam,  unde  vivas. 

Haec  autem  manens  unio  inter  me  et  te  erit 
perfecta,  cum  fuerit  inter  me  et  te  vera  simili- 
tudo, vera  uniformitas:  dissimilia  enim  et  differ- 
rentia  non  nisi  difficile  et  imperfecte  sibi  uniuntur. 

Beata  unionis  manentis  perfectio!  Beatus  tu, 
fili,  si  per  frequentem  devotamque  Communionem, 
per  multiplicem  gratiam  inde  receptam,  per  gene- 
rosam fidelitatem,  per  constantem  amoris  fervo- 
rem, te  ad  hanc  perfectam  unionem  disposueris ! 

3.  Quid  enim  ex  unione  perfecta,  nisi  unitas? 
Ergo  non  jam  duo,  sed  quodammodo  unum  quid 
erimus. 

Haec  unitas  mirabilis,  dulcisque,  et  beatifica 
hoc  commendatur  maxime,  hoc  alias  omnes,  ex 
creatis  objectis  coalescentes,  excellit,  quod  non 
ex  ulriusque  nostrum  confusione  aut  compositione, 
verum  ex  alterius  in  alterum  transformatione  fiat. 

Non  autem  tu  me  in  te  mutabis,,  sicut  cibum 
naturalem:  sed  tu  mutaberis  in  me. 

Tunc,  fili,  affectiones  cordis  tui  non  jam  erunt 
tuae,  desideria  tua  non  amplius  erunt  tua,  gaudium 
tuum  jam  non  tuum. 

Quas  autem  habueris  inclinationes  naturales, 
et  quos  alios  affectus  seeundum  hominem,  isti, 
pro  hac  vita  transformata,  erunt  quasi  non  essent; 
quoniam  his  non  vives. 

Vives  vero  in  hac  vita  nova  vitam  meam : affe- 

ctiones  et  inclinationes  Cordis  mei,  jam  affectiones 
et  inclinationes  tuae:  amor  Cordis  mei,  desideria, 
gaudium,  jam  amor  tuus,  desideria  tua,  gaudium 
tuum. 

Aversio  Cordis  mei  a malo,  a mundo,  ab  omni 
vano,  pervadet  cor  tuum  et  replebit. 

Zelus  immensus,  quo  ardet  Cor  meum,  pro 
divina  gloria  et  honore,  ac  pro  salute  et  perfe- 
ctione animarum,  cor  tuum  inflammabit. 

Quae  amara  sunt,  experieris  dulcia;  insipida 
reperies  sapida;  difficilia  invenies  facilia  in  ipso, 
in  quo  vives  et  poteris  omnia. 

Senties  de  rebus  omnibus,  sicut  ego  sentio; 
voles  sicut  ego  volo;  vives  sicut  ego  vivo:  imo 
vero  vives,  non  jam  tu,  sed  ego  in  te. 

4.  Ecce,  fili,  altitudinem,  ad  quam  anima  fide- 
lis per  sanctam  Communionem  sublimatur!  Ecquis 
nisi  expertus  capiat  omnia  sancta,  omnia  suavia, 
omnia  mirabilia  animae  sic  in  me  transformatae! 

Multi  vocali  ad  hanc  supernaturalem  transfor- 
mationem, pauci  vero  electi:  non  eo  quod  voca- 
tos eligere  nolim,  sed  propterea  quod  se  per 
gratiam  datam  non  disponant. 

Quot  enim  sunt,  qui,  etiamsi  frequentent  san- 
ctum Sacramentum,  in  rebus  tamen  plerisque  om- 
nibus naturam  sequi  pergunt! 

Quot  etiam,  qui  satis  sollicile  se  in  statu  gra- 
tim  servare  nituntur,  atque  hoc  contenti,  ita  na- 
turae serviunt,  ut  actus  suos  ex  propensione  aut 
aversione  naturali  perficiant! 

Quot  denique,  qui,  licet  piam  vel  etiam  reli- 
giosam vitam  profiteantur,  multosque  in  ea  trans- 
egerint annos,  naturam  transcendere  nondum  didi- 
cerunt! 

Quid  ergo  mirum,  hos  omnes  semper  rema- 
nere imperfectos,  semper  miseros,  semper  indis- 
positos ad  unionem  illam  divinam  et  perfectam! 

5.  Ipsi  vero,  qui  dispositi  hunc  statum  trans- 
formatum attigerunt,  quanta  felicitate  fruuntur! 
quam  sancta  libertate  gaudent!  quanta  puritate 
dulcedinem  meam  gustant! 

Hinc  omnia  peritura  spernunt,  seipsos  oblivis- 
cuntur, consummati  in  me  manent  et  beati. 

Maxima  beatitudo,  fili,  maxima  elevatio,  ma- 
xima perfectio,  ad  quam  homo  attollatur  in  vita 
mortali,  haec  est,  ut  in  me  transformatus  maneat 
et  consummatus. 

Mirabilis,  imo  et  ineffabilis  status,  in  quo  mea 
tua  sunt  et  manent,  et  tua  mea,  et  in  quo  unitas 
ac  communitas  inter  me  et  te  jugiter  firmantur. 

Eia,  fili,  noli  tantae  perfectionis  amittere  fidu- 
ciam, sed  audita  conditione  tam  beata,  animosior 
esto,  generosior  esto,  fidelior  esto:  ita,  tempore 
convenienti,  tollam  te  ad  me. 

6.  F.  D.  0 Jesu,  amor  meus,  purissime  Sponse, 
Deus  sanctissime!  quanta  dulcedine  mecum  agis, 
qui  tam  saepe  et  tam  benigne  ad  me  venias  in 
hoc  mellifluo  Sacramento  tuo,  ut  me  miserum 
unias  tibi,  sacrosanctae  Humanitati  tuae,  et  ado- 
randae Divinitati! 

Per  amorem  Cordis  lui,  quo  me  tali  favore 
dignaris,  oro  et  obsecro,  igne  divino  consume 
quidquid  in  me  fuerit  istius  unionis  perfectioni 
contrarium!  fervoremque  accende  magnum,  ut  ge- 
nerosus sim  et  fidelis  singulis  gratiae  motibus,  ad 
transcendendum  omnia  mere  naturalia , et  ad  puras 
virtutes  exercendum. 

Tu  scis,  Domine,  quanto,  per  bonitatem  tuam, 

tenear  desiderio  me  magis  semper  magisque  dispo- 
nendi ad  unionem  tecum  perfectam  et  permanentem. 

Ecce  tibi  offero , tibi  trado  quidquid  sum : trado 
tibi  cor  meum,  ut  uniatur  tuo:  trado  tibi  spiritum 
meum,  ut  absorbeatur  a tuo:  trado  me  totum, 
ut  efficaci  gratia  Sacramenti  tui  reddar  similis  uni- 
formisque  tibi. 

Accipe  me,  o Jesu!  accipe  me:  uni  me  tibi 
penitus:  absorbe  me  totum:  transforma  me  in  te. 

7.  O quam  magna  et  mira  vis  amoris  tui,  quo 
Animam  in  teipsum  transmutas!  quanta  bonitatis 
tuae  dignatio!  quanta  quoque  dignitas  et  magnitudo 
animae  in  te  transformatae! 

O Domine  Deus  meus ! en  umquam  sic  te  frui 
licebit  mihi?  O liceat,  quaeso!  omnis  honor  et 
gloria  tam  felicis,  tam  gratuiti  favoris  erunt  Cordi 
tuo,  bonorum  omnium  fonti. 

Desinam  ego  esse  quod  sum,  ut  incipiam  esse 
quod  tu  es,  Domine  Jesu:  tu  solus  vivas  in  me 
cum  luo.  amore,  cum  tuo  Spiritu,  cum  inclina- 
tionibus tuis  et  dispositionibus  omnibus,  cum  bene- 
placito tuo  pro  tempore  et  aeternitate. 

CAPUT  VICESIMUM  QUARTUM. 

Sacrosanctum  Cor  Jesu  per  sanctam  Commu- 
nionem nobis  donum  perseverantias  largitur. 

1.  V.  J.  Fili,  qui  manducat  hunc  panem,  vivet 
in  aeternum. 

Quidni  perpetuam  agat  vitam?  habet  enim  in 
se  perpetuum,  semper  vitale,  principium,  quo 
vitam  gratiae  in  terra  continuet,  donec  ad  vitam 
gloriae  pervenerit  in  coelum. 

Intelliges  pretium  hujus  salutiferi  Communionis 

fruetus,  et  ejusdem  amore  flagrabis,  si  attenderis 
magnitudinem  doni,  quo  iu  vita  gratiae  perseveratur. 

Perseverantia,  fili,  vir  lutis  consummatio,  custo- 
dia meriti,  triumphus  ultimus  et  permanens,  labo- 
rum perpessionumque  merces  secura,  gloriae  sem- 
piternae corona. 

Sine  perseverantia,  caetera,  quaecumque  fue- 
rint, aeterno  carent  praemio  et  fructu:  sola  per- 
severantia probat  et  coronat  omnia. 

Atque  ideo  Sancti  omnes  circa  magnum  hoc 
donum  praecipue  solliciti  fuerunt,  ut,  cum  id  con- 
digne mereri  non  possent,  ei  certe  nullum  offer- 
rent impedimentum,  atque  per  data  media  diligen- 
ter se  disponerent. 

Ita  tu,  fili,  remotis  obstaculis,  sollicite  te  dis- 
ponas: ac,  sicut  illi,  tu  per  sanciam  Communio- 
nem praestantissimum  perseverantias  donum  obti- 
nebis. 

2.  Hoc  statui  in  Corde  meo,  fili,  ut  Eucha- 
ristia, Sacramentum  maximum,  maximam. gratiam, 
— perseverantiam  suppeditaret. 

Et  profecto,  cum  in  Sacramento  meipsum  tibi 
dedero,  unde  quidem  Majestas  Divinitatis  humiliari 
videatur;  quomodo  non  darem  perseverantiam, 
unde  Divinitatis  gloria  extollatur? 

Itaque  licet  ex  teipso  debilis  sis  et  multas  habeas 
miserias,  tantas  hic  ex  Corde  meo  accipies  tibi 
vires,  ut  incolumis  ad  terminum  tuum  pervenire 
valeas. 

Si  enim  Propheta  fortitudine  cibi,  Sacramenti 
tantummodo  figura),  perverat  ad  montem  Dei,  quanto 
magis  fortitudine  vere  vivifici,  vere  divini  cibi  pote- 
ris pervenire  usque  ad  altitudinem  collium  aeter- 
norum? 


Digitized  by  V^aOOQlC 


CAPUT  XXIV. 


573 


Leva  oculos  tuos,  et  vide,  quam  multi,  non 
minus  debiles  per  se  et  infirmi  quam  tu,  jam 
iliuc  pertigerint  salvi.  Erige  animum,  et  alacriter 
procede. 

3.  Noli  inordinate  timere  quidquam,  fili:  mihi 
enim  unitus,  a casu  efficaciter  ac  facile  cavere 
poteris. 

Unde  initium  ruinae  nisi  a tepore?  Tepore  enim 
anima  languente,  necesse  est  spiritualia  fieri  insi- 
pida aut  ingrata y et  naturam,  quae  sua  sunt,  appe- 
tere et  quaerere. 

Tunc  ex  naturae  inclinatione  homo  negligere 
custodiam  facultatum  animas  corporisque  sensuum 
incipit,  atque  etiam,  ad  cor  deficiens  recreandum, 
eis  liberius  indulget,  eosque  subinde  illecebris  pec- 
cati, primum  quidem  non  sine  trepidatione  qua- 
dam, postea  vero  gradatim  audacius  exponit. 

Atque  hinc  Iribus  passibus  in  perditionem  labi- 
tur.  Primo  enim,  agit  incautius,  donec  se  in  pro- 
ximo peccandi  periculo  invenerit;  secundo,  non 
satagit  enixius  orare  divinamque  ijnplorare  gra- 
tiam, ut  aufugiat  periculum,  ut  non  succumbat: 
tertio,  solus  el  inermis  in  medio  hostium  intus  et 
foris  conspirantium,  ludit  quodammodo  cum  mon- 
stro larvato,  cum  ecce  obruitur,  et  cadens  pro- 
labitur  in  abyssum. 

4.  Per  quid,  fili,  tanta  mala  avertes  securius 
et  facilius,  quam  per  salutiferum  Sacramentum, 
quod  te  mihi  conjungit,  amorisque  vinculo  colligat, 
et  te  virtutis  meae  reddit  participem? 

Quid  tam  aptum  ad  teporem  ab  anima  tua 
arcendum,  quam  frequens  ac  pia  Communio,  per 
quam  fervor  amoris  divini  ingreditur  pervaditque 
te  totum? 

Imo  vero  si  quod  leporis  principium,  per  Com- 
munionum intervallum,  apparuerit,  hoc  amovet 
nova  et  devota  Sacramenti  susceptio,  pristinumque 
restaurat  fervorem.  Non  enim  aestus  et  frigus, 
fervor  et  tepor  simul  in  corde  commorantur. 

Quin,  fili.  Communio  sancta  totum  hominem 
ad  interiora  revocat,  omnesque  animae  facultates 
et  sensus  corporis  recolligit,  ad  sacrum  convivium 
mihi  concelebrandum  in  pace  et  gaudio. 

Huc  autem  non  trafhit  corruptae  naturae  incli- 
natio, verum  ipsa  compescitur  in  hoc  divino  myste- 
rio, quod  passiones  animae  sedat  et  inordinatos 
membrorum  motus  componit. 

Hic  deliciae  coelestes  desiderium  sui  augent, 
dum  satiant:  mundana  autem  oblectamenta,  si  qua 
fuerint  ante  percepta,  ita  sui  fastidium  generant, 
ut  appetitus  eorum  vilis  et  indignus  videatur. 

Saepius  itaque  per  Communionem  renovatus 
spiritu,  in  me  recollectus , propria  cordis  tui  expe- 
rientia doctus,  capies,  quantum  tenearis,  quanli- 
que  tua  intersit,  te  esse  fidelem. 

Idcirco  per  Communionem  interstitium  cautus 
esse  conaberis,  ne  ultro  te  objicias  periculo.  Quodsi 
umquam  in  periculo  necessario  vel  improviso  te 
reperieris,  ex  familiaritate  mecum  consueta,  quam 
in  Communione  didiceris  et  usque  foveris,  illico 
ad  me  recurres,  orans,  supplicans,  diffidens  tibi, 
mihi  fidens,  nitens  quantocius  aufugere  periculum, 
teque  mihi  arctius  unire. 

Sic  agens,  fili,  super  aspidem  et  basiliscum 
ambulabis,  et  conculcabis  leonem  et  draconem, 
et  omne  monstrum  peccati  evades,  ac  tandem  ad 
finem  pervenies  salvus  et  illaesus. 

5.  Itaque,  fili,  nisi  saepe  vescaris  Carne  mea 

et  Sanguine  meo  in  Sacramento,  atque  Sacramenti 
gratiae  satis  coopereris,  in  vita  supernaturali  non 
perseverabis. 

Verumlamen  haec  ipsa  cooperatio  per  frequen- 
tem Communionem  facilis  redditur  ac  suavis,  propter 
peculiarem  gratiam  ad  eum  finem  in  Sacramento 
datum,  ac  propter  specialem  ex  Corde  meo  infusum 
amorem,  quo  alleviantur  et  dulcescunt  omnia. 

En  igitur,  quomodo  donum  donorum,  perse- 
verantiam finalem  tibi  per  frequentem,  piamque, 
et  sanctam  Communionem  obtinere  possis. 

Agedum,  fili  mi;  res  summi  momenti  tibi  est; 
magnanimas  esto  et  fortis,  ut  Cordis  mei  disci- 
pulum decet.  Mediis  utere  fideliter:  tene  te  mihi 
constanter  unitum:  ita  tibi  assequeris  bona  illa 
immensa  et  pretiosa,  quae  sanctam  perseverantiam 
modo  comitantur,  et  in  aeternum  consequentur. 

6.  F.  D,  Quam  immensa,  Domine  Jesu,  quam 
pretiosa  sunt  illa  bona!  Tanta  sunt,  ut  pro  illis 
Sancti  tui  libenter  dederint  caetera  omnia,  atque 
illorum  dulcedinem  gustantes,  saepe  prae  nimia 
felicitate  sua  lacrymati  sint. 

Quomodo  igitur  velim  adeo  beatifica  cum  pec- 
cati infortuniis  commutare?  quomodo  velim  chari- 
tatem,  amorem  tui,  pro  amore  inimici  felicitatis 
meae  relinquere? 

Non  enim  amittam  illa,  quae  charitatis  effectus 
sunt  et  fructus,  nisi  relinquam,  nisi  e corde  meo 
expellam  charitatem  ipsam.  Per  se  enim  charitas 
numquam  excidit. 

Tu  prior  dilexisti  me,  optime  Jesu:  tu  prior 
venisti:  at  ecce  non  recedes  prior:  non  relinques 
me,  nisi  ego  prior  reliquero  te.  Tam  benigna  est 
Cordis  tui  bonitas! 

nem  ita  manifestare,  ut  fructus  ejus  gloriosissimi 
perdurarent  in  omnem  aeternitatem. 

Noli  itaque  mirari,  si  hoc  mysterium  tot  ac 
tantis  abundet  prodigiis,  tot  ac  tantis  affluat  bonis; 
si  totum  sit  sublime,  totum  sanctum,  totum  dulce, 
totum  consolatione  plenum. 

Maximum  quidem  miraculum  tibi  hic  promit- 
titur, te  non  anima  tantum,  sed  corpore  etiam 
victurum  esse  per  aeternitatem  omnem;  at  minus 
est  quam  quod  propter  te  jam  factum  est.  Minus 
quippe  est,  hominem  in  aeternitate  vivere,  quam 
Deum  in  tempore  mori:  minus  est,  hominem  su- 
scitari ad  vitam  gloriosam  in  coelo,  quam  Deum  ad 
vitam  absconditam  demitti  in  Sacramento. 

Et  quomodo  non  resurgat  membrum,  cum 
resurrexerit  caput?  Et  quomodo  non  vivat  in  aeter- 
num , qui  aeternam  vitam  habet  in  semetipso?  Ita- 
que cum  ego  apparuero,  vita  tua,  tunc  apparebis 
et  tu  mecum  in  gloria. 

3.  Ecce,  fili,  hujus  gloriae  sempiternae  pignus 
in  Sacramento  habes,  pignus,  non  qualecumque, 
sed  tantum  valens,  quantum  promissum. 

Vide  igitur,  quantum  futurae  beatitudinis  tuae 
certitudinem,  a parte  sua,  praestiterit  tibi  Pater 
coelestis,  qui  tali  modo  dederit  unigenitum  suum 
Filium,  obsidem! 

Quod  autem  gaudium  tuum  et  consolationem 
penitus  complere  debet,  ex  hoc  ipso  pignore  abun- 
danter habes,  unde  dulcissimam  certitudinem  illam 
non  reddas  a parte  tua  incertam. 

Quid  itaque  restat,  fili,  nisi  ut  gratus  sis  et 
fidelis,  ut  Cordis  mei  bonitate  laeteris,  ut  fruaris 
effusis  tibi  bonis,  ut  quotiescumque  me  suscepc- 


Digitized  by 


Google 


CAPUT  XXV.  579 

ris9  gaudens  recorderis  beatitudinis  aeternae,  cujus 
pignus  possides,  qua  anticipata  frueris? 

Cum  venerit  quod  promissum  est,  cessabit 
usus  Sacramenti,  et  non  jam  anticipatam  beatitu- 
dinis participationem  habebis,  sed  ipsam  bealitu- 
dinis  plenitudinem  possidebis,  et  in  ipsam  intrabis, 
et  penetraberis  ab  ipsa. 

Tunc  fides  locum  cedet  visioni , spes  perfrui- 
tioni: charitas  autem  manens  prorumpet  in  gaudia 
sempiterna.  In  illa  bealitudine  tua  non  spirabis 
nisi  amorem,  non  loqueris  nisi  amorem,  non 
agitabis  nisi  amorem : eris  enim  in  puro  amoris 
regno. 

4.  Ad  regnum  amoris  ducit  amoris  Sacramen- 
tum: quanto  amor  hic  melius  nutritus  fuerit  per- 
fectiusque  in  corde  tuo  exarserit  in  tempore;  tanto 
magis  ibi  te  rapiet,  et  in  te  splendebit  gloriosius 
in  aeternitate. 

Itaque,  fili  mi,  donec  declinent  umbrae  mor- 
talitatis, et  immortalitatis  veniat  dies,  amore  vive 
resignatus;  amore  puro  cresce  pacificus. 

Omnia  quaecumque  circumspicis,  siver  prospera, 
sive  adversa,  eodem  puri  amoris  oculo  intuere, 
unice  intentus,  inter  haec  universa,  mihi,  in  quo 
habes  vitam,  et  resurrectionem,  et  beatitudinem. 

Si  vitam  mortalem,  miseriis  gravem  senseris, 
scito,  te  tanto  melius  gustaturum  esse  felicitatem 
futuram , quanto  praesentis  vitae  miserias  magis  ex- 
pertus fueris;  leque  eo  suavius  quieturum  esse 
super  Pectus  meum  in  coelo,  quo  duriora  amore 
mei  pertuleris  in  mundo. 

Interea,  fili,  alacris  esto  et  fortis : refice  vires 
animosque  vivifico  Sacramento:  amore  mei  mane 
conformatus  beneplacito  meo,  vivens  et  monens. 

5.  V.  J.  0 bonitatis  excessus ! 0 Jesu ! quis 
in  hac  vita  comprehendat,  quale  Cor  tu  habeas! 

Ecce  tu  teipsum  mihi  das  in  Sacramento,  ad 
mihi  suppeditandum  omnia  desiderabilia  in  tempore, 
atque  simul  tradis  mihi  teipsum , pignus  aeternae  bea- 
titudinis,  quam  gratuita  liberalitale  mihi  promisisti. 

Gratias  tibi,  optime  Jesu,  gratias  perpetuas, 
propter  tantam  Cordis  tui  charitatem. 

Totis  praecordiis  gaudeo  ob  tantum  ac  tam 
pretiosum  donum,  adeo  amanter  et  suaviter  datum, 
quo  salutis  aeternae  fiduciam  mihi  praestas  dulcis- 
simam. 

Oro,  Domine  Deus  meus,  oro  suppliciter,  ut 
efficacem  mihi  largiaris  gratiam,  ut  electio  mea 
ad  gloriam  coelestem,  a parte  tua  tam  certa,  et 
tam  divine  pignerata,  non  evacuetur  a parte  mea, 
sed  per  fidelitatem,  bonaque  opera,  el  vera  me- 
rita fiat  certa  vicissim. 

6.  0 omnium  dulcissime  Jesu!  quanto  fervore 
et  alacritate  debeo  tibi  servire,  quanto  animo  duras 
perambulare  vias,  quanto  amore  tibi  adhaerere, 
ut  ad  illa*  perveniam  gaudia  ineffabilia,  quae  hic 
praegusto,  ac  quorum  tanto  fruor  pignore! 

Ah  Jesu,  Dilecte  mi,  purissime  Sponse  animae 
meae!  si  tam  suave  est,  te  frui  in  exilio,  quid  erit 
in  patria?  si  consolationes  tuae  tam  dulces  sunt 
in  Sacramento,  quid  erunt  in  regno  tuo?  si,  dum 
hic  velatus  es,  amplexus  tui  ita  cor  rapiunt,  quid 
tandem  efficient,  cum  te  facie  ad  faciem  videbo, 
cum  recumbam  super  Cor  tuum,  et  de  torrente 
deliciarum  tuarum  satiabor  et  inebriabor? 

0 mi  Deus!  quando  haec  cogito,  omnia  quae- 
cumque reperio  in  terris,  onerosa  mihi  fiunt  et 
taediosa. 

Vita  ipsa  amittit  omne  delectamentum,  cum 
nihil  in  ea  mihi  penitus  satisfacere,  aut  plene  me 
satiare  possit. 

Sed  et  ipsae  consolationes  tuae,  et  ipsa  dulcedo 
tua  me  afficiunt  poena  quadam  mirabili  et  ineffa- 
bili; quia  faciunt  me  clarius  cognoscere,  et  arden- 
tius sitire  teipsum,  fontem  omnis  consolationis,  et 
dulcedinis  omnis. 

Teipsum,  o Jesu  mi!  teipsum  sitio:  te  apertum 
videre  desidero : te  sine  specie  in  gloria  tua  con- 
templari cupio : amore  aeterno  frui  te  opto  et  ardeo. 

Veni  ergo,  amor  meus,  veni:  combure  me: 
consume  me:  dissolve  me,  ut  sim  tecum,  o uni- 
cum desiderium  meum,  unicum  bonum  meum! 

CAPUT  VIGESIMUM  SEXTUM. 

SUMMA- 

Sacrosanctum  Cor  Jesu  nobis  omnia. 

1.  V.  J.  Cor  meum,  fili,  quod  in  sanctissimo 
Sacramento  pignus  futurae  gloriae  possides,  quod- 
que in  coelo  bealitudo  tibi  erit,  interea,  dum  mo- 
raris in  terra,  tibi  omnia. 

Est  enim  totum  cum  omnibus,  quae  habet, 
tibi,  et  usui,  et  fructui  tuo  deditum. 

Cor  autem  hoc,  cum  natura  humana  constet, 
humanum  quidem  est,  adeoque  erga  te  humane 
sentire  potest,  at  cum  naturae  divinae  sit  hyposta- 
tice unitum,  simul  divinum  est,  Cor  divinae  per- 
sonaB  est,  divina  proinde  et  infinita  possidet. 

Ecce  ergo  bonorum  omnium  fontem,  usque 
patentem,  usque  scaturientem,  ex  quo  haurire 
semper,  quem  exhaurire  numquam  potes. 

Hic,  fili*  hic  reperies  omnia  quaecumque  tibi 
necessaria,  quaecumque  tibi  utilia  sunt. 

Si  quando  spiritu  deferbueris,  hic  accenderis, 
hic  spiritu  renovaberis,  hic  vigorem  internum  re- 
cipies. 

Si  deliqueris,  hic  misericordiam  consequeris, 
hic  veniam  obtinebis,  hic  pacem  recuperabis. 

Si  debilitate  langueas,  hic  reficieris,  hic  for- 
tificaberis, hic  virtute  divina  roboraberis. 

Si  opus  habeas  consilio,  vel  animo,  vel  auxi- 
lio, hic  abundanter  impetrabis. 

Si  quam  gratiam  divinam,  si  quem  favorem 
utilem,  si  quam  consolationem  genuinam  deside- 
res, hic  invenies. 

Quidquid^  denique  ad  veram  felicitatem  luam 
inservit,  hic,  quovis  tempore  et  quovis  loco,  in 
sanitate  et  in  morbo,  in  vita  et  in  morte,  ob- 
tinebis. 

2.  Praeterea  Cor  meum,  fili,  etiam  in  Sacra- 
mento, tibi  virtutum  omnium  et  omnis  sanctitatis 
exemplar. 

Contemplare  oculis  fidei,  ama,  imitare  Cordis 
mei  virtutes,  omnes  ad  unitatem  reductas,  et 
tamen  singulas  permanentes.  Unus  amor  continet, 
nobilitat,  exhibet  omnes. 

Vide  hic  suavitatem  amoris  Cordis  mei,  humi- 
lem charitalem  ejus.  Ecce  hic  vere  Cor  Dei  ab- 
sconditi, exinaniti:  at  quousque  exinaniti!  Quanto 
profundius  meditatus  fueris , tanto  profundiorem  hu- 
militatis abyssum  reperies,  ac  tanto  melius  per- 
cipies magnitudinem  benignitatis,  qua  Cor  meum 
tanta  subit  sustinetque  amore  tui,  semper  man- 
suetum, semper  mile  erga  omnes. 

Vide  pietatem.  Considera,  quomodo  Dei  Patris 

servitio  se  devoveat:  quomodo  commodis  ejus  se 
consecret : quomodo  iis,  quae  beneplaciti  ejus  sunt, 
semper  occupetur. 

Vide  paupertatem.  Intimum  hoc  Cor  inspice,  quae 
sint  sensa  ejus  erga  mundi  hujus  bona.  Inspice,  quo- 
modo iisdem  utatur.  Inspice,  quomodo  rebus  con- 
gruis careat.  Ecce  hic  sanctae  paupertatis  forma. 

Vide  puritatem.  Imo,  fili,  vide  et  observa, 
quomodo  corpus,  spirituale  quodammodo  factum, 
habeat,  ut  radium  solis,  semper  et  ubique  purum: 
vide  et  observa,  quomodo  utatur  sensibus:  vide 
et  observa,  quam  sanctae  affectiones  ejus  omnes. 
En  speculum  puritatis. 

Vide  obedientiam.  Vide  et  stupe,  fili.  Ecce 
enim  ad  vocem  merae  creaturae,  ad  verbum  sacer- 
dotis, praesto  sum  Corde  ad  omnia  parato:  et 
etiamsi  sacerdos  loquatur  turpis  lucri  gratia,  imo 
etiamsi  sacerdos  sit  improbus,  simul  ac  protulerit 
sanctae  consecrationis  verba,  adsum  ad  quaelibet 
Corde  dispositus.  In  quocumque  loco  ponar,  in 
eo  quiesco  Corde  resignato.  Quomodocumque  etiam 
tracter,  licet  non  insensibilis,  beatus  tamen  sum 
ac  maneo.  Haec,  fili,  perfectae  obedienliae  norma. 

Vide  prudentiam.  Examina  devote,  quantam 
in  sancto  Tabernaculo  te  doceat  prudentiam  ex- 
emplo, in  mediis  ad  finem  eligendis  et  applican- 
dis: quantam  in  sociis  habendis,  cum  semper  inter 
Angelos  versetur : quantam,  in  affectibus  sive  pro- 
pensionis sive  aversionis  manifestandis. 

Vide  justitiam.  Intuere,  quomodo  ad  Deum, 
cui  omnia  debentur,  referat  Sacramenlalem  vitam 
suam,  occupationesque  omnes.  Scrutare  et  nota, 
quanta  fidelitate  omnia,  parva  et  magna,  ad  divi- 
nam gloriam  dirigat. 

Imitatio  ?.  C.  J.  37 

Vide  fortitudinem*  Attende  virtutem  in  ferendo, 
aequo  invictoque  animo,  gravia  quaeque,  cum  a 
parte  infidelium,  el  peccatorum,  et  tepidorum, 
et  ingratorum  omnium,  tum  a parte  locorum , in 
quibus  relinquitur,  aut  negligilur,  aut  etiam  indigne 
tractatur:  in  persistendo  in  divini  amoris  coeptis, 
invita  oppositione  et  adversitate  quacumque:  in 
utendo  ipsis  rebus  adversis  ad  amorem  erga  Deum 
et  erga  homines  exhibendum  puriorem. 

Vide  moderationem  seu  discretionem.  Discernit 
enim  inter  hominem  peccantem  et  peccatum  ho- 
minis. Hominem  opus  Dei,  peccatum  vero  homi- 
nis opus  esse  sciens,  destruere  peccatum,  homi- 
nem autem  salvare  desiderat  et  quaerit,  indefessa 
cum  patientia.  Discernit  inter  naturam  et  gratiam, 
inter  rerum  speciem  et  veritatem.  Discernit  inter 
bona  et  bona,  atque  ea  ut  meliora  probat,  quae 
divina  voluntas  actu  requirit  aut  mavult.  * 

Vide  zelum.  Flagrat  hic  animas  salvandi  de- 
siderio , omnes  captans  occasiones , ac  mire  labo- 
rans. Ad  hoc  diu  noctuque  fundit  orationes:  ad 
hoc  longanimitatis,  misericordiae,  virtutis  omnis 
praebet  exemplum : ad  hoc  multis  variisque  modis 
animabus  loquitur:  ad  hoc  nunc  inspirat  et  movet, 
nunc  premit  et  urget.  Ita  hic  omnibus  possibi- 
lem, amantibus  facilem  docet  zelum. 

Vide  generositatem.  Vide,  quae  det,  ac  qua 
hilaritate:  dat  ecce  gaudenter  non  solum  quod 
habet,  sed  etiam  quod  est;  non  solum  gratias, 
sed  etiam  merita  sua , atque  seipsum  super  omnia. 
Vide,  quae  sacrificet,  ac  qua  amoris  nobilitate. 
Vide,  quam  consolationem  sentiat,  cum  ad  divi- 
nam gloriam  cor  humanum  consolatur. 

Vide  perseverantiam.  Hic  in  sanctitate  transi- 

git  annum  posl  annum,  imo  saeculum  post  saecu- 
lum. Huic  compara  tuae  perseverantiae  tempus  per 
breve  vitae  spatium.  Perseverat,  non  ut  tu,  morio 
tepescens,  modo  refervescens,  sed  eodem  semper 
fervore.  Perseverat  cum  gaudio,  quia  ex  amore 
perseverat. 

En,  fili,  corona  sanctitatis,  corona  constella- 
tionum duodecim,  complectentium  omnes  virtutum 
stellas,  quibus  ornatur  Cor  meum,  et  in  quibus 
singulis  amor  est  micans  et  splendens. 

Amor  enim  Cordis  mei  est,  qui  humilis,  qui 
mitis,  qui  pius,  qui  expeditus,  qui  purus,  qui 
obediens,  qui  prudens,  qui  rectus,  qui  fortis,  qui 
discretus,  qui  zelo  fidem,  spem,  charitatem  pro- 
movens, qui  generosus  et  omnia  nobilitans,  qui 
usque  perseverans  est. 

3.  Denique,  fili,  Cor  meum  via,  et  dux,  et 
ostium  cceli. 

Via  tutissima,  quam  sequens  errare  non  po- 
teris: via  brevissima,  quia  rectissima:  via  amoe- 
nissima et  facillima,  quia  via  amoris  est:  via  de- 
mum, qua  omnes  Sancti  mei  ambularunt,  et  qua, 
quicumque  ambulat,  Sanctus  fiet. 

Dux,  qui  te  in  omni  occasione  proteget,  et 
ab  omni  periculo  defendet : qui  te  multiplici  gratia 
juvabit,  et  ipso  pane  Angelorum  reficiet:  qui  le 
recreabit  et  sanctificabit  spectaculis  mysteriorum 
meorum,  per  quae  te  ducet,  quibusque  mentem 
et  cor  tuum  jucunde  simul  et  sancte  occupatum 
tenebit,  procedens  de  mysterio  in  mysterium,  de 
virtute  in  virtutem,  de  sanctitatis  gradu  in  gra- 
dum, donec  perveneris  ad  regnum  coelorum. 

Ostium,  praeter  quod  non  est  aliud,  quo  in 
coelum  admittaris : ostium , per  quod  solum  ingres- 

sus  datur:  ostium,  per  quod  si  quis  introierit, 
salvus  erit  et  beatus  in  aeternum. 

Cave  igitur,  fili,  ne  audias  dicentes,  altiorem 
melioremque  viam  esse  animabus  perfectioribus, 
viam,  non  Cordis  mei,  sed  merae  Deitatis,  viam 
quae,  Humanitate  mea  neglecta  vel  praetermissa, 
te  per  solam  Divinitatem  sublimiter  ducat  ad  finem. 

Quicumque  id  libi  dixerit,  sive  homo  fuerit, 
sive  Angelus,  huic  credere,  huic  fidere  noli. 

Etenim  per  Humanitatem  meam  ad  homines 
veni:  et  per  eamdem  Humanitatem  homines  ad  me 
venire  debent. 

Qui  aliam  tentaverit  viam,  aberrabit:  vagabi- 
tur mente  arida  et  sicco  corde:  interna  occupatione 
et  recreatione  saepe  destitutus  fatiscet;  imo  pror- 
sus deficere  tandem  periclitabitur. 

Tu  autem,  fili,  memor  esto  Cordis  mei,  in 
quo  reperies  omnia.  Hic  me  frequenta:  hic  saepe 
coram  me  esto:  hic  ora,  gratias  age,  lauda,  verba 
mea  audi,  meditare  Cor  meum:  contemplare  me 
tecum  manentem,  tibi  omnia  offerentem. 

Eia,  fili  mi,  adhuc  modicum,  et  super  Cor 
meum  quiesces  securus  in  aeternum.  Interea  oc- 
cupa te  de  me,  et  ego  de  te  me  occupabo. 

Tene  te  paratum : ecce  enim  veniens  veniam , et 
tollam  te  apud  me,  in  regnum  meum  sempiternum. 

4.  F.  D.  Imo,  amantissime  et  amabilissime 
Jesu,  donec  veneris,  memor  ero  Cordis  tui  sem- 
per:  in  ipso  vivam,  in  ipso  de  te  occupabor,  in 
ipso  me  paratum  tenebo. 

Quomodo  umquam  oblivisci  possim  Cor  istud, 
cui  onma  debeo,  et  in  quo  reperio  omnia? 

Ecce,  o infinita  dulcedo!  amodo  Cor  tuum 
mihi  requies,  mihi  vera  beatitudo. 

Tanto  securius,  tutiusque,  et  suavius  hic  quies- 
cam, quanto  tu,  Domine  Deus  meus,  sapientior 
es,  ac  potentior,  ac  dulcior. 

Si  mundus  insidiatur,  si  diabolus  tentat,  non 
turbabitur  cor  meum,  quoniam  in  pace  factus  est 
locus  ejus,  quoniam  habitat  in  adjutorio  Altissimi, 
in  ipso  Corde  tuo. 

0 anima  mea ! in  Corde  Jesu  quam  intime  eris 
unita  Deo  luo!  quam  perfecte  praesens  ipsi!  Ibi 
cum  ipso  semper:  et  in  ipso  vives  beata,  intuens 
eum,  non  figuratum,  sed  infusura;  amans  eum, 
non  apparentem,  sed  afficientem;  possidens  eum, 
non  tentum,  sed  te  possidentem. 

In  hoc  purissimarum  deliciarum  paradiso  con- 
tinua felicitate  afflues , jugiter  fruens  bonis  Cordis 
Jesu,  Domini  Dei  tui. 

0 Cor  Jesu  mei!  Cor  Dei  mei!  verum  coelum, 
aeterna  requies  Electorum  omnium!  tantum  detur 
mihi,  ut  semper  in  te  habitem,  te  fruar;  nec 
quidquam  in  terra  deerit  beatitudini  meae. 

Tu  namque  praesidium  et  securitas  te  incolen- 
tium: tu  praemium  et  gloria  in  te  perseverantium: 
tu  gaudium  et  dulcedo  te  fruentium. 

In  te  lumen  mentis,  fortitudo  cordis,  animaB 
salus,  sanctitatis  perfectio,  consummatio  beatitu- 
dinis. 

0 Cor  Dilecti  mei!  in  quo  sunt  infinite  plura 
et  n eliora,  quam  quae  animus  intelligere,  aut  cor 
capere  potest , cur  extra  te  quaeram  bona?  Ecce 
in  te  sunt  bona  omnia. 

5.  Itaque,  optime  Jesu,  in  Corde  tuo  mihi 
vita  beata : et  utinam  non  nisi  in  Corde  tuo  mors 
me  inveniat!  Utinam  ibi  tandem  reddam  spiritum 
meum! 

Imo  faciat  amor  tuus,  ut  in  Corde  tuo  amodo 
vivam  vitam  quasi  mortuam,  qualem  tu  in  Sacra- 
mento vivis! 

Quae  mors  hac  beatior?  quae  quies  compara- 
bilis huic?  Ecce  haec  quies  mea  in  morte,  qua 
rebus  omnibus  expediri,  et  in  te  et  propter  te 
solum  vivere  amore  puro  desidero. 

0 Jesu,  vita  mea  et  omne  bonum  meum!  ita 
perfecte  mortuus,  vivam  tibi  adeo  pure,  ut,  cum 
mortalis  vitae  venerit  finis,  non  mihi  restet,  nisi 
ut  expirem  quietus  super  Cor  tuum! 

Ultimum  suspirium  meum  sit  suspirium  Cordis 
tui  expirantis:  suspirium  resignati  amoris  puri! 
moriar  amore,  ut  tu  mortuus  es!  moriar  puri 
amoris  holocaustum  in  Corde  tuo  consumptum! 

Nonne,  Domine  Deus  meus,  haec  mors  erit 
quies  beata,  dulcis  somnus,  quo  obdormiam  super 
Cor  tuum  in  terra  exilii,  ut  expergiscar  super 
Cor  tuum  in  regno  gloriae,  et  quiescam  securus, 
et  gaudeam  in  aeternum? 

Sic,  o sic,  Jesu  meus  et  Deus  meus!  sic 
opto:  sic  oro  te,  o unicum  desiderium  meum, 
summum  bonum  meum! 

6.  O Cor  Jesu!  tu  nec  nominari  potes,  quin 
accendas:  nec  cogitari,  quin  consoleris:  nec  re- 
praesentatum videri,  quin  recrees:  quid  ergo  erit, 
te  sine  velamine,  contemplari,  te  in  veritate  am- 
plecti, de  tuis  gaudiis  aeternis  satiari? 

O beatitudo  incomprehensibilis,  vita  felicissima, 
vita  sine  fine,  sine  vicissitudine,  vita  ab  omni  in- 
commodo libera,  plena  bonis  omnibus!  quantum 
tui  memoria  delector!  quantum  tui  desiderio  flagro  ! 

Appare,  appare,  oJesu,  felicitas  consummata ! 
mirem  in  gaudia  tua,  Domine!  associer  choris  An- 

gelorum  Sanctorumque  omnium,  et  cum  ipsis  inci- 
piam amoris  Cordis  tui  canticum  sempiternum! 

0 beatitudo  super  omnem  beatiludinem ! in 
aeternum  et  ultra  contempler  te,  amem  te,  fruar 
le,  ad  honorem  et  gaudium  Cordis  tui,  o Jesu, 
o Deus  meus  et  omnia! 


MEIOJNTO. 

Quisquis  es,  memento,  quantum  Jesus  ipse  devo- 
tionem erga  Sacratissimum  Cor  suum  commendatam 
velit.  Apparens  enim  Ven.  Margaritae  Mariae,  „Hanc 
devotionem,  inquit,  commenda  ecclesiasticis  ac  religi- 
osis, ut  medium  efficax  perveniendi  ad  sanctitatem,  ad 
status  eorum  perfectionem  : commenda  laborantibus  pro 
salute  animarum,  ut  certum  adminiculum  ad  movenda 
corda , vel  durissima : commenda  denique  fidelibus  uni- 
versis, ut  solidissimam  devotionem,  et  aptissimam  ad  pas- 
siones eorum  vincendas,  ad  pacem  consequendam,  ad 
eradicandos  defectus , ad  divinum  ferventemque  amorem 
obtinendum,  ad  brevi  attingendam  perfectionem  ma- 
gnam. Affluenter  divitias  suas  effundet  Cor  meum  su- 
per omnes,  qui  se  illi  devoverint.^  (Ajtud  Auctor . 
Mens.  S.  C.  J.  op.  ab  Archiep.  Paris,  approbj 

,,Ha?c  devotio,  ait  S.  Alphonsus,  tota  est  praxis 
amoris  erga  Jesum.  Hic  autem  amor  est  devotio  de- 
votionum omnium.  Jure  ploratur,  multos  esse  Chri- 
stianos, qui  varia  pietatis  exercitia  obeunt,  sed  hanc 
devotionem  eximiam  negligunt:  jure  ploratur,  multos 
praedicatores  inveniri  ac  confessores,  qui  plurima  pie- 
tatis exercitia  inculcant,  sed  vix  aut  ne  vix  quidem 
loquuntur  de  hac  devotione,  quae  tamen  Christiani cu- 
j usque  prima  esse  debet.  Ex  hoc  neglectu  fit,  ut  ani- 
mae tam  parum  in  virtute  proficiant,  in  iisdem  defe- 
ctibus vivere  pergant,  etiam  in  peccata  gravia  relaban- 
tur.u  CIntrod.  in  Nov.  S.  C.  J.) 

Merito  igitur  exclamat  illa  Sacri  Cordis  Sponsa : 
„Quare  non  possum  notos  facere  toti  mundo  thesauros 

gratiarum,  quae  in  Corde  Jesu  reconditae  sunt,  quas- 
que ipse  vult  illis  copiose  profundere,  qui  ei  devoti 
fuerint!  Hac  devotione  intendit  animas  ab  interitu  ser- 
vare, atque  in  illis  statuere  regnum  amoris  «a,  qui 
nullam  earum  ^ qua?  ei  consecrata?  fuerint,  perire  sinet. u 
CVen.  Marg.  Maria.) 


1.  En,  Domine  Jesu,  per  novum  beneficium 
tuum,  quod  aliis  iisque  innumeris  addidisti,  per- 
solvi quod,  ad  ipsam  mortis  januam,  Cordi  tuo 
vovi : at  quam  imperfecte  id  praestiterim,  tu  novisti, 
qui  es  donorum  tuorum  aestimator  perfectus,  ac 
perfectus  cognitor  ingratitudinis  meae.  0 Jesu  mitis 
et  humilis  Corde!  per  illam  ipsam  Cordis  tui  bo- 
nitatem, qua  mihi  adeo  indigno  tanta  largitus  es 
bona,  oro  et  obsecro,  ut  omnem  defectum  et 
omnem  ingratitudinem  meam  condonare  digneris. 

2.  Fretus  bonitate  Cordis  tui  nota,  debitum 
hoc  meum,  opusculum  utrumque  imperfectum, 
tibi,  optime  Jesu,  offero,  enixe  supplicans,  ut  id 
velis  admittere,  eique  benedicere,  et  ei  infundere 
sanctam  Cordis  tui  unctionem,  qua  fiat  sapidum 
et  efficax  medium  ad  corda  tibi  attrahenda  et  puri- 
ficanda, ad  ea  virtutibus  tuis  adornanda  et  tua 
sanctitate  perficienda,  ad  ea  denique  tibi  unienda 
et  in  te  consummanda,  ad  aeternam  gloriam  tuam. 

3.  Coram  te,  Domine  Deus  meus,  prostratus, 
oro  te  instanter  pro  omnibus,  qui  hoc  opusculo 
usuri  sunt.  Speciales  uberesque  pro  illis  peto  gra- 
tias, ut  sint  vere  Cordis  tui  discipuli  et  apostoli, 
inites  et  humiles  corde,  utque  apud  te  recorden- 
tur mei,  qui  non  sum  dignus  vocari  discipulus. 

inulto  minus  apostolus  Cordis  tui,  orentque  te  pro 
me,  ut  salvem  et  sanctificem  pauperem  animam 
meam  per  Imitationem  Sanctissimi  Cordis  tui. 

4.  Hanc  ipse  efflagito  gratiam.  Domine  Jesu. 
Quid  enim  prodest,  cognoscere,  te  mitem  esse  et 
humilem  Corde,  si  ipse  non  sim  corde  mitis  et 
humilis?  Quid  juvat  aliis  ostendisse  viam  facilem  ac 
certam  salutis  et  sanctitatis,  si  ipse  reprobus  fiam? 

5.  Precor  igitur,  o amantissime  et  amabilis- 
sime Jesu,  et  per  Cor  immaculatum  Virginis  Matris 
tuae,  et  per  ipsum  Cor  tuum,  obsecro,  corona 
dona  tua,  mihi  tam  gratuito,  tam  suaviter  prae- 
stita. Concede  mihi  hanc  electam  gratiam,  ut  tibi 
amoris  vinculo  unitus,  numquam  a te  separer:  da 
mihi  donum  hoc  perfectum,  ut  amem  te  perseve- 
ranter; amem  te  ea  fidelitate,  qua  te  amant  sancti 
Confessores;  ea  puritate,  qua  te  amant  sanctae 
Virgines;  eo  fervore,  quo  te  amant  Martyres ; eo 
zelo,  quo  te  amant  Apostoli;  eo  denique  amore, 
quo  te  amant  Angeli;  ut  omnem  amorem  amoii 
Cordis  tui  rependam,  ut  omni  amoris  modo  com- 
pensem injurias  Cordi  tuo  umquam  illatas,  ut  sensa 
Cordis  tui  perfecte  indutus,  vivam  ex  solo  amore 
tui,  donec  admittar  in  amoris  tui  regnum  sempi- 
ternum. Arnen. 

Stimulus  pastorum*  Ex  sententiis  Patrum  concin- 

meinen  Andachtsiibungen.  Mit  neuen  Notentypen. 
4te  Auflage.  Mit  2 Stahlstichen.  8.  1863.  (376* S.) 

14  Ngr.  45  kr.  Fr.  1.  60  c. 

